
PREFAŢĂ 


RHESOS este ceea ce s-ar numi astăzi „o piesă de război“, 
dar una izbutită, fără propagandă și fără accente patriotarde, autorul 
ei rămînînd echidistant față de părțile aflate în conflict. Și cu toate 
că este vorba de înfruntarea dintre greci şi troieni, considerată 
legendară, aceasta seamănă în multe privințe cu războaiele de 
totdeauna. Drama se desfășoară într-o tabără militară, lîngă cortul 
comandantului, la care vin şi de la care pleacă mesageri. Se ţin 
conciliabule nocturne. Fiecare parte trimite spioni la adversar, Se 
asistă la schimbarea gărzilor, care își transmit parola. Soseşte un 
puternic contingent de întăriri. Are loc o acțiune de comando, care 
face numeroase victime. Ọ ciocnire armată se petrece chiar pe 
scenă, lucru neobişnuit în teatrul antic. Toate personajele, cu 
excepţia zeilor, poartă îmbrăcăminte de campanie. Însuşi corul 
tragic este alcătuit din soldați. 

„Euripides a transpus dramatic în Rhesos o parte din cîntul X 
al Iliadei numită Dolonia, după un dubios luptător troian. Dar 
dramaturgul s-a îndepărtat mult de textul homeric. El nu tratează 
isprava lui Dolon, din care face o figură secundară, ci suprimarea 
unui strălucit aliat al Troiei, Rhesos. Iată împrejurările tragediei. 

Grecii se aflau de zece ani în fața cetăţii Ilion. Achilleus, 
jignit de Agamemnon, ieşise din luptă; drept urmare, soarta s-a răs- 
turnat, favorizînd troienii. Aceştia, conduși de Hektor, și-au respins 
dușmanii de sub zidurile orașului și s-au aşezat în cîmpie, aproape 
de lagărul navelor trase pe uscat, astfel încât grecii au fost nevoiți 
să-l fortifice la repezeală. i 

Drama începe în plină noapte și continuă la lumina faclelor 
pînă în zori. Piesa nu are prolog. Intră direct în scenă soldații de 
gardă și formează Corul. Ei au văzut focuri mari în tabăra grecilor 
Și vin să-l trezească pe Hektor, care doarme în cort, înarmat. Acesta 
e încredințat că dușmanii, după înfrîngerea din ajun, au renunțat la 
luptă şi vor să fugă pe mare; de aceea doreşte să-i distrugă cît mai 
curînd, înainte să se îmbarce. Dar fratele și consilierul său Aineias 
îi cere ca mai întîi să se informeze temeinic și îl convinge să trimită 
o iscoadă la greci. Pentru această misiune se înscrie Dolon, al cărui 
nume este sinonim cu viclenie, dolos: el pretinde ca răsplată caii 
miraculoși ai lui Achilleus, pe care îi jindtia însuşi Hektor. După ce 
descrie amănunțit cum se va travesti în lup, spionul purcede, însoțit 
de bunele urări ale Corului. Apoi sosește un păstor care dă de veste 


5 


că o mare armată tracică aliată înaintează prin pădurile montane 
spre Troia. În fruntea puhoiului de războinici se află tînărul rege 
Rhesos, împodobit cu belşug de aur, într-un car tras de cai „mai 
albi şi mai strălucitori ca neaua“. Cînd apare, afirmă fălos că vrea 
să elibereze Troia de unul singur. După un schimb de replici cu 
Hektor şi un cînt de laudă al Corului, iese din scenă, împreună cu 
comandantul, care îi va arăta locul hărăzit aliaţilor în dispozitivul de 
luptă. Intre timp, Odysseus şi Diomedes, trimiși la rîndul lor de 
greci: să provoace o diversiune printre troieni, îl omorîseră pe 
Dolon, după ce nevolnicul le trădase parola străjilor şi poziția cortu- 
lui lui Hektor. Ei năvălesc în mijlocul taberei că să-l suprime pe 
Priamid. Dar intervine zeiţa Athena, ocrotitoarea hellenilor, şi le 
schimbă gîndul, trimiţîndu-i să-l ucidă pe Rhesos, cel mai de temut 
aliat al troienilor. Totodată îl îndepărtează printr-un şiretlic pe Paris, 
care aflase de prezenţa iscoadelor în tabără şi era gata să dea 
alarma. Apoi revin în fugă Odysseus şi Diomedes, după ce l-au 
răpus în somn pe regele tracilor şi i-au furat caii. Sunt urmăriţi de 
războinicii troieni şi are loc, sub ochii spectatorilor o încăierare, dar 
aheii, cunoscînd parola, izbutesc să scape. În episodul următor, 
vizitiul lui Rhesos, care presupune că stăpînul său a fost ucis 
mișeleşte de gazde, relatează, atît cît a putut să desluşească, masa- 
crul petrecut în bezna nopții. Hektor se disculpă, încearcă să-l 
consoleze şi îi oferă azil. La sfîrşit se iveşte Muza, mama 
nefericitului Rhesos, cu trupul neînsufleţit al acestuia în braţe. Ea îl 
acuză pe Odysseus de uciderea lașă a fiului său, amintește originea 
lui divină şi vestește că va avea parte de nemurire. Dar tocmai se 
face ziuă, o nouă zi de luptă. Hektor împarte porunci militare, ho- 
tărît să dea bătălia decisivă. Corul încheie drama într-o notă de 
speranţă reținută, presimţind parcă sfîrşitul apropiat al Troiei. 

Am rezumat mersul palpitant al acţiunii numai pentru a 
demonstra că în Rhesos mișcarea este trăsătura. dominantă. Eveni- 
mentele se succed în cascadă, nu o dată surprinzătoare, şi dau 
naştere unor adevărate momente de suspense. La ele participă, afară 
de -măștile individuale, şi personajul colectiv care este Corul. Din 
această perspectivă scenariul apare abil construit, spectaculos și de 
un interesant realism, rezultatul fiind o adevărată operă de maestru. 
| În schimb, întîietatea mișcării umbreşte unele calități și carac- 
teristici prin care străluceşte teatrul lui Euripides. Corul îşi vede 
diminuat rolul de comentator suveran al destinelor omeneşti de la 
înălțimea comandamentelor morale sau a -unor idei filosofice; 
cîntecele sale sunt de întindere modestă, mai puțin avîntate, dînd 
glas unei poezii fruste. Lipsesc din Rhesos confruntärile retorice de 
amploare, subtile, uneori întemeiate pe sofisme, atît de dragi atenie- 
nilor. Nu se găsesc în textul dramei formulări gnomice memorabile, 

Caracterele personajelor sunt pregnant descrise, dar nu apro- 
fundate, lucru firesc pentru o operă de tinereţe; sau poate că poetul 

a vrut dinadins să păstreze nealterată simplitatea eroilor homerici. 
Rhesos, eroul tragic este un tînăr copleșit de daruri: origine divină, 
regalitate, bogăţie, vitejie, rezistență la oboseală, vorbire deschisă, 
încredere nețărmurită în sine: prea multă înzestrare, ca să nu 
stîrnească invidia Sorții! Cu atît mai nemernică apare uciderea lui, 
fără să fi putut barem să se apere. Dar așa se întîmplă, cîteodată 
războiul nu cruţă nici zeii. Hektor, protagonistul dramei, prezent 
aproape tot timpul în scenă, este impetuos, uneori pripit în luarea 
deciziilor, dar plin de curaj exemplar, nelăudăros, gata să primească 
sfaturi, cunoscător al propriilor limite, autoritar și totuși generos; cu 
alte cuvinte, are purtare de grand seigneur. O figură aparte, bănui- 
toare, dar nu lipsită de farmec, este vizitiul, în contrast cu măreţia 
epică a stăpînului său; el deplînge venirea tracilor la Troia și 
tînjește după țara lui omătoasă, Celelalte personaje pot fi comparate 
mai degrabă cu nişte crochiuri: Muza, mamă gingașă, sensibilă, 
sfioasă, Aineias, dătător de îndemnuri. înțelepte, Dolon, plin de 
trufie cazonă și de prostie hrăpăreață, Odysseus, viclean şi mult- 
iscusit ca de obicei, Diomedes, nestăpînit, gata oricînd să ucidă. 

Dar pe lîngă meritele amintite sumar aici, Rhesos cuprinde şi 
o seamă de întîmplări sau tablouri expresive, ca de pildă: tabăra 
grecilor iluminată de torte în mijlocul nopţii; răspîndirea unor 
zvonuri tulburătoare; trecerea năvalnică prin codrul de stejari de pe 
muntele Ida a armatei tracilor, care trezește din somn păsări şi 
sălbăticiuni; cîntecul păsărilor în zorii zilei. 

Pe scurt, această tragedie precipitată, a cărei autenticitate a 
fost pusă la îndoială fără motive întemeiate”, nu face de rușine 
geniul lui Euripides. 


În următoarele drame din acest volum situaţiile ȘI eroii legen- 
dari descriși au adeseori analogii cu, istoria Atenei. Dar scopul pie- 
selor nu este exclusiv politic. Semnificațiile lor politice și morale, 
atîtea cîte există, sunt subordonate valorilor universal-umane ale 
operei de artă, vădindu-se doar celor care ştiu să le deslușească. O 


In argumentul. (rezumatul introductiv) grec al dramei scrie: „Unii 
s-au îndoit de autenticitatea lui Rhesos şi au bănuit că nu este de 
Euripides.“ Plecînd de la această frază, piesa a fost atribuită în epoca 
modernă fie lui Philokles (Scaliger), fie lui Sophokles (Hermann), fie unui 
poet necunoscut din secolul IV î.d.Hr. .(Croiset, Geffken). În schimb unii 
autori antici cu autoritate susțin paternitatea creatorului Medeli: Stobaios, 
Krates din Mallos, Eustathes. De altfel chiar în acelaşi argument era 
consemnată şi părerea aceasta: „Totuşi Didascaliile o citează ca 
autentică.“ Dar autorii Didascaliilor au fost mari savanţi şi filologi, vestiți 
pentru acribia lor. Dintre moderni, au pledat în favoarea autenticității: 
Cataudella, Goosens, Ritchie, Flaceligre. Galliano etc. Ultimul a avansat ca 
dată probabilă a reprezentării tragediei anul 440 î.d.Hr. 


piesă de teatru poate să fie în același timp un tract sau o tragedie, 
afirmă Vellacott , şi spectatorul este liber să spună ce a izbutit sau 
a vrut să vadă întrînsa. Afirmația este valabilă și pentru comentator, 
de unde diversitatea interpretărilor. 

Toate dramele volumului se întemeiază pe ciclurile legendelor 
eroice (troiene, argiene, ateniene) și se deosebesc mult prin conţinut 
şi formă, dar toate au în comun ọ preocupare majoră, războiul, fiind 
create la umbra sinistră a conflictului peloponesiac. 

În 413 î.d.Hr., cînd dramaturgul avea în jur de cincizeci de 
ani, a izbucnit războiul dintre atenieni și spartani, numit al Pelopo- 
nesului, care s-a sfîrşit în 404 cu prăbușirea Atenei democratice. De 
la începutul confruntării s-a înfiripat în cetate o fracțiune potrivnică 
războiului, al cărei mesaj a fost susţinut şi de Euripides. 

Troienele, tragedia femeilor captive după sfîrşitul războiului de 
la Ilion, a fost inspirată de un cumplit eveniment real: anihilarea 
statului-cetate din insula Melos în 416, cînd atenienii au masacrat 
toţi bărbaţii şi au robit femeile și copiii. Dramele Andromache, 
Helena şi Orestes, descriind urmările mai îndepărtate ale conflictului 
troian, sunt încă obsedate de mentalitatea războiului. În Heraklizii, 
deznodămîntul acțiunii se realizează prin lupta fratricidă dintre două 
armate greceşti. 

La Atena era tolerată, dar nu garantată, libertatea cuvîntului și 
lipsea cenzura instituţionalizată. Totuși, o anumită cenzură se exer- 
cita prin unele grupuri de interese sau .de opinie. Cum problematica 
războiului reprezenta un domeniu sensibil, partida „uliilor* putea 
oricînd să acuze de înaltă trădare un concetățean cu idei pacifiste 
prea zgomotos răspicate, urmarea fiind pentru nefericit pedeapsa 
capitală sau exilul. De aceea dramaturgii au fost nevoiți uneori să se 
cenzureze singuri, alteori să se exprime voalat. În acest scop s-au 
folosit, ca metodă, de ironie (eironeia), care la greci însemna: a 
rosti un lucru pentru a da să se înțeleagă altul. Procedeul se 
întilnește la toţi poeții tragici, dâr cu precădere la Euripides. 


În TROIENELE, o seamă de femei, pînă de curînd fericite, 
ocrotite și prospere, luptă: să supravieţuiască și să salveze cît a mai 
rămas din familiile lor. Ele se află în stare de adîncă deznădejde, 
trebuind să se confrunte cu privaţiunile, sclavia, violul și moartea. 
Drama a fost reprezentată în anul 415 î.d.Hr., cînd Euripides a 
cîștigat premiul al doilea la Marile Dionisii. Era a treia piesă într-o 
trilogie alcătuită din Alexandros, Palamedes, Troienele; drama cu 
satyri însoțitoare se numea Sisyphos: 


* Euripides, Orestes and other Plays, translated with an introduc- 
tion by Ph. Vellacott, Pinguin Books, London, 1972, p.7. 

Această impunătoare construcție se distinge prin cîteva tră- 
sături. Astfel, se pot desluşi anumite conexiuni tematice între cele 
trei piese — lucru neobișnuit la data respectivă. Apoi contextul 
politic al perioadei în care a fost scrisă pare să fie semnificativ. 
Comportamentul feroce al trupelor Atenei în insula Melos, evocat 
mai sus, avusese loc în anul precedent şi a influențat modul în care 
poetul a înfăţişat destinele troienilor învinşi de greci. De asemenea, 
în anul reprezentării, după controversate dezbateri, a avut loc vo- 
tarea expediției militare în Sicilia, care urma să se încheie cu un 
uriaș dezastru și să pună capăt hegemoniei ateniene. Altă trăsătură 
neobişnuită este faptul că, în Troienele, ca și mai devreme în 
Hekabe, Euripides tratează războiul şi urmările lui din perspectiva 
unui grup de femei; prin aceasta el se distanțează de vechea menta- 
litate, conform căreia războiul cade numai în competența bărbaților. 

Scena dramei Alexandros este Troia într-o fază timpurie. 
Hekabe, înainte să devină mama lui Alexandros (Paris), visase că va 
da naștere unui tăciune învîlvorat. Ascultind de un oracol, Priamos 
poruncise suprimarea noului născut pentru a se evita incendierea 
orașului, prevestită în visul reginei. Coconul a fost părăsit de un 
servitor pe muntele Ida, dar, asemenea altor prunci din legende, a 
fost găsit de un bouar, care l-a crescut. Mai tîrziu Priamos se 
hotărăște să celebreze jocuri funebre în cinstea fiului mort. Paris, 
necunoscut, ia parte la întreceri și triumfă asupra fraților săi 
Deiphobos și Hektor. Dramaturgul tratează aceste din urmă întîm- 
plări, jocurile troiene şi recunoașterea de către părinți a fiului 
considerat mort. După cum reiese din fragmentele consemnate în 
surse antice, Alexandros a fost o piesă de intrigă și acțiune: Paris 
cîştigă incognito întrecerile, Hekabe şi Deiphobos uneltesc să-l 
ucidă, dar pînă la urmă este identificat şi salvat. 

In a doua piesă a trilogiei, acțiunea se desfășura printre grecii 
cantonaţi în fața Troiei și înfățișa uciderea cu pietre, la instigația lui 
Odysseus, a eroului titular, înțeleptul Palamedes. Din păcate, aproa- 
pe nimic nu a supraviețuit din Palamedes, şi încercările de reconsti- 
tuire a tragediei pe temeiul unor versiuni ale mitografilor sunt pur 
speculative. Totuşi pentru unitatea trilogiei merită să fie reținută 
caracterizarea lui Odysseus: el era marele uneltitor, responsabil de 
plăsmuirea falsei dovezi care ducea la condamnarea unui bine- 
făcător al omenirii lipsit de vină. Ori fiul lui Laertes este prezentat 
în aceeaşi lumină defavorabilă de către Hekabe în Troienele. Pe de 
altă parte, se pare că fratele lui Palamedes scria adevărul despre 
moartea acestuia pe o vîslă și-o arunca în mare ca să ajungă la 
Nauplios, tatăl său. Tradiţia spune că Nauplios s-a răzbunat pe 
armata grecilor aprinzînd focuri înșelătoare, care au atras între stînci 
flota acestora, zguduită de o vijelie, la întoarcerea de la Troia, și au 
nimicit-o. Despre această furtună distrugătoare stîrnită de Poseidon 
este vorba și în Troienele (v. 77-91), ultima parte a trilogiei, în care 

sorțile -troienilor se împletesc cu ale grecilor şi se împlinesc pro- 
fețiile făcute anterior pentru ambele seminții. 

Insă chiar fără conexiunile schițate aici, ca piesă izolată, 
Troienele este pe deplin inteligibilă şi își păstrează neştirbită 
valoarea, dovadă atîtea puneri în scenă din ultimele decenii. Și cu 
toate că odinioară unor critici dogmatici le-a slujit de exemplu 
pentru modul cum nu ar trebui compusă o tragedie, ea mi se pare a 
fi una din cele mai splendide creaţii ale genului. Este adevărat că se 
deosebeşte prin formă și conţinut de majoritatea operelor celor trei 
tragediografi atenieni. Acţiunea dramatică este mai puţin complicată, 
mai statică; spectacolul este alcătuit dintr-o succesiune de tablouri 
înfățişînd diferite momente ale pătimirilor troiene. Apoi, spre deose- 
bire de alte piese ale lui Euripides dominate de caractere accentuate, 
obsesive, instabile, nevrotice, ca Elektra, Orestes, Medeia, Phaidra 
sau Pentheus, în Troienele evoluează personaje normale, prinse în 
năvodul unor circumstanțe anormale. Sentimentele femeilor troiene 
pentru copiii lor şi pentru nepoți, pentru soți și părinţi, sunt senti- 
mentele fireşti a milioane de oameni pentru familiile lor. Această 
normalitate se recunoaşte atît în reacțiile emoționale, pasive, cît și 
prin replicile active, raţionale. Autorul a ştiut să țină cu măiestrie 
echilibrul între manifestările pur emoţionale şi cele raționale. 

Prologul dramei îl.constituie discuţia dintre două divinităţi, 
reprezentînd forțele intangibile care guvernează viața muritorilor: 
cauze şi efecte naturale, impulsuri bune sau rele, noroc sau nenoroc. 
Acțiunea cuprinde patru episoade, aparent fără legătură între ele, 
fiecare fiind dedicat, pe rînd, cîte unui personaj, respectiv: 
Kasandrei, Andromachei, Helenei şi lui Astyanax, copilul ucis de 
greci. Cu toate acestea piesa are unitate și în același timp o mare 
diversitate. 

Unitatea este asigurată de ton, de atmosferă, precum și de 
rolul central, coeziv, al Hekabei, singura figură prezentă pe scenă 
de la începutul pînă la sfîrşitul dramei. Apoi, toate personajele, 
afară de -Talthybios, Menelaos şi Helena, sunt înlănțuite întru 
aceeaşi năpastă. Corul format din femei troiene captive are iarăși un 
însemnat rol unificator. i 

Unitatea poetică este realizată de asemenea printr-o reţea de 
imagini care circulă de-a lungul tragediei. Navele, zidurile, focul 
sunt teme recurente folosite în sens literal sau/şi alegoric. Navele 
aheilor, aflate în afara scenei, vor duce captivele în sclavie; zidurile 
din planul depărtat, de pe creasta cărora este azvirlit Astyanax, sunt 
ultimul simbol al măreției Troiei; focul este distrugătorul cetăţii în' 
episodul final. Dar navele fac parte din imaginile, prin care femeile 
își exprimă teama. Focul este descris ca un agent sinistru care a mai 
nimicit odată Troia (v.799 şi urm.), el apare sub forma tăciunelui 
aprins, prevestitorul nașterii lui Paris în Alexandros, şi reapare ca 
emblemă a Kasandrei cînd aceasta năvăleşte, răvăşită, în scenă, 

Diversitatea în Troienele se recunoaște mai cu seamă în puter- 
nica diferenţiere a eroinelor, Fiecare mare scenă în care evoluează 
întîi Kasandra, apoi Andromache, apoi Helena, împreună cu corul şi 
cu Hekabe, este zugrăvită în contrast față de cea precedentă şi cea 
următoare. 

Fiecare episod conţine momente de frisonant spectacol, care 
irump în cadrul general, tînguitor, al piesei: Kasandra intră cu părul 
despletit, ţinînd torţe în miîlini, dansînd şi cîntînd sălbatic; 
Andromache și fiul său Astyanax vin într-un car plin cu prăzi de 
război; Helena apare orbitor de elegant îmbrăcată, în contrast cu 
troienele care poartă straie zdrenţuite. Kasandra, Andromache și 
Helena reacţionează diferit la restriştea comună. De asemenea, 
Hekabe dă răspuns diferit fiecărei cuvîntări (rhesis) rostită pe rînd, 
de fiicele sale şi de noră. In confruntarea cu situaţiile inextricabile 
şi cu suferințele acestora, Hekabe se dovedește a fi un caracter tare, 
firesc şi viguros trasat. Ea nu se leagănă în iluzii privitor la propria 
stare sau la viitor. Grija sa pentru Kasandra este să nu-și facă rău 
sieşi sau altora. Pe Andromache o sfătuiește să se adapteze împre- 
Jarărilor. Cînd aceasta pleacă, îi păstrează copilul, pe Astyanax, şi tot 
ea în ultimul episod, îl pregătește pentru îngropăciune şi-l bocește. 
Respinge punct cu punct afirmațiile din discursul, altminteri intere- 
sant şi excelent articulat al Helenei.. Față de zei se păstrează scep- 
tică — atitudine izvorîtă din amarnica ei trăire; urmare a dezastrului 
Troiei. Şi în pofida unei încercări de sinucidere, zădărnicită de 
Talthybios, în ultimele versusi ale dramei își recîștigă stăpînirea de 
sine, părînd hotărîtă să supraviețuiască, deşi este conştientă că 
viitorul înseamnă pentru ea sclavie și degradare. 

Cei care au adaptat sau/şi reprezentat Troienele în ultima 
vreme au considerat-o de cele mai multe ori o piesă de propagandă 
antirăzboinică şi au folosit-o pentru a formula puncte de vedere 
politice moderne”. Este meritul incontestabil al originalului că 
asemenea adaptări s-au bucurat. de succes. 

Dar piesa lui Euripides, deşi, precum am arătat, are contin- 
genţe cu evenimente politice şi militare contemporane autorului, 
este în primul rînd una profund umană, dar una în care nu este 
vorba doar de ticăloşii şi de eroii dintr-o anumită epocă, Drama 
cuprinde, mai ales în părțile lirice de mare întindere și frumuseţe” *, 
dimensiunile mitului și ale religiei, care nu prezintă interes pentru 


* Versiunile lui Sartre, Moatti, Dunlop ş.a. au mutat acţiunea în 
circumstanţele războiului din Algeria (1954-62) sau a celui din 
Vietnam (1965-75), iar Tadashi Suzuki a plasat-o în contextul lansării 
bombii atomice la Hiroshima (1945). 

xk r T «i i ._e 

Aceasta este cea mat lirică dintre toate tragediile lui Euripides. 
Părțile cîntate de cor sau de personaje şi cele declamate cu acompania- 
ment muzical numără 535 versuri din totalul de 1332. 

propagandistul politic. lar punctele de vedere exprimate nu sunt 
politiceşte stereotipe, ci complexe şi ambivalente. Spre pildă, unele 
evocări ale trecutului Troiei zugrăvind prosperitatea poporului, 
strălucirea și înrudirile cu zeii ale casei regale etc., sunt puse pe loc 
în contrast cu dezastrul cetății din timpul desfășurării piesei. De 
altfel odele corale (stasima) se referă explicit sau aluziv la trecutul 
sau prezentul Troiei. Mai mult, aceste ode, laolaltă cu unele 
secvenţe melice ale eroinelor, izbutesc, printr-o serie de imagini, să 
construiască poetic și locul dramei cu ziduri de apărare, citadelă, 
porți, case, temple, altare. Invazia grecilor, care a atras după sine 
jafuri și violuri, atît simbolice cît și reale, este de asemenea 
sugerată prin imagini tangibile sau vizuale: aducerea în cetate a 
calului de lemn, vîlvătăile roşii ale focului inamic mistuind orașul, 
sau copiii îngroziți atîrnînd de veșmintele mamelor. 

Aceste foarte frumoase ode, al căror suport muzical este pe 
veci pierdut, contribuie la armonia subtilă a întegului şi fac ca 
Troienele să comunice mai mult decît un simplu mesaj politic. A 
reduce drama la atît înseamnă a nu ţine seamă de uluitoarea' ei 
poezie şi de înalta, umana ei complexitate, din care antagonismul 
dintre victimă și agresor este numai o parte. 


ANDROMACHE nu s-a ivit sub o stea generoasă. Data repre- 
zentării dramei este nesigură, probabil 427 sau 426 î.d.Hr, Nu se 
știe ce premiu a dobîndit și cum au receptat-o contemporanii. Se 
pare că nu a mai fost pusă în scenă, nici imitată, în secolele 
următoare. Totuși, un anonim din vremea lui Hadrianus a inclus-o 
într-o antologie euripideică. Singura judecată antică mai explicită asu- 
pra ei se află într-un rezumat redactat de un filolog alexandrin, în 
care. piesa este caracterizată ca „dramă de rangul àl doilea“, dar inter- 
pretarea acestei sintagme a stîrnit controverse. Mai tîrziu, în epoca 
modernă, înțelegerea operei a fost grevată de critici nejustificate. 

Unii comentatori au considerat-o piesă ocazională, pamflet 
antispartan, pe temeiul a două denunțări ale caracterului dușmanilor 
Atenei: prima, severă, rostită de Andromache, cealaltă, cu substrat 
ironic, aproape comică, rostită de Peleus. Dar dintre cei doi mari 
nemernici ai dramei, argianul Orestes îl întrece de departe pe spar- 
tanul Menelaos. Se poate vorbi cel mult de accente antilaconiene, 
sub care se disting resorturile psihologice care le încadrează în 
economia generală a dramei.. 

Pe de altă parte, Andromache a fost nu o dată criticată pentru 
lipsa de unitate. A fost subliniată existența în piesă a cel puțin trei 
părți: salvarea Andromachei, răpirea Hermionei și uciderea. lui 
Neoptolemos. Dar trebuie avut în vedere că autorul înțelege unitatea 
altfel decît înaintașul său Sophokles. Acesta din urmă îşi constru- 
ieşte dramele în jurul unui personaj. Euripides folosește modalităţi 
diverse: uneori în centrul interesului se află o întîmplare petrecută 
sau un şir de întîmplări, faţă de care sunt înregistrate reacţiile 

personajelor, alteori se află o patimă devastatoare care induce efecte 
felurite în eroi. Dar lipsa unui anumit tip de unitate nu îndreptățește 
afirmaţia că drama este slabă. Altminteri, cîte din creaţiile lui 
Shakespeare nu ar trebui să fie stigmatizate? 

Apoi trebuie respinsă ideea, reflex al unor prejudecăți mora- 
liste, conform căreia în Andromache caracterele ar fi superficial 
zugrăvite, sau lipsite de coerenţă. Nu trebuie uitat că poeții tragici 
al secolului V nu-şi propuneau să înfățişeze „caractere“ în sensul 
ce-l are acest cuvînt în comedia nouă, ci ființe umane confruntate 
cu situații limită. Așadar nu este surprinzător că autorul Medeii pare 
mai interesat de pathos decît de ethos. 

In fine nu se justifică subaprecierea dramei lui Euripides în 
raport cu Andromaque a lui Racine, părere exprimată de comenta- 
torii francezi. „Racine ne-a făcut să fim exigenţi“, afirmă unul 
dintre ei . Acest punct de vedere este irelevant şi nu ajută la 
înțelegerea celor două drame scrise la distanță de peste două milenii 
de către autori cu mentalități, temperamente și repere estetice atît de 
diferite. 

Faţă de cele amintite mai sus cred că-și păstrează întreaga 
valoare afirmaţia lui Gilbert Murray *: „După opinia mea, Euripides 
necesită mai mult interpretare decît îndreptare.“ Dar abia în ultimele 
decenii interpreţii au purces la o reevaluare mai nuanțată a acestei 
drame. | 

Tema de căpetenie în Andromache este situația matrimonială 
a Hermionei și, în sens mai larg, problema eros-ului feminin, sub 
aspectele sale arzătoare, într-o societate dominată de bărbaţi. Există 
unele asemănări între conflictul din Medeia, capodopera mai tim- 
purie a lui Euripides, şi cel din Andromache. În ambele piese este 
vorba de părăsirea sau neglijarea soției legitime de către soț, pentru 
altă nevastă sau.concubină. In ambele, femeile ultragiate, clocotind 
de gelozie, caută să-şi suprime rivalele: Medeia o şi face, dar 
Hermione este oprită de intervenţia lui Peleus. Ele scapă de pedeap- 
să, salvarea fiindu-le garantată fiecăreia de cîte un bărbat: Medeia 
se refugiază la Aigeus, în Atena, Hermione fuge cu Orestes. Tocmai 
tema erotică este cea care asigură unitatea Andromachei. 

A doua temă, în ordinea importanţei, este războiul. De aproape 
două decenii principalele personaje ale dramei au fost direct sau 
indirect alterate de război: toate au varii manifestări ale unui 
sindrom post-troian. Femeile învingătorilor au îndurat singurătatea, 
frustrarea, deprivarea afectivă, cele ale învinșilor au fost deposedate 
de bunuri, ofensate și înrobite. Bărbaţii au fost demoralizaţi. dezu- 
manizaţi, şi nu mai sunt în stare să se integreze într-o societate 


* G. Duclos în Euripide, Théâtre complet, vol.Il, traduction par 
H. Berguin et G. Duclos, Garnier-Flammarion, Paris, 1966, p.181. 
“ Citată de Ph. Vellacott, ibid., p.29. 

orînduită.. Orestes, care fiind copil nu a luptat la Troia, este însăși 
întruchiparea brutală a războiului. Cu toții au rămas irascibili, insta- 
bili, violenţi, gata să se răzbune pentru orice vătămare. Răzbunarea 
este resortul care le determină comportamentul și faptele. Din 
răzbunare Achilleus îl ucide pe Hektor, soțul Andromachei, 
Menelaos incendiază Troia, Orestes orchestrează uciderea lui 
Neoptolemos, iar Hermione doreşte s-o omoare pe Andromache; 
pînă și bătrînul Peleus nu s-ar da înapoi să răzbune moartea nepotu- 
lui său. Urmarea răzbunărilor în cascadă este un palat deșert şi 
bocetul unui bătrîn rămas fără moştenitori. 

Acţiunea tragediei începe să decurgă o dată cu primul vers al 
prologului rostit de Andromache, refugiată ca suplicantă la templul 
zeiței Thetis. Prinţesa troiană, ajunsă sclavă, este diminuată, fragili- 
zată, nemaiavînd statura personajului din Iliada ori din Troienele. 
Sufletul său este împărțit între amintirea fericirii de odinioară şi 
grija pentru viața fiului ei, amenințată de „cei doi vulturi“, 
Hermione și Menelaos. Unii comentatori au insistat prea mult 
asupra fizionomiei „burgheze“ a Andromachei. De fapt Euripides a 
vrut să înfățișeze femeia în afara schemei tradiționale, arătînd cît de 
năprasnic pot s-o afecteze anumite peripeții dureroase. Viziunea sa 
era fără îndoială familiară spectatorilor; războiul se desfăşura din 
plin și toată Hellada era plină de prizonieri, refugiaţi, străini căzuți 
în sclavie, femei ai căror soți se aflau departe, copii lipsiți de 
ajutor. Andromache este mai puţin explozivă decât celelalte persona- 
je principale. Suferințele îndurate la Troia și în anii lungi de sclavie 
au înzestrat-o cu un soi de înțelepciune. De aceea, în duelurile 
retorice, întîi cu Hermione şi apoi cu Menelaos, se dovedeşte supe- 
rioară adversarilor ei, folosindu-se de argumente mai credibile. 
Mînia sa este, dacă se poate spune, mai rezonabilă. Totuşi aceasta 
se descătuşează în faimoasa invectivă contra Atridului și a cetăţii 
sale: „Voi, oamenii cei mal urîți din toată lumea, locuitori ai 
Spartei, sfătuitori de viclenii, regi -ai minciunilor, uneltitori de 
crime, minţi răsucite şi dăunătoare, ce puneţi numai înșelătorii la 
cale, voi pe nedrept vă bucuraţi de soartă bună în Hellada! Există 
vreun viciu să nu-l aveţi şi voi? Unde se fac mai numeroase crime? 
Nu sunteţi lacomi de cîştiguri necinstite? Nu sunteți dovediți mereu 
că una vă e vorba și altul vă e gîndul? Vă blestem să pieriți <cu 
toții>!“ 

Hermione năvăleşte pur şi simplu în scenă, ca să-și acuze 
rivala de răutăți imaginare (vrăjitorie, planuri de uzurpare), s-o 
insulte și s-o amenințe. Tînăra regină, sigură de complicitatea puter- 
nicului său părinte, este arogantă, nemiloasă, oarbă de mînie, 
aproape ieșită din minţi. Dar în episodul al patrulea, îngrozită de 
gîndul că va fi pedepsită de soţ, arată cu totul altfel: pradă unei 
disperări frenetice, delirante, își rupe straiul, rostește vorbe dezli- 
nate, repetate copilărește. Vrea să se sinucidă. Euripides a fost criti- 
cat pentru modificarea radicală a comportamentului Hermionei. Dar 
aceasta este v evoluţie coerentă în contextul dramei, la o tînără 

imatură, potenţial isterică. Apariţia lui Orestes reprezintă pentru ea 
mijlocul de â-și rezolva propriul destin. Ea nu se opune să-şi 
urmeze fără remușcări logodnicul pierdut, cu toate că acesta i-a dat 
să înțeleagă că a pus la cale asasinarea soțului său Neoptolemos. 
Hermione este nu doar adevăratul centru al dramei, ci şi figura cea 
mai vie şi mai iscusit plăsmuită. 

Menelaos, atunci cînd intră tîrîndu-l pe copilul Molossos, se 
dezvăluie în cîteva propoziții ca un ticălos teatral, hotărît să săvîr- 
șească o crimă nelegiuită. Din confruntarea cu rivala fiicei lui, el se 
conturează ca o figură ştearsă: tot ce spune şi tot ce face nu trece 
dincolo de suprafaţa verbozităţii sale; singurul lucru izbitor este 
trufia violentă şi lăudăroasă. Se poate crede că scopul acțiunii lui nu 
este să salveze căsnicia Hermionei, ci mai degrabă s-o strice arun- 
cîndu-și fiica în brațele lui Orestes, despre al cărui complot de a-l 
ucide pe Neoptolemos avea poate cunoștință. Oricum, este cel puţin 
ciudată ușurința cu care capitulează în faţa impetuozității bătrînului 
Peleus, venit s-o salveze pe Andromache şi pe fiul acesteia. 

Peleus, a cărui intrare este de mare efect, pare o figură aproa- 
pe cuceritoare: soț afectuos şi admirator al divinei lui soţii, impre- 
sionant cînd îşi plînge nepotul şi stingerea spiței, moşneag aprig, 
bun orator, drept, generos şi milos. În ultima scenă, cînd nemernicii 
și victimele au plecat, lumina tragediei se îndreaptă asupra lui, 
precum în Bakchantele asupra lui Kadmos. Atunci se ivește ca dea 
ex machina fermecătoarea și blînda Thetis, care îi conferă soţului ei 
lumesc nemurirea, ca o compensație pentru pierderile îndurate. 

Dar structura Andromachei mai este aparte într-o privință. În 
toate scenele, de la prolog la epilog, interesul audienței şi grija 
fiecărui personaj se îndreaptă mereu spre cineva care, viu, nu este 
văzut niciodată: Neoptolemos. El poate să fie considerat adevăratul 
erou tragic al piesei, ucis mişeleşte la Delphi, al cărui cadavru este 
adus ca să fie bocit pe scenă, 

Odele corale înlesnesc o mai profundă înțelegere a intențiilor 
autorului, dar nu au în drama aceasta, cu excepția ultimului 
stasimon, strălucirea poetică din alte creaţii ale lui Euripides; ele 
sunt mai degrabă seci, discursive sau prea intelectuale. 

Pare învederat că Andromache, în care este explorată femini- 
tatea complexă și schimbătoare, dacă are parte de o viguroasă inter- 
pretare fidelă, poate să capteze atenția celor mai exigenţi spectatori 
de astăzi. 


HELENA lui Euripides stîrneşte nedumeriri printre filologi, 
dar este fermecătoare pentru cititorii și spectatorii mai puțin erudiți. 
Pentru filologi rămîn fără răspunsuri univoce întrebări privitoare la 
izvoare, la modul de construcţie, la eventuale legături cu istoria etc. 
Ei au numit-o pe rînd dramă fantastică sau fantezistă, romantică, 
satirică sau comică, bizară, tragedie absurdă sau bufă, revoluţionară, 
incoerentă, roman dramatic, compilație de parodii. 

Helena a fost jucată în 412 î.d.Hr. împreună cu Andromeda, 
din care au rămas fragmente; nu se cunosc numele celorlalte piese 
ale tetralogiei. Poetul s-a inspirat din aventura egipteană a lui 
Menelaos şi a Helenei, aşa cum este povestită în Odysseia și de 
Herodotos în Istorii. După versiunea părintelui istoriei, Helena n-ar 
fi fost niciodată la Troia, căci corabia în care naviga îinpreună cu 
Paris spre Asia a fost aruncată de o furtună pe coasta Egiptului. 
Acolo regele Proteus l-a lipsit pe răpitor de prea frumoasa lui 
pereche şi a păstrat-o neprihănită pentru Menelaos, căruia după un 
şir de ani i-a încredinţat-o, cînd acesta, la întoarcerea de la Troia, în 
lungul său periplu, a poposit și el în Ţara Faraonilor. 

Euripides a modificat tradiţia homerică şi cea hesiodică pentru 
a înzestra piesa cu un spor de miracol şi de patetism. Astfel, la 
Troia, în timpul războiului, a existat totuşi o Helenă, dar nu cea 
adevărată, ci un dublu (eidolon) al ei, o fantomă modelată din 
văzduh (aither) de Hera. Pentru această fantomă s-au luptat grecii 
vreme îndelungă, pe cînd fiica Ledei se afla, pură şi neprimejduită, 
în Egipt, unde fusese dusă în zbor de Hermes. Apoi, cînd Menelaos 
naufragiază la gurile Nilului, acolo nu mai domnește înțeleptul 
Proteus, ci fiul lui, focosul 'Theoklymenos, îndrăgostit de străină; ca 
să se poată căsători cu ea, monarhul vrea să-i ucidă soţul. Pe de altă 
parte, Menelaos, care a capturat la Troia, o dată cu cetatea, şi fan- 
toma Helenei, crezînd că şi-a găsit soţia, o descoperă în sfi rşit pe 
cea adevărată într-o emoţionantă scenă de „recunoaştere“. 

S-a menționat posibilitatea ca Euripides să se fi inspirat şi din 
Palinodia lui Stesichoros, în care marele poet sicilian al secolului 
VII î.d.Hr., după ce înainte o ponegrise violent pe Helena, o 
exonerează de orice vină și îi face elogiul, jurîndu-se că doar o 
nălucă aidoma ei a hălăduit la Troia în anii războiului. Platon este, 
din toată antichitatea, singurul care se referă de trei ori la Palinodia, 
dar nu sunt dovezi că tragediograful a cunoscut-o. Unii comentatori 
pun la îndoială chiar existenţa poemului, bănuind că ar fi vorba de 
o mistificare a autorului Republicii, i 

Dar unul din principalele izvoare ale piesei lui Euripides a fost 
propria sa creaţie Iphigeneia în Taurida, jucată în 414, după care a 
fost modelată în mare măsură Helena. lată cum rezumă H. Grégoire 
aceste opere gemene: „O femeie de viță regală, din renumita casă a 
Atrizilor, este sechestrată, departe de pămîntul patriei, de către un 
rege sîngeros, care junghie toţi străinii pripășiți prin tărîmul său. 
Suferința nefericitei eroine este fără margini cînd află că a pierit 
omul la care ţinea cel mai mult. Dar tocmai acela i se iveşte curînd 
în faţă. După ce se recunosc unul pe altul, amîndoi pregătesc 
evadarea. Dovedindu-se mai şireată decît bărbatul, femeia pune la 
cale o ieşire fără greș. Ea se preface că e plină de zel față de 
monarh şi invocă obligația de a săvîrşi anumite rituri funerare în 
largul mării; astfel izbuteşte să se îndepărteze <de țărm într-o 
navă>, laolaltă cu 'prizonierul şi cu o escortă dată de însuşi regele. 

Pe cei doi greci îi ajută o ceată de compatrioți, care se pitiseră în 
văgăunile coastei. Oamenii stăpînului țării descoperă în cele din 
urmă viclenia, acesta este înștiințat şi poruncește să fie urmăriți şi 
prinși fugarii. Dar se ivește o divinitate, care îi cere să se resem- 
nezé şi să se supună puterii destinului.:“” 

Pe lîngă firul dramatic similar celui din Iphigeneia, în Helena 
se întîlnesc transpuneri scurte şi ecouri verbale sau lirice din alte 
piese, de pildă din Andromache şi din Hippolytos. Fiecare drama- 
turg uneori se repetă, nu însă într-o atare măsură. Doar dacă nu 
cumva urmărește să se parodieze pe sine însuşi, ceea ce'se pare că 
este cazul aici. Aceste fragmente de împrumut, în care se manifestă 
dispoziţia ludică şi ironia lui Euripides — o ironie mai degrabă 
comică decît tragică — fac să se asemene piesa cu o dramă satyrică. 
Cu privire la maniera parodierii în dramaturgia attică menţionez 
Sărbătoarea Thesmophorelor de Aristophanes, reprezentată la un an 
după trilogia euripideică. Această scînteietoare, îndrăcită comedie, 
foarte bine compusă, desfăşurată în întregime pe teren literar, în 
care sunt ridiculizaţi poetul liric Agathon şi mai ales Euripides, 
parodiază de-a lungul a mai multe sute de versuri, pe rînd, Helena 
ȘI Andromeda. 

Un alt aspect surprinzător în Helena este răsturnarea atitudinii 
autorului față de eroina titulară. În toate celelalte drame care 
tratează despre războiul troian, sau numai îl evocă, Euripides 
aparent critică prinţesa laconiană, atribuindu-i prin glasul perso- 
najelor, felurite defecte şi vicii: superficialitate, frivolitate, egoism, 
senzualitate, nestatornicie etc. Interesant este că cele mai grele 
vorbe despre Helena se profesează în piesele în care aceasta nu 
figurează printre personaje (Andromache, Hekabe, Elektra, 
Iphigeneia la Aulis). In piesele în care semizeița păşește pe scenă, 
poetul, ca orice grec care venerează frumosul, chiar dacă o condam- 
nă, o face mult mai nuanţat. In Troienele ea impresionează prin 
eleganţă, stăpînire. de sine, inteligență, măiestrie retorică, în Orestes 
este atrăgătoare, soră afectuoasă, mamă grijulie. Barem în Helena, 
lipsită de orice cusur, întruchipează femeia paradigmatică: pioasă, 
plină de graţie, sensibilă, inventivă, castă. 

Aceeaşi schimbare de optică se constată și în ceea ce-l priveş- 
te pe Menelaos. Înainte Euripides nu l-a răsfăţat niciodată pe Atrid, 
ci l-a înfățișat: laş, brutal, irascibil, viclean, fanfaron, sub papucul 
nevestei, minte îngustă. In Helena, dimpotrivă, acesta devine 
emoționant ca naufragiat zdrenţos, luptind pentru supraviețuire, 
lipsit de grosolănie, tandru cu soţia regăsită, însuflețit de curaj eroic 
în finalul acţiunii. 


* Euripide, Tome IV, Texte établi et traduit par L. Parmentier et 
H. Grégoire, Société d'edition „Les Belles Lettres", Paris, 1982, p.85. 

Cum, se explică această înnoire a spuselor poetului? Era expre- 
sia unor convingeri sincere? A vrut să compună şi el o palinodie, 
ori să laconizeze, adică să-şi exprime aderenţa la valorile spartane? 
Nicidecum, fiindcă în dramele scrise în anii următori (Orestes şi 
Iphigeneia la Aulis) dă iarăşi glas vechilor. păreri. Tot astfel este greu 
să se împărtășească ideea că zugrăvirea ilustrului cuplu spartan în 
culori trandafirii ar avea substrat ironic. Singura explicaţie accepta- 
bilă este că Helena conţine un mesaj pacifist. Scrisă după două de- 
cenii de război cumplit, imediat după dezastrul armatelor ateniene 
în Sicilia, piesa pare să fie o invitație la reconciliere, care trebuie să 
înceapă cu o nouă înţelegere a inamicului. Euripides o face primul, 
renunțînd să-i mai demonizeze pe Helena şi pe Menelaos — sim- 
boluri ale Spartei — şi înfățișîndu-i într-o lumină favorabilă. j 

Dar în această piesă neclasificabilă, pe lîngă manierism subtil 
şi parodie; există şi momente grave. Așa este, spre pildă, proce- 
siunea şi ritualul de purificare a aerului conduse de preoteása 
egipteană Theonoe: ca formulează limpede ideea nemuririi spiritu- 
lui, care în lumea de dincolo are parte de pedeapsă sau de răsplată 
pe măsura faptelor săvîrşite în timpul vieții. Erudiţii au recunoscut 
aici o influență a doctrinei orphice sau pythagorice, de asemenea 
faptul că Theonoe foloseşte termenii filosofiei lui Anaxagoras cînd 
susține supraviețuirea principiului intelectual (nous) şi a. conştiinţei 
(gnome). (Am comentat sumar acest aspect şi în nota 442.) 

Grave sunt de asemenea cîntecele Corului și ale Helenei, pline 
de fervoare mistică, de exaltare poetică, de imagini memorabile ȘI 
de culoare, unele dintre cele mai desăvîrșite din moștenirea lirică a 
lui Euripides. Excepţională este — chiar dacă pare să nu-și găsească 
loc în contextul dramei — splendida odă închinată zeiței Demeter, 
Marea Mumă, a cărei durere profundă, cauzată de pierderea fiicei 
sale, s-a topit la auzul răpăielilor tamburinei: „deodată Muma porni 
să rîdă, / fermecată de muzica gălăgtoasă, / şi puse mîna / pe flau- 
tul său cu accente adinci.“ 

Un astiel de farmec, parcă de natură muzicală, se revarsă în 
cititor sau în spectator şi din Helena, această piesă extraordinară. 


Euripides, mai ales în ultimii ani ai vieţii, a scris cîteva piese 
în care personajele şi nucleul acțiunii erau tradiţionale, dar intriga 
era pe de-a întregul ficțiune proprie. Iphigeneia în Taurida, lori, 
Helena şi Orestes aparţin acestui tip. Ele sunt numite adesea melo- 
drame, un termen care se referă la opere dominate de mari frămîn- 
tări şi oscilații emoționale, exprimate uneori prin cîntec. În ele se 
desfășoară scenarii romantice, presărate cu primejdii creatoare de 
suspense, care se încheie cu bine, fără morţi tragice. 

Orestes este cea mai strălucită piesă din acest grup: bine arti- 
culată, plină de efecte teatrale noi şi avînd un deznodământ specta- 
culos. Ea reprezintă o culme a creaţiei lui Euripides. După moartea 
poetului, a fost cea mai populară din toate dramele attice. Autorii 

de comedii au -parodiat-o şi au făcut aluzii la ea. A continuat să fie 
jucată în perioada alexandrină şi să fie citită în perioada romană. 
Orestes, Hekabe şi Fenicienele — aşa numita triadă byzantină — au 
fost studiate şi copiate în numeroase exemplare la Constantinopol, 
pînă în preajma ocupării oraşului de către turci. 

Izvoarele şi modelele literare ale dramei sunt cunoscute: 
poemele homerice și cele ciclice, poezia lirică (îndeosebi Oresteia şi 
Palinodia lui Stesichoros), proza unor mitografi și, mai presus de 
toate, tragediile preexistente. Este aproape sigur că Euripides a avut 
în minte Pusrtătoarele de prinoase şi Eumenidele de Aischylos, 
Elektra şi Philoktetes de Sophokles, precum şi propriile sale creaţii: 
Elektra, Herakles, Iphigeneia în Taurida şi Helena. 

Subiectul dramei este o tratare neconformistă a consecinţelor 
uciderii Klytaimnestrei de către Orestes. Eroul titular este, ca şi în 
versiunile anterioare, torturat de Erinyile mamei sale, care îi pun în 
pericol sănătatea mintală și fizică. Dar în loc de a fi plecat pe loc în 
exil, ca de obicei, el a rămas în Argos, pe un pat de suferință, sub 
îngrijirea Elektrei. Noutatea constă în faptul că, aici, cetatea a 
reacționat cu repulsie la matricid. Drept urmare, Orestes şi sora lui 
au fost scoși în afara legii şi riscă să fie condamnaţi la moarte. Dar 
adunarea argeilor, care trebuie să decidă soarta ucigaşului, nu este 
un tribunal înţelept ca Areopagul din Eumenidele, ci o gloată insta- 
bilă, care se lasă manipulată de oratori fără scrupule. La sfîrşitul 
dezbaterii fraţii sunt condamnaţi, dar nu fiindcă Euripides crede că 
își merită pedeapsa, ci pentru că doreşte să creeze o situație dispe- 
rată din care copiii lui Agamemnon să caute ieșire, altfel spus, spre 
folosul tensiunii dramatice. Mijloacele la care recurg aceștia — tenta- 
tiva de asasinare a Helenei și luarea Hermionei ostatică — sunt 
invenţii ale dramaturgului. | 

Desigur, Orestes conţine şi elemente tradiționale, dar acestea 
au fost modificate sau adaptate ca să servească unui scenariu origi- 
nal. Aşa s-a întîmplat cu sosirea mult întîrziată a lui Menelaos de la 
Troia chiar după uciderea lui Aigisthos și a Klytaimnestrei, cu 
apoteoza Helenei, sau cu celelalte personaje tradiționale alẹ dramei: 
Hermione, Tyndareos, Pylades. 

Nu o dată a fost exprimată opinia că în piesă, de la un capăt 
la altul, este descris voalat sau alegoric declinul Atenei, pierderea 
măreției sale de odinioară şi neîncrederea oamenilor în viitor. Din 
această perspectivă, Orestes, bolnav şi vinovat dė matricid, ar fi 
simbolul unei generații care a ruinat, în timpul luptelor intermina- 
bile cu spartanii, țara care i-a dat naştere. Dar o atare interpretare 
mi se pare mult prea istoricistă. Nu încape îndoială că Euripides a 
fost un pacifist, că piesa conține cîteva trimiteri la momente istorice 
contemporane cu âutorul, pe care le-am semnalat în note, şi că 
unele caractere au fost deteriorate sau marcate de întîmplări conse- 
cutive războiului troian. Dar este vorba de întîmplări care au afectat 

familia _Pelopizilor, în principal pe Orestes, acest Hamlet grec, și 
numai în subsidiar cetatea. 

O altă opinie discutabilă, datînd încă din antichitate, este aceea 
că în Orestes aproape toate personajele sunt moralmente negative. 
Așa să fie? Le-a judecat Euripides chiar atît de aspru, urmărind 
cumva să zugrăvească o galerie de ticăloşi? 

Orestes și Elektra, în primele două treimi ale dramei, afară de 
unele asperităţi verbale, nu săvirşesc nimic reprobabil. E drept că el 
şi-a omorît mai înainte mama iar sora lui l-a ajutat, dar acesta este 
un daț tradițional, definitoriu pentru cei doi, după cum afirmă 
West“, nu o scorneală a poetului. De altfel ei nu au făcut decît să 
împlinească ordinele zeului Apollon, iar Orestes este ros de 
remușcări şi se îndoiește că ar fi trebuit să comită matricidul. O altă 
trăsătură pozitivă a fratelui și a surorii este calda lor afecțiune şi 
loialitate reciprocă. De acelaşi tip sunt şi relaţiile de neprecupețit 
devotament dintre Orestes şi Pylades. Faţă de bunicul său 
Tyndareos eroul are sentimente de ruşine. Vădeşte dîrzenie și curaj 
cînd merge în adunarea argeilor să-şi pledeze cauza, iar cînd revine 
în scenă cu sentința de condamnare la moarte, se poartă bărbăteşte. 
Apoi, în ultima treime a dramei, comportamentul i.se deteriorează 
brusc, pierzînd ultimele vestigii de ordin moral, evoluție tipică în 
unele psihopatii. El își însușeşte fără ezitare propunerile nelegiuite 
ale lui Pylades şi. ale Elektrei, astfel încît toţi trei sunt gata să 
recurgă la crimă, luare de ostatec şi incendiere, întocmai ca nişte 
terorişti moderni. Doar că scopul urmărit prin acţiunile lor nu era 
răspîndirea terorii, ci salvarea propriilor vieţi. Și aceasta era consi- 
derată de greci o întreprindere firească. Dovadă atitudinea Corului, 
care îi sprijină fără rezerve pe copiii lui Agamemnon. 

Menelaos este şi el.o figură complexă, poleită cu ceva farmec. 
La intrarea lui în scenă, Corifeul îl salută ca pe fiul unei case glo- 
rioase. În timp ce Orestes, Elektra, Pylades şi Tyndareos devin 
agresivi sub stresul fricii și al mînici, Menelaos își păstrează 
cumpătul. El nu are într-adevăr temperament eroic. Fiind solicitat 
să-și salveze nepoţii, cîntărește cu grijă datele situaţiei lor încurcate, 
Apare mai degrabă ca un om care încearcă să-şi folosească 
inteligenţa în momentele cînd ceilalți se află sub imperiul emoțiilor. 
Iar atitudinea lui prudentă este socotită laşitate de către cei care 
așteptau de la el loialitate oarbă. 

Tyndareos, mai virstnic cu o generație decît Menelaos, întru- 
chipează devotamentul față de codul îndatoririlor civice. Crima, 

afirmă el, trebuie pedepsită conform datinei` prin exil, nu după 
poruncile talionului. El deplînge nebunia unui lanţ nesfîrşit de 
răzbunări şi aşază legea deasupra violenței. Însă acest bătrîn princi- 


= 


ğ Euripides, Orestes, edited with translation and comentary by 
M. L. West, Aris and Phillips Ltd., Warminster, 1987, p.33. 

pial este dominat de patimă în acțiunile şi reacțiunile sale, iar la 
mânie se schimbă într-un neînduplecat potrivnic. Mînia, nu principi- 
ile, îl mînă să se amestece în dezbaterea din adunarea argeilor şi să 
obțină condamnarea la moarte prin lapidare a nepoților săi. 

Dar care este caracterul Helenei? Cu toate că susține doar în 
prolog un rol de cîteva zeci de versuri — în restul dramei zăbovind 
în palat — numele său este pomenit iară și iară pe scenă; în jurul ei 
se desfăşoară acțiunea palpitantă povestită de sclavul frigian într-o 
lungă şi fără pereche secvenţă narativă. A devenit loc comun 
afirmația că în scurta-i apariție se dovedește a fi superficială, rece, 
egoistă, coruptă. Aceasta înseamnă a privi prin ochii lui Orestes și 
ai Elektrei, pentru care ea este responsabilă de propria lor nenoro- 
cire și de pierderea în război a nenumărate vieți. Dar felul în care 
vorbește Helena este rezervat, ceremonios, plin de graţie. Cînd 
Elektra o apostrofează, ea îi răspunde cu blîndeţe. Poetul a ţinut s-o 
înfățişeze ca pe o persoană demnă, tandră, conciliatoare; şi chiar 
dacă îi atribuie mărunte slăbiciuni feminine, nu putea să picteze un 
portret întunecat cuiva care la sfîrşitul dramei are parte de apoteoză. 

Frigianul, unul din cele mai strălucite personaje create de 
Euripides, este comic, exotic, extravagant — un rapsod înnăscut; 
limbajul lui licăre de ciudățenii și de absurdităţi; dar dacă în a doua 
jumătate a relatării lui nu ne stîrneşte plînsul, înseamnă că actorul 
este prost, comentează pe bună dreptate Velacott”. Prin el specta- 
torii văd și aud ceea ce se petrece înăuntrul palatului. | 

Euripides a compus ORESTES cu forță pasionată în atmosfera 
Atenei viciată de evenimentele politice următoare scurtei guvernări 
oligarhice din 411 î.d.Hr. Atunci, după restaurarea puterii populare, 
şi-au ridicat din nou capul demagogi de teapa lui Kleophon și s-a 
stîrnit o campanie de învinuiri ale celor „compromiși“. Sumedenie 
de cetățeni au fost judecaţi și amendaţi, privați de drepturi civice, 
surghiuniți. sau condamnaţi la moarte. Cum vînătoarea de vrăjitoare 
a ținut multă vreme, nemernicii au profitat să se îmbogăţească prin 
şantaje sau să se căpătuiască prin denunțuri mîrșave. Este sigur că 
poctul, cînd arată în finalul piesei tineri aristocrați asediați și ame- 
nințaţi cu moartea de o mulţime isterizată, a avut în minte acea 
perioadă sinistră a democraţiei ateniene. 

Drama a fost reprezentată în 408 î.d.Hr. Curînd după aceea, 
Euripides, fără îndoială afectat de dezastrul politic, moral și militar 
al patriei, a părăsit Atena pentru Macedonia, acceptind invitația și 
protecția regelui Archelaos. Acolo, în 406 şi-a găsit sfîrşitul şi, o 
dată cu el, s-a încheiat secolul de aur al tragediei attice. 


După dispariţia lui Herakles prin ardere pe rug, oprită, și 
înălțare la cer, regele mykenian Eurystheus, la cheremul căruia s-a 


* Ibid., p.79. 

aflat toată viaţa marele erou, și-a transferat dușmănia asupra copiilor 
acestuia, Heraklizii. Trimiţîndu-și crainicul să-i prindă, acesta a 
urmărit orfanii fugari din cetate în cetate, Ocrotitorii și conducătorii 
copiilor erau Iolaos, fostul scutier şi conducător de car al lui 
Herakles, şi bunica lor, Alkmene. Ultimul loc în care și-au căutat 
adăpost a fost orașul Marathon, peste care domnea regele atenian 
Demophon. El și fratele său Akamas erau fiii lui Theseus, prietenul 
fidel de odinioară al lui Herakles. 

Acţiunea tragediei HERAKLIZII începe în momentul acesta: 
Iolaos şi băieţii eroului sunt îngrămădiți ca suplicanţi la altarul lui 
Zeus din Marathon, iar Alkmene şi fetele se află refugiate în 
templu. Soseşte crainicul Kopreus, care încearcă să smulgă copiii de 
la altar și să-i ducă în Argos, dar este împiedicat de Demophon, în 
pofida amenințării cu război a solului agresiv. Curînd cade vestea 
că Eurystheus, în fruntea unei armate, înaintează contra Atenei şi că 
aceasta va birui doar dacă o fecioară de stirpe nobilă este jertfită 
zeilor. Makaria, una din fiicele lui Herakles, spre a-și salva frații şi 
gazdele ateniene se oferă să moară, aidoma Polyxenei în Hekabe. 
Apoi bătrînul Iolaos, plin dintr-o dată de ardoare tinerească, într-o 
scenă cu trăsături de farsă, convinge un servitor să-l conducă şi pe 
el la luptă. Învinge, cum era de așteptat, armata Atenei. Iolaos, 
întinerit printr-o minune divină, se bate vitejește, îl capturează pe 
Euristheus și-l trimite legat Alkmenei. Aceasta vrea să-l ucidă pe 
loc, dar este obligată de o lege ateniană să amîne omorul. Ca. 
urmare a înfrîngerii lui Eurystheus, transfugii vor fi liberi să plece 
în Argos, patria lor. (Intoarcerea Heraklizilor în Pelopones este 
proiecția mitologică a năvălirii triburilor doriene, prin care a luat 
sfîrșit cultura mykeniană.) 

Heraklizii, pornind de la tradiţii de origine thebană pelo- 
ponesiacă şi ateniană, Euripides reia un subiect tratat de Aischylos 
într-o piesă cu acelaşi nume, despre care nu se știe nimic, nesu- 
pravieţuind din ea decît foarte scurte fragmente. 

Din păcate și din piesa lui Euripides lipsesc părți întinse, 
probabil un întreg episod, iar a doua ei jumătate nu se leagă decit 
parțial de prima. De aceea unele întrebări privitoare la scenariu 
nu-și găsesc răspuns. Era povestită jertfirea Makariei, sau poate 
fecioara nici n-a fost ucisă? Revenea după luptă Demophon, sau 
Iolaos, pe scenă? Avea rol și fiul lui Herakles, Hylos, a cărui parti- 
cipare la încleştarea armată a fost hotărîtoare? Se isca și cuvînta în 
final Herakles ex machina, aşa cum îndrăznește să presupună 
Vellacott? 

Oricum, este limpede că tema dramei este războiul şi că 
mesajul ei privea poporul Atenei, aflat de cîţiva ani în conflict cu 
Sparta. Autorul insistă asupra două norme de conduită militară cu 


* Ibid., p.15: 

certă valoare morală: obligația unei cetăţi de a-i primi, de a-i ocroti, 
la nevoie de a-i apăra cu orice preţ, pe refugiații proveniți din altă 
cetate, dreptul la azil fiind sacru; interzicerea prin lege a executării 
prizonierilor de război. Dar mai sunt atinse şi alte aspecte ale 
activităţii marțiale: importanţa sacrificiului personal, inoportunitatea 
executării fără discernămînt a spuselor oraculare, lipsa de îndrep- 
tățire şi de relevanţă a răzbunării ca motiv al acţiunilor umane etc. 
Unele din aspecte dramaturgul le-a tratat mai strălucit cîțiva ani mai 
tîrziu în Rugătoarele, o tragedie cu subiect asemănător. 

Pînă de curînd majoritatea comentatorilor au considerat 
Heraklizii un elogiu al Atenei, adică o piesă de propagandă. Mai 
mult decît să aducă laude patriei sale, „filosoful scenei“ pare să le 
propună atenienilor modelul unei cetăți ideale: Atena cea ilustră 
(Athenai Kleinai) a eroilor dintr-un îndepărtat trecut mitic, sau ba- 
rem a luptătorilor care au rezistat armatei persane la Marathon, 
această localitate fiind nu întîmplător locul dramei. 

Euripides era fără îndoială patriot, dorind arzător ca Atena, 
Şubrezită de război şi de ciumă, să-şi regăsească idealurile cele mai 
frumoase și să ofere întregii Hellade o pildă de comportament 
responsabil. Totodată el spera ca orașul său natal să cîştige războiul 
cu Sparta, sau cel puțin să încheie o pace echitabilă, Dar în. 
Heraklizii, ca şi în celelalte piese din acest volum, se oglindesc 
unele realități ateniene alterate de război. Drama începe cu un rege 
(Demophon) care acceptă o provocare primejdioasă, cu o fecioară 
(Makaria) care se jertfeşte eroic, pe fondul tradiției marathoniene 
(reprezentată de Cor). Apoi, odată cu înaintarea acțiunii, accentul se 
mută de la comandamentele morale asupra proiectelor de vendetta, 
regele, depărtîndu-se de principii, devine şovălielnic, iar tradiția de 
la Marathon se clatină- sub vîntul răzbunării. Aşadar, poetul, 
folosindu-se de procedeul ironiei tragice, îşi pune în gardă conce- 
tățenii, amenințați să-și piardă sufletul într-un război absurd, de 
lungă durată, şi să le dea o lecție de cumpătare. 

Din aceeași perspectivă, Garzya, într-o analiză subtilă, este de 
părere că segmentele acţiunii, lipsite de unitate riguroasă, se ţin lao- 
laltă printr-o interpretare constantă a' vieţii sub semnul opoziţiei 
dintre hybris (nemăsură) și sophrosyne (cumpătare). Astfel Eurystheus, 
împins de propria lui putere politică şi militară, se poartă nelegiuit 
și violent cu suplicanții lipsiți de apărare; la fel în exodos, cînd 
raportul de forțe s-a răsturnat, Alkmene, sigură de ea însăși, se 
năpustește asupra dușmanului său făcut prizonier. „In această 
recurgere pendulară la putere, generatoare de hybris — cu avertizarea 
tacită de-a o evita — drama își află semnificaţia Și centrul. Drumul este 
același, dar Eurystheus şi -Alkmene îl parcurg în direcții gontrare: de 
la rău spre bine <primul>, de la bine la rău <a doua>.“ 


ú Euripide, Eraclidi, A cura di Antonio Garzya, Società Editrice 
„Dante Alighieri“, Milano, 1958, p.34. 

Personajele dramei sunt în general mediocru conturate. Cel mai 
elaborat caracter teatral, aşa cum apare din textul conservat, este 
Demophon. La început se înfăţişează în buna tradiţie a regilor legendari 
atenieni: ocrotitor generos al dezmoșteniţilor sorții, se hotărăşte să se 
înfrunte cu Argosul pe cîmpul de bătaie și merge să-şi mobilizeze 
armata. Dar după ce consultă „cîntătorii de oracole“ cu privire la unele 
misterioase preziceri arhaice şi aceștia cer să fie săvîrşit un sacrificiu 
uman înaintea luptei, devine anxios, temător de gloată, șovăie, rostește 
fraze lipsite de nerv, reci, oficiale, lăsînd impresia penibilă că ar da mai 
degrabă înapoi. Bătrînul Iolaos pare să înţeleagă aceasta, la fel și 
Makaria. Este cel puţin rușinos modul în care îi lasă pe transfugi să 
rezolve singuri impasul sacrificiului. De altfel, acestora le revine în 
mare măsură meritul propriei salvări, datorată jertfei voluntare a 
Makariei, isprăvii lui Iolaos întinerit și sosirii în ultimul moment a unui 
puternic contingent de trupe, condus de Hyllos, cel mai mare dintre 
Heraklizi. Vestitorul, cînd relatează jubilant bătălia, nu-i rostește nici 
barem numele lui Demophon — un rege debil, cu posibilități de simțire 
şi făptuire limitate, o figură palidă față de cea a tatălui său Theseus din 
Rugătoarele. 

Iolaos, erou în declin, este tipul omului de rînd, vorbăreţ, capabil 
uneori de gesturi mari, înzestrat cu dîrzenie simplă, nearogantă. Rolul 
său este să reamintească gloria de odinioară a lui Herakles şi în general 
a vîrstei eroice. Dintre șirul de bătrîni pe care Euripides îi aduce pe 
scenă, Iolaos este poate cel mai ataşant. Makaria, inocentă, nobilă, 
lucidă, desluşeşte substratul atitudinii lui Demophon, căci în exil copiii 
se maturizează repede, şi prin sacrificiul său dovedește că spiritul eroic 
încă nu s-a stins cu totul. Alkmene, de unde la prima intrare are mai 
degrabă ceva comic, părînd că ar fi tare de ureche, devine ulterior 
cumplită, stăpînită doar de pofta răzbunării, însetată de sînge. 
Eurystheus, care păşește pe scenă numai în finalul piesei, parcă purifi- 
cat de înfrîngere, este blînd, resemnat, vrednic de milă; el vine, asupri- 
tor asuprit, să nege că vina lui justifică pedeapsa supremă. Corul 
Bătrînilor reprezintă Atena aşa cum a fost în vechime şi cum încă ar 
mai trebui să fie: apărătoarea codului grecesc al moderației; primele 
sale cîntece sună cam prozaic, sentențios, dar ultimele două ode sunt la 
înălțimea poeziei lui Euripides și conferă o dimensiune lirică dramei. 

Heraklizii a fost reprezentată în 427 î.d.Hr., la trei ani de la 
masacrarea de către spartani a două sute de prizonieri la Plataia, fără ca 
atenienii, aliaţi “tradiționali ai acestei cetăţi, să fi încercat să-i salveze. 
Nepăsarea sau răspunsul inadecvat la crimele de război sunt metehne 
ruşinoase ale conducătorilor şi oamenilor politici din toate timpurile. 
Euripides, în veacul său, nu a încetat să le denunțe. 


ALEXANDRU MIRAN 

CUVÎNT DESPRE TRADUCERE 


La fel ca în tălmăcirile anterioare, m-am folosit şi aici de două 
moduri de transpunere în româneşte a versurilor dramei antice. 

Am reprodus ritmurile iambic, predominant în tragedii, ana- 
pestic şi trohaic ale acelor părți care la greci erau declamate: 
prologuri, episoade, epiloguri. În vederea unei comunicări fluente de 
întîmplări, sentimente, idei, am divizat aceste părți în versuri, 
versete sau conglomerate ritmice de măsuri diferite. În felul acesta 
dicțiunea, mai cu seamă cea iambică, se apropie de modurile firești 
ale rostirii, fără să inducă în auditor sau în cititor semnolenţa prile- 
juită de pastișarea versificaţiei clasice de-a lungul a mii de versuri. 

Părțile care în spectacolul tragic erau cîntate de cor sau de 
personaje, acele „librete“ ale unor muzici pierdute, parodoi, stasima, 
monodii, le-am echivalat sub formă de, versuri libere, rînduite, cînd 
originalul o cere, în structurile simetrice ale lirismului coral: strofă, 
antistrofă, epodă. Este cu neputinţă să se imite ritmurile și măsurile 
deosebit de subtile şi de variabile, uneori de la un vers la altul, ale 
cîntecelor din textul elin. De altminteri prosodia antică nu este 
aidoma cu cea modernă. | 
. Pentru scrierea numelor proprii am urmat procedeul trans- 
literării alfabetului grec, cu foarte rare excepţii, cînd am introdus 
formele tradiţionale, bunăoară din rațiuni stilistice, cum ar fi posi- 
bilitatea declinări unui nume feminin sau evitarea unor cacofonii. 
Într-un singur caz am recurs atît la forma tradiţională pentru orașul 
(statul) Atena, cît şi la forma transliterată pentru zeița lui ocroti- 
toare, Athena. è i 

Am păstrat în traducere accentuarea corectă a numelor gre- 
cești, aceasta putînd să fie aflată prin scandarea pasajului respectiv. 
Totuşi, am însemnat selectiv silaba tare, fie în cazul unor nume 
proprii rar întîlnite, fie în cazul unora bine cunoscute, dar îndeobşte 
greşit accentuate. Am procedat astfel doar în textul dramelor, nu în 
comentarii, şi m-am slujit numai de accentul ascuțit: Ártemis, 
Menslaos; Heraklés. 

Tot referitor la cuvintele eline îmi îngădui să amintesc că dif- 
tongii ai, ei, eu, oi, se pronunță ca în română. Astfel Zeus, se ros- 
teşte monosilabic, nicidecum Ze;us, tot aşa grupul eus din compo- 
nenta altor nume ca The-seus, Eu-ry-stheus. In acest mod corect de 

spunere s-ul final sună fatalmente mai moale; n-ar fi greșit nici 
dacă s-ar pronunţa ca în neogreacă: Zevs, Thesevs etc. Alte particu- 
larităţi de ortoepie le-am precizat în note. 

Menţionez că în tălmăcire apar trei feluri de paranteze: 
rotunde, cuprinzînd amănunte cu privire la decorul scenic, mișcarea 
şi jocul actorilor; drepte, subliniind interpolările din manuscrise; şi 
ascuţite, sporadice, rezervate unor minime clarificări ale textului, 
care mi s-au părut necesare. 

Adaug de asemenea că, o dată cu acest volum, am încheiat 
traducerea integrală, prima în limba română, a celor nouăsprezece 
drame cîte au supraviețuit din vasta operă a lui Euripides. 


RHESOS 


PERSOANELE 
(în ordinea intrării în scenă) 


CORUL străjilor troiene 

HEKTOR, comandantul trupelor troiene și aliate 
AINEIAS, erou troian 

DOLON, războinic şi spion troian 

UN VESTITOR 

RHESOS regele tracilor 

ODYSSEUS 
DIOMEDES 
ATHENA, ocrotitoarea hellenilor 
PARIS, fratele lui Hektor 
VIZITIUL lui Rhésos 

O MUZA, mama lui Rhésos 


eroi helleni 


Drama se desfășoară în tabăra troienilor, care s-au așezat în 

cîmpia de sub zidul cetății. E noapte. Dinspre tabăra helle- 

nilor și lagărul flotei lor se văd lumini de focuri. Hektor 

doarme în cortul său de comandant pe un pat aşternut cu 

frunze. Intră Corul, alcătuit din războinici troieni care tocmai 
făceau de strajă. 


CORIFEUL 
Să meargă spre patul lui Hektor 
vreunul din voi, scutierilor fără de somn 
„ce-i purtați basileului armele, 
și care aţi fost rînduiți, în straja a patral, 
să vegheaţi peste toată armata. 
Te sprijină, Hektor, în cot și ridică-ți capul, 
deschide-ţi ochii <cumpliți> precum ai Gorgonei?, 
părăsește culcușul de frunze întins pe iai 
Ascultă o ştire de seamä. 


HEKTOR 
(ridicîndu-se, apoi coborînd din pat) 
Hei! Cine-i acolo? E vocea vreunui prieten? 
Stai! Cine ești? Care-i parola? Rostește-o tare! 
Oare cine se-apropie noaptea de patul meu? 
Vorbeşte odată! 


CORIFEUL 
Suntem străjile oastei. 


HEKTOR 
De ce s-a stîrmit gălăgie? 


CORIFEUL 
Să fu liniştit. 

HEKTOR 

Dar eu sunt liniştit. 
Am fost atacați, în beznă, pe neașteptate? 
„ CORIFBUL 
Nu încă. 


HEKTOR 
De ce-aţi întrerupt veghea voastră . 
Şi-aţi iscat tulburare-n armată? 
Ce ţineţi să-mi spuneți în toiul nopții? 


Nu știți că, în preajma oștirii argeilor, 


noi noaptea dormim lîngă toate armele noastre? 


CORUL 
7 Strofă 
Inarmează-te, Hektor, aleargă la corturi, 
aliații trezeşte-i, 
zoreşte-i să pună mîna pe lance. 


: Vesteşte-ţi prietenii să se unească 


şi ei cu războinicii tăi. 

Inhămaţi-vă caii. 

Cine va merge la fiul lui Pânthoos5, 

ori la fiul Europeif, 

căpetenia cetelor de Iykieni5? 

Unde sunt preoţii care scrutează 
măruntaiele jertfelor6? 

Unde-s mai-marii celor cu. arme uşoare”? 
Arcaşi frigienis, legaţi-vă iute 

coarda la arcul vostru de corn”. 


i HEKTOR 
Imi vestiti noutăți ce-nfioară auzul, 

şi vreţi totodată să-mi dați curaj. 

Dar nu e nimic desluşit într-aceasta. 

Ori Pan v-a lovit cu biciul, urmașul lui Kronos!0, 
ȘI vă zguduie groaza, 

[încît, părăsindu-vă locul de veghe, 

iscați tulburare-n armată]? 

Ce ştire-mi aduceţi? Voi mult aţi vorbit, 

dar în spusele voastre nimic nu e limpede. 


Soo CORUL 
Antistrofă 

Hektor, în tabăra oastei hellenilor 
focuri au ars toată noaptea; cerul şi navele lor 
sunt iluminate de torţe. 
Toţi luptătorii cu larmă s-au dus şi 
noaptea spre cortul lui Agamemnon, 
ca să primească, desigur, poruncă nouă. 
Nicicînd n-a domnit asemenea frică 
în sînul oștirii marinel!. 
Ingrijorați pentru ce s-ar putea să urmeze, 
noi am venit să-ți vestim întîmplările, 
ca, mai tîrziu, nu cumva să ne afli vreo vină. 


HEKTOR 

Voi ați venit la timp; însă de ce vă temeți? 

Duşmanii vor, trägînd la vîsle, să părăsească Troia 
noaptea, s-o ia-la fugă dispărînd chiar de sub ochii noștri. 
Mă bucură aprinderea semnalelor nocturne. 

De ce mi-ai smuls, Apollon, biruința, precum ai 
smulge prada unui leu, mai înainte să fi azvîrlit în mare, să 
fi zdrobit cu lancea mea întreaga oaste argiană!?? Căci, 
dacă nu m-ar fi împiedicat apusul soarelui strălucitor, eu 
lancea norocoasă n-aş mai fi oprit-o fără să dau foc la 
nave, fără să trec prin corturile-aheilor şi să-i ucid cu brațul 
meu acoperit de sînge. | 

Eu chiar şi pe-ntuneric eram „pregătit să lupt, cît timp 
mă sprijineau norocul şi un zeut$. Dar, în deșteptăciunea 
lor, prezicătorii, avînd știința rînduielilor divine, m-au 
îndemnat s-aştept lumina zilei, şi-apoi să nu mai las nici un 
argeu pe continent!?. Ei nu aşteaptă clipa hotărîtă de 
prezicătorii mei; fugarul pe-ntuneric e viteaz nevoie mare. 

Hai, cît mai grabnic, trebuie să poruncim oștirii să se -scu- 
ture de somn şi să apuce armele în mîini. Acelora dintre 
dușmani care sunt gata să se caţere în nave, străpungeţi-le 
spatele, ca să împroaşte scările cu sînge! lar ceilalți, prinși, 
legaţi în lanţuri, să se deprindă a lucra din greu ogorul Troiei! 


CORIFEUL . 
Tu, Hektor, te grăbești, fără să fi aflat ce se petrece. 
Nu este limpede dacă argeii fug într-adevăr. 

HEKTOR 
Cu ce alt gînd ar fi aprins atîtea focuri? 


CORIFEUL 
Eu n-am habar, însă purtarea lor îmi dă de bănuit. 


HEKTOR 
Să di că toate te vor înfrica, dacă te temi de asta. 


CORIFEUL 
Aheii, pînă astăzi, n-au aprins nicicînd atîtea focuri. 


HEKTOR 
Ei, pînă astăzi, n-au fost biruiți nicicînd atît de rușinos. 


CORIFEUL 
Noi ţie-ţi datorăm izbînda; acum dă ordin s-o 
desăvirşim. 


HEKTOR 
Da; cu dușmanii-n față, doar o vorbă are preţ: „la arme!“ 


CORIFEUL 
Dar iată-l pe Ain6ias sosind cu pasul mare,.el vine să 
Je-aducă prietenilor săi o veste însemnată. 


(Intră Ainâias, ) 


AINEIAS!5 
Care-i temeiul, Hektor, că străjile de noapte, trecînd 
prin tabără, s-au adunat la cortul tău, înspăimîntate? De 
ce-au țipat în toiul nopții și-au trezit oștirea? 


HEKTOR 
Ia-ti armele, îmbracă-te,; Ainâias, cu armură! 


AINEIAS 


Ce se petrece? Ai primit înştiinţare că duşmanii, ocro- 
titi de beznă, au dat năvală fără veste? 

HEKTOR . 
Ei suie în corăbii, se pregătesc de fugă. 


AINEIAS 
Dar poți să-mi dai dovadă hotărită despre asta? 


HEKTOR 
Argeii au aprins făclii, să ardă toată noaptea. Nu cred 
că vor mai aștepta pînă în zori, Ci, pentru c-au iscat aceste 
focuri, vor părăsi pămîntul Troiei, suiți în nave bine întoc- 
mite, ȘI vor goni spre casă. 


AINEIAS 
Şi tu ce vrei să făptuieşti într-asta? De ce te-ai înarmat? 


HEKTOR 

Cînd îşi vor face vînt pe vase, ca să fugă, am să-i 
opresc cu lancea pe duşmani, şi am să cad asupra lor cu 
toată greutatea mea. 

Ar fi ruşine pentru Îlion, şi chiar mai mult decât ru- 
şine, ar fi nenorocire, cînd zeul ne oferă duşmanii fără 
luptă, noi să-i lăsăm să fugă, după ce-am îndurat din partea 
lor atîtea rele.: 

AINEIAS 

De ce nu eşti un sfetnic tot așa de bun, pe cât eşti de 
viteaz în fapte? Dar nici un muritor nu are toate însușirile 
de la natură; primeşte fiecare cîte-un dar deosebit. Tu eşti 
făcut să lupţi iar alții să dea sfaturi înțelepte. 

Ai auzit vorbindu-se c-au fost aprinse focuri, și tu te 
înfierbînți,- crezi că aheii fug şi vrei să duci armata împo- 
triva lor, să treacă noaptea peste șanțuri de-apărare. 

Dar dacă, după ce vei fi săltat peste tranşeele adînci, îi 
afli pe dușmani, nu gata de-a fugi din țara noastră, ci hotă- 
rîți să: se împotrivească, iar dacă te vor birui, tu cum vei 
mai răzbi să intri în cetate? Cum va răzbate dincoace de 
palisade oastea în risipă? Cum vor conduce vizitiii carele 
pe poduri fără-a sfărma butucii roților? 

În schimb, de vei învinge, va intra în luptă şi feciorul 
lui Peleus!6. El nu va-ngădui să dai corăbiuilor foc, nici să-i 

măcelăreşti prea lesne, cum ai crede, pe ahei, căci omul e 
nestăvilit şi zdravăn ca un turn. 

Armata haide s-o lăsăm să doarmă liniștită lîngă scu- 
turi, să se refacă după oboseala bătăliei. Mai nimerit îmi 
pare să trimitem un bărbat, cu voia lui, să iscodească tabăra 
dușmană. Dacă argeii tocmai stau să fugă, să ne-avîntăm și 
să cădem asupra lor. Dacă aceste focuri le-au aprins în 
tabără doar ca să ne atragă într-o cursă, vom şti de la 
spionul nostru ce uneltesc dușmanii, şi-atunci vom ţine sfat. 

Aceasta-mi este judecata, Hektor. 


CORUL 

Strofă 
La fel ne gîndim și noi. 
Urmează-i părerea, leapădă-ți gîndul. 
Cutezanțţa prea mare la o căpetenie 
nu e pe placul nostru. | 
Ce-ar fi mai prielnic decît să trimiți la corăbii 
un cercetaș iscusit, 
care să afle de ce luminează aceste focuri 
aproape de prorele navelor? 


HEKTOR 

Mă dau bătut, dacă vă place tuturor această cale. 

AinGias, du-te, linişteşte aliații. Armata s-ar putea să 
fie tulburată de vestea întrunirilor din toiul nopții. Eu, în ce 
mă privește, voi trimite la dușmani un spion. 

De vom afla că uneltesc vreo viclenie, nimic nu-ți 
vom ascunde, iar cînd vom tine sfat vei fi de faţă. Insă, de 
fac anume pregătiri, cu: gînd să fugă, ia seama, să auzi 
chemarea-naltă a trompetei. Căci eu nu voi întîrzia. Mă voi 
apropia <năvalnic> de argei, în vreme ce-și vor trage 
navele în mare şi chiar în astă noapte mă voi măsura cu 
oastea lor!”. 


AINEIAS 
Trimite cercetașul cît mai iute. Acum te-arăţi a fi pre- 
văzător și înţelept. Mă vei vedea luptînd alăturea de tine 
vitejește, cînd va fi nevoie. 


(Ain6ias pleacă.) 

HEKTOR 
Troienilor, aţi auzit ce s-a rostit aici. Care din voi vrea 
'să se ducă la corăbii, să-i spioneze pe argei? Cine doreşte 
să devină binefăcătorul patriei? Primeşte careva? Eu nu pot 
face toate slujbele deodată pentru țara mea şi pentru aliați. 


(Înaintează D6lon.) 


DOLON 

Sunt gata pentru țara mea să-nfrunt primejdia şi ca 
iscoadă să purced spre navele argeilor. Cînd voi fi deslușit 
tot ce urzesc aheii, mă voi întoarce; iată ce mă leg să duc 
la bun sfîrşit. 

i HEKTOR 

Îți meriți numele!8 și patria ţi-e scumpă, Dólon. 

Aveai şi pînă azi o casă părintească glorioasă; acum o 
faci de două ori mai glorioasă. 


DOLON 
Va trebui, fără-ndoială, să trudesc, dar oare truda-a- 
ceasta nu.e vrednică să fie răsplătită pe măsură? Dacă la 
sarcină se-adaugă câştigul, plăcerea de-a o săvîrşi e îndoită. 


HEKTOR 
- Aşa e, ai dreptate, nu zic altfel. Alege-ți tu răsplata, 
orice afară de regalitatea mea. 


DOLON - 
Nu-ţi jinduiesc regalitatea grea de griji pentru cetate. 


HEKTOR 
Atunci însoară-te cu o copilă de-a lui Priamos!? și fii 
cumnatul meu. 


DOLON | 
Nu vreau să mă căsătoresc cu o femeie dintr-o vatră 
mai puternică decît, a mea. 


HEKTOR 
Pot să te răsplătesc cu aur, dacă acesta-l darul cai pofteşti. 

DOLON 
Acasă am şi eu; nimic dintr-ale vieții nu-mi lipseşte. 


HEKTOR 
Ce ţi-ai putea dori din <toată> bogăţia Troiei? 


DOLON 
Făgäduieşte că-mi vei da, cînd vei fi biruit aheii... 


HEKTOR 
Făgăduiesc. Orice să-mi ceri, afară de mai-marii flotei. 


~ 


DOLON 
Ucide-i tu! N-am să împiedic brațul tău să-l piardă pe 
Menélaos. 


HEKTOR 
Doar nu-mi vei cere să ţi-l dăruiesc pe <Aias> fiul lui 
Oileus20,.. i 


DOLON 
Atare brațe gingașe lucrează prost pămîntul. 


HEKTOR 
Numește-mi un aheu, pe care-l vrei, drept plată, viu. 


DOLON 
Am spus-o adineauri; eu am acasă aur. 


HEKTOR 
Prea bine; vei alege ce poftești din prada de război. 


, DOLON 
Inchină zeilor trofeele, atîrnă-le de temple! - 


= HEKTOR 
Dar ce răsplată îmi vei cere, mai mare decât toate-acestea? 


DOLON 


Caii lui Achilléus. Cîştigul trebuie să fie pe măsura 
trudei, cînd însăși viaţa ta o joci la zaruri cu Destinul. 

HEKTOR 

E un câștig pe care-l jinduiesc nu mai puțin ca tine. 

Din stirpe de nemuritori, sunt cai nemuritori?! cei 
care-l poartă pe nestăvilitul fiu al lui Peleus. Se spune: că 
<fugarii> i-a primit Peleus de la stăpînul mării, zeul 
Poseidón, care-i domesticise22 

Eu ţi-am stîrnit speranţa și n-am să te înşel. Deci vei 
primi din parte-mi darul cel mai minunat din cîte ai putea 
să stăpînești: caii şi carul <vajnicului> Achillcus. 


DOLON 
Îţi mulțumesc. Dacă-i voi dobîndi, voi spune răspicat 
că, dintre frigieni, eu am primit, pentru curajul meu, 
răsplata cea mai minunată. lar tu nu trebuie să mă invi- 
diezi: sunt mii de alte bunuri care te vor bucura, o tu, cel 
mai viteaz bărbat din Troia. 


CORUL 
Antistrotă 
E mare primejdia, mare-i de-asemeni 
răsplata spre care țintești. 
Vei fi fericit să o capeti, 
ncercarea te va umple de glorie, 
o cinste mai mare decât să ajungi cumnatul 
poruncitorilor noștri. 
Intru cît îi privește pe ZEI, 
roagă Dreptatea să-ți poarte de grijă. 
Întru cât îi priveşte pe oameni, 
ti-au împlinit, se pare, toate dorințele. 


DOLON 
Pornesc, dar merg întîi la casa mea, la vatra mea, să 
trag pe mine un veșmînt mai potrivit, apoi am să mă-ndrept 
spre navele argeilor. 


CORIFEUL 
Spune-mi ce strai vei îmbrăca în locul celui de acum? 
| 


DOLON | 
Un strai mai potrivit cu misiunea mea şi cu un mers furiş. 

p _ CORIFBUL 
Intelepciunea trebuie deprinsă de la omul înțelept. Răs- 
punde, cum te vei înveșmînta? 


DOLON 

Am să-mi acopăr spatele cu pielea unui lup și creştetul 
cu botul larg deschis al fiarei. Eu brațele-am să mi le vîr în 
labele de dinainte, picioarele în labele de dinapoi și-am să 
imit cum umblă lupul patruped. 

Le va fi greu duşmanilor să dibuie <tertipul>. Mă voi 
apropia <tiptil> de şanţurile lor şi de întăriturile făcute din 
corăbii. lar cînd voi trece printr-un loc pustiu, vei merge în 
picioare <ca un om>. Acesta-mi este şiretlicul?3 


= CORIREUL 

Să-ţi. fie călăuz Hermés, feciorul <nimfei> Maia, 
domnul hoților, şi să te poarte înapoi cu bine?4. Tu ştii ce 
ai de împlinit; acuma nu-ți mai trebuie decît noroc. 


DOLON 
Mă voi întoarce sănătos. Am să-l ucid pe Odysseus 
şi-ţi voi aduce capul lui, ca o dovadă sigură, încît să poți 
susține c-am mers pînă la navele duşmane. Sau pe feciorul 
lui Tydeus <îl voi ucide>%. 
Cu mîinile însîngerate, voi reveni la casa mea mai 
înainte să se-aştearnă pe pămînt lumina <zilei>. - 


(D6lon pleacă.) 


CORUL 

Strofa 1 
Tu, care ești venerat în Thymbra și-n <insula> Delos, 
şi care cobori în Lykfa la templul tăuz€, 
Apollon, o chip divin, 
haide la noi <înarmat> cu săgețile tale, 
vino în toiul nopții, 
ocrotește-l pe omul acesta, 
pe fiii lui Dârdanos?! apără-i, o preaputernice, 
tu, care ai înălțat 
vechile ziduri troiene28!: 

Antistrofa 1 
Fie ca D6lon s-ajungă în preajma flotei, 
să iscodească armata hellenilor 
ŞI să se-ntoarcă nevătămat ` 
la altarele casei părinţilor săi din Îlion! 
Iar mai apoi, cînd <Hektor> stăpînul nostru 
va fi zdrobit oştimea argeilor, 
să se urce şi el în carul 
tras de fugarii din Phthia2?, 
dăruiți de zeul marin lui Peleus Aiakidul30! 


Strofa 2 
Doar el, pentru casele noastre și pentru glia ţării, 
a cutezat să meargă 
la tabăra navelor, să iscodească. 
li lăudăm voinicia. Rari sunt bărbaţii viteji 
la vremea cînd soarele nu luminează largul mării 
și cînd cetatea e bîntuită de vijelie. 
Dar se mai află şi alți frigieni fără teamă. 
Cîtă-ndrăzneală în oastea noastră! 
A nesocoti alianța <cu Ilion> 
este purtare <fricoasă> de mysian?l. 


Antistrofa 2 
Pe care războinic aheu 
va fi să-l lovească de moarte, în cortul său, 
junghietorul nostru, 
pășind pe pămînt câ o fiară cu patru labe? 
De l-ar sfîrși pe Menslaos, 
ori de l-ar ucide pe Agamemnon, 
şi de-ar aduce, să-i pună Helenei în mîini, 
s-o facă să verse lacrimi, 
capul cumnatului său mişel, 
care-a condus, împotriva pămîntului Troiei, 
luptători pe o mie de vase! 


(Sosește în grabă un vestitor, păstor de pe muntele Ida.) 


VESTITORUL 
De-ar fi să le aduc stăpînilor întruna, rege, știri. bune 
precum cele ce ţi le voi spune. 

HEKTOR 
Cîtă prostie poate zace-n sufletul acestor păcurari! 
Desigur vii să le aduci stăpînilor vreo veste despre 
rodnicia turmelor. Dar ai picat în timp <şi-n loc> nepotri- 
vite. Nu ştii unde se află casa mea şi tronul tatei??? Acolo 
trebuia să mergi să povestești despre belșugul staulelor 
noastre. 


VESTITORUL 
Da, noi păstorii suntem proşti; la fel socot şi eu. Dar 
nu e mai puțin adevărat că veştile ce ți le-aduc sunt 
fericite. 


l HEKTOR 
Destulă vorbărie despre soarta arcurilor tale. 
Noi suntem gata să ne batem şi ţinem armele în mîini. 


' _ VESTITORUL 
Eu tot despre război venit-am să-ți vorbesc. Un 
luptător în fruntea oștii lui de multe mii de oameni soseşte 
ca prieten, să mîntuie pămîntul ăsta. 


HEKTOR 
Din care patrie, din ce tărîm soseşte? 


VESTITORUL | 
Din Tracia. Grăieşte că-i feciorul lui Strymân3*. 


HEKTOR 
Cumva e Rhesos? Zici c-a pus piciorul pe pămîntul 
Troiei? 


f VESTITORUL 
Intocmai. Mă scutești să ţi-o mai spun. 


HEKTOR 


De ce străbate văile din Ida", ocolind cîmpia și calea 
largă pentru care? 

VESTITORUL 

Eu nu știu limpede, ci pot să-ncerc a lămuri. Nu-i 1 les- 
ne să strecori armata, în puterea nopții, printr-o cîmpie, 
cînd ai auzit că-i înțesată de dușmani. 

Noi, păcurarii de pe Ida, muntele ce-i însăşi rădăcina’ 
şi vatra țării <noastre>, am fost cuprinși de spaimă, cînd 
<Rhâsos> a pătruns la miezul nopții în dumbrava doldora 
de fiare. 

Trecea vuind cumplit, ca un șuvoi, armata tracilor. 

Loviţi de groază, ne-am mînat spre vîrfuri turmele; 
eram îngrijorați să nu se-abată hoți argei să pustiască 
staulele <vitelor>. Însă curînd auzul nostru desluși voci 
care nu erau ale: unor helleni; şi-am încetat să ne mai 
temem. 

Eu am înaintat spre cercetașii oștii și-am întrebat în 
limba tracă cine e poruncitorul lor, cine-i părintele acestuia 
şi dacă vine ca să sprijine cetatea Priamizilor, 

Aflînd tot ce voiam să știu, am înlemnit. Căci l-am 
văzut pe Rhâsos, asemeni unui zeu, înfipt şi drept în carul 
lui de luptă trac. Avea un scut, pe umeri, cu ferecături: de 
aur care scînteiau. Juguri de aur apăsau grumazul bidiviilor 
mai -albi și mai strălucitori ca neaua. lar de pe fruntea 
cailor, Gorgone de aramă, precum aceea de pe pavăza 
Athenei36, şi sumedenie de zurgălăi stîrneau înfricoşare. 
Tăria-acestor luptători nici numărîndu-i n-ai putea s-o 
cîntăreşti. 

Vedeai trecînd la nesfîrşit: noian de călăreţi și de 
peltaşi, noian de trăgători cu arcul, şi-o liotă de oameni 
înarmaţi uşor, toți îmbrăcaţi în straiul trac37, 

Acesta e viteazul care, iată, vine să ajute Troia. Fecio- 
rul lui Peleus nu va putea să-i scape, fie că fuge, fie că-l 
întîmpină cu lancea. 


CORIFEUL 
' Cînd oamenii unei cetăți sunt ocrotiţi de zei, pe nesim- 
tite mersul întîmplărilor se-ndreaptă către bine. 


HEKTOR À : 

- Acum, cînd lancea-mi este cu noroc și Zeus ne tine 
partea, îmi voi afla mulțime de prieteni. Dar nu ne trebuie 
cei care nu ne-au ajutat odinioară, cînd Ares38 ne îndepărta 
<de port> şi sfişia, suflînd năprasnic, pînzele acestei țări??. 


4] 


Cît despre Rhâsos, ne arată ce fel de prieten e cu 
Troia: sosește <numai> la ospăț; lipsea cînd vînătorii prin- 
deau prada; el nu s-a canonit cu lancea lîngă noi. 


CORIFEUL 
Dispreţuieşti, pe drept, și veştejeşti asemenea prieteni. 
Primește-i totuși <bine>, acum cînd vor să sprijine cetatea. 


HEKTOR 
Cîţi suntem e de-ajuns: noi apărăm de multă vreme Troja. 


| CORIFEUL . 
Eşti sigur că ai și zdrobit dușmanii? 


HEKTOR 
Sunt sigur. Miine o va dovedi lumina zilei. 


CORIFEUL 
Gîndeşte-te la viitor: atîtea răsturnări aduce soarta! 


HEKTOR 
Nu-mi place să se vină prea tîrziu în ajutor unor 
prieteni. | | 
Deci Rh&sos, dacă totuşi a sosit, să fie pentru noi nu 
aliat, ci oaspete; să stea la masa oaspeţilor mei. Însă, din 
partea fiilor lui Priamos, el n-are drept la vreo recunoștință. 


CORIFEUL 
Stăpîne, a respinge aliaţii e primejdios. 


VESTITORUL 
Numai privindu-l, şi dușmanii se vor îngrozi. 


HEKTOR 
(adresîndu-se întîi Vestitorului, apoi Corifeului) 


Ţi-s bune sfaturile; felul tău de a gîndi e potrivit. 
Prea bine! Acest Rhesos cu armele de aur, dacă-i să 
cred ce spune Vestitorul, fie primit ca aliat al ţării. 
(Vestitorul pleacă.) 

CORUL 

Strofa l 
Adrâsteia, fata lui Zeus, 
să abată invidia zeilor 
de la cuvintele noastre40! Căci noi vom rosti 
tot ceea ce pentru suflei e dulce să spunem. 
lată-te dară, copile al rîului! 
Iată-te-ajuns la curtea regelui Frigiei: 
fii binevenit, de vreme ce te-au trimis 
maică-ta, una din Pieride4l, 
și rîul cu poduri frumoase... 

Antistrofa 1 

„..„ <divinul> Strymân, care odinioară, 
din rotocoalele undelor sale, 
sub înfățișare de apă,. 
s-a strecurat în pîntecul fără prihană 
al melodioasei Muze42 
ŞI ţi-a dat viață, o tînăr erou! 
Intocmai ca Zeus, al luminii părinte, 
tu vii către noi într-un car cu fugari focoşi. 
O patria noastră, o Frigie, 
azi, cînd un zeu e cu noi, 


azi poți să-l mărești pe Zeus ca Liberatorul43. 


Strofa 2 , 
Oare acuma străvechea cetate Ilion 
va celebra din nou, ziua, ntreagă, 
sărbătoarea lui Bakchos44 
prin cîntece de iubire 
ȘI prin întreceri de cupe umblînd 
de la dreapta la stin a, 
cînd cei doi Atrizi+ părăsi-vor țărmul troian, 
ca să străbată marea şi să ajungă la Sparta? 
Prietene <Rhesos>, după această izbîndă 
a brațului tău şi a lăncii tale, 
fie să poți să te-ntorci în patria ta! 


Antistrofa 2 
Vino, iveşte-te. Stai față-n faţă 
cu Achill&us, opune-te lui, ridicînd pieziș 
pavăza ta de aur 
deasupra inelului carului tău de luptă“6. 

Stârneşte-ţi fugarii şi saltă lancea cu două vîrfuri. 
Nici unul din cei ce te vor înfrunta 

să nu mai danseze vreodată în templul 

Herei din Argos. 

Această ţărină va fi fericită 

să le îndure povara cadavrelor, 

cînd daimonul trac al morţii va fi să-i răstoarne. 


(În clinchet de zurgălăi, intră Rhesos pe carul său de luptă 
tras de doi splendizi cai albi.) 


Ió, ió! Basileu măreț! 

Cît e de frumos să priveşti, 

o Tracie, putul acesta de leu 

hrănit de tine ca să domnească 

peste cetățile tale! 

Priveşte armura de aur ce-i apără trupul. 
Ascultă şi clinchetul de zurgălăi 

ce sună de lîngă inelul scutului său. 

El este un zeu, o Ilion, este un zeu, 

e însuși Ares miînzocul acesta 

zămislit de Strymân cu Muza cîntărilor 
şi venit să-ţi insufle viaţă. 


(Rhesos coboară din car și se apropie de Hektor.) 


RHESQS 
O Hektor, nobil fiu al unui tată nobil, bun găsit! De 
multă vreme năzuiam să-ţi pot vorbi. Mă bucură izbînzile 
ce ţi-au îngăduit să te găsești aici, sub meterezele 
duşmanilor.. Vin să te-ajut să le surpăm întăriturile şi să 
Je-aprindem navele. 


HEKTOR 

O fiu al Muzei cîntului melodios și-al rîului Strymân 
din Tracia, obişnuiesc să spun doar adevărul; fățărnicia n-o 
îndur, din fire. 

De multă vreme, da, de multă vreme trebuia să fi venit 
să te împărtășeşti cu noi şi tu din vitregiile acestei ţări şi, 
după cît îți stă-n putere, să nu lași lăncile argeilor să poto- 
pească Troia. 

Tu n-ai putea susține că prietenii nu te-au chemat şi că 
de-aceea n-ai venit să ne salvezi, ori barem să ne-ajuți. 

Ci ti crainici frigieni, cîte solii nu ţi-am trimis, rugîndu-te 
să sari în ajutorul Troiei? Cu cîte daruri scumpe nu te-am 
copleșit? 

Iar tu, bărbat din neamul nostru, şi nu hellen, la fel ca 
noit, de-ar fi tinut numai de tine, ne-ai fi lăsat-hellenilor 
în seamă. 

ŞI totuși nu erai cîndva decît o căpetenie măruntă, dar 
mîna mea din tine-a ridicat puternicul monarh al tracilor, 
cînd, lîngă Pángaion și-n cîmpii Paioniei, pe cei mai vajnici 
traci i-am atacat pieptiş și scuturile lor le-am sfărîmat, 
îngenunchind acest popor, ca șă ţi-l dau în stăpinire. 

lar tu, călcînd sub tălpi recunoştinţa ce mi-o datorai, 
ești ultimul care soseşte să ne-ajute în restriște. 

Alți oameni, care nu-s din neamul nostru, de mult ni 
s-au alăturat. Din ei, o parte au pierit și zac sub ţărnă în 
morminte: ce straşnică dovadă de credință fată de cetatea 
<Îlion>! O parte stau sub arme, lîngă caii <înhămaţi> la 
care, neclintiți pe locurile lor, și cînd vifornița-i îngheaţă, și 
cînd văpăile de soare-i fac să înseteze; ei nu se tolănesc pe 
paturi de ospăț, ca tine, cu braţul ridicat, sorbind vîrtos 
din cupe. 

Acestea sunt învinuirile ce- ti le tom în față, ca să știi 
că Hektor pururi spune ce gîndeşte. - 


RHESOS 

Tot astfel sunt și eu; cînd am ceva de spus, merg drept 
la țintă; nici eu, din fire, nu îndur fățărnicia. 

lar gîndul că lipsesc din ţara-aceasta, mai mult decît 
pe tine, pe mine mă căznea, umplîndu-mi: inima de chin și 
nerăbdare. 

Dar un popor de sciţi”0, dintr-un tărîm apropiat de gra- 
nițele mele, mi-a declarat război chiar cînd doream să plec 
la drum spre Troia și să trec peste strîmtoare. 

Sosit la ţărmul Mării Primitoare-de-Străini”l, urma să 
urc în nave oastea tracilor și, iată, acolo am străpuns cu 
lancea sciți, de-am închinat un sînge negru gliei, dar vai! 
amestecat cu sînge trac. 

Această întîmplare m-a împiedicat s-ajung în șesul 
Troiei mai devreme, să lupt cu tine laolaltă. Dar după 

ce-am zdrobit armata <sciţilor> şi le-am luat odraslele 
ostateci și le-am cerut să verse, la palatul meu, tribùt în 
fiecare an, m-am îndreptat spre voi. 

Am traversat cu navele strîmtoarea <Bósporos>52 
şi-am străbătut pe jos hotar după hotar, nu bînd vîrtos, cum 
m-ai învinuit, nici somnorind în case aurite, ci îndurînd 
vifornițele ce se-abat cu gheaţă peste marea Traciei şi peste 
Paionia, culcat numai în straiul ăsta și lipsit de somn. 

E drept, sunt ultimul venit, însă la timp. 

Căci, iată, zece ani s-au scurs de cînd te lupti, fără să 
dobîndești nimic. Tu zile după zile pierzi, jucând, contra 
hellenilor, la zaruri soarta înfruntării. Dar mie îmi va fi 
de-ajuns lumina unei zile, ca turnurile lor să le răstorn, să 
năvălesc în ţarcul navelor şi să ucid dușmanii. 

Punînd de grabă capăt chinurilor tale, eu mîine voi 
pleca din Hion spre casă. Nu vă-narmaţi nici unul dintre 
voi cu scutul. : i 

Eu însumi am să frîng orgoliul fără seamăn al aheilor 
și-am să-i stîrpesc, cu toate că sunt ultimul venit. 


CORUL 
Strotă 
Ió! 16! Cuvîntare dragă! 
Prietene, tu ai venit din partea lui Zeus. 
Să apere Zeus cel de sus cuvintele tale 
de invidia zeilor, necruțătoare! 
Flota de lemn sosită din Argos 
nu a purtat pînă azi <peste valuri> și n-are 
vreun bărbat mai viteaz decît tine. N 
Cum ar putea, vă-ntrebăm, Achilléus, cum Aias55 
să n-o ia la fugă din calea lăncii tale? 
Fie s-ajungem, o rege, în ziua 
cînd le vei da pedeapsă cu sulița ta, 
pentru mîinile lor pătate de sînge. 


RHESOS 
Am să vă dăruiesc acest prilej de bucurie, ca să uitaţi 
că am lipsit de-aici atîta vreme. 
Adrâsteia să nu se mînie pe cuvîntarea mea! 
Dar cînd vom libera cetatea de dușmani şi tu din pradă 
vei alege fruntea hărăzită zeilor, vreau să purced cu tine 

<Hektor> la luptă împotriva gliei argiene şi ajungînd acolo, 
cu lancea mea să pustiesc Hellada-ntreagă, ca să înveţe-a 
suferi şi ei, la rîndul lor, năpastele <războiului>. 


HEKTOR 
De mi-ar fi dat ca, dezlegat de-atâta rele, să pot domni 
cîndva nestingherit peste cetatea mea, precum odinioară, 
ah! cât aș fi de recunoscător față de zei! 
In ceea ce priveşte Argosul şi locurile ce alcătuiesc 
Hellada, nu-i chiar atât de lesne, pe cît spui, să le zdrobeşti 
cu lancea-n mînă. 


RHESOS 
Nu se vorbeşte că hellenii cei mai vajnici au venit aici? 


HEKTOR 
Nu pot să le topesc neînfricarea și află că-i respingem 
anevoie. 


RHESOS 
Atunci, odată ce vor fi uciși, și lucrul nostru va fi gata. 


HEKTOR 
Nu te gîndi la țeluri depărtate, uitîndu-le pe cele de 
sub ochii tăi. 


RHESOS 
(ironic) 
Imi pare că te mulțumeşti să-nduri, nu să stîrneşti, 
nenorocirea, 


HEKTOR | 

Chiar dacă nu mă mişc din Ilion, regatul meu este 
destul de larg. | 

Acuma poți să te-narmezi cu scutul şi să-ți aşezi cum 
vrei războinicii, în cornul stîng al oştii, sau în cornul drept, 
sau între aliaţi, la mijloc”. 


- 

RHESOS l 
Vreau singur să dau lupta cu duşmanii, Hektor. Dar 
dacă tu socoți că este ruşinos să vii cu mine să le-aprindem 
flota, aşază-mă în fruntea oştii, să-l am pe Achillcus 
în faţă. 


| HEKTOR .- 
Tu n-ai cum să îndrepți asupra lui temuta-ţi lance. 


RHESOS 
Nu se zicea c-a debarcat și el pe ţărmul Troiei? 
. HEKTOR 
El a venit şi chiar aici se află, dar, mîniat pe capii 
oştii, nu mai apucă sulița cu ei alături’5, 


RHESOS 
Care-i cel mai ilustru din armată, după el? 


HEKTOR 

Eu cred că Áias cu nimic nu-i mai prejos; nici fiul lui 
Tydeus56, 

Mai este, dintre toți cel mai viclean, acest coțcar de 
Odysseus, căruia nu-i lipsește bărbăţia, nici încumetarea; el 
cel mai mult a păgubit cetatea. 

<De pildä> într-o noapte, a pătruns în sacra-mprejmuire 
a <templului> Athenei, a ridicat hoțeşte idolul zeiței şi-a 
dus <statuia> la corăbiile lor5?. Iar într-o zi pungaşul, în 
strai de cerşetor, trimis la Ilion să spioneze, s-a strecurat 
prin ziduri <năuntru>, i-a blestemat în gura mare pe argei, 
apoi a omorît cîțiva străjeri și paznici de la porți şi-a izbu- 
tit să scape. Il dibuim întruna pregătindu-ne vreo cursă, 
pitit lîngă altarul zeului din Thymbra, nu departe de oraş; 
e un cumplit ponos în contra căruia luptăm”. 


RHESOS 
Nicicînd un om cu suflet mare nu se-ascunde, cînd 
vrea să-și piardă un duşman, ci îl atacă drept în faţă. 
Dar pe argeul ăsta, care, precum spui, se-aţine în cot- 
loane de tîlhari, ca să-şi urzească vicleniile, eu am să-l 
prind de viu şi am să-l trag în țeapă, la porţile cetăţii, şi am 

să-l dau să prăznuiască vulturii din el. Fiind un hoț ce jefu- 
iește capiștile zeilor, el trebuie de-o moarte pe măsura lui 
să piară. 


HEKTOR 

Voi faceţi-vă deocamdată tabăra, căci încă este noapte. 
Am să-ți arăt eu însumi unde-i nimerit să înnopteze-armata 
ta, deosebit de rîndurile noastre. 

Parola noastră este „Phoibos“650. Să ţi-o aduci aminte, 
dacă va fi nevoie, și s-o împărtășeşti războinicilor traci. 

(Se adresează Corului.) 

Voi mergeţi înaintea rîndurilor să vegheați; să staţi de 
strajă aţintiți şi să-l întîmpinați pe D6lon, care spionează 
flota, căci, dacă este teafăr, trebuie să se apropie de 
corturile noastre. 


(dese împreună cu Rhésos. Incepe să se lumineze de ziuă.) 


CORUL 

Strofă 
Cine-i la rînd de veghe? Cine, în locul nostru? 
Purced să se e primele astre; 
cele șapte Pleiadeô! răsar în zare, 
zboară alin în mijlocul cerului Vulturul 
Treziţi-vă, nu zăboviţi! 
Sculaţi-vă din așternut pentru veghe! 
Nu deslușiți cum păleşte văpaia lunii? 
Zorile sunt aproape; zorile stau să răsară; 
iată și steaua ce le vesteşte. 


ÎNTÎIUL HEMICOR 
Cine a fost rînduit pentru veghea dintîi? l 
. (Lipsește un vers)... ; 


AL DOILEA HEMICOR 
K6roibos65, fiul lui MygdonS4, se zice... 


ÎNTÎIUL HEMICOR 
Cine <au fost rânduiţi> pe urmă? 

AL DOILEA HEMICOR 
Kilikienii, 
pe care i-au deșteptat din somn paionii, 
apoi mysienii, cărora noi le-am urmat65. 


ÎNTIIUL HEMICOR 
Așadar este timpul, mergînd, să trezim Iykienii06, 
desemnaţi, după cum le căzură sorții, 
pentru a cincea veghe. 


CORUL 

Antistrofa 
Iată, acum auzim dinspre rîul Simis*7, 
din cuibul înalt, năclăit de sînge, 
privighetoarea melodioasă, 
pasărea de-copil-ucigașă. | 
Auzim cum îşi cîntă cu nenumărate 
triluri durereaS8. 
Pe <muntele> Ida turmele şi-au început păşunatul. 
Auzim răsunînd în noapte şuier de flaut. 
Somnul ne-adie, ne farmecă ochii; 
apropierea lui de pleoape 
nu-i niciodată mai dulce decît în zori. 


ÎNTÎIUL HEMICOR 
De ce nu vedem revenind cercetașul 
trimis la corăbii de Hektor să iscodească? 
AL DOILEA HEMICOR 
Ne tulbură frica; D6lon lipseşte de multă vreme. 


ÎNTÎIUL HEMICOR 
Să fi căzut în vreo cursă pitită, ori să fi pierit? 


AL DOILEA HEMICOR 
Prieteni, mergînd, să trezim lykienii, 
desemnaţi, după cum le căzură sorții, 
pentru a cincea veghe. 


(Luptătorii ce alcătuiesc Corul pleacă din scenă să-i trezească pe 


lykieni. Odysseus și Diomedes intră tîrîș, cuspadele în miini.) 


50 


ODYSSEUS 
<Ascultă> Diomedes; n-auzi un zăngănit de arme? Sau 
poate ne-a lovit urechile un zvon deșert? 


DIOMEDES 
Nu, ci sunt lanțurile spînzurînd de care ce răspîndesc 
un zvon de fier. Și mie mi-a fost frică pînă să mă dumiresc 
că zgomotul e de la lanţuri. 


| ODYSSEUS 
la seama, nu cumva, în beznă, să cădem peste străjeri. 


DIOMEDES 
lau seama, chiar dacă pășese prin întuneric. 


ODYSSEUS 
Dacă trezeşti din somn pe careva, cunoşti parola 
frigienilor? 


DIOMEDES 
<Parola> este „Phoibos“; am aflat-o de la D6lon. 


| ODYSSEUS 
Ah! iată corturi părăsite de dușmani. Le vezi? 


DIOMEDES . 
Și totuși, după cum mi-a spus-o Dâ6lon, aici avea 
culcușul. Hektor, pe care am venit să-l surp cu lancea. 


ODYSSEUS 
Ce se petrece? Să fi mers cu ceata lui în altă parte? 


DIOMEDES 
Poate-au plecat să pregătească pentru noi o cursă. 


ODYSSEUS 


Da, Hector este îndrăzneţ acum; victoriile l-au umplut 
de îndrăzneală. 


5I 


DIOMEDES 
Noi ce să facem, Odysseus? Nu l-am găsit în patul său 
pe omul nostru. Speranţa ne-a fost înșelată, 


ODYSSEUS 
Să ne întoarcem la corăbii cît mai iute! Căci Hektor 
este ocrotit de zeul ce i-a dăruit izbînda <ieri>. Nu trebuie 
să silnicim norocul. 


DIOMEDES 
Atunci să ne grăbim la cortul lui Ainéias, ori al lui 
Páris, frigianul cel mai demn de ură; să le tăiem cu spada 
capul. 


ODYSSEUS 
Cum ai putea, pe întuneric, să-i găseşti în mijlocul 
unei oştiri dușmane şi să-i ucizi fără să fii primejduit?: 


DIOMEDES 
E totuşi ruşinos să ne întoarcem la corăbii, nedînd 
troienilor o cruntă lovitură. 


ODYSSEUS 
Cum? Chiar. n-ai făptuit nimic? Nu l-am ucis pe 
spionul flotei noastre, pe D6lon, şi l-am despuiat de arme? 
Socoţi că ai putea să nimicești întreaga oaste? Ascultă, 
haide să ne-ntoarcem; și fie să ne sprijine norocul. 


(Se iveste din văzduh Athena, înzestrată cu atributele sale cu- 
noscute: Casca, lancea şi egida — marele scut din piele de capră.) 


ATHENA 

De ce plecați din tabăra troiană cu inimile mistuite de 
mîhnire deoarece Destinul nu vă-ngăduie să-l omoriți pe 
Hektor sau pe Pâris? 

Voi n-aţi aflat că a sosit un om în ajutorul Troiei, 
anume Rhâsos, cu o pompă demnă de luat în seamă? Dacă 
rămîne peste noapte, pînă dimineaţă, viu, nici sulița lui 
Achillcus, nici a lui Aias, nu-l vor împiedica să nimicească 
navele argeilor, să le răstoarne zidurile şi, cu lancea, prin 
porți intrare largă să-și deschidă. 

(Lui Diomedes.) 
Ucide-l şi vei fi stăpîn a toate. Pe Hektor însă lasă-l în 
culcușul său; ia-ţi gîndul să-l înjunghii, să-i tai capul; el va 
primi prin altă mînă moartea. 


ODYSSEUS 
Stăpîna mea Athena, am recunoscut răsunetul, cu care 
sunt obişnuit, al vocii tale, căci tu întotdeauna la primejdie 
mă ocroteşti. Arată-ne bărbatul unde înnoptează şi care-i 
locul lui în tabăra barbarilor. 


ATHENA 

<Se odihneşte> în apropiere; însoțitorii lui nu sunt 
amestecați cu oastea frigiană. Căci Hektor i-a-ndemnat să 
se așeze în afara <rîndurilor de războinici> pînă trece 
noaptea și se luminează. 

Şi nu departe sunt legați de carul trac fugarii săi 
bălani; pot lesne fi văzuţi în noapte; ei strălucesc ca aripile 
unei lebede pe rîu. 'Ucideţi-l pe Rhesos şi luaţi-i; va fi cea 
mai frumoasă pradă pentru casa voastră, căci nu se află car 
şi bidivii mai mîndri pe pământ. 


ODYSSEUS 
Ucide-l, Diomedes, tu pe capul tracilor, sau lasă-mi-l 
în seamă mie și îngrijește-te de cai. . a 


DIOMEDES 
Eu îl voi, omorî, iar tu vei îmblînzi fugarii; eşti 
priceput în a lé dibui năravul și ai scormonitoare mintea6?. 
Bărbatul trebuie orînduit în locul unde este de folos. 


(În clar-obscurul zorilor se distinge silueta lui Páris, care se 
apropie.) 
i ATHENA 

Îl văd acolo pe Alexandros'0, venind spre noi. O strajă 


i-a adus la cunoștință zvonul că ar fi pătruns în tabără 
dușmani. 


DIOMEDES’ 
El vine însoțit de alţii sau e singur? - 

ATHENA . | 
E singur. Se îndreaptă, pe cît pare, spre cortul fratelui 
său Hektor, să-i dea de veste că în tabără se află spion. 


DIOMEDES 
Nu trebuie să-ncepem prin a-l doborî? 
ATHENA. 

Nu, n-ai putea să fii mai tare ca ursita lui. Nu este 
hărăzit prin mîna ta să moară, în schimb aici se află altul, 
pe care-l vei lovi de moarte. Grăbeşte-te. 

lar eu îl voi întîmpina pe Pâris, luînd înfățișarea 
Aphroditei, aliata lui, care-l ajută în primejdii, şi prin 
cuy oiie dig LOAN îi voi da răsplata <cuvenită> omului pe 
care îl urăsc/l. Aceasta-i tot ce am avut de spus. El nu știe 
că Rhesos va fi jertfa voastră şi nu m-a auzit, cu toate că-i 
aproape. 


(Odysseus și Diomedes pleacă, îndreptîndu-se spre cortul 
lui Rhesos.) | 


PARIS 
Cu tine, Hektor, căpetenia și fratele, vorbesc; tu 
dormi? N-ar trebui să stai de veghe? S-au strecurat în 
tabără dușmani; sunt fie hoți, fie spioni. 


ATHENA 
(sub înfățișarea Aphroditei) 

Fii liniştit; te ocrotește Kypris/2, binevoitoarea: ta. 

Imi este inima cu tine în războiul care-l porți. 

Nu am uitat cum m-ai cinstit și-ţi sunt îndatorată. 
La fel şi azi, ca să le dăruiesc războinicilor Troiei biruinţă, 
venit-am să-ți aduc un mare luptător şi aliat, pe tracul 
<Rhesos>, fiul Muzei cîntului melodios; iar tatăl lui, cum 
umblă vorba, e Strymân. 


PARIS 
Eşti pururi plină de bunăvoință pentru cetatea mea și 
pentru mine, Acesta e tezaurul cel mai de preț din lume: în 
clipa cînd te-am judecat <a fi cea mai frumoasă>, pot 
spune că l-am cîștigat pentru cetate. Eu 'am venit pentru 

c-am prins un zvon — nu era limpede, dar s-a lățit prin 
străji — că s-ar.găsi aici spioni ahei. De-aceea am sosit să-l 
scol din aşternut pe Hektor. 


ATHENA 
Dar n-ai temei să-ţi fie frică; nimic n-ameninţă armata. 
Hektor s-a dus să rînduiască pentru noapte oastea tracilor. 


PARIS 
Tu-mi dai încredere, și, bizuindu-mă pe spusa ta, mă-n- 
torc să stau de strajă, dezlegat de orice teamă. 


ATHENA 
(rostind cuvinte cu două înțelesuri) 


Te du; şi crede-mă că urmăresc de-aproape tot ce te 
priveşte; eu vreau să văd victoria prietenilor mei. Ai să 
cunoşti şi tu cîndva... bunăvoința mea. | 
(Paris pleacă. După o scurtă pauză, Odysseus şi Diomedes 

intră în goană, cu spadele în miini.) 

“Voi doi luaţi aminte. Prea tare v-aţi înfierbîntat. Fecior 
al lui Laertes73! Ascundeţi săbiile voastre ascuţite. 
Monarhul tracilor e mort şi caii sunt ai voştri. Însă troienii 
au aflat și-acum vă urmăresc. 

Fugiţi la adăposturile navelor cît mai degrabă! De ce 
întîrziaţi, cînd vin dușmanii asupra voastră ca o vijelie? 
Scăpaţi cu viaţă! 

(Athena dispare, apoi Corul războinicilor intră năvalnic în 
scenă. Se stirneșe confuzie și tumult.) 


ÎNTÎIUL HEMICOR/4 

Ah! Ah! 
Trage-i, trage-i, trage-i, trage-i! ALE stinge-l! 
Cine-i omul? 
Iată unul; să-i vorbim. 
Sunt tîlhari: care prin beznă iscă tulburarea-n oaste. 
Toți aici, aici cu toții! 
Uite că l-am prins. Il ținem. 

(Lui Odysseus, pe care au izbutit să-l înșface) 
Spune repede. De unde ai venit? Din care țară? 

ODYSSEUS 
(războinicului care îl amenință) 


Nu e treaba ta s-o afli. 
Vei muri pe dată dacă îndrăznești să-mi faci un rău. 


AL DOILEA HEMICOR | 
Zi parola, sau altminteri îți străpung cu lancea pieptul. 


ODYSSEUS 
Stai! Astîmpără-te. 


ÎNTÎIUL HEMICOR 
Haide, dați cu toții de aproape! 


ODYSSEUS 
(prefăcîndu-se) 
Stai! Vrei să-l ucizi pe Rhésos? 


AL DOILEA HEMICOR 
(crezînd că a grăit însuși Rhésos) 
Nu; pe cel ce vrea să-l piardă. 


ODYSSEUS 
Potoliţi-vă! 


ÎNTIIUL HEMICOR 
(neîncrezător) 
Nici vorbă. 


AL DOILEA -HEMICOR 
Nu ucide un prieten! 


ÎNTÎIUL HEMICOR 
Zi parola! 


ODYSSEUS 
„Phoibos“. 


AL DOILEA HEMICOR 
Bine. Lăsaţi lancea jos cu toții. 


( Odysseus şi Diomedes izbutesc să scape.) 


ÎNTÎIUL HEMICOR 
Știţi unde s-au dus vrăjmașii? 
AL DOILEA HEMICOR ~- 
Au luat-o într-acolo. ' 


ÎNTÎIUL HEMICOR 
Fuga! Să le prindem urma. Sau, strigînd, să dăm 
alarma? 


AL DOILEA HEMICOR 
E primejdios, în beznă, să stîrnim toți luptătorii. 


CORUL 

| Strofă 
Cine-i bărbatul venit aici? 
Cine se va lăuda c-a avut nespusa-ndrăzneală 
de-a ne scăpa 'din mînă? 
Unde-am putea să-l ajungem? 
Cum am putea recunoaşte bărbatul care-a trecut, 
păşind fără frică, prin mijlocul cetelor noastre 
și printre oameni de strajă? 
Să fie un thessalian? 
Un locuitor de pe țărmul Lokridei'5? 
Vreun insular cu viaţă rătăcitoare? 
Cine era și de unde? Care e patria lui? 
Care e zeul suprem căruia i se închină? 


ÎNTÎIUL HEMICOR 
N-a dat cumva Odysseus lovitura? Cine, altminteri? 
Judecînd după faptă, noi credem că el e 


AL DOILEA HEMICOR 
Credeţi de-a binelea? 


ÎNTÎIUL HEMICOR: 
Cum să nu <credem>? 

AL DOILEA HEMICOR 
Oricum, este plin de-ndrăzneală. 


ÎNTÎUL HEMICOR 
Cine e cutezătorul pe care-l măriți? 


AL DOILEA HEMICOR 
Odysseus. 


ÎNTIIUL HEMICOR 
Nu preamăriți isprava șireată a unui tilhar. 


CORUL 
Antistrofă 
A mai venit în cetate o dată, 
cu fața scăldată de plins <Odysseus>, 
înfăşurat în straie zdrențoase 
şi ascunzînd sub mânta-i o spadă. 
El se tîra, cerînd de pomană, 
ca o slugă miloagă; 
avea căpăţina jegoasă, plină de coji, 


Şi-a împroșcat îndelung cu ocări 


neamul regesc al Atrizilor, ` 

de parcă era dușmanul capilor oştii. 
De ce n-a pierit, de ce n-a pierit, 

cum 1 se cădea, înainte să lase 

urmele paşilor săi pe pămîntul Frigiei? 


ÎNTÎIUL HEMICOR 
Fie c-a fost a lui Odysseus isprava, fie că nu, 
ne bîntuie frica; Hektor pe noi, străjerii, va pune vina. 


AL DOILEA HEMICOR - 
Ce-nvinuire ne va aduce? 


ÎNTIIUL HEMICOR 
El nu va ierta... 


AL DOILEA HEMICOR 
Ce-am făptuit? De ce vă e teamă? 


ÎNTÎIUL HEMICOR 
„„.Că noi i-am lăsat să treacă... 


AL DOILEA HEMICOR 
Pe cine? 


ÎNTÎIUL HEMICOR 
.„„pe cei strecurați astă noapte în tabăra noastră. 


(Vizitiul lui Rhesos intră în mare grabă şi tul burare, plin de 
sînge.) . 


VIZITIUL 
[ó! Ió! Lovitură cumplită a sorții! Ai! Ai! 


CORIFEUL i 
Tăceți cu toții, aplecați-vă. E poate unul ce se prinde 
în năvod. 


VIZITIUL 
Ió! Ió! Cumplită năprasnă pe capul tracilor! 


CORIFEUL 
Se tînguie un aliat de-al nostru. 


= VIZITIUL 

Ió! Ió! Urgisitul de mine! 

Urgisitule rege al tracilor, 

ţi-a fost dat să cunoşti pîrdalnica Troie! 
„Grozav ţi-au pus capăt vieții! 


CORIFEUL 
Tu cine ești din aiiaţi? Vederea-mi este tulbure pe 
întuneric și nu pot să te deslușesc. 


VIZITIUL 
Unde-aş putea să dau de poruncitorii Troiei? 
Unde să-l aflu pe Hektor? 
Unde s-a dus să doarmă 
sub ocrotirea scutului său? 
Căruia din căpitanii oștirii, neadormit, să-i spun, 

ai, al, ai, al! 

pacostea ce-am îndurat-o, 

ce ne-au făcut pe ascuns <ticăloşșii> 
și-apoi au plecat? Dar cît de vădit 
e doliul urzit poporului trac! 


CORIFEUL 
Att cît pot să înţeleg, armatei tracilor 1 s-a-ntîmplat un 
mare rău. 


VIZITIUL 
Armata e ca şi pierdută, 
regele s-a năruit, lovit mișeleşte, 
al, al, al, ai! 
Rana mă chinuie, sunt vătămat de moarte. 
Cît îmi doresc de mult să mă sting! 
De ce-a trebuit să mor fără slavă 
şi Rhesos la fel, aici, 
` unde-am ținut să.venim în sprijinul Troiei? 


CORIFEUL 
El n-a vorbit în ghicitori, ci ne-a vestit nenorociri; e 
limpede, după cum ţipă, că aliați <de-ai noștri> au pierit. 


VIZITIUL 

Ne prigoneşte răul, dar la năpastă se adaugă ruşinea, și 
astfel răul e de două ori mai mare. O moarte glorioasă, de 
vreme ce suntem sortiți pieirii, socot că este dureroasă 
pentru cel ce moare; şi cum n-ar fi? Dar pentru cei rămaşi 
în viaţă e temei de fală și-aduce faimă bună unei case. 

Noi din neprevedere am pierit; și fără glorie. 

Hektor ne-a arătat cu mîna-i locul unde să ne facem 
tabăra şi ne-a împărtăşit parola. „Dormeam pe glie, sfîrşiți 
de oboseală. 

Armata, în pofida nopţii, nu era păzită de străjeri, nici 
armele nu se aflau, cum se obișnuiește, între rînduri, iar 
caii nu erau legaţi de care; bag seamă, regele fusese încu- 
noștinţat că voi erați acuma cei mai tari <în bătălii> şi că 
amenințați <cu nimicirea> navele -duşmane. 

Aşa, nebănuind nimic, dormeam, topiți de oboseală. 

Eu, ca o slugă grijulie, mă trezesc din somn și cailor 
<stăpînului> le torn o strașnică măsură de nutreţ, cu gîndul 
că în zori urma să-nceapă lupta. Şi văd atunci, în bezna 
nopții, doi oameni ce dădeau tîrcoale taberei. Mă misc, ei 
se pitesc, înfricoşați, apoi se scoală şi-o tulesc de fugă. Le 
strig să nu se måi apropie de oaste; credeam că erau niscai 
aliați, umblînd să fure. Nu mi-au răspuns nimic; mai multe 
nu ştiu, căci m-am întors:la patul meu și-am adormit. + 

ȘI iată ce vedenie-am avut în somn. 

Caii pe care îi hrănisem şi pe care-i conduceam din 
car, stînd în picioare lîngă Rhesos, i-am văzut cum ţi se 
pare că-i zărești în vis; doi lupi li se urcaseră-n spinare și 
biciuiau pielea fugarilor cu cozile, ca să-i stirnească. Ei ne- 
chezau, își revărsau pe nări mînia; şi, scuturîndu-și coame- 
le, se răzvrăteau. 

Voind să scap fugarii de dihănii, mă trezesc, înfiorat 
de spaima nopții. Mă scol din aşternut și-aud horcăituri de 
muribunzi. 

Atunci mă plec asupra tînărului meu stăpîn și, vai, 
fusese junghiat, trăgea să moară; sîngele lui, fierbinte încă, 
(îşni în valuri peste mine. 

Mă-nalț şi sar, dar nu am armă la-ndemînă. Îmi caut 
sulița din ochi, mă-ndrept s-o iau, cînd, iată, un bărbat se 
iscă lîngă mine și-mi loveşte: pîntecul cu spada. Era un om 
vînjos; am înțeles după puterea loviturii ce m-a brăzdat, 
rănindu-mă adînc. 

M-am prăbușit cu faţa-n jos. <Mişeii> au luat fugarii 
înhămați la car, i-au îmboldit și duși au fost, în goană. 

Ai! ai! durerea mă căzneşte, nu pot să mă îndrept, 
sărmanul! 

Acest prăpăd eu l-am văzut cu ochii mei. 

Dar cum au răposat cei morți nu pot să știu, nici mîna 
cui i-a fulgerat. Totuşi înclin să presupun că sunt prieteni 
cei care ne-au îndoliat. 


CORIFEUL 

O vizitiule năpăstuit al <tînărului> rege trac, nu-i 

bănui c-au făptuit omorul decît pe duşmani. Dar însuși 

Hektor a aflat nenorocirea. El vine și împărtășește, cum e 
cuvenit, necazul tău. 

(Revin în scenă Hektor şi însoțitori înarmaţi.) 
HEKTOR 
(adresîndu-se Corului) 

Voi sunteţi pricina acestor mari năpaste. Cum? Spioni 
duşmani s-au strecurat aici, fără ca voi să-i fi văzut? 
Ruşine să vă fie! Au junghiat o groază de războinici/6 și 
nu v-aţi dat silința să-i împiedicaţi cînd au intrat în tabără, 
şi nici cînd au ieşit. Pe cine alţii trebuie să-i pedepsesc, de 
nu pe voi? Căci voi eraţi datori, mai spun o dată, să staţi 
de veghe peste-armată. 

<Spionii>, fără să fi fost loviți, s-au dus şi trebuie că 
rid vîrtos de laşitatea frigienilor și a lui Hektor, comandan- 
tul lor. 

Luaţi aminte bine, mă jur pe tatăl Zeus, pentru asemenea 
greşeală, v-aşteaptă biciul sau tăierea capului; de nu, puteți 
să-l socotiți pe Hektor un nimic şi-un papă-lapte. 


CORUL 
Antistrofă 
Ió! Ió! Cît de mare, de mare... (lacună)... 
O suveran al cetăţii, pacostea s-a petrecut cînd 
venisem 

să te vestim că în jurul flotei ardeau 
focuri aprinse de-armata hellenilor. 
Noi toată noaptea n-am închis ochii, 
n-am adormit şi nici barem n-am ațipit, 
jurăm pe izvoarele <1tului nostru> Simois. 
Nu fi pornit împotrivă-ne, rege; 
în cele-ntîmplate n-avem vreo vină. 
Dacă, odată, pe urmă, te vei lămuri 
că, fie prin faptă, fie prin vorbă, 
nu ne-am făcut datoria, 
poți să ne-ngropi de vii sub pămînt; 
nu te rugăm să ne ierți. 

VIZITIUL 
= De ce-i ameninți pe străjeri? Eu unul nu-s aheu; nici 
tu nu ești. De ce încerci, printr-o urzeală de minciuni, 
să-mi spulberi bănuielile? Omorul tu l-ai săvîrşit. Alt vino- 

vat noi nu vom recunoaşte [nici oamenii ucişi, nici nol, 
răniții]. 

Ar trebu să tii O lungă cuvîntare iscusită ca să mă 
convingi că nu ţi-ai omorît prietenii, că nu dorinţa de-a lua 
fugarii <regelui> te-a îmboldit să-ți dai pieirii aliații, pe 
care i-ai rugat mereu, stăruitor, să vină. Ei au sosit şi-acum 
sunt morți. 

Chiar Páris, cînd a pîngărit căminul gazdei lui77, n-a 
fost aşa de vinovat ca tine cînd i-ai stins pe aliaţi. Doar n-o 
să spui c-a fost argeu cel care a venit să ne sfirşească. 

Si cine-ar fi putut să treacă, nevăzut, prin cetele troie- 
nilor şi să ajungă pîn’ la noi? Voi înaintea noastră vă 
găseaţi, tu şi armata frigiană. 

Dar cine-a fost rănit dintre ai tăi şi cine a murit, dacă, 
aşa cum zici, dușmanii sunt cei care au pătruns aici? In 
schimb, dintre ai noștri, unii sunt răniți iar alții, nimeriți 
mai straşnic, nu mai văd lumina soarelui. 

Pe scurt, noi nu învinuim nici un argeu. Care dușmani, 
de-ar fi ajuns <în tabără>, puteau să afle cortul regelui prin 
beznă [doar dacă vreun zeu nu i-a-nvăţat pe ucigași]? Ei nu 
ştiau nici barem că venise Rhâsos. 

“Astfel de lămuriri nu-s decît goală născocire. 


HEKTOR 

Avem încă de multă vreme aliați, de cînd au năvălit 
aheii pe pămîntul țării, dar niciodată, după ştirea mea, nu 
ne-au adus învinuire; eşti cel dintîi care o face. 

De nu aș tine niciodată la cai atît de mult încît <de 
dragul lor> să-mi nimicesc prietenii! Această crimă este a 
lui Odysseus. Nu-i altul din argei care s-o fi urzit şi 
împlinit vreodată. 

Mi-e frică, inima mi-e tulburată, că s-ar putea să-l 
fi-ntilnit pe D6lon şi să-l fi ucis. Căci, iată, e plecat de 
mult şi încă nu se-arată. 


= VIZITIUL 

Eu nu știu cine-s Odysseii despre care îmi vorbeşti. 

În schimb, cei care ne-au lovit pe noi nu sunt 
duşmanii. 

HEKTOR 
Prea bine. Dacă „asta-ți place, crede ce poftești. 


VIZITIUL 
O patrie, de ce nu mi-a fost dat să mor acasă? 


HEKTOR 
> Să nu mori! Gloata morţilor e și aşa destul de mare.: 


| VIZITIUL 
Eu încotro să mă îndrept, fără stăpîn, de unul singur? 


HEKTOR 
Te vei adăposti în casa mea şi <rana> ţi-o vom 
vindeca. 


VIZITIUL 
Cum ar putea să mă-ngrijească niște mîini însîngerate? 


HEKTOR | 
Nu va-nceta odată tracul ăsta să dea glas mereu 
aceleiaşi învinuiri? | 


VIZITIUL 
Să piară ucigașul! Eu prin cuvîntul meu nu te țintesc 
pe tine, aşa cum dai să se-nțeleagă, Dreptatea ştie. cine-i 
vinovatul. 


HEKTOR 
(către însoțitorii Săi) 

Susţineţi-l și duceţi-l în casa mea și îngrijiţi-l bine, să 
nu ne afle vină. 
(În timp ce vizitiul iese, spri ijinit de cîțiva ostaşi, se adresea- 

ză celorlalți.) 

Vo. mergeţi și găsiţi-i pe cei rămași în Troia, pe 
Priamos şi pe bătrîni; grăiți-le să-ngroape <aliații> morți la 
coturile drumurilor publice78 


CORUL 


De ce, după marea izbindă a Troiei, 
un zeu dușmănos prăvale iarăşi 

cetatea în doliu? 
Ce pregătește-mpotriva noastră? Ai! Ai! 


(Muza Terpsichóra se ivește deasupra scenei, ținînd în brațe 
trupul neînsuflețit al lui Rhésos. ) 


- Ah! Cine-i, rege, zeița care, : 
deasupra frunţilor noastre, 
ține în braţe un mort încă plin de sînge? 
Ne umple de teamă această ivire. 


« MUZA 
Priviţi-mă, nu vă opreşte nimeni, troienilor. 
Sunt Muza cinstită de în înjglepti, 
una din cele nouă surori”? 
Venit-am, văzîndu-mi feciorul drag 
ucis de vrăjmași mișeleşte. 
Cel care l-a omorît, Odysseus, vicleanul, 
va fi osîndit într-o zi, cum i se cuvine. 
A Strofă _, 
Intr-un cîntec de jale, țișnit din adîncul 
<inimii mele>, te plîng, copile! 
Crîncenă este durerea de mamă! 
De ce ai venit la Troia? 
Fără noroc, blestemată, călătorie! 
De ce ai plecat, îndărătnic, 
în pofida mustrărilor mele, 
în pofida rugăminţilor tatălui tău? 
Vai mie! cît sufăr din pricina ta, 
O, faţă nespus de dragă, 
nespus de dragă, copile, vai mie! 


` CORIFEUL 
Atâta cît îmi este-ngăduit, deşi nu sunt din spița ta 
<divină>, jelesc şi eu pentru vlăstarul tău. 


MUZA 
Antistrofă 
O, de-ar pieri Diomedes! 
O, de-ar pieri Odysseus, 
cel ce mă lasă fără copil, răpunîndu-mi 
nobilul fiu care n-avea pereche! 

<Piară> Helena, ce şi-a părăsit căminul, 
plecînd peste mări cu ibovnicul său frigian! 
Din pricina ei te-ai sfîrșit sub Ilion, 

fiu preaiubit, <ai căzut> la Troia; 

din pricina ei numeroase cetăți 

fost-au golite de vajnicii lor războinici. 


Amarmnic mi-ai frînt inima cît erai viu, fecior al lui 
Philâmmon, amarnic cînd ai coborit în Hades! Din semeţia 
ce te-a năruit şi din gîlceava ta CA Muzele mi s-a-ntîmplat 
c-am zămislit acest nefericit copil80. 

Trecînd prin apele învolburate ale lui Strymân, am fost 
luată în culcuşu-i roditor de zeul rîului, cînd mă duceam cu 
celelalte Muze spre muntele bogat în aur, Pângaion; 
<mergeam> cu instrumentele la noi, să dăm o mare luptă 
muzicală, iscată de ilustrul, iscusitul 'Thâmyris, pe care l-am 
orbit <apoi>, deoarece şi-a rîs adeseori de arta noastră. 

Cînd te-am născut pe tine <Rhesos> eu, din sfială față 
de surori, față de feciona lor, te-am slobozit în apele vije- 
lioase ale lui.Strym6n. lar tatăl tău, ca să te instruiască, nu 
te-a dat în grija unor mîini de muritor, ci fetelor 
izvoareloră! 

Crescut întru virtute de fecioare, tu ai domnit peste 
poporul trac şi-a: fost întîiul dintre toți războinicii, copile. 

Atta vreme cît n-ai părăsit pămîntul Traciei, să-ți mîni . 
la luptă cetele de care iubitoare, nu-mi era teamă că te voi 
vedea murind. > 

Eu nu-ți îngăduiăm să mergi vreodată la cetatea Ilion, 
știind ce soartă ţi se hărăzise. Insă soliile lui Hektor şi 
multele chemări ale bătrînilor cetății te-au hotărît să pleci, 
ca să le dai prietenilor: ajutor. 

Tu singură, Athena, ai căşunat nenorocirea, nu 
Odysseus, nici fiul lui Tydeus; ei doar făptași au fost, nu 
punători la cale. Nu crede că de asta n-aș avea habar. 

Totuși, noi Muzele, Surorile, cinstim în chip deosebit 
oraşul tău şi pe pămîntul tău ne-ntoarcem cel mai des83; 
acestora Orpheus le-a-mpărtășit Master de PN şi el era 
văr bun cu Rbésos, pe care l-ai ucis83. Musáios84, veneratul 
cetățean <atenian>. bărbatul, prin înţelepciunea lui, cel mai 
deplin, a dobîndit de la Apollon măiestria, şi de la noi, 
Surorile. 

Drept plată, ţin în brațe trupul fiului meu most și îl 
bocesc. 

Dar nimenea n-ar şti mai bine să-i plingă soarta decît 
mine. 


CORIFEUL 
Degeaba vizitiul trac, o Hektor, ne-a învinovăţit că noi 
am pus la cale crima. E 


HEKTOR 

Aceasta o ştiam; nu-mi trebuia prezicător să-mi spună 
că Rhésos a căzut în plasa uneltirilor lui Odysseus. 

Oare cînd am văzut războinicii Helladei tăbărînd pe 
glia noastră, nu trebuia să le trimit prietenilor soli, cerîndu-le 
să vină în ajutorul Troiei? Ba le-am trimis. Și regele-a 
venit — ținea de datoria lui — să-mpărtăşească greul nostru. 
Fără-ndoială, moartea lui mă întristează și-acum sunt gata 
să-i ridic mormîntul şi pe rugul lui să ard belşug de straie 
scumpe. El ca prieten a venit şi a plecat răpus de soartă. 


MUZA 

Nu. Rh6sos nu va cobori în negrele pămîntului 
adîncuri; atît de mult am s-o implor să-mi dea-napoi sufle- 
tul lui pe tînăra nevastă a lui Hades, fiica proteguitoarei 
roadelor, Demster$5. Ea trebuie prietenilor lui Orpheus să 
le arate preţuire86. l | 

Şi totuşi, pentru mine, fiul meu pe viitor va fi precum 
un mort ce nu poate vedea lumina zilei, căci nu va mai 
urca nicicînd acolo unde voi fi eu și nu-şi va mai privi 
vreodată mama. = 

Intr-un pămînt cu vine de argint, om-zeu, ascuns în 
peşteri, el va vieţui, asemenea profetului lui Bakchos ce 
locuieşte-n stînca muntelui, pe Pângaion87; el va fi venerat 
ca zeu al celor ce iau parte la mistérij8®. 

Dar doliul meu va fi mai lesne de-ndurat decît acela al 
zeiței mării, căci se va stinge şi vlăstarul ei, precum e ho- 
tărtrea sorții. 

Intîi pe tine, Rhesos, te vom jelui în cîntecele noastre, 
apoi pe Achill6us, fiul zeiţei Thetis, îl vom plînge. Pal- 
Jâs-Athena, care te-a ucis, nu va putea să-l mai salveze; 
atare lovitură, din tolba lui Loxias8%, îl va doborî! , 

O voi, năpaste ale facerii de prunci, o chinuri ale 
muritorilor, oricine știe limpede ce sunteți va trăi fără copii; 
nu-i va mai naște, ca pe urmă să-i îngroape! 


(Muza, cu leșul lui Rhesos în braţe, dispare.) 


CORIFEUL 
De îngroparea tracului se îngrijește maică-sa. Dar, 
Hektor, dacă vrei să împlinești ce ai în gînd, acum e clipa: 
lată zorii zilei. 


HEKTOR 

Pormniţi, dați aliaților- poruncă 
să se-narmeze grabnic şi să-nhame 
perechile de bidivii la care, 
s-apuce torțe-n mîini Și să aştepte 
chemarea trîmbiței tyrrheniene”"! 
Sfărmînd lucrările de apărare, 
le voi străpunge-aheilor armata 
și flota <de pe ţărm> o voi aprinde.. 
Sunt sigur, azi troienii vor vedea, în 
același timp cu razele de soare, 

. cum le răsare ziua liberării. 


CORUL 
Ascultați-l pe rege. Plecaţi 
“şi duceţi poruncile lui 
aliaților noștri. Poate că zeul 
care ține cu noi ne va da biruința. 


TROIENELE 


PERSOANELE 
(în ordinea intrării în scenă) 


POSEIDON, zeul mărilor 

ATHENA, zeiţă, fiica lui Zeus 

HERABE, văduva regelui Priamos al Troiei 

CORUL femeilor troiene captive 

TALTHYBIOS, crainicul armatei hellenilor 
KASANDRA, prorociță, fiica Hekabei | 
ANDROMACHE, nora Hekabei 

MENELAOS, regele Spartei 

HELENA, soția lui Menslaos 

Copilul: Astyânax, războinici ahei şi prizoniere troiene 


Fundalul scenei înfăţişează cetatea Ilion fumegîndă: 
citadela, templele, o parte din zidul de incintă. In primul 
plan, spre stînga, cîteva corturi, unde sunt închise femeile 
troiene captive. În faţa intrării celui mai impunător cort, 
întinsă pe pămînt, zace regina Hekabe. În dreapta începe 
drumul spre tabăra hellenilor, E dimineaţa, în zori. Intră 
zeul Poseidón, nevăzut pentru Hekabe; are chipul unui 
bărbat maiestuos, çu pletele și barba bogate, vălurite; în mîna 
dreaptă ține tridentul. 


POSEIDON?! 

Eu Poseidón, m-am ridicat aici din adîncimile sărate 
ale Mării Egeane?2, în care Nereidele?? dănțuitoare se ro- 
tesc cu paşi ușori. 

Încă din vremea cînd, în jurul Troiei, Apollon şi cu 
mine am clădit, din pietre bine potrivite, un cerc de ziduri 
șI de turnuri, nu mi s-a șters din inimă vreodată bunăvoința 
față de cetatea frigienilor”4. Acum ea nu mai este decât 
fum; au jefuit-o lăncile argeilor şi-au nimicit-o. 

Phokidianul Epei6s, din părțile. Parnasului, a meşterit, 
cum l-a-nvăţat Pallâs-Athena, un cal <cu pîntec> greu de 
arme şi-a trimis prădalnica statuie între zidurile-<Troiei>”. 
[De-aceea oamenii din viitor îl vor numi Calul de Lemn, 
căci ascundea în sine lemnul lăncilor”6.] 

<Azi> crîngurile sfinte sunt pustii şi în lăcaşurile 
zeilor bălteşte sînge. Pe treptele altarului lui Zeus Ocroti- 
torul <Vetrei> zace Priamos, cosit de moarte’? 

Grămezi de aur şi de prăzi troiene vor fi cărate-n 
navele aheilor. Acolo se aşteaptă doar un vînt prielnic%; 
căci ei tînjesc să-și vadă iar nevestele și fiii, hellenii care 
zece primăveri la şir? au numărat, de cînd se războiesc în 
ţara-aceasta. 

“Iar eu, învins de Hera, zeița argiană și de Athena, care 
s-au unit să-i sfarme pe trojeni, voi părăsi ilustrul Îlion 
și-altarele-nchinate mie!00. 

Într-un oraş unde domneşte pustiire cruntă, se stinge 
cultul zeilor, nemaiprimind cinstiri de cuviință!Ol. | 

Răsună rîul Skâmandros de vaterul fără sfîrşit al prin- 
selor, care așteaptă să le hărăzească sortii un stăpînl0Z. Pe 
unele le-au cîștigat bărbaţi din Arkadia, pe altele din 
Thessalia," iar înainte-stătători atenieni, urmaşi de-ai lui 
Theseus, pe încă altele. 

Troienele ce nu au fost supuse tragerii la sorți stau 
laolaltă în aceste corturi, păstrate pentru căpeteniile oastei. 
Fiica lui Tyndâreos se află printre ele, Helena de la Sparta, 
cu-ndreptăţire socotită ca fiind captivă. 

Dacă pofteşte cineva să vadă o priveliște de jale, 
aceasta e Hekabe105, zăcînd în faţa uşii <cortului>, vărsînd 
potop de lacrimi pentru mulți, şi din temeiuri multe. 

Ea încă nu ştie că Polyxene, copila ei, să-i plîngi de 
milă, i-a fost adusă jertfă, la mormînt, lui Achill6us104. 

S-au prăpădit și Priamos și fiii săi. 

Fecidara <prorociță>, Kasandra, căreia stăpînul Phoibos 
i-a iscat porniri de nebunie!05, va fi silită, împotriva zeului 
şi-a pietății, să facă nuntă pe ascuns cu Agamemnon!06, 

Rămii cu bine, așadar, cetate altădată norocoasă, cu 
ziduri de-apărare întărite! De nu te-ar fi sfîrşit fata lui Zeus, 
Pallâs-Athena, încă şi-acum te-ai sprijini <vîrtos> pe 
temelii. 


(Intră Athena, înarmată; poartă coif, egida pe piept şi lancea 
în mînă.) 


ATHENA 
Tu ești cel mai de-aproape înrudit cu tatăl meul07 și 
zeu puternic, preacinstit de zei; te învoieşti, lăsînd de-o 
parte ura noastră veche, să-ți vorbesc? 


POSEIDON 


Mă învoiesc, augustă-Athena. Vorbirea laolaltă dintre 
rude revarsă farmec nu mărunt în inimi. 

. ATHENA 
Iti mulțumesc pentru mărinimie. Ceea ce vreau a-ți 
spune ne priveşte deopotrivă pe-amîndoi. 
POSEIDON 
Mi-aduci vreo-nştiinţare de la zei? Poate că de la 
Zeus, ori de la alt nemuritor? 


ATHENA | 
Ba nu, ci privitor la Troia, pe-al cărei sol păşim. Eu 
vin să ne unim puterile, noi doi. 


POSEIDON 
Te-ai scuturat cumva de ura dinainte şi te-a cuprins 
mila de Troia, ce arde-acuma pînă la cenușă? 


ATHENA 
Răspunde, mai întîi: vrei să mă Ai i ea ȘI să-ți uneşti 
voinţa cu a mea? 


POSEIDON 
Cum să nu vreau? Impărtășește-mi gîndul tău: venit-ai 
să-i ajuţi pe-ahei sau pe troieni? 


ATHENA 
Doresc să-i bucur pe troieni, dușmanii de odinioară, și 
să le hărăzesc aheilor o-ntoarcere amară. 


POSEIDON 
De ce sari astfel dintr-un fel de-a fi în altul, urînd prea 
mult sau îndrăgind prea mult, la întîmplare? 


ATHENA 
Nu știi c-am fost jignită şi templul meu de-asemeni 108? 


POSEIDON 
Ba ştiu; cînd, silnic, Aias a tîrît-o pe Kasandral09, 


ATHENA 
Şi cînd el n-a primit de la ahei pedeapsă, nici învinuire. 

| POSEIDON j 
Totuşi ei, sprijiniți de tine, au nimicit <orașul> Ilion. 


Li 
ATHENA 
Tocmai de-aceea vreau, cu ajutorul tău, să-i fac să 
pătimească. 


POSEIDON. 
Eu, dinspre partea mea, sunt pregătit să-ți împlinesc 
dorința. Dar ce ţi-ai pus în gînd să faci? ` 


ATHENA 
M-am hotărît să le preschimb întoarcerea într-o 
năpastă. 


: POSEIDON 
In timp ce se mai află pe pămîntul <Troiei>, sau <cînd 
vor naviga> prin undele sărate? 


ATHENA 

Cînd, de la Hion, ei vor pluti spre casă, Zeus îi va 
potopi cu ploi neîncetate și cu grindini, cu vijelii ce vor 
întuneca văzduhul. El mi-a făgăduit să-mi împrumute focul 
fulgerului său, ca să lovesc corăbiile-aheilor şi să le-aprind. 

lar tu, la rîndul tău, fă să răsune drumul lor prin 
Marea Egeană de bubuitul uriașelor talazuri şi al viltorilor 
sărate; adîncul golf de lîngă Euboial10 acoperă-l cu morți 
ca să se-nveţe-aheii să-mi cinstească în viitor altarele şi-n 
fața zeilor să se smerească. 


POSEIDON , 

Aşa va fi. Ca sä primeşti din parte-mi ajutor, nu e ne- 
voie să rosteşti cuvinte multe. 

Voi răscoli adîncurile Mării Egeane. La Mykonos, pe ma- 
luri, la Delos, Skyros, Lemnosill, pe recifuri, la Kapheréus! 2, 
pe promontorii, cadavre de ahei vor zace fără număr. 

Hai, suie-n Olymposll3, și după ce vei fi primit mă- 
nunchiul fulgerelori!4 de la tatăl tău, așteaptă clipa cînd 
corăbiile-argeilor vor fi în larg. 

Nebun e muritorul care spulberă cetăți și temple și 
morminte, sălaşurile sacre ale celor răposaţi, Meinga: le 
pustii; el însuşi piere mai pe urmăl!5, î 
(Poseidón şi Athena ies din scenă. Hekabe se zbuciumă, 

încearcă să se ridice şi începe să cînte jalnic.) 


HEK ABE116 
Ridică- ţi din pulbere capul, năpăstuito. 
Aceasta nu mai e Troia, 
nici noi nu mai suntem regina Troiei. 
ndură-ți ursita ce pururi se schimbă. 
Plutește în voia mersului apei, 
plutește în voia destinului, 
nu-ți întoarce spre valuri prora vieţii, 
navighează cum suflă-ntîmplările! 
Aiai! aiai! pentru cîte mi-e dat să pling! 
Pierdute-mi sunt patria, fiii, bărbatul. 
Belșugul măreț al strămoşilor 
mi-a fost risipit, prefăcut în nimic. 
De ce să păstrez tăcere? de ce să nu strig? 
de ce să nu cînt de jale? 
Oropsita de mine, o soartă grea 
mă sileşte să zac 
cu spatele-ntins pe culcuş de piatră. 
Mă chinuie capul şi tîmplele, 
<mă chinuie> coastele. 
Imi vine să-mi leagăn trupul, 
să-mi aplec într-o parte și-n alta 
spinarea, precum o corabie, 
în timp ce jelesc și vărs lacrimi întrunal 17, 
Pentru cei prăvăliți de ursită, 
aceasta e totuşi singura muzică, 
prin care își cîntă ruina și chinul. 


(Hekabe izbutește să se ridice şi îşi urmează plîngerile.) 


Strofă 
Corăbii cu sprintene ‘prore, 
împinse de vîsle spre sfîntul Ílion, 
de-a curmezişul mări de purpură, 
trecînd prin frumoasele porturi ale Helladei, 

voi ați navigat în ritmul 

unui pean războinic, sunat de flaute!18, 

și-a unor glasuri înalte de fkuiere. 

Odgoanele voastre, ca în Egipt împletite, 

au fost legatel!? aiai! în golf, lîngă Troia, 
cînd ați mers s-o aflați pe nevasta 

demnă de ură a lui Menslaos, 

oprobriul lui Kastor!20 şi-a Spartei ruşine!?l, 
ucigașa lui Priamos, semănătorul 


"a cincizeci de fii <Helena>, care, pe mine, 


urgisita Hekabe, m-a prăbușit 
în nimicire şi-n deznădejde. 


Antistrofă 
Vai mie! ce loc e acesta, în care șed 
acum, lîngă cortul lui Agamemnon? 
Sunt dusă, sclavă, departe de casa mea, 
o femeie bătrînă cu capul 
tuns jalnic, pînă la piele, în semn de doliu. 
Pojarul mistuie Troia; 
bociți pentru ea, oropsite soții 
de troieni cu lănci de aramă, 
şi fete ce nu veţi nunti niciodată! 
Ca o pasăre-mamă ce plînge în jurul 
puilor săi becisnici, 
am să-ncep a cînta pentru voi, 
nu însă ca odinioară, cînd, 
sprijinită în sceptrul lui Priamos, 
<sacră> cîntare-nălţam, 
în cinstea zeilor Troiei, 
și băteam îndesat cu piciorul cadența, 
din fruntea pticului de dansatori!22. 


(Din corturi iese întîiul hemicor, alcătuit din femei, de toate 
vîrstele,. și din fete troiene; acestea se adună în jurul reginei.) 

ÎNTÎIUL HEMICOR 
Strofa 1 
Ce vor să vestească, Hekabe, 
aceste cuvinte şi-aceste chemări? 
Ce noimă au spusele tale? 


# 


Am auzit, dinăuntru, jelania ta 

ŞI. groaza, prin piept, ne-a pătruns în inimi, 
nouă, troienelor, care ne plîngem 

în corturi sclavia. 


HEKABE 
Aheii, suiți pe corăbii, copilelor, 


sunt gata, cu vîslele-n mîini, să se-avînte <în larg>. 


ÎNTÎIUL HEMICOR 
Ah! ce au de gînd? A venit oare clipa 
să ne ducă pe mare departe de patrie? 


HEKABE 
Eu nu ştiu, dar cred că ruina se-apropie. 


ÎNTÎIUL HEMICOR 
16, ió! troienelor nefericite, 

auziţi ce nevoi vă așteaptă, 

ieşiţi din sălaşe; iată, hellenii 

se pregătesc să plutească spre case. 


HEKABE 
Aiai! n-o lăsați pe Kasandra să iasă : 
precum o bakchantă pradă delirului 123, 
s-o facă argeii, cumva, de ruşine, 
ŞI să-mi sporească durerile. 
Ió! Troia, Troia, nefericito, 
nimic n-a rămas din tine! 
Năpăstuiți sunt și cei care te părăsesc, 
fie vii, fie morţi. 


| (Intră, venind din corturi, al doilea hemicor.) 


AL DOILEA HEMICOR 
Antistrofa 1 
Ah! noi părăsim, tremurînd, aceste corturi 
ale lui Agamemnon, 
“ca să-ți ascultăm cuvîntul, regină. 
Au luat hotărîre argeii să ne ucidă, 
pe noi, urgisitele, 


TI 

sau, poate, acum, rînduiți pe punți, 
năierii sunt gata să tragă la visle? 


HEKABE 
Copilelor, încă din zori mă aflu aici, 
fulgerată în suflet de spaimă. 


AL DOILEA HEMICOR 
A sosit vreun crainic din partea -danailor!24? 


In mîinile cui vom cădea, fiecare, sclave? 


HEKABE 
Nu mai e mult și se vor alege sorțile noastre. 


AL DOILEA HEMICOR 
16, ió! ce războinic din Argos, din Phthia, 
ne va duce departe de Troia, năpăstuitele? 
Sau, poate, în insule vom locui? 


HEKABE 
Aiai! voi fi sclava cărui stăpîn 
și unde, în care tărîm, 
oropsita de mine, femeie bătrînă, 
<netrebnică> precum un trîntor, 
asemenea unui cadavru, sărmana de mine, 
o întruchipare becisnică-a morții? 
Aiai! trebui-va să stau, la vreo poartă, de pază, 
ori să-ajung crescătoare de prunci, 
cînd eu, pînă ieri, în Troia primeam 
cinstiri de regină? 


(Cele două hemicoruri se unesc.) 


CORUL!25 
Strofa 2 
Aiai, aiai! prin ce tînguiri 


îti plîngi decăderea! 


Noi nu vom måi face să umble suveica 
nicicînd, în mișcare de du-te-vino, 
<țesînd> la război în Îlion. 

<Acum> ne uităm pentru ultima oară 


la casele înaintaşilor noştri, 

<ne uităm> pentru ultima oară. 

Dar vom avea de-nfruntat încercări și mai aspre. 
Vom fi nevoite, ori să ne-aşternem 

în patul hellenilor 

— blestemate să fie nopțile-acelea 

șI soarta noastră! — ori <ziua> să scoatem apă, 
jalmice slugi, <bunăoară> 

din sfînta fîntînă Peirene 126. 

Noi am alege să mergem în țara ilustră 

şi dăruită de soartă a lui Theseus1?. 
Indeosebi, nu dorim să vedem vreodată 

rîul sălbatic Eurótas, 

leagănul respingător al Helenei, 

unde, căzute-n robie, | 

l-am întîlni pe Menélaos, 

pustiitorul Troiei. 


Antistrofa 2 
Am auzit că nobila ţară 
scăldată de Penei6s138, Ă 
temelia frumoasă a <piscului> Olympos, 
e doldora de bogăţie 
și de culesuri îmbelşugate, 
Acela-i al doilea loc, 
după sacra, divina patrie a lui Theseus, 
în care am vrea să ajungem. 
Ţara <vulcanului> Etna, maica Siciliei, 
unde trudește faurul Hephaistos, 
avînd în față <peste talazuni> Fenicia, 
auzim că-i vestită pînă departe 
pentru cununa virtuţilor sale!29. 
Se mai află, aproape de Marea Ionică, 
un ținut umezit de Krâthis, 
cel mai frumos dintre rîuri130. 
Undele sale, prin har divin, colorează 
părul în galben aprins-ca-focul, 
hrănesc pămîntul și-l binecuvîntă 
să aibă parte de oameni întregi. 

CORIFEUL 
Dar iată-l pe crainicul oştii danailor. 
Purtînd o poruncă nouă, 
el înaintează cu pași grăbiţi s-o-mplinească. 
Oare ce ne aduce? Și ce va să spună? > 
Noi ştim prea bine că suntem 
robite pămîntului doric. 


(Intră Talthýbios!31, neînarmat, ținînd în mînă toiagul de crainic.) 


TALTHYBIOS 
Hekabe, pot să-ți spun pe nume, căci am făcut la Troia 
drumuri dese, ca sol al luptătorilor ahei. Eu sunt Talthybios, 
femeie, o veche cunoștință; vin să-ţi aduc vestire nouă. 
HEKABE 
Aceasta, troienelor dragi, 
aceasta-mi era dinainte frica. 


TALTHY BIOS. 
Prin hotărîrea sorților, voi ați fost i caii <la stă- 
pîni>, dacă aceasta-ți era frica. 


HEKABE 
Aiai, în care cetate a Thessaliei? 
În Phthia? Sau poate-n pămîntul lui Kadmos!132? 


TALTHYBIOS 
N-aţi fost atribuite laolaltă, ci fiecare altui om. 


HEKABE 
Dar cine, pe cine, s-a nimerit s-o cîştige? 
Care femeie din Ilion poate spera 
într-o soartă mai bună? 


TALTHYBIOS 
Eu ştiu, dar pune-mi întrebările pe rînd, nu. dintr-o dată. 


+;HEKABE 
Deci spune, sărmana-mi copilă, Kasandra, 
cărui bărbat i-a fost hărăzită? 

TALTHYBIOS 
Fa nu a fost sortită rău. Ca pradă scumpă, a dobândit-o 
regele-A gamemnon. 


HEKABE 
Cum? Să ajungă sclava nevestei sale din Spartai3%? 
Vai mie, cîtă durere! 


TALTHYBIOS | 
Nu, ci să-mpartă patul cu stăpînul ei, legată printr-o 
nuntă tainică. - 


HEKABE 
Ah! asta să i se-ntîmple tocmai fecioarei, 
„căreia Phoibos, zeul cu părul de aur, 
îi dete, ca dar ales, 
să vieţuiască lipsită de soţ. 


TALTHYBIOS 
<Pe rege> l-a lovit o dragoste fierbinte pentru fata 
inspirată de Apollon!34. 


HEKABE 
Azviîrle, copilo, cheile <templului>, 
despoaie-ţi trupul de podoabele sfinte 
şi de însemnele care te-acoperăl35. 


o TALTHYBIOS . 
Nu-i oare lucru mare să cîştigi culcușul unui rege? 


HEKABE 
Și cealaltă fată, mezina, pe care 
mi-ați smuls-o din braţe, unde se află? 


TALTHYBIOS 
Vorbeşti de Polyxene sau despre cine-ntrebi? 


HEKABE 
De Polyxene. Cui au menit-o sorții? 


TALTHY BIOS 
Au  rînduit-o să-i slujească, la mormînt, lui 
Achillcus136. | 


HEKABE 
Vai mie, şi-amar! am născut o copilă 
ca să slujească unui mormânt! 
Dar ce obicei legiuit sau ce rit 
al hellenilor este acesta, Talthybios? 


TALTHYBIOS 
Să-ţi socoteşti copila: fericită; <acum> cît o privește, 
toate-s bune. 


HEKABE 
Din cuvintele tale ce să-nţeleg? 
Mai vede lumina zilei? 


| - TALTHYBIOS 
Destinul său e întocmit; ea nu mai are nici o grijă. 


HEKABE 
Şi care-i destinul sărmanei <mele nurori>, 
Andromache, soția lui Hektor, 
viteazul cu arme de-aramă? 


TALTHYBIOS 
Pe ea, de-asemenea, ca dar de cinste, a dobîndit-o 
<Neopt6lemos> fiul lui Achilleus. 


HEKABE 
Dar eu cui am să-i fiu servitoare, 
eu, care sunt nevoită, cînd umblu, 
să-mi sprijin mîna bătrînă într-un toiag? 


TALTHYBIOS 


Te-a tras la sorți, ca sclavă, Odysseus, ponincitorul 
<insulei> Ithâka. 

HEKABE 
Aiai! dă-ți <cu pumnii> în capul ras, 
cu unghiile zgîrie-ți obrajii! 
Vai mie, nenorocire! 
Imi este sortit să fiu roaba 
unui om de nimic și viclean, 
un duşman al dreptății, un monstru certat cu legea, 
avînd două limbi în gură, 
care, ţie, pe unii ți-i ponegreşte, 
iar pe tine <te vorbeşte de rău> acelora, 
și care schimbă oriunde dragostea-n ură. 
Plîngeţi pentru mine, femei troiene! 
Mă copleșeşte o soartă haină, 
sărmana de mine, sunt nimicită; 
am fost pedepsită cu sorțul 
cel mai lipsit de noroc. 


CORIFEUL 
_Tu îți cunoşti, regină, viitorul, dar eu cărui aheu, cărui 
hellen am să-i fiu sclavăl37? 
TALTHYBIOS 

Purcedeţi, servitorilor, şi-aduceţi-o aici cît mai degrabă 
pe Kasandra. Eu trebuie s-o dau în mîinile mai-marelui 
armatei, apoi şi celorlalte căpetenii să le-mpart <femeile> 
captive ce şi le-au ales. 

Hei! văd ţîşșnind din cort văpăi de torţe. Troienele 
aprind sălașul dinăuntru? Urmînd, cît de curînd, să fie 
strămutate-n Argos, tin oare, dîndu-și trupurilor foc, să 
moară? Drept este, în asemenea împrejurări, un suflet liber 
își îndură anevoie prăbuşirea. 

Intraţi, intrați în cort! Mi-e teamă că această încheiere, 
prea lesnicioasă pentru ele, aheilor să nu le placă și să mă 
afle vinovat pe mine. - 


HEKABE 


Nu-i foc, nu e pojar, ci fata mea, Kasandra, care năvă- 
leste către noi, ca o menadăl35 rătăcită. 

(Din cort fîșneşte Kasandra, dansînd violent. Ea poartă 

însemnele unei prectese a lui Phoibos-Apollon: crengi de 

dafin, panglici de lină şi, atîrnată la briu, cheia templului. 

Închipuindu-şi că ia parte la propria nuntă, tine în mâini 
torţe aprinse, pe care le agită.) 


KASANDRAI3 
Strotă 

Sus, flacăra, sus! arat-o, ad-o! 

lată, iată 

cum venerez lăcaşul acesta divin; 

îl luminez cu văpăile torţelor. 

O rege Hymânaios1%! 

Fericit este mirele, 

fericită şi eu, mireasa | 

făgăduită să intru în patul regesc 

a] lui Agamemnon! : 

Hymen, o rege Hymenaios! 

Mamă, tu plîngi și suspini mereu 

pentru moartea părintelui meu 

și pentru patria noastră iubită. 

Dar iată, chiar eu, la nunta mea, 

înalt vîlvătăile torțelor 

ce pilpiie și strălucesc 

întru cinstirea ta, o Hymenaios, 

întru cinstirea ta, o Hekáte!41, 
_cum €e-ndătinat să ardă lumina 
la cununia fecioarelor. 


Antistrofă 
Saltă piciorul 1 în aer, pornește, stîrnește dansul, 
euhân! euh6i14%7! 
ca-n zilele preafericite 
„ale lui Priamos, tatăl nostru. 
Dansul e sacru; condu-l tu însuţi, 
Phoibos, <prin lie „ternpiuhui tău, pe sub dafini, 
pentru a ta preoteasă14%- 
Hymen, o Hymén, Hymenaios! 
Nu fi mîhnită, mamă, prinde-te-n joc, 
apleacă-te şi răsucește-te, 
potriveşte-ți cu mine paşii! 
Cîntaţi „Hyms&naios, oh!“, 

întîmpinați mireasa cu imne 

şi chiote de bucurie! 

Haideţi, fecioare iroiene, 

purtînd minunate veşminte144 

cîntați-l pe soţul meu, 

pe cel hărăzit așternutului nunții mele! 


CORIFEUL 
Fiica ta, regină, are mintea rătăciti. Nu poţi s-o poto- 
lești? Altfel ajunge, dănţuind, în tabăra dușmană. 


HEK ABE 

Eşti purtătorul” torței, HEphaistos, cînd oamenii nun- 
tesc, însă aici ațîți o flacără cumplită, străină de înaltele-mi 
speranţe dinainte!$. 

Vai mie! fata mea, nu mi-am închipuit că te vei mărita 
sub spadele şi lăncile argeilor. Dă-mi torța, căci tu n-o ţii 
drept!46, în razna ta înverșunată de menadă. Năpastele nu 
te-au înțelepțit, copilă, ci stărui în aceeaşi rătăcire. 

Femeilor troiene, duceţi ÎL solut ca şi plîngeți ca 
răspuns la cîntul ei de nuntă!4 


KASANDRA!48 

Îacununează, mamă, fruntea mea biruitoare, fii bucuroa- 
să pentru măritişul meu regesc!%. Căluzeşte-mă şi, dacă-ți 
pare că-mi lipsește zelul, cu sila să mă-mpingi! 

Dacă Loxias încă este <zeu profet>, atunci ilustrul 
Agamemnon, regele aheilor, luîndu-mă, în mine va-ntilni o 
soață mai ruinătoare ca Helena. Am să-l ucid și am să-i 
surp tot neamul, că să răzbun pieirea fraţilor şi-a tatei!50, 

Dar unele nemermicii le las deoparte. Nu voi cînta 
secur&a care va cădea pe gîtul meu şi-al altuia, nici luptele, 
de însoțirea mea stîrnite, cînd un fecior își va ucide mama, 
nici răsturnarea casei lui Atreusl5l, 

<Acum> voi arăta doar întru cît cetatea noastră e mai 
fericită ca Hellada!52. Şi ca să pot susține asta, deși eu sunt 
cu totul în puterea zeuluf, am să mă smulg din plasa 
nebuniei. 

De dragul unei singure femei şi-a unei singure iubiri, 
aheii au vînat-o pe Helena, trimițind la moarte zece mii de 
oameni. 

lar comandantul lor cel înțelept!53 şi-a omorît tot ce 
avea mai scump pe lume, pentru ființa cea mai vrednică de 
ură!5+, copila, bucuria casei, şi-a jertfit-o lui Menslaos, din 
pricina nevesti-si, femeia care nu silită a plecat de-acasă, ci 
de bună voie. 

Cînd au ajuns la țărmul unde curge Skâmandros, ei 
pentru ce mureau, <aheii>? Le-au fost cumva hotarele căl- 
cate sau turnurile-nalte ale patriei amenințate? Nicidecum. 

Cei secerați de Ares nu și-au revăzut copiii niciodată, 
nici n-au fost înveliți de mîinile <soţiilor> în pînze. Zac 
îngropaţi în sol străin. 

Nici pentru cei de-acasă nu era mai bine. Femeile 
piereau în văduvie, părinții nu lăsau, la moarte, fii în vetre, 
căci îşi crescuseră odraslele zadarnic, pentru alţii, Nu vor 
avea 2 nimeni la morminte, să verse în pămînt prinos de 
sînge!55 

Doar de atare laude sunt demni cei care au stîrnit şi 
dus războiul. Dar despre unele nemernicíi mai bine să 
păstrez tăcerel56, 

Să nu-mi insufle niciodată muza vreun cîntec, în care 
aș îngrămădi numai năpaste. 

Acum despre troieni. În primul rînd, gloria lor era cea 
mai frumoasă cu putință, căci viața şi-o jertfeau pentru 
cetate. Iar trupurile celor doborîți de lănci erau cărate-acasă 
de prieteni şi pregătite pentru-nmormîntare cu mîini pioase, 
după cuviinţă, pe urmă îngropate în pămîntul părintesc. 

Troienii care nu mureau în lupte reveneau, seară de 
seară, la neveste şi copii, plăceri de care nu aveau hellenii 
parte. 

Cît despre soarta, după tine cruntă, a lui Hektor, ascul- 
tă adevărul. El nu mai este viu, dar înaintea morţii și-a 
vădit înalta vitejie. Sosirea luptătorilor ahei a fost temeiul 
faimei sale; de nu iscau războiul, curajul lui ar fi rămas pe 
veci necunoscut. 

Tot astfel Páris; el s-a însurat cu o fiică a lui Zeus”. 
De nu ar fi luat-o <pe Helena>, ar fi avut în casă o soție” 
<ştearsă>, şi nime n-ar mai fi vorbit despre-nrudirea lui. 

A ocoli războiul: aceasta-i datoria oricărui om cu min- 
tea-ntreagă, şi dacă, totuşi, luptele încep, atunci este de preț 
cununa unei morți eroice pentru cetate; <în schimb> o 
moarte ticăloasă aduce numai faimă proastă. 

De-aceea, nu mai plînge, mamă, nici pentru glia 
noastră, nici pentru nunta mea. Acelora, pe care îi urîm mai 
aprig, tu și eu, din însoţirea mea li se va trage nimicirea. - 


A CORIFEUL 
Iți place să zîmbești, <vorbind> de propriile-ți rele. Ne 
cînți un cîntec de-alinare. Dar nu cumva te amăgeşti? 


1 


— 


TALTHYBIOS 

De nu ți-ar fi stîrnit Apollon însuși rătăcirea minții, tu 
n-ai scăpa nepedepsită pentru menirile de rău cu care-mpo- 
vărezi plecarea căpeteniilor mele din această țară. 

Insă cei mari, deşi solemni și cu renume de întelep- 
ciune, nu-s mai presus decît nimicnicia noastră. Tot astfel 
preaputernicul poruncitor al tuturor hellenilor, feciorul drag 
al lui Atreus, alege și iubește pătimaş o fată pradă nebuniei, 
la patul căreia, cu toate că sunt om sărac, eu n-aş rîvni 
vreodată. 

Deoarece ţi-e mintea zdruncinată, birfește-i <cît pof- 
teşti> pe-argei și laudă-i pe frigieni; eu las în seama 
vîntului spusele tale. Urmează-mă către corăbii, mireasă 
mîndră a lui Agamemnon! 

Și tu, Hekabe, cînd feciorul lui Laertes va trimite după 
tine, purcede fără-ntîrziere. Ai să fii sluga <Penelopei>, o 
femeie virtuoasă, cum se vorbeşte printre cei veniţi la 
Îlion158, 


KASANDRA - 

Tu eşti isteţ, nevoie mare, slugă! 

De ce să poarte numele cinstit de crainici aceşti ciraci 
ai regilor și ai cetăților, urîţi de toată omenirea!59? 

Zici despre maică-mea că-l va urma, pînă-n palatul lui, 
pe Odysseus? Dar unde lași prezicerile lui Apollon, ce mi 
le-a răspicat chiar mie, că viaţa ei se va sfirși aici!60? 

Mai sunt şi altele, pe care, de ruşine, nu vreau să le 
spun. 

Sărmanul <Odysseus> nu știe cîte suferințe îl aşteaptă! 

Năpastele care ne-au copleșit, pe mine și pe cei din 
Îlion, aur curat îi vor părea, faţă de soarta lui. Se vor mai 

scurge zece ani, pe lîngă ceilalți petrecuți aici, pînă cînd, 
Singur, va sosi în patrie, 

El va vedea strîmtoarea-ngustă şi stîncoasă unda 
hălăduieşte crunta Chăribdis!6!, apoi Ciclopii canibali, prin 
munții lor, şi vrăjitoarea Kirke din Liguria, care preschimbă 
Oamenii în porci, și frîngerile navelor în largul mării, și 
țărmul mâîncătorilor de lotos, şi boii Soarelui, cei sfinți, a 
căror Carne, într-o zi, va slobozi un glas amarnic pentru 
Odysseus. Ca să scurtez, la urmă, el va cobori de viu în 
Hades, iar după ce va izbuti să scape de primejdiile mării, 
acasă, la întoarcere, se -va-nfrunta cu altă sumedenie de 
rele. 
Dar de ce să-i zvîrl grozave profeţii lui Odysseus!62? 

(Se adresează lui Talthybios) 
Du-mă grabnic; vreau în Hades să nuntesc cu 
Agamemnon. 
Tristă-ți va fi-nmormâîntarea, noaptea, nu în faptul zilei, 
cap al oștilor hellene, încă strălucind de slavă. 
Și pe mine, moartă, goală, aruncată într-o rîpă 
unde spumegă şuvoaie și va fi-ngropat Atridul, 
mă vor părăsi-ntre fiare ce se vor nutri din mine, 
preoteasa lui Apollon. Rămîneți cu bine, panglici 
ale. zeului drag mie şi veșminte rituale! 
Mă despart şi de fervoarea sărbătorilor preasfinte. 
Mergeţi, vă smulg de pe mine, cît mi-e trupul încă 
pur! 
Las însemnele în grija adierilor de vînt, 
să ajungă pîn’ la tine, <Phoibos> domn al profeției!63, 
Unde-i nava capului oștirii? Unde să mă-mbarc? 
la numaidecît aminte, vezi cum suflă vîntu-n pînze. 
Vei căra o Erinye!64 pe corabie în 'Argos. l 
Mamă, bun rămas! nu plînge. 
Frați ai mei, aflați adînc sub glia scumpei mele patrii, 
şi tu, Príamos, părinte, în curînd vom fi-mpreună. 
Voi sosi biruitoare printre umbre, însă după 
ce voi spulbera tot neamul celor care ne-au pierdut. 


(Kasandra iese din scenă, dusă de Talthybios, în timp ce 
Hekabe, istovită, cade la pămînt.) 

CORIFEUL 
Dieieieln nu vedeți cum a căzut, întinsă, fără glas, 
Hekabe, stăpîna noastră grea de ani? De ce n-o sprijiniți? 
Îngăduiţi să zacă o bătrînă, relelor? Veniţi s-o ridicaţi. 


(Cîteva slujitoare încearcă s-o ridice.). 


HEKABE/65 

Ba nu, copilelor. Lăsaţi-mă pe jos, unde-am căzut. 

O 'consolare nedorită nu e consolare. Era firească 
prăbușirea mea la cîte-ndur 'şi-am îndurat şi încă voi mai 
îndura. 

O zeilor! Chem niște aliați becisnici, pe care totuşi e 
CUVIINCIOS să-i invocăm, cînd nenorocul ne dă brînci în 
deznădejde. 

Jar ca să-ncep, doresc să-mi deapăn fericirea de-altăda- 
tă; așa, nefericirea mea va inspira mai multă milă. 

Fiind de neam regal, m-am măritat c-un rege și de la 
el am dobîndit copii fără pereche, nu datorită numărului 
lor, ci pentru că erau <într-adevăr> cei mai de seamă 
frigieni. 

În Troia, în Hellada sau în Asia, nici o femeie nu se 
poate lăuda cu astfel de copii. Și, unul cîte unul, i-am văzut 
pierind sub lăncile hellenilor; şi la mormintele feciorilor 
mi-am retezat, în semn de doliu, părul, 

L-am plins pe Priamos, tulpina neamului, și despre 
moartea lui nu ştiu din auzite, ci l-am văzut cu ochii 'mei 
măcelărit lîngă altarul casei noastre, în ceasul capturării 
Troiei 166. 

Fecioarele, pe care le-am crescut cu grijă, ca să le pot 
alege miri de rang înalt, eu le-am crescut pentru 
necunoscuţi, ce mi le-au smuls din braţe. Nici licăr de 
speranță nu e ca ele să-și revadă mama, iar eu să le mai 
văd vreodată. 

La urmă, ca încununarea atîtor rele urgisite, mă vor 
„Sili, deși-s bătrină să merg ca sclavă în Hellada. Și mă vor 
umili cu sarcini de nendurat la bătrînețe, sau să fiu slugă la 
vreo poartă și păstrătoarea unor chei, eu, mama <falnicu- 
lui> Hektor, sau să frămînt şi să coc pîine. 


89 


Pământul gol va fi crivatul spinării mele scorojite, nu 
patul moale de regină. Peste. făptura-mi chinuită, voi 
îmbrăca zdrenţoase straie, dovezi ale surpării mele. 

Ah! cît am suferit, sărmana, de cînd cu nunta bleste- 
mată a unei singure femei, şi cît mai am de suferit! 

Copila mea, Kasandra, tu care împărțeai extazul tău cu 
zeii, în ce împrejurări cumplite ţi-ai pierdut neprihănirea! 

Și tu, nefericită Polyxene, unde eşti? 

Dintre atîți copii rodiți de mine, nici o fiică, nici un 
fiu nu poate să m-ajute în restriște. 

De ce să mă sculați de pe pămînt? Cu ce speranţă? 

Călăuziți-mi pașii, care pînă ieri, la Ilion, erau atît de 
mîndri, dar care azi sunt înrobiţi. Purtaţi-mă în locul unde 
voi avea, pe Jos, ca să mă- -ntind, culcuş de paie şi-un 
pietroi drept pernă. 

Lăsaţi-mă să mor acolo, de-atitea lacrimi istovită. 

Din cei oblăduiţi de soartă, nu socotiți pe nime noro- 
cos, pînă nu moare!67, 


CORUL 
Strotă 

Cîntă, o Muză, Troia, 
' imnuie jalnic, 

în lacrimi, un cîntec de mort!68! 

Noi pentru Ílion vom viersui, spunînd 
cum am pierit, urgisitele, 

cum ne-au luat în prinsoare, 

cînd calul de groază, cu patru roti!®?, 

a fost lăsat de ahei la 

poarta <cetății>, umplut cu războinici 

— încît armele lor zăngăneau pîn’ la cer — 

şi- acoperit cu zorzoane de aur!”®, 

Stînd în picioare pe stînca Troiei, poporul 
scoase un țipăt înalt: 

„lată sfîrşitul caznelor noastre. EI 
Mergeţi şi-aduceţi 

<uluitorul> idol de lemn, 

să-l închinaţi fecioarei Pallás din Îlion, x 
fiica lui Zeus!“ 

Care din tinere, _ 

care moșneag n-a ieşit din casă? 

Cîntînd, fericiţi, au băgat 

înăuntrul <oraşului> moartea vicleană. 
Antistrotă 

Tot neamul troian năvăli la poartă, 

să vadă isprava hellenilor, 

monstrul din lemn de pin de la munte, 

fățuit spre ruina Troiei, 

ŞI să-l închine fecioarei, zeița 

cailor nemuritori. 

4% . e$? . 

Inconjurîndu-l cu funii de in 

răsucit cu fusul, 

ca pe carena întunecată 

a unei corăbii, l-au tras 

pînă la templul divinei: Pallâsl7l, 

pe podeaua de piatră, 

unde urma să curgă 

sîngele patriei noastre. 

Tocmai luase sfîrşit istoveala 

și bucuria, cînd noaptea veni, 

răspîndind întunericul. 

Glasuri de flaut sunară 

şi melodii frigiene; 

fecioare făceau să vibreze 

în ritmul paşilor aerul, 

în timp ce cîntau, strigînd, 

cu inima veselă. 

Prin case, văpaia strălucitoare 

a torţelor se micşorase, 

pînă ajunse un licăr sumbru 

în mijlocul somnului. 


Epodă 
Iar noi, în clipele-acelea, 
lîngă palatul ei, o slăveam 
prin cîntec și dans pe fecioara munţilor, 
<Ártemis>, fata lui Zeus172. 


Și iată, un țipăt de moarte umplu. cetatea, 


coborînd dinspre Pergamon! 73 
Pruncii, cu miini tremurînde, 
se agățară de straiele mamelor. 

Războiul ieşea din ascunzătoare. 
Aşa se-mplinea urzeala Pallâs-Athenei. 
Şi-atunci avu loc, la altare, 
masacrul- troienilor. 
Pe paturi, în singutătate, 
abia despărțite de soții decapitați, 
femeile tinere-au fost nevoite 
— <cumplită> cunună! — 
să zămislească, pentru Hellada, feciori 
ȘI să sporească durerile 
- tării troienilorI74, 


(Într-un car, sub pază militară, soseşte Andromache, 
avîndu-l pe Astyânax în brațe. Carul este plin cu prăzi de 
război troiene, purtînd la vedere, scutul uriaș al lui Hektor.) 


CORIFEUL 

Hekabe, uite, vine Andromache, adusă într-un car 
duşman, şi lîngă ea, lipit de sînu-i zbuciumat, se află 
Astyânax, dragul ei, fiul lui Hektor. | 

Unde te vor muta, femeie oropsită, avînd alături 
armele de bronz ale lui Hektor şi prăzile luate de la frigieni 
prin luptă, cu care Neopt6lemos175 va-mpodobi pereții 
templelor din Thessalia, cînd el se va întoarce de la Troia? 


"ANDROMACHE176 
Strofa 1 
Aheii, stăpînii noştri mă duc de aici. 


HEKABE 
Ah, vai! 


ANDROMACHE 
Tînguirea ta e la fel cu a mea... 


HEKABE 
Aiai! 


ANDROMACHE 
„datorită aceloraşi chinuri... 

HEKABE 
O Zeus! | 


ANDROMACHE 
„..ȘI-aceloraşi nenorociri. 


HEKABE 
Copiilor mei... 


ANDROMACHE 
„„„NOL eram altădată <ai tăi>. 


HEKABE 
Antistrofa 1 
Pierdută e vlaga noastră, pierdută e Troia... 


ANDROMACHE 
„„.sărmano! 


HEKABE 
„ȘI nobilii Mei urmaşi. 


ANDROMACHE 
Vai ție! 
HEKABE 
Vai mie! pentru atîtea... 


ANDROMACHE 
..„nNăpaste! 


HEKABE 
Ce jalnică soartă are... 


ANDROMACHE 
sis Cetatea... 


HEKABE 
.. cuprinsă de fum! 


ANDROMACHE 
A Strofa 2 
Intoarce-te, Hektor, la mine... 


A 

i ` ' HEKABE 

Il strigi pe feciorul meu, 

dar el este-n Hades, biată copilä. 
ANDROMACHE 

...Ocroteşte-țti nevasta! 


Antistrofa 2 
Tu, care îi doborai pe ahei... 


HEKABE 
Pe el l-am născut cel dintîi 
lui Príamos, odinioară. 


ANDROMACHE 
„„„<condu-mă> s-adorm în Hades! 


Strofa 3 
Mari sunt aceste dorințe... 


HEKABE 
Tot astfel ne sunt și durerile. 


ANDROMACHE 
Ţara ne-a fost risipită... 


HEKABE 
Chinuri ne copleşesc, peste chinuri. 


ANDROMACHE 
Zeii ne sunt potrivnici, de cînd a scăpat cu viață 
Páris, vlăstarul tău177, şi-a făcut să cadă de dragul 
unei neveste mîrşâve acropola Troiei. 
nsîngerate cadavre zac înaintea <zeiţei> Pallâs1/8, 
pradă la vulturi. Cetatea se frînge sub jugul robiei. 
HEKABE 
Antistrofa 3 
Patrie năpăstuită... 


ANDROMACHE 
„„„deşi eşti pustie, plîng pentru tine... 


HEKABE 
„„„Jalnic îţi este sfîrșitul. 


ANDROMACHE 
„ŞI pentru casa în care-am născut. 


x HEKABE 
Toate s-au dus, copiilor! Gol e oraşul, de voi sunt 
lipsită. 
Câte jelanii şi dolii, lacrimi şi iară lacrimi, | 
s-au revărsat în lăcaşele noastre! 
Barem cînd moare omul își uită durerea şi plînsul. 


CORIFEUL 
Cei oropsiți îşi află alinare-n lacrimi, în bocete sus- 
pinătoare și-n melodii îndurerate. 


ANDROMACHE 
Eşti mama luptătorului care, cu lancea lui, a stins mul- 
time de helleni. O, mamă a lui Hektor, vezi unde-am ajuns! 


HEKABE ; 
„Lucrarea zeilor o văd, cum, din neantul lor, pe unii 
oameni la-nălțimea turnurilor îi ridică, și cum îi prăbuşesc 
pe alţii, care păreau a fi puternici! 72. 


ANDROMACHE 
Eu şi copilul suntem duşi ca pradă <de război>. No- 
bletea coborîtă în sclavie: cîtă răsturnare! 


HEKABE ; 
De spaimă e necesitatea. Chiar adineaori mi-au luat-o 
pe Kasandra, smulsă cu de-a sila. 


ANDROMACHE 
Alei, alei, se pare că i s-a ivit, din nou, un Áias fetei 
tale!80, Dar vei avea de pătimit și alte rele. 


HEKABE i 


Intr-adevăr, fără măsură, fără număr. Se-ntrece rău cu 
Tău, să mă lovească. | 

ANDROMACHE 
- Fiica ta e moartă, Polyxene. l-a fost jertfită, la mor- 
mâînt, lui Achillsus, ofrandă unui leş golit de viaţă. 


HEKABE 
Vai mie, oropsita! S-a limpezit acum ce-a vrut 
Talthybios să spună, cînd vorbea nelimpede, în ghicitori. 


ANDROMACHE 
Eu însămi am văzut-o; am coborit din car, ca să-i aco- 
păr tapu ul cu o pînză, și, jeluind- -0, dai izbesc cu pumnii 
pieptul!81. 


HEKABE 
Aiai, copila mea! nesfîntă junghiere! Aiai, mai strig o 
dată, ce crunt ţi-a fost sfîrşitul! 


ANDROMACHE 
Ea s-a sfîrșit cum s-a sfîrșit. Dar moartea, pentru ea, 
îmi pare un destin mai fericit decît e viața pentru mine. 


HEKABE 
Copilă, a fi mort nu e totuna cu a privi <tumina>, căci 
una e neant și cealaltă speranță. 


ANDROMACHE 

O mamă, mamă, lasă-mă să-ți spun un adevăr destul 
de bine-ntemeiat, carș să-ți potopească focul inimii. 

A nu te fi născut este la fel cu a fi mort, aşa cred eu, 
dar moartea este mai de-preț decît o viață chinuită. Căci 
mortul, după câte a-ndurat <cînd era viu>, este iertat de 
orice suferinţă. 

Dar cel care se prăbuşeşte în soartă rea, din soartă 
bună, acela rătăceşte bîntuit de gîndul fericirii spulberate. 

Cît despre Polyxene, iată a murit. E ca şi cum n-ar fi 
văzut lumina <zilei> niciodată; deci nu știe nimic de 
propriile rele. 

In schimb, eu care am ţintit spre un frumos renume şi 
l-am atins, în bună parte, n-am izbutit să mă-ntâlnesc cu 
fericirea. 

M-am străduit întruna, ca soție a lui Hektor, să-mi 
însușesc virtuțile de cuviință pentru o femeie. 

n primul rînd, fie c-a fost, fie că n-a fost <mai 
devreme> înfierată, doar pentru faptul că-i femeie, aceasta 
se alege cu o faimă proastă, cînd zăboveşte pe afară182, Dar 
eu am stat <mereu> în casă şi n-am îngăduit să-mi intre 
sub acoperiș subțirele palavre femeiești. 

M-am străduit să-mi aflu dascăl înțelept în însăşi 
mintea mea. Aveam, cînd soţul meu era de faţă, obraz 
senin și limbă liniștită. Ştiam cînd trebuia să-nvingă gîndul 
meu și cînd să-l las pe-al lui să-nvingă. 

Numai că zvonul despre mine s-a lățit pînă la tabăra 
hellenilor; tocmai din asta mi s-a tras pierzarea. Căci, de 
îndată ce m-au prins, fiul lui Achillus pe mine m-a cerut, 
să-i fiu soţie!55: <Aşa> în casa celui care mi-a ucis 
bărbatul, voi fi sclavă. 

Dacă-mi alung din amintire figura scumpului meu 
Hektor și îl primesc pe noul soț cu inima deschisă, îi voi 
părea celui dintîi o trădătoare; iar dacă-l duşmănesc pe 
cestălalt, atunci mă va urî <fără-ndoială>, iar el e chiar 
stăpînul meu. 

Se spune că-i de-ajuns o noapte!84, ca să se risipească 
sila unei femei față de patul unui om. 

Ah! mult dispreţuiesc nevasta!85 necredincioasă soţului 
dintii, care iubește, într-o nouă legătură, alt bărbat. Nici 
calul, dacă i se-nlătură tovarășul de ham, nu va purta cu 
ușurință jugul. Și totuşi animalul n-are glas, nici folosința 
rațiunii, și este, de la fire, mat prejos ca omul. 

n tine, preaiubite Hektor, am avut tot ce mi-aş fi dorit 
să-nsemne un bărbat, şi încă din belşug: nobleţe, socotinţă, 
bogăţie şi curaj. Din casa părintească m-ai luat neprihănită 
și tu, înttiul, ai pătruns în patu-mi de fecioară. Acum zaci 
fără viaţă, iar pe mine o navă mă va duce în Hellada, 
captivă hărăzită jugului de sclavă. 

Sfîrşitul Polyxenei, care-ţi stîrnește plînsul, nu-i oare 
mai puțin <amar> decît ce-mi este dat să sufăr mie? 

Pînă şi ultimul refugiu l-am pierdut, ce le rămîne 
muritorilor: speranța. Şi nu mă-mbăt cu gîndul că m-ar 
aştepta în viitor vreo bucurie, deși asemenea iluzii sunt 
plăcute 186 

CORIFEUL 
Nenorocirea ta e şi a noastră. Plîngîndu-ți soarta, ne 
înveți să înțelegem adîncimile năpastei. 


HEKABE 

P Eu pînă azi n-am fost în vreo corabie, dar știu cum 
este, din picturile văzute și din povestiri. Cînd vîntul suflă 
nu prea tare, încît să-l poată înfrunta navigatorii, aceştia 
sîrguiesc din răsputeri să scape: un om este la cîrmă, alții 
stau la pînze, iar alții scot din navă apa. Insă cînd marea e 
năprasnic răscolită, ei nu mai cred decît în întîmplare, 
lăsîndu-se în seama goanei de talazuri!87. 

Tot astfel eu, necazurile-mi sunt atît de numeroase, că 
nu mai am -cuvinte s-o rostesc. Le las să fie şi-mi ţin gura, 
căci n-aş putea să-nving cumplitul val rostogolit de zei 
<asupra mea>. 

Dar, scumpa mea copilă, nu-l mai jeli pe Hektor. Nu 
poți să-l mai salvezi cu lacrimile tale. 

Pe noul tău stăpîn cinsteşte-l şi astfel farmecă-l, încît 
pentru purtarea ta să te iubeascăl88, Dacă vei izbuti, va fi 
spre bucuria tuturor care ți-s dragi și vei putea s-aduci un 
foarte mare ajutor cetăţii Îlion, crescîndu-l pe acest nepot al 
meu, pentru ca, poate, într-o zi, vreun vlăstar ivit din el 
să-ntemeieze iar cetatea :şi Troia să renască. 

Dar iată, vom schimba îndată vorba. Ce s-a mai petre- 
cut, ca iar să văd venind această slugă a hellenilor? Ne va 
vesti și alte hotărîri, mai noi? 


(Intră Talthybios însoţit de oameni înarmați.) 


TALTHYBIOS 
Soție a lui Hektor, cîndva cel mai viteaz bărbat din 
Troia, să nu mă dușmănești, căci nu de bună voie-ţi fac 
înştiinţare în numele hellenilor și al: nepoților lui Pelops1%. 


ANDROMACHE . 
Ce s-a-ntîmplat? Aceste vorbe de-nceput vestesc nenorociri. 


. TALTHYBIOS 
S-a hotărît pentru copilul tău... Cum oare să ţi-o spun? 

ANDROMACHE 
Doar n-o să fie dat altui stăpîn decît al meu. 


i TALTHYBIOS 
Nici un aheu, vreodată, nu va fi stăpînul lui. 


ANDROMACHE 
<Aheii> vor lăsa în urma lor această rămășiță a po- 
porului trojan? 


TALTHYBIOS 
Nu ştiu cum aş putea să-ți spun mai blînd nenorocirea ta. 


i ANDROMACHE 
Iti mulțumesc pentru sfială, dar nu cînd spui „nenorocire“. 


TALTHYBIOS 
Copilul tău va fi ucis. Acum cunoşti cumplitul adevăr. 


ANDROMACHE * 
Vai mie, ce aud? O pacoste cu mult mai mare decit 
noua mea căsătorie. 


R TALTHYBIOS 
In adunarea tuturor hellenilor, a biruit propunerea lui 
Odysseus. ; 


ANDROMACHE 
Aiai! îndur năpastă depășind orice măsură. 


TALTHYBIOS 
- A zis să nu hrănim feciorul unui erou atît de mare... 


ANDROMACHE 
O, de-ar avea și fiii lui aceeaşi soartă! 


TALTHYBIOS 
„Ci să-l zvîrlim de la-nălțimea turnurilor Troiei. 
Dar lasă astfel să se-ntîmple, şi vei părea mai înțeleaptă. 
Nu te lipi de fiul tău, îndură-ți chinul cu nobleţe. 
Să nu-ţi închipui că ești tare, cînd îți lipseşte orice 
vlagă, și sprijin nu primeşti de nicăieri. la bine seama la 

împrejurări: cetatea este nimicită, bărbatul tău e mort, ești o 
captivă, iar noi suntem destui în stare să ne măsurăm 
puterea cu o singură femeie. . 

De-aceea încetează să mai lupti, ferește-te de orice 
josnicie, de orice ațițare; te sfătuiesc nici barem să nu-i 
blestemi pe ahei. Căci dacă vei rosti cuvinte ce vor minia 
oștirea, băiatul n-o să aibă parte de mormînt și nici de 
rînduieli funebre. Dar dacă taci și te împaci cu soarta, nu 
va rămîne fiul tău neîngropat şi vei afla hellenii mult mai 
binevoitori faţă de tine. | 


-ANDROMACHE 

O preaiubitul meu copil, comoara mea fără pereche, un 
braţ vrăjmaş te va ucide, rupîndu-te de mama ta îndurerată! 
Înalta naştere-a lui Hektor, tatăl tău, care le-a fost atîtora 
spre mîntuire, înseamnă pentru tine moarte. Nobleţea tatălui 
nu ţi-a adus noroc. 

O pat al căsniciei şi zi a nunții mele, cînd i-am intra 
lui Hektor în palat! Nu m-am gîndit <atunci> că voi da 
viaţă unui fiu care să fie victima danailor, ci ca să fac din 
el un rege-al Asiei mult-roditoare. 

Tu plîngi, copilul meu? Simţi relele ce-ţi dau năvală? 

De ce mi te agăţi de strai, precum un pui de pasăre 
venind la cuib sub aripile mele? Nu se. va mai întoarce 
Hektor, înarmat cu lancea lui vestită, de sub pămînt, să te 
salveze, nici rudele nu vor sosi, nici toți care alcătuiau 
puterea frigienilor. 

În salt nimicitor, de foarte sus, cu gîtul înainte, te vor 
împinge fără milă ca să-ți dai, zdrobit, suflarea de pe urmă. 

O gingaş prunc, nespus de drag, pe cate maică-ta te 
alinta, <ţinîndu-te> în brațe, o trupul tău cu dulce abu- 
reală190, Zadarnic te-am hrănit la sînul meu pe cînd erai în 
scutece, degeaba m-am trudit <cu tine> şi-am fost de-atit 
grijă vlăguită. . 

Acum sărută-ţi mama, pe născătoarea ta îmbrățișeaz-o 
pentru cea din urmă dată, petrece-ți mîinile pe după gttul 
meu, apasă-ţi buzele pe ale mele. 

Hellenilor, voi care aţi scornit cruzimi barbarel?l, de 
ce vreţi să-l sfirșiți pe-acest copil nevinovat? 

O mlada casei lui Tyndâreos, <Helena>, tu nu te tragi 
din Zeus, © spun deschis, ci ai avut mai mulți părinți; în 
primul rînd e Duhul Răzbunării!”7, apoi Invidia, Omorul; 

Moartea şi toate iazmele pe care le hrăneşte glia. Nu, nicio- 
dată nu voi cuteza să cred că Zeus te-a zămislit pe tine, 
pacoste ucigătoare pentru atît de mulți helleni şi nehelleni. 
De-ar fi să pieri! Cu ochii tăi frumoși!” adus-ai pustiire 
hîdă faimoaselor cîmpii troiene. 

Luaţi de-aici copilul, duceţi-l, zvârliți-l morții, de vă 
place să-l zvirliți! Hai, ospătați-vă din carnea lui! 
Prin voia zeilor suntem sfiîrşiți și n-am putere să împiedic 
stingerea lui Astyânax. Acoperiţi-mi trupul oropsit şi 
aruncați-l într-o navă. i 

Spre minunată nuntă mă îndrept, acum că mi-am pier- 
dut copilul! 


(Talthybios ia băiatul din brațele mamei, apoi carul cu 
Andromache părăseşte scena.) 


CORIFEUL 
Nefericiţă Troie, mii și mii de oameni ai pierdut, de 
dragul unei singure femei şi-a nunții sale blestemate! 


TALTHYBIOS 
Să mergem, copile. Acum ești desprins 
din gingașa îmbrățişare 
a mamei tale miîhnite. Porneşte 
- spre coronamentul străbunelor turnuri. 
Acolo, grăiește sentința, va trebui 
să-ți dai suflarea <din urmă>. Luaţi-l! 
(Oamenii din escorta lui Talthybios îl duc pe Astyânax.) 
Ca să vestească atare porunci, 
ar trebui un crainic lipsit de milă 
și mai prieten cu neruşinarea 
decît îmi îngăduie firea. 


(Talthybios pleacă în urma escortei.) | 


| HEKABE 

Copile, fecior al feciorului meu nimicit, 

pe nedrept ni se smulge sufletul tău, 

mamei tale și mie. Ce-am să mai pat? 

Ce pot să mai fac pentru tine, așa urgisită? 

Îți pot închina <jelind> aceste bătăi 

cu pumnii în cap și în piept. 
' Atâta putere mai am. 

Vai mie! pentru cetate 

şi vai! pentru tine <copile>! 

Ah! ce-a mai rămas să-ndurăm? 
Acestui prăpăd oare ce-i mai lipseşte 
ca pierzania noastră să fie 

cu totul desăvîrşiță? 


(Hekabe se lasă iarăși, moale, pe pămînt.) 


CORUL!94 
Strofa ] 
În Salamis ţi-a fost vatra de rege, o Telamón, 
în ostrovul prielnic albinelor, 
înconjurat de talazuri 
şi povîrnit înspre stînta colină, 
„unde Athena le-a dăruit <muritorilor> 
ramul dintîi de măslin argintiu, 
să-i fie cunună și-mpodobire 
strălucitoarei <cetăţi> Atenal95. 
Tu ai venit, ai venit să lupți vitejeşte 
laolaltă cu fiul Alkmenei, arcașul, 
care voia să spulbere Troia, 
Troia, patria noastră, 
odinioară, [cînd ai lăsat în urmă Helladal. 


Antistrofa | 
<Herakl&s> aducea cu sine floarea heilenilor, 
jignit că nu i se dau armăsarii 
<făgăduiţi drept răsplată> 19%. 

La rîul frumos-curgător Simâis, 
el a pus capăt avîntului vîslelor sale, 
a legat cu .odgoane pupa de țărm 
şi a luat din corabie arcul: 
. care lovea totdeauna ţinta, 
ca să-l omoare pe Laomedon. 
Intr-un vârtej purpuriu de foc şi flăcări, 
a prăbuşit bolovanii tăiați de Phoibos 
„al <zidului> Troiei 
şi tara a fost cucerită197. 
<Astfel>, de două ori, în două năvale, 
lănci sîngeroase au spart 
apărarea cetății, ~ 

l Strofa 2 
Zadarnic, o Ganymedes al lui Laomédon, 
păşeşti molatic printre ulcioare de aur, 
umplîndu-i lui Zeus paharul — frumoasă slujbă!?8| 
<Priveşte!> Cetatea naşterii tale 
e mistuită de foc. 
<Ascultă!> Ce fel de gemete cresc 
dinspre țărmul mării? 

Ţipete de pescăruşi să fie, 

în zbor peste cuiburi sfărmate? 

Nu! Văduve plîng pentru soți, 
neveste pentru odrasle 

şi fete jelesc după mame bătrîne. 
Nu mai sunt văile care-ţi plăceau, „ 
cu apă ca roua, 

nici cîmpil de-ntreceri pe care goneai. 
Intre timp, lîngă tronul lui Zeus, 
tînărul tău obraz îşi păstrează 
seninătatea frumoasă. 

Dar lancea hellenilor a pustiit 
pămîntul lui Priamos! 


Antistrofa 2 
Eros, Eros199, care, pe vemuri, 
ai pătruns în casa lui Dârdanos200 
și ai stârnit pentru neamul acestuia 
patimi în cer, 
cît de înaltă-ai clădit măreţia Troiei, 
unind-o prin căsătorie cu zeii! 
Nici gînd să-i aducem învinuire lui Zeus. 
Insă cum de-a-ndurat Aurora cu aripi albe, 
lumina-ndrăgită de muritori, 
să vadă căzînd în ruină ţara <noastră>, 
să vadă făcută morman <fortăreața> Pergamon? 
Doar zămislitorul copiilor ei, <Tithons>, 
soţul aflat în odaia nunţi sale, 
e fiul acestui pămînt, 
ridicat de ea însăşi la cer, 
prin sfera-nstelată, 
într-o cvadrigă de aur. 
El, pentru glia părinților noștri 
fost-a o mare speranţă. 

Dar <astăzi> Troia, lipsită de orice farmec, 
nu mai încîntă zeii. 


(Intră Menélaos cu o ceată de oameni înarmați.) 


MENELAOS 

Cît de strălucitoare ţi-e văpaia, soare, azi, cînd voi 
pune mîna pe Helena! 

[Eu sunt Menélaos, care cu trupele aheilor am îndurat 
atît de multe încercări.] Venirea mea la Ilion n-a fost prici- 
nuită de-o femeie, cum se crede, ci de-un bărbat, care m-a 
înșelat, pe mine, gazda lui, şi mi-a furat nevasta din palat. 
Acela și-a primit, cu voia zeilor, osînda; el și pămîntul lui 
s-au prăbușit sub lancea noastră. 

Eu am venit aici, ca pe spartană! s-o ridic — nu mi-e 
uşor să-i spun pe nume femeii ce mi-a fost soție. Acum se 
află în sălașul prinselor, acolo; au numărat-o şi pe ea 
printre femeile troiene. 

- Aheii, care au luptat din greu s-o cucerească, m-au 
încuviințat s-o isprăvesc <aici>, sau, dacă vreau; s-o duc în 
țară vie. 

Am hotărît să nu închei la Îlion destinul ei, ci să o 
trec, plutind pe mare, în Hellada, într-o corabie mînată de 
vîslaşi. Acolo voi însărcina să-i facă seama cei ce au de 
răzbunat prieteni morți în jurul Troici. 

Hai, servitorilor, intraţi în cort, aduceţi-o afară, ținînd 
de plete ucigaşa lacomă de sînge! Indată ce se va isca un 
vînt prielnic, noi o vom duce în Hellada. 


(Oamenii lui Menélaos intră în cort. Hekabe se ridică 
anevole, rugîndu-se.) 


HEKABE 
O tu, care susțu pămîntul | 
și care pe pămînt ai tronul, 
oricine-ai fi, greu de pătruns pentru gîndire, Zeus, 
nestrămutată lege a naturii 
sau rațiune-a muritorilor, te proslăvesc! 
Urmîndu-ţi fără zgomot calea, 
mîni pururi soarta omului la ţintă dreaptă202. 

MENELAOS 
Ce vrea să-nsemne asta? E un fel ciudat şi nou de-a 
te ruga. 


HEKABE 
Eu înțeleg, Men€laos, prea bine voinţa ta de-a-ţi omori 
soţia. Însă fereşte-te s-o vezi, să nu te năpădească iarăşi 
dorul pentru ea. Privirile bărbaţilor ea le-nrobește, surpă 
cetățile, aprinde casele, atît de mari sunt farmecele sale. Eu, 
tu și alții care-am pătimit, o știm cu toții. 


(Oamenii lui Men€laos ies din cort, trăgînd-o pe Helena, 
luxos îmbrăcată şi împodobită, în contrast cu celelalte 
captive.) 


HELENA 
Men€laos, acesta e un început menit să mă-nspăimâînte, 
căci servitorii tăi m-au înşfăcat şi silnic m-au tîît afară. 
Nu mă-ndoiesc că mă urăști; eu totuși vreau să te 
întreb ce hotărîri ați dat, tu si hellenii, privitor la viața 
mea? 


MENELAOS 
Dar nu s-a hotărît nimic anume. Oştirea mi te-a-ncre- 
dințat, mie celui jignit, să te ucid. 


HELENA 
Nu-mi este cel puțin îngăduit să dovedesc. cu argu- 
mente că moartea mea ar fi o nedreptate? 


MENELAOS 
Nu pentru. argumente am venit, ci ca să te ucid. 
HEKABE 

Ascult-o, fă-i acest hatîr, Menslaos, dacă. numai atît 
doreşte înaintea morții, iar mie înlesnește-mi să-i răspund 
<în locul tău>. Tu nu ştii cîte mîrşăvii a făptuit la Troia. 
Le voi dezvălui pe toate; iar cuvîntarea mea va însemna 
sfîrșitul ei fără scăpare. 

| MENELAOS | 

Pentru dezbateri e nevoie de răgaz. Dacă pofteşte să 
vorbească, fie, mă înduplec. Şi fă-o să priceapă, acest drept 
i-l dau numai ca să te-ascult vorbind pe tine, în nici un fel 
de dragul ei. 

7 HELENA 

Poate că tu nu-mi 'vei răspunde, oricum mi-ar fi cuvîn- 
tul, bun sau prost, deoarece mă socotești vrăjmașă. Totuși, 
gîndindu-mă cum ai putea să mă-nvinovăţeşti, dacă te-ai 
înfrunta cu mine într-un schimb de vorbe, am să-ţi arăt 
temejurile mele, unul după altul. 

In primul rînd, obîrşia necazurilor noastre a fost 
femeia-aceasta, cînd l-a născut pe Pâris203, Al doilea la 
rînd, ruinătorul Troiei și al meu a fost bătrînul <rege>, care 
n-a ucis noul născut ivit <în visul maică-si> ca un funest 
țăciune-aprins, Alexandros de mai tîrziu. 

Ascultă ce s-a petrecut pe urmă. 

Al&xandros a fost judecător în cearta celor trei zeițe. 
Pallâs îi oferea să nimicească, în fruntea unei oști de 
frigieni, Hellada. De-asemeni, Hera îi făgăduia regatul 
Asiei şi-al marginilor Europei. lar Kypris, admirînd nespus 
înfăţişarea mea, i-a răspicat lui Páris că voi fi a lui, dacă, 
în fața celorlalte două, va câștiga întrecerea de frumuseţe. 

Acum scrutează cîte nu s-au tras de-aici. 

Cum Aphrodita birui zeițele, din nunta mea Hellada se 
alese cu cel puțin folosul următor: voi nu aţi fost luaţi în 
stăpînire de barbari, n-aţi dus cu ei război de apărare, nici 
nu le-aţi îndurat regalitatea?204. Dar tocmai ce a revărsat 
noroc peste Hellada, pe mine m-a pierdut. Am fost vîndută 
datorită frumuseții mele, şi-acum sunt umilită pentru ceea 
ce, de fapt, m-ar fi îndrituit să port pe frunte o cunună. 

Tu ai să spui că încă n-am răspuns la întrebarea cea 
mai însemnată: cum de-am scăpat pe-ascuns din casa ta? 

A fost <la mijloc> o puternică zeiţă?05, care l-a însoțit 
pe geniul. rău, rodul Hekabei, numeşte-l cum poftești, 
Alexandros ori Pâris. Pe omul ăsta l-ai lăsat în casa ta, o 
soț nevrednic! şi, plecînd din Sparta, te-ai îmbarcat spre 
Creta. r 

Nu ţie am să-ți pun de astă dată, ci mie, altă întrebare: 
ce s-a schimbat în mintea mea, de l-am urmat pe un străin, 
trădîndu-mi patria şi casa? 

Tu n-ai decît să osîndești zeiţa. Arată-te mai straşnic 
decît Zeus, care îi ţine sub porunca lui pe ceilalți zei, dar 
însuși el e robul Aphroditei206. 

Nu mai încape îndoială că trebuie să fiu iertată. 

Acum tu ai putea să mă înfrunţi <din nou> c-un argu- 
ment amăgitor: o dată ce Alexandros murise207 şi coborise 
<printre umbre> sub pămînt, iar nunta mea, 'de zei urzită, 
se sfirșise, se cuvenea să părăsesc palatul şi să mă duc la 
vasele argeilor. ; 

Chiar asta-am încercat să fac. Mi-s martori paznicii 
din turnuri și străjile de pe fortificații; ei m-au aflat adesea 
spînzurînd de metereze printr-o funie, şi, pe furiș, lăsîndu-mi 
trupul să coboare spre pămînt. [Dar noul meu bărbat, 
Deiphobos, ce mă luase cu puterea, voia să mă păstreze de 
soție, deși troienii se împotriveau208.] . 

Menslaos, cu ce îndreptățire ai putea să mă ucizi în 
urma unei judecăţi cinstite, pe mine, care silnic am nuntit 
cu Páris, şi-apoi s-a întîmplat să lunec în robie-amară, în 
loc să dobîndesc un preţ de biruință? lar dacă vrei <prin 
asta> să ajungi mai strașnic decît zeii, atunci dorința ta este 
nătîngă. 

CORIFEUL 

Regină, apără-ți odraslele şi ţara și spulberă isprava 
darului <Helenei> de-a convinge. Ea cuvîntează iscusit, cu 
toate că-i răufăcătoare. Și arta-aceasta e de spaimă. 


. HEKABE 

in primul rînd, <să ştiti> că vreau să lupt de partea 
celor trei zeițe și să arăt că apărarea sa e mincinoasă. 

Nu pot să cred că Hera şi Pallás, fecioara, au fost în 
stare de atîta nebunie, încît una să fi voit să vîndă Argosul 
barbarilor?0?, şi cealaltă, Pallás, să facă din Atena o cetate 
înrobită de troieni. De' ce-ar fi coborît pe Ida pentru 
sprințare jocuri și capriciul unui concurs de frumusete? 

Zeița Hera ce temei ar fi avut să fie-ngrijorată pentru 
frumuseţea sa? Poftea cumva să-și afle vreun soţ de rang 
mai mare decît Zeus? 

Vîna Pallás-Athena vreun zeu, să se mărite? ea care, 
de la tatăl ei, a dobîndit îngăduința să-şi păstreze fecioria — 
atît de mult respinge <gîndul> nunții. 

Nu încerca, împrumutindu-le zeițelor sminteala ta, să-ți 
poleieşti nemernicia; pe înţelepţi nu-i vei convinge. 

ît despre Kypris, e de rîs ce spui, că a sosit în casa 
lui Men6laos cu fiul meu, de parcă rămînînd în cer, tihnită, 
ea nu te-ar fi putut -muta la Ilion, cu <Sparta și> 
Amyklai210 laolaltă. 

Feciorul meu era de-o frumuseţe fără seamăn și, la ve- 
derea lui, inima ta s-a preschimbat în Kypris2!1. Smintelile 
neruşinate, după muritori, se cheamă pururi Aphrodita, şi 
numele zeiței nu degeaba-ncepe la fel ca aphrosyne, <care 
înseamnă la helleni sminteală>. Văzîndu-l pe feciorul meu 
în straie asiatice, sclipind de aur, îndată ţi-a luat foc 
mintea. 

Acasă nu duceai decît un trai mărunt. Lăsînd în urmă 
Sparta pentru Ilion, oraș prin care ‘curge aur, trăgeai nă- 
dejde să te scalzi în bogății. Palatul lui Men€laos nu sătura 
nevoia ta de lux obraznic. 

Ei bine: spui că Páris te-a tîrît cu sila212. Chiar n-a 
băgat nici un spartan de seamă? Ce țipăt de-ajutor ai 
slobozit? Doar mai hălăduia pe-acolo Kastor, tînăr în 
putere, şi fratele său geamăn; ei încă nu fuseseră mutaţi la 
steleZ15. <Apoi>, cînd ai ajuns în Troia, argeii te-au urmat 
de-aproape, şi-a izbucnit, ucigător, războiul. 

<in vremea-aceea> de ți se vestea că partea lui 
Menslaos învinge, îl lăudai, ca să-mi căznești feciorul şi 
să-i arăţi cît de măreț era potrivnicul ce suspina după 
iubirea ta. Cînd, dimpotrivă, întîmplarea sprijinea partea 
troiană, nu mai aveai nevoie de Menélaos. 

Astfel, privind doar spre noroc, te străduiai necontenit 
să-l poți urma, fără să-ţi pese de virtute. 

Mai viu să ne vorbeşti de funii, de care îți legai în tai- 
nă trupul, ca să cobori din turnuri, și că zăboveai <la 
Troia> în pofida vrerii tale. Dar te-a găsit vreodată cineva 
în timp ce atîrnai un lat <pentru: spînzurătoare> sau ascuțeai 
vreun jungher <să te străpungi>? Aşa s-ar fi căzut să facă o 
femeie nobilă, tînjind de dorul soțului dintii. 

De cîte ori nu ţi-am adus o seamă de mustrări, 
<zicîndu-ți>: i 

„Pleacă din Ilion, copila mea; | 

feciorul meu se va căsători cu alta. 

Te voi conduce pe furiș la navele aheilor. 

Incearcă să pui capăt luptelor dintre helleni şi noi.“ 

Dar ție-amar ţi se părea îndemnul meu. Îți trebuia 
palatul lui Al&xandros, în care să domneşti, sfruntată, şi să-i 

primeşti pe asiaticii care se prosternau în fața ta2%€. Doar 
asta era pentru tine lucru mare. 

Iar după cele petrecute, tu ieşi în faţa lumii dichisită și 
nu ţi-e teamă să priveşti acelaşi cer cu soțul tău, ființă 
vrednică de tot disprețul?!5! Umilă, îmbrăcată-n zdrențe, 
tremurînd de spaimă, cu capul ras ca sciți, trebuia să fi 
venit! Smerenia ţi s-ar fi potrivit mai bine ca neruşinarea, 
după trecutul tău nemernic. 

Men€laos, aceasta mi-a fost cuvîntarea. Să încununi cu 
glorie Hellada, pe desfrînată dînd-o morţii. Va fi spre 
cinstea ta, şi-n țară vei statornici o lege: femeia ce-şi 
trădează soțul cu moartea să se pedepsească. 


CORIFEUL 
Menslaos, fii vrednic de strămoșii tăi, de casa ta, şi pe 
nevastă pedepseşte-o, să nu te poată-nvinui hellenii 
de slăbiciune femeiască; fii chiar pentru dușmani o pildă de 
nobleţe. 


MENELAOS 
Părerea ta se potriveşte cu a mea: de bunăvoie, pentru 
aşternutul altuia, şi-a părăsit căminul; iar despre Kypris, tot 
ce-a susținut este scorneală. | 
Mergi și găseşte-i pe aceia ce te vor omori cu pietre, o 
plată scurtă pentru lungul şir de suferințe al hellenilor. Mori 
Şi învaţă-te să nu mă mai acoperi de rușine! 


HELENA 
Oh, nu! Cad la genunchii tăi. Nu mă învinui de un 
necaz ce vine de la zei. Nu mă ucide, iartă-mă. 


HEKABE l 
Să nu-ți trădezi tovarășii de lupte, omorîți prin ea. 
Nu-i da uitării, te implor, pe ei și pe copiii lor. 
MENELAOS 
Bătrîno, încetează. Nu-mi pasă cîtuşi de puțin de viața ei. 
Călăuziţi-o servitorilor, la bordul navei care o va duce 
înapoi la Sparta. 
| (Oamenii lui Menélaos o duc pe Helena.) 
HEKABE 
Să nu călătoreşti cu dînsa în aceeaşi navă. 

MENELAOS 
De ce? Este mai mare greutatea ei decât era216? 


HEKABE 
Orice îndrăgostit iubeşte pe vecie. 


MENELAOS 

Atîrnă şi de sentimentele fiinţei îndrăgite. 

Aşa voi face, cum doreşti. Ea nu se va sui cu mine în 
aceeaşi navă. Nu-i fără noimă sfatul tău. 

Cînd va sosi la Sparta, ticăloasa va pieri de moartea 
ticăloasă ce i se cuvine. Și le va fi spre pildă tuturor 
femeilor să nu se desfrîneze. Aceasta nu e lesne, dar 
sfîrşitul ei le va schimba în frică nebunia, chiar dacă sunt și 
mal nemernice decît Helena. 


(Menélaos pleacă. Hekabe se prăbușește iarăși, istovită de 
durere.) . 


. CORUL 
Strofa 1 

Ne-ai părăsit aşadar, 
lăsînd în mîinile-aheilor templul 
tău din Ílion, Zeus, 
altarul tău, cu lăcute 
miresme, şi-o dată cu ele, 
flacăra ofrandelor sacre, 
şi fumul de smirnă suind la cer, 
și sfîntul Pergamon, 
şi <muntele> Ida, 

g Ida cu văi îmbrăcate în 1ederă 
şi rîuri prin care curge zăpadă topită, 
și cu piscul lovit cel dintii, 
dimineaţa, de razele soarelui 
— locul acela divin, 
scînteietor în lumină. 


Antistrofa 1l 
Jertfele ţie-nchinate s-au isprăvit, 
la fel şi cîntările 
dulce-sunînd ale corurilor, 
şi sărbătorile zeilor 
desfășurate în beznă de-a lungul nopți; 
nu vor mai fi statui 
de lemn sau de aur, 

nici turte, rotunde ca luna, 

aduse prinos, în număr de douăsprezece?1&. 
Suntem îngrijorate, stăpîne, 

suntem îngrijorate: oare din aer, 

cum stai pe tronul ceresc, nai cauţi 

spre pătimirile noastre 

și spre văpăile focului care 

ne-a mistuit cetatea??? 


Strofa 2 
Dragă, dragul meu soţ, 
sufletul tău rătăceşte 
neîngropat, nespălat 
cu apă lustralăZ20, 
în vreme ce eu, peste valuri, 
într-o corabie înaripată, 
voi fi mutată în Argos, 
<ținutul> păscut de cai, 
unde se-nalță <semeţe> spre cer 
ziduri clădite, din bolovani, de Ciclopi??!. 
Copiii, grămadă, ` 
se-agață de porţile <Troiei>, 
plîngînd şi gemînd. 
Ei strigă, tot strigă: 
„Vai, mamă, sunt fără tine. 
Intr-un vas cu vînătă proră 
ȘI visle ce spintecă undele, 
aheii mă duc departe de ochii tăi, 
poate că în Salamis222, 
<ostrovul> cu temple preasfinte, 
sau către vîrful isthmic 
aflat între două mări, 
unde sunt porţile țării lui Pelops223.“ 


Antistrofa 2 
Ah! cînd Menélaos va naviga 
cu sprintena lui galeră în largul mării, 
fie să-i cadă, chiar între visle, 
fulgerul strălucitor, azvîrlit 
de braţul lui Zeus! 
Noi <prinsele> vom fi trimise 
departe de patrie, 
bocind după Ilion fără-ncetare, 

să -sluţim în Hellada ca sclave, 

pe cînd fiica lui Zeus <Helena> 

se răsfrînge-n oglinzi de aur, 
maimuțărind purtarea fetelor tinere224. 
Fie să nu mai ajungă <Menslaos> 
vreodată la Sparta, . 

la vatra lui strămoşească, 

nici în Pitâna225, 

nici în lăcaşul cu porți de bronz 

al zeiţei <Athena>226, 

căci el şi-a luat înapoi nevasta, 

care aduse rușine Helladei celei puternice 
şi suferințe cumplite popoarelor Asiei! 


CORIFEUL 
16, 16! năpaste şi iar năpaste 
se revarsă în valuri asupra 
pămîntului ţării. 
Troienelor nefericite, priviţi, 
Astyânax a fost aruncat năprasnic, 
precum un disc, din turnuri, 
Ucigaşii danai vin aici, aducîndu-i cadavrul. 


(Intră Talthy bios însoţit de o ceată de luptători, care poartă 
cadavrul lui Astyânax şi scutul lui Hektor.) 


TALTHYBIOS 

Doar o corabie, Hekabe, mai așteaptă, şi oamenii sunt 
pregătiți, la vîsle, să navigheze, cu ce-a mai rămas aici din 
prăzile lui Achillcus, spre țărmurile Thessaliei. 

lar Neoptólemos a și purces pe mare, la ştirea proastă 
că Peleus a fost gonit din țara lui de Akastos, vlăstarul lui 
Pelias22/. De-aceea nu şi-a-ngăduit să zăbovească, ci a por- 
nit în mare grabă, luînd-o şi pe Andromache. 

Aceasta mi-a vărsat potop de lacrimi, cînd părăsea 
pămîntul <Troiei>, plingîndu-și ţara şi luîndu-şi bun rămas 
de la mormîntul soţului pierit. Ea l-a rugat pe Neoptólemos 
să poată fi înmormîntat copilul, care şi-a dat suflarea cînd a 
fost împins de la-nălțimea zidului de apărare. 

Şi pavăza cu spatele de-aramă, spaima luptătorilor 
ahei, de care tatăl lui se folosea ca să-şi ferească trupul, nu 
va fi dusă-n vatra lui Pelcus, nici în iatacul unde, pentru 

Andromache — soția nouă şi cernita mamă — ar fi un chin 
s-o vadă. 

Nu-i va fi dat băiatului să aibă sicriu de cedru, nici 

lăcaş de piatră, ci scutul îi va fi-nvelișul în mormânt. 
- Ba mi-a cerut copilul să ţi-l pun în braţe, ca să-i 
împodobeşti cu văluri și coroane trupul, atît cît ai putere şi 
mijloace. Căci maică-sa este departe şi, cum stăpînul ei a 
fost zorit, n-a izbutit să-i facă însăşi ea înmormântarea. 
Cînd trupul <celui dus> îl vei fi pregătit <cum cere 
datina>, noi ceilalți îl vom îngropa şi ne vom îndrepta spre 
largul mării. 

Îndeplineşte-ţi cît mai grabnic datoria. 

De-altminteri te-am scutit de-o trudă. Trecînd, prin 
preajmă, peste rîul Skâmandros, cadavrul l-am scăldat şi 
rănile i le-am spălat228. Îndată voi deschide. glia ca să-i sap 
mormântul. 

Astfel, de ne vom duce fiecare, tu şi eu, îndatoririle 
pînă la capăt, vom naviga curînd pe drumul către casă. 


(Talthy bios și însoțitorii săi pleacă.) 


HEKABE 

Aduceţi pavăza lui Hektor, aşezaţi-o jos. Mă doare să 
privesc acest rotund, vederea lui îmi chinuiește Ochii. 

Aheilor! umflați doar de războinică trufie, mai mult 
decît este cuminte, de ce ați făptuit o crimă nemaipome- 
nită? Vă era teamă de copil? Să nu ridice mîine Troia din 
ruine? 

Nimic nu cîntăreşte, deci, puterea voastră. 

Cum? Nici isprăvile în lupte-ale lui Hektor, nici ale 
altor mii de brațe n-au putut să ne împiedice căderea; și 
astăzi, cînd oraşul este cucerit și frigienii spulberați, vă 
temeți de un prunc? 

Imi face silă frica omului lipsit de socotință. 

O scump copil! ce moarte fără milă te-a răpus! De-ai 
fi murit pentru cetatea ta, la vîrsta bărbăției, după ce te-ai fi 
bucurât de nuntă şi de regalitatea deopotrivă cu dumnezei- 
rea, al fi fost barem fericit, dacă într-adevăr acestea-nseam- 
nă fericire. l 

Acum atîtea bunuri, pe care le-ai văzut şi cunoscut, nu 
ești în stare să le preţuiești, copile, <căci ai răposat>; deşi-ți 
fuseseră menite, tu nu te-ai bucurat de ele229. 

Ah! cap cu tristă soartă, zidul strămoșesc şi turnurile 
ridicate de Loxias,.cît de cumplit îți retezară cîrlionţii, pe 
care născătoarea ta de-atitea ori i-a potrivit și sărutat. Ah! 
sîngele ce licărește dintre oasele sfărmate, nu vreau să spun 
cît e de-ngrozitor. O mtinilor, atît de dulce semănind cu-ale 
lui Hektor, cum atîrnaţi, scrîntite din încheieturi! Iubite 
buze fără viaţă, voi mi-ați făcut cîndva făgăduinţe mari, 
sortite să dea greş: 

„<La moartea ta> bunico, am să tai 

din părul meu cîrlionțat o buclă groasă, 

am să conduc alaiul de prieteni la mormânt, 

şi-ar Să-ţi rostesc cuvinte gingaşe de bun-rămas230, 

Dar nu tu eşti cel care mă jeleşti, ci eu, bătrîna fără 
patrie, fără copii, am să-ţi îngrop sărmanul trup nevîrstnic. 
Vai mie! dezmierdări nenumărate, dulci îngrijiri şi nopți de 
veghe, zadarnice-au fost toate. Ce ar Bica vreun poni să 
scrie pe mormîntul tău? 

„Hellenii au ucis odinioară 

acest copil de care se temeau“? 

Un epitaf atît de ruşinos pentru Hellada! 

Acum, dacă tu n-ai primit de la părinte partea ta <de 
moştenire>, ai barem scutul lu: cu spatele de-aramă, care-ţi 
va fi sicriu. 

<O, pavăză,> ce-i ocroteai lui Hektor brațul arătos, de 
nobilul tău paznic ești lipsită! Îmi place pe mînerul tău să 
văd întipărită forma palmei lui şi urmele sudorii pe rotun- 
dul tău frumos, <ale sudorii> care 1 s-a scurs adeseori, în 
toiul luptelor, lui Hektor de pe frunte, cînd își pleca bărbia 
către tine. 

Haide, aduceți pentru bietul mort podoabe din puţinul 
ce ne-a mai rămas. 

(Cîteva femei intră în cort.) 

Destinul se împotrivește să te-mpodobim frumos dar îţi 
voi dărui ceea ce am. 

Nebun e muritorul ce trăieşte vesel, încrezător în feri- 
cirea lui. Norocul are toane, ca un om ciudat; el saltă cînd 
la dreapta, cînd la stînga, şi nime nu-i de-a pururi norocos. 


(Însoţitoarele reginei vin din cort, aducînd straie şi podoabe 
funebre, cu care acoperă trupul lui Astyânax.) 


ys 

CORIFEUL 
lată, femeile se-ntorc, ținînd în mîini cîte ceva din 
lucrurile frigienilor <ucişi>, cu care să gătească mortul. 


HEKABE 
Copilul meu, tu nu ţi-ai biruit tovarăşii la vreo între- 
cere de care sau la tragere cu arcul — aceste jocuri preţuite, 
dar nu din cale-afară de troieni; totuși, pe trup, bunica ta îţi 
va aşterne lucruri scumpe, abia fărîme din belşugul tău de 
altădată. Aceasta pentru că Helena, cea de zei urîtă, te-a je- 
fuit și pe deasupra ti-a pus capăt vieţii şi toată casa noastră 
a surpat-o. 
CORUL 
Ah! <tînguirea> ne zguduie, 
ne zguduie inima. Ah! <Astyânax> 
noi aşteptam să ajungi un puternic 
poruncitor în cetate. 


HEKABE 

Te învelesc în slava frigienelor veşminte, pe care 
moan să le îmbraci, odată, la nunta-ți cu mlădița unor regi 
al Asiei. 

Şi tu, o pavăză-a lui Hektor, îndrăgită, cîndva mereu 
frumos-învingătoare şi mamă-a numeroaselor trofee, pri- 
meşte o cunună. Urmind în groapă acest leş, vei fi nemuri- 
toare. Mai multă preţuire ți se cade decît armelor lui 
Odysseus, cel iscusit și ticălos?5]. 


CORUL 
Aiai, aial! 
amară durere! Copile, 
te-aşteaptă pămîntul. 
Strigă puternic, mamă... 


HEKABE 
Aiai! 
CORUL 
...un bocet lui Astyánax. 


HEKABE i 
Vai mie! 


* CORUL 


Vai ţie, vai ţie! De neîndurat 
sunt caznele tale. 

HEKABE 
Am să-ți accpăr rănile cu faşi, biet vraci, numai cu 
numele și nu cu fapta. <De-acum> părintele îţi va purta de 
grijă, printre morti. 


CORUL 
Loviţi-vă capul, iară și iară, 
izbiți-l cu mîna 
în ritmul mişcării de vîsle, vai nouă232! 


| HEKABE 
O, dragi femei... 


CORUL 
Hekabe; rosteşte-ți gîndul, 
Ce vrea să-nsemne strigătul tău? 


HEKABE 
- Întotdeauna zeii n-au țințit decît să mă căznească. În 
van le-am închinat atîtea jertte. Totuși, dacă divinitatea n-ar 
fi răsturnat cu susu-n Jos rit e lume, am fi rămas 
necunoscuți, iar Muzele nu ne-ar fi celebrat pin imne Și 
n-am fi înzestrat cu cînturi generaţiile viitoare? 
(Intră cîțiva din oamenii lui Talthýbios. Hekabe se întoarce 
spre el i.) 

Porniți şi puneți-i cadavrul în mormîntul trist. El are-a- 
cum găteala cuvenită celor răposați. Dar eu socot că morți- 
lor le pasă prea puțin dacă-au primit ofrande din belşug 
<sau nu>; aceasta nu-i decît o pompă găunoasă-a celor vii. 


(Războinicii duc scutul lui Hektor, în care se află cadavrul 
copilului.) 


CORIFEUL - 
Ió, ió! 
Cu tine odată, sărmana ta mamă 
şi-a văzut sfărmată 
înalta nădejde a vieții. 
Pînă ieri tu erai prețuit 
ca fiul celor mai nobili părinți, 
și-acum ai pierit de o moarte cumplită. 
Ah, iată! ah, iată! dar ce.vor bărbaţii 
aceia, în partea de sus a cetății? 
Cu torţe aprinse în mîini 

fac valuri încoace și-ncolo. 
Ce nouă năpastă ameninţă Troiąy 


(Intră Talthybios, energic, şi cîțiva ofițeri, cărora le comandă.) 


TALTHYBIOS 

Luaţi aminte, ofițerilor însărcinaţi s-aprindeți a lui 
Priamos cetate, să nu vă lenevească torțele în miîini, daţi 
foc oraşului, culcaţi-l în ruină, ca să putem începe, bucu- 
roşi, călătoria de la Ilion <spre casă>. 

lar voi, fiice ale Troiei, deoarece porunca mea priveşte 
și destinul vostru, porniţi spre vasele ahcilor, îndată ce vor 
răsuna trompetele, cu voia comandanților armatei; acela va 
fi semnul de plecare. ` 

Şi tu, Hekabe, tu dintre femeile bătrîne cea mai urgi- 
sită, urmează-i pe aceşti războinici. Ei vin să te ridice, 
trimişi de Odysseus, căci vei fi sclava lui, precum au vrut-o 
sorții, departe de <pămîntul> țării tale. 


HEKABE 
Ah! cît sunt de năpăstuită. Aceasta-i încheierea, 
ultimul hotar al tuturor necazurilor mele. Eu patria mi-o 
ărăsesc iar focul mi-a cuprins cetatea. Sus! hai, picioare-m- 
ătrînate, mișcaţi-vă din răsputeri, ca să salut sărmana mea 
cetate pentru cea din urmă oară. 

O Troie, ţie, care respirai mîndrie printre neamurile 
Asiei, curînd ți se va risipi slăvitul nume. Tu arzi în focul 
pus <de-ahei>; pe noi ne duc din țară în sclavie. 

O zeilor! dar zeii pentru ce i-aș mai striga? Ei nu 
mi-au ascultat chemările nici înainte. | 

Hai, repede, să ne-aruncăm în flăcări! Acesta-i felul 
cel mai nobil de-a muri, în vîlvătaia ce-mi preface patria-n 
cenuşă234, 

(Se îndreaptă spre oraşul arzînd.) 


TALTHYBIOS 
Ti-au rătăcit, sărmano, atîtea chinuri mintea. 
Luaţi-o <luptătorilor>, nu vă sfiiţi. Noi trebuie s-o 
dăm în mîinile fai Odysseus; să-i ducem partea sa <din 
prada de război>. 


(Războinicii o țin pe Hekabe cu sila.) 


HEKABBZ235 
Ototoi! | 
Fiu al lui Kronos, poruncitor peste Frigia, 

părinte al neamului nostru, văzut-ai 
ce soartă nedemnă îndură spiţa lui Dârdanos236? 


CORUL 
El a văzut, dar marea cetate, 
acum necetate, s-a prăpădit. 
Nu mai e Troia. 


HEKABE 
Ototoi! 
Ilion nu e decît vîlvătale. 
Pîrjolul mistuie acoperișuri 
în <citadela> Pergamon, 
străzi în cetate și creste de ziduri. 


<- CORUL 
Patria noastră, căzută sub lance, 
se risipește ca fumul 
ce suie [a cer <mînat> 
de aripa vîntului. 
[Bîntuie năprasnic prin case 
pîrjol şi suliți dușmane.] 


(Hekabe și apoi Corul se trîntesc pe jos și lovesc violent 
pămîntul cu mîinile, invocîndu-și morții.) 


HEKABE 
Strolă 
Jó! glie, doica odraslelor mele! 
CORUL 
Aiai! 
HEKABE 


16! ascultați-mă, fiilor, 
luați aminte la strigătul mamei voastre! 


CORUL 
Jelania ta funebră zguduie morţii. 


HEKABE 
Trupul bătrîn mi-l aștern pe sol - 
ŞI lovesc cu mîinile glia. 

i CORUL 
Şi noi, căzînd în genunchi pe glie, 
bieții bărbaţi ni-i chemăm 
din tărîimul morţii. 


HEK ABE 
Noi suntem duse, suntem tîrite.. 


» 


CORUL | A 
Dureros, dureros e ţipătul tău! 


HEKABE 
„„„spre un lăcaș al robiei... _ 


CORUL 
departe de ţara noastră. - 


HEKABE | 
Ió! Prifamos, Priamos, tu, după moarte, 
n-ai nici mormînt, nici prieteni, 
nici ştire de soarta-mi cumplită. 


CORUL 
O sfîntă moarte ţi-a coborit 
peste ochi întunericul, 
cu toate c-ai fost răpus de-un omor nesfînt237. 


(Toate femeile se ridică și se îndreaptă spre orașul în flăcări.) 


HEKABE 
Antistrofă 
Ió! temple-ale zeilor, scumpă cetate... 
CORUL 
Aiai! 
HEKABE 


„Sunteţi cuprinse de pălălăi ucigașe 
și de puterea războiului! 


CORUL 


În curînd veţi cădea pe scumpul nostru Pamani, 
<ruini> fără nume. 

HEKABE 
Praful şi fumul suie spre cer, aripate, 
<acoperă> totul, nu pot să-mi văd palatul. 


CORUL 
Pînă şi numele țării, alai! se va pierde. 
Pretutindeni e doar risipire. 
Troia, sărmana, de-acum nu mai este. 


(Se aude, din depărtare, un zgomot de prăbuşire.) 


HEKABE 
Pricepeti <troienelor>, ați auzit? 


CORUL 
Pergamon <citadela> cade cu vutet. 


HEKABE 
Cutremurul trece prin toate, cutremurul... 


CORUL 
„„„se-ntinde precum un talaz. 


(Răsună chemarea trompetelor.) 


HEKABE 
16, ió! urmaţi-vă calea, şovăitoarelor, 
țremurătoarelor mele picioare! 
inainte! Intraţi în ziua sclaviei! 


CORUL 
Ió, 16! te plîngem, nefericită cetate! 
Dar mersul să ni-l îndreptăm 
spre navele-aheilor. 


(Hekabe este condusă, Talthybios și Corul o urmează.) 


ANDROMACHE 


PERSOANELE 
(în ordinea intrării în scenă) 


ANDROMACHE, principesă troiană captivă 

O SERVITOARE troiană 

CORUL femeilor din Phthia 

HERMIONE, soţia lui Neoptólemos, fiica lui Men6laos 

MENELAOS, regele Spartei 

MOLOSSOS, fiul lui Neoptólemos cu Andromache 

PELEUS, rege thessalian, tatăl lui Achillcus și bunicul lui 

Neoptólemos 

DOICA Hermionei 

ORESTES, nepotul de frate al lui Menélaos 

UN VESTITOR 

THETIS, zeiță marină, mireasa de odinioară a lui Pis 

Escorta lui Menélaos, servitorii lui Peleus, purtătorii cadavru- 
lui lui Neoptólemos 


Drama se desfăşoară în Thessalia, la Phthia235. Decorul 

reprezintă, în fund, micul templu al zeiței Thetis şi intrarea 

în reședința regelui Neoptólemos. În mijloc se înalţă altarul 

ȘI statuia zeiței. Lipită de altar, în atitudinea suplicanților, 
zace Andromache. 


ANDROMACHE 

Podoabă-a gliei Asiei, cetate Theba?39, de unde, înzes- 
trată din, belşug cu aur şi comori, venit-am în regeasca 
vatră a lui Priamos, să-i fiu soţie roditoare de copii lui 
Hektor, cît era odinioară de invidiată Andromache! 

Dar astăzi nu-i altă femeie mai nefericită. [Și nici nu 
va mai fi vreodată.|] Eu mi-am văzut bărbatul, Hektor, 
omorît de Achillcus, şi pe feciorul ce i l-am născut soțului 
meu, pe Astyânax, aruncat din vîrful meterezelor, cînd au 
cuprins hellenii țara Troiei240. 

lar eu, a cărei casă era socotită cea mai liberă <din 
toate>,: am fost luată sclavă în Hellada și dată-n dar lui 
Neoptólemos, un insular?4l, ca o răsplată pentru vitejie, ca 
parte-a lui din prada de la Troia. 

Aici, aproape de hotarul dintre Phthia şi cetatea 
Phârsalos242, eu locuiesc în șesul unde, împreună cu Peleus, 
trăia zeiţa mării, Thetis, ferită de apropierea gloatei24%3. 
Poporul 'Thessaliei a numit acest meleag Thetideion, în 
amintirea lunei lor de miere. Aici îşi are Neoptólemos 
lăcașul, iar pe Peleus îl lasă să domnească peste Phârsalos, 
nevrînd, cît timp bătrînul este viu, să poarte sceptrul lui. 

Eu, în aceste case, am născut un prunc de parte băr- 
bătească, din unirea cu stăpînul Neopt6lemos2%. La 
început, cu toate că mă copleșiseră atîtea rele, speranţa 
pururi mă-ndemna să aflu în feciorul meu, dacă era salvat, 
un sprijin şi o alinare de necazuri. 

Dar după ce-a luat-o de soţie pe spartana Hermione?4$5, 
stăpînul meu disprețuiește dragostea-mi de sclavă și ea mă 

prigoneşte fără milă. Susţine că, prin băuturi vrăjițe, o fac 
să fie stearpă și urîtă de bărbat, că vreau, luîndu-i locul, să 
ajung stăpîna casei, pe urmă s-o alung din patul ei cu sila, 
<din patul> unde-a trebuit să IEC, odinioară peste voia 
mea, însă pe care-acum l-am părăsit24 

Să-mi fie martor Zeus cel Mare, [că am intrat în 
aşternutul ăsta peste voia mea.] Dar nu pot s-o încredinţez 
pe Hermione <că astfel s-a-ntîmplat>; ea vrea să mă ucidă 
și tatăl ei Menslaos îi ține partea. El, în palat, se află lîngă 
ea, sosit anume pentru asta de la Sparta. 

[ar eu, înspăimîntată, am venit să mă aşez la templul 
Thâtidei, din preajma casei, sperînd că poate nu mă va lăsa 
să mor247, Peleus şi toți urmaşii lui Peleus îl preacinstesc 
ca monument al nunţii Nereidei. 

Pe singurul meu fiu, în taină, l-am trimis în altă casă; 
mi-e frică nu cumva să mi-l ucidă.- Căci <omul> ce l-a ză- 
mislit nu-i lîngă mine, să-mi ajute, şi pentru fiul său nimic 
nu poate face, fiind plecat la Delphi, să-i plătească lui 
Loxfas datoria pentru o sminteală. N-a fost. <tot el> odi- 
nioară la oracol, să-i ceară lui Apollon să răzbune sîngele 
tatălui său, pe care îl vărsase <chiar acesta>? <Acum> el 
vrea să capete pentru greșeala cin trecut iertarea şi pentru 
viitor bunăvoința zeului245. | 


(Intră, neliniștită, o servitoare troiană.) 


O SERVITOARE 

Stăpînă — căci eu nu 'mă' dau în lături să te chem cu 
numele ce ți se cuvenea odinioară, în palatul tău, cînd 
locuiam în șesul Troiei — v-am fost întruna credincioasă, şi 
ție şi lui Hektor, soțul tău, cît a trăit; azi încă am venit la 
tine, aducîndu-ți noutăți. Mă tem vreunul din stăpînii mei 
să nu mă dibuiască, însă de tine-mi este milă. Mendlaos şi 
fata lui urzesc cumplite gînduri împotriva ta: păzeşte-te. 


ANDROMACHE 
O scumpă soață de sclavie — căci tu eşti soața de 
sclavie a celei care-a fost regina ta odinioară, dar care azi e 
urgisită — ce fac <duşmanii mei>? Ce uneltiri mai tes cu 
gînd să mă ucidă? Nu-mi sunt nenorocirile destule? 


“w 

i SERVITOAREA | 
Il vor ucide pe feciorul tău, nefericito, pe care l-ai 


ascuns afară din palat. 
| 


ANDROMACHE 
Vai mie, mi-au descoperit vlăstarul pus la adăpost! 
Cum? Cînd? Biata de mine, sunt pierdută! 


SERVITOAREA 
Eu nu ştiu, am aflat-o de la <sclavii casei>. Menélaos 
a părăsit palatul, ca să-l caute. 


ANDROMACHE 
Ah! sunt pierdută! Te vor omorî, copile, dacă te-nhaţă, 
cel doi vulturi! Şi cel care se cheamă tatăl tău tot mai 
întîrzie la Delphi. 


SERVITOAREA | 
Eu cred că, dacă el era aici, n-ai fi atît de oropsită; tu 
astăzi ești lipsită de prieteni. 


ANDROMACHE 
Dar cum e cu Peleus? Nu se zvoneşte c-a sosit? 


SERVITOAREA 
E prea bătrîn ca prin sosirea lui să-ţi fie de folos. 


ANDROMACHE 
I-am dat de știre, totuşi, nu numai o dată. 


SERVITOAREA 
Crezi că-l mai pasă vrunui vestitor de tine? 


ANDROMACHE 
De. fel. Nu te-nvoieşti să-mi duci vestirea tu? 


SERVITOAREA 
Cum aș putea lipsi atîta vreme din palat? 

ANDROMACHE 
Vei şti să născoceşti pretexte cîte vrei, doar ești 
femeie24%9. 
SERVITOAREA 
Mă tem, căci Hermione nu-i o strajă slabă. 


ANDROMACHE 
Vezi! La necaz te lepezi de prieteni. 


SERVITOAREA 
Nu, nu mă ponegri în felul ăsta. Ei bine, mă voi duce 
— mai ales că viaţa unei sclave nici nu-i de luat în seamă — 
chiar de-aş păţi vreun necaz. 


(Servitoarea pleacă. ) 


ANDROMACHE 

Te du. lar eu, care trăiesc necontenit în tînguiri, în 
gemete și-n lacrimi, îmi voi striga văzduhului durerea20; 
femeilor le place să-și aline relele de fiecare zi, avîndu-le 
mereu pe buze. 

N-am numai pentr-un singur rău, ci pentru multe, a mă 
plînge: sfîrşitul patriei, moartea lui Hektor, destinul aspru, 
care m-a-njugat în ziua cînd m-am prăbuşit în chip nevred- 
nic în sclavie. 

Să nu se spună despre nici un muritor că-i fericit, pîn’ 
la sorocul morții, cînd s-a văzut cum își petrece ziua de pe 
urmă și coboară-n Hades35l! 


Cînd Páris sosi cu Helena la Troia cea-naltă252, 
el nu o mireasă şi-aduse, ci o năpastă-n iatac. 

Ai fost cucerită din pricina ei, cetate Îlion! 

Te-a trecut prin foc şi prin spadă, 

<venit> cu o mle de nave, 

Ares cel iute-al hellenilor233. i 
Din pricina ei,'vai mie! soțul meu Hektor, 
<legat> de un car, a fost tras împrejur, pe sub ziduri, 
de fiul zeiţei marine, Thetis254; 

iar eu, din iatac am fost dusă pe țărmul mării, 
cu capu-nvelit în năframa cumplită-a robiei. 

O, câte lacrimi din ochi nu mi-au curs, 

cînd mi-am lăsat cetățuia și camera nunţii, 

și soțul căzut în pulbere! 

Năpăstuita de mine, de ce trebuia 

să mai văd lumina zilei, 

doar ca să-i fiu Hermionei sclavă? 

Căznită de ea, fierbinte mă rog, 

aici, sub statuia zeiței, şi-o prind în braţe, 

ŞI lacrimi vărs, ca izvorul mustind din stîncă. 


(Intră Corul alcătuit din cincisprezece femei din Phthia) 


CORUL255 
Strofa 1 

Femeie, de mult stai <lipită> de solul şi 
templul <zeiței> Thetis 
Și nu vrei să le părăseşti. 
Noi, cu toate că suntem din Phthia, 
venit-am la tine, vlăstar asiatic, 
sperînd să găsim un leac 
năpastelor voastre de nedezlegat, în care v-aţi prins 
Hermione și tu, oropsita de tine! 
urmare a certei sinistre pentru culcuşul, pe care ’ 
l-aţi împărțit cu feciorul lui Achillâus, 
pe rînd, amîndouă. 


Antistrofa ] 
Cunoaşte-ţi ursita, gîndeşte-te la nenorocul 
fără ieşire în care te afli. 
Lupţi împotriva stăpînilor tăi, 
tu, o fiică a Troiei, potrivnică fiilor Spartei. 
Părăsește lăcașul de oi primitor | i 
al zeiţei marine. Ce-ţi foloseşte. 
să-ți irosești în lacrimi șubredul trup, 
lăsîndu-te, înspăimîntată, pradă 
silnicei legi a stăpînilor? 
Marea lor forță te va răpune. 
Tu nu eşti nimic; de ce te căznești zadarnic? 


Strofa 2 


Mergi, părăsește splendidul lăcaş 
al Nereidei divine. 

Recunoaște că ești în ţară străină şi sclavă 
într-o cetate cu altă ocîrmuire, 

lipsită de toți prietenii tăi, 

tu, cea mai nefericită captivă 
Și-atoturgisită soție. 


Antistrofa 2 
O, cît de milă ne este de tine, 
femeie din Ilion, 
strămutată în casa stăpînilor noștri! 
Dar, în pofida milei stîrnită în noi 
de năpastele tale, 
. frica ne face să fim tăcute. <Ne temem> 
copila fiicei lui Zeus255 să nu desluşească 
bunăvoința noastră faţă de tine. 


(Intră Hermione, purtînd veșminte și podoabe scumpe.) 


HERMIONE 
(adresîndu-se Corului) 


Bogata diademă de aur de pe creștet şi straiele brodate 
ce-mi înfășoară trupul nu-s daruri nupţiale, pe care le-am 
adus aici din casele lui Achilléus ori ale lui Peleus, ci vin 
din Sparta, din pămînt laconian. Menslaos, al meu părinte, 
mi le-a dăruit, cu multă zestre laolaltă. De-aceea pot vorbi 
deschis. Deci, iată ce răspuns vă dau257. 

(Se întoarce spre Andromache.) 

Tu eşti o sclavă, o femeie prinsă în război, şi vrei să 
mă alungi din casă, spre a domni <în locul meu>. Cu bău- 
turi <vrăţitoreşti> îl faci pe soțul meu să mă urască. Stîrpit 
de tine, pîntecele meu e mort, căci la asemenea isprăvi voi, 
asiaticele, sunteţi înfncoşător de iscusite. 

Dar eu sfruntării tale îi voi pune capăt. Nu-ţi va sluji 
întru nimic lăcașul fetei lui Nereus, nici templul, nici 
altarul ei: nu vei scăpa cu viaţă. 

Iar dacă se-nvoieşte oarecine, muritor sau zeu, să te 
salveze, nu trebuie să te mai ţii trufaşă pentru propășirea 
din trecut, ci să te ghemuiești, umilă, pe pămînt, căzută la 
genunchii mei, să-mi mături casa, să răspîndeşti cu mîna ta 
din vase aurite apa limpede ca roua258, să recunoști în ce 

tărim trăieşti. Aici nu se mai află Hektor, nici Priamos şi 
nici <belşug de> aur2%7, ci o cetate din Hellada. 

Tu ai ajuns, nemernico, atît de fără minte încît cutezi 
să te așterni cu un bărbat al cărui tată l-a ucis pe soțul tău, 
și să-i aduci copii pe lume unui ucigaș! 

La toate neamurile de barbari așa se-ntîmplă: părintele 
se-mperechează cu fiica, mama cu feciorul, fratele cu sora, 
și cele mai apropiate rude se ucid pe rînd; la toate-acestea 
nici o lege nu se-mpotrivește200. Să nu strămuţi aici aseme- 
nea năravuri! l 

Nu e frumos ca un bărbat să mîne, înhămată, o 
pereche de femei26l. Cel care vrea să aibă casa rînduită, nu 
caută decît spre patul căsniciei, doar pe acela-l îndrăgește. 


CORIFEUL 

Femeia pururi este pradă geloziei, cu inima fierbînd de 

rea-voinţă faţă de rivale. | 
ANDROMACHE 

Vai! pentru muritori ce rău e tinerețea, îndeosebi cînd 
tînărul nu ține seama de dreptate! 

Mă tem că starea mea de sclavă te va-mpiedica să 
întelegi temeiurile mele, cu tot ce au într-însele adevărat, și 
că, de te voi birui, va trebui să sufăr. Cei ce respiră măreție 
întîmpină cu țîfnă argumentele mai tari de la inferiori. 

Totuşi, nu-mi voi îngădui să mă trădez pe mine 
însămi. Arată-mi, tînără femeie, ce m-ar îndritui să te 
lipsesc de drepturile tale de soţie legiuită? 

<Cumva> e Sparta o cetate mai prejos ca Troia? 
Ursita mea o-ntrece pe a ta? Mă vezi c-aş fi neatîrnată? Ori 
m-aș putea mîndri cu tinereţea mea, cu trupul doldora de 
viaţă, cu bogăția mea cea mare, cu sprijinul prietenilor mei, 
ca să voiesc a stăpîni peste această casă, a ta, în locul tău? 

Să fie pentru ca, în locul tău, să odrăslesc eu niște 
sclavi, trăgînd în urma mea nenorocirea <ca pe-o 
luntre>262? Şi cine va-ndura, dacă tu n-ai copii, ca fiii mei 
s-ajungă regi în Phthia? 

Neîndoios, hellenii tin la .mine în amintirea <soţului 
meu> Hektor. Eram doar o <femeie> ștearsă <pentru ei>, şi 
nu regina frigienilor. ; 

<Apoi,> nu <magicele> mele băuturi sunt pricina că te 
urăște soțul tău; nu te pricepi zăbava lui cu tine să i-o faci 
plăcută. Și asta-i tot o băutură <magică>. Nu frumuseţea 
noastră, Hermione, ci virtuțile îi farmecă pe soții noştri. Tu, 
de îndată ce te vatămă ceva, grăiești despre cetatea Spartei 
că e lucru mare, dar nu spui vorbă despre Skyros <unde s-a 
nășcut bărbatul tău>263, Doar tu te crezi avută între neavuţi, 
iar pe Men6laos îl prețuiești mai mult decît pe Achillcus. 

Da, iată pentru ce te urgiseşte soțul. | 

Chiar dacă omul după care a fost dată este rău, femeia 
trebuie să aibă <pentru el> îngăduinţă, să nu se-nfrunte 
laolaltă cu trufie. De te-ai fi măritat cu vreun rege din ţara 
năpădită de zăpezi a Traciei20%, unde un singur om, pe 
rînd, împarte patul cu mai multe <soaţe>265, le-ai fi ucis 
<pe celelalte>? Prin asta tu ai fi îndreptățit învinuirea -ce 
se-aduce tuturor femeilor că nu se satură de așternut. 
Ruşine! Adevărul e că noi, mai mult decît bărbaţii, bolim 
de boala asta, dar ne pricepem s-o ascundem266. 

Preascumpe Hektor! ca să-ți fiu pe plac, iubeam şi eu 
pe cine îndrăgeai, dacă vreodată Kypris te smintea, și-ades, 
pentru a nu te necăţi, ţi-am alăptat bastarzii! 

Purtîndu-mă într-astfel, prin virtute, îl atrăgeam spre 
mine pe bărbatul meu. Dar tu, dacă pe-al tău l-ar fi atins 
numai un strop de rouă din văzduh, <de gelozie> speriată, 
l-ai fi-ndepărtat. 

Nu încerca, femeie, în iubirea de bărbaţi, s-o depășești 
pe născătoarea ta?0/. Cînd mama este vicioasă, copiii 
trebuie să nu-i urmeze pilda, dacă sunt înzestrați cu minte. 


CORIFEUL : 
Stăpînă, întrucît ţi-e lesne să o faci, -înduplecă-te şi 
împacă-te cu Andromache. 
HERMIONE 
De ce atîta semeție? De ce te lupti cu mine din 
cuvinte, ca și cum ai fi neprihănită, pe cînd eu, după 
purtare, n-aş fi fost? i 


ANDROMACHE 
Tu nu ești, cel puțin după cuvintele rostite. 

HERMIONE 
De n-ar sălășlui în mine niciodată un cuget ca al tău, 
femeie! 


ANDROMACHE 
Eşti încă tînără şi, iată, spui cuvinte de ruşine. 


BERMIONE 
Tu nu le spui, dar contra mea, atît cit poți, le schimbi 
în fapte. 


ANDROMACHE 
Nu ești în stare să înduri, tăcînd, necazurile dragostei? 


HERMIONE 
Nu-i pretutindeni dragostea, pentru femeie, binele 
dintîi? 


ANDROMACHE 
Aşa-i, cînd sunt cuviincioase, dar altfel e ticăloșie268. 


HERMIONE 
Nu legile barbarilor domnesc peste cetatea noastră. 


ANDROMACHE 
Ceea ce-i ruşinos acolo e de rușine și aici. 


"HERMIONE 
Isteață: eşti, tare mai ești isteaţă, şi totuși trebuie să 
mori269 


. 


ANDROMACHE 
"Nu vezi statuia Nereidei, cu ochii ațintiți spre tine? 


HERMIONE 
Ea îţi urăşte patria, pentru uciderea lui Achillcus. 


| ANDROMACHE 
Nu eu, Helena l-a făcut să piară, maică-ta. 


HERMIONE 
Ai să mai stărui multă vreme să mă ponegreşti? 

ANDROMACHE 
lată, păstrez tăcere, gura mi-o, închid. 


HERMIONE 
Vorbeşte, însă doar cît să-mi răspunzi la întrebări. 


| ANDROMACHE 
Răspunsul meu este că n-ai atîta minte cît s-ar cuveni. 


HERMIONE 
Nu vrei să părăsești incinta sfîntă a zeiţei mării270? 


ANDROMACHE 
Doar dacă nu sunt hărăzită morţii; altminteri niciodată. 


(Se aşază pe treptele altarului.) 
HERMIONE 
Ba vei muri, e hotărît; n-am să aştept să mi se-ntoarcă 
soțul. 


ANDROMACHE 
În schimb eu, pînă nu se-ntoarce, n-am să mă predau. 


HERMIONE 
Voi da foc templului, nu-mi va păsa de tine?7l. 


ANDROMACHE 
Aprinde-l, n-ai decît, dar au s-o ştie zeii. 


HERMIONE 
Şi trupul tău va îndura cumplite chinuri. - 


ANDROMACHE . 
Înjunghie-mă! Vans lea sîngele pe-altar. Zeița te va 
pedepsi. | 


HERMIONE 
Făptură bârbară ce eşti! Sfruntare-ncrîncenată! Te ţii 
vîrtos în fața morţii? Dar eu am să te fac să părăsești acest 
azil tu însăți; ai să te scoli numaidecit. Am, împotriva ta, 
momeala potrivită. 

Acum ajunge! Nu-ţi voi spune gîndul meu; prin însăși 
fapta: mea ţi se va dezveli curînd. Stai așezată, n-ai decît, 
în locul ăsta! Chiar dacă, împrejur, ai fi lipită de pămînt cu 
plumb topit <ca o statuie>277, voi ști să te urnesc mai 
înainte să se-ntoarcă Neoptólemos, în care te încrezi <atît 
de mult>. 


ANDROMACHE 
Da, mă încred. Ciudat! că muritorii, împotriva șerpilor 
ce mușcă, au remedii născocite de vrun zeu273, dar împo- 
triva uneia mai cruntă decît vipera şi focul, <vorbesc> 
despre femeia rea, n-a izbutit să afle nimeni pînă astăzi 
leac, atît este de aspră pentru oameni răutatea noastră274! 


CORUL 
Strofa 1 
A fost început de mari suferinţe 
<ziua> cînd fiul lui Zeus cu Maia2/6 
a venit în valea frunzoasă 
“a <muntelui> Ida, mînînd 
carul cu trei bidivii, 
<atelajul> cu jug măiestrit a <trei> zeiţe-ncoifate277, 
pentru funesta lor întrecere de frumuseţe, 
spre sălaşele boarului <Pâris>, ` 
în preajma păstorului tînăr și singuratic, 
la coliba pustie a vetrei sale. 


Antistrofa 1 
Ele, odată ajunse-n desișul văii, 
şi-au scăldat în izvoarele muntelui 
trupul lucind de apă; 
pe urmă s-au înfățișat Priamidului. 
Schimbînd ascuţite cuvinte, 
Şi-au asemuit frumuseţile. 
Iar biruința Kypris a dobîndit-o . 
prin viclenia cuvintelor sale, 
dulci la auz <pentru Pâris>, 
dar atît de amare, încît- 
urmau să răstoarne şi să risipească 
biata cetate a Frigiei 
şi cetățuia troiană, Pergamon. 

Strofa 2 
De ce n-au vrut zeii ca născătaarea lui Páris 
să fi aruncat peste creștet răul, 
înainte ca el să hălăduiască pe 
stîncile <muntelui> Ida275, cînd, 
lîngă profeticul dafin27?, 
Kasandra țipa să fie ucis 
acest mare prăpăd al cetății lui Priamos? 
Spre cine nu s-a-ndreptat <prorocița>? 
Pe cine, din sfatul bătrinilor, nu l-a rugat 
să fie -sțirpit nou-născutul? 


Antistrofa 2 
<Astfel>-troienii n-ar fi-ndurat niciodată 
jugul robiei şi tu, Andromache, 
ai fi avut lăcașul în casă regească.: 

Ar fi fost şi Hellada scutită 

de dureroasele trude, pe care 

le-au pătimit împrejurul Troiei, 

vreme de zece ani, 

tinerii săi războinici rătăcitor. 

N-ar fi fost paturi cu văduve însingurate, 
nici oameni în vîrstă lipsiţi de odrasle. 


(Intră Men€laos, trăgîndu-l pe Moloss&s, copilul Andromachei; 
sunt însoțiți de gărzi.) 


i MENELAOS 

Sosesc <aici> cu fiul tău; iată, l-am prins. L-ai pus la 
adăpost în altă casă, fără să fi știut fiica mea. Credeai că tu 
vei fi salvată de statuia Nereidei şi el de oamenii ce l-au 
ascuns. Dar te-ai trezit avînd, femeie, aea mai șubredă 
decît Menelaos. 

(Arătîndu-l pe Moloss6s) 

De nu vei părăsi pămîntul templului, el va fi junghiat 
în locul tău. | 

Alege, deci: sau te-nvoieşti să mori, sau el se va sfîrşi 
pentru o vină de care numai tu, față de mine şi față de fiica 
mea, ești vinovată. 

ANDROMACHE 

Părere, ah, părere! cî} oameni de nimic au fost umflați 
de răsuflarea ta! Îi feticesc pe cei a căror glorie se sprijină 
pe adevăr; dar faima ridicată pe minciună n-0 cinstesc, ea 
nu e decît amăgire datorită întîmplări. 

Cum? tu, care în fruntea celor mai aleși helleni, ai 
cucerit odinioară Troia de la Priamos, te-arăți <acum> atît 
de ticălos? şi, 'la îndemnul fetei tale, încă un copil280, te 
umpli de mînie şi te prinzi în luptă cu o'mamă urgisită, cu 
o sclavă? Nu s-ar fi cuvenit nici tu să birui Troia, nici 
Troia să fi fost de tine biruită. 

[Numai pe dinafară strălucesc cei care par altminteri 
înţelepţi, pe dinăuntru sunt la fel cu ceilalți oameni, dar 
poate se deosebesc prin bogăție; adevărat că şi aceasta e o 
straşnică putere.]28! 

Menélaos, hai să-ncheiem schimbul acesta de cuvinte. 

<Să spunem> c-aş fi moartă, de mîna fetei tale, că ea 
m-a prăpădat: cum va putea să scape nemînjită de acest 
omor? Şi-n faţa celor mulţi, tu însuți cum vei dovedi că nu 
ești vinovat de crimă? Vei fi silit, fără scăpare, să te 
recunoști părtaş. 

lar dacă <izbutesc să> mă feresc de moarte, îl veţi 
ucide pe copilul meu? Crezi tu că Neoptólemos va îndura 
cu resemnare moartea lui? El nu e un mișel; la Troia şi-a 
făcut o altă faimă. Va merge pînă unde-i cere datoria; va 
dovedi prin fapte că e demn de tatăl său, de Achillâus, și 
de, <bunicul său> Peleus. Îţi va goni fiica din palat. 

Și tu, ca s-o măriți cu altul, ce.vei spune? Că fuge de 
un soț nemernic, din prea multă curăție? Dar spusa asta va 
fi strimbă. Cine se va căsători cu ea? O vei păstra în casa 
ta, fără bărbat — o văduvă căruntă. i ' 

Nefericitule, nu vezi cîte necazuri te vor copleşi? Şi 
cum n-ai vrea să aibă fiica ta jignită mai bine cîteva rivale 
de-aşternut2?82, decît să suferi toate relele ce ți le-am 
înșirat? 

Nu trebuie, din pricina unor mărunte neplăceri, să-ți 
pregătești năpaste mari. Şi dacă noi, femeile, suntem o 
pacoste funestă, de ce bărbații vor să semene cu noi la 
fire283? 

lar eu, de-am folosit cumva contra copilei tale băuturi 
vrăjitoreşti şi i-am făcut, cum zice, pîntecele sterp, <atunci> 

de bună voie, nesilită, fără să mă trîntesc pe jos pe la 
altare, mă voi supune judecății ginerelui tău 54, pe care, 
dacă este-așa, lipsindu-l de urmaşi, nu-l vatăm mai puțin 
decît pe tine. 

Aceasta-i ce-am avut a-ți spune. 

Dar, ah, inima ta! E înăuntrul ei ceva care mă-niri- 
coşează, <îmi amintesc> că tot pentru o ceartă tamp iasea al 
prăpădit cetatea frigienilor, cea fără de noroc. 


CORIFEUL 
Ai cuvîntat mai mult decît se cade să vorbească o 
femeie c-un bărbat; ai întrecut măsura şi n-ai lovit în ţintă. 


MENELAOS 

Isprava mea este măruntă, Andromache, și, după cum 
ai zis, nevrednică de un monarh şi de Hellada. Dar află, 
pentru orice om, a dobîndi ce jinduieşte e mai de preţ decît 
luarea Troiei285. 

Și eu socot că nu e fleac pentru fiica mea să fie-nlă- 
turată din culcuşul <căsniciei>; de-aceea sunt aici, să-i fiu 
de ajutor. Tot restul cîntărește mai puţin, din cîte poate să 
îndure o femeie: cînd pierde soţul, însăși viața ei şi-o 
pierde. 

E are dreptul <Neoptolemos>. să dea porunci sclavilor 

, dar și fiica mea cu mine alor săi286; prietenii nu au 
iile numai al lor, cînd sunt adevărați prieteni; ei își aduc 
averile-n comun. 

<Apoi>, dacă-l aştept pe <ginerele meu>, care lipsește, 
ca treburile să mi le așez cît mai spre bine, înseamnă că 
sunt un becisnic, nu un înțelept. Deci, hai, ridică-te şi 
părăsește templul Nereidei. Căci dacă mori, copilul scapă 
de pieire; dar dacă nu- primeşti să mori, am să-l ucid. Din 
voi doi, unul va plăti neapărat cu viaţa. | 


ANDROMACHE 
Vai 'mie, cumpănă amară! Alegere cumplită! De voi 
alege viaţa, mă va munci mereu durerea, de nu o voi alege, 
soarta mea va fi de-asemenea nefericită. 
Tu, care săvîrşești o crimă-atit de grea pentru o pricină 
uşoară, ascultă-mă, de ce-mi iei zilele? Şi pentru ce mă 

pedepseşti? Care cetate am trădat-o? Ţi-am omorît vreunul 
din copii? Ţi-am dat cumva foc casei tale? 

Am fost silită să împart culcuşul cu stăpînul meu şi 
vrei să mă ucizi pe mine, nu pe el, cel vinovat de toate:a- 
cestea. Nu-ţi pasă de izvorul <întîmplărilor>, nu vrei să 
vezi decît sfîrşitul lor, care decurge din acela. : 

Vai, cît sunt de năpăstuită! Nefericită patrie, cumplite 
chinuri pătimesc! De ce-a mai fost nevoie să fiu iarăși 
mamă şi să adaug la durerea-mi dinainte încă o durere? 

Dar pentru ce mă văicăresc din pricină că am născut, 
și nu îndur, fără să plîng, tot ce mă copleşește azi? Căci 
am văzut de sus?87 cum a fost Hektor junghiat, cadavrul lui 
tîrît de-un car și Troia dată pradă fără milă focului. Iar eu, 
căzută în sclavie, am fost de plete apucată şi trasă pe o 
navă argiană, şi de îndată ce-am ajuns la Phthia, a trebuit 
să mă-mpreun cu fiul celui care mi-a ucis bărbatul?88. 

Prin ce ar mai putea să-mi pară dulce viața? 

Privirea încotro să mi-o întorc? Spre pacostele petre- 
cute sau spre cele de acum? Nu-mi rămînea decît copilul, 
ochiul vieţii mele, pe care-l vor ucide, căci ei au hotărît-o. 

Dar nu, cu prețul ăsta nu vreau să-mi salvez sărmana 
viață. El are, dacă scapă viu, <barem> speranța; eu am.<în 
schimb> ruşinea, dacă nu mor pentru fiu. 

(Părăsește altarul.) 

Priveşte, părăsesc altarul, mă dau pe mîna ta: poți să 
mă-njunghii, să mă spulberi, să mă legi, să mă sugrumi! 

Copile, 'născătoarea ta, pentru ca tu să nu te stingi, 
coboară-n: Hades. De scapi cu zile, n-o uita pe maică-ta, 
cîte-a-ndurat pînă să moară. Să mergi la tatăl tău și, printre 
sărutări, îmbrățişări şi lacrimi, să-i spui cum m-am purtat. 

Copiii pentru oameni le sunt însăşi viaţa. Cel fără de 
copii şi care-i defăimează îndură mai puține chinuri <decît 
noi>, dar fericirea lui cît este de nefericită289! i 


CORIFEUL 
Mi-e milă s-o ascult. Pe orice muritor îl podidește mila 
de nenorocul celorlalți, chiar dacă sunt străini. Tu trebuia, 
Menélaos, să-ți fi adus fiica, să pui necazurilor sale capăt şi 
s-o împaci cu Andromache, 

MENELAOS 

Luaţi-o, sclavilor, legaţi-i mîinile; va auzi cuvinte care 
nu vor fi pe placul ei. 

Ca să te fac să părăseşti altarul sacru al zeiței 
<Thetis>, eu te-am amenințat c-am să- -ți ucid copilul; în 
felul ăsta, te-am adus să mi te dai în mâini, spre junghiere. 
Deci" află, în privința ta, e hotărît <să mori>. În ce-l pri- 
veşte pe copilul tău, fiica mea va judeca de trebuie sau nu 
să-l piardă. 

Hai, mișcă-te2%0 î în casă şi învaţă, tu care nu ești decît 
sclavă, să nu mai vatămi niciodată oameni liberi! 


ANDROMACHE 
Vai mie! M-ai ademenit prin vicleșug, m-ai înşelat. 


MENELAOS 
Vesteşte-o tuturor: eu nu tăgăduiesc. 


ANDROMACHE 
La voi, spartanii, asta trece drept înţelepciune? 


MENELAOS 
Dar și troienii la jigniri răspund cu fapte. 


ANDROMACHE 
Socoţi că zeii nu sunt zei, că nu le pasă de dreptate? 


MENELAOS 
Am s-o îndur, cînd va să vină; dar mai întîi te voi 
ucide. 


ANDROMACHE 
Tot astfel şi pe puiul ăsta, smuls de sub aripile 
<mamei>2| 
MENELAOS 
Nu; îl voi da fiicei mele, să-l stingă ea, dacă poftește. 
ANDROMACHE 
Vai mie, cum să nu mă tîngui pentru tine, fiul meu? 


MENELAOS | 
Da, nu ştiu sigur ce-l așteaptă-n viitor. 

ANDROMACHE 

Voi, oamenii cei mai urîţi de toată lumea292, locuitori 
ai Spartei, sfătuitori de viclenii, regi ai minciunilor, unelti- 
tori de crime, minți răsucite şi dăunătoare, ce puneţi numai 
înşelătorii la cale, voi pe nedrept vă bucurați de soartă bună 
în Hellada! 

Există vreun viciu să nu-l aveţi şi voi? Unde se fac 
mai numeroase crime? Nu sunteți lacomi de câștiguri necin- 
stite? Nu sunteți dovediţi mereu că una vă e vorba și altul 
vă e gîndul? 

Blestemul meu de nimicire-asupra voastră! 

Iar moartea pentru mine nu va fi atît de grea cum ţi se 
pare. Eu m-am sfîrșit încă de mult, cînd au căzut cetatea 
Ilion, nefericita, şi Hektor, soțul meu vestit, a cărui lance 
te-a silit adeseori să părăsești uscatul și să cauţi adăpost, ca 
un becisnic, pe corăbii. 

Acum te-arăți a fi un crunt hoplit contra unei femei și 
vrei să mă ucizi? Ucide-mă! însă din gura mea nu va scăpa 
vreo lingușire pentru tine, nici pentru Hermione. Dacă ești 
mare <azi> la Sparta, eram și eu la Ilion <odată>. Iar de 
mă aflu în năpastă, nu te sumeţi, căci ai putea Fong ȘI tu 
năpăstuuit. 


(Men€laos, însoțit de oameni înarmați, îi duc pe Andromache 
și pe fiul său, Moloss6s, în palat. Hermione părăseşte, de 
asemenea, scena.) 


CORUL293 
Strofa 1 

Nicicînd noi nu vom socoti de cuviință 
ca oamenii să aibă două aşternuturi, 
nici fiii două mame felurite224: 
izvor, în case, de gîlcevi, de uri şi chinuri. 
Un singur pat de nuntă să-ndrăgească soții noştri! 
Cu altele să nu-l împartă niciodată?95! 


Antistrofa ] 
De-asemeni, două căpetenii, în cetăți, 
nu sunt mai lesne decît una de-ndurat: 
se-adaugă povară la povară 
şi cetăţenii se răscoală29%. 

Tot astfel, Muzelor le place, între doi poeţi 
ce făuresc acelaşi imn, să scapere gîlceavă. 


Strofa 2 
Părerile a două minţi la cîrmă, 
cînd vînturile repezi poartă nava, 
șI într-un stat> o adunare de-nţelepți 
nu valorează cît voința mai de rînd 
a unuia ce poruncește singur277. 
Doar o. putere afle-se în case 
şi în cetăți, de vor 
să fie cîrmuite potrivit. 


Antistrofa 2 
O pildă despre asta e spartana, 
copila căpeteniei Menslaos. 
Inverșunată contra celuilalt culcuş <al soțului>, 
ea vrea s-o piardă pe fiica Troiei; 
sărmana, şi pe fiul èi, 
arzînd de ură şi de gelozie. 
Omor nelegiuit, nedrept, nemilostiv! 
Se va-ntîmpla, stăpînă <Hermione>, într-o zi, 
să te căiești de-aceste fapte. 


F 


(Din palat iese Andromache, purtînd panglici funerare şi 
avînd mîinile strîns legate, pînă la sînge, cu-șireturi de piele. 
Alături de ea înaintează fiul său, Moloss6s.) 


"CORIFEUL 

Dar iată, zăresc înaintea casei <regale> 
această pereche atît de unită, 

osîndită la moarte printr-un decret. 
Sărmană femeie! Nefericite şi tu, 
copile ce mori pentru patul mamei, 
deși nepărtaș la pricina ei ` 

și fără să le fi greşit cu.ceva 

basileilor noştri. 


ANDROMACHE , 
Strofă 
lată-mă; mîinile îmi sîngerează 
de legăturile care le strîng. 
<Ei> mă coboară sub glie. 

MOLOSSOS 
Mamă, mamă, cobor cu 
tine şi eu, sub aripa ta. 


ANDROMACHE 
Un sacrificiu nimicitor, 
o voi, stăpînii meleagului Phthiei! 


+ MOLOSSOS . 
Tată, vino şi-ajută-i pe 
cei ce ţi-s dragi! 


ANDROMACHE 
Fiule, dragule, tu să te culci pe 
sînul maică-ti, cînd vei fi mort, 
sub pămînt, laolaltă cu morţii! 


MOLOSSOS 
Vai mie! Ce mi se-ntîmplă? Mamă, 
amîndoi suntem năpăstuuți! 
(Mendlaos se întoarce în scenă.) 


 MOLOSSOS 


Porniţi <spre morminte>, subpămîntenilor, 


<aici> aţi venit dintre ziduri duşmane; 
vOi doi veţi muri, urmare å două 
-sentinte fără iertare. 

Pe tine <femeie> te pierde sentința mea, 
pe copilul acesta fiica mea, Hermione. 
E mare sminteală să-ți cruți duşmanii, 
feciori de duşmani, cînd poți să-i ucizi 
şi să-nlături din casă frica. 


ANDROMACHE 
Antistrofă 
Soţule, soţule, unde sunt 
brațul şi lancea ta să ne-aţute, 
o fiu al lui Priamos298! 


MOLOSSOS 
Nefericitul de mine! Ce cîntec 
alungător de moarte să aflu? 

ANDROMACHE 
Roagă-l, copile, 
îmbrățişeazä genunchii stăpînului! 


MOLOSSOS 
(căzînd la genunchii lui Menélaos și cuprinzîndu-i) 
Fie-ți, prietene, milă; de 
moarte mă scapă! 
y% 
ANDROMACHE 
` Ochii mei sunt scăldați de lacrimi, | 
picură ca dintr-o netedă 
stîincă izvorul neînsorit, sărmana de mine. 


MOLOSSOS 
Vai mie, ce leac să aflu năpastelor mele? 


i MENELAOS 
De ce te trînteşti înainte-mi <ca rugătorii>? 
Mai bine imploră stînca marină sau valul. 
Eu rudele trebuie să mi le sprijin. 
Ce drag aş putea să mai am pentru tine, 
cînd mi-am cheltuit cu luarea Troiei 
şi-a mamei tale atîta viaţă? 
Din pricina ei cobori în bezna lui Hades. 


(Intră bătrînul Peleus2%, bunicul lui Neoptólemos, susținut 
de sclavi și ţinînd un sceptru regal în mînă.) 


CORIFEUL 
Dar, iată-l, văd acolo pe Peleus, care se-apropie, 
grăbindu-și mersul încărcat de ani. 


PELEUS 
Vă cer, vouă, <femeilor,> și ție, celui ce supraveghezi 
omorul, să-mi spuneţi ce-i asta? Ce se întîmplă? Din ce se 
trage tulburarea casei? Ce faceţi? Ce urziți acolo, fără jude- 
cată? |. 
(Menclaos ridică spada, gata s-o lovească pe Andromache.) 
Menélaos, oprește-te! Nu te pripi, n-ai dreptul! 

(Se adresează unui Sclav.) 

Și tu, mai grabnic du-mă, nu-i vreme de pierdut. Ah! 
de-aș putea să-mi aflu iar, acum ori niciodată, vigoarea 
tinereţii! 

Eu vreau să suflu mai întîi spre Andromache, precum 
asupra pînzelor unei corăbii, o adiere de folos30%. Răspun- 
de-mi, în puterea cărui drept el ți-au legat în felul ăsta 
mîinile și vă tîrăsc, pe tine și pe fiul tău? Ca o mioară 
care-și alăptează mielul, era să pieri, în timp ce eu și 
domnul tău lipseam <din Phthia>. 


ANDROMACHE 

(Arărîndu-i pe Menélaos și oamenii lui înarmați) 

Bătrîne <rege>, precum vezi, aceşti bărbați mă duc la 
moarte, laolaltă cu copilul. Ce să-ți spun? Nu doar o dată 
te-am chemat să vii degrabă, ci veste după veste ţi-am 
trimis. 

- Desigur, ştii, din ce ţi-am dat de știre, despre gîlceava 
casnică stîrnită împotrivă-mi de fiica lui Menélaos, şi 
pentru ce sunt hărăzită morții. Acum, de la altarul mamei 
nobilului tău fecior, <zeița> Thetis, pe care tu o venerezi 
atît de mult, m-au smuls, ca să mă ducă la pieire, fără jude- 
cată şi fără să-l aştepte pe stăpînul meu, care lipseşte de 
acasă. Ei au ştiinţă despre părăsirea mea <de către toți>, şi 
a copilului, pe care, deși este nevinovat, îl vor ucide cu 
mine, urgisita, laolaltă. 

(Se trînteşte la picioarele lui Peleus.) 

Te rog, fierbinte, rege, căzîndu-ți la genunchi, căci nu 
mi-e-ngăduit cu. mîna să ating bărbia ta cea scumpăs0l, în 
numele atîtor zei, salvează-mă! Altminteri, spre ruşinea 
voastră, vom pieri, şi spre nenorocirea mea, bătrîne. 


PELEUS 
(oamenilor lui Menelaos) 


Desfaceţi legăturile, vă poruncesc, mai înainte să se 
căineze careva din voi, şi libere lăsați-i cele două miini. 


MENELAOS 
Iar eu le zic să nu te-asculte; căci întru toate sunt egal 
cu tine, şi am asupra ei mai multe drepturi de stăpîn. 

PELEUS 
Cum? Ai venit să dai porunci în casa mea? Nu ţi-e 
destul că stăpînești la Sparta? 


MENELAOS 
Eu am luat-o, prinsă de război, <pe Andromache> la 
căderea Troiei. A 


PELEUS 
Nu, ci nepotul meu a dobîndit-o, drept răsplată. 


MENELAOS 
Nu-mi aparțin şi mie bunurile sale, precum îi aparțin şi 
ale mele lui? 


PELEUS 
Da, pentru a sluji spre bine, nu spre rău, nu pentru a 
ucide cu sălbăticie. 


de Vrea s-o tragă pe Andromache; Menélaos se opune.) 


MENELAOS . 
Nicicînd n-ai să mi-o smulgi din mînă. 


PELEUS 
(ridicînd sceptrul) 
Am să-ți însîngerez cu sceptrul ăsta capul. 


à MENELAOS 
Atinge-mă numai, și ai să vezi! Hai, vino lîngă mine! 


PELEUS 

O tu, cel mai nemernic om, odraslă de nemernici302, 
cu ce temei vrei să se creadă că fati parte dintre oameni, 
tu, căruia un frigian ţi-a cucerit nevasta, căci ai lăsat 
nezăvorită casa ta şi vatra ta şi fără sclavi <de pază>, ca şi 
cum ai fi avut o soaţă nestricată în palat, cînd'ea, din toate, 
era cea mai ticăloasă305? 

De altfel, chiar dacă-ar dori, la Sparta, cum ar putea o 
fată să rămînă nestricată? Femeile <acolo> ies din case cu 

coapse goale și tunici în vînt și, laolaltă cu bărbaţii Hne 
se-ntrec la fugă şi-n palestră; cu asta nu pot să mă- -mpac30 
Mai trebuie să se uimească cineva că nu creșteţi femei 
cinstite? 

Intreab-o pe Helena, care-a lăsat palatul tău şi zeul lui 
ocrotitor, ca să trăiască, în altă ţară, cu un tînăr! 

Ai strîns, pe urmă, pentru ea mulţime de helleni ŞI i-ai 
condus la Îlion. Se cuvenea s-o fi gonit <cu scîrbă>, în loc 
să fi pornit război <de dragul ei>, cînd i-ai descoperit 
ticăloşia, s-o fi lăsat să-şi treacă zilele acolo, ‘ba chiar să fi 
plătit, numai să nu se-ntoarcă în lăcaşul tău. Dar gîndul nu 
ţi-a fost împins de nici un vînt prielnic. 

Jertfit-ai sumedenie de vieți, din cele bune; tu ai făcut 
ca mame virstnice. să nu mai aibă fii în case şi unor taţi 
cărunți le-ai ridicat copiii nobili. Și eu sunt unul din acești 
părinţi nefericiţi. În tine văd numai un duh răufăcător30%5, 
cel care l-a ucis cu-adevărat pe Achillâus. Iar de la Troia, 
fără nici o rană te-ai întors, doar tu; căci falnicele-ți arme 
n-au ieșit din tocurile lor frumoase și le-ai adus aici precum 
le-ai dus acolo30%, 

Eu, pe nepotul meu, cînd trebuia să se însoare, l-am 
sfătuit să nu se facă neam cu tine, să nu. primească în 
lăcașul lui odrasla. unei ticăloase, deoarece fiicele primesc 
neruşinarea, zestre, de la mame30.! | 

Băgaţi de seamă, voi, care vă căutaţi nevastă, nu vă 
căsătoriți decit cu fata unei mame fără pată. 

Şi cîte nu i-a cășunat fratelui tău mîndria ta, căci l-ai 
împins <pe Agamemnon> să-și sacrifice, prosteşte, fata308. 
Atât de mult îţi era teamă că nevasta rea nu va mai fi a ta. 

Apoi, la cucerirea Troiei — căci am să spun și asta 
despre tine — cînd iar ţi-a încăput în miini femeia, n-ai ucis-o. 
Îndată ce privirea ţi-a căzut pe sînul ei30, zvîrlindu-ţi spada, 
al primit să te sărute, ai dezmierdat cățeaua trădătoare, robit 
prin însăși firea ta zeiței Kypris, nemernice fără pereche! 

Pe urmă, intri la nepotul meu în casă, o răvăşești în 
lipsa lui şi vrei în chip nevrednic să-i ucizi pe oropsita 
Andromache și pe fiul ei, care, de trei ori dacă-ar fi 
bastard, te va sili să plîngi, o dată cu fiica ta aflată în palat. 
Adesea un pămînt uscat e mai prielnic, decît unul gras, 
seminței, şi mulţi bastarzi sunt mai de preț decît copiii 
legiuiţi. 

Deci ia-ți odrasla înapoi la Sparta. 

„Mai bine este pentru muritor „să-i fie socru şi prieten 
un calic cinstit, decît un bogătan mișel. Dar.tu ești o fiinţă 
de nimic. ` 


CORIFEUL 
Chiar dacă e la început măruntă, gîlceava crește, cînd 
o biciuiește limba. De-aceea, dintre oameni, înțelepții se 
feresc să lunece în schimb de vorbe cu prietenii. - 


MENELAOS 

Cum ai putea susține că sunt înţelepţi bătrînii, chiar 
cei care le par hellenilor a fi mintoși? | 

Peléus, tu, fiul unui tată renumit?! și ruda mea prin 
alianță, spui cuvinte pe cît de rușinoase pentru tine, pe-atât 
de jignitoare pentru mine, din pricina unei femei barbare. 
Tu dincâlo de apa Nilului se cuvenea s-o fi gonit, ori 
dincolo de Phâsis!l, ori să mă fi somat mereu pe mine 
<s-o alung>, fiind de felul său din continentul <asiatic>, în 
care zac atîtea trupuri de helleni căzuţi sub lăncile dușmane 
și care-a fost udat, nu fără partea ei de vină, cu sîngele 
fiului tău312. [Căci Páris, cel ce l-a ucis pe Achilléus, 
feciorul tău, era cu Hektor frate, și ea lui Hektor îi era 
soţie. ] 

in schimb tu zăbovești sub un acoperiş cu ea, te 
învoieşti să staţi la masă împreună, să viețuieşti în preajma 
ei și, în palatul tău, o lași să nască feciori care ne sunt 
dușmanii cei mai răi. Dar cînd, bătrîne, spre folosul tău 
și-al meu, vreau s-o ucid, mi-o smulgi din mîini. lată — nu 
mi-e ruşine să aduc și argumentul ăsta — dacă fiica mea nu 
mai dă naștere unui copil, în vreme ce <străina> zămislește 
fii, mă-ntreb, i-ai pune regi în Phthia? Vor porunci helleni- 
lor <stăpîni> de neam barbar? 

Și-apoi smintitul sunt tot eu, care urăsc purtările 
nedrepte! Iar tu eşti cel cu judecată! 

la seama încă și la asta: de ai fi dat-o pe copila ta 
vreunuia din cetăţenii tăi și de-ar fi îndurat asemenea 
jignire, ai fi rămas pe loc, tăcînd? Nu pot să cred. Tu, pen- 
tru o străină, umpli de ocări niște prieteni înrudiți cu tine3l5. 
Bărbatul şi femeia, totuşi, au aceleași drepturi: soția, cînd e 
vătămată de bărbat, și soțul, cînd femeia care stă cu el e 

desfrînată. Dar, dacă soţul are braţele vîrtoase, soția n-are 
sprijin altul decît în rude -şi-n prieteni. Nu-i, prin urmare, 
drept să sar în ajutorul Hermionei?] 

Tu eşti acum bătrîn, adevărat moșneag. Vorbind despre 
ce-am isprăvit în fruntea oștii, <așa cum ai făcut-o>, mai 
mult mi-ai folosit, decît tăcînd. 

Cît o priveşte pe Helena, ea nu a pătimit din vina sa; 
ci prin voinţa zeilor, altminteri dăruind cel mai înalt cîştig 
Helladei. Căci <înainte> nu erau <hellenii> pricepuţi într-ale 
armelor și ale luptei; dar <astfel> şi-au zidit curajul băr- 
bătesc. În toate, lucrul î împreună instruiește muritorii’ 14. 

Iar faptul că, aflîndu-mă din nou în față cu Helena, 
n-am ucis-o, a fost dovadă de purtare cumpănită; tot astfel, 
aș fi vrut să nu-l fi omorît nici tu pe Ph6kos3l5. 

Aceste . spuse împotriva ta eu cu bunăvoință le-am 
rostit, nu cu pornire. Dar tu eşti iute la mînie, din vina 
limbii tale prea nestăpînite; <în schimb> dobînda mea e 
prevederea. 


CORIFEUL 
Opriți această înfruntare de cuvinte fără rost — e tot 
ce-aveţi mai bine de făcut — să nu vă pară rău la amîndoi 
<pe urmă>. 


PELEUS 

Cît sunt de rele obiceiurile în Hellada! 

Cînd o armată-nalță, după bătălii, trofee316, izbînda nu 
e socotită lucrul 'celor care au trudit; strategul se acoperă de 
slavă. El, totuşi, nu e decît unul dintre zece mii ce 
mînuiesc o lance; dar fără-a face cu nimic mai mult decît 
un singur lupător, se bucură de toată cinstea”17. Semeţi, ca 
niște magistrați şezînd în mijlocul cetății, <strategii> cred 
că preţuiesc mai mult decît poporul, cînd ei de fapt nu sunt 
nimic. Poporul e de zece mii de ori mai valoros, dar îi 
lipseşte îndrăzneala și voința. 

La fel ședeați <pe tronuri>, tu şi Agamemnon, umflați 
de semeţie pentru c-ați răpus cetatea Troiei şi pentru felul 
cum ați poruncit oștirii; dar trudele şi chinurile altora v-au 
ridicat acolo. 

Am să-ți arăt eu ţie, încît nu-l vei mai socoti pe Páris, 
bouarul de pe Ida, drept un dușman mai de temut decît 

Peleus, dacă tu 1u te mistui, chiar acum, de sub acest 
acoperiş, cu He: nione cea nevrednică- -mpreună, pe care 
<altminteri> o va goni nepotul meu și-o va tîrî de plete 
prin palat515! Această juncă stearpă nu dă voie altora să 
nască, deoarece este lipsită de copii! Dar pentru că o soartă 
rea n-a dăruit-o cu odrasle, de ce să nu avem nici noi 
moştenitori?. 

N (Se adresează însoțitorilor lui Menélaos) 

In lături, slugilor, de la femeia-aceasta! Doresc să știu 
dacă mă veți împiedica să o dezleg? : 

(Către Andromache) 

Ridică-te. Deşi-sunt tremurînd, vreau să desfac curelele 
de piele, înnodate. 

(Băgînd de seamă rânile provocate de legături) 

Deci astfel i-ai căznit, netrebnicule, mîinile! Credea că 
trebuie să priponești un taur. sau un leu? Îţi era frică nu 
cumva să ia vreo sabie şi -să se apere de tine? 

(Lui Moloss6s) 

Strecoară-mi-te, pruncule, aici, sub braţe. Ajută-mi s-o 
descătușăm pe maică-ta din legături. Pe tine te voi creşte 
eu la Phthia și vei ajunge pentru ei un îndîrjit dușman. 

(Corului). 

Na lipsiți-i pe spartani de slava armelor şi de 
înfierbîntarea lor în luptă și, precum bine ştiţi, în celelalte 
nu le mai rămîne vreo întîietate! 


CORIFEUL 
Moșnegii sunt un soi 'nestăpînit, cu greu ţii piept 
mâniei lor pripite. 


MENELAOS 
Eşti prea zorit să spui cuvinte jignitoare. 
Eu unul am venit la Phthia împotriva vrerii mele; 
drept care mă feresc să fac, ori să îndur, ceva nedemn de 
mine. Şi- acum, nemaiavînd decît puţină vreme de pierdut, 
mă voi întoarce-acasă. Se află, în apropierea Spartei, o 
cetate, care ne-a fost prietenă odinioară și care azi ne 
dușmăneşte; doresc, în fruntea oştii mele, să mă abat asupra 
ei şi s-o aduc sub mîna mea3l?. 


- 

Îndată ce voi isprăvi războiul cum poftesc, voi reveni 
aici. ŞI ginerelui meu, obraz către obraz, vorbind deschis, 
am să-i arăt de ce mă pling. Dacă va pedepsi această 
<sclavă>, dacă va fi, în viitor, fată de mine cumpănit, şi eu 
voi fi la rîndu-mi cumpănit; dar dacă se va mînia, îi voi 
răspunde cu mînia mea; precum se va purta cu mine, așa 
mă voi purta cu el. 

Cît. despre vorbele-ți umilitoare, lesne le îndur;. arăţi 
precum o umbră, doar glasul ţi-a rămas; ici altceva, decît să 
cuvîntezi, nu eşti în stare. 


(Pleacă împreună cu oamenii săi înarmați.) 


PELEUS 
(întîi lui Molossós, apoi mamei sale) 
Condu-mă, fiule, tinîndu-te aici sub braţul meu, și tu 
la fel, nefericito: după sălbatecă furtună, ai nimerit în port, 
la adăpost de vînturi. 


ANDROMACHE 

Bătrîne, să vă dăruiască zeii cu noroc, pe tine şi pe 
<toţi> ai tăi, căci mi-ai salvat copilul şi pe mine, oropsita. 

Bagă de seamă însă, ca duşmanii, pitiți în vreun loc 
pustiu al căii, să nu mă ia cu sila, văzîndu-ne, pe tine-atit 
de vîrstnic, pe mine-afît de slabă şi pe copilul meu atît de 
crud. Ai grijă, nu cumva fugindu-le din miini acum, să ne 
înştace iarăși mai tîrziu. 


PELEUS 

Nu mai rosti asemenea cuvinte speriate de femeie. 

Purcede! Cine va-ndrăzni să vă atingă? S-o facă 
numai, şi-l va ustura! Har zeilor, e numeroasă oastea de 
hopliti şi călăreți, care ascultă de porunca mea la Phthia. 
Eu încă mă “ţin drept şi nu-s moșneagul care. crezi. 

Asupra unui om de felul lui <Menclaos> ajunge să 
arunc 0 singură privire, ca s-o ia la fugă, așa cum sunt, 
împovărat de ani. Bătrînul, dacă are suflet mare, prin forța 
lui este deasupra multor tineri. ,Fricosului la ce-i -slujeşte 
trupul viguros? 


(Pleacă împreună cu Andromache, Moloss6s şi însoțitorii.) 

CORUL 

Strofă 
Omului nu-i foloseşte să fie <în lume», 
dacă nu s-a născut din părinți iluștri, 
dacă nu face parte din casă bogată. 
Celor aflați în restrişte, 
dacă sunt nobili, nu le lipseşte-ajutorul320. 
Cinstea și gloria sălășluiesc în 
vetrele celor de stirpe aleasă. 
Urmele mafilor oameni . 
nu le acoperă timpul; 
chiar "după moarte, virtutea 
lor strălūceşte32 


Antistrofă 
Nu-i foloseşte o neruşinată izbîndă 
bărbatului care, prin ura și forța lui, 
strivește-n picioare dreptatea. 
Dulce-i o clipă atare izbîndă, 
` însă cu timpul se veştejeşte, 
lăsînd în cămine numai Ocară. 
Iată, iată ce îndreptar de viaţă 
vrem să urmăm şi-l purtăm în minte: 
a nu încălca niciodată dreptatea 
în cîrmuirea familiei 
şi a cetății. 


Epod? 22 
Credem acum, bătrine Peleus, 
că tu, aliat al Lapithilor, 
ali înfruntat, <mînuind> 
sulița ta renumită, Centaurii325 
şi-ai străbătut cu argonauţii 
Marea Neprimitoare, trecînd printre 
Stîncile-ce-se-ciocnesc, udate de valuri, 
într-o faimoasă plutire de corăbieri324, 
iar mai pe urmă, cînd <Herakl6s>, 
slăvitul fecior al lui Zeus, 
a-nfăşurat în măcel cetatea Îlion, 
însuți avut-ai parte de glorie, 
și te-ai întors în Europa32 

(Intră doica Hermionei, în mînă cu o spadă.) 


DOICA | 

Preascumpelor femei, cum dau năvală azi nenorociri 
după nenorociri, şi cum se înnoiesc întruna! | 

Stăpîna mea, în casă — vorbesc de Hermione! — lăsată 
singură de taică-său şi dumerită că urma să facă o ticăloşie 
ucigîndu-i pe Andromache și pe fiul ei, vrea zilelor să-și 
pună capăt. 

Ea tremură de teamă ca bărbatul, drept osîndă, să n-o 
alunge, umilind-o, din palat, ori s-o 'ucidă pentru a fi vrut 
să piardă vieţi de care n-avea dreptul să se-atingă. Deci 
umblă să se spînzure; cu greu pot sclavii care o păzesc s-o 
țină, şi-i smulg, îndepărtîndu-i, sabia din mînă326. Atât <de 
mult> o chinuieşte remuşcarea! Atît <de bine>. ştie c-a urzit 
o faptă ticăloasă. 

ȘI eu, prietenelor, n-am lăsat-o pe stăpîna mea să se 
attrne-n laț; dar, iată, m-a cuprins sfirşeala. Intraţi în casă 
voi, la rîndul vostru, şi salvaţi-o de la moarte. Prietenii 
obişnuiţi sunt mai puţin convingători decît cei noi veniți. 


CORIFEUL 
Se-aude, vai, cum strigă servitorii în palat şi <astfel> 
veştile ce ni le-ai spus le întăresc. Ea, pare-mi-se, ne va 
arăta, sărmana, Cît se căiește pentru groaznicele-i fapte. 
Acum ţîşneşte din palat, le scapă servitorilor din mîini, 
dorind să moară. 


(Hermione irumpe din palat, adînc tulburată, cu straiul sfişiat.) 


HERMIONE 
Strofa l 
Vai mie, vai mie! 
Lăsaţi-mă părul să-mi smulge, 
să-mi zgîrii năprasnic faţa327! 


DOICA 
Fiica mea, ce vrei să faci! să te răneşști? 


HERMIONE 
Antistrofa 1 
Aiai, alai! 

Ridică-te-n aer, departe de 
pletele mele, gingaş văl! 


DOICA 
Acoperă-ţi, copilă, pieptul, leagă-ţi rochia. 
HERMIONE 
Strofa 2 
De ce să-mi acopăr pieptul cu văluri? 
Tot ce-am făcut [împotriva 
soțului meu] oare nu-i la vedere, 
vădit şi de neascuns? 


DOICA 
Te doare vina de-a fi pus la cale uciderea duşmancei 
tale? l 
HERMIONE 
Antistrofa 2 
Mä căinez pentru 
cruntele mele-ndrăzneli, 
blestemată ce sunt, blestemată 
[de oameni]! 


DOICA 
Greşeala-aceasta soțul tău o va ierta. 


HERMIONE 
De ce mi-ai luat din mînă spada? 
Dă-mi-o, prietenă, dă-mi-o, 
să mă lovesc în inimă! 
De ce mă oprești să mă spînzur? 


DOICA | 
Cum? să te las în voia nebuniei tale şi să mori? 


HERMIONE 
Vai mie, ce soartă! 
Unde să aflu focul, dragile flăcări unde? 
Cum să mă sui pe Sai 
să mă zvirl în mar 
ori să fug în păd ri i munte, 
ca, murind, să ajung printre umbre3289 

| DOICA 
La ce să te căzneşti în felul ăsta? Tuturor muritorilor 
le vin nenorociri din partea zeilor, cînd azi, cînd mîine. 


i HERMIONE 
Tată, m-ai părăsit, 
m-ai părăsit pe țărm singuratic, 
<ca o luntre> lipsită de visle. 
El mă va ucide, el mă va ucide. 
N-am să mai sălăşluiesc 
sub acoperișul nunții <mele>. 
Cărui zeu să-i cuprind, rugătoare, statuia? 
Ca o sclavă să cad înaintea 
unor genunchi de sclavă329? de 
Spre a pleca din ţinutul Phthiei, 
de ce nu sunt oare 
o zburătoare cu aripi sumbre, 
sau o navă din lemn de pin, 
asemenea celei care-a plutit, 
cea dintâi, printre Stâncile Vinete330? 


DOICA .: 

Fiica mea, n-am încuviinţat atunci prea vinovatele-ţi 
porniri contra femeii de la Troia; dar nici nu încuviințez 
acum prea multa spaimă ce te stăpînește. Nu, soțul tău nu 
va sfărma unirea voastră, împins de asmuţirile unei femei 
barbare. Tu nu ești o captivă, adusă de la Troia, ci fata 
unui om de neam ales, care ai fost <aici> primită laolaltă 
cu o zestre mare, sosind dintr-o cetate nu puțin înfloritoare. 

lar tâtăl tău nu te va părăși, precum te temi, copila 
mea; el nu va-ngădui să fii gonită din palat. 

Hai, du-te înăuntru! Nu te-arăta în faţa casei, să nu te 
defăimeze lumea3?l. 


-” CORIFEUL | 
Dar iată un străin, un călător din altă ţară; el se gră- 
beşte, vine cu pași repezi către noi. 


(Intră precipitat Orestes,) 
-ORESTES 


Acesta e, femeilor străine, palatul fiului lui Achilléus, 
regescul său acoperiş? 

CORIFEUL 
Precum ai zis. Dar cine ești, tu, cel care ne-ntrebi? 


ORESTES 

Eu sunt fiul lui Agamemnon și al Klytaimnestrei: 
Orestes e numele meu. Merg la Dodona, să consult oracolul 
lui Zeus37. Dar ajungînd la Phthia, vreau să aflu ştire 
despre o femeie, ruda mea?33; se mai întîmplă să trăiască 
Hermione de la Sparta? E oare fericită? Deși hălăduiește 
într-un şes?34, departe de cetatea noastră, ea tot îmi este 
dragă. 


HERMIONE 
O, tu mi te ivești, Orestes, ca marinarilor un port pe 
vreme de furtună; cad la genunchii tăi! Fie-ţi de mine milă, 
ale cărei pacoste le vezi! Oare n-au preț cît panglicile 
<rugătorilor> aceste braţe ce-ţi cuprind genunchii*35? 


-ORESTES | 
Ah! ce se-ntîmplă? Nu mă-nşel cumva? O văd într-a- 
devăr pe fata lui Menslaos și doamna-acestor case. 


Ă HERMIONE 
Intocmai, singura născută în lăcașul tatei de Helena, 
fiica lui Tyndâreos; nimic nu-ți voi ascunde. 


ORESTES i 

Apollon, tămăduitorule, îndură-te să-i risipești durerile! 

Dar ce se-ntîmplă? Relele care te copleșesc sunt de la zei 
sau de la muritori? 


HERMIONE 
Pricina lor sunt eu şi omul care mi-e stăpîn, și unul 
dintre zei; toate s-au întrunit ca să mă piardă. 


` ORESTES 
Femeia care încă n-a născut copii?36 poate să păti- 
mească altfel decît din iubire? : 


HERMIONE 
Da, iată răul meu. Te-ai. priceput a mă aduce să-l 
mărturisesc. 

ORESTES 
Bărbatul ţi s-a-ndrăgostit de en alteia? 


HERMIONE 
LUDENS O captivă, p văduva lui Hektor. 


ORESTES 
Ce-ai spus? Ce mişelie! Un bărbat să aibă două aş- 
ternuturi! ` 


HERMIONE 
Aşa stau lucrurile; însă eu am vrut. să mă răzbun, 


ORESTES | 
<Și-atunci> contra femeii ai urzit o răzbunare de 
femeie? 


HERMIONE 
<Urzit-am> s-o ucid, pe ea și pe copilul ei, bastardul. 


Lai 


ORESTES 
l-ai omorît? Sau vreo-ntîmplare i-a scăpat de uneltire? 


HERMIONE 
Peleus, bătrînul, <i-a făcut scăpați> apărătorul 
ticăloșilor. 


ORESTES 
Ai mai avut vreun părtaş la punerea omorului la cale? 


HERMIONE 
Pe tatăl meu, sosit anume de la Sparta. 


Li 


ORESTES 
El s-a lăsat învins de brațul unui moş? 


HERMIONE 


Da, de ruşine <s-a lăsat învins>; pe urmă, părăsindu-mă, 
s-a dus. 

ORESTES 
Am înţeles; te temi de soţ, în urma celor făptuite. 


HERMIONE | | 

Da, el mă va ucide, și pe drept. Ce i-aș răspunde? 

Te rog, în numele lui Zeus, ocrotitorul rudelor338, cît 
mai departe du-mă de acest meleag sau în palatul părintesc! 
Imi pare că prind zidurile glas şi mă gonesc de-aici. 
Pămîntul Phthiei mă urăște. l 

Dacă, de la oracolul lui Phoibos, bărbatul meu se-n- 
toarce pînă nu plec eu, mä va ucide pentru josnicele-mi 
fapte; sau voi ajunge roaba țiitoarei, căreia mai înainte îi 
dădeam porunci. 

Tu mă vei întreba cum de-am făcut asemenea re- 
șeală? Mă cercetau femei mişele, care m-au pierdut. Ele 
umflau trufia mea, grăindu-mi astfel de cuvinte: 

„Cît o să mai înduri ca prinsa asta de război şi sclava 
casei, cea mai nemernică femeie, <Andromache> să-mpartă 
așternutul conjugal cu tine? Mă jur-<pe Hera> doamna 
noâstră339, că nu în casa mea i s-ar îngădui să mai 
privească razele luminii, dacă s-ar înfrupta din <farmecul> 
patului meu!“ - 

Eu, ascultînd cuvintele acestor agere sirene, pălăvră- 
gelile- stricate şi viclene, am fost purtată de un vînt de 
dragoste nebună. De ce a fost nevoie să-mi supraveghez 
bărbatul? N-aveam ce-mi trebuia? Averile-mi erau nenu- 
mărate. Domneam. peste palat. Aş fi putut să nasc copii 
legitimi, și ea bastarzi4%0, pe jumătate înrobiți fiilor mei. 

Dar niciodată, niciodată — n-am să încetez a spune — 
bărbatul, dacă are minte, n-ar trebui să-ngăduie nevestei să 
primească în casă vreo tovărăşie de femei.. Căci ele sunt 
învățătoare de ticăloşii. Una trage folos din a sfărma o 
căsnicie; alta, căzută în greşeală, vrea ca toate să greșească 
precum ea; și multe făptuiesc din desfrînare. 

De-aceea se întîmplă tulburare și prăpăd prin case. Dar 
ca să vă păziți de-aceste neajunsuri, închideți bine cu 
încuietori și cu zăvoare porțile. Nicicînd n-aduc nimic 
de-afară sănătos femeile venite să vă cerceteze, doar un 
noian de rele. 

-CORIFEUL 
Ţi-ai asmuţit prea tare limba asupra celora cu tine de o 
seamă. Desigur, ție trebuie să-ţi se ierte; totuşi, d se 
cade să acopere păcatele femeilor. 


ORESTES 

A fost cuminte cel ce i-a deprins pe muritori să creadă 
numai cîrid aud ceva ei înșiși. Ştiam despre furtuna din 
căminul tău și despre cearta ta cu Andromache; dar stam de 
veghe, aşteptam să aflu dacă vrei să mai rămii, ori dacă, 
îngrozită din pricina captivei, alegi să-ţi părăsești lăcașul. 
Eu n-am venit aici chemat de tine, ci hotărît ca, dacă 
se-ntîmpla să-mi ceri, așa cum ai făcut-o, să te scot din 
Phthia. 

Căci mie mi-ai fost hărăzită, pînă să fi ajuns nevasta 
altuia, din pricina necinstei lui Menélaos. El, înainte de a 
năvăli peste hotarul -Troiei,' mi te dăduse <în cuvinte> de 
soție, pe urmă te-a făgăduit celui cu care vieţuiești acum; 
dacă va răsturna cetatea Îlion341. | 

Cînd s-a întors fiul lui Achillus acasă, eu l-am iertat 
pe tatăl tău; dar l-am rugat pe Neoptólemos la nuntă să 
renunțe. l-am depănat necazurile mele, i-am spus cît mă 
împovăra ursita și că puteam mai lesne să-mi găsesc 
mireasă printre rude decit în altă parte, cum eram exilat din 
țara mea şi cum sunt încă“42. El însă m-a jignit amarnic, 
drept răspuns, învinuindu-mă de omorîrea mamei și amin- 
tindu-mi de zeițele cu ochi însîngerați <care mă 
hăituiau>345, 

Eu, copleșit de o de-acasă, tot sufeream, şi 
sufeream, dar îmi purtam nevoile cu resemnare. 
Nemaiputînd să mă căsătoresc cu tine, plin de regrete, am 
plecat. Acum, deoarece asupra ta s-au adunat nefericirile de 
pretutindeni, şi nu mai poți să leşi din pacostea în care ai 
căzut, am să te scot de-aici şi-am să te dau în mîinile 
tatălui tău. 


CORIFEUL 


Ciudată e puterea legăturilor de sînge: nimic nu are la 
restriște preț mai mare decît prietenia unei rude. 

S HERMIONE 

“În ce priveşte măritişul, acesta cade-n grija tatei; nu-i 
datoria mea să hotărăsc. Tu du-mă cît mai grabnic și 
departe de acest palat; mi-e teamă soțul meu să nu 
mă-ntreacă şi să revină înainte de plecarea mea, ori ca 
Peleus, aflînd că mi-am lăsat pustiu căminul, să nu ajungă 
iar aici, moșneagul, şi să-și trimită călăreții după mine%. 


ORESTES 

Nu-ţi fie frică de un braţ bătrîn. Iar în privinţa fiului 
lui Achill6us, să nu ai nici o teamă după cît m-a umilit, atât 
de iscusită-i viclenia ce-am împletit-o contra lui, şi-atit de 
fără greş e plasa crimei, pe care i-a întins-o mîna mea'$. 

Nu vreau să-mi dau pe faţă gîndul deocamdată, dar, de 
îndată ce va fi înfăptuit, îl vor cunoaşte stîncile din 
Delphi?46, Dacă părtaşii mei la uneltire îşi vor împlini în 
țara pythiană jurămîntul, am să-i arăt <lui Neopt6lemos> 
eu, ucigașul mamei, că n-ar fi trebuit să facă nuntă cu 
femeia hărăzită mie. 

Amarnic îi va fi că a cerut dreptate lui Apollon-Rege 
pentru uciderea tatălui său și nu îi va sluji căința înaintea 
zeului, care-i va da pedeapsa <cuvenită>. El va pieri 
cumplit prin mîna lui Apollon, în urma defăimării mele; el 
va cunoaște ura mea. 

Cînd: oamenii îi dușmănesc, nemuritorii le răstoarnă 
soarta şi nu le-ngăduie să se trufească. 


(Pleacă; luînd-o pe Hermione.) 


CORUL 

Strofa 1 
Phoibos, tu carele ai înzestrat 
cu straşnice ziduri şi metereze colina Troiei, 
şi tu, Poseidón, zeu al mărilor, 
ce treci prin întinderi sărate 
în carul tău tras de vineţi fugari, 
de ce ați lăsat lucrarea miinilor voastre 
<pe. seama> mîniei lui Enyâlios, domnul lăncii, 
de ce aţi lăsat de izbeliște 
nefericita, vai, nefericita cetate a Troiei347? 

Antistrofa 1 
De ce, lîngă <rîul> Simâis348, pe maluri, 
ați înhămat la mulțime de care 
miîndreţe de cai şi-aţi stîrnit 
între războinici atitea ciocniri sîngeroase, 
fără cununi de izbindă? 
S-au dus, au pierit basileii din 
stirpea lui Îlos349; pe-altarele Troiei 
focul, în cinstea zeilor, 
nu mai luceşte: nu se mai urcă-n văzduh 

` fumul cu <bună> mireasmă a jertfelor. 


Strofa 2 
S-a dus Agamemnon, răpus de nevastă. 
Ea însăşi pentru omor a plătit cu moarte; 
au prăpădit-o copiii. 
Glasul fatidic al zeului, 
al lui Apollon, a dat porunca; . 
pornit din Argos, Orestes, 
înaintea uciderii mamei, fusese 
<la Delphi> să-ntrebe oracolul. 
O Soartă, o Phoibos, cum să o credem350? 


Antistrofa 2 
Multe mame şi-au plins în Hellada pe străzi, 
prin jalnice cînturi, sărmanii feciori! 
Văduve multe căminele şi le-au lăsat 
pentru alte culcușuri! 
Nu numai tu şi ai tăi <Andromache> 
ați fost năpădiți de chinuri cumplite; 
Hellada întreagă a pătimit de prăpăd, 
de prăpădul războiului. . 
Fulgerul s-a năpustat 
peste rodnice țarini la Troia, 
răspîndind, spre plăcerea lui Hades, omorul. 


(Peleus, neliniștit, se întoarce în scenă, împreună cu escorta.) 


PELEUS 
Răspundeţi-mi, femeilor din Phthia, la-ntrebare! Am 
auzit spunîndu-se — e doar un zvon ceţos — că fata lui 


Dă 

Men6laos şi-a părăsit căminul și că lipseşte de aici. Dorind 
să aflu “adevărul, am venit degrabă. Nepotul meu este 
departe, dar noi, cei de acasă, suntem datori să ne-ngrijim 
de treburile sale. 


CORIFEUL 
Ce s-a zvonit e adevărul, o Peleus. Nu mi-ar sta bine 
să ascund nenorociri în care sunt şi eu amestecată: regina e 
plecată, a fugit din casă. 


PELEUS 
Ce frică a gonit-o? Spune-mi totul. 


CORIFEUL 
Ea tremura să n-o azvirle soțul din palat. 


PELEUS 
Din pricină c-a uneltit uciderea copilului? 


| CORIFEUL 
De-aceea, dar ea şi de Andromache se temea. 


PELEUS 
A părăsit cu tatăl ei palatul sau cu altul? 


CORIFEUL . 
Orestes a mutat-o din pămîntul Phthiei. 


- PELEUS 
Cu ce speranță? Vrea să se însoare? 


' CORIFEUL 
Întocmai: ba, mai mult, se pregăteşte să-ți ucidă şi 
nepotul... 


PELEUS 
Lovindu-l dintr-un ascunziș, ori înfruntîndu-l drept 
în faţă? 


CORIFEUL 
„„în templul sfînt al lui Loxias55l, ajutat de delphieni. 

PELEUS 
Vai mie, mă-ngrozesc! Porniți <însoțitorilor> î în goană 
spre altarul- din Pyth6352, grăiţi-le prietenilor noștri de acolo 
ce se întîmplă-aici, mai înainte să-l sfîrşească pe nepotul 
meu duşmanii. 


(Intră în fugă un vestitor.) 


| VESTITORUL 
Vai mie, ce năpaste, orapsitul, vin să-ţi vestesc bătrine, 
ție, şi celor ce țineau la Neoptólemos, stăpinul nostru! 


PELEUS 
Aiai, mi-e sufletul cuprins de-o presimțire! 


VESTITORUL 
__ Nu mat e viu nepotul tău, să știi, bătrînule Peleus! S-a 
prăbușit sub numeroase spade, lovit de oamenii din Delphi 
și de străinul din Mykene5! 


(Peleus se oatină, copleșit de emoție.) 


CORIFEUL | 
Ah, ah, bătrîne, ce vei face? Să nu te nărui. Ţine-te. 


PELEUS 
Sunt isprăvit. Mă sting. Nu mai am glas; picioarele 
mă lasă. 


zi - VESTITORUL 
Ascultă ce s-a petrecut, dacă dorești pe dragul tău 
<nepot> să ţi-l] răzbuni; îndreaptă-ți trupul. 


PELEUS 
Cu ce necaz mà asuprești, ursito, la granița cea de pe 
urmă-a bătrîneții, pe mine, oropsitul! | 
Cum a pierit unicul fiu al unicului meu copil? 
Vorbește: vreau să te ascult, chiar dacă spusele nu-ți sunt 
de ascultat. 

VESTITORUL 

De cînd venisem la Pyth6,. ilustra ţară a lui Phoibos, 
lumina soarelui își străbătuse drumul de trei ori și noi tot 
mai priveam, răpiți, spectacolul <acelor locuri>35% 

Fie și-atita i-a făcut pe delphieni bănuitori. 

Poporul care locuiește în tărîmul sfînt al zeului se 
aduna în sfaturi şi în pîlcuri355; fiul lui Agamemnon 
străbătea cetatea, şoptindu-i la ureche fiecăruia cuvinte 
dușmănoase: 

„Vedeţi bărbatul care cercetează tainiţele zeului, tezau- 
rele închinate, doldora de aur? A doua oară a venit aici, 
mânat de-acelaşi gînd ca şi odinioară: să jefuiască templul 
lui Apollon356, 

Atunci un zvon sinistru se revarsă în cetate şi magis- 
trații umplu sălile de sfat. Iar cei răspunzători de paza 
bogățiilor lui Phoibos, cu de la ei putere, înfiripă străji în 
peristilul templului. 

Cît despre noi, fără să știm încă nimic din ce se 
pregătea, noi adusesem oile crescute în dumbrăvile 
Parnasului și-naintasem la altar; ne însoțeau prezicători din 
Delphi şi cei care ne-au găzduit?57. I-a zis unul din ei <lui 
Neopi6lemos>: 

„Ce vrei să cerem, tinere, în rugă pentru tine de la 
zeu? ce grijă te-a mînat aici?“ 

El a răspuns: 

„Odinioară am greşit față de Phoibos, cerîndu-i să 
răzbune sîngele <vărsat> al tatei; <pentru aceasta> vreau să 
ispășesc. 

Atunci mi s-a vădit ce forță mare dobîndise zvonul lui 
Orestes, anume că stăpînul meu mințea şi că spre faptă 
mâîrşavă venise. 

Acesta urcă treptele, ca să-l invoce pe Apollon, în fața 
sanctuarului profetic și stă privind la victimele ce ardeau. 
Dar nu departe se afla un piîlc de purtători de spade și 
printre ei vlăstarul Klytaimnestrei, care urzise singur tot 
complotul. 

Stăpînul, în picioare, sub ochii tuturor, se roagă lui 
Apollon. Ceilalţi, armați cu spade strașnic ascuţite, îl lovesc 
mişelnic pe feciorul fără apărare al lui Achilléus. Acesta se 
retrage <ca să scape>; din fericire nu era rănit de moarte. 
Apucă spada şi desprinde o armură spînzurînd de colonadă; 

se-nalță, înarmat, lîngă altar, cumplit la-nfățișare și strigă; 
întrebîndu-i pe feciorii delphienilor: 

„De ce vreți să mă omoriți? Eu am venit aici ca 
pelerin cucernic. Ce-nvinuiri mi-aduceți pentru a mă 
pierde?“ â 

Nici unul, din mulțimea ce-l înconjură, nu-i dă răs- 
puns, Ci, năvălind, aruncă pietre. Sub groasa grindină bătînd 
de pretutindeni, ca să oprească loviturile, îşi ține armele în 
față şi mînuieşte pavăza cînd într-o parte, cînd în alta. Dar 
în zadar; noian de-aruncături deodată, săgeți, lănci cu sau 
fără legături <de piele>355, sulițe cu două vîrfuri, cuțite 
pentru junghieri de toi zboară spre el, <căzîndu-i> la 
picioare. Ai fi putut să vezi ce dans al spadelor359, uluitor, 
făcea nepotul tău, ca să evite loviturile. 

Dar cum ei strîng întruna cercul împrejurul lui şi nu-i 
dau nici răgazul unei răsuflări, el lasă vatra jertfelor, care-i 
primise oile, şi dintr-o săritură măsurînd două picioare, 
aidoma cu saltul zis troian*00, se năpustește-asupra lor. Ei, 
ca porumbii la vederea şoimului, se-ntorc cu spatele şi-o 
rup la fugă. Se prăbușesc, amestecați, grămadă, răniți sau 
năbuşiți unii de alții prin locurile, de ieşire prea înguste. 

In casa <zeului>, unde tăcerea este lege, se-mprăștie, 
nesfînt, un țipăt, căruia stîncile-i răspund. În nefireasca 
molcomire <ce-a urmat>, stăpînul meu sta drept, învăpăiat 
de armele-i strălucitoare, cînd, din adîncul sanctuarului, s-a 
înălțat un glas cumplit36!, care-a stîrnit printre oșteni înfio- 
rare, le-a-nsuflețit virtutea şi i-a făcut să lupte iarăşi. 

Atunci s-a năruit fiul lui Achilléus, străpuns în coastă 
de-ascuțișul spadei unui delphian şi a pierit, cu: alții, mulți, 
deodată”62. Cînd a căzut pe glie, cine nu l-a vătămat cu 
fierul spadei, cine nu i-a zvîrlit <barem> o piatră, lovindu-l 
din apropiere'sau nimerindu-l de departe? Frumosul trup i-a 
fost golit, prin răni sălbatice, de sînge. <Apoi> cadavrul lui, 
care zăcea aproape de altar, l-au aruncat afară din incinta 
unde jertfele mai fumegau. 

Dar noi, noi de îndată l-am luat în braţe și ţi-l aducem, 
ca să-l plîngi și să te tîngui pentru el, bătrîne, şi să-l aşterni 
cu cinste în mormânt. 

lată-l pe regele <Apollon>, care le spune oamenilor 
viitorul, mai-marele judecător al tuturor, cum s-a purtat cu 

Neoptólemos, venit <la sanctuarul lui> să-și ispășească 
vina! El, zeul, ca un om mişel, şi-a amintit de certuri vechi. 
Atunci de ce să-i spunem „înițeleptul“? 


(Însoțitorii lui Neoptólemos îi aduc cadavrul.) 


NE CORIFEUL 
Dar, iată, cadavrul regal, adus din pămîntul delphic, 
de palat se apropie. 
Sărmană jertfă! Și tu, sărmane bătrîn, 
primeşti acasă puiandrul de leu 
al lui Achilléus, 
dar altfel decît te- -așteptăi, 
Tu însuţi, lovit de-aceeaşi Si ia a 
surpat de aceeași ursită36 


PELEUS364 
(aplecat asupra cadavrului) 


Strofa 1 
Vai! am trăit să văd şi aceste 
<rămășiţe trupeşti> cumplite, 
să le primesc în braţe, în casele mele! 
Vai mie, aiai! 
Sunt nimicit, ah, cetate a Thessalfei! 
Mort sunt şi fără urmași, | 
nu mi-au rămas în case copii. 
Nefericitul de mine, cît pătimesc! 
Cărei ființe iubite să-i mai împart 
bucuros privirile mele? 
Gură, și faţă, şi mâini iubite! | 
Ah! pentru ce n-ai căzut sub Ilion, 
lovit de soartă, 
pe mal, lîngă <rîul> Simóis? 


CORIFEUL 
Murind <atunci> ar fi piimit cinstire pe măsura fap- 
telor şi chinul tău, moșnege, n-ar mai fi fost atît de jalnic. 


PELEUS 
Antistrofa 1 
- Nuntă, ah, nuntă, ce mi-ai pierdut, aiai, 

palatul şi ţara mea! 

Fiule, ah, de ce s-a-ntîmplat ca soţia ta, 
Hermione, cu numele vrednic de ură, 
să-mi învelească neamul întreg şi casa 

în năvodul lui Hades, 

îngrozitor pentru tine, copile? 

Mai bine pierea dinainte, lovită de fulger! 
Iarăşi, din pricina unei săgeți, care 

ti-a doborît părintele, 

vrînd să răzbune divinul său sînge, 


de ce s-a-ntîmplat să-l învinuiești pe Phoibos, 


tu <Neopt6lemos> un muritor, pe un zeu? 


CORUL 
Strofa 2 
Ototototoi! 
Mort e stăpînul! Să-ncepem 
jelirea pe modul funebru. 


PELEUS 
Ototototoi! 
La rîndu-mi, sărmanul de mine, 
vărs lacrimi din ochii bătrîni! 


CORUL 
ia a vrut-ọ un zeu, 
un zeu ţi-a trimis năpasta, 


PELEUS 
Fiule drag, pustiu mi-ai lăsat palatul, 
(nenorocire, sărmanul de mine!] 
ai părăsit un moșneag lipsit de urmaşi! 


CORUL 
De ce n-ai murit, moșnege, 
de ce n-ai murit înaintea copiilor tăi? 


A PELEUS 
Părul aș vrea să mi-l smulg 
și capul de moarte să mi-l izbesc. 
<Ascultă> cetate365, 
Phoibos de fiu și nepot m-a lipsit! 

CORUL 
Antistrofa 2 

Tu, care ai pătimit şi-a văzut asemenea rele, 
bătrînule nefericit, 
care-ţi va fi mai departe veacul? 

_„ PELEUS 
Fără copii şi pustiu, 
nemaisperînd într-un capăt al relelor, 
îmi voi urma încercările pînă la moarte. 


CORUL 
Zeii zadarnic ti-au hărăzit o nuntă divină366, 


PELEUS 
Toate- -au zburat, risipite-n văzduh; 
eu zac pe pămînt, <prăbușit> din 
cerul mîndriei mele. 


CORUL 
Singur, te-nvîrți în palatul tău singuratic. 


PELEUS 
Nu mai am patrie, patrie <nu mai am>. 
Sceptrul mi-l lepăd. Și tu, Nereido, 
din peştera ta înnoptată, priveşte-mă, 
cu totul sfîrşit sunt, căzut [la pămînt]! 


(Se aude un zgomot de tunet prelung.) 


CORIFEUL 
Ió, ió, ce-i cutremurul ăsta? 
Ce minune divină mă tulbură? 
Priviţi, uitați-vă, thessalienelor! 
O zeiță plutește prin strălucitorul văzduh, 
pășește spre cîmpul de ca: hrănitori al Phthiei. 


(Zeița Thetis se oprește deasupra scenei.) 


THETIS 
Peleus, în amintirea nunţii noastre de demult, eu, 
Thetis*, vin,. părăsind lăcaşul lui Nereus368. Întîi, pentru 

ca nenorocul tău de azi să nu-ți fie prea greu de îndurat; 
acesta mi-e îndemînul. Eu însămi, care n-ar fi trebuit să-mi 
pling născutul, l-am pierdut pe fiul meu și-al tău, pe 
Achillcus cel iute de picior, fără pereche în Hellada. 

Am să-ți dezvălui pentru ce-am venit aici. Ascultă-mă. 

Pe mortul ce i-a fost fecior lui Achilłéus, ai să-l în- 
gropi lîngă altarul pythian36; mormîntul lui să fie spre 
rușinea delphienilor și să mărturisească despre silnicia lui 
Orestes, despre omorul săvîrșit de braţul său. 

Femeia prinsă <în război>, vorbesc de Andromache, 
trebuie să locuiască pe pămîntul Molossiei370, bătrîne, după 
ce se va uni cu Helenos printr-o căsătorie legiuită3”!. 
Copilul său e singurul, din sîngele lui Aiak6s372, rămas în 
viață, dar din el se va ivi un şir de regi, ce vor domni în 
Molossia, răsfăţaţi de soartă. Nu-i drept să fie astfel 
nimicită stirpea noastră, şi nici a celor de la Ilion, căci 
zeilor de Troia încă le mai pasă, cu toate că s-a năruit, 
fiind urîtă de Pallăs-Athena. | 

lar tu, ca să cunoști cît de prielnic ţi-a fost patul meu 
[al meu, zeiță şi odrasla unui zeu], te voi scăpa de pa- 
costele muritorilor şi vei fi fără moarte, fără stricăciune, o 
divinitate. 

De-acum vei sta cu mine în lăcaşul lui Nereus, ca zeu 
ce însoţeşte o zeiță. De-acolo, ridicîndu-te cu trup uscat din 
mare3/3, vei merge să-l priveşti pe fiul nostru preaiubit, pe 
Achillâus, ce locuieşte în palatul lui de insular, pe Ţărmul 
Alb din marea Primitoare-de-străini374. 

Purcede, aşadar, du acest mort la Delphi, cetatea 
ctitorită de un zeu, și, după ce îl vei aşterne în pămînt, 
revino să te-aşezi în peştera boltită din promontoriul vechi 
al Sepiei375. Aşteaptă-mă acolo, pînă voi ieşi din mare, cu 
ceata Nereidelor, cincizeci la număr, și te vom însoţi 
<acasă>. ` | 

Tu trebuie să-nduri pînă la capăt ceea ce-ţi este 
hărăzit: așa voiește Zeus. Dar încetează să mai suferi pentru 
răposați. Căci zeii au statornicit o lege: toți oamenii, pînă la 
unul, sunt datori să moară. l 


PELEUS 


Augustă, nobilă soție-n patul nunții mele, fiică-a lui 
Nereus, fii bucuroasă! Ceea ce faci de tine vrednic este, de 

fiul tău şi de nepotul tău. Îmi voi curma durerea, dacă 
poruncești, zeiţo, și după ce-mi voi îngropa nepotul, voi 
merge-n grotele din Pélion376, unde am prins <demult> în 
braţe preafrumosul trup al tău, 
(Zeița Thetis dispare prin văzduhul scenei.) 

Oricine, dacă este înțelept, ar trebui să nu se-nsoare 
decît cu nevastă din părinți de nobil soi și fetele să și le 
dea numai după bărbați aleși; apoi să nu tînjească după 
vreo femeie rea, chiar de-ar aduce în cămin cea mai bogată 
zestre. Purtîindu-se aşa, nicicînd nu va stîrni asupra lui 
mânia zeilor377, | 


(Pleacă din scenă.) 


CORIFEUL 
(în vreme ce corul se îndepărtează și iese) 


Numeroase sunt formele sorții, 
numeroase-ntîmplări nesperate 
dezlănţuie zeii. 

Așteptările noastre nu se-mplinesc, 
un zeu le deschide neașteptărilor cale. 
La fel s-a-ncheiat și această <dramă>378, 


HELENA 


PERSOANELE 
(în ordinea intrării în scenă) 


HELENA, fiica lui Zeus şi a Ledei 

TEUKROS, un aheu 

CORUL femeilor spartane captive 

MENELAOS, soțul Helenei și regele Spartei 
BĂTRIÎNA portăreasă a palatului 

ÎNTÎIUL VESTITOR, om de încredere al lui Menélaos 
THEONOE, prorociţă, sora lui Theokly menos 
THEOKLYMENOS, regele Egiptului 

AL DOILEA VESTITOR, sclav al lui Theoklymenos 
DIOSKORII, fiii divinizaţi ai lui Zeus şi ai Ledei 
Femei egiptene, oameni din suita lui Theoklymenos și servitori. 


Acțiunea dramei se desfășoară la Pharos*'9, în Egipt, nu 

departe de malul mării și de Nil, în fața palatului regal. 

Intr-o parte a scenei se află mormîntul impunător al fostului 

rege Proteus. Pe treptele templului funerar și-a căutat sacru 
adăpost Helena. ` 


- HELENA 

Aici curg undele, frumoasele fecioare ale Nilului, ce 
umezesc pămîntul egiptean în locul ploilor lui Zeus, cînd se 
topesc zăpezile strălucitoare380. = 

Cât a trăit, mai-marele acestei ţări a fost Proteus; avea 
palatul în ostrovul Pharos, dar era regele întregului 
Egipt55l. El a luat-o de nevastă pe Psamâthe382, o fiică-a 
mării, al cărei soţ fusese înainte Aiak6s. Aceasta i-a născut 
în casă doi urmaşi: unul de parte . bărbătească, 
Theoklymenos, [aşa se cheamă, în pofida lipsăi lui de 
pietate], şi o fecioară nobilă, Eid6383, care a fost podoaba 
mamei sale, în pruncie, şi care, ajungînd în floarea vîrstei, 
cînd este coaptă pentru nuntă, 1 se spune Theonóe, deoarece 
cunoaşte tainele divine, cele ce sunt şi cele viitoare, un dar 
de cinste, moştenit de la bunicul său Nereus. a 

Cît despre mine, locul meu de baștină e Sparta, o ţară 
nu lipsită de renume, şi tatăl meu era Iyndâreos. Dar o 
legendă spune că Zeus, odinioară, luînd înfăţişarea unui 
lebădoi, veni la Leda, maică-mea, bătînd din aripi, ca şi 
cum îl urmărea un vultur, și dobîndi prin viclenie adăpost 
la sînul ei. Oare să fie de crezut legenda? 

Eu mă numesc Helena38* şi-am să vă spun ce mi-a 
fost dat să-ndur. Pe Ida, într-o vale-ascunsă, în jurul lui 
Alexandros, veniră, ca duşmance, trei zeițe, anume Hera, 
Kypris şi <Athena> fecioara care s-a născut din Zeus38, 
nerăbdătoare fiecare să treacă drept cea mai frumoasă. Și, 
ca momeală, folosindu-se de frumusețea mea — de poate fi 
numită astfel o năpastă mare — Kypris a biruit, căci i-a 
făgăduit arbitrului Al6xandros culcușul meu355. 

Lăsîndu-şi <turmele> în staule pe Ida, <curînd> sosi la 
Sparta Pâris, să mă ia în stăpînire ca soție. 

Dar Hera, mînioasă că a fost înfrîntă, nu l-a lăsat 
să-mbrățişeze decît un chip umflat cu aer. Nu i-am fost 
dată eu lui Páris, ci o imagine însuflețită, aidoma cu mine, 
pe care <Hera> a tăiat-o din văzduh. Fiul lui Priamos 
credea că sunt a lui: deșartă amăgire! El nu ținea <în 
brațe> decît o nălucă387. 

De altfel, hotărtrile lui Zeus <pe urmă> mi-au sporit 
amarul; el a iscat războiul între fiii solului 'Helladei şi 
sărmanii frigieni, ca să depp oze glia-mumă de gloata 
muritorilor, prea numeroasă358, și să-l vădească lumii pe 
cel mai viteaz hellen, <pe Achill&us>389. 

Dar ceea ce troienii se mîndreau să apere şi fotele 
aheilor ţineau să cucerească nu era trupul meu, ci doar un 
nume, <acela de Helena>. Căci ni-a luat Hermés prin slava 
cerului și într-un nor m-a-nfășurat — bag seama Zeus nu 
şi-a uitat fiica — şi-apoi m-a coborit în casa lui Proteus, ales 
drept muritorul cel rnai virtuos, ca să mă pot păstra <la el> 
n&prihănită pentru <soțul meu> Men€laos. 

De-aceea mă găsesc în locurile-acestea, pe cînd săr- 
manul soţ a sttîns armată mare și i-a urmărit pe răpitorii 
mei pînă sub zidurile Troiei. Și iată, multe suflete s-au 
stins, la rîul Skâmandros, de dragul meu. 

lar eu, în mijlocul atîtor încercări, sunt <veșnic> 
blestemată pentru că mi-aş fi trădat bărbatul şi că aş fi 
împins într-un război cumplit Hellada. 

Dar cum de pot să mai trăiesc? Pot, căci am fost în- 
credințată de Hermés că într-o bună zi voi locui din nou, în 
renumitul șes al Spartei, cu soțul meu, care va fi aflat că nu 
am pus în Îlion piciorul şi nu m-a-mbrăţişat nici un iubit390. 

Atîta vreme cât a vieţuit Proteus, căsătoria nu mi-a fost 
ameninţată, Dar de cînd zace învelit în bezna gliei, feciorul 
tegelui defunct încearcă să mă ia cu sila. 

Eu, pururi credincioasă soțului dintii, îngenunchez ca 
rugătoare la mormîntul lui Proteus, cerîndu-i să-mi pă- 
zească patul neatins, pentru Menélaos. Destul că în Hellada 
port un nume urgisit, vreau trupul barem, în Egipt, să-mi 
fie fără pată39!. | 


(intră Téukros, cu arcul în mînă, privind mirat în jur, ca un, 
străin într-o țară necunoscută.) 

TEUKROS3Z7 — 

Cine domnește în acest palat fortificat? Privind re- 
geştile porticuri și zidurile crenelate, ai spune că lăcașul 
este al lui Plutos393. 

(Constată surprins prezența Helenei.) 

Ah! zeilor, ce arătare! In faţa mea văd chipul unei 
blestemate, portretul ucigaș al celei care ne-a pierdut, pe 
mine şi pe toți aheii. Respingă-te cu scîrbă zeii de la ei, ca 
pe o copie leită a Helenei! O, dacă n-aș păși aici pe sol 
străin, cum te-aş ucide cu săgeata-mi care nu dă greș, căci 
prea mult semeni cu odrasla Ledei! 


HELENA | 
De ce, nefericitule? Oricine-ai fi, de ce-ţi întorci 
obrazul și mă urăști pentru năpastele Helenei? 


TEUKROS * - 
Ştiu c-am greșit; prea m-am lăsat cuprins de-nver- 
şunare. [Hellada-ntreagă o urăște pe fiica Ledei.] Îţi cer, 
femeie, pentru ce-am rostit iertare. 


HELENA 
Tu cine ești? De unde ai sosit aici? 


TEUKROS 
Sunt unul din acei nefericiţi” ahei, femeie... 


: HELENA 
Atunci nu-i de mirare că o blestemi pe Helena. Dar 
cine ești, din ce melcag? Cum trebuie să te numim? - 


i TEUKROS 
Mă cheamă Téukros; tatăl meu zămislitor e Telamón, 
iar țara hrănitoare Salamina. E 


HELENA 
Cum de-ai venit în valea Nilului? 


 TEUKROS | 
Sunt exilat; am fost gonit din patrie. 

HELENA 
Poți să te socoteşti un oropsit. Dar cine te alungă de 
pe pămîntul țării tale? . i u 


TEUKROS 
Cel care ar fi trebuit să ţină cel mai mult la mine: 
părintele meu Telamân. 


HELENA 
De ce te-a exilat? La mijloc va fi fost nenorocire 
mare. 


+e ~ 


TEUKROS 
Eu am avut un frate, Áias, mort la Troia, care m-a 
pierdut. 


HELENA 
Cum? L-ai lipsit cu sabia de viață? 


TEUKROS ; 
Nu! A murit zvîrlindu-se în spada lui. 


HELENA 
Era nebun? Nu-i fapta unui om întreg la minte. 


- TEUKROS 
Ai auzit de Achilléus, feciorul lui Peleus? 


HELENA 
Da... :Zice-se c-ar fi peţit-o, între alţii, pe Helena3%. 


TEUKROS - 
Cînd a murit, cei care au luptat alăturea de el s-au 
gîlcevit pentru armura lui. 


N HELENA 
In ce fel cearta lor l-a vătămat pe Aias? 


TEUKROS 


Cum armele le-a cîștigat un altul, el şi-a pus capăt 
vieții395. 

HELENA 
Napăsta lui a fost, se pare, pricina năpastei tale. 


TEUKROS 
Da; ar fi trebuit să mor cu el deodată. 


HELENA l 
Deci ai luptat și tu, străine, la cetatea Ilion. 


TEUKROS 
Am ajutat să fie nimicită, acum mă pierde ea pe mine. 


HELENA 
A fost cumva lăsată pradă unui foc pustiitor? 


TEUKROS 
N-a mai rămas <în scrum> nici urma unui zid. 


HELENA 
Biată Helena! pentru tine au murit troienii. 


TEUKROS 
De-asemeni şi aheii. Ce rele fără seamăn a iscat! 


HELENA 
Cît timp s-a scurs de cînd ați pustiit cetatea? 


TEUKROS 
De-atunci s-au petrecut aproape şapte secerișuri. 


HELENA 
Dar înainte cît aţi zăbovit luptînd la Troia? 


t 


TEUKROS 
Luni fără număr, zece anj de-a rîndul. 


HELENA 
Ați prins-o pîn’ la urmă pe regina Spartei? 


| TEUKROS 
Menclaos de păr a prins-o și-a tîrit-o. 

HELENA 
Biata femeie! Ai privit-o, sau povestești din auzite? 


TEUKROS 
Cu ochii mei; nu mai puțin decît te văd pe tine. 


HELENA 
la seama, zeii nu cumva să-ți fi stirnit vreo nălucire. 


TEUKROS 
Vorbește-mi despre aieeva; nici un cuvînt despre 
<Helena>. 


HELENA 
[Voi eii deci adevărat tot ce-ați văzut? 


TEUKROS 
Eu am privit-o, ţi-am mai spus, cu ochii mei, și însăşi 
mintea mea o vede39%,] 


HELENA 
Menélaos acum este acasă; cu soția lui? 


TEUKROS | 
Ei nu sunt nici la Argos, nici pe malul rîului 
Eurótas?97, 


HELENA 
$ Aiai! rea veste... pentru cei care sperau în știri mai bune. 


TEUKROS 
El ar fi dispărut, așa e zvonul, împreună cu Helena. 


HELENA 
Dar n-au-plutit spre casă toţi argeii laolaltă? 


TEUKROS 
Ba da, însă i-a risipit o vijelie, pretutindeni. 


à HELENA 
In ce deşert marin i-a prins furtuna? 

TEUKROS | 
Cînd îşi tătau prin valuri cale, în plină Mare Egeană. 


HELENA 
Şi nimeni, pe Mendlaos, nu l-a văzut de-atunci, trăgînd 
la țărm? | 


, TEUKROS 
Chiar nimeni; prin Hellada se vorbeşte că e mort. 


HELENA 
(aparte, apoi lui Téukros) 
Ah! sunt pierdută... Spune-mi, a lui Théstios copilă 
mai trăieşte3987 _ 


TEUKROS | 
Întrebi de Leda? Ea s-a dus, e moartă <vreau să zic>, 


HELENA | 
E moartă de ruşinea fetei sale, a Helenei, nu-i așa? 


TEUKROS 
Așa se spune. să era din neam de regi, s-a 


spînzurat. 


HELENA 


Dar: barem fiii lui Î yndăreos sunt vii sau nu sunt 


TEUKROS 
Sunt morţi şi nu sunt morfi; despre destinul lor știu 
două versiuni. 


HELENA 
Și care-i mai adevărată? (Aparte) O, cît amar, biata oe 
mine! 
TEURROS 
Se spune c-au fost prefăcuți în zei, sub forma unor 
aştri400. 

HELENA | 
Destin frumos, într-adevăr! Dar versiunea cealaltă 
cum sună? 


TEUKROS i 

"Din pricina surorii lor, și-ar fi luat cu spada viața. 

Insă destul am povestit despre trecut. Nu vreau să 
plîng de două ori pentru aceleași întîmplări. Venit-am la 
palatul regelui, mînat de gîndul să o văd pe prorocița 
Theonóe. Vrei să mă însoțeşti la ea, rugînd-o să-mi 
dezvăluie cum mă va duce aripata navă, sub vînt bun, în 
Cipru? 
„Acolo, pe tărîmul înconjurat de mare, mi-a poruncit 
Apollon, prin oracol, să mă mut, iar noua-mi vatră să se 
cheme Salamina, în amintirea insulei în care m-am 
născutt0l, P 


HELENA 

Străine, însăşi nava tá va nimeri cărarea. 

Dar păräseşte-acest pămînt, să nu te vadă 
Theoklymenos, stăpînul ţării, care-acum este plecat cu 
haitele de cîini, să facă jaf printre jivine. Fugi! El ucide 
orice călător hellen îi cade-n miîini. Nu cerceta de ce. Eu 
nu-ți voi spune; nu ţi-e de folos să ştii. 


_ TEUKROS | 

Intemeiat e sfatul tău, femeie. Să-ţi răsplătească zeii 
din belșug bunăvoința. Într-adevăr, la-nfăţișare semeni cu 
Helena, dar nu la inimă. Cît de aleasă, cît de altfel e a ta! 
O, de-ar pieri de moarte grea Helena, de nu s-ar mai 
întoarce-acasă niciodată! Dar tu, femeie; fii de-a pururi 
fericită! 

(Teukros pleacă.) 


HELENA 
La grozave dureri se cuvin tînguiri grozave. 
Ah! cum să suspin, pe ce mod să mă vaier, 
cu lacrimi, cu bocete sau cu strigări de doliu? Aiai! 


L] 

(În timp ce Helena îşi cîntă jalea în strofa următoare la 
mormântul lui Proteus intră Corul, alcătuit din captive spar 
tane, însoţitoarele sale.) 


„Strofa 1l 
Tinerelor înzestrate cu aripi, 
fecioarelor născute de Glie, 
Sirenelor^02, de ce nu răspundetți 
plînsului meu, <șuierînd> 
din fluier libyan403 sau din syrinx404? Aiai! 
Aduceţi prinos de lacrimi 
tînguirilor mele funebre, 
însoțiți cu dureri durerile mele, 
cu <mihnite> cîntări, cîntările mele <mîhnite>. 
Înalțe spre mine Pers&phassa405 
melodii jeluite, 
să răsune-mpreună cu bocetul meu, 
ȘI, ca un ecou, în lăcaşele sale nocturne, 
primească peanul1% înlăcrimat 
pe care-l închin 
cenușii sărmanilor morți. 


CORUL 

Antistrofa 1 
Lîngă undele vinete, 
întindeam veşminte de purpură 
prin iarba-ncreţită, 
sub aurul razelor soarelui. 
Le uscam pe tulpini de trestii, 
cînd, jalnic, un strigăt izbi urechile noastre, 
o tînguire de doliu, 
o elegie neînsoțită de liră, 
un vaier gemut, al unei femei. 
Părea că vreo nimfă sau vreo naiadăt07, 
lipsită de dragostea <zeului> Pan49%, 
își ţipă prin munte 
cîntecul ei plîngător de fugară, 
izvorît din peșteri stîncoase. 


179 


HELENA 
Strofa 2 
16, ió! asculta 1, femei din Hellada, 
voi prada tîlharilor mărul, 
a venit un năier aici, 
un aheu a venit, să-mi stîrnească 
lacrimi şi lacrimi. 
Îlion s-a prăbuşit 
sub viîlvătăile focului, mistuitoare, 
din pricina mea, de-mulți-ucigașa, 
din pricina numelui meu, sămînță de chinuri. 
<Maică-mea> Leda nu mai e vie, 
s-a legănat într-un laţ 
la auzul ruşinii mele. 
Soţul meu, după ce-a rătăcit 
îndelung pe mări, a pierit, 
secerat de moarte. | 
<Frațu mei>, Kastor şi geamănul lui, 
mândria și gloria patriei, 
nu se mai văd călărind zgomotos, 
nu se mai văd prin gimnazii, 
pe malul cu trestii al lui Eurótas, 
unde se iau la întrecere tinerii. 


CORUL 
Antistrofa 2 

Aiai, aiai! Un daimon4% 
ţi-a hărăzit o soartă 
grea de suspine, Helena. 
Ai avut parte de-o viață neviaţă, 
ai avut parte tocmai din clipa 
cînd ai fost zămislită 
în pîntecul mamei tale 
de către Zeus, 
a cărui aripă de lebădoi 
a tras prin ether o dîră ca neaua. 
De care năpastă ai fost cruțată? 
Care jignire a sortu n-ai îndurat-o? 
Leda e moartă; 
gemenii, dragii feciori ai lui Zeus, 
nu se răsfață în fericire; 

„ochii tăi nu mai văd pămîntul patriei tale; 
prin cetăți se împrăștie zvonul 

că te-ai întins în culcuşul unui barbar; 
soțul tău şi-a-ncheiat 

în marea-nspumată zilele; 

nu te vor mai bucura niciodată 

palatele tatălui tău 

și templul de bronz <al Athenei>+10. 


HELENA 

Epodă 
Alelei! Mîinile cărui troian, 
sau ale cărui bărbat din pămîntul Helladei 
au doborît <cu securea> pinul, 
un pin ce-a făcut să curgă şuvoi de 
lacrimi la Ílion4!!? 
Din lemnul acesta, fiul lui Priamos 
a dulgherit blestemata corabie 
care l-a dus peste valuri, împinsă 
de lopătari asiatici, 
pînă la vatra mea, 
pînă la prea-păguboasa mea frumuseţe, 
ca să mă smulgă de lîngă Menélaos. 
Îl însoțea vicleana, 
de-mulţi-ucigaşa Kypris, 
aducîndu-le moarte urmaşilor lui Dana6s 
[şi Priamizilor]+12, 
Cît sunt de năpăstuită! Ce soartă! 
Hera, <zeiţa> cu tron de aur 
care cunoaște augustele 
„strîngeri în braţe ale lui Zeus, 
mi l-a trimis pe <Hermâ6s> 
fiul cel sprinten la fugă al Maier. 
El m-a găsit culegînd 
proaspete ruje în poală, 


ca să le-nchin Athenei din templul de bronz, 


m-a ridicat şi m-a strămutat 

prin văzduh în acest uricios tărîm. 
Și astfel a izbucnit | 
războiul hellenilor cu Priamuizii. 


18] 


De-atunci, la rîul Simbis, 
numele meu, fără să am vreo vină, 
iscă un murmur de ponegrire. 


CORIFEUL 
Știm; ai de ce să suferi; dar cel mai bine este să înduri 
năpastele cu inima nerăzvrătită. 


HELENA 

Femeilor prietene, luați aminte la ce poveri m-a 
înjugat destinul. Dintru-nceput, felul în care m-am născut a 
fost <prilej de>- uluire pentru oameni. [Căci nu s-a mai 
văzut, nici în Hellada, nici în ţările barbarilor, ca o femeie 
să aducă prunci pe lume într-un ou <de pasăre> cu coajă 
albă, așa cum a făcut-o Leda, care, se spune, că m-a 
zămislit cu Zeus]?13. i 

Da, toată viața, toate cîte mi s-au întîmplat au fost 
uluitoare; în parte Hera e de vină, în parte frumusețea mea. 

O, de s-ar fi putut, să mi se şteargă, precum o pictură, 
chipul, să mi se schimbe frumusețea cu trăsături respin- 
gătoare şi, în același timp, din minţile hellenilor să piară 
tristul meu renume, ca ei să-mi laude neprihănirea, aşa-cum 
azi îmi veştejesc greşeala! 

Miînia zeilor, chiar cînd loveşte muritorul doar o dată, 
e grea, într-adevăr, ci se cuvine-a fi-ndurată. Dar eu de cîte 
ori n-am fost lovită de nenorociri! 

Întîi, deşi nu am vreo faptă rea pe conștiință, sunt 
socotită vinovată. Acesta-i un destin mai crud decît al 
celuia cu-adevărat nemernic: să fii învinuită de o crimă pe 
care nu al săvirşit-o. 

Apoi, zeii m-au dezrădăcinat din glia părintească și 
m-au adus printre barbari, unde, lipsită de cei dragi ai mei, 
duc trai de sclavă, cu care mă trag din oameni liberi: 
barbarii toți sunt sclavi, afar’ de unul singur. 

Unica ancoră care-mi ţinea speranța, venirea lui 
Menslaos ce m-ar fi scos din neajunsuri, acum, dacă el este 
mort, s-a frînt. | 

De-asemeni, mama mea e moartă 'şi lumea spune c-am 
UCIS-O eu; se spune pe nedrept, dar nedreptatea-aceasta mă 
apasă. Copila și mîndria mea, podoaba casei mele, lipsită 

de un mire, va cărunţi fecioarăt!4. S-au dus şi frații mei, 
fiii lui Zeus, Di6skorii cei renumiți. 

lar eu, strivită de restriște, văd cum în mine totul 
moare, deși încă mai viețuiesc. Dar iată, din atitea rele, cel 
mai mare: chiar de-aş ajunge într-o zi acasă, spartanii m-ar 
zvîrli la închisoare, crezind că sunt Helena de la Troia și că 

mă-ntorc fără Menslaos. 

Căci dacă soțul meu trăia, ne-am fi recunoscut unul pe 
altul, după anume semne, doar de noi știute. Acum 'aceasta 
e cu neputinţă și nu mai sper să-l văd vreodată. 

De ce să mai rămîn în viață? Ce soartă mă așteaptă? 

De bunăvoie, după-atitea pătimiri, să mă mărit cu 
Theoklymenos? Să locuiesc cu el sub un acoperiş, să stau 
la masa lui îmbelşugată? Cînd o femeie-ncheie căsnicie-a- 
mară, amară i se pare chiar şi bogăţia. 

Urmarea cea mai înțeleaptă e să mor. Dar cum să pier 
în chip frumos? Prin spînzurare? Nu! Eu nu vreau să atîrn 
în lațul unui ștreang. Pînă ŞI sclavii socotesc aceasta 
înjosire. În schimb jungherul are ceva nobil și frumos; 
retează-atît de iute firul vieții. 

Vedeţi în ce adînc al disperării am căzut. Pentru 
femeie frumuseţea e un izvor de fericire; însă pe mine 
frumusețea m-a pierdut. 


CORIFEUL 
Helena, orișicine-ar fi străinul care a trecut pe-aici, să 
nu crezi c-a grăit doar adevărul, privitor la toate. 


HELENA 
Dar el a răspicat că soțul meu e mort. 


+ CORIFEUL 
Destule spuse limpezi adesea sunt minciuni. 


Ă HELENA 
In spuse limpezi mai curînd se recunoaște adevărul. 


CORIFEUL 
Eşti înclinată să-ți închipui că totul merge rău, nu 
bine. i 7, 

HELENA ; 
Mă prinde teama şi mă face să cred că sunt ame- 
ninţată. | 


CORIFEUL 
<Spune-mi,> te bucuri de bunăvoința celor din palat? 


HELENA | 
Cu toţii-mi sunt prieteni, afar’ de cel ce vrea să-i fiu 
nevastă. 


CORIFEUL 
Atunci, ascultă sfatul meu și părăsește-altarul funerar. 


HELENA 
Să părăsesc altarul? Ce fel de sfat îmi dai? 
CORIFEUL 

Mergi în palat la 'Theon6e, care-i atoateştiitoare, 
fecioara mării, rodul Nereideit!5, întreab-o dacă soţul tău 
trăieşte sau dacă i s-a stins lumina zilei. Cînd îți vei şti fără 
greșeală soarta, vei fi îndreptăţită să te bucuri sau să plîngi. 
Dar cîtă vreme n-ai ştiinţă sigură despre nimic, la ce ți-ar 
ajuta să te mîhnești? 

Increde-te în sfatul meu, mormîntul părăseşte-l, mergi 
s-o-nțilneşti pe Theone și vei afla, prin ea, întregul adevăr. 
Cînd ai chiar în palat asemenea oracol, de ce ai căuta în 
altă parte? i 

Aş vrea să te-nsoţim şi noi în casă şi să-ntrebăm, cu 
tine laolaltă, fecioara .prorociță. Femeile au datoria să se 
ajute între ele. | 


HELENA 
Voi urma, prietenelor, sfatul. vostru. 
Intraţi, intrați în palat, 
să aflaţi înăuntru lăcaşului 
ce înfruntări îmi gătește ursita! 


CORUL 
Noi suntem gata; răspundem chemăru tale. 

HELENA 
Ió! zi de năpastă! 
Ce noutate vol auzi, 
sărmana de mine? 
Ce mă va face să pling? 
CORUL 
Prietenă, nu te grăbi să prezici 
întruna mai-răul, 
nu suspina înainte de vreme! 


HELENA 
Amară-a fost soarta soţului meu! 
Oare mai vede lumina zilei, 
cvadriga lui Helios416, căile stelelor, 
sau și-a-nceput, printre morti, 
nesfirșitul surghiun, sub pămînt? 


CORUL 
Orice va fi să se-ntîmple, Helena, 
încrede-te în bunătatea ursitei. 


HELENA 
Eur6tas <rîu de acasă> 
unduind între maluri cu trestii verzui, 
te invoc și mă jur: 
dacă vestea morţii bărbatului meu 
se-adevereşte. .. 


CORUL 
Ce vrei să spui? Cuvinte lipsite de noimă? 


HELENA 
„Sunt hotărîtă să pier. 
Voi strînge în jurul gîtului meu 
un juvăţ de moarte, 
un ștreang atirnat, 
sau îmi voi înfige, pîn’ la plăsele, 
un jungher de oțel în carne 


și din gâtlej îmi va curge șuvoi de sînge4!7, 


Astfel mă voi jertfi celor trej, zeiţe+8 


-+ 

și  Priamidului <Pâris>, 
care cînta din 'syrinx odinioară, 
lîngă sălaşele turmelor şale. 


| CORUL 
O, fie să afli altă ieşire 


"din suferinţe 


Şi să te bucuri de fericire! 


HELENA 
I6! Troia, năpăstuită <cetate>, 
ai fost răpusă de-o biruință nemernică 
și pătimirile tale n-au capăt! 
După ce Aphrodita <zeița plăcerilor> 
m-a dăruit lui Paris, ^ 
darul acesta făcu să se verse 
șiroaie de sînge, şiroaie de lacrimi; 
dolii urmară la dolii, plîngeri la plîngeri. 
Mamele s-au mistuit pentru pierderea fiilor, 
fecioarele şi-au închinat cosiţele | 
pe mormintele noi ale fraților, 
aproape de undele riului Skâmandros. 
Hellada-a pornit să tipe, să tipe jalnic, 
vaier lugubru de bocitoare, 
şi-a lovit cu mîinile fruntea 
și frageda față și-a zgîriat-o 
din unghii, umplind-o de sînge. 


O Kallist6, fecioară preafericită din Arkadia, 

care, sub chipul unei jivine cu patru labe, 

ai avut parte de aşternutul lui Zeus, 

soarta ţi-a fost cu mult mai ușoară decît a mamei! 


- Te-ai prefăcut într-o fiară păroasă, 

într-o leoaică zvîrlind priviri cumplite, 
şi ai scăpat de povara durerilor tale4!?. 
O Titanido, fiica lui Merops, 
preafericită ai fost și tu! Pe tine, 
fiindcă erai atît de frumoasă, 

Artemis te-a alungat din cortegiul său 


şi te-a schimbat într-o ciută cu coarne de aurt20. 


Doar frumuseţea mea <blestemată> a nimicit, 


a spulberat fortărețele Troiei 
şi-a secerat mulțimi de ahei. 


(Helena şi Corul intră în palat42l. Scena rămîne o vreme 
goală, apoi apare Men€laos, îmbrăcat în bucăți de pînză de 
corabie și acoperit de alge, ca un naufragiat.) 


MENELAOS 

O Pelops, tu care, odinioară, într-o faimoasă cursă de 
cvadrige, l-ai biruit la Pisa pe Oin6măos, de ce nu ţi-ai 
sfîrşit încă de tînăr viaţa 422, mai înainte să-l fi zămislit pe 
tatăl meu, Atreus, a cărui soață, Aer6pe, i-a dăruit doi fii, 
pe Agamemnon şi pe mine, Men€laos — pereche. renumită! 

Eu cred, şi-o spun fără trufie: corăbiile mele au cărat 
la Îlion armată cea mai mare din câte-au fost vreodată, dar 
nu de-a sila înjghebată, precum obișnuiesc monarhii, căci 
tinerii Helladei m-au urmat de bună voie. O parte din 
războinici nu mai sunt; se poate socoti numărul lor, la fel 
Şi-al celor care, izbăviți din valurile mării, au adus doar 
numele răpuşilor acasă. 

În schimb eu nu am încetat să rătăcesc pe marea sură, 
clătinat de vijelii, de cînd am ruinat cetatea Troia, şi zeii-n- 
(îrzie să-mi împlinească dorința de a reveni în țară. 

Am navigat pe lîngă ţărmuri despuiate, prin neprie- 
tenoase golfuri libyene; însă, de cîte ori corabia se-apropia 
de glia părintească, un vifor duşmănos mă respingea din 
nou în larg. Nu mi-a suflat în pînze vînt prielnic niciodată, 
ca să mă poarte-n patrie. 

Acum eu mă găsesc aici, sărman” de mine, zvîrlit de o 
furtună pe acest meleag. Prietenii mei s-au pierdut ŞI, 
nimerind în niște stînci, corabia mi s-a făcut fărîme; și din 
aceste rămășițe felurite, cîndva cu măiestrie îmbinate, nu a 
rămas decît carena, pe care numai anevoie, doar printr-un 
nesperat noroc, am izbutit să ne salvăm, eu și Helena, 
ce-mi căzuse-n miîini la Troia. ` 

Nu: ştiu nici numele acestei țări, nici a poporului 
de-aici. Aș fi putut să-ntreb, dar m-am ferit să mă-nttlnesc 
cu lumea, în straiul ăsta zdrenţuit şi, totodată, de ruşine 
vreau să nu-mi dau în vileag nenorocirea. 


Pi 

Un. om de rang înalt, cînd cade în restriște, se simte-a- 
marmic de stingher, altminteri decît un biet sărăntoc, deprins 
cu soarta rea mai dinainte. Dar iată că nevoia mă-mboldeşte 
<să-ndrăznesc>: n-am demîncare, nici veșminte — dovadă e 
că mă acopăr cu rupturi de pînză, culese cînd s-a sfărîmat 
corabia. Veșmintele-mi de altădată, mantale somptuoase, 
haine scumpe, le-au -risipit talazurile mării. 

Cît o privește pe soția mea, izvorul pentru mine-al 
multor chinuri, am tăinuit-o în adîncul unei peșteri cu 
cotloane şi-am pus cîțiva <năieri> prieteni, scăpați cu viaţă, 
s-o păzească, pe urmă am venit încoace. | 

Umblam de unul singur, să găsesc, dacă se poate, 
pentru prietenii rămaşi acolo ajutoare, Îndată ce-am văzut 
palatul, înconjurat. cu-nalte ziduri, şi porţile impunătoare, 
dovezi de mare bogăţie, <am îndrăznit> să mă apropii. De 
la o casă-mbelșugată sper să capăt, pentru sărmanii mei 
năieri, unele daruri, în timp ce nişte oameni nevoiaşi nu ar 
putea să ne ajute. 

Hei, paznicule! Vino din palat, ca să le dai <apoi> 
stăpînilor de veste că a bătut la poarta lor un oropsit! 


(O portăreasă bătrînă deschide marea poartă a pala tul ui ȘI 
se oprește în prag.) 


BĂTRÎNA PORTĂREASĂ 
Cine-i la poartă? Haide, pleacă de lîngă palat! Nu sta 
în pragul porții dinspre curte, nu-mi tulbura stăpînii! 
Altminteri vei muri, căci eşti hellen, şi noi n-avem de-a 
face cu hellenil. 


MENELAOS 
Bătrîno, greu ţi-a fost cuvîntul, şi nu fără urmare. Mă 
voi supune, fie! Dar potoleşte-ţi fierea. 


BĂTRÎNA 
Străine, pleacă! Asta e porunca: nici un hellen să nu 
se-apropie de casă. 
 MENELAOS 
Nu mă amenința cu pumnul, nu mă-mpinge! 

BĂTRÎNA 
Tu nu faci cum ţi-am spus; a ta e vina, 


MENELAOS 
Vesteşte-le stăpinilor, în casă... 


BĂTRÎNA l | 
Să ştii c-ai s-o păţeşti, dacă voi duce veste de la tine. 


MENELAOS 
Sunt un străin, scăpat din naufragiu; am dreptul de-a 
primi azil. 
BĂTRÎNA 
Mergi, caută-ți un alt sălaș în locul celui de aici., 
MENELAOS | 
Ba nu. Am să pătrund în casă. Ascultă-mă și tu pe 
mine. 
BĂTRÎNA 
Dar ştii că ești sîcîitor. Am să te dau afară cu de-a sila. 


MENELAOS 
Aiai! Unde-i armata mea de altădată? 


BĂTRÎNA 
Chiar dacă-n ţara ta erai om mare, aici nu prețuieşti 
nimic. : 


MENELAOS 
O zeilor! nevrednice insulte! 


BĂTRÎNA 7 
De ce ţi-s pleoapele înlăcrimate? Cui te tîngui? 


MENELAOS : 
Ursitei mele fericite din trecut. 


BĂTRÎNA 
Atunci, lipseşte de aici și plingi-le prietenilor tăi. 

MENELAOS 
Ce (ară este-aceasta? Al cui acest palat regesc? 


i | BĂTRÎNA 
In case locuia Proteus, iar țara dimprejur Egiptul este. 


MENELAOS 
Egiptul? Poate fi ceva mai rău? Ah! unde-am nimerit? 


BĂTRINA 
Ce vină îi găsești acestui giuvaer al Nilului? 


MENELAOS 
Nimic nu-i bag de vină. Doar suspin pentru nenoro- 
cirea mea. 


BĂTRÎNA 
Tu nu eşti singurul; sunt mulți cei care n-o duc bine. 


MENELAOS 
Monarhul ce mi l-ai numit se află în palat? 


BĂTRÎNA 
El zace în acest mormânt. Azi fiul său domnește peste 
țară. 


MENELAOS 3 
Unde se află <noul rege> așadar? In casă ori afară? 


BĂTRÎNA 
Afară, dar păzea! Căci el îi dușmănește aprig pe helleni. 
MENELAOS 
„Ce i-au greşit hellenii, ca să mă pedepsească și pe 
mine? 


BĂTRÎNA 
Helena locuiește în palat, fata lui Zeus. 


» MENELAOS 
Ce-spui? Ce vorbă ai rostit! Mai spune-odată! 

| BĂTRIÎNA | 
Fiica lui Tyndâreos, care pe vremuri locuia la Sparta. 


MENELAOS 
De unde a venit? Ce înţeles să dau acestor întîmplări? 


BĂTRÎNA 
Ea ne-a sosit aici din Lakedâimon4?5, 


MENELAOS 
Cînd? (Lui însuși) Nu-mi vor fi răpit din peșteră 
nevasta! aa 


BĂTRÎNA 

Mai înainte să fi mers la [liọn aheii. Acuma pără- 
seşte-acest palat regal cuprins de tulburare. 

Tu n-ai venit la vreme potrivită <în Egipt>. Să nu 
îrçapi în mîinile stăpînului, căci darul lui de bun-venit va fi 
chiar moartea ta. Eu cu hellenii sunt prietenă, cum vezi, Și, 
dacă ţi se pare c-am vorbit mai aspru, e. pentru că mi-e 
frică de stăpîn. 


(Bătrîna portăreasă intră în palat.) 


MENELAOS 

Ce-nseamnă asta? Ce să cred? Dezvăluirile <bătrînei> 
m-au făcut și mai nefericit decît fusesem. | 

Să fie cu putință? Imi cuceresc la [lion soția, ajung 
aici cu ea <din întîmplare>, o ţin ascunsă într-o peşteră 
<sub pază> și iată, dau de o femeie, ce locuiește în palatul 
ăsta, purtînd același nume cu nevasta mea! lar după spusa 
<portăresei> tatăl său e Zeus. Pe malurile Nilului poți oare 
să-ntilneşti un muritor care se cheamă astfel? 

Zeus nu e decit unul singur, cel din cer. 

Și unde să :se-nalţe, Sparta, în altă parte, decît în 
vecinătatea rîului Eurtas cu frumoase trestii? La fel, să fie 
doi bărbați cu numele Tyndâreos? Care cetate își împarte 
numele cu Lakedâimon sau cu Troia? 

= Nu ştiu de fapt ce să răspund. Totuşi pămîntul este 
larg; fără-ndoială că același nume se întîlneşte de mai 


19] 


multe ori, fie că-i vorba de cetăți sau de femei, nimic nu e 
într-asta uimitor. 

ȘI iar, de ce m-aş teme de amenințarea unei sclave? 

Nu viețuiește om cu sufletul atît de crud, încît să 
mu-mi dea hrană, știind cine sunt eu. Faimos este incendiul 
Troiei şi brațul care l-a iscat. Menlaos.e cunoscut de toți 
în lumea largă. 

Deci îl voi aştepta pe domnul casei și două căi, la fel 
de sigure, mi se deschid: dacă bărbatul este un sălbatic, voi 
sta pitit, apoi mă voi întoarce <grabnic> la epavă; sau, dacă 
desluşesc la el vreo trăsătură de blîndeţe, îndată îi voi cere 
ajutoarele de care ducem lipsă în restriște. 

Dar umulirea de pe urmă, a unui oropsit ca mine, e să 
cerşesc <mijloace pentru supraviețuire> de la un tiran, cu 
toate că şi eu sunt rege. N-am încotro, nevoia mă sileşte. 
Știu un dicton; nu l-am spus eu, ci înțelepții: nimic nu e 
mai tare ca necesitatea. ` 


(Menlaos se ascunde. Revin din palat Helena, pe scenă, 
Corul în orchestra.) | 


| CORUL 
Am auzit profeția fecioarei. 
‘In casa regală, oracolul său 
a dezvăluit că Menlaos ` | 
nu s-a pierdut pin-acum sub pămînt, 
printre umbre, în Erebos424, 
unde lumina e neagră, ci rătăcește 
şi pătimeşte pe mări furtunoase, 
fără să poată ajunge în portul : 
sau pe pămîntul patriei sale. 
Sărman vagabond din greu încercat, 
lipsit de prieteni, 
pe câte țărmuri străine n-a pus piciorul, 
de cînd a phutit cu corabia lui 
departe de Troia! 


(Helena îşi caută din nou refugiu la mormintul lui Proteus.) 

HELENA | 

Iată, mă-ntorc să mă așez pe treptele acestui sanctuar. 

<Fecioara> Theonse, care ştie totul, mi-a-mpărtășit 
cuvinte dătătoare de speranţă, spunînd deschis că soțul meu 
e viu sub cer şi vede strălucirea zilei, că rătăcește la-ntîm- 
plare, plutind mereu din mare-n mare, dar că-ntr-o zi, sleit 
de-atîtea grele încercări, el va sosi pe-aceste maluri, cînd i 
se va-mplini sorocul încetării suferințelor. 

Un lucru doar nu mi l-a deslușit, dacă, venind aici va 
izbuti să plece teafăr. Nu mi-am îngăduit să-i pun mai 
multe întrebări, fiind nespus de fericită să aud că soțul meu 
trăieşte. 

El se găseşte, spune prorociţa, prin apropiere, doar cu 
o seamă de prieteni, scăpați pe coastă dintr-un naufragiu. 

Aiai, Menslaos, cînd vei veni? Ce dor îmi este să te 
văd. 

(Menclaos se arată; Helena, speriată, aleargă la sanctuar.) 

Ah! Cine-i omul ăsta? Să fie vreo capcană? 

Vreun complot urzit de Theoklymenos, dușmanul 

zeilor? 

Degrabă, la mormânt, în goană, ca o mînză sprintenă, 

ca o bakchantă pradă nebuniei zeului! 

Ce-nfăţişare <de sălbatic> are 

necunoscutul care vrea să mă înşface! 


MENELAOS 
Ascultă-mă! De ce alergi cu-atita deznădejde la mor- 
mînt și la altarul înnegrit de fumul jertfelor? Stai, nu fugi! 
Acum că-ți văd obrazul, rămîn înmărmurit, cuvintele mi se 
opresc în gît. 


HELENA 
Femeilor, mă simt ameninţată. Bărbatul ăsta nu mă 
lasă la altarul funerar; el vrea să mă apuce, ca să mă 
dăruiască poftelor tiranului de care încercam să scap. 


MENELAOS 
Eu nu sunt nici tîlhar, nici servitorul unui ticălos. 


HELENA 
Atunci de ce ţi-e trupul îmbrăcat în zdrențe? 

MENELAOS 
Alină-ți temerile. Pune capăt fugii tale. 


HELENA 
Acum, că strîng în brațe piatra funerară, mă opresc. 


MENELAOS 
„Ah! cine eşti? Ce văd, femeie? Al cui este obrazul tău? 


HELENA 
Dar tu, tu cine eşti? Îţi pun aceeași întrebare. 


MENELAOS 
Nu, niciodată n-am văzut o astfel de asemănare. 


HELENA 
' O zeilor! Da, e ceva divin în recunoașterea unei fiinţe 
dragi. 


MENELAOS 
Părinții tăi sunt în Hellada sau te-ai născut prin partea 
locului? 


HELENA | 
Eu din Hellada sunt. Dar tu? Aş vrea să ştiu de unde ești? 


| MENELAOS 
Mi te vădeşti a fi aidoma Helenei. 


HELENA 
Tu mie-mi pari a fi leit Men6laos. Dar nu știu ce 
să cred. 


Ă MENELAOS 
Intocmai. Sunt Menslaos, cel mai năpăstuit bărbat din 
lume. 


HELENA 
(ntinzînd mîinile'spre soț) 
O, vino-n braţe la soția ta! Prea mult te-am așteptat. 

MENELAOS 
Soția mea? Ce înţelegi să zici? Să nu-mi atingi îmbră- 
cămintea. 


HELENA 
Eu sunt chiar cea pe care tatăl meu Tyndâreos ţi-a dat-o. 


MENELAOS 
Hekate purtătoare de tăclii, trimite-mi vise bune! 


HELENA 
Dar nu sunt vis nocturn, nu m-a trimis zeița ce 
pîndește la răscruci425. 


MENELAOS 
Dar nici eu nu-s bărbat avînd două neveste. 


HELENA 
Asupra cărui altui pat ai drepturi de stăpîn? 


MENELAOS 
„+ Asupra patului <unei femei> pe care am adus-o de la 
[ion și-acuma stă ascunsă într-o peşteră. 


HELENA 
Nu, niciodată n-ai avut soție alta decît mine. 


Li 


MENELAOS 
Mă cred a fi cu mintea-ntreagă. Să-mi fi slăbit cumva 
vederea”? 


i HELENA 
Văzîndu-mă, nu crezi că-ți stă în faţa ochilor nevasta? 


MENELAOS 
La trup îi semeni mult, dar n-am altă dovadă. 


HELENA 
Priveşte-mä! Ce mai dorești? Mai cauţi vreo dovadă? 

F MENELAOS | 
Într-adevăr, parcă eşti ea, nu voi tăgădui. 


“HELENA 
Ce altceva te va încredința, dacă nu ochii tăi? 


MENELAOS 
Aici e tot necazul: eu am altă. soție. 


HELENA 
Dar eu n-am fost nicicînd la Îlion; era numai năluca mea 


r 


MENELAOS 
Stă cineva să făurească umbre-nsufleţite? 


HELENA 


Văzduhul, prin lucrarea zeilor. Ei ți-au înfiripat ne- 
vasta din văzduh. 


MENELAOS 
Şi care zeu a plăsmuit-o? Ceea ce-mi spui mă 
năucește. 


HELENA 


Zeița Hera, ca să nu mă dea lui Páris, a plăsmuit o 
înlocuitoare. = 


MENELAOS 
Nu se putea să fii deodată și la Troia, și aici. 


HELENA 
(apucîndu-i mîinile) 
Un nume poate fi în multe locuri, un trup, cu neputinţă. 


MENELAOS 
(desprinzîndu-se) 


Nu! lasă- i Destulă-mi este povara chinurilor mele. - 


HELENA 
Vrei să mă părăsești, să ai în patul căsniciei o nălucă? 

Soo a MENELAOS 
Să-ţi fie spre noroc asemănarea cu Helena! Bun rămas! 


HELENA 
Ah! sunt sfârşită. Iar îl pierd pe soțul meu abia găsit. 


MENELAOS 
Eu cred în tot ce-am pătimit la Troia, nu în tine, 


HELENA 
Vai mie! Cine-i mai năpăstuită decît mine? Bărbatul 
meu mă părăsește. Nu voi ajunge în Hellada și nu-mi voi 
revedea căminul. 


(Intră un vestitor, om de încredere al lui Menélaos.) 


= ÎNTÎIUL VESTITOR 
Menélaos, te-am căutat şi te-am găsit cu greu, după 
destulă rătăcire prin acest tărîm 'străin. Am fost trimis la 
tine de prietenii rămaşi în viaţă. l 


MENELAOS 
Ce s-a-ntîmplat? Doar n-aţi fost jefuiți de băștinași? 


VESTITORUL 
Minune s-a-ntîmplat; cuvînt prea slab față de faptul 
petrecut. ; 


MENELAOS 
Vorbeşte! Zorul tău arată că aduci o ştire uimitoare. 


VESTITORUL 
Pot spune răspicat: în van ai îndurat noianul tău de 
chinuri; 


MENELAOS 


__ De ce să te mai văicăreşti pentru necazurile vechi. Hai, 
spune noutățile! 4 

VESTITORUL 

Soţia ta s-a dus, pierdută în cotloanele văzduhului, s-a 
ridicat şi nevăzută s-a făcut. Acuma cerul o ascunde, iar 
sfînta peșteră în care o păzeam e goală. Și pînă să se-nalţe, 
a rostit: 

„Iroienilor năpăstuiţi şi oropsiților ahei, voi pentru 
mine ați murit, prin uneltirea Herei, la rîul Skâmandros, pe 
maluri. Credeaţi cu toții că Helena sta cu Páris, dar n-a stat 
ea <cu-adevărat>. Eu, după ce-am rămas cu voi cît timp 
mi-a poruncit Ursita, acum mă-ntorc în cer, care mi-e tată. 
lar numele nefericitei fete-a lui Tyndâreos zadarnic a fost 
ponegrit; ea cu nimic nu-i vinovată.“ 

Dar iat-o însăși pe Helena. Bun găsit! Aici erai? Şi eu, 
care vesteam că te pierduseși printre stele! Bag seamă n-am 
ştiut că ai şi aripi. Nu voi îngădui să ne mai păcăleşti o 
dată. Destulă trudă ne-ai făcut să îndurăm la Ilion, şi soţul 
tău, și noi cei care am luptat de partea lui. 


MENELAOS 
Acum e limpede. Tot ce spunea Helena este-adevărat; 
a dovedit-o el. O, cît am aşteptat această zi şi cît mi-a fost 
de dor să te cuprind î în braţe! 


HELENA 
O soț preascump,; Men6laos, ani după ani la şir te-am 
așteptat! Mı s-a ivit în față însăși bucuria. 
Ah! ce bucurie, dragile mele! 
Son fără număr au înflăcărat tăria, 
pînă să-mi strîng în braţe bărbatul, 
să-l înlănţui cu mîini iubitoare. 


MENELAOS | 
Și eu te strîng la pieptul meu. Atît de multe am a-ți 
spune, că nici nu ştiu cu ce să-ncep. 


HELENA 
Sunt cei de bucurie, 
părul, pe frunte, îmi flutură, 
din pleoape îmi picură lacrimi, 
mîinile mele te tin, o Menélaos! 
Gust iară dulceața îmbrățişării. 

MENELAOS 
O faţă nespus de dragă! 
Departe de mine gîndul să-ţi aflu vreo vină. 
Eşti a mea și te ţin în braţe, 
rod al iubirii lui Zeus cu Leda! 
<Gemenii>, frații tăi tineri, 
sub lumină de torţe, călări pe cai albi, 
ti-au menit fericire, belșug ţi-au menit, 
odinioară, de mult. Dar, iată, 
Hera de mine te-a despărțit, 
hărăzindu-te unui destin mai înalt, 
şi mi-a lăsat palatul pustiu. 


HELENA 
<Ultima ta> năpastă, spre binele nostru, 
acum ne unește, Menélaos, 
chiar dacă mult prea tîrziu426. 
Fie să mă pot bucura r 
de norocul acesta zăbavnic! 


CORIFEUL 
Da, bucură-te! Asta îți doresc şi eu. Din doi, de sunt 
uniți, nu trebuie să fie unul trist şi altul fericit. 


HELENA 
Dragile mele dragi, 
nu se mai cade să gemem pentru trecut; 
mi s-a topit suferința. 

Al meu e, al meu e Men6laos, 
cel întors de la Troia. 
O, cît de lungă mi-a fost așteptarea! 


MENELAOS 

Eu sunt al tău, tu ești a mea. După atîtea mii de zile 
grele, am înţeles ce-a pus regina zeilor la cale. 
Vărs lacrimi, dar sunt lacrimi vesele, 
vădind plăcere, nu amărăciune. 
HELENA 

Fericire nespusă! Ce muritor 
putea să mai spere aceasta? 
Nu-mi vine să cred că te strîng la piept. 

MENELAOS | 

La fel te strîng și eu, pe tine despre care am crezut că 

ai fugit la Troia, între zidurile sale triste. De dragul zeilor, 
<spune-mi> cum ai plecat atunci din casa mea? 


SE HELENA 
Aiai, te întorci spre acel început amarnic! 
Aiai, amarnic îmi e să-ți răspund la-ntrebare! 


MENELAOS 
Vorbeşte! Omul e dator să se împace cît mai bine cu 
tot ce vine de la zei. 


HELENA 
Mi-e silă să dau în vileag întîmplări cumplite, 
cumplite urechilor tale. 


MENELAOS 
Vorbeşte, totuși; e plăcut să depeni încercări trecute. 


HELENA 
Nu am zburat peste mare spre patul 
unui tînăr din Asia, 
nu am zburat mînată de pofta vreunei 
nelegiuite-nşoţiri. 


MENELAOS 
Ce soartă sau ce zeu te-a smuls atunci din patrie? 


HELENA 
: Hermés, fiul lui Zeus cu Maia, 
m-a mutat lîngă Nil. 


MENELAOS 
Minune! Cine l-a trimis? Ciudată povestire! 


HELENA 
Am plîns îndelung şi-acum iar 
mi-s umede pleoapele. 
Am fost nimicită, da, de soția lui Zeus. 


A MENELAOS 
De Hera? Insă ce temei avea să ne lovească? 

, HELENA SR 
Vai mie, năprasnic destin! 
'O băi, o izvoare, în care zeițele 
și-au scăldat luminoasele trupuri! 
De-acolo s-a tras, li s-a tras <faimoasa> gîlceavă. 


| MENELAOS 
De ce, din pricina gîlcevii, Hera te-a făcut să suferi? 


HELENA 
Ca să-l lipsească de mine pe Pâris... 


MENELAOS 
Cum? Lămureşte-mă. 


HELENA 
„căruia Kypris mă făgăduise. 


MENELAOS 
Sărmano! 


HELENA 
Sărmana de mine, astfel am fost mutată, 
plîngînd, în Egipt, sărmana de mine! 


MENELAOS 
Mi-ai spus că Pâris a primit, în locul tău, năluca ta. 


HELENA 
O mamă, Cît ţi-a fost dat să suferi, 
cîte dureri acasă! 


MENELAOS 
Ce vrei să spui prin asta? 


HELENA 
Mama e- moartă. S-a sugrumat 
într-un lat atîrnat, de-atîta rușine, 
închipuindu-și că ţi-am piihănit căsnicia. 

MENELAOS 
O zeilor! Dar fata noastră, Hermione, mai trăieşte? 


HELENA 
" Nemăritată, fără copii, bărbate, 
suspină mereu pentru mama ei desfrînată. 


MENELAOS 
Mi-ai nimicit căminul, Páris, din creştet pînă-n temelie. 
Iată de ce ați pierit, și tu, 
şi nenumărați urmași, cu arme de bronz, 
al lui Dana6s. 


HELENA 
Pe mine, nemermica şi blestemata, 
un zeu m-a zvîrlit departe de țara mea, 
departe de tine, în ziua cînd - 
mi-am părăsit palatul şi patul, 
dar nu pentru destrăbălate plăceri. 


CORIFEUL 
Dacă de-acuma s-ar putea să vi se schimbe soarta 
înspre bine, tot răul vostru din trecut ar fi răscumpărat. 


VESTITORUL 
Menélaos, împărtăşeşte- mă din bucuria voastră, pe care 
o-nteleg, dar încă nu destul de n pede: 


MENELAOS 
“Bătrîne, poți. intra și tu în vorba noastră. 


VESTITORUL Ş 
Cum? Nu din pricina ușurătăţii ei am îndurat la Ilion 
atita trudă? 


MENELAOS 
Ea barem nici n-a fost la Ilion. Smintiţi de zei, n-am 
prins acolo decît o nălucă tristă, plăsmuită dintr-un nor. 


VESTITORUL 
Ce spui? Am sîngerat zadarnic pentru o nălucă? _ 

MENELAOS 
Da, prin lucrarea Herei, în urma certei celor trei zeițe. 


VESTITORUL 
Atunci, fiinţa de aici într-adevăr îţi e nevastă. 


MENELAOS 
Ea însăși. Nu te îndoi de spusa mea. 


VESTITORUL l 

Regina mea, greu de pătruns şi felurită e divinitatea; 
ne mută cum poftește sorțile, ba într-o parte, ba în alta. 
<De pildă:> unul este chinuit fără-ncetare și altul, care 
niciodată nu a pătimit deloc, se surpă din senin de moarte 
rea — norocul lui stătuse pe tărînă lunecoasă. 

Voi, amîndoi, ați îndurat destule; tu, datorită pone- 
gririi, el, istovindu-se în lupte. Și, în pofida multor vitejii, 
n-a dobindit ce urmărea să cucerească, iar azi, încredin- 
țîndu-se destinului, a dobîndit, ca de la sine, tot ce-şi dorea 
mai tare. 

Nu l-ai făcut nici pe bătrînul tău părinte de rușine, și 
nici pe fraţii tăi, Di6skorii. N-ai făptuit nimic din ce ți se 
punea pe seama unei faime <proaste>. 

Îmi amintesc de ziua nunții tale, revăd făclule, sub 
pîlpîirea cărora fugeam alături de cvadrigă, în timp ce tu, 
mireasă tînără, alături de Men6laos, în carul nupțial, plecai 
din fericita casă <părintească>. 

(Îşi șterge ochii umezi de lacrimi.) 

E josnic insul care nu-și cinstește cu evlavie stăpînii, 
împărtăşindu-se din bucuria sau mîhnirea lor. Încalte, dacă 
m-am născut din robi, vreau să mă număr între cei cu 
suflet nobil, în ciuda numelui de sclav. Aceasta-i calea de 
ales; altminteri ai deodată două rele: primeşti porunci din 
toate părțile, de la oricine, şi, în același timp, simți ca un 
sclav. 


MENELAOS 
O vechiul meu prieten, care, în mîini cu scutul, ai 
străbătut, pe lîngă mine, numeroase încercări, ia-ţi astăzi 
partea <cuvenită> din norocul meu și mergi la dragii mei 

năieri pe care i-a cruțat războiul; vesteşte-le cum e cu noi 
ȘI ce ni s-a-ntîmplat spre bine. 

Tu spune-le să stea pe țărm de veghe, în aşteptarea 
luptelor, care, prevăd, se vor isca şi, dacă pot să-mi scot 
nevasta pe furiș din țară, să fie gata ca, unindu-ne 
destinele, să ne salvăm cu voia sorții, dintre băștinași. 


VESTITORUL/427 

Aşa va fi, stăpîne. Dar acum, ascultă ce gîndesc despre 
profeți: din partea lor poți să te-aștepți doar la minciuni şi 
nerozii. 

Deșertăciune goală e ghicitul în flăcările jertfelor și-n 
tipetele zburătoarelor. De-asemeni, trebuie să fii nătîng să 
crezi că păsările ar putea să facă pentru muritori ceva. 

Şi Kálchas4?8, cînd vedea că-i mor prietenii, de dragul 
unei arătări desprinse dintr-un nor, o vorbă n-a rostit, ca să 
prevină oastea. Tot astfel, Hélenos nimic n-a spus, lăsînd să 
fie pustiită Troia4t??. 

Se va răspunde, poate, că un zeu le-a poruncit să tacă. 

Atunci de ce mai întrebăm profeții? <Mai bine> să 
aducem jertfe zeilor şi să le cerem ajutorul, lăsînd de-o 
parte ghicitorii. Căci profeţiile au fost şcornite doar ca să 
momească muritorii cu făgăduinţe. Dar nici un leneș nu s-a 
pricopsit cîndva, după scrutarea flăcărilor pe altare. 

Cunoașterea și bunul simț sunt cei mai siguri ghicitori. 


CORIFEUL 
Asupra ghicitorilor şi eu sunt de-o părere cu bătrînul. 
Bunăvoinţa zeilor, mai mult ca orişice oracol, e de folos 
pentru cămine. 
(Vestitorul pleacă.) 


HELENA 

Ajunge! Pîn-acuma totul este bine. 

Dar cum ai izbutit să scapi, sărmane, din atîtea în- 
cercări, după plecarea de la Troia? Aflînd aceasta nu cîştig 
nimic, dar cînd iubeşti, simți nu ştiu ce dorinţă să cunoşti 
necazurile celor dragi. 

MENELAOS 

Prin numai un cuvînt, mi-ai pus deodată numeroase 
întrebări. 

De ce vrei să înşir urgiile din Marea Egeană, și focu- 
rile-aprinse <ca să ne smintească> de Nâuplios în 
Euboia430, şi porturile cercetate, în Creta sau pe țărmurile 
libyene, şi promontoriul lui Perseus431? 

Oricât ţi-aş povesti de mult, nu aş putea să isprăvesc 
ce am de spus; n-aş face decît să-mi trezesc durerile.care 
m-au chinuit odinioară; ar însemna să-mi îndoiesc povara 
suferințelor. | 


HELENA 
Răspunsul tău e mai cuminte decît întrebarea mea. Un 
singur lucru să mi-l spui, pe celelalte uită-le: cît timp s-a 
clătinat pe valuri nava ta şi-a rătăcit de colo pînă colo? 


- MENELAOS 
Am petrecut în jurul Troiei zece ani, pe urmă am 
călătorit pe mare şapte veri şi şapte ierni. 


HELENA 
Aiai, nefericitule! O, cît amar de vreme! Și te-ai salvat 
din tot ce-a fost să-nduri doar ca să vii aici spre junghiere. 


MENELAOS : 
' Ce vrei să spui? Ce aflu? O veste rea, Helena! 


= HELENA 
[Fugi cît mai grabnic, părăsește ţara!] Bărbatul ce 
domneşte din acest palat te va ucide. 


MENELAOS 
Cu ce-am greșit, ca să se poarte-atît de crunt? 


HELENA 
El vrea morţiş cu mine să se-nsoare. Venirea ta 
neașteptată îi va fi piedică, desigur. 


MENELAOS 
Cum? Un barbar să facă nuntă cu nevasta mea? 

_ HELENA 
Intocmai; să mă ia cu sila. Sunt ţinta urmăririi sale. 


MENELAOS 
El este vreun om de rînd puternic sau dintre principii 
acestei țări? 


HELENA 
E regele Egiptului, feciorul lui Proteus. 


| MENELAOS | 
Deci asta îmi dădea de înţeles <bătrîna> portăreasă. 


HELENA 
eT care poartă egipteană ai bătut? 


_ MENELAOS 
La poarta regelui, aici; şi-am fost gonit ca un milog. 


HELENA ` 
Doar nu cerșeai mîncare?! Vai de mine! 


MENELAOS 
Ba chiar cerșeam, oricum ar fi numită fapta mea. 


HELENA 
Acum știi totul despre nunta <silnică> ce mi se 
pregătește. 


MENELAOS 
Da; însă nu știu dac-ai izbutit să scapi de stăruința lui, 


HELENA 
Să nu-ţi faci grijă. M-am păstrat fără prihană, pentru 
tine. 


MENELAOS 


Cu ce-mi poți dovedi <că l-ai respins>? M-aş bucura 
să cred. 


206 


HELENA 
Vezi tu acest mormînt, la care mi-am găsit refugiu? 


MENELAOS 
Un pat de frunze văd, sărmano, dar la ce-ţi slujește? 


HELENA 
Eu m-am adăpostit aici ca rugătoare, să pot scăpa de 
nuntă. 


MENELAOS 
Ei n-au altare <de refugiu>432 sau așa e obiceiul în 
Egipt? 


HELENA 
Acest mormînt m-a ocrotit precum un templu. 


MENELAOS 
Deci nu pot să te iau cu mine și să te duc pe mare-a- 
casă? 
HELENA 
Te-aşteaptă Spada mai degrabă dectt uzi meu. 


MENELAOS 
Ah! voi fi omul cel mai oropsit din lume. 


| HELENA 
Să nu-ţi fie ruşine, fugi din țara-aceasta! - 


MENELAOS 
Cum să te las aici, cînd eu, de dragul tău am spulberat 
<cetatea> Ilion? 


HELENA 
„Mai bine să mă lași, decît să fii ucis pentru culcușul 
meu. 


MENELAOS 
Ar fi purtare de fricos, nedemnă de biruitorul Troiei. 

HELENA 
“Tu, pare-mi-se, cugeţi să ucizi tiranul. Va fi cu 
neputinţă. 


MENELAOS 
Și cum să nu? În trupul lui, nu crezi că poate să 
pătrundă fierul? 


HELENA 
Te vei convinge. Nu-i purtare înțeleaptă să stărui în 
ceva ce nu se poate face. 


MENELAOS | 
Cum? Trebuie să-mi dau, fără revoltă, mîinile, să-mi 
pună lanţul? 


HELENA E, 
Tu eşti în grea încurcătură. Să căutăm, deci, o ieșire. 


MENELAOS 
E mai plăcut să mori în plinul faptei decît nefăcînd 
nimic. 
. HELENA 
Întrezăresc doar o speranță, o singură salvare. 


MENELAOS 
. De ce să ne sluțim: de mită, cutezanţă sau discursuri? 


£. 


HELENA 
Tirani nu ar trebui să afle de sosirea ta. 


MENELAOS 
Cine-ar putea să-i spuna; Si-apoi, el nici nu mă 
cunoaște. 


HELENA 
-El are, în palat, de partea lui, pe cineva egal cu zeii. 


MENELAOS 
E vorba de un glas profetic dinăuntrul casei? 

HELENA 
Nu, ci ds sora sa, pe nume Theonóe. 


© MENBLAOS | 
Un nume prorocesct33. Cu ce se îndeletnicește? 
Spune-mi. 


HELENA 
Ea ştie totul şi-i va da de veste fratelui că ești aici. 


MENELAOS 
Deci voi muri. Nici n-are rost să mă ascund. 


HELENA 
De-am izbuti s-o-nduplecăm, noi doi, ca rugători! 


MENELAOS | 
Ce s-o rugăm anume? Ce speranţă-mi fluturi? 


HELENA 
Să nu-şi vestească fratele că te găseşti aici. 


MENELAOS 
Şi dacă se va-ndupleca, putea-vom să fugim din ţară? 


HELENA 
Cu ajutorul ei, chiar lesne, dar pe furiș, cu neputinţă. 


MENELAOS 
Acesta-1 lucrul tău; femeile se înţeleg mai bine între ele. 


HELENA - 
Am să-i BE | fără să-i dau răgaz, cu braţele 
genunchii. 
MENELAOS 
ŞI dacă va fi surdă la implorarea noastră? 


HELENA 
Tu vei muri, iar eu, sărmana, voi nunti, silită. 

MENELAOS 
Nu spune. Mă vei înșela, mutînd pe silă vina? 


HELENA 
Ba nu. Mă jur solemn, pe capul tău, să mă păstrez 
neprihănită. 


MENELAOS 
Te juri mai repede să mori, decît să te măriți cu altul? 


HELENA | 
Să mor de-o sabie cu tine, să-mi aflu-n preajma ta 
odihna. 


MENELAOS 
Dă mîna dreaptă, să pecetluim făgăduinţa! 


| HELENA 
Mă jur, ţinîndu-ți mîna, dacă pieri, să părăsesc lumina 
zilei. 
| MENELAOS ~ 
Mă jur și eu să mă omor, de te voi pi&rde. 


Ă | HELENA 
In ce fel ne vom săvîrşi, ca să ne-acoperim de slavă? 


| MENELAOS | 

Eu însumi te voi junghia, pe-acest mormînt, apoi mă 
voi ucide şi pe mine. Dar mai întîi voi da o mare luptă de 
apărare a iubirii noastre. Cel care vrea n-are decît să vină 
<să mă-nfrunte>, căci nu-mi voi face astăzi de ruşine 
renumele de-nvingător al Troiei. 

Nu mă voi duce în Hellada ca să mă umplu de ocară. 

Cum ? Eu, din vina căruia <zeița> Thetis l-a pierdut 
pe Achill&us, care-am văzut cum Aias al lui Telam6n s-a 
omorît cu spada? şi care l-am lipsit pe Nestor de fecior+%, 
cum, eu, pentru soția mea, să nu fiu pregătit să mor? 

Cînd cade un: viteaz în luptă cu dușmanii, zeii, dacă 
sunt înzestrați cu-nțelepciune, țărîna i-o presară pe mormiînt, 
uşoară436; dar peste gropnița unui fricos îngrămădesc 
pietroaie,. 

CORIFEUL 
O zeilor, îngăduiţi-le urmașilor lui Tântalos4%37 
să fie fericiți și liberaţi de orice rău! 


(Din palat răzbat voci şi zgomote de zăvoare grele.) 


HELENA 

Ah! zeilor, fie-vă milă! Cruntă soartă! Suntem pierduţi, 
Men6laos. Din casă vine prorociţa Theone. Răsună zgomot 
greu de porți ce se descmd. Ah, fugi! — dar ce folos să 
fugi? Ori că lipseşte, ori că e de faţă, ea știe de sosirea ta. 
Vai mie, sunt sfîrşită! 

Tu ai scăpat la Troia din atitea grozăvii, doar ca să 
cazi, venind aici, sub altă sabie grozavă. 


(Printr-una din porțile palatului, apar Theonce, în veşminte 
rituale, şi însoțitoare cu torţe, alcătuind un cortegiu sacru. 
Preoteasa se adresează pe rînd însoțitoarelor.) 


THEONOE 

Mergi înaintea mea, purtînd în mîini 

văpaia torțelor aprinse. 

Sfințeşte prin augustul ritual văzduhul, 

ca să pătrundă boarea cerului, curată. 

Și dacă locul a fost prihănit de pași necuvioși, 

purifică-l cu pîlpiiri lustrale, 

să pot umbla nemolipsită, 

deschide-mi calea tu, mișcînd făclia răşinoasă. 

Și cînd veţi fi sfîrşit, cum v-am cerut, 

ceremonia închinată zeilor, 

aduceţi flăcările înapoi la vatra casei438, 

Cum ţi se par, Helena, prezicerile mele? Iată-l sosit, îl 
vezi cu ochii, pe soțul tău Men€laos; acum el nu mai are 
nave, nici știma plăsmuită după chipul tău. 

Sărmane, cîte încercări ai biruit pînă să vii, şi n-ai 
habar dacă te vei întoarce-acasă, ori dacă vei mai zăbovi! 
Căci zeii, astăzi, adunaţi de Zeus, vor hotări destinul tău. 

Duşmanca ta de altădată, Hera, îți este binevoitoare, 
dorind să vă salveze pe-amîndoi şi să ajungeţi iar în patrie,- 
ca toți helenii să se-ncredințeze că nunta lui Alexandros, 
frumosul dar al Aphroditei, a fost doar amăgeala unei nunți. 


211 


lar Aphrodit: stăruie să nu vă-ntoarceţi, temîndu-se că 
va fi osîndită, de: arece renumele de-a fi cea mai frumoasă 
şi l-a cumpărat cu măritișul neprielnic al Helenei43? 

Dar, iată, în puterea mea stă dezlegarea: ori să te 
pierd, ceea ce vrea și Aphrodita, spunînd fratelui meu că 
eşti aici, ori, cum dorește Hera, să-i ascund <prezenţa ta> 
și să te scap cu viaţă în pofida lui şi a poruncilor primite 
de la el. El mi-a cerut să-i dau de veste cînd vei sosi pe 
țărmul nostru. 

Aşa voi face, pentru siguranța mea. Hai, cineva, mer- 
gînd la rege, să-i spună c-a venit Men6laos. 


(Helena se prosternă înaintea preotesei, în atitudine de 
suplicantă. ) 


HELENA 

Fecioară, cad ca rugătoare la genunchii tăi; mă plec în 
fața ta, umilă, cerîndu-ți îndurare pentru mine şi pentru el, 
nefericitul, abia găsit, după noian de chinuri, pe care, iată, 
trebuie să-l văd murind. Să nu-i spui nici o vorbă fratelui 
despre Menclaos, bărbatul mult-iubit ce mi s-a-ntors în 
braţe. Salvează-l, rogu-te fierbinte, nu-ţi trăda evlavia, de 
dragul unui frate, nu- ți cumpăra hattruri ticăloase cu o 
Crimă! 

Divinitatea nu iubeşte violența; ne poruncește tuturor 
nimic să nu agonisim prin jaf și să ne lepădăm de bogatie, 
dacă e nedreaptă. Cum cerul este bunul fiecărui om şi cum 
la fel este pămîntul, să nu ne umplem casele cu Deuie 
altora, nici să'ni le-nsuşim de-a sila. 

Sosirea mea <-n Egipt> a fost o fericire, dar s-a 
schimbat pe urmă în năpastă. Hermés m-a dat tatălui tău în 
grijă, să mă“ păstreze neatinsă pentru soț. Acum Men€laos 
este aici și vrea să capete ce-i aparține. [Cum ar putea, 
dacă-i ucis, să mă primească? Iar tatăl tău cum să mă dea 
pe mine, vie, unui leş?440] 

Întreabă, așadar, divinitatea, întreabă-l şi pe tatăl tău: 
vor zeii și <Proteus> ce nu mai este, da sau nu, să-napo- 
ieze bunul altuia? Părerea mea este că vor. 

Nu trebuie să ţii mai mult la fratele netemător de zei 
decît la virtuosul tău părinte. Apoi, tu eşti o prorociță şi 
crezi în pronia divină, dacă te rupi de dreapta pildă 

părintească, doar ca. să fii pe placul fratelui nedrept, 
te-acoperi de ruşine. Tu, care toate tainele divine le 
pătrunzi, cele ce sunt şi cele ce vor fi, cum să nu ştii de 
partea cui este dreptatea? 

Salvează-mă, nefericita, de relele care m-apasă. 

Aprinde-n bezna sorții mele barem atîta licărire. 

Nu-i muritor să n-o urască pe Helena: oricine, în 
Hellada, este-ncredinţat că ea şi-a părăsit bărbatul de dragul 
auritelor palate ale Troiei. Ah! dacă m-aş întoarce-acasă, 
din nou să locuiesc la Sparta, atunci hellenii, auzind şi 
deslușind că pierderile lor s-au datorat tertipurilor zeilor și 
că eu nu i-am înșelat, nepăsătoare, pe cei dragi, mi-ar dărui 
înalta lor cinstire; mi-aş mărita copila, pe care n-o vrea 
nimeni, Şi, liberîndu-mă de traiul amarnic în străinătate, 
m-aş bucura de strălucirea şi de belşugul casei noastre. 

Chiar dacă-ar fi pierit la Troia sau pe mare, tot 1-aș fi 
fost datoare cu prinos de lacrimi lui Menélaos. Dar el tră- 
jeşte, mîntuit. De ce să-mi fie-acum luat? Nu asta, nu, fe- 
cioară! Te implor, fă-mi parte de DINAMO ta, urmează-l 
în purtări pe tatăl tău cel drept. 

Nu este mai frumoasă slavă, pentru gärasla unui tatä 
generos, decît să-i semene întru virtute. 


CORIFEUL 
Cuvintele ce le-ai rostit, Helena, m-au umplut de milă! 
De milă m-ai umplut tu însăți! Sunt însă dornică s-aud ce 
va grăi Menélaos, în apărarea vieții sale. 


MENELAOS 

Nu vreau să mă prostern în faţa ta, cu pleoape umede, 
fecioară: atare slăbiciune mi-ar face de rușine isprăvile 
troiene. 

E drept, se spune că nu-i şade rău bărbatului de neam 
ales să verse lacrimi la restriște44l. Dar eu, faţă de 
frumuseţea plînsului, dacă-i frumos într-adevăr să plîngi, 
pun preț mai bun pe îndrăzneală. Fecioară, dacă: ai de gînd 
s-ajuți un oaspe, un străin ce tocmai a venit să-şi ceară, 
deplin îndreptăţit, nevasta, tu dă-i femeia, și salvează-l, pe 
deasupra. 

lar, dacă, dimpotrivă, pregeţi,.-nu pentru-ntiia dată am 
să-ndur asprimile ursitei. Sunt prea deprins cu ele. Dar tu, 
în judecata lumii, ai să apari 'ca o haină. 

Eu, ceea ce socot că-i drept și demn de mine, şi în 
măsură să-ți atingă adîncul inimii mai lesne, voi spune, 
aplecîndu-mi fruntea, la monumentul funerar al lui Proteus: 

~ (Se aşază în genunchi în faţa mormântului.) 

„Bătrîne duh ce ocrotești acest mormînt de piatră, 

dă-mi, rogu-te, dă-mi înapoi soţia, 

pe care ţi-a trimis-o Zeus, 

să o salvezi anume pentru mine. 

Știu că gri mort și n-ai cum să mi-0-napoiezi. 

Copila ta, în clipa cînd te strig din lumea morților, 

nu va lăsa să-i fie veşteţit părintele 

atît de cuvios odinioară. 

Noi suntem astăzi în puterea ei. 

Stăpînule subpămîntean, o Hades, te invoc, 

fii aliatul meu, căci ţi-am trimis, pentru Helena, 

atîtea trupuri secerate de tăișul spadei; 

tu ţi-ai primit: simbria,: Hades. 

Pe toate-aceste victime redă-le vieţii, 

sau, dacă nu, silește-o pe fecioara Theonóe 

să fie mai evlavioasă decît noul rege 

şi patul căsniciei să mi-l ocrotească.“ 

(Se ridică în picioare și se întoarce spre Theonde.) 

In schimb, dacă voi ţineţi să-mi răpiți nevasta, aflați 
ceea ce nu v-a spus, în cuvîntarea 'sa, Helena. Să ştii că 
m-am jurat, fecioară, să mă bat; îl voi chema pe 
Theoklymenos la luptă și unul dintre noi va trebui să 
moară; aşa va fi sfîrşitul. 

Dar dacă regele nu va primi să mă înfrunte și-ar în- 
cerca să ne învingă prin înfometare, pe noi, doi rugători 
ce-şi caută scăpare la mormînt, am hotărît să- -i sting 
Helenei viața, apoi să mă străpung în inimă cu spada, ca 
sîngele să șiroiască pe mormînt și trupurile noastre, pe 
piatra șlefuită, să zacă-ntinse, unul lîngă altul — o veşnică 
mustrare pentru tine, o pată veșnică pe amintirea lui 
Proteus. 

Helena nu-i va fi fratelui tău soție, niciodată, şi nici 
vreunui alt bărbat: eu am s-o duc de-aici în casa mea, dacă 
se poate, iar dacă nu, la morţi. 

Dar ce-mi veni? Asemenea femeilor, vărs lacrimi, 
încerc să vă store mila, în loc să făptuiesc. Ucide-mă, dacă 
aşa ţi-e gîndul! Nu voi muri ca uri nemernic. Mai bine însă, 
lasă-te înduplecată: de cuvîntul meu; slujind dreptatea, 
dă-mi-o pe Helena! 


CORIFEUL 
De tine-atirnă, Theonde, să-i judeci fiecărui spusa și să 
alegi o hotărîre, care pe toți să-i mulțumească. 


~ THEONOE 

Atît natura mea, cît şi voința, mă-nclină să urmez 
evlavia. Eu nu-mi sunt propria duşmană şi nu vreau faima 
tatălui s-o-ntunec; nu am de gînd să-i fac lui Theoklymenos 
hatîrul, dezonorîndu-mă pe mine. În suflet port, din naştere, 
un templu al Dreptăţii, și-am moștenit de la Nereus 
imboldul <facerii de bine>; de-aceea, pe Menélaos îl voi 
salva. 

Eu voi susține partea Herei, dîndu-i .votul meu, 
deoarece dorește să te-ajute. Iar Kypris n-are decît să mă 
lase-n pace; nu merg cu ea pe-aceeaşi cale; silința mea e să 
rămîn de-a pururea fecioară. 

Cuvintele cu care, la mormînt, l-ai dojenit pe tata 
le-ncuviințez. Da, vinovaţi am fi de nu ţi-am da soția. Dacă 
trăia Proteus, ți-ar fi încredințat-o pe Helena și ei te- -ar fi 
încredințat pe tine. 

De-aceea muritorii, pentru astfel de greşeli, primesc 
pedepse pe pămînt; la fel şi morţii, în Infern. Sufletul celor 
răposați, deși lipsit de viață, nu-și pierde conștiința 
veşniciei, căci se unește cu văzduhul veşnic.4%2 

Dar, ca să-nchei în cîteva cuvinte: eu voi păstra doar 
pentru mine tot ce m-ați rugat să nu dezvălui şi nu-l voi 
sprijini pe Theoklymenos în rătăcirea lui. De fapt, deşi nu 
pare, încerc să-i fac un bine, smulgîndu-l din impietate şi 
aducîndu-l la virtute. Găsiţi voi înșivă un mijloc de-a fugi. 

Eu mă voi depărta, păstrînd tăcere. 

Întîiul vostru gînd să meargă către zei: pe Kypris 
implorațţi-o, nu cumva să vă împiedice întoarcerea acasă, pe 
Hera, să-și păstreze hotărîrea de-a vă mîntui pe amîndoi, 
soț şi soție. 

Părinte-al meu înmormîntat, mă voi sili din răsputeri 
NIMIC, nicicînd, să nu-ți umbrească faima pietății tale! 


(Theone şi cortegiul intră în palat.) 


CORIFEUL 
Nu-i niciodată fericit cel care lasă căile dreptăţii. 
Speranța mîntuirii n-are alt temei decît dreptatea. 


HELENA 
Noi, dinspre partea prorociței, n-avem a ne teme. 
Acum gîndește-te cum s-ar putea să punem, împreună, la 
cale fuga noastră. 


MENELAOS 
Ascultă-mă: trăieşti aici de multă vreme, şi servitorii 
regelui îți sunt apropiați. 


HELENA l 
Ce vrei să spui cu asta? Tu-mi dai, oricum, speranța 
că planul de scăpare ţi-a răsărit în minte. 


MENELAOS | 
Nu l-ai putea cumva îndupleca pe unul din vizitiii de 
cvadrige să ne dea un car? | 


HELENA 
Nimic mai lesne. Crezi că poate să izbutească fuga 
noastră prin șesurile nesfîrşite ale acestei țări străine? 


A l MENELAOS 
Intr-adevär, nu-i cu putință. Și dacă m-aş ascunde-n 
casă, cu spada strașnic ascuțită, și l-aş răpune pe monarh? 


HELENA 
Fecioara n-ar putea să-ndure <lovitura>, să nu-i ves- 
tească fratelui că vrei să-l pierzi. 


MENELAOS 


Și n-avem barem o corabie, să ne salvăm; a mea 
<sfărmată> zace-n fundul mării. | 

HELENA 
Menélaos, ascultă-mi sfatul chibzuit, chiar dacă sunt 
femeie. Te prinzi, deși tu n-ai murit, să mori în vorbe? 


MENELAOS 
Ar fi o piază rea, desigur; dar dacă-i rost să-mi folo- 
sească, sunt pregătit, deşi eu n-am murit, să mor în vorbe. 


HELENA 
Eu, pentru ochii regelui trufaș, mă voi îndolia, tăin- 
du-mi părul și bocind, cum fac femeile. | 


| MENELAOS 
Cu asta, pentru noi, ce mijloc de salvare întrevezi? Iar 
mie. unul, şiretlicul mi se pare învechit. 


HELENA | 
Spunîndu-i că te-ai înecat în mare, voi cere voie să-ți 
închin un cenotaf. 


MENELAOS 
Să zicem că primeşte. Dar, neavînd o navă, mormîntul 
gol cum ar pusa să ne salveze? 


__ HELENA 
Îl voi ruga să-mi dea o navă, ca să cărăm prinoasele 
pentru mormîntul tău din largul mării. 


: MENELAOS 
E totul bine-afară de ceva: dacă tiranul porunceşte 
să-mi faceți pe uscat mormîntul, la ce mai foloseşte planul? 


HELENA | 
Am să-+ răspund că, în Hellada, sunt rînduieli ce nu 
dau voie să li se facă pe uscat morminte celor înecaţi în 
mare. | i 


a MENELAOS 
Am înțeles, aşa se poate. Am să mă-mbarc şi eu cu 
tine, luînd prinoasele în navă. 

HELENA 
Mai ales tu va trebui să fii acolo, dar şi năierii tăi 
care-au scăpat din naufragiu, 


MENELAOS 
Să aflu numai, ancorată, nava, și mateloții mei vor sta, 
orînduiți, om lîngă om, cu spadele în mîini. 


| HELENA 
Ai grijă tu de asta. De ne-ar sufla în pînză vînt priel- 
nic şi de ne-ar fi plutirea norocoasă! 


MENELAOS 
Aşa se va-ntîmpla. Vor pune zeii capăt chinurilor 
mele. Dar, despre moartea mea, cum vei susține c-ai aflat? 


HELENA 
Din gura ta. La rîndul tău, să spui c-ai supraviețuit 
doar tu, că navigai cu fiul lui Atreus și l-ai văzut murind. 


MENELAOS 
Se-ntîmplă că aceste zdrențe, rupturile care mă-mbracă, 
vor dovedi c-a fost un naufragiu. 


HELENA l 
Sfărmarea navei a venit la timp, deşi a fost un neno- 
roc, o pacoste ce, totuși, s-ar putea să ne ajute. 


MENELAOS 
Ce crezi? Acum să te-nsoțesc în casă ori să rămîn aici, 
în linişte, lîngă mormînt? 


HELENA 
Aici să stai. Dacă încearcă să te vateme tiranul, mormîn- 
tul îți va fi azil şi te vei apăra cu spada. Eu intru în palat, 
să-mi tai degrabă cîrlionții, să-mbrac, în locul peplosului 
alb, veşminte negre, și să-mi brăzdez cu unghiile fața”, 
(Menelaos încearcă să protesteze.) 
Va fi o luptă grea și două căi se-arată: ori trebuie să mor, 
dacă sunt prinsă uneltind, ori să mă-ntorc în patrie cu tine. 
Stăpînă Hera, care-mparți cu Zeus iatacul, 
` t 

îngăduie, după noian de chinuri, 

să scape doi năpăstuiți. 

Rugămu-te, întindem mîinile spre cerul 
smălțat cu stele, unde-ţi ai sălaşul. 

ȘI tu, care ai dobîndit cu preţul nunţii mele slavă, 
fiică a Dionei+%, Kypris, nu mă pierde. 
Mi-ai revărsat destule pustiiri în viaţă, 
[lăsîndu-mi numele, dacă nu trupul, 

în seama unor asiatici.| 

Și dacă ţii, într-adevăr, să mă ucizi, 
îngăduie-mi să mor barem în patrie. 

De ce nu te mai saturi să stîrneşti necazuri: - 
capcane, pofte, intrigi și otrăvuri de iubire, 
ce fac să curgă sînge în cămine? 

Dacă ai şti să ţii măsura, 

“ai fi zeiţa pentru oameni 

cea mai plăcută; nu spun vorbe goale. 


(Helena intră în palat.) 


CORUL : 
Strofa l 
Pe tine, ce ai în desișul pădurii sălaş 
vecin cu al Muzelor, 
noi te chemăm, cîntăreață fără pereche, 
pasăre melodioasă, 
privighetoare cu glas plîngător! 
Vino, nălţind dureroasele triluri 
ale giîtleţului tău de aur, 
să însoțeşti tînguirile noastre445. 
Noi cîntăm nenorocul sărmanei Helena 
și suferinţa femeilor Troiei, 
care bocesc pentru cei căzuți sub 
lăncile-aheilor, 
după ziua sosirii lui <Pâris> 
în caicul său frigian, 
plutitor prin cîmpia spumoasă, 
după ziua sosirii la Priamizi 
a unei neveste năpăstuite, 
adusă din Lakedâimon 
de Pâris, funestul tău mire, Helena 

căruia chiar Aphrodita-i 
suflase în pînze. 


Antistrofa ] 
Mulţime de-ahei și-au dat duhul, 
străpunși de lănci, sfărimaţi de pietre; 
acum se prefiră-n adîncul 
lugubrului Hades. 
Soțiile şi-au retezat 
mohorîtele plete; 
căminele lor sunt deşarte de soți. 
Mulţi au pierit şi din pricina 
focului amăgitor scăpărat de Nâuplios, 
luntraş singuratic <şi rege> 
în Euboia scăldată de valuri; 
au fost aruncaţi pe tancuri la Kaphar6usH56, 
pe stînci la Aigâi4%7, 
<noaptea,> chemaţi de văpaia vicleană, 
ca de un astru. . 
O munţi <ai Frigiei> neprimitori, 
munți urgisiți; spre care, 

. purtînd asiatice straie, - 

încă departe de patria lui, 
gonea răpitorul, ducînd 
în corabia sa, bătută de vifore, 
darul acela, ce nu era dar, 
chipul de abur, sfînta lucrare a Herei, 
care-a stîimit <duşmănia> ” 
feciorilor lui Dana6s. 


Strofa 2 
Ce e divin? Ce nu e divin? 
ȘI ce e la mijloc, între aceste două? 
Nici un om nu se poate făli că ştie, 
Chiar după ce-a stăruit îndelung 
să le prindă esența, 
cînd vede cum se îndreaptă zeii - 
mai întîi într-o parte, pe urmă în alta, 
iară şi iară schimbîndu-se, 
în neaşteptate salturi întîmplătoare4%8. 
Tu te-ai născut 'ca fiica lui Zeus, Helena; 

el a făcut, părintele tău aripat, 

să rodească pîntecul Ledei. 

Și totuși, Hellada, cu ţipete mari, te-a numit 
adulteră, nedreaptă, vicleană, atee. 

Nimic, printre oameni, nu este Sigur. 

Noi am aflat adevărul 

numai din spusele zeilor. 


__ Antistrofa 2 
Smintiţi sunteţi, voi care vreţi 
să vă clădiți în lupte renumele, 
în ciocniri de războinice lănci, 
crezînd, prostește, că astfel 
veţi despovăra de nevoi muritorii. 
Dacă-ncercaţi, prin masacre. 
să puneţi gîlcevilor capăt+%, i 
dihonia dintre cetăți, dintre oameni, 
nu va-nceta niciodată, 
dihonia, care pustii a lăsat 
odăile casei lui Priamos. 
Şi nu era greu, o Helena, 
să se topească prin înțelegeri 
gilceava iscată în jurul tău. 
Dar astăzi bărbaţii <troieni> se află 
sub glie, în straja lui Hades, 
ȘI flăcări năprasnice, 
parcă aprinse prin fulger de Zeus, 
s-au năpustit peste ziduri. 
Iar tu, după-atitea cumplite-ncercări, 
sub altă-ncercare te zbuciumi <Helena>, 
Şi din restriște se-nalță un bocet funebru. 


(Intră Theokly menos cu însoțitorii, venind de la vînătoare. 
La început nu-l vede pe Menelaos, ci se oprește, plin de 


venerație, la mormîntul părintelui său.) 


THEOKLYMENOS 
Salut, o monument al lui Proteus! În pragul casei, 


ţi-am săpat mormîntul, tată, să-ţi dau în fiecare zi binețe. 
Cînd iese şi cînd intră, Theoklymenos, feciorul tău, smerit 
te agrăiește. 

Hai, duceți câinii, servitorilor, și plasele pentru vânat, 
în așezările regeşti. Cît despre mine, adineaori m-am luat 
de scurt. Oare-am uitat să pedepsesc cu moartea ticăloşii? 
Am auzit că un hellen s-a strecurat în tară, înșelîndu-mi 
străjile. El a venit șă spioneze, sau s-o răpească pe Helena? 
Oricum, tot va muri, doar să-l înșfac. 

. (Constată lipsa Helenei de la mormânt.) 

Ah! am întârziat, se pare; căci faptele s-au petrecut. 
Mormiîntul e deşert. Fiica lui Tyndâreos l-a părăsit, a 
dispărut de-aici, poate din ţară. 

Ehei! Deschideţi porțile! Daţi fuga, străjilor, și scoateţi 
din staule fugarii, aduceţi carele degrabă. Siliţi-vă cu toții. 
Să nu mi se răpească din pămîntul meu: femeia cu care 
vreau să mă însor. Barem să știu c-am încercat s-o tin. 

(Uşile se deschid; apare Helena, plînsă, în straie cernite. 
Menélaos stă ghemuit lîngă mormânt, neobservat de regele 
egiptean.) 

Opriți-vă! lată femeia căutată. Ea încă n-a fugit. De ce 
ţi-ai aruncat, Helena, pe trup veşminte mohoriîte, în locul 
vălurilor albe dinainte? De ce ţi-ai retezat cu foarfecele 
părul nobil? De ce îți curge, valuri, plînsul pe obraz? Să fie 
vreun vis nocturn, care te face să suspini? Vreun oracol, 
poate, rostit în casa mea <de Theon6e>, te-a-ndurerat pînă 
la rătăcirea minţii? 

HELENA 

Stăpîne — căci așa te voi numi de azi încolo — sunt 

pierdută; speranţe nu mai am; nu mai trăiesc. 


THEOKLY MENOS 
Ce nenoroc te-a copleșit? Ce s-a-ntîmplat! Ce te-a 
zdrobit? = 


HELENA 
Menélaos — vai mie, cum să spun? — Menelaos e mort. 


THEOKLYMENOS 
Această știre nu mă-ncîntă, cu toate că am așteptat-o. 
De unde ai aflat? Ţi-a dat de veste sora mea? 


+ HELENA 


[e spune Theone şi martorul acesta, care la moartea 
lui a fost de faţă. 

THBEOKLYMENOS 
Chiar a sosit un om cu veste demnă de aia) 


HELENA 
(cu două înțelesuri) 
Da. Ducă-se... unde-aş dori să-l văd plecat! 


THEOKLY MENOS? 
Dar cine este și de unde vine? Poftesc a şti în amănunt. 


HELENA 
Acela este; şade ghemuit, de teamă, la mormânt. 


THEOKLYMENOS 
Apollon! Ce mai arătare, un milog în zdrențe! 


" HELENA 
| Ah! îmi închipui că bărbatul meu la fel este-mbrăcat. 


THEOKLYMENOS | 
Din ce popor se trage omul? De unde-a navigat la noi? 


HELENA | 
EI e hellen, vreun năier aheu, care-a plutit cu soțul meu. 


THEOKLYMENOS 
Ce spune? Cum s-a prapadit Menélaos? 


HELENA 
În chipul cel mai groaznic, răsturnat de valuri, scufun- 
dat în mare. 


THEOKLYMENOS 
i care latură a mării noastre naviga? 


i HELENA 
A fost zvîrlit pe țărmul libyan lipsit de porturi. 


THEOKLYMENOS 


Dar omul ăsta cum de n-a murit, dacă era pe-aceeaşi 
navă? 


A 254 


HELENA 
Un sărăntoc e uneori mai norocos decît un rege. 


THEOKLYMENOS 
Corabia sfărmată unde a lăsat-o? 


A HELENA 
In locul unde-aş fi dorit să moară el, nu soţul meu. 


THEOKLYMENOS 
(cu vădită satisfacție) 
Men6laos s-a înecat. Dar el cum a plutit încoace? 


HELENA 
A fost găsit, se pare, de niște mateloţi și l-au cules. 


. THEOKLYMENOS 
Și pacostea primită de troieni în locul tău? 


HELENA 
Figura plăsmuită dintr-un nor? S-a risipit în aer. 


| THEOKLYMENOS | 
O Priamos, pămînt al Troiei, voi aţi pierit zadarnic! 


| HELENA 
Și eu avut-am partea mea din, suferința Priamizilor. 


THEOKLYMENOS 
Pe soţul tău l-au pus în groapă, sau a rămas fără 
mormînt? | | 


HELENA 
Fără mormint, vai mie! Năpăstuită sunt! 


THEOKLYMENOS . | 
De-aceea ţi-ai scurtat <în semn de doliu> părul tău bălai? 


HELENA ză 
El încă-mi este drag, ca la-nceput, oriunde s-ar găsi. 

THEOKLYMENOS. 
(bănuitor) 
La grija ta de-acum, să fie lacrimile tale-adevărate? 


HELENA 
(ironică) 
Să fie Theonde prea uşor de înşelat? 


THEOKLY MENOS 
Desigur nu. Dar ce kai a Ții să trăiești lîngă 
mormîntul lui? i 


HELENA 
De ce îmi spui cuvinte-amare? De ce nu-mi laşi <în 
pace> mortul? 


THEOKLYMENOS 
Tu încă îi păstrezi credință și urmărești să fugi de 
mine. 


| HELENA 
Eu nu mai fug de tine; fii gata pentru nuntă. 


THEOKLYMENOS 
Tîrzie consimţire! Imi pare, totuși, bine. 


HELENA 
Dar ştii ce-i de făcut? Hai, să uităm trecutul. 


THEOKLY MENOS 
Ce-mi dai în schimb? La faptă bună se răspunde tot cu 
faptă bună. 
HELENA 
Să ne-mpăcăm. Redă-mi prietenia ta. 


THEOKLYMENOS 
Renunţ la toată supărarea şi vrajba să o ducă vintul, 


HELENA 


Cad la genunchii tăi ca BrEA și, dacă-mi eşti 
prieten... 

THEOKLYMENOS 
Ce ai de gînd să dobîndești, rugîndu-mă în felul ăsta? 


HELENA 
Bărbatul meu e mort. Vreau rînduiala îngropării s-o-m- 
plinesc. 


THEOKLYMENOS 
Cum? Vrei, în lipsa trupului, să-i faci mormînt? 
Să-ngropi o umbră? 


HELENA 
E sfîntă la helleni o datină: cînd moare cineva... 


THEOKLYMENOS 
Ce trebuie să facă? În datini Pelopizii450 sunt maeştri. 


HELENA 
Să împlinească ritul, așezînd în gropniță un giulgiu gol. 


THEOKLY MENOS 
Urmează-ntocmai rînduiala şi fă mormîntul unde-ţi 
place. i 
HELENA 
Nu asta-i datina, cînd oamenii şi nava pier în mare. 


THEOKLYMENOS 
Dar cum, atunci? Nu mă descurc în obiceiurile voastre. 


HELENA 
Noi toate darurile pentru mort le coborim în larg, în 
valuri. 


THEOKLYMENOS 
Şi, prin urmare, ce vrei de la mine pentru răposat? 


HELENA 
Nu mă pricep; n-am mai trecut prin asta. Aheul îţi va 
spune. | 


THEOKLYMENOS 
Străine, mi-ai adus o veste fericită. 


- 

MENELAOS 
Nefericită pentru mine... şi pentru cel ce nu mai este. 


THEOKLYMENOS 
Cum sunt cinstiţi la voi cei care pier în mare? 


MENELAOS 
Nu toți la fel, ci după cum e bogăția fiecărui mort. 


THEOKLYMENOS 
Tu n-ai decît să ceri. De dragul ei, nimic nu-mi va 
părea prea scump. 


MENELAOS 
Întîi se-nchină umbrelor din Hades un -prinos de 
sînge$l. 


THEOKLYMENOS 
- Ce animal se-aduce jertfă? Învaţă-mă, și ţi-l voi da. 


MENELAOS 
Alege ce poftești;, noi vom fi mulțumiți cu darul tău. ` 


THEOKLYMENOS 
Aici, de obicei, se junghie un taur sau un cal. 


MENELAOS 
Ai grijă doar, să fie victima de stirpe bună. 


THEOKLYMENOS 
Am turme din belșug, cu vite fără de cusurt?. 


| MENELAOS 
Noi ducem și un pat, acoperit cu scoarţe, dar lipsit 
de leş. 


THEOKLYMENOS 
Il veţi avea. Ce altfel de ofrande se mai cere să-n- 
chinați? 


MENELAOS 
Į se cuvin și arme de aramă, căci el iubea războiul. 

THEOKLYMENOS 
Am să vă dau şi arme și armură, vrednice de Pelopizi. 


MENELAOS 
Mai oferim din roadele pămîntului, din cele mai alese. 


THEOKLY MENOS 
Cu toate-acestea ce veţi face? Cum le veţi scufunda în 
mare? 


MENELAOS 
Ne trebuie o navă, cu vislași cu tot. 


THEOKLYMENOS 
Şi cît de mult vreți să vă depărtați de coastă? 


MENELAOS 
Pînă la locul unde, de pe mal, nu se mai vede dîra 
vislei, A 
THEOKLYMENOS 
Ce noimă are obiceiul ăsta la helleni? 


MENELAOS 
Să nu aducă fluxul darurile mortului cumva pe mal. 


- 


THEOKLYMENOS 
Am să vă dau o sprintenă corabie feniciană. 


MENELAOS 
Bicabinei duhul lui Menélaos va fi- -mpăcat. 


THEOKLYMENOS . 
Dar nu ajunge să-mplinești tu singur, fără ea, ceremo- 
nia? 


MENELAOS 
E datoria mamei, a nevestei, a copiilor... 


THEOKLYMENOS - 
Am înțeles. Helena e datoare să-şi cinstească soțul; 

| MENELAOS 
Cei temători de zei nu-i văduvesc pe morți de rituri. 


THEOKLYMENOS 

Aşa să fie. Ţin și eu să am soție-evlavioasă. Tu intră 
în palat şi-alege darurile pentru mort. 

Neîndoios, dacă Helena va fi mulțumită, nu vei pleca 
din țara mea cu mîna goală. Fiindcă mi-ai adus o veste 
bună, în locul hainelor zdrențoase, vei îmbrăca veşminte 
cumsecade și vei primi merinde, să te-ntorci în patrie, căci 
deocamdată ai căzut în grea nevoie. ar tu, nefericito, nu te 
istavi cu o durere fără leac. Menslaos şi-a îndurat destinul; 
e mort și nu mai poate să învie. 


MENELAOS 
Da, fă-ți femeie, datoria; pe soțul egiptean iubește-l, 
nu te gîndi la cel care s-a risipit. In starea ta de-acum, e 
lucrul pentru tine cel mai de folos. Dacă voi izbuti s-ajung 
acasă, în Hellada, voi pune capăt vorbelor urite despre tine, 
numai să fii, pentru bărbatul tău, soţia care trebuie să fii. 


HELENA 

Așa voi face. Niciodată n-am să-l dau bărbatului prilej 
de supărare. Ai să te-ncredinţezi chiar tu, cu ochii tăi.. 

Dar intră în palat acuma și îmbăiază-te, sărmane, ŞI 
schimbă-ți hainele zdrenţoase; pe loc eu îți voi da răsplata. 
Vei fi mai dornic să-mplinești ce se cuvine pentru scumpul 
meu Menélaos, dacă ești sigur de mărinimia mea. 


(Theoklymenos și Helena intră în palat, urmaţi de însoțitori, 
care îl conduc pe Menelaos.) 


CORUL453 
Strofa 1- 

Diiva. din inima munţilor, 
purcese <Deméter> a Zeilor Mumă454, gonind 
prin văi păduroase, 
pe lîngă rîuri cu ape şuvoitoare, 
de-a lungul mării tălăzuite, cu vuiet gros, 
scoasă din minte, căci i se pierduse fiica, 
fecioara cu nume oprit a-l rosti. 

Tunătorul Di6nysos umplea văzduhul 

cu zgomotul pătrunzător 

al chimvalelor sale455, 

cînd Nemuritoarea, din carul tras 

de lei frigieni' înjugați, 

își căuta copila răpită, 

smulsă din roatele dănțuitoarelor fete. 

Şi două zeițe fecioare 

cu glezne vijelioase 

au ajutat-o în căutările sale: 

Artemis, nebiruita săgetătoare, 

şi <-Athena> Gorg6pis+55, înarmată cu lesă, 
Zeus veghea peste lume din tronul ceresc, 
dar copila, <mutată sub glic,> 

era hărăzită altui destin. 


Antistrofa ] 
Cînd Muma, pe urmă, puse capăt 
chinului goanei sale rătăcitoare 
întru aflarea fiicei 
răpită prin viclenie, 
ajunsese chiar la zăpezile-naltelor piscuri, 
unde bîntuie nimfele muntelui Ida457 
ŞI, sub năpasta durerii, căzu 
într-un hățiş omătos, <îngheţat> ca piatra. 
Atunci, contenind să mai facă, 
spre binele omului, rodnice brazdele 
în cîmpiile sterpe, fără verdeață, 
ea părăsi muritorii, să piară, 
și nu înlesni, pentru turme, 
să înflorească pășunile grase 
cu iarbă creaţă. 
Viaţa tînjea prin cetăţi; 
încetară divinele jertfe, 
nu mai ardeau pe altare prinoase. 
De-asemeni, zeița secă 
apa izvoarelor limpezi ca roua,’ 
sorbită de neistovitul doliu pentru copilă. 

Strofa 2 
Cum astfel ea desființase ospeţele, 
atît pentru zei, cît și pentru oameni, 
Zeus, voind să aline 
mohorîta mînie a Mumei, rosti: 
„Haideţi, mergeţi, CharitelorP$, 
s-o aflaţi pe Deó459 
răvăşită de cele-ntîmplate fiicei sale, 
alungaţi-i mîhnirea cu strigăte 
de bucurie, 
ȘI VOI, aşişderea, Muzelor, 
cu horele voastre melodioase!“ 
Atunci preafrumoasa Kypris 
făcu pentru-ntiia dată să sune 
glasul aramei, subpămîntean400, 
și răpăiala de tamburine 
cu pieile-ntinse: 
deodată Muma porni să rîdă, 
fermecată de muzica gălăgioasă, 
şi puse mîna 
pe flautul său cu accente adînci. 


Antistrofa 2 
Din adîncul palatului tău, 
ai deşteptat o patimă 
clocotitoare, Helena, 
interzisă de legea divină 
și de evlavie; 
tu nu ai cinstit-o, umilă, 
prin sacrificii pe Marea Mumă, 
ȘI, uite, s-a mîniat pe tine. 
Totuși puteri de temut revarsă <în lume> 
nebrida pestriță, 
iedera fragedă încununînd 
sfinta tulpină de narthex, | 
tamburina rotundă, care se-nvîrte, 
zguduită, prin aer, 
şi răvășitele plete 
fluturînd pentru BrOmios 
la mijlocul nopților tainice 
închinate Zeiţei. 

Acum înfrînează-ţi mîndria, <Helena,> 
nu te încrede numai și numai 
în frumuseţea făpturii tale461! 


(Helena iese din palat, împreună cu Menélaos, care nu mai 
poartă haine zdtențoase, ci armură și arme de bronz.) 


HELENA 

O dragi prietene, în casă totul se petrece bine pentru 
noi. Fiica lui Proteus, care-mi ajută să.ascund prezenţa lui 
Menélaos, deşi tiranul a-ntrebat-o, n-a trădat nimic. Ba, 
dimpotrivă, ca să mă slujească, susține că bărbatul meu se 
află sub pămînt, că nu mai vede razele de soare. 

Și pentru el totul decurge bine, căci s-a înstăpînit pe 
arme. În loc să le aşeze în corabie și să le zvîrle-apoi în 
mare, le poartă însuşi el, ţinînd în mîna stîngă, vajnică, 
mînerul scutului, în dreapta lancea, și se preface că prin 
portul armelor cinstește mortul. Iar astfel este gata pentru 
luptă, fiind încredințat că va răpune numeroși barbari, cînd, 
laolaltă vom fi pus piciorul î în corabia cu visle trainice. 

l-am dat veşminte noi, să se dezbare de hainele zdren- 
țoase de la naufragiu, apoi l-am îmbăiat cu apă din belșug, 
căci multă vreme trupul său a fost lipsit de unda proaspătă 
a unui rîu. 

(Helena se întoarce și îl vede venind din palat pe 
Theoklymenos, însoțit de servitori, care aduc prinoasele 
funebre făgăduite.) 

Dar tocmai iese omul care crede că nunta noastră e ca 
şi făcută, că pe Helena o și stiînge-n braţe. Însă eu cată să 
păstrez tăcere. Vă rog, femeilor, nu mă trădaţi, fiți mute. 
Dacă vom fi salvaţi, poate vom izbuti. vreodată şi pe voi să 
vă salvăm. 


Ă THEOKLYMENOS | 

Inaintaţi în şir, cum a voit aheul, robilor! Purtaţi aceste 
daruri hărăzite mării. 

Jar tu, ascultă sfatul meu, Helena, dacă-ți pare potrivit: 
rămii aici! Pe soțul tău poți tot aşa de bine să-l cinstești, 
fiind, sau nu, de faţă 'la ceremonie. Imi este teamă că pe 
tine, aşa cum eşti prea simțitoare, durerea cruntă sau 

credința să nu te-mpingă în talazuri. Chiar şi așa suspini 
prea tare pentru acel ce nu mai este. i 


HELENA 

-O Theoklymenos, am datoria să-mi cinstesc întîiul soț 
şi amintirea căsniciei noastre. Eu, din iubire pentru el, n-aş 
pregeta să mă sfîrşesc; dar lui, mă-ntreb, i-ar folosi să-l 
întîlnesc în moarte? Mpacureami să merg şi să-i închin 
prinoasele. 

Reverse zeii peste tine binefacerile lor, așa cum îți 
doresc, şi peste călătorul ăsta, care deşi străin, mi-a fost de 
ajutor! Voi fi, în casa ta, femeia ce ți se cuvine, căci te-ai 
purtat mărinimos cu mine şi cu soțul meu dintii, iar 
întîmplările îmi pare că decurg prielnic. 

Acum, ca să-ți desăvîrşeşti mărinimia, dă unui om 
de-al tău poruncă să ne facă rost de-o navă, în care să mu- 
tăm ofrandele. 


THEOKLYMENOS în l 
Mergi tu şi dă-le o corabie sidoniană62, cu cincizeci 
de vislaşi. 


HELENA 
N-ar comanda mai bine nava chiar cel răspunzător de 
ritual? 


THEOKLYMENOS 
Ba da; vîslaşii mei vòr trebui s să îl asculte. 


HELENA 
Mai spune ordinul o dată, să-l ştie strașnic fiecare. 


THEOKLYMENOS 
Am să-l rostesc şi-a treia oară, de socoteşti că e 
nevoie. 
. HELENA 
Rog zeii să te-ajute și să-mi ajute să- implinesc ce-am 
chibzuit. 

THEOKLYMENOS 
Nu-ţi ofili obrazul, vărsînd prea multe lacrimi! 


HELENA 
Chiar astăzi îți voi dovedi recunoștința mea. 
_ "THEOKLYMENOS 
Pe mort nimic nu-l mai atinge; zadarnică-i atîta caznă. 


HELENA ` 
Mi-s gîndurile împărțite între vii şi morți. 
THEOKLYMENOS 
Eu, pentru tine, nu voi fi un soţ mai rău decît 
Menélaos. 


HELENA 
Tu n-ai nici un cusur. Ce mi-ar mai trebui acum? 
Putin noroc! 


THEOKLYMENOS 
De tine-atîrnă să-l cîştigi, fii deci statornică-n iubire. 


HELENA 
Nu astăzi voi fi învățată să-i iubesc pe cei care mi-s 
dragi. 


THEOKLYMENOS 
N-ai vrea să te ajut, să te-nsoțesc, trecînd la cîrma 
navei? 


HELENA 
Cu nici un preț! Să nu ajungi, stăpîne, sclavul propri- 
ilor sclavi. 


THEOKLYMENOS 
Preabine; ritul Pelopizilor nu-mi aparține; iar casa mea 
este curată, căci nu aici şi-a dat Menélaos suflarea de pe 
urmă. 
(Adresîndu-se unui însoțitor) 

Hai, du-te tu și spune nobililor mei să vină toți cu 
daruri pentru cununie, la palat. Întreaga tară să vestească 
prin cîntece de fericire că n-a fost nuntă mai frumoasă decît 
a mea şi a Helenei. 

(Lui Menelaos) 

lar tu, străine, pleacă și aruncă, pentru bărbatul ei 
de-odinioară, aceste daruri în adîncul mării. Pe urmă ad-o 
grabnic pe mireasă în căminul meu, ca să te veselești cu 
mine la ospățul nunții, și-apoi, sau să pluteşti spre patrie, 
sau rămînînd, să-ți afli fericirea în Egipt. 


(Theoklymenos intră în palat.) 


MENELAOS 
O Zeus, dumnezeire înțeleaptă și părinte, 
priveşte către. noi, dezleagă-ne de rele!”. > 
Purtăm pe drum costiș povara pătimirii noastre. 
Atinge-ne numai cu vîrful degetelor tale, 
ȘI vom ajunge, bucuroși, la ținta urmărită. 
Ne-au copleșit destule suferințe pînă astăzi. 
V-am ponegrit prostește, zeilor, şi-mi pare rău. 
Mi-e dat oare să nu cunosc decit restriștea? 
Ba, și eu sunt îndreptățit să merg pe calea dreaptă; 
doar o favoare dați-mi, şi mă veţi face fericit! 


(Menélaos, Helena și cîțiva însoțitori pleacă spre țărmul mării.) 


CORUL 
Strofa 1 
Navă din Sidonul Feniciei, 
navă cu vîsle repezi, 
răspîndind împrejur zvicniri sonore, 
<te însoţeşte Nereus> 
călăuzul delfinilor 
ce saltă şi joacă frumos, d 
cînd vijelia se-alină. 
Galâneia, cu ochii albaştri-verzui, 
fiica lui POntos, îndeamnă corăbierii463: 
„Pînzele sus! Desfăşuraţi-le, 
lăsaţi să-le umple briza mării, 
lopeţile de brad apucaţi-le, 

alea! mateloților, 

mateloților care o duceți 

în triumf pe Helena 

spre malul cu port primitor ȘI palatele 
unde-a domnit Perseus464!" | 


Antistrofa 1 


Și ce-i va fi dat să vadă <la Sparta>? 
Poate <vestitele> fete ale lui Léukipos, 
lîngă rîul Eurtas cu ape umflate 

sau la intrarea în templul zeiţei Pallâs, 
de va sosi acolo, cînd se dansează, 

ori cînd se-adună, noaptea, mulțimea 
la sărbătoarea lui Hyâkinthos, 

acela pe care Apollon <din întîmplare> 
l-a omorît, lovindu-l 

cu discul său rotitor, aruncat năprasnic. 
De dragul acestuia, zeul, fiul lui Zeus, 
a-ntemeiat o zi sfîntă în Lakedâimon, 
cu jertfe de boi şi ospeţe+65 

Poate acolo <Helena> îşi va vedea, 

în roatele de dansatoare, 

fiica lăsată acasă, pe Hermione, 

care încă așteaptă să-i lumineze 

torța de pin la nuntă. 


Strofa 2 
De ce nu ne-au fost hărăzite aripi? 
De ce nu putem zbura prin văzduh 
asemeni cocorilor Libyei466? 
Fugind dinaintea ploilor reci de iarnă, 
ca o turmă supusă unui păstor flueraș, 
ei ascultă chemarea celui mai vîrstnic 
care, cu tipete şi filfiind, îi conduce 
peste cîmpii pîrjolite . 
și peste pămînturi pline de roade. 
Voi, păsări cu gîturi lungi, 
care plutiți mai iute ca norii, 
luaţi-vă zborul, treceţi pe sub Pleiade467 
spre înnoptatul Orion+ 
ȘI aşezîndu-vă lîngă Eurtas, 

vestiți tuturor că Men€laos, 
cuceritorul cetății troienilor, 
se-ntoarce acasă. 


Antistrofa 2 
Veniţi călare și voi, Tyndarizilor, 
zoriți pe potecile voastre de aer, 
prin vijelia de stele strălucitoare, 
voi, care hălăduiți în cer, 
salvatorii <şi frații> Helenei, 
coborîţi spre adîncul licăritor al mării, 
spre sumbrele unde vinete, 
spre alb-înspumatele valuri, 
și faceți să sufle, pentru năieri, 
din partea lui Zeus, prielnice vînturi469! 
Spălaţi-vă sora 
de faima urîtă c-ar fi-mpărțit 
c-un prinț frigian aşternutul, 
<spălați-o> de pata ce i s-a tras 
din gilceava <divină> iscată 
pe muntele Ida, | 
ei, care nu a privit niciodată 
pămîntul Troiei, ` 
nici zidul cetăţii, clădit de Phoibos470! 


(Intră Theoklý menos, neanunțat, venind din palat; numaide- 
cît se ivește în grabă un vestitor, unul din Oamenii trimiși 
de rege să însoțească falsa procesiune funebră.) 


AL DOILEA VESTITOR 
Stăpîne, chiar .din casa ta ne vine cea mai mîrşavă 
trădare! Iți voi vesti o întîmplare şi stranie, și dureroasă. 


THEOKLYMENOS 
Ce s-a-ntîmplat? 


VESTITORUL 
De-acuma caută-ți altă mireasă. Helena a plecat, a 
părăsit această ţară. 
THEOKLYMENOS 
(Ironic) 
Zburînd prin aer, sau călcînd cu tălpile pămîntul? 

VESTITORUL 
Menélaos a scos-o din Egipt prin apa mării, cel care a 
venit să ne vestească propria lui moarte. 


i THEOKLYMENOS 
Intr-adevăr, cumplită ştire. Și ce corabie-a putut să-i 
ducă-n larg? Nu-mi pare de crezut povestea. 


VESTITORUL | 
Chiar vasul dăruit aheului de tine, cu mateloţi cu tot, 
ca să ţi-o spun pe scurt. 


THEOKLYMENOS 
“Cum? Vreau să știu. N-aș fi crezut că braţul unui 
singur om să poată birui atîți năieri. Şi tu erai unul din ei. 


> VESTITORUL 

Helena, cînd a părăsit palatul regelui, înainta spre 
malul mării, păşind cu grație și suspinînd, şireata, pentru 
fostul ei bărbat, care, departe de-a fi mort, o însoțea de-a- 
proape. 

Am mers la docurile flotei şi-am tras în apă o corabie 
sidoniană nouă, ce nu mai navigase, cu bănci și visle 
pentru cincizeci de năieri. lar noi ne-am așternut la treabă 
fiecare: un om punea catargul, lopeţile un altul, erau 
desfăşurate pînzele strălucitoare şi cîrmele cu legături de 
piele erau <la pupă> coborîte-n apă. 

Dar iată că, în toiul muncii noastre, nişte helleni 
care-au plutit pe mare cu Menslaos, pîndind prilejul, s-au 
ivit la țărm; purtau veşminte rupte, ca după naufragiu — 
altminteri oameni zdraveni, deşi sălbăticiţi. Văzîndu-i, fiul 
lui Atreus, se prefăcu a fi mișcat şi zise: 

„Nefericiților, ahei, cum de-ați- fost azvîrliți aici pe 
țărm? Ce vas s-a sfărimat? Nu vreţi să închinaţi:cu noi 
cinstiri funebre lui Menelaos, feciorul lui Atreus? Cadavrul 
lui n-a fost aflat, dar fata lui Tyndâreos vrea să-mplinească 
rînduiala îngropării.“ 

Ei, chipurile, izbucnind în lacrimi, s-au grămădit în 
navă, aducîndu-i lui Men€laos, la rîndul lor, ofrande fune- 
rare. Aceasta ne-a cam dat de bănuit şi unii altora ne-am 

şopotit că noii călători erau prea numeroși. Totuși ţi-am 
ascultat porunca și am păstrat, supuși, tăcere. 

Căci însuți tu, încredințînd străinului comanda navei, 
eşti vinovat de toată-ncurcătura. 

Nu ne-a fost greu să încărcăm ofrandele ușoare, dar 
taurul s-a-mpotrivit să-şi pună pe scîndurile vasului copita: 
mugea, rotindu-și ochiul fioros, îşi arcuia spinarea 
<coborîndu-și țeasta> cu cornul gata să împungă şi nu lăsa 
pe nimeni să se-apropie de el. Atunci Menlaos a zis cu 
glas înalt: 

„Veniţi, voi Care ați zdrobit cetatea Îlion, ŞI ridicați pe 
umeri voinicește, cum fac hellenii, taurul şi duceţi-l la 
proră — în clipa-aceea trase spada — să-l junghiem în 
amintirea mortului!“ 

Săriră, la porunca lui, aheii, săltară taurul pe umeri și-l 
duseră pe puntea navei. Cu calul n-am avut necazuri. 
Menslaos doar îl atinse ușor pe ceafă și pe frunte, şi îl făcu 
să se îmbarce. 

La urmă, cînd fusese totul încărcat, Helena se sui, cu 
glezne gingașe pe scară, şi se opri <la pupă> între rîndurile 
de vîslaşi, cu așa-zisul mort, Menslaos, alături. Ceilalţi 
belleni, în părți egale, stăteau de-a lungul marginilor navei, 
la dreapta Și la stînga, unul lîngă altul, avînd, ascunse, săbii 
sub veșminte. 

Deodată vuietul talazurilor fu ac Openi de strigătele 
oamenilor mării, căci capul lopătarilor/! pornise, să-i în- 
demne. Şi cînd ne-am depărtat de coastă, dar nici prea 
mult, nici prea puțin, bărbatul de la cîrmă a-ntrebat: 

„Străine, spune dacă trebuie să mai plutim spre larg, 
sau dacă e de- -ajuns? Doar tu răspunzi de mersul navei.“ 

Menelaos rosti: „E prea de- ajuns. 

Şi îşi deschise drum spre proră, ţinînd în mîna dreaptă 
spada. Acolo începu jertfirea, dar fără să invoce numele 
vreunui mort, înfipse în gîtlejul taurului fierul și se rugă 
<divinităţilor marine>: 

„Stăpîne Poseidon, sălășluind în mare, şi voi, copile 
sfinte ale lui Nereus, salvaţi-mă și duceţi-mă, laolaltă cu 
soţia, pe coastă la Nauplia72! Să nu rămînem în Egipt!“ 

Şi sîngele ţîșnea ca un șuvoi, căzînd în apa mării, un 
semn pentru străin -prevestitor de bine. Atunci unul din 
mateloți grăi: 

„Suntem trădați! Ieşirea noastră-n larg e o trădare. La 
țărm degrabă! Să ne-ntoarcem! Ia tu comanda, tu cîrmește 
spre uscat!“ 

Pe loc, lăsînd la proră taurul ucis, stînd falnic în 
picioare, feciorul lui Atreus ţipă tovarăşilor săi de luptă: 

„Voi, flori alese ale solului Helladei, ce mai aşteptaţi? 
De ce nu-i junghiaţi şi sfi îrtecați pe toți acești barbari, și 
nu-i zvîrliți în mare?“ 

Dar capul lopătarilor, și el, urlă către năierii tăi: 

„Sus, <lopătarilor,> luaţi drept arme drugi' de lemn, 
sfărmați-mi băncile sau smulgeţi vislele, şi spargeţi căpă- 
(înile duşmanilor, umplîndu-le de sînge!“ 

Săriră de pe bănci cu toții, apucînd ba vreun lemn 
desprins din navă, <folosit ca ghioagă,> ba vreo spadă. Pe 
punte sîngele curgea, şiroaie. Helena, de la pupă, își ațița 
vitejii: 

„Aduceți-vă-aminte cum ati învins la Troia, şi dați-le o 
pildă acestor egipteni!“ | 

toiul încleștării, unii din vislașii tăi se prăbușeau, 
apoi se ridicau, dar alții rămîneau lipsiți de viață. 

Menclaos, cu armele şi în armură, pîndea să vadă 
locurile unde soții săi păreau mai slabi și năvălea numai- 
decît, avînd în mîna dreaptă spada, asupra oamenilor nâştri, 
silindu-i să se zvîrle-n valuri. Curînd n-a mai rămas nici un 
vislaş pe punte. 

Atunci, ducîndu-se la omul de la cîrmă, i-a poruncit 
să-ndrepte nava spre Hellada. Aheii ridicară pînzele, un vînt 
-prielnic s-a stârnit, şi duşi au fost. 

lar eu, care abia scăpasem de măcel, pe lîngă <cablul> 
ancorei mi-am dat în mare drumul. Aproape mă pierdusem, 
cînd am fost cules de un pescar şi scos la mal, să-ți pot 
vesti ce s-a-ntîmplat. 

A nu fi prea încrezător: aceasta-i cea mai de folos 
învățătură pentru muritori. 


| CORIFEUL 

Nicicînd n-aş fi crezut, o rege, că Menélaos putea să 

vină însuşi el aici, așa cum s-a-ntîmplat, fără să fie dibuit 
de tine şi de noi. 

THEOKLY MENOS 

Vai de mine, oropsit sunt, tras pe sfoară de-o femeie. 
Mi-a scăpat din mîini mireasa. Barem de-aș avea 

| speranța 
că ajung din urmă nava, aş trudi să prind fugarii. 
Mă voi răzbuna în schimb pe Theonóe, trădătoarea; 
nu mi-a spus, deşi-l văzuse pe Menslaos în casă. 
Ea s-a folosit de darul prorocesc, ca să mă-nșele. 
Nu va mai avea prilejul! 


(Theoklymenos se întoarce să intre în palat, dar vestitorul 
se așază repede între el și uşa clădirii.) 


VESTITORUL | 


Stai! Unde te duci, stăpîne? Ai de gînd să faci o 
crimă? 
THEOKLY MENOS 
Vreau numai să fac dreptate. Haida-de! nu-mi sta în 
cale. 
VESTITORUL 
Nu dau drumul hainei tale, altfel crunt va fi omorul. 
| THEOKLYMENOS 
Cum, un rob îi poruncește regelui? 
VESTITORUL l 
Așa-i cuminte. 
THEOKLYMENOS 


Nu e, dacă mă împiedici... 


VESTITORUL 
Tocmai, vreau să te împiedic. 


THEOKLY MENOS 
...Să ucid o ticăloasă. | 


VESTITORUL 
Dimpotrivă, e o sfîntă, 

THEOKLYMENOS 
Ba-i o soră trădătoare... 


VESTITORUL 
Drept a fost să te trădeze. 


THEOKLYMENOS 
„„„Căci a dat-o pe Helena... 


VESTITORUL 
„„„Celui mai în drept s-o ţină. 


THEOKLYMENOS 
Cine are drepturi peste ce-i al meu? 


VESTITORUE 
Cel care-a primit-o de la tatăl ei. 


THEOKLYMENOS 
Eu de la Ursită am primit-o. 


VESTITORUL 
Insă Datoria ţi-a luat-o. 


THEOKLY MENOS 


„Nu-ţi dau voie să mă judeci. 

'VESTITORUL 
Judecata mea nu-i proastă. 


THEOKLY MENOS 
Cine este, tu sau eu, stăpînul? 


VESTITORUL 
Cel ce fate binele, nu răul. 


THEOKLY MENOS 
Parcă ti-ar fi dor de moarte. 


VESTITORUL 
Hai, ucide-mă, însă pe 
sora ta n-o vei ucide, dacă pot să mă opun. 
Orice sclav cu suflet nobil ştie că nimic nu- ntrece 
gloria de a muri pentru stăpâni. 


(Brusc, plutind deasupra palatului, apar doi tineri, DiOskorii.) 


DIOSKORII 

Astimpără-ți mima care te smintește, Theoklymenos, O 
rege al Egiptului! Ascultă, suntem gemenii lui Zeus, 
Di6skorii, plodiți de Leda, ca şi sora noastră, Helena, care 
a fugit din casa ta. 

Să știi că nunta <nemplinită>, pentru care clocoteşti 
acum de furie, nu îți fusese ție hărăzită, şi Theonóe, sora 
ta, fiica Nereidei, nu te-a vătămat, ci s-a supus voinţei 
zeilor şi dreptelor porunci primite de la tatăl ei. Da, pînă 
azi Helena trebuia să locuiască-n casa ta; acum însă, cînd 
Troia pînă-n temelii a fost înfrîntă și zeii nu mai au la ce 
să folosească numele Helenei, aceasta cată să-şi urmeze 
soțul legiuit și să trăiască sub acoperişul căsniciei. 

Indepărtează spada ucigaşă de la sora ta şi recunoaşte 
că purtarea sa e înțeleaptă. De multă vreme-am fi putut s-o 
scoatem pe Helena din Egipt — căci am fost ridicaţi și noi 
în rîndul zeilor de Zeus — dar nu aveam îngăduința s-o 
facem împotriva sorții şi a puterilor divine, ce hotăriseră 
altminteri. | 

Atât am vrut să-ți spunem, ÎN ani pini dar iată ce-i 
vestim surorii noastre: 

Pluteşte, sănătoasă, cu soţul tău, Heen un vînt priel- 
nic are să vă-mpingă. Noi frații tăi, pereche, mîntuitorii 
oamenilor mării, Călări, pe lîngă navă, te vom însoţi spre 
țară. 

<Apoi,> cînd zilele ţi se vor fi sfîrşit, vei fi <în 
Lakedâimon> invocată ca zeiţă şi cei din partea locului, la 
fel ca nouă, îți vor închina libaţii şi ospeţe rituale473, 
Popasul unde fiul Maiei te-a adus întîi, pe drum aerian, 
cînd te-a răpit din Sparta, ca să-l împiedice pe Pâris să te 
strîngă-n braţe — vorbim de insula din fața coastei akteane 

— în viitor va fi r umită, de către muritori, Helena, căci ai 
primit după răpire adăpost acolot74. 
lar lui Mené aos, care atît de mult a rătăcit, voința 
zeilor i-a hărăzit ca <după moarte> să aibă drept sălaș 
Ostrovul Fericiţilort5. Căci zeii nu-i urăsc pe oamenii cu 
suflet nobil; pedepsele sunt destinate numai turmei celor de 
nimic. 


THEOKLYMENOS 
Pereche de feciori ivită din dragostea lui Zeus cu 
Leda, 
îmi risipesc amărăciunea pentru mireasa mea pierdută, 
şi nici prin minte nu îmi trece să-i sting surorii mele 
viaţa. 
Întoarcă-se Helena-acasă, dacă așa a dorește Cerul. 
Apoi să Ştiţi că sora voastră, avînd cu voi același 
sînge, 
e cea mai demnă și curată din cîte-au fost femei pe 
lume. 
Fiți mîndri de mărinimia ce umple inima Helenei, 
o însușire întîlnită arareori printre femei. 


CORUL 
Numeroase sunt feţele sorții, 
numeroase-ntîmplări nesperate 
dezlănţuie zeii. 
Așteptările omului nu se-mplinesc; 
un zeu deschide neașteptărilor cale. 
“La fel s-a-ncheiat şi această <dramă>. 


ORESTES 


i PERSOANELE 
(In ordinea intrării în scenă) 


ELEKTRA, fiica lui Agamemnon, sora lui Orestes 

HELENA, regina Spartei, soția lui Menélaos 

CORUL femeilor din Argos 

ORESTES, fiul lui Agamemnon şi a KĶlytaimnestrei 

MENELAOS, regele Spartei, fratele lui Agamemnon 

TYNDAREOS, tatăl Helenei și al Klytaimnestrei 

PYLADES, prietenul lui Orestes 

Un VESTITOR bătrîn 

HERMIONE, fiica lui Menslaos şi a Helenei 

Un FRIGIAN, sclavul Helenei 

APOLLON 

Servitorii lui Tyndâreos şi ai lui Men€laos, oameni din Argos, 
înarmați. 


Acţiunea dramei are loc la Argost!7. Scena reprezintă fața- 
da palatului lui Agamemnon, înaintea căruia, pe un pat zace 
Orestes, acoperit, și doarme. Lîngă el veghează Elektra. 


ELEKTR A475 

Nu este soartă, cît ar fi de-ngrozitoare, nu este pă- 
timire, nici năpastă de la zei, a căror sarcină să n-o îndure 
firea omenească. 

La fel, preafericitul Tântalos — şi n-o afirm ca să-i 
jignesc nenorocirea — <preafericit> deoarece se spune c-a 
fost zămislit de Zeus; priveşte, spînzurat în aer, plin de 
spaimă, o stîncă ce ameninţă să-i. cadă-n creștet; lui, după 
cum e vorba, i s-a dat osînda-aceasta pentru că şi-a dezle- 
gat — neruşinat nărav! — sfruntarea limbii, cînd zeii l-au 
primit, biet muritor, cu ei la masă, ca pe un egal479. 

<Pe urmă> el l-a odrăslit pe Pélops480, din care s-a 
născut Atreus; acestuia, divina torcătoare“8l, cînd alegea 
fuiorul sorții, i-a hărăzit gîlceava, să fie pururi în război cu 
frate-său 'Thy6stes. 

Dar oare trebuie să amintesc atîtea mișelii de neros- 
tit4827 

Atreus își ospătează fratele cu <carnea propriilor săi> 
copii, ucişi <de el>. Iar din Atreus se nasc — păstrez tăcere 
despre cele întîmplate între timpt®3 — slăvitul Agamemnon, 
dacă slăvit se poate spune‘484, şi Menélaos, avînd-o amîndoi 
de mamă pe cretana Aerópe485, 

Ei şi-au luat soții, Menélaos pe blestemata zeilor, 
Helena, şi Agamemnon, regele, pe Klytaimnestra, a cărei 
nuntă e faimoasă în Hellada. 

Din căsnicia lor au răsărit trei fete: TTET 
Chrysóthemis şi eu, Elektra; s-a mai născut şi un moşteni- 
tor, Orestes, din aceeaşi preanelegiuită mamă, care, 
prinzîndu-şi soțul în năvodul unei țesături, l-a săvîrşit486, 


DA? 


De ce? Ar fi urît pentr-o fecioară să răspundă; e liber, cine 
vreă, să lumineze pricina pe care-o las în umbră”. 

„Dar trebuie lui Phoibos să-i aduc învinuirea de-a fi 
fost nedrept55? El lui Orestes i-a cerut să-și piardă mama 
ce-l născuse, un fapt pe care nu-l socoate toată lumea 
glorios; totuși, supus voinţei zeului, <Oresfes> a ucis-o. Am 
fost şi eu părtașă la omor, atât cît poate o femeie489, şi ne-a 
mai dat o mînă de-aţutor Pylades. 

De-atunci, topit de o cumplită boală, îl văd pe bietul 
frate-meu căzut pe așternutul ăsta, unde zace; sîngele 
mamei noastre-l mînă în zvîcniri de nebunie49%0; căci nu 
cutez a le numi pe Eumenidele divine, care se-ntrec în a-l 
înspăimînta49, 

Aceasta e a şasea zi de cînd a fost înjunghiată mama 
ŞI leşul i-a fost mistuit de flăcările purificătoare; de-atunci 
el n-a mai pus în gură hrană, nici trupul nu şi l-a scăldat. 
Ascuns sub acoperăminte, cînd boala-i dă cîte un scurt 
răgaz, își vine-n fire și-l cuprinde plinsul?%2; dar uneori îl 
vezi ţîşnind din așternut la fugă, ca un mînzoc scăpat 
din jug. | 

Aici, în Argos, s-a luat o hotărîre, să nu ne-adăpos- 
tească nimeni sub acoperișul său, ori lîngă focul <vetrei> 
sale, ori să ne spună nouă, ucigașilor de mamă, vrun 
cuvînt493. Şi iată ziua hărăzită, cînd se va alege, prin votul 
cetăţenilor, de vom muri, striviți de pietre4%4 [sau străpun- 
gîndu-ne noi înșine gîtlejul cu pumnale ascuţite.] 

Dar mai avem un licăr de speranță că vom fi salvaţi. 
Menslaos, întors din Troia, a sosit în ţară. Întrînd în port cu 
flota la Nauplia495, la capătul călătoriei sale, a coborit pe 
țărm, după ce lungă vteme-a rătăcit, împins de vijelii. 

FEl a trimis-o înainte în palatul 'nostru, sub paza nopții, 
pe Helena, obîrșia atîtor lacrimi, ca nu cumva cei cărora li 
s-au sfîrșit sub Ilion copiii, văzînd-o că pătrunde ziua <în 
cetate>, s-o-ntîmpine cu pietre; acuma ea se află înăuntru, 
plîngîndu-și sora și năpastele familiei. 

Totuși, între dureri, găseşte oarecare alinare; căci, 
copiliţa ei, pe care, cînd a navigat spre Troia, Men€laos 
ne-o adusese nouă şi-o-ncredinţase mamei mele să o creas- 
că, această Hermione, mutată de la Spartat6, e pentru 
<maică-sa> prilej de bucurie şi uitare-a suferinței. | 

Eu toate căile <către cetate> le supraveghez, să văd 
cînd va sosi Menslaos. Căci viaţa noastră slabă e primej- 
duită, de nu primim din partea lui un ajutor. Vai, cît amar 
<fără ieşire> într-un neam lovit de nenoroc! 


(Helena iese din palat, purtînd o tavă pe care se află 
ulcioare și șuvițe de păr.) 


HELENA 

Copilă-a Klytaimnestrei și-a lui Agamemnon, Elektra, 
ce-ţi păstrezi de îndelungă vreme fecioria497, nefericito, 
cum de-aţi fost în stare, tu şi Orestes, frate-tău, sărmanul, 
să vă ucideți mama? 

Eu nu mă tem că mă vor pîngări spusele tale, căci, 
după mine, Phoibos e răspunzător de fapta rea495. 

In schimb, mă-ndurerează soarta Klytaimnestrei; ea era 
sora mea, pe care n-am văzut-o de cînd am plutit <pe 
mare> către Ilion — aşa cum am plutit, împinsă de-o zeiască 
nebunie49? — şi-acum, că s-a-ntîmplat s-o pierd, deplîng 
năpastele ce ni s-au hărăzit. 


ELEKTRA 

Helena, pentru ce ți-aş spune, cînd poți să le cuprinzi 
cu ochii tăi, nenorocirile vlăstarelor lui Agamemnon? 

Eu, fără somn, stau aşezată lîngă-acest cadavru și-l 
veghez, căci e aproape un cadavru, după cît de slab răsuflă, 
dar nu vreau să-l jignesc <vorbind> de chinurile sale. 

Cît te privește, tu eşti fericită şi fericit este bărbatul 
tău500; norocul vostru se apropie de obidirea noastră. 


HELENA 
(arătînd spre Orestes) 


De cîtă vreme a căzut la pat? 


ELEKTRA 
De cînd a risipit şuvoiul sîngelui matern. 


HELENA 
Nefericitul şi nefericita-i născătoare! Ce pierzare! 

R ! - ELEKTRA 
Într-adevăr, şi răul care-l mistuie nu-i lasă vreo 
speranţă. 


HELENA 
Te rog, fecioară, aş putea să-ți pun bunăvoința la-ncer- 
care? 


ELEKTRA 
N-am cum lipsi, decît puţin, din preajma lui Orestes. 


HELENA 
Vrei să te duci, în locul meu, la groapa 
Klytaimnestrei? 


ELEKTRA 
A mamei mele, înţelegi să zici? Și pentru ce? 


HELENA 
Să-nchini libațiile mele şi cîteva şuvițe, din părul meu, 
tăiate501, 


ELEKTRA 
Nu-i potrivit să mergi tu însăți la mormîntul unei dragi 
surori? 


A HELENA 
* Imi e rușine să-ntilnesc privirile argeilor. 


ELEKTRA 
Tîrziu ai devenit sfioasă: odinioară nu te-ai rușinat să 
pleci de-acasă. 


HELENA 
Drept ai grăit, însă cuvinte aspre pentru mine. 


ELEKTRA 
Sfiala faţă de mykenieni502 de unde ţi se trage? 


HELENA 
Mi-e frică de părinţii celor morți sub Îlion. 

ELEKTRA 
Adevărat, numele tău, în Argos, e hulit de gura 
tuturor. 


HELENA 
Tu împlineşte-mi voia şi dezleagă-mă 'de teamă. 


ELEKTRA 
N-aş fi în stare să privesc mormîntul mamei. 


HELENA 
Totuşi nu s-ar cădea să-ncredinţăm pioasa datorie unor 
servitoare. 


ELEKTRA 
De ce nu o trimiți pe fata ta, pe Hermione? 


HELENA 
Nu e frumos ca o fecioară să se-arate gloatei. 


ELEKTRA 
_Ba astfel şi-ar vădi recunoştinţa fată de moarta care a 
crescut-o. 


HELENA 

Drept ai grăit, am să-ți urmez, nepoată, sfatul. [Am 
să-mi trimit fiica, spusele ți-au fost întemeiate. ] 

Copila mea, ieşi, Hermione, vino înaintea casei și 
ține-n mîini libaţiile ȘI șuviţele din părul meu. 

(Apare Hermione.) 

Mergi la mormîntul Klytaimnestrei, închină lapte-a- 
mestecat cu miere şi toarnă pe țărînă vin întunecat505, apoi 
te suie pe movila <funerară> şi rosteşte: 

„Helena, sora ta îți dăruie libaţiile-acestea, dar nu a 
cutezat să vină la mormîntul tău de frica gloatei argiene.“ 

Tu roagă-te aprins de ea, să fie binevoitoare faţă de 
mine, şi de tine, şi de soțul meu, i față de aceşti doi 
oropsiți, pe care i-a pierdut un zeu504 . Făgăduiește-i toate 
darurile de pe urmă, care i se cuvin unei surori. 

Te du, copila mea, grăbește-te, și-ndată ce vei fi vărsat 
libațiile pe mormînt, întoarce-te aici, fără zăbavă. 

(Intră în palat, în timp ce Hermione, care luase tava cu 
libaţii, se îndepărtează.) 


ELEKTRA 
(privind în urma Helenei) 


Natură, pentru oameni, tu eşti un mare rău, dar poţi, 
cînd te îmbraci în bunătate, să le fii salvarea! 

Văzut-ați cum şi-a retezat numai din margini părul, să 
nu i se ştirbească frumuseţea? Ea este tot femeia 
de-altădată. 

Să cadă ura zeilor asupra ta, atît cît ne-ai sfărmat, pe 
mine, pe Orestes şi Hellada-ntreagă! 

(Luînd seama la intrarea în scenă a Corului femeilor argiene.) 

Ah, cît sunt de nefericită! Uite, vine-aici o ceată de 
«femei prietene, ca să-și unească vocile cu tînguirea mea; 
poate mi-l vor trezi pe el, care se odihneşte și ochii mei 
vor lăcrima din plin, văzîndu-mi fratele cuprins de nebunie. 

Preascumpelor femei, umblaţi ușor, nu faceţi zgomot, 
asurziți-vă cadenţa pașilor! Prietenia voastră-mi este bună, 
dar deşteptarea lui <din somn> ar fi o caznă pentru mine. 


CORIFEUL 
Strofa 1 
Tăcere, tăcere! ușor să atingeți 
cu încălțările <solul>; 
să nu tropotiţi305. 


ELEKTRA l 
Stațti mai departe, acolo, departe de pat. 


CORUL 
Fată, îți facem voia. 


ELEKTRA 
Sst! Vocea voastră să fie, dragile mele, 
ca un foșnet de gingașe trestii506, 


CORUL 
Iată, vocile noastre suie, scăzute, 
spre-acoperișul <palatului>. 

| ELEKTRA 
Astfel e bine. 

Fie-vă tonul mai molcom, mai molcom vă fie, 
înaintați fără zgomot, 

fără zgomot v-apropiaţi 

și desluşiți-mi de ce aţi venit. 

Vreme destulă i-a trebuit <lui Orestes> 

ca să alunece-n somn. 


CORIFEUL 
Antistrofa 1l 
Care e starea lui? Răspunde-mi, prietenă. 


ELEKTRA 
Ce să-ți spun despre soarta lui? [despre-a lui năpastă?] 
Incă respiră, dar o suflare cu gemete scurte. 


CORUL 
Ce ne vesteşti? Sărmanul de el! 


| ELEKTRA 
Il veți ucide, dacă-i goniţi din pleoape 
dulcele somn ce-l astimpără-acum. 


CORUL 
Victima nefericită a celui mai groaznic fapt, 
inspirat de un zeu, sărmanul! 


| ELEKTRA 
Cîtă durere! | 
Vocea, vocea nedreaptă a lui Loxias 
i-a poruncit nedreptatea, cînd, 

de pe tripodul <străvechii> Thémis, 

a hotărît omorul, 

mai mârșav ca orice omor, al mamei307. 


CORIFEUL 


Strofa 2 
Nu vezi oare? Se zbate sub învelișun. 


253 


254 


ELEKTRA 
Voi l-ați trezit, urgisitelor. 
L-au smuls din somn strigările voastre. 
pu F 
CORUL 
Noi am crezut că doarme adînc. 


ELEKTRA 
Nu staţi în preajma noastră, în preajma Casei; 
întoarceţi mersul vostru, 
nu faceți larmă. 


CORUL 
Nu e decît ațipit; bine zici. 


ELEKTRA 
Noapte Slăvită, slăvită, 
care le torni muritorilor 
mult încercați de necazuri somnul, 
vino din Erebos, vino, 
aşază-ți pe casa lui Agamemnon arfpile>08. 
Durerile noastre, năpastele noastre 
ne-au lovit, ne-au pierdut. 
Voi ați stîrnit gălăgia, <femeilor>; 
tăcere, păstraţi tăcere! Nu iulburați 
cu şoaptele buzelor voastre 
culcuşul acesta; să aibă <Orestes> parte 
în tihnă de harul somnului, dragile mele. 


CORIFEUL 
Antistrofa 2 
Spune-mi, prevezi un liman pentru relele lui? 


ELEKTRA 
Moartea. Care să fie altul? 
Nu mai pofteşte să ja fărîmă de hrană. 


CORUL 
Sfirşitul lui, aşadar, este sigur. 


ELEKTRA 
Phoibos ne-a pecetluit cu semnul jertfirii, 
cînd ne-a ales să vărsăm ` 
sîngele unei nefericite, 
care, mamă <fiind>, l-a ucis 
pe tatăl copiilor săi509. 


CORUL 
Dreaptă sentință, însă nu bună510. 


ELEKTRA 
Ai omorît şi-al fost omorîtă, mamă 
ce ne-ai adus pe lume; 
se sting, datorită ţie, asemenea tatălui lor, 
copiii născuţi din sîngele tău. 
Ne-am prăpădit, ca și morți suntem, ne-am prăpădit. 
<Frate> tu ești printre morți, 
iar mie, cu viaţa zdrobită, 
îmi este dat să am parte, aproape întruna, 
de gemete, de tînguiri, 
de lacrimi vărsate noaptea. 
Nemăritată, sărmana de mine, fără copii, 
mă voi tîri pîn’ la capătul zilelor mele. 


CORIFEUL 
Fecioară, ce te afli lîngă pat, Elektra, vezi să nu se fi 
sfîrșit fratele tău, fără ca tu să fi băgat de seamă; prea 
marea lui abatere defel nu-mi place. 


(Elektra se apleacă peste pat; la o blîndă atingere, Orestes 
se trezește.) 


ORESTES 
Somnule, farmec scump, ocrotitor al suferindului, cît 
mi-ai sosit de dulce şi la timp! 
Uitare-a relelor, slăvită, cît eşti de <tainic> înţeleaptă, 
zeiță <bună> cu năpăstuiţii care te invocă5ll! ` 
De unde am venit aici? Cum am ajuns? Nu mi-amin- 
tesc de cele dinainte; mi-e risipită <agerimea> minții. 

| ELEKTRA 
Cît mi-a părut de bine, preaiubite, cind ai adormit. Nu 
vrei să te ajut şi trupul să-ți îndrept? 


ORESTES 
Ba da, apucă-mă, apucă-mă; și şterge de pe biata-mi 
gură spuma, şi a pe ochii mei LE Oare) 


ELEKTRA 
(în timp ce-l îngrijește) 
Cum vezi, mă bucur să te pot sluji și nu mi-e silă, 
frate, să te îngrijesc cu mîini de soră. 


} 


ORESTES ; 
De pieptul tău sprijină-mi trunchiul, ridică părul care-mi 
cade, prăfuit, pe față, căci el privirea mi-o păinjeneşte. 


ELEKTRA 
(sprijinindu-i gitul şi pieptănîndu-i pletele) 
Biet cap cu bucle năclăite, zburlit mai eşti, după-nde- 
lunga lipsă de-mbăiere! 


ORESTES 
Așază-mă din nou pe pat. Cînd izbucnirea nebuniei 
mele se alină, mă simt neputincios, cu mădularele zdrobite. 


ELEKTRA 
Vezi bine, patul e prietenul bolnavului; el e un lucru 
neplăcut şi totuși necesar. 


(Îl ajută să se întindă.) 
ORESTES 
__ (după un răgaz) 
Ridică-mă din. nou, îndreaptă-mi trupul îndoit. Sunt 
greu de împăcat bolnavii; nici e1 nu ştiu cum vor să zacă. 


ELEKTRA 
Nu vrei să simți pămîntul sub picioare, să faci, după 
atita vreme câțiva paşi? Întotdeauna o schimbare cade bine. 

ORESTES 
Cum să nu vreau, căci astfel o să-mi pară că m-am 
însănătoşit. În lipsa adevărului, mai bună e părerea512. 


ELEKTRA 
Acum ascultă, frate drag, cît timp îţi lasă Erinyile 
întreg folosul minții. 


ORESTES 
Dorești să-mi spui o noutate? Dacă-i o veste bună, mă 
vei încînta. Dacă e vorba de vreo lovitură iarăși, năpastele 
de pînă astăzi îmi ajung. 


ELEKTRA 
Soseşte unchiul tău, Menélaos; corăbiile lui sunt anco- 
rate la Nauplfa5!5. | 


ORESTES 
Ce spui? Acolo licăreşte <o speranță> pentru răul 
nostru, acest bărbat cu noi de-un sînge și care este-ndatorat 
tatălui nostru514? 


| ELEKTRA 
Acolo licărește, şi drept întărire, lasă-mă să-ți spun că, 
dintre zidurile Troiei, o aduce pe Helena. 


ORESTES 
Dacă scăpa doar el, era mai vrednic de invidie; dar 
dacă vine cu nevasta, un mare nenoroc aduce. 


ELEKTRA 
Tyndâreos a zămislit fiice de pomină pentru învinuiri 
<obsteşti> şi pentru faimă proastă în Hellada5l5, 


ORESTES 
Dar tu să nu țe-asemeni cu stricatele acelea; tu poţi; fii 
<altfel> deci, nu doar în vorbe, ci și în cugetele tale. ` 


ELEKTRA 
(brusc speriată) 


Vai, frate, rătăcită ţi-e privireañió! Deodată te-a cu- 
prins- turbarea, pe tine care, adineaori, judecai atît de clar. 

ORESTES 
(delirînd şi mişcîndu-se convulsiv încoace și încolo) 
Rogu-te, mamă,.nu stîrni asupra mea aceste fete 
<infernale>, aceste vipere cu ochi de sînge! Iată-le-n 
preajmă, iată-le, se-aruncă peste mine517! 


ELEKTRA | 
(încercînd să-l oprească și să-l culce) 
Stai liniştit în aşternutul tău, nefericitule; aceste arătări, 
pe care le socoţi atît de-adevărate, tu nu le vezi într-adevăr. 


ORESTES | 
O Phoibos, mă vor omorî cățelele acestea cu priviri 
cumplite, ale tărîmurilor morții preotese, necruțătoarele 
zeiţe>I8! | 


ELEKTRA 
(luptîndu-se să-l țină) 
Nu; nu te voi lăsa; te voi înlănţui cu brațele; am să 
te-mpiedic să te-avînți în raznă căpiată. 


ORESTES 
Dă-mi drumul; tu ești una dintre Erinyile care mă ur- 
măresc; mă ţii de mijloc strîns, ca să m-azvirli în 
Târtaros31?. 


ELEKTRA 
Vai, oropsitule! Unde să aflu ajutor contra puterilor 
divine ce ne hăituiesc atît de mînioase? 


ORESTES 
(smulgiîndu-se din strinsoarea Elektrei) 


Dă-mi arcul <meu cu capete> de corn320, pe care mi 
l-a dăruit Loxias, spunîndu-mi să mă folosesc de el ca să 
gonesc zeițele, dacă m-ar speria cu izbucniri de nebunie. 


(Face gestul încordării unui arc.) 


ELEKTRA 
Un braț de muritor poate răni vreo zeitate? 


258 


ORESTES 

Desigur, dacă nu se-ascunde de privirea mea! 

(Se adresează din nou Erinyilor, pentru ceilalți nevăzute.) 

Nu înțelegeți, nu vedeți săgețile înaripate ce țișnesc 
din arcul cu bătaie lungă? Ah, ah! Ce aşteptaţi? Zburaţi în 
aerul înalt! N-aveţi decît să asupriți oracolele lui Apollon! 
(Se calmează, la fel de brusc cum intrase în criză. După un 

răstimp de tăcere, vorbeşte rar, puțin îinpleticit.) 

Ah, stai! De ce sunt istovit şi gîtfiîind? 

Unde-am sărit, unde, din așternut afară? 

S-a depărtat furtuna; văd iarăşi mare calmă. 

De ce plîngi, soră, ascunzîndu-ți capul sub veșmînt? 
Ah! mi-e rușine. să te fac părtașă încercărilor prin care trec, 
să te aduc pe tine, o fecioară, să fii îngrijitoarea unui sufe- 
rind. Nu-ţi nărui, de supărare, sănătatea, din pricina 
necazurilor mele. Mi-ai dat și tu, desigur, încuviințare, dar 
cu sunt cel care-a vărsat sîngele mamei. 

<Adevăratul> vinovat este Loxias; el m-a împins la 
cea mai ticăloasă crimă, încurajindu-mă doar prin 
făgăduințe, nu prin fapte. Şi cred că însuşi tatăl meu, dacă 
l-aș fi-ntrebat, privindu-l drept în ochi: „Chiar e nevoie s-o 
ucid pe mama?“, şi-ar fi întins o mînă rugătoare spre bărbia 
mea, cerîndu-mi arzător să nu înfig nicicînd jungherul în 
gîtul celei care-mi dete viaţă322, deoarece — fără să-l pot 
muta pe el <din Hades> la lumină — urma, sărman” de 
mine, să-mi atrag năpaste grele. 

Și-acum, dezvăluie-ți obrazul, soră dragă, usucă-ți 
plînsul, în pofida sorții noastre oropsite. Cînd vei vedea că 
sunt lipsit de vlagă, alungă-mi spaima, rătăcirea cugetului 
meu bolnav, şi întăreșşte-mă <prin vorbe bune>. Cînd tu 
suspini, e datoria mea să-ți fiu alături, ca să te întăresc cu 
gingăşie. Purtările de grijă dintre. noi fac cinste înrudirii 
noastre. i | 
Ci, biată <soră>, intră în palat; întinde-te. <pe vreun 
pat>, în somn scufundă-ți pleoapele muncite de nesomn, 
îmbucă niscai hrană și revarsă apă peste trupul tău; căci 
dacă tu mă părăsești, sau cazi bolnavă pentru a fi stăruit 
prea mult la căpătiiul meu, suntem pierduţi. Doar tu îmi 
eşti de ajutor, ceilalți, cum vezi, s-au risipit din jurul meu. 

ELEKTRA 

Cu neputinţă <să te părăsesc>, n-am să despart nici 
moartea mea, nici viața mea de-a ta; de altfel, toate sunt 
comune între noi, Dacă-ai pieri, ce-aş face eu, <biată> 
femeie? Cum aş putea, doar singură, să mă salvez lipsită de 
un frate, lipsită de un tată, lipsită de prieteni. Dar dacă ţi se 
pare că e bine, eu trebuie să fac așa cum sput. 

În schimb, tu odihneşte-te pe-acest culcuș, și, 
nelăsîndu-te ușor în seama nălucilor tulburătoare ce te 
bîntuie, rămîi pe acoperămîntul patului. Fără a fi bolnav, fie 
și numai gîndul că s-a-mbolnăvit pe muritor îl istoveşte și-l 
cufundă în restrişte3?7. 


(ÎL ajută pe Orestes să se întindă, apoi intră în palat.) 


CORUL 

Strofă 
Aiai! ; 
Călătoarelor purtate de aripi, 
stăpînelor divine, 
menite s-alcătuiți, în suspine şi lacrimi, 
un alai străin de duhul lui Bakchos, 
Eumenidelor cu pielea smolită, 
avîntate în zbor prin largul văzduhului, 
cerînd răzbunarea vărsării de sînge, 
plata omorului524, 
ascultați-ne ruga fierbinte, ruga fierbinte, 
lăsați-l pe fiul lui Agamemnon, 
să-și uite sminteala turbată și raznele! 
Sărmane <Orestes>, ce cazne ai tras asupra-ţi. 
spre pierzania ta, 
cînd te-ai supus profeţiei 
rostite de Phoibos, de pe tripodul sfint, 
din sanctuarul unde se zice că 
este Buricul lumii525! 


Antistrotă 
Zeus, ce prilej de milă-i acesta? 
Ce luptă de moarte-1 aceasta? 
luţindu-ţi inima năpăstuită, <Orestes>, 

un daimon răzbunător526, 

izvor, pentru tine de lacrimi neistovite, 

te-a mînat în palat, 

şi te-a-ndîrjit împotriva 

sîngelui mamei tale, 

care, <iată> te scoate din minți. 

Ne tînguim, tînguimu-ne. : 

Bunăstarea măreaţă nu dăinuieşte la oameni, 
astfel cum pînza uşoarei corăbii 

e sfişiată de vijeliile vreunui zeu, 

cum e sorbită luntrea' 

de marea cu hulpave valuri527. 

Vedea-se-va oare vreodată o altă casă, 
căreia, mai cu temei decît casei lui Tântalos, 
cea răsărită din nuntă divină528, 

să i se cuvină cinstirea noastră? 


CORIFEUL 

Dar iată, se-apropie regele, 

suveranul Menslaos; 

din fastul său se cunoaște limpede 

că este din spiţa lui Tântalos, 

O tu, ce-ai condus armata de-o mie de vase 
` asupra pămîntului Asiei, 

fii binevenit! 

Te-nsoţeşte Norocul, ţi-ai împlinit, 

ajutat de zei, năzuinţele. 


(În veșminte luxoase, intră Men6laos, cu o gardă de cîțiva 
hopliți.) 


MENELAOS 

Palatule, sunt bucuros să te privesc la-ntoarcerea din 
Troia, însă vederea ta mă face să suspin529, căci nu cunosc 
O altă vatră care să fi fost mai răscolită de un șir de jalnice 
nenorociri. 

Soarta lui Agamemnon, crunta-i moarte, cum l-a pier- 
dut soția lui, eu le-am aflat în timp ce navigam înspre 
Mala530; din mijlocul talazurilor mi-a strigat-o zeul ce le 
vestește oamenilor mării viitorul, feciorul lui Nereus, profe- 

tul Glâukos53l,'care nu știe să mintă; acesta, ridicîndu-se-n 
lumină, mi-a grăit: | | 

„Menélaos, fratele tău se află în mormânt. El a pierit 
în baia pie uta de soția lui, care i-a fost şi cea din urmă 
<baie>532,* 

<Atunci> şuvoi de lacrimi am vărsat, eu şi corăbierii 

Mel. 
Dar iată că, îndată ce-am atins pămîntul la Nauplia, pe 
cînd nevasta mea, pornind la drum, se îndrepta încoace, eu, 
care năzuiam să-i strîng cu drag în braţe pe Orestes al lui 
Agamemnon şi pe Klytaimnestra, crezînd că <amîndoi> 
sunt sănătoşi, iau cunoştinţă, de la un pescar, despre 
nelegiuita omorîre a fiicei lui Tyndâreos. 

Unde se află, tinerelor, spuneți-mi, fiul lui 
Agamemnon, care a-ndrăznit asemenea fărădelege? Era un 
prunc, ţinut de maică-sa în braţe, cînd mi-am lăsat palatul, 
ca să merg la Troia; chiar dacă l-aș privi în faţă, nu l-aș 
recunoaşte. 


ORESTES 

(sărind din pat și căzînd în genunchi în faţa lui Menélaos) 

Menslaos, eu sunt acest Orestes, pe care tu îl cauţi. De 
bună voie-am să-ți înşir necazurile mele. 

Dar mai întîi vreau să-ți ating, ca suplicant, genunchii, 
ȘI Să-ţi închin, în locul unei ramuri, o rugă arzătoare353. 
Salvează-mă,; tu ai sosit tocmai în ceasul cînd e-n cumpănă 
destinul meu de urgisit. 


MENELAOS 
O zei, ce văd? Vreun strigoi mi se năzare dintre 
morți? 


, ORESTES 
Într-adevăr, nu mai sunt viu, din pricina prea multor 
rele, deși încă zăresc lumina. 


MENELAOS 
Cît ți-s de încîlcite pletele, sărmanule! 


ORESTES 
Nu felul cum arăt, ci crima săvirşită mă căzneşte. 

| MENELAOS 
Și ce cumplit priveşti cu ochii tăi uscați! 


ORESTES 
Se stinge trupul meu, doar numele-mi rămîne. 


MENELAOS 
Îngrozitoare arătare, contrară celeia la care m-aşteptam! 


ORESTES 
Acesta sunt, ucigătorul mamei mele urgisite. 


MENELAOS 
Știu; cruță-te de <a mai spune> crunta povestire. 


ORESTES 
N-am decît să mă cruţ, căci Soarta-mi hărăzeşte can 
nuri din belşug. 


= 


MENELAOS 
Ce pătimeşti anume? Care-i boala ce te isteti 


ORESTES 
E conștiința, gîndul c-am făcut ceva de groază534, 


 MENELAOS 
Ce vrei să spui? Vorbirea limpede vădește omul 
înțelept; obscuritatea nu.. 


A ORESTES 
Iți spun că mă topeşte mai ales mîhnirea. 


MENELAOS 
Zeiță de temut! Dar poate fi înduplecată. 


ORESTES 
Chiar gîndurile mele căpiate răzbună sîngele <vărsat 
al> mamei. 


„ MENELAOS 
ȘI rătăcirea minții tale cînd a început? Ce zi era? 

` ORESTES . 
In ziua cînd am înălțat mormîntul peste biata mama. 


MENELAOS 
Erai în casă ort stăteai de veghe lîngă rug? 


ORESTES 
Se înnoptase, aşteptam să-i strîng din spuză oasele535, 


MENELAOS 
Altcineva se mai afla în preajma ta, să te susțină? 


ORESTES ' 
Pylades, care-a fost părtaş la sîngéroasa crimă. 


MENELAOS 
Și ce vedenii te-au îmbolnăvit așa? 


ORESTES 
Mi s-a părut că văd trei chipuri femeiești, <întunecate> 
precum noaptea. 


MENELAOS 
Ştiu despre ce <înfăţișări> vorbești536, dar nu vreau să 
rostesc numele lor. 


ORESTES 
Sunt demne de cinstiri și nu-i cuminte să le spunem 
numele. 


MENELAOS 
Stîrnindu-ți căpiala, ele răzbună paricidul? 


ORESTES 
Vai, cum mă hăituiesc, sărman” de mine! 


MENELAOS 
Nu-i de mirare că faptașii răului, la rîndul lor, îndură 
răul. fi 


ORESTES 
Dar am un mijloc să mă lepăd de răspundere. 


264 ` 


MENELAOS 
Nu te gîndi la sinucidere; aceea nu-i purtare 
înțeleaptă57. 


ORESTES 
Pot vina s-o arunc pe Phoibos, care mi-a poruncit să 
săvîrşesc omorul mamei. 


MENELAOS 
Prea s-a vădit a fi- neștiutor despre ce-i binele şi ce-i 
dreptatea. 


ORESTES 
Slujim sub jugul zeilor, oricine-ar fi cei cărora le 
spunem zei 


MENELAOS 
Totuși, Loxias nu-ţi slăbeşte relele? 


ORESTES 
El piegetă; acesta e năravul zeilor, din fire539, 


MENELAOS 
Cît a trecut de cînd şi-a dat suflarea Klytaimnestra? 


ORESTES 
Aceasta-i ziua-a şasea; încă mai suie fum din rugul 
funerar. | 


MENELAOS 
Cît sunt de iuți zeițele, cînd e să ceară plată pentru 
Viaţa mamei”9. 


ORESTES 
Nesăbuită, dar statornică-n prietenie-mi este inimas?l, 


MENELAOS 
Și gîndul că l-ai răzbunat pe tatăl tău ţi-e de folos? 


ORESTES 


Nu, pînă azi; dar amiînarea, pentru mine, era totuna cu 
nefapta. 

= MENELAOS . | 
„Cum te privesc cei din cetate, după faptă? 


ORESTES 
Ei mă urăsc atît de mult, încît nici unul nu-mi 
vorbește. 


MENELAOS 
N-ai izbutit să-ţi fi purificat de sînge mîinile, cum cere 
datina542? 


ORESTES 
Nu; toate casele la: care merg în fața mea se-ncule. 


MENELAOS 
Care din cetățeni vor mai vîrtos exilul tău543? 


ORESTES 
Oiax, care-l socoate vinovat pe tatăl meu de tot ce-a 
fost la Troia mişelie. 


MENELAOS 
DN vrea să răzbune-asupra ta uciderea lui 
Palamédes A 


ORESTES 
Într- asta n-am avut nici un amestec; totuşi, eu sunt 
pierdut, fără scăpare. 


MENELAOS 
"Şi cine încă ţi-s dușmani? Vreunul din prietenii lui 
Ăigisthos545? 


ORESTES 
Da, ei sunt cei care mă ponegresc mai tare; şi azi 
cetatea este sub puterea lor. 


MENELAOS 
Cetatea nu te lasă să păstrezi sceptrul lui Agamemnon? 


ORESTES 


Cum poţi să crezi? — cînd nu vrea să-mi păstrez nici 
barem viaţa. 

MENELAOS 
Are-n vedere vreo măsură anumită, pe care să mi-o 
spui deschis? 


ORESTES 
Chiar azi argeii vor vota pedeapsa prevăzută contra 
mea. 


| MENELAOS 
Pedeapsa e cumva exilul, ori se va hotărî de trebuie să 
mori sau să trăieşti? 


| - ORESTES 
Să mor, zdrobit cu pietre de concetăţeni. 


MENELAOS 
De ce nu fugi, trecînd peste hotarul ţării? 


ORESTES 
Suntem păziți de oameni înarmați; un brîu de-aramă 
ne-nconjoară. 


MENELAOS 
Sunt oare străji tocmite de dușmanii tăi sau fin de 
forțele cetăţii Argos? 


ORESTES 
Au pus toți cetățenii străji; într-un cuvînt pyeirea mea e 
<ca şi> hotărită. 


~ MENELAOS 
Sărmane, ai căzut pe cea din urmă treaptă a năpaster! 


ORESTES 
<Menslaos,> eşti singura-mi speranță în restriște. Tu, 
care, ocrotit de soartă, vii la prieteni urgisiţi, împărtășeşte-i 
și pe ei din fericirea ta! Nu ţine. pentru tine doar norocul, ci 
ia asuprazţi parte din necazurile altora; plătește-le celor 
îndreptățiți, căci te-ai îndatorat la tatăl lor. 

„Prieteni sunt numai cu numele, dar nu cu faptele, cei 
care nu rămîn prieteni-la nenorocire. 


CORIFEUL 

Îl văd înaintînd spre noi, silindu-și gleznele bătrîne, pe 

1 yndâreos din Sparta; el poartă strai cernit și are capul ras 
în semn de doliu după faţa lui. 


f 

ORESTES 

Sunt nimicit, Menélaos; iată-l venind încoace pe 
Tyndâreos, Privirea lui, îndeosebi, mă ruşinez s-o întîlnesc, 
în urma celor făptuite. El m-a crescut de mic, m-a copleșit 
cu sărutări, purtîndu-l, rotocol, în brațe „pe-al lui 
Agamemnon fiu“. Tot astfel se purta și Leda. 'Țineau la 
mine amîndoi, nu mai puţin decît la gemenii lui Zeus%. 

Şi iată, ticăloasă inimă, suflet nemernic547, ce plată 
mirșavă le-ai dat, în locul gingășiei lor! 

Cu ce-ntuneric să-mi acopăr chipul, în care nor să mă 
ascund spre a scăpa din faţa ochilor bătrînului? 


(Intrînd în scenă, Tyandâreos ajunge lîngă Menélaos și 
Orestes.) 


; TYNDAREOS 

Unde-aş putea să-l aflu, unde, pe Menslaos, bărbatul 
fetei mele? In vreme ce turnam libați la mormîntul, 
Klytaimnestrei, am auzit că el a coborit pe mal, o dată cu 
nevasta, la Nauplía, salvat după atît amar de ani. 

Călăuziți-mă,. vreau, stînd la dreapta lui, să strîng în 
brațe-acest prieten, cînd am să-l văd după o lungă 
despărțire. 


| MENELAOS ` 
Salut, bătrîne, cu mireasa căruia s-a însoțit şi Zeus54%! 


TYNDAREOS 
Salut, Menélaos, și ție, ginerele meu! 
(Işi dă seama de prezența lui Orestes.) 


268 


Ah, stai! Cît e de rău să nu ştii ce te-așteaptă. Cum? 
matricidul ăsta, ‘chiar aici, în fața casei, năpîrca asta ce 
străfulgeră priviri bolnave, ţinta urii mele? 

Men€laos, de ce-i vorbeşti acestui ucigaș nelegiuit? 


MENELAOS 
De ce nu i-aş vorbi? El e vlăstarul unui tată mie drag. 


TYNDAREOS 
Socoți c-a fost prăsit într-adevăr de el, cu firea asta? 


MENELAOS 
Aşa socot, iar dacă e lovit.de nenoroc, să-i respectăm 
nenorocirea. 


TYNDAREOS 
Ţi-ai însuşit un fel de a gîndi străin, de anl ce ai trăit 
printre barbari. 


MENELAOS 
Şi totuși e un gînd hellenic, acela de-a-i cinsti pe: cei 
din peamul tău întotdeauna. ` 


TYNDAREOS 


Da, însă şi acel de-a nu te aşeza deasupra legilor. 
i 


MENELAOS 
A face din consiingcae ceva este dovadă de sclavie, 
așa cred intelepti. 


. TYNDAREOS 
Păstrează-ți cugetele astea! Eu nu voi cugeta ca tine. 


MENELAOS 
Mînia ṣi povara vîrstei, laolaltă, te depărtează de 
înţelepciune. 


p TYNDAREOS 

fn legătură <cu Orestes>, cum să dezbați despre ce 
este înțelept, dacă sunt deslușite binele și răul pentru toți? 
Ce om a fost vreodată mai smintit ca el? El n-a: avut pentru 

. dreptate barem o privire şi legeă tuturor hellenilor a 
încălcat-o. 

Cînd Agamemnon îşi dădu suflarea de pe urmă, lovit 
în cap de propria-mi fiică — un rușinos omor, pe care n-am 
“să-l încuviințez nicicînd — el trebuia s-o pedepsească pe 
făptaşă, cu grijă pentru rînduielile divine, s-o urmărească 
printr-o judecată și s-o alunge din palat pe maică-sa5%0. 
Astfel ieșea din încercare cu renumele de" înțelept, ascul- 
tător de lege şi evlavios. 

In schimb acum îl chinuie aceeaşi pacoste ca şi pe 
Klytaimnestra. Căci, dacă, orişicum, era îndreptăţit să o 
socoată ticăloasă, a devenit el însuși, omorind-o, și mai 
ticălos. | 

Am să te-ntreb, Menélaos, numai atît: dacă femeia din 
același pat cu el îl va ucide <pe Orestes>, pe urmă, fiul lor, 
la rîndu-i, dacă-şi va ucide mama, și-apoi copilul fiului 
spăla-va sîngele cu sînge, vor mai avea hotar atîtea 
crime>51? | 

Bine-au statornicit cei vechi, părinții noștri, în privința 
asta: pe omul prihănit cu sînge nu-l îngăduiau să se arate 
ochilor cuiva şi să se:apropie de cineva; îl supuneau 
purificării prin exil552, dar nu-i sfârşeau, drept răzbunare, 
viața. Altminteri, cineva mereu ar trebui să cadă sub 
pedeapsă sîngeroasă, <şi-anume omul> cel mai de curînd 
pătat pe miîini <prin crimă>. 

Sigur, femeile destrăbălate-mi sunt urâte, în primul rifi 
fiica mea, care şi-a omorît bărbatul. Nici pe soția ta, 
Helena, eu n-o voi încuviinţa vreodată, n-aş vrea s-o 
agrăiesc măcar; nu te invidiez pentru isprava de a fi plecat 
la Troia după o femeie rea. Dar legea o voi apăra din 
răsputeri, spre a stîrpi porniri de fiare sîngeroase, care 
nimicesc o ţară şi năruie cetățile, întotdeauna. 

(Se adresează lui Orestes.) . 

Şi tu, nemernice, în suflet ce-ai simțit cînd maică-ta 
şi-a dezvelit, cerşind cruțare, sînul553? Ah! fără să fi fost de 
față la cumplita faptă, simt plînsul năpădindu-mi pleoapele 
bătrîne, obiditul! 

Acum, cu mine împreună, recunoaşte: tu eşti urit de 
zei şi ispășeşti omorul mamei, răznit de nebunie, bîntuit de 
frică. Nu am nevoie să ascult alți martori; ajunge să mă uit 
la tine. 

Menslaos, <îţi dau un sfat> pentru purtarea ta, nu 
merge împotriva zeilor, voind să-i vii în ajutor, lasă-i pe 
cetățeni cu pietre să-l zdrobească, ori nu te mai gîndi să 
calci pămîntul Spartei. Fiica mea, murind, nu a primit decît 
ce 1 se cuvenea, ci n-ar fi trebuit prin mîna fiului să moară. 

Eu, care de-obicei m-am bucurat de fericire, am fost 
năpăstuit prin fete: într-asta nu m-a răsfăţat norocul. 


CORIFEUL 
E vrednic de invidie cel fericit întru copiii săi, cînd nu 
Și-a pregătit, prin ei, nenorociri deosebite. 


| ORESTES 

Eu șovăi să vorbesc, bătrine, contra ta despre ceva. ce 
cată să-ți miîhnească inima. Dacă s-ar risipi, din fața 
cuvîntării mele, opreliștea că eşti bătrîn, ce-mi tulbură 
rostirea, nu m-aș abate de pe drum, dar mă reţine părul tău 
cărunt. | 

Da, sunt nesfînt, după omorul mamei, ci, pe de altă 
parte, am împlinit o datorie sfîntă, răzbunîndu-mi tatăl. 

Ce trebuia să fac? Asemulieşte aceste date, două cîte 
două: el era tatăl meu şi mi-a dat. viaţa, ea nu era decît 
fiica ta şi m-a adus numai pe lume, ogorul care a primit 
sămînța de la altul, căci fără tată nu s-ar mai alcătui odrasle 
niciodată554, 

Deci, după cumpănire, am ales să țin mai bine partea 
ctitorului spiței, decît a celeia cu sarcină de doică. 

Apoi, fiica ta — căreia mi-e ruşine să-i spun mamă — 
făcîndu-și nuntă după bunul plac, s-a aruncat în patul unui 
<alt> bărbat555. 

Vădindu-i mișelia, nu-mi fac cinste mie; vreau totuși 
să vorbesc. În casă Aigisthos trecea drept soțul ei de taină. 
Eu l-am ucis; pe urmă am jertfit-o și pe mama; am săvirșit 
fărădelegea, dar mi-am răzbunat părintele55 

Legat de fapta-aceasta, pentru care, amenințîndu-mă, tu 
ceri să fiu zdrobit cu pietre, ascultă cît de mult i-am ajutat 
pe toţi hellenii. De-ar dobîndi femeile atîta îndrăzneală încît 
să-și prăpădească soții şi la copii să caute refugiu, cerșin- 
du-le, cu sînul gol, milostivire — ah! pentru ele-ar fi prea 
lesne să-i măcelărească pe bărbaţii lor, pornind de la cel 
mai mărunt, întîmplător, temei. 

Eu, săvîrşind această grozăvie, pe care o denunţi în 
gura mare, am oprit s-ajungă obicei asemenea purtare. 

M-a asmuțit o dreaptă ură împotriva mamei, căci pe 
bărbatul său, care lipsea din pricina războiului din casă, pe 
căpetenia de oşti a-ntregului pămînt hellenic, l-a înșelat, 
lăsînd să-i fie pingărit culcușşul. Apoi, simțind că a greșit, 
oare s-a pedepsit ea însăși? Nu; ci spre a scăpa de răzbu- 
narea soțului, îndreptățită, ea, lui, tatălui meu, i-a dat 
osînda, omorîndu-l. 

În numele celor din cer! — deşi nu se cuvine ca un 
ucigaș, precum sunt eu, să pomenească zeii, cînd vrea să-şi 
apere fărădelegea — dar treacă, dacă, prin tăcerea mea, aş fi, 
chezășuit purtarea mamei, cum nu mi-ar fi plătit-o cel 
răpus? Atins de ura lui, n-aş fi dansat cu Erinyile37? Doar 
maică-mea găseşte sprijin la zeițele acestea, şi el, deloc, el 
care-a fost lovit cu mult mai pe nedrept? 

Tu însuți m-ai pierdut, bătrîne, dînd viață unei crimi- 
nale558. Din pricina sfruntării ei am fost lipsit de tata şi-am 
ajuns omoritor-de-mamă. Vezi tu, Telemachos n-a omorît-o 
pe-a lui Odysseus nevastă, Penel6pe, căci ea nu şi-a schim- 
bat cu alt bărbat bărbatul, ci și-a păstrat nepîngărit în casă 
patul căsniciei55?. 

Să ştii, Apollon ce sălășluieşte în sanctuarul din bu- 
ricul hamii580, de unde le împarte 'oamenilor legi ce nu pot 
fi respinse şi ale cărui hotărîri noi le urmăm, supuși, pe 
toate, <Apollon> m-a înduplecat şi am ucis-o la porunca lui 
pe mama. Pe el să-l socotiți lipsit de pietate, pe el să-l 
osîndiți la moarte, căci nu eu am greşit, ci el. 

Ce trebuia să fac? Nu e destulă chezășie zeul <însuşi>, 
spre care se înalță ruga mea, că mă va curăți de pîngărire? 
De-acum unde-aș putea să aflu ocrotire, cînd cel care mi-a 
dat porunca nu mă smulge morţii? 

Ah! nu mai spune, așadar, că n-a fost bine ce am 
săvirşit, ci spune că am săvîrşit spre nenorocul meu <toate 
acestea>, 

[Cînd muritorii se unesc prin nunţi pioase, preafericit 
le este veacul; în schimb, cei care <în căsătorie> nu cad 
bine au parte de ruină şi în casă şi afară. ]561 


CORIFEUL 


— Pentru bărbaţi, întotdeauna, femeile sunt di dă şi-a- 
ducătoare de năpaste grele502, 

TYNDAREOS 

Ah! eşti fudul, nu-ţi înfrînezi rostirea şi, în răspunsul 
tău, ți-alegi cuvinte care să mă doară, 

Preabine, <astfel> şi mai tare minii să urmăresc 
pieirea ta. Aceasta fi-va un bogat adaos la datoria pentru 
care am venit ca să închin prinoase la mormîntul fetei 
mele. 

Mă duc să aflu adunarea convocată de argei şi ori de 
bunăvoie, ori cu sila, am să asmut cetatea contra ta și a 
surorii tale, să ispășiți sub lovituri de pietre crima voastră. 

<Elektra>, mai vîrtos ca tine, merită să moară565; căci 
te-a înverşunat față de-aceea care-ţi dete viață, turnîndu-ți 
pururi prin urechi cuvinte care să ţi-o facă tot mai vrednică 
de ură, vestindu-ţi visele ce i le trimisese Agamemnon, 
dezvăluindu-ți legătura ei de aşternut cu Aigisthos — Zeul 
subpămînteni să blesteme unirea lor, precum: au urgisit-o 
muritorii505! — pînă ce-a sc n la însăşi temelia casei, un 
foc nu de-al lui HEphaistos566 

Menélaos, iată ce-ţi spun, și Chiar aşa voi face: de-mi 
prețuiești cumva pornirea <împotriva lui> și înrudirea mea 
<cu tine>, să nu-l salvezi de la omor, nesocotind voința 
zeilor; lasă-i pe cetăţeni cu pietre să-l zdrobească, sau nu te 
mai gîndi să calci pămîntul Spartei507. Păstrează-n minte ce 
ţi-am spus, nu ține partea celor ce și-au lepădat evlavia și 
nu-ți înstrăina prietenii evlavioși. 

Pe mine duceți-mă, servitorilor, de la lăcaşul ăsta. 


(Tyndâreos iese, condus de servitori. Menélaos se mișcă, 
agitat, prin scenă.) 


ORESTES 
Du-te, pentru ca eu, netulburat de ochii tăi, acum să 
pot vorbi cu ẹl, fără să mă-nspăimînte părul tău cărunt. 
Menlaos, de ce ţi-e mersul zbuciumat, în timp ce 
gîndul tău scrutează două căi ce se deschid în fața îndoitei 
tale griji? 
MENELAOS 


Dă-mi pace; cumpănind în mine însumi, nu știu, dintre 
cărările destinului, pe care s-o apuc. 

ORESTES, 
Nu-ţi încheia degrabă chibzuiala; ascultă mai întîi 
cuvîntul meu și hotărăşte după-aceea. 


MENELAOS 
Vorbeşte, ai dreptate. Uneori tăcerea e mai bună ca 
rostirea, dar alteori <într-adevăr> rostirea e mai prețioasă. 


ORESTES 

Am să vorbesc., Discursurile-amănunţite le întrec pe 
cele scurte și sunt mai limpezi pentru cine le ascultă. 

Menslaos, nu vreau să-mi dai nimic din ale tale; 
înapoiază-mi numai cele dăruite ţie, căci de la tata le-ai 
primii. Nu despre bogății e vorba, căci dacă viaţa mi-o 
salvezi, îmi laşi cea mai de seamă bogăţie. 

<Prin ce-am făcut> am încălcat dreptatea. Deci, am 
să-ți cer să fii nedrept şi tu, în apărarea celor săvîrșite, căci 
Agamemnon, tatăl meu, n-a respectat dreptatea, cînd a 
strîns puterea tuturor hellenilor, mergînd <cu ei> sub zidul 
Troiei; dar nu fiindcă el ar fi greșit, ci pentru vindecarea 
răului ce ţi s-a tras din rătăcirile unei neveste păcătoase, 

Deci, trebuie să-mi vii în ajutor, în schimbul ajutorului 
primit568, El viața și-a primejduit-o, cum trebuie să facă 
frate pentru frate, luptînd, scut lîngă scut, cu tine-alături, ca 
să-ți dea nevasta. Plăteşte-mi aşadar aici, în schimbul faptu- 
lui că te-ai îndatorat acolo. lar ca să mă salvezi, îți trebuie 
numai o zi, nu zece ani de trude. Cît despre sora mea jert- 
fită la Aulis, ești în cîştig, Pe Hermione nu-i nevoie s-o 
înjunghii569. 

Nu vreau să cazi în ștarea de obidă ce mă copleșește 
și-apoi, față de tine, trebuie să fiu mai îngăduitor. Dar 
bietului meu tată dăruieşte-i viața mea şi a surorii mele, 
Elektra, cea de-atîta timp nemăritată570. Căci dacă mor, nu 
voi lăsa urmași în casa părintească. ` 

Vei zice că-i cu neputinţă <să mă sprijini>. Chiar aşa 
e, dar tocmai la restriște sunt datori prietenii să se ajute 
între ei. Cînd zeii ne răsfaţă cu noroace, la ce mai e nevoie 
de prieteni? Divinitatea Poe, singură, să ne ajute, dacă 
vrea. 


-~ 

În mintea tuturor hellenilor tu treci drept unul ce-ţi 
iubeşti nevasta și nu spun asta ca să te cîştig prin lingușire, 
dar te voi implora în numele soției tale”. 

- (Rostește către sine însuși, aparte) 

Nefericit ce sunt! Ciîtă cădere! Unde mă prăvălesc 
năpastele? Ah! trebuie cu deznădejde să mă bat, să strig, 
pentru tot neamul meu această rugăminte. 

(Lui Mene€laos, cu gesticulaţia rituală a suplicanților) 

Tu, care eşti cu tata de un sînge, unchi al meu, 
bărbatul mort, de sub pămînt, ascultă spusele acestea; 
închipuie-ți că sufletu-i; plutind deasupra ta, prin însăși 
gura mea îţi glăsuiește”/2!.[Te rog fierbinte, printre lacrimi, 
printre gemete, printre năpaste], salvează-mă; toți oamenii 
vînează asta, nu doar eu. 


CORIFEUL ` 
Tot astfel eu, deși sunt numai o femeie, te rog pe cei 
căzuţi în suferință să-i ajuţi, căci ești în stare. 


= MENELAOS 

Mă simt adînc mişcat, Orestes, de pacostele tale, și aș 
dori temeinic să te sprijin. Așa se cade, să-i ajuți pe cei cu 
tine de. un sînge, la restriște, dacă divinitatea- dă putere, 
murind <cînd e prilejul> pentru ei şi omorîndu-le duşmanii; 
tocmai puterea-aceasta cer s-o capăt de la zei. 

Eu am sosit aici lipsit de luptători, avînd doar lancea 
mea, după atîtea rătăciri <pe mare> prin mulțime de pri- 
mejdii; nu mi-a rămas decît o mică forță de prieteni. 

Fără-ndoială, n-am putea învinge într-o bătălie Argosul 
pelasgic575, dar am putea să îl convingem prin cuvinte 
blînde; într-asta şi nădăjduim. Cum să răpui, cu şubrede 
mijloace, o putere mare, oricît ți-ar fi de-naltă vitejia? 
Chiar numai å susține-aşa ceva e nebunie. 

Poporul aţiţat, pradă mîniei, e ca un foc prea iute 
pentru a fi stins, dar, dacă molcom te retragi, lăsîndu-i loc 
să-şi Cheltuiască-nflăcărarea, și dacă ştii alege ora nimerită, 
e sigur că înverșunarea, gîfiind, îl părăsește; şi de îndată ce 
vîrtejul se alină, obţii din partea lui tot ce pofteşti. Căci în 
<popor>. se-ascunde milă şi simţăminte mari se-ascund, 
comori de seamă pentru cine stă la pîndă <să le 
folosească>574. 

Mă duc să-i aflu pe 'Tyndâreos şi pe argei şi mă voi 
strădui, luîndu-ți părarea, să le întorc pornirea către bine. 

O navă se sc ifundă, dacă funiile ţin, în faţa vînturilor, 
prea întinsă pînza, dar se îndreaptă, dacă funiile sunt mai 
slobode. Pe cel cuprins de prea mult zel, divinitatea îl 
urăşte3/5, cum îl urăsc și oamenii cetăţii. 

Eu trebuie — şi nu spun vorbe fără rost — să te salvez 
prin socotință, nu în pofida celor mai puternici decît noi. 
Cu forța <armelor> — chiar dacă tu-ţi închipui altfel — n-aş 
izbuti să te salvez, căci nu e lesne, numai cu o lance, să 
pui pe le relele ce-ţi dau năvałă şi să ridici trofee <după 
biruință>376 

De n-ai fi tu la mijloc, eu nu m-aș apleca să le cerşesc 
celor din Argos milă; însă nevoia de acum îi schimbă stlnic 
și pe înţelepţi în sclavi ai sorții. 


(Men€laos pleacă.) 


| ORESTES 

Tu nu știi să ridici la luptă oști-decît pentru-o. femeie, 
<ca s-o aduci acasă,> altminteri nu, o, cel mat mîrşav om 
și neînstare să-ți răzbuni prietenii! Tu fugi de mine, 
întorcîndu-mi spatele; nu mai tH minte cît îi datorezi lui 
Agamemnon. . 

Lipsit eşti de prieteni, tată, la reştrişte! 

Speranţă nu mai am, nici loc de adăpost, spre a scăpa 
de moartea ce mi-o pregătesc argeii; căci pentru mine el 
<Menslaos> era refugiul și salvarea. 

Dar iată, îl zăresc pe muritorul mie cel mai drag, 
Pylades, care vine iute din. Phokida57/. Ce dulce întîlnire! 
În ceasuri grele, un prieten credincios e mai plăcut vederii 
decît marea molcomă pentru navigatori. 


(Intră, grăbit, Pylades.) 


PYLADESS78 
Am trecut prin Argos într-o grabă care nu-mi stă bine, 
auzind că cetățenii trebuiau să se-ntrunească; 
i-am văzut în adunare, mult înverşunaţi în contra 
ta și a surorii tale, vrind pe loc să vă omoare. 
Ce-i asta? Care ţi-e starea? Ce ți se întîmplă, tie, 

cel mai drag dintre apropiații mei, dintre prieteni, 
dintre rude? Căci tu-mi eşti acestea toate laolaltă. 


ORESTES 
Sunt pierdut, aceasta-mi este, ca să spun pe scurt, 
i năpasta. 

PY LADES 


Voi pieri cu tine; totul e comun între prieteni5/%. 


ORESTES 
Ah! Menélaos se poartă crunt cu mine şi Elektra. 


PYLADES 
E firesc ca soțul unei scorpii să devină rău. 


| ORESTES 
A venit, dar pentru mine parcă nici n-ar fi sosit. 
i PYLADES 
Cum? Intr-adevăr a tras la țărmul <Argolidei>? 


_ ORESTES 
După vreme îndelungă; dar aici, fără zăbavă 
şi-a trădat prietenii. 


PYLADES i 
Și-a adus, cu el în navă, şi nemernica soție? 


ORESTES 
Cel ce l-a adus pe celalt n-a fost el, ci a fost ea5&0. 


PY LADES 
Unde e femeia, care, singură, -a făcut să piară 
sumedenie de-ahei? 


A ORESTES 
In palatul meu, dar, oare, pot să-l mai numesc al meu? 


PYLADES 
Ce i-ai spus, prin ce cuvinte, fratelui tatălui tău? 

ORESTES 
L-am rugat să se opună ca, pe mine şi Elektra 
să ne piardă cetăţenii. 


PYLADES | 
Ce-a răspuns, pe zei! la asta? Vreau cu dinadins să 
aflu. 


ORESTES 
S-a codit, cum îndeobşte fac prietenii vicleni. 


Ă PYLADES 
- Insă ce temei invocă? Spune-mi-l şi voi şti totul. 


ORESTES 
(ironic) 
A sosit zămislitorul unor fete virtuoase. 


PYLADES 
De Tyndâreos e vorba? Cred că-i supărat pe tine 
pentru moartea fetei sale. 


ORESTES 
Ai ghicit. Menélaos, ca să-și păstreze nestricată 
înrudirea lui cu socrul, s-a dezis de tatăl meu. 


PY LADES 
- Nu cutează să împartă nenorocul tău cu tine. 


| ORESTES 
Nu-i, din fire, un războinic; vitejia lui se-arată 
numai pe lîngă muieri58! 


PYLADES 
Deci eşti copleșit de rele, hărăzit amarnic morții. 


ORESTES 
Trebuie să-şi pună votul cetățenii privitor la 
acuzarea de omor. 


PYLADES 
Ce va fi să hotărască? Spune, asta mă-nspăimîntă! 

ORESTES 
Moartea mea sau viaţa; iată, zisă scurt, o ştire gravă. 


PY LADES 
Fugi, cu sora ta degrabă, părăsiți acum palatul. 


ORESTES 
Nu vezi împrejurul noastru gărzile care veghează? 


PYLADES 
Am văzut și baricade, taie străzile cetății. 


ORESTES 
Casa, ca pe-o fortăreață, mi-o încercuiesc duşmanii58?. 


PYLADES 
Tu întreabă-mă, la rîndul tău, ce s-a-ntîmplat cu mine, 
Căci şi eu sunt isprăvit. 


ORESTES 
Ce dușman te pierde? Răul meu sporește cu al tău. 


PYLADES 
Tatañ83 m-a gonit de-acasă, lä mînie, în exil. 


A ORESTES 
Îţi aduce-nvinuirea pentru că l-ai fi jignit, 
sau în numele cetăţii? 


PYLADES 
Pentru că ţi-am dat un sprijin la ucisul mamei tale, 
mă socoate molipsit. 


ORESTES 
Suferința mea, sărmane, te atinge și pe tine. 


PYLADES 
Nu am caracterul lui Menclaos; voi şti să sufăr. 


ORESTES - 


Nu ţi-e teamă că-ți vor moartea cei din Argos, precum 
mie? 

PYLADES 
Nu-s în drept să mă condamne, doar poporul din 


Phokida. 
ORESTES 
Groaznică este mulțimea, cînd o mînă capi nemer- 
nici384 
PY LADES 
Dar cînd capii ei sunt nobili, doar noblețea hotărăște. 
ORESTES 
Bun; sä chibzuim oleacă. 
' PYLADES 
Despre care din nevoi? 
ORESTES i . 
Ce-ar fi să mă duc şi să le spun în plinul adunării... 
PYLADES 
i Că ai fost îndreptățit? 
ORESTES 


...cînd l-am răzbunat pe tata. 


PYLADES 
Nu cumva să te înhaţe. 


ORESTES 
Deci să mor plecat și îni tăcere? 


 PYLADES 
Asta-nseamnă frică. 


ORESTES 
Ce-aș putea să fac altminteri? 


PYLADES -: 
Stînd aici, ai vreo salvare? 
X: 


ORESTES 
Nu. 


PYLADES 
Şi dacă mergi acolo, vezi nădejde de scăpare? 


ORESTES 
Cu puțin noroc, se poate. 


PYLADES 
Aşadar, mai bine du-te. 


ORESTES 
Zici să merg, 


PYLADES 
De mori acolo, vei muri mai glorios. 


ORESTES 
Ai dreptate; astfel scap de frică585, 


PYLADES 
Da, mai lesne decît rămînînd. 


ORESTES 
Poate unora li se va face milă... 


PY LADES E: 
Eşti de neam regesc, un lucru mare. 


ORESTES 
„„„deplîngînd pieirea tatei. 


PYLADES 
Toate-acestea-mi trec prin minte. 


ORESTES 
Și-apoi fapta mea e dreaptă. 


PY LADES 
Roagă-te aşa să pară. 

ORESTES 
Haidem! Moartea fără glorie nu-i bărbătească. 


PYLADES : 
Nu e. 


ORESTES 
Să-i vorbesc Elektrei despre asta? 


PYLADES : 
Nu, de dragul zeilor! să n-o faci. 


ORESTES 
Plînsul ei ar curge, valuri. 


PYLADES 
Şi-ar fi prevestire proastă®6, 


ORESTES 
Bine, voi păstra tăcere. 


PY LADES 
Totodată nu pierzi vreme. 


(Se pun amindoi în mișcare, dar Orestes se oprește Bruse, ) 


ORESTES 
Doar ceva ne stă în cale. 


PYLADES 
Care-i noua piedică? 


ORESTES 
Mă vor scoate iar din fire Erinyile cu boldul. 


PYLADES 
Voi avea de tine grijă. 


| ORESTES 
Este greu să fii în preajma unui om stîrnit de boală. 

E PYLADES 
Nu, dacă eşti tu bolnavul. 


ORESTES 
Nu cumva să iei turbarea587 de la mine. 
PYLADES 
Nici că-mi pasă! 
ORESTES 


Deci nu stai la-ndoială. 


PYLADES 
Un adevărat prieten, cum să stea la îndoială? 


ORESTES 
Pleacă și îndreaptă-mi paşii. ` 


PYLADES 
Scumpă sarcină mi-e dată. 


ORESTES 
Du-mă la mormîntul tatei. 


PYLADES | 
Ce vrei să-mplineşti acolo? 


ORESIES 
Să-l implor să mă salveze. 


PYLADES 
După cum și este drept. 
Ă ~ ORESTES | 
Insă nu vreau nici măcar să văd mormîntul mamei mele. 


| PYLADES 

Intre voi domnea războiul. 

Hai, grăbeşte-te, ca nu cumva prin votul lor, argeii 
să te osîndească înainte de sosirea noastră. 
Sprijină-ți pe mine trupul şubrezit de suferinţă; 

IA 


astfel, străbătînd cetatea, făr” 'să-mi pese de mulţime588 

te voi duce. Cînd s-arăt <de nu acum> că-ți sunt ` 
prieten, 

dacă-n cruda ta năpastă nu m-aş îngriji de tine? 


ORESTES 
Adevăr zice proverbul: „Cîștigaţi-vă prieteni, 
fără să vă bizuiţi numai pe rudele de sînge.“ 
Da, un om unit, prin felul caracterului, cu altul, 
chiar dacă-i străin, întrece zece mii de rubedenii. 


(Orestes, ajutat de Pylades, pleacă spre oraș.) 


CORUL 

Strofă 
Belșugul măreț, aleasa nobleţe 
ce se-ntindeau, trufașe, Spete Hellada 
ȘI pînă la rîul Sim6is58 
nu mai sunt zestrea Atrizilor. 
Apusul splendorii lor de mult a-nceput, de demult, 
cînd casa le-a fost blestemată, în cearta 
ce s-a iscat, pentru mielul de aur, între 
moştenitorii lui Tântalos. 
A urmat cel mai vrednic de milă ospăț 
şi sfîrtecarea regeştilor fii. 
De-atunci, omor cu omor 
s-au înlănțuii sîngeros 
în destinul Atrizilor590, 


Antistrofă 
Binele-acesta nu este însuşi binele3?l, - 
să le străpungi părinților carnea 
c-un tăiș <de oţel>, făurit în foc, 
şi razelor soarelui să le arăţi 
spada-negrită de sînge, 
<totul> vădirid o „fărădelege cinstită 
a unui nemernic392, 
ieşirea din rosturi a unei minţi bolnave. 
Stirivită de groaza morţii, 
sărmana fiică a lui Tyndâreos 
zise, urlînd: „Copile, tu pîngăreşti 
tot ce-i mai sfînt, omorîndu-ți mama; 

ca să cinsteşti datoria faţă de tată, 
te-ncătuşezi pe veci cu o mîrşavă faimă!“ 


Epodă 
Ce boală, ce plînset, ce chin 
întrec grozăvia de-a te păta pe mîna 
de ucigaş cu sîngele mamei! 
Iată, iată ce faptă 
l-a năruit pe feciorul lui Agamemnon 
cu sminteală turbată, 
cu Eumenide care-l vînează, 
cu ochi pierduţi, rotitori între pleoape! 
Nefericitul! I-a fost hărăzit să vadă 
sînul țişnind din rochia maică-si, 
cu broderie de aur®?3, 
l-a văzut, a lovit şi-a răpus-o, 
ca să răzbune moartea-ndurată de tatăl său. 


(Elektra iese din palat, privind împrejur după Orestes.) 


ELEKTRA 
Femeilor, unde-i Orestes? Sărmanul s-a lăsat purtat 
departe de această casă, sub jugul nebuniei pe care i-au 
trimis-o zeii? 


CORIFEUL l 
Nu, cîtuși de puțin; a mers în adunarea cetăţenilor din 
Argos, să lupte pentru viaţă în procesul hotărît să aibă 
astăzi loc, în urma căruia ori veți trăi ori veți muri. 


- ELEKTRA 
Vai, ce-a făcut? Și cine l-a înduplecat <să meargă>? 


CORIFEUL 

Pylades; iată însă un aducător de veşti, care, desigur, 
îți va spune în curînd ce i-a fost dat fratelui tău să-ntîmpine 
acolo. 

VESTITORUL 
(în timp ce se îndreaptă, agitat, spre Elektra) 

Nefericito, urpisito, fiică a mai-marelui armatei, 
Agamemnon, stăpîna mea Elektra, ascultă ştirea dureroasă 
ce-ţi aduc. 

ELEKTRA 
Aiai! suntem pierduţi! Cuvîntul tău este. destul de 
răspicat. [Tu vii, precum se Vede, cu vești rele.] 


VESTITORUL 
Pelasgii azi au hotărît prin vot, sărmano, moartea lui 
Orestes și a ta. 


ELEKTRA 

Vai mie! A sosit ceea ce aşteptam cu frică mai demult, 
topindu-mă de jale pentru ce urma să se întîmple. Dar cum 
a fost dezbaterea? Ce cuvîntări rostite de argei ne-au 
doborit, făcînd ca, împotriva noastră, să precumpănească 
moartea? 

Bătrîne, spune, îmi voi da suflarea sub lovituri de 
pietre sau prin fier, fund unită întru toate cu. Orestes, 
împărtășindu-i soarta chinuită? . 


VESTITORUL 

S-a întîmplat, venind din țarină, să trec prin porţile 
cetății, doritor a ști mai multe despre starea ta şi-a lui 
Orestes, căci i-am fost credincios tatălui tău. Nu sunt decît 
un nevoiaș, hrănit de casa ta, dar generos cînd cată să-mi 
slujesc prietenii. 

Eu am văzut mulțime de popor înaintînd şi aşezîndu-se 
pe dealul unde, spun ei, că Dana6s a strîns, întiiul, sfatul 
cetățenilor, cînd Âigyptos l-a urmărit într-un proces594. 

Văzînd mulțimea adunată, l-am întrebat pe un argeu: 

„Ce s-a-ntîmplat în Argos neobișnuit? Vreo veste de 
război stîrnit-a în cetatea fiilor lui Dana6s atîta freamăt?“ 

„Nu-l vezi în preajma noastră pe Orestes — mi-a 
răspuns —.- apropiindu-se pentru dezabterea în care este-n 
cumpănă chiar viaţa lui?“ | i 

Și o privelişte neașteptată văd atunci, de care aş fi vrut 
să fiu lipsit: Pylades și fratele tău venind alături; unul, cu 
capul aplecat, se clătina de boală, celalt, îndurerat pentru 
prieten, ca un frate, purta de grijă slăbiciunii lui, aşa cum 
ai călăuzi <la şcoală> un copil. 

Cînd adunarea cetăţenilor se întregise, un Crainic se 
sculă şi zise: „Cine dorește să vorbească? Orestes trebuie, 
sau nu, să moară pentru ucidere de mamă?“ 

După rostirea lui se ridică Talthybios, care l-a însoţit 
pe tatăl tău la pustiirea Troiei. Cum el întotdeauna i-a slujit 
pe cei de la putere, cuvîntul său a fost cu două înţelesuri: 
lui Agamemnon i-a-nălțat uimite laude, dar s-a ferit să-l 
încuviințeze pe Orestes. El, împletind frumoase vorbe cu 
viclene, spunea că fapta sa întemeia purtări primejdioase 
față de părinți; şi spusa lui umplea de strălucire privirile 
susținătorilor lui Aigisthos595. 

Așa este al crainicilor neam; ei veşnic sar de partea 
sorții bune și sunt prieteni cu oricine are înrîurire în cetate, 
sau este una din mărimi596. 

A cuvîntat apoi stăpînul Diomâdes; el nu cerea nici 
moartea lui Orestes, nici a ta. Credea că, pentru împăcarea 
pietăţii, era destul exilul vostru59. Şi drept răspuns, s-a 
răspîndit un murmur, unii spunînd că a vorbit convingător,. 
alții că nu sunt mulțumiți. 

Atunci s-a ridicat un om cu gura fără-nchizătoare, 
puternic în  sfruntarea lui, argeu, dar nu argeu 
<adevărat>3%, pe care suntem nevoiți să-l îndurăm, un om 
care se bizuie pe zurbă și pe demagogie proastă, însă destul 
de iscusit, cît să le cășuneze unora năpaste. 

[Căci un bărbat cu gînduri rele, care înduplecă 
mulțimea prin cuvîntări măgulitoare, e o năpastă pentru 
țară, în timp ce sfaturile pururi bune ale unei minţi cinstite 
sunt de folos cetăţii, chiar dacă nu îndată, mai tîrziu. Și în 
lumina asta trebuie privit conducătorul <unui stat>, întrucât 
cele afirmate despre orator se potrivesc și pentru 
dregător. 9% 

Clănțăul spuse că Orestes și cu tine ar trebui să fiți 
UCIȘI Cu pietre, dar în discursul lui se deslușeau temeiurile 
lui Tyndâreos, [care-i șoptise <pînă și> cuvintele prin care 
să vă ceară condamnarea.] 

Și altul se sculă, care vorbi-mpotriva lui; nu era 
chipeș, dar bărbat neînfricat, unul de care te loveşti arareori 
în pieţe și pe străzi, un lucrător al cîmpului, din cei ce fac, 
doar ei, să supraviețuiască țara, deștept și orator dibaci, de 


ze 

necorupt, ducînd o viaţă dincolo de orice vină600. El spuse 
că Orestes al lui Agamemnon să primească o cununăc0!, 
deoarece, ca să-și răzbune tatăl, a ucis o ticăloasă de 
femeie, certată cu divinitatea, care ameninţa să șteargă, prin 
purtarea sa, voința oamenilor de-a se înarma și de-a se 
război departe de cămine, dacă, în ţară, <înseși> paznicele 
vetrei le-ar necinsti căsătoria, <încăpînd> în braţele unor 
seducători rămași acasă. 

Și oamenii de bine, cel puţin, găsiră că avea dreptate, 
dar nu a mai vorbit nici unul. <Atunci> fratele tău, venind 
în faţă, zise; 

„Aflati voi toți care ați moștenit această ţară a lui 
“Înachos602, [Pelasgi în străvechime şi Danaizi, pe urmă]605 
cînd eu pe mama am ucis-o, am luptat și pentru voi, la fel 
ca pentru tatăl meu. Dacă li se îngăduie femeilor să-şi 
masacreze soții și nu sunt învinovăţite pentru asta, n-aveţi 
decit să răposaţi chiar azi, mai înainte ca femeile să vă 
robească, Oare veţi face chiar pe dos de cum ar trebui să 
faceți? Barem acum, fiinţa care a trădat culcuşul tatei a 
plătit cu viața; dar dacă mă veţi omorî pe mine, va fi 
înlăturată vechea rînduială, şi dintre voi oricare, în curînd, 
poate să cadă jertfă, căci nu veţi duce niciodată lipsă de 
soții sfruntate.“* 

Dar el n-a izbutit să cucerească gloata, cu toate că 
păruse bună cuvîntarea lui; a biruit, la numărarea mîlinilor 
nălțate, nemernicul care ceruse moartea lui Orestes şi a ta, 
Sărmanul frate-tău numai cu greu a dobîndit să nu fie ucis 
sub pietre, făgăduind ca azi, cu brațul lui, să-și pună capăt 
zilelor — la fel și ţie004, 

Pylades, lăcrimînd, l-aduce înapoi din adunare şi vin 
cu el cîțiva însoțitori prieteni, care-l plîng şi-l tînguie. Se-a- 
propie de tine un spectacol jalnic, o vedere dureroasă. 

Deci pregătește-o sabie, sau pentru gîtul tău un laţ, 
căci trebuie să părăsești lumina. Naşterea ta regală nu ţi-a 
fost de nici un ajutor, cum nici. Apollon, cel ce şade pe 
tripodul din Pyth6%05, ei, dimpotrivă, te-a răpus. 


.( Vestitorul pleacă.) 

CORIFEUL 
Fecioară fără de noroc, cum îţi înclini către pămînt 
obrazul tău acoperit! Tu nu ai glas, dar în curînd vei 
izbucni în gemete și-n tînguiri. 


CORUL606 
Ă Strofa 1 
Începem bocetul, o Pelasgia607, 
obrazele ni le brăzdăm cu albe unghii — 
sîngeroasă ruină — 
și timplele ni le izbim cu pumnii, 
să sune pîn’ la <Perseph6ne> doamna umbrelor, 
frumoasa copilă divină608! 
Glie pe care-au clădit Ciclopii007, 
vestește durerile casei ţipînd, 
cu brici de oțel tunzîndu-i părul, 
îndoliază-te pentru atîta năpastă! 
Mila ne copleșește, mila 
de cei hărăziţi să moară, 
care au fost înainte 
conducătorii de oști ai Helladei. 


Antistrofa 1 l 
<Acum> e dusă, dusă e şi nimicită 
spița lui Pélops 
ȘI fericirea domnind în casa 
cîndva pizmuită de lume; 
le-au spulberat invidia zeilorel0 
ȘI ucigașul vot al urii poporului. 

Ió, ió, revărsaţi-vă plinsul, 

neamuri trăitoare de azi pe miine, 

sleite de multe-ncercăni, 

vedeți cum speranţele voăstre sunt înșelate 
de mersul: Ursitei!!! 

Nenorociri felurite, la feluriţi muritori, 

se urmează în curgerea vremii; 

de-a lungul întregii vieți omeneşti 

NIMIC nu € Sigur. 


ELEKTR A612 
Strofa 2 

Aş vrea să pot merge la stînca 
spînzurînd între cer şi pămînt, 

legată cu lanţ de aur, 
bolovanul rotit de vînturi ce vin dinspre Olympos, 
și-acolo să-i strig, printre bocete, 

bătrînului Tântalos, părintele neamului nostru, 
care le dete viaţă, <amarnică> viaţă le dete 
născătorilor mei, 7 

cîte năpaste s-au petrecut în acest palat!3, 


A Strofa 3 
<Intîi> cînd Pelops, din carul său, 
mînîndu-și cei patru sirepi aripaţi peste mare, 
l-a zvîrlit pe Myrtilos 
să moară-n talazul umflat, 
lîngă coasta albită de spumă, 
unde se sparg marinele trîmbe, la Geraist6s614. 


Strofa 4 
Dintr-asta s-a tras blestemul familiei mele, 
care mi-a stors atîtea suspine615: 
prin lucrul fiului Maiei, <Herm6s,> 
a venit pe lume prin turme 
un miel-cu lîna de aur, minune 
Care-i aduse ruină, şi moarte-i aduse, 
lui Atreus crescătorul de cai. 


Strofa 5 
Dintr-asta s-a tras că Eris întoarse 
carul lui Helios, înaripat, 
din drumu-i ceresc, spre apus6I6, 
la fel cum goneau fugarii <divinei> Eós, 
cei albi ca zăpada617. 


Strofa 6 


Şi goana Pleiadelor cu șapte poteci 
o-ntoarse pe alte făgașe6l5. 

Din pricina-aceasta, <la Pelopizi> 

după omorul <dintii> a urmat un şir de omoruri, 
și ospățul ce poartă <urîțul> nume al lui Thyéstes, 
și aşternutul pe care l-a necinstit 

Aer6pe din Creta — | 

căsnicia vicleană a unei soții viclene! — 


Și, la sfîrşit de tot, pentru mine și tata căzu 
blestemul casei, năprasnic şi fără scăpare. 


(Se văd revenind din adunare, Orestes și Pylades.) 


CORUL 
Dar iată că vine fratele tău, 
cu condamnarea la  moarte-ntărită prin votul 
<poporului> 
și mult-credinciosul prieten Pylades 
îi sprijină trupul becisnic, precum un frate, 
Și, plin de grijă, îşi potriveşte pasul după al lui. 


ELEKTRA 
Vai mie! frate, am de ce să gem, văzîndu-te aproape 
de mormînt, în fața porților celor ce nu mai sunt! Vai mie 
şi iar vai! Privindu-te cu ochii pentru cea din urmă oară, 
simt că-mi ies din minți. 


ORESTES 
Nu poți să taci, lăsînd de-o parte vaierele femeiești, să 
te împaci cu cele hotărîte? <Într-adevăr,> e Dej 0200 IFA 
şi totuși. [N-ai de ales, decît să-nduri nenorocirea.]9! 


ELEKTRA 
Cuni aş putea să tac? Sărmanii noștri ochi nu vor mai 
fi deschişi pentru divina <soarelui> lumină. 


ORESTES 
Să nu mă întristezi de moarte! Destul m-au omorît, vai 
mie, prin ridicarea mâinii, cei din Argos620. Nici un cuvînt, 
mai mult despre necazurile noastre! 


ELEKTRA 
Nefenicitule, la tinerețea ta, Orestes! Ce soartă ai, ce 
moarte timpurie! Tu trebuia să fii în viață şi, iată, nu mai 
ești. 
ORESTES 
De dragul zeilor! nu mă aduce să mă port nebăr- 
băteşte. Nu mă stîrni să lăcrimez, reamintindu-mi starea 
noastră cruntă. 

/ ELEKTRA 
Noi vom muri curînd; nu-i cu putință să nu gemem. 
Toți cred că pentru viață e firesc să plîngi, căci ea le este 
muritorilor atît de scumpă. 


ORESTES 
Această zi e pentru noi hotărîtoare. Cu mîna noastră, 
trebuie ori funia, cu lațul pregătit, s-o atîrnăm, ori să ne 
ascuţim tăișul unei spade. | 


| ELEKTRA 
Lovește-mă deci, frate, tu; să nu mă piardă vrun argeu 
sfruntat, jignind o mladă de-a lui Agamemnon. 


ORESTES 
Mi-ajunge c-am vărsat sîngele mamei; n-am să te 
lovesc. Cu însăşi mîna ta ia-ti viaţa şi-alege- -ti felul morții 
cum doreşti. 


ELEKTRA 
Prea bine, n-am să fiu — în mînuirea spadei — mai 
înceată decît tine. Dar lasă-mă, întîi, să te cuprind cu 
braţele trecute peste gîtul tău. 


_ ORESTES 

Incîntă-te de-această goală desfătare, de poate fi 
cuprinderea î în brațe o desfătare pentru cei aflați în pragul 
morții. 


ELEKTRA 
(îmbrățișîndu-l pe Orestes) 
- Preascumpul meu prieten, frate drag! Ce mişcător şi 
dulce-i numele acesta pentru mine, căci viața mea şi-a ta 
sunt una. 


ORESTES 
Să ştii că-mi vei topi curajul. Acum vreau să-ți răs- 
pund şi eu cu braţe iubitoare. De ce m-aş rușina, bietul de 
mine? O piept de soră, dragi apropieri! Îmbrăţişările AC esiea 

ne țin loc și de odrasle și de pat de cununie, la fel amîn- 
durora, năpăstuiți ce suntem! 


` | ELEKTRA 
Ah, cel puţin de ne-ar sfirşi aceeaşi spadă pe-amîndoi 
— dacă e” voie — şi-un singur monument, într-un sicriu- 
cioplit din cedru, să ne primească laolaltă621! 


ORESTES 
Aceasta-ar fi plăcută mîngîiere <pentru noi>. Dar vezi 
cît ne lipsesc prietenii în stare să ne-ngroape laolaltă. 


ELEKTRA 
N-a cuvîntat cumva în apărarea ta, dîndu-și silința să 
te smulgă morții, Men6laos, hainul, trădătorul tatei? * 


ORESTES 

Nici barem faţa nu și-a arătat-o, Sperînd să-nhaţe scep- 
trul nostru, grija lui a fost să nu-şi salveze rudele. ` 

Acum <Elektra> haide să ne străduim ca moartea 
noastră nobilă să fie, și întru totul vrednică de 
Agamemnon. Eu, spre a-i dovedi cetăţii că sunt nobil, mă 
voi străpunge cu o spadă prin ficat023; iar tu, la rîndu-ți, 
trebuie să faci la fel, cu-aceeaşi îndrăzneală. 

Pylades, tu să fii acel care va da de omorirea noastră 
seama. Cînd vom fi răposat, acopere-ne trupurile. după 
cuviință şi laolaltă du-ne şi îngroapă-ne în monumentul 
tatei. Rămii cu bine. Precum vezi, eu plec să împlinesc ce-i 
de-mplinit. i 


(Se îndreaptă spre palat.) 
PYLADES 
Oprește-te. Eu am întîi a-ți face o dojană: gîndeai că 
aș putea dori să mai rămîn în viață, după moartea ta? 


ORESTES 
De ce ai fi dator să mori şi tu cu mine? 


| PYLADES 
Te mai întrebi? Cum să trăiesc fără tovărăşia ta? 

ORESTES 
Tu n-ai ucis o mamă, ca mine, oropsitul. 


PYLADES 

Ba da, cu tine împreună, şi cată să îndur aceeaşi 
soartă. 

ORESTES 

Păstrează-te <în viață> pentru tatăl tău, nu împărți cu 
mine moartea. Tu ai o patrie, pe cînd eu nu mai am, și ai 
în casa părintească un liman îmbelșugat. 

Desigur, pierzi speranța de-a te însura cu sora mea, 
lipsită de. noroc, pe care ţi-am făgăduit-o în semn de 
preţuire a tovărăşiei noastre623, Alege-ţi altă soaţă şi zămis- 
leşte fii, căci nu mai stăruie vreo înrudire între noi. 

Acum, chip drag care m-ai însoțit, rămii cu bine! Fii 
fericit! <Urarea —> aceasta pentru tine are înţeles, dar 
pentru noi e vorbă goală, căci moartea ne răpește orice 
bucurie. 


PY LADES 

Tu ești, într-adevăr, departe de-a pătrunde gîndurile 
mele. Să nu-mi primească glia roditoare sîngele, și nici 
văzduhul strălucind suflarea, dacă te voi trăda vreodată, pe 
mine-eliberîndu-mă, în schimb pe tine părăsindu-te$24. 

Eu am ucis cu tine laolaltă; cum aş tăgădui? Am fost 
părtaş la tot ce-ai pus la cale şi pentru care ispășești acum; 
deci trebuie să mor cu tine și cu sora ta <deodată>. lar ea 
— deoarece m-am învoit să ne căsătorim — socot că mi-e 
soţie. 

Altminteri, ce aş mai avea de laudă a spune <despre 
mine> mai tîrziu, dacă m-aş duce înapoi în ţara delphiană, 
la citadela-naltă a Phokidei025, şi ţi-aș fi dovedit prietenie 
<credincioasă> pînă la nenorocirea ta, dar, după-aceea, cînd 
al fost lovit de nenoroc, aș fi-ncetat să-ți fiu prieten? Aşa 
ceva nu-i cu putinţă. 

Dar pentru că tot vom pieri, să chibzuim cum am 
putea să-l facem pe Menslaos să sufere şi el cu noi. 


| ORESTES l 
“O drag prieten, de-aş putea să văd acestea înaintea 
mortii! 

Ă PYLADES 
Increde-te în mine; nu fi zorit să te străpungi cu spada. 


ORESTES 
Voi amîna, de pot să mă răzbun pe cel care mă 
duşmăneşte. 


. PYLADES 
(arătînd spre Cor) 


Acum fii mut! Eu prea puţin mă bizui pe femei. 


ORESTES 
Nu-ţi fie teamă de acestea; doar sunt prietenele 
noastre. 


PYLADES 
Zic s-o ucidem pe Helena, ca să-i lovim cumplit 
bărbatul. 


ORESTES 
Cum? Eu sunt gata, dacă lucrul se încheie bine. 


PYLADES 
S-o junghiem cu spada. Ea se ascunde în palatul tău. 


ORESTES 
Fără-ndoială; a şi pus peceți pe tot ce se putea$26. 


PYLADES 
Nu va mai pune <în curînd> peceți, căci e cu Hades 
logodită627. 


ORESTES 
Dar cum <s-o pierdem>? Are-n preajmă slujitori <de 
neam> barbar. 


PYLADES 


Ce fel de slujitori? Nicicînd nu mă va-nfricoşa un 
frigian. 

ORESTES 
Din cei făcuţi să vadă de oglinzi şi de parfumuri625. 


PY LADES 
Adică ea, venind aici, aduse luxul de la Troia? 


ORESTES 
Da; ea găseşte că Hellada e un loc prea strîmt. 


PYLADES 
Un neam de sclavi este nimic faţă de cine nu e 
sclav629. 


ORESTES 
Ah! dacă izbutim, nu stau în cumpănă să mor de 
două ori. 


PYLADES 
La fel şi eu, desigur, dacă te răzbun. 


ORESTES 
Să-mi desluşeşti amănunţit ce ai de gînd să facem. 


PYLADES 
Noi vom intra în casă sub cuvînt că vrem să ne 
ucidem. 


ORESTES 
Ara înțeles preabine pînă-aici, nu însă şi urmarea. 


PYLADES 
Noi ne vom tingui Helenei pentru destinul ce 
ne-așteaptă. 


ORESTES 
Întocmai, ca s-o facem şi pe ea să plîngă zgomotos, cu 
toate că în sinea să e numai bucurie. 


Ă PYLADES 
Intr-asta nu se va purta altminteri decît noi. 

ORESTES 
Și după-aceea? Cum vom duce mai departe lupta? 


PYLADES 
Asupra noastră săbii vom. avea, pitite sub veșminte. 


ORESTES 
Dar mai întîi cum ne vom scutura de slujitori? 


Ă PYLADES 
li vom închide, risipiţi, prin încăperile clădirii. 


' ORESTES 
Aşa; iar dacă nu-și.ţin gura, noi n-avem decît să-i 
ucidem. 


PYLADES 
Apoi, ce mai rămîne de-mplinit au să ne-arate înseși 
faptele. i 
ORESTES 


Uciderea Helenei; pricep ce vrei să înţelegi. 


| PYLADES 

Te-ai dumerit. Ascultă cît de bine ticluit e planul mea. 
Dacă, ne-am folosi de spade împotriva unei femei mai 
înzestrate cu virtute, aceasta-ar fi, desigur, un măcel nemer- 
nic, dar ea <fuca Ledei> va primi osîndă spre mulțumirea 
tuturor hellenilor, a celor cărora le-a omorît părinții, a celor 
cărora le-a prăpădit feciorii, și a nevestelor sortite văduviei. 

Va răsuna un strigăt lung de bucurie630, se vor aprinde 
focuri pentru zei şi toți ne vor ura, amîndurora, multe 
propășiri, pentru a-i fi luat unei femei stricate viaţa, Iar ţie, 
după moartea ei, nu ți se va mai spune „ucigașul mamei 
sale“; în locul numelui acestuia, un altul vei primi, mai 
bun: „omorîtorul celei care a ucis cu miile, Helena“. 

Nu trebuie cumva, nu trebuie să fie răsfățat Menelaos 
de soartă, în timp ce tatăl tău și tu şi sora ta v-aţi stins, și 
maică-ta.... dar poate nu se cade s-o adaug și pe ea. 
<Menslaos> nu trebuie să pună mîna pe palatul tău, cînd el 
și-a dobîndit soția mulțumită armelor lui Agamemnon. 

Să nu mai am de viaţă parte, dacă nu voi trage, 
împotriva ei, <din teacă> spada mea întunecată! Dar dacă 
n-o putem ucide pe Helena, noi vom muri, nu înainte de a 
fi aprins această casă. 

Aşa nu vom lipsi să dobîndim un bun renume, ori 
pentru moarte glorioasă, ori pentru mâîntuire glorioasă$31. 


CORIFEUL 
Toate femeile socot că fata lui Tyndâreos e vrednică 
de ura lor, fiind ruşine pentru neamul femeiesc. 


ORESTES 

Ah! Nu-i nimic mar prețios ca un prieten sigur, nici 

bogăţiile, nici monarhia; e fără minte cel care ar da, ca să 
cîştige gloata, un prieten credincios. 
„„„Tu eşti cel care ai închipuit cum să-l sfîrșim pe 
Aigisthos şi la primejdie ai stat în preajma mea, şi-acum tot 
tu eşti pregătit să-mi pedepsești duşmanii, fără să te ţii de-o 
parte. Dar să-ncetez cu laudele mele, căci este lucru greu 
de îndurat să ţi se-aducă laude prea multe. 

Eu, pentru că-mi voi da oricum suflarea de pe urmă, 
doresc să-mi vatăm, înainte de-a muri, duşmanii, vreau să-i 
zdrobesc, la rîndul lor, pe trădătorii mei, să geamă de 
durere cei ce m-au făcut să sufăr. 

Într-adevăr, mi-a fost părinte Agamemnon, cel căruia 
kellenii i-au încredințat conducerea <oştirii> pe temeiul 
vredniciei şi nu pe al regalității, cel dăruit cu-anume vlagă 
de divinitate652. Nu vreau, murind precum un sclav, să-i 
terfelesc onoarea, ci ultima suflare să mi-o dau ca un om 
liber, și pe Menslaos barem să-l pedepsesc. 

Un singur lucru dacă ne-ar fi hărăzit, destinul nostru 
s-ar schimba spre bine, dacă, de undeva, o nesperată 
întîmplare ne-ar aduce mîntuire şi am ucide fără să fim 
omorâți. 

Aceasta e şi ruga mea. Este plăcut fie şi numai să dau 
glas dorinței mele în cuvinte zburătoare și, fără cheltuială, 
inima să mi-o alin655. j 


ELEKTRA 
Eu, frate, cred a ști mijlócul ce ne va salva, pe tine, pe 
Pylades și, de-asemenea, pe mine. 

ORESTES - . 
Vorbești de pronia divină. Dar unde e salvarea-aceea? 
Nu mi-e necunoscută iscusința minţii tale. 


ELEKTRA 
Ascultă-mă, și tu <Pylades>, ia aminte. 


ORESTES 
Vorbeşte. Orice viitor mai bun trezeşte-n suflet ca o 
desfătare. 


ELEKTRA 
Stii că Helena are o copilă? Ştii desigur. 


ORESTES 
Da, Hermione, cea pe care a crescut-o mama. 


ELEKTRA 
Acum e dusă la mormîntul Klytaimnestrei. 


ORESTES 
Ce și-o fi pus în gînd să facă? Şi-n asta ce speranță 
desluşeşti? 


ELEKTRA 
S-a dus pentru libații la mormîntul mamei. 


ORESTES 
Dar spusa ta ce legătură are cu salvarea <noastră>? 


ELEKTRA 
Cînd ea se va întoarce, înşfăcați-o ca ostatic.” 


ORESTES 
Ce leac mai e și ăsta pentru trei prieteni <oropsiţi>? 


ELEKTRA st 
. Odată ce Helena va fi moartă, dacă Menslaos devine 
amenințător faţă de tine, de Pylades şi de mine — noi toți 
suntem ca unul singur, într-o alianță — spune-i c-o vei sfirși 
pe Hermione. Va trebui să tragi <din teacă> spada şi s-o 
îndrepți asupra gâtului fecioarei. 

Deci, dacă unchiul nostru, văzînd-o pe Helena 
doborită-n sînge, ca să-și salveze fata, îți dăruieşte viața, 
sloboade-n grija tatălui fecioara. Dar dacă, neputiîndu-și 
stăpîni mînia, vrea să te ucidă, atunci străpunge gâtul: fetei. 
ȘI chiar de se va face foc, la început, eu cred că fierea lui 
<Menélaos> curind se va-mblînzi, căci nu-i viteaz de la 
natură, nici războinic. 

Aceasta-i, după mine, meterezul mîntuirii noastre. Am 
spus ce am avut de spus. 


ORESTES 
Tu care ai o minte de bărbat și, în același timp, un 
trup strălucitor de frumusețe feminină, cît eşti de vrednică 
să scapi cu viață, nu să mori! 
Pylades, iată ce nevastă pierzi <murind>, sărmane, sau 
lîngă care, dacă supravieţuieşti, tu vei fi fericit în căsnicie! 


PYLADES 
De-ar fi să te audă zeii, şi ea să-mi intre în cetatea din 
Phokida, cinstită prin frumoase cîntece de nuntă! 


Ă ORESTES 

In cîtă vreme va ajunge Hermione la palat? Socot că 
tot ce-ai spus e minunat, dar încă trebuie să izbutim să-i 
înșfăcăm acestui tată mîrşav puiul. 


i ELEKTRA 

Cred că se şi apropie de casă, căci a lipsit destul cât să 
încheie ce avea de făptuit. 

ORESTES . 

E bine. Deci, acum, Elektra, soră-a mea, rămii în fața 
casei, ca s-o primeşti pe Hermione, cînd se va întoarce. Dar 
stai de strajă, nu cumva să intre prea devreme cineva-n 
palat, cînd încă nu s-a săvîrşit omorul, sau însuşi unchiul 
tău, sau vreun luptător care l-a însoțit <la Troia>. Dacă așa 
va fi, atunci, ca să ne dai de veste, loveşte în canatul porții, 
sau strigă să se-audă dinăuntru. 

Noi să intrăm, Pylades, și să ne înarmăm cu spadele 
pentru această înfruntare de pe urmă, [căci tu vei da aceeași 
bătălie ca şi mine.] 

O tată, care locuieşti în casa sumbrei Nopţi$3%, 
te cheamă fiul tău, Orestes, 

să vii în ajutorul [celor încercaţi! 

De dragul tău îndur, sărmanul, nedreptate, 

și pe deasupra m-a trădat Menélaos, 

după ce-am săvirşit o faptă dreaptă. 

<Acum> vreau pe soția lui s-o prind şi s-o ucid. 
Fii tu, întru aceasta, sprijinitorul nostru!) | 


ELEKTRA 
Copiii tăi te cheamă, tată. Vino, 
dacă ne-auzi de sub pămînt! Noi pentru tine vom muri. 


PYLADES 
Tu care eşti cu fata rudă, Agamemnon$55, 
ia şi la ruga mea aminte, mîntuie-ţi copiii. 


ORESTES 
Eu am pus capăt vieții mamei. 


ELEKTRA 
Eu am luat în mînă 4 spada. 


PYLADES 
<Pe fiul tău> l-am îndemnat la faptă, sfărîmîndu-i 
şovăiala. 


ORESIEŞ 
<Am vrut> să-ți apăr amintirea, tată. 


ELEKTRA 
Nici eu nu te-am trădat. 


PYLADES 
Tu, auzind ce spun, să nu-i învinuieşti, 
ci Să-ţi salvezi copiii. 


4 ORESTES 
Ii torn libaţie de lacrimi. 

ELEKTRA 
Și eu cu vaiere răspund. 


PYLADES 

„Destul! Acum să ne-avîntăm la lucru. Dacă-i adevărat 
că rugăciunile pătrund ca lăncile sub glie, ne-aude 
Agamemnon. 

O Zeus, străbunul nostru$36, şi tu, Dreptate SFinta637, 
prilejuiți-ne izbînda, lui Orestes, mie și Elektrei! Pe noi, 
treime de prieteni, aceeaşi înfruntare ne așteaptă, şi-o 
singură sentință: ori viaţa pentru toți, ori moartea. 


(Orestes și Pylades intră în palat.) 


ELEKTR A638 
Strolă ` 
Dragile mele, fiice ale Mykenei, 
fruntaşele vechiului Argos pelasgic... 


j CORIFEUL 
Ce ne grăiești, stăpînă? Numele-acesta 
încă rămîne al tău în cetatea 
copiilor lui Danas. 


ELEKTRA 
Stați, unele din voi în preajma drumului de care, iar 
altele aici, pe calea-aceasta, să păziţi intrările. 


CORUL 
Dar pentru ce ne strigi să veghem asupra palatului? 
spune-i; prietenă, gîndul. 


ELEKTRA 
Teamă îmi este ca un spion, oprit lîngă casă, 
nu cumva să surprindă vărsarea de sînge, 
adăugînd la năpastele noastre alte năpaste. . 


(Corul se împarte în două grupuri, care se îndreaptă să 


supravegheze cele două drumuri care ies, la răsărit şi la 
apus, din orchestra.) 

| CINEVA DIN ÎNTÎIUL HEMICOR 
Porniți, grăbiţi-vă, eu voi păzi drumul acesta ce duce 
către <răsăritul> razelor de soare. 


CINEVA DIN AL DOILEA HEMICOR 
Şi eu pe-acesta, care duce către asfințit. 


ELEKTRA 
Drumul priviţi-l pieziş, într-o parte şi-n“alta, 
întoarceți pupilele voastre de-aici într-acolo, 
pe urmă-napol. 


CORUL 
lată-ne stînd de veghe, cum ne-ai cerut. 


' ELEKTRA 
Antistrolă 
Plimbaţi-vă ochii de jur-împrejur. 
Scrutaţi peste tot printre 
pletele părului vostru. 


| CORIFEUL 
(din mijlocul orchestrei) 
Cine se-ndreaptă încoace pe cale? priveşte! 
Cine-i țăranul acesta, care înconjură casa? 


ELEKTRA 
Pierdute suntem, ah! dragile mele. Curînd el va 
dezvălui duşmanilor că <în palat> se-ascund doi lei cu 
spadele în miini. 


CINEVA DIN ÎNTÎIUL HEMICOR 
Nu-ţi fie frică, <stăpînă> iubită, 
drumul e gol; altfel decît ai crezut <adineauri>. 


ELEKTRA 
(adresîndu-se celuilalt hemicor) 
Dar înspre partea voastră nu-i vreo: primejdie? 
Spuneţi-mi dacă, din fericire, 
totul e limpede-acolo în fața 
curții <palatului>. 

A CINEVA DIN AL DOILEA HEMICOR 
In partea noastră totul este bine; ai grijă de-ale tale; 
nimeni din Argos nu se-ndreaptă către noi. 


CINEVA DIN ÎNTÎIUL HEMICOR 
Aici, la fel; pe calea-aceasta nu se-arată nimeni. 


z ELEKTRA 
Bine; acum așteptați să-mi așez urechea la poartă. 
(Se duce la poartă şi ascultă. Neauzind nimic, strigă.) 
Voi, dinăuntru, de ce zăboviți 
şi nu închinaţi sîngeroasa jertfă839 
cît timp este linişte? 
(Nu primeşte nici un răspuns.) 
Ei nu m-aud. Ah! copleșită sunt de rele. Li s-a tocit 
cumva, în faţa frumuseţii, vîrful spadei040? 


Epodă 

Cît de curînd, vreunul dintre argei, 
înarmat din creștet în tălpi, 
va năvăli spre palat 
în ajutorul <Helenei şi Hermionei>. 

| (Se adresează Corului) 
Priviţi, deci, cu mai multă grijă; nu-i timp să zăboviţi, 

şezînd. Daţi roată unele pe-aici şi altele pe-acolo. 


CORUL 
Ne mişcăm pretutindeni privirea; păzim fiecare potecă. 


HELENA 
(dinăuntrul palatului) 


Săriți, argeilor, urmașii vechilor pelasgi! Sunt omorită 
mişeleşte. 


CINEVA DIN ÎNTÎIUL HEMICOR 
Aţi auzit? Bărbaţii au purces la lucrul sîngeros. 


CINEVA DIN AL DOILEA HEMICOR 
Da, a țipat Helena; nu mă-ndoiesc că-i glasul ei. 

ELEKTRA 
O Zeus, putere neistovită, 
vino și, orice ai face, ajută-i pe dragii mei!. 


HELENA 
(dinăuntru) 
Eu mor, Menélaos, și nu ești lîngă mine să mă aperi. 


ELEKTRA 
Ucideți, junghiați, nimiciți! 
cu ascuțişul dublu, 
cu dublul tăiș al spadei, 
loviţi-o pe cea care şi-a părăsit iai ale 
pe cea care și-a părăsit bărbatul, 
din pricina căreia s-au prăpădit atiţia helleni, 
căzuţi lîngă rîul Skâmandros, 
unde lacrimi urmau după lacrimi. 
cînd lănci şi săgeți de fiert! 
zburau împrejurul şuvoiului. 


CORIFEUL 
Tăcere, liniştiți-vă! Aud un tropotit de pași pe drum, 
aproape de palat. 


ELEKTRA 

Ko dragi prietene, soseşte Hermione la mijlocul măcelu- 
lui. Nu mai dați glas înalt. Ea vine-aici să cadă drept în 
plasa împletită. Frumoasă pradă! De-am avea noroc s-o 
prindem. Stați unde-ați stat mai adineauri, cu chipuri calme 
și culoarea <pielii> netrădînd ce s-a-ntîmplat. 

Am s-o înfîmpin cu o față mohorită, ca și acum n-aş 
avea, de cele petrecute, cunoștință. 

(Intră Hermione. Între timp Corul s-ă reîntregit.) 

Fecioară, te-ai întors! Ai pus coroane pe mormîntul 
Klytaimnestrei și ai turnat prinoase pentru cei de sub 
pămînt? 


HERMIONE 
Am închinat şi-am dobîndit bunăvoința lor. Dar m-a 
pătruns parcă o teamă, cînd, afiîndu-mă departe încă de 
palat, am auzit un țipăt care răbufnise dinăuntru. 

ELEKTRA 
Ah! după cîte-am pătimit, suntem îndreptățiți să 
gemem de durere. 


„ HERMIONE 
Nu mai rosti cuvinte crude. Ce noutate spui că s-a-n- 
timplat? 


ELEKTRA 
Cetatea, pe Orestes și pe mine, ne-a condamnat la 
moarte. 


HERMIONE 
Ferească zeii! Doar îmi sunteți veri, 


ELEKTRA 
Aşa s-a hotărît. Noi stăm sub jugul crîncen al nece- 
sității. 


HERMIONE 
si pentru asta s-a strigat în casă? 


ELEKTRA 
Desigur; la picioarele Helenei, un rugător pledează 
pentru viața lui... 


HERMIONE 
Cine-i acela? Dacă nu-mi vorbeşti deschis, rămîn 
nedumerită. 


ELEKTRA 
Bietul Orestes, implorînd-o să nu moară, și nici eu <să 
nu mor>. | 


HERMIONE 
Atunci nu-i de mirare că palatul ţipă. 


ELEKTRA 
Dar este altceva mai arzător, care să smulgă țipete de 
la un suplicant? Tu însăți intră şi îmbină-ți ruga cu a priete- 
nilor tăi; cazi la genunchii mamei tale, cea dăruită. de 

noroc, cerindu-i ca Men6laos să nu se dea de-o parte, 
privind cum suntem omoriţi. 

O tu, pe care mama noastră te-a hrănit cu mîna ei, 
îndură-te de noi, înlătură năpasta ce ne-apasă! Purcede, 
așadar, la luptă; eu te voi însoți; tu, pentru noi, ești ultima 
speranță de scăpare. 


HERMIONE 
Priveşte, paşii mei dau buzna spre palat și, dacă stă- -n 
puterea mea, a voastră fi-va mîntuirea. 


(Hermione și Elektra intră în palat.) 


ELEKTRA 
(dinăuntru) i 
Hei, voi de sub acoperişul <casei>, prieteni purtători 
de spadă, soseşte prada voastră; pentru ce n-o prindeți? 


HERMIONE 
(dinăuntru) 
Vai, vai! Ce-i asta? Cine-s oamenii aceștia? 


ORESTES 
(dinăuntru) 
Tăcere! Ai venit pentru salvarea noastră, nu pentru a ta. 


ELEKTRA 
(dinăuntru) 
Să nu vä scape, țineți-o vîrtos! Tăișul spadei puneți-l 
pe gîtul ei şi staţi în liniște. Menélaos să fie lămurit c-a 
întîlnit aici bărbaţi, nu frigieni becisnici, şi că va plăti cum 
se cuvine să plătească ticăloşii. 


CORUL 
~ Strofă 
16, ió! începeţi, dragile mele, 
un dans tropotit, 
un dans ritmat de voci ascuţite, 
în fața palatului, astfel încît 
vărsarea de sînge să nu trezească 


+ 

vreo spaimă cumplită printre argei 

ȘI să-i aducă `n ajutorul casei regale, 

pînă nu vom vedea cu ochii noştri 

leşul Helenei zăcînd pe jos, plin de sînge, 

sau pînă nu vom afla de la una din slugile sale 
rostirea-ntîmplării, căci ştim 

o parte din dramă, dar nu suntem sigure. 

Pe drept a căzut răzbunarea divină 

asupra Helenei, 

care umplut-a cu lacrimi Hellada întreagă, 

de dragul iubitului său blestemat, 

a blestematului Páris de pe muntele Ida642, 

din pricina căruia s-au năpustit hellenii la Îlion. 


CORIFEUL | 
Aud, din casele regești, un zgomot ca de porţi trîntite. 
Tăceţi! lată ieşind un frigian; el ne va spune ce se-ntîmplă 
în palat. 


(Un sclav frigian, Care apăruse pe acoperiş, coboară în 
scenă, eventual pe o frînghie, și înaintează prudent, răvășit 
de frică.) 


FRIGIANUL 
Scăpat-am de moarte 
în opincile$%3 mele din Asia, 
urmărit de argeul cu spadă! 
M-am căţărat, în iatacul cu mozaic, 
pîn’ la tavanul de cedru 
şi, printre triglifele dorice5%4, 
am ţişnit, am zbughit-o afară, 
o glie, o glie! 
în fuga-mi uşoară de „„bârbaros“. 
Ajai! stăpînelor, cum aş putea să scap? - 
să zbor în văzduhul străluminat, 
Ori să m-arunc în marea 
pe care o leagănă <zeul> cu cap de taur, Okean6s6%, 
cel ce cuprinde în braţele sale, 
jar-împrejur, pămîntul? 

CORIFEUL 
Dar ce se-ntîmplă, slugă a Helenei,. fiu al Idei? 


, . FRIGIANUL 
Ilion, Ilion, ah, vai mie! 

Cetate troiană şi rodnic tărîm al 
sfintului munte, Ida, 

cît de amarnic vă plîng prăbuşirea, 
cu țipete-nalte, 

viersuind melodia carului, 

melodia carului$46! 

V-a nimicit <femeia> cu ochi frumoși, 
albă ca aripa lebedei, plodul Ledei, 
Helena — haina, Helena — haina, 
Erinya şlefuitului P&rgamon 

zidit de Apollon. Ottotoi! 

Bocete, bocete! Țară 

fără noroc a lui Dârdanos, 

unde gonea Ganymedes călare, 
soțul de pat al lui Zeus647! 


CORIFEUL 
Grăieşte-ne mai clar și-amănunțit, în casă ce s-a petre- 
cut? [Nu pot pricepe mare lucru din cele spuse înainte.] 


i FRIGIANUL 
Ailinon! âilinon! Bârbarii astfel vestesc 
începătura morții, aial! 
cu glas asiatic, 
cînd spadele. lui Hades, de fier, 
împrăștie sînge regal pe pămînt04%! 
Au pătruns în palat, 
[să vă spun. întocmai ce-a fost, ] 
doi gemeni, hellenici, lei. ui 
Unul era feciorul maimarelui oştilor voastre, 
celalt copilul lui Strâphios, 
un om ce pune la cale răul 

“precum Odysseus549, uneltind în tăcere, 
altminteri prieten statornic, luptător îndrăzneţ, 
priceput la război, și, pe scurt, 
un şarpe setos de sînge. 

Fie blestemat pentru blînda-i viclenie 
urzitorul de rele! 

<Bărbaţii aceştia,> pășind în odaia 

celeia care s-a măritat cu arcaşul Pâris650, 
s-au ghemuit, smeriți, lîngă jeţul ei, 

cu ochi năpădiți de lacrimi, 

unul la dreapta, altul la stînga, 

punînd, fiecare de partea sa, 

între noi şi ei, ca o stavilă. 

<Apoi> au cuprins, amîndoi au cuprins 
genunchii Helenei cu mîini rugătoare. 
<Intr-asta> sosiră în fugă, repede, repede, 
slugile ei, frigienii. 

ȘI se-ntrebau, tulburați de frică, unul pe altul, 
dacă nu-i vreo capcană la mijloc. 

Unora nu le venea să creadă, 

alții credeau, dimpotrivă, că Tyndarida 

se va prinde în plasele vînătoreşti, 

întinse anume de șarpele omorîtor-de-mamă. 


CORIFEUL | 
Și tu, în clipa-aceea unde te aflai? Sau ai fugit numai- 


decît, înspăimântat? 

FRIGIANUL 
S-a-ntîmplat, cum e obiceiul la noi frigienii, 
să mă aflu în preajma Helenei 
şi văzduhul să-l mişc | 
c-un bine-ntocmit evantai de pene, 
trimițînd spre părul <reginei> o boare 
și răcorindu-i obrazul; 
așa facem noi frigienii, 
aşa-i obiceiul în Asia65l. 
Helena torcea un fuior de in de pe furcă, 
răsucind între degete firul, 
ŞI firul tors se tîra pe podea; 
căci ea doreşte să folosească tortul : 
spre á coase-mpreună, din țesături 
jefuite la Troia, un strai de purpură, 
un dar pentru <sora ei> Klytaimnestra, 
să-l împodobească mormîntul. 


Orestes atunci îi zise femeii spartane: 

„Fiică-a lui Zeus, aşază-ți piciorul aici, 
coboară-te de pe crivat și vino cu mine 

la locul străvechi al vetrei lui P6lops; 

ctitorul neamului nostru, 

ca să-mi asculți rugămințile.““ 

Şi-a dus-o, și-a dus-o, și ea l-a-nsoţit, 

fără măcar să presimtă urmarea. 

In schimb tovarășul lui de fapte începe 

altă ispravă, mișelul din țara Phokidei: 

„Nu vreți. să lipsiți de pe locul ăsta, frigieni ticăloși? * 
<Zise> și ne zăvori pe toți în clădire, 

pe unii în grajduri de cai, pe alții-n verande, 

pe unii aici, pe alții acolo, 

împrăștiați cu toții și depărtați de stăpina noastră. 


CORIFEUL 
Şi după-aceste întîmplări ce-a mai urmat? 


FRIGIANUL 
Mamă, mamă venerată pe muntele Idă, 
straşnică zeiţă, straşnică! aiai!655 
Ce sîngeroase patimi, ce rele nelegiuite 
mi-a fost dat să văd, să văd în lăcaşul regesc! 
Cu spadele-n mîini, 
trase din umbră, de sub veșmintele lor 
tivite cu purpură, <cei doi> şi-au rotit 
ochii cumpliți într-o parte şi-n alta, 
să nu se ivească vreun nedorit. 
Pe urmă, ca nişte mistreți de la munte, 
s-au proptit înaintea femeii 
şi i-au răcnit: „Vei muri, vei muri! 
Soţul tău ticălos e pricina morții tale, 
căci l-a trădat pe feciorul fratelui său, 
<lăsîndu-l> să piară <prin votul> celor din Argos.“ 
Ea scoase un țipăt, un țipăt înalt: „Vai mie!“ 
Și pieptul cu antebraţele albe şi l-a izbit 
şi s-a pocnit fără milă în ţeastă cu pumnii. 
Apoi a-ncercat să scape şi-n fugă 
<podeaua> suna sub sandalele sale de aur. 
Dar Orestes, în ghetele-i mykeniene, 

s-a repezit la Helena, 

mîna şi-a-nfipt-o în părul ej, 
ŞI, răsturnîndu-1 capul pe umărul stîng, 
se pregătea să lovească 

gîtlejul cu spada întunecată. 


CORIFEUL 
Voi, frigienii caser unde vă găseaţi? De ce n-aţi 
apărat-o? 


FRIGIANUL 
Noi, răcnind în odăile unde fusesem închişi, 
porți şi canaturi am spart cu drugi de lemn 
şi de pretutindeni am alergat să dăm ajutor, 
unul cu pietre, 
altul cu sulița legată de mînă 654, 
altul strîngînd în pumni mînerul spadei. 
Dar s-a iscat împotriva noastră Pylades, 
de nestăvilit, precum frigianul Hektor, 
precum Aias cu coif întreit655, pe care l-am şi văzut, 
l-am văzut <luptînd> la porţile lui Priamos6$56. | 
Şi spadele noastre s-au încrucişat cu a lui, 
Atunci, ah, atunci a ieşit la iveală 
cît de în urmă rămîne 
vigoarea războinică a frigienilor, 
față de lancea Helladei: 
unul pornește, năuc, la goană, 
altul e doar un cadavru, 
acesta-i rănit, acela se roagă, 
drept pavăză-n faţa morţii. 
Noi căutăm adăpost în beznă, 
dar în vreme ce unii cădeau fără viaţă, 
alții-aşteptau lovitura de moarte, 
Şi alții zăceau la pămînt. 
Atunci sosi în palat Hermione, sărmana, 
tocmai Cînd maică-sa urma să fie sitrşită 
și azvirlită pe Jos, 
nefericita care-i dăduse viaţă. 
Precum bakchantele-asupra puiului unei 
jivine de munte — nu le lipsea decât thyrsul657 — 
astfel cei doi alergară şi-o apucară, 

apoi se-ndreptară din nou spre fiica lui Zeus, 
ca s-o ucidă. Însă Helena se mistuise. 

Nu mai era de văzut în odaie, nici în palat. 

O Zeuş, o Glie, Lumină şi SP 

unde se-ascunde? 

Fost-a la mijloc un leac fermecat sau o făcătură 

sau vreo divină răpire? . 

Din cele-ntîmplate apoi, nimic nu mai ştiu; 

am ieşit pe furiș din clădire, să scap cu fuga. 

Multe-ncercări, multe-ncercări a-ndurat 

Menélaos, fără folos, 

ca să-și aducă soţia din Troia! 


(Orestes irupe din palat, cu spada în mînă.) 


CORIFEUL 
După un şir de întîmplări neaşteptate, iată încă una! 
Cu mers ţicnit, în rnîini cu spada, Orestes iese-n faţa casei. 


ORESTES658. 
Unde-i frigianul care a scăpat de spada mea? 


FRIGIANUL 
Mă închin, stăpîne, ţie, prosternat ca pe la noi$5%. 


ORESTES 
Nu suntem aici la Troia, ci pe solul argian. 


FRIGIANUL 
Fie-n Troia, fie-n Argos, pentr-un ins cu judecată, 
viața-i mai de preț ca moartea. 


ORESTES 
(amenințător) 


N-ai strigat să-i vină oameni lui Menslaos în sprijin? 


“FRIGIANUL 
Mai curînd să-ți vină ţie ajutor, căci eşti mai vrednic. 


l ORESTES 
Deci pe drept a fost răpusă fata lui Tyndáreos. 

| „ FRIGIANUL 
Da, pe drept, şi încă OARE bine ar fi fost să aibă 
trei gâtlejuri de străpuns660, 


ORESTES 
Tu mă linguşeşti de frică, dar în sinea ta crezi altfel. 


FRIGIANUL 
Ea, deodată cu hellenii, i-a zdrobit şi pe troieni. 


ORESTES 
Jură că n-ai spus doar ca să-mi faci plăcere, altfel mori! 


FRIGIANUL 
Jur pe viața mea! Nu-i ăsta jurămîntul cel mai sfînt? 


ORESTES 
(apropiind spada de gîtul frigianului) 
Şi la Troia frigienii se temeau de fier cu toţii? 
FRIGIANUL 


Ține- ti mai departe spada, căci de-aproape zvîrle 
crunte străluciri ucigătoare. 


ORESTES 
Stai, doar nu te împietreşte! Parc-ai fi văzut 
GorgonaS6l. 
FRIGIANUL 


Ba în leş să nu mă schimbe; de Gorgonă ı n-am știință. 


ORESTES 
Sclavule, te temi de Hades, care te va libera de 
suferinţele <sclaviei>? 
FRIGIANUL 
Toţi se bucură, şi robul, să rămînă în lumină. 


ORESTES | 
Bine zis. Te scapă istețimea; mergi acum în casă! 


TRIGIANUL 
Deci tu nu mă vei ucide. 


ORESTES 
Liber! 


FRIGIANUL 
Vorba asta-mi place. 


ORESTES 
Aș putea să-mi schimb părerea. 


FRIGIANUL 
Asta însă nu-mi prea place. 


ORESTES 
Eşti nerod, dacă-ți închipui că-ţi voi sîngera gîtlejul 
tău nenorocit; din fire, nu ai fost clădit femeie, 
nici nu pari a fi bărbat662. 
Am ieşit din casă-afară, să-ți pun lacăt piuielii; 
auzindu-ți vocea-naltă, cetățenii-ar da alarma. 
Pe Menslaos nu-mi este frică să-l înfrunt cu spada; 
poarte-şi ţanțoş peste umeri părul blond, cîrlionțat! 
Dar, dacă-mpotriva casei, va aduce și argeii, 
ca să mă învinuiască de uciderea Helenei, 
nevrînd să ne cruţe viața, mie şi surorii mele, 
cît şi lui Pylades, care a trudit cu mine-alături, 
va vedea două cadavre: al fecioarei şi-al nevestei. 


(Frigianul pleacă spre cetate, să-l întîlnească pe Menelaos. 
Orestes intră din nou în palat.) 


CORUL 
Antistrofă95: 

16, 16, cum se surpă! 
O altă-ncercare de spaimă se-abate 
peste casa Atrizilor! 
Ce-i de făcut? Să vestim cetatea, 
ori să păstrăm tăcerea? 
Mai sigură, dragilor, este <tăcerea>. 
Priviţi la faţa clădirii, priviți, 

, fumul ce suie, prevestitor, 
în văzduhul înalt! 
Ei aprind <înăuntru> torţe de pin rășinos, 
gata să incendieze palatul lui Tântalos, 
neșovăind în strădania lor. 
Muritorilor Zeul le-mparte sfîrșitul, 
le-mparte sfîrşitul precum pofteşte. A 
Strașnică este puterea daimonului răzbunării: 
lăcașul acesta s-a prăbuşit, 
s-a prăbuşit în sînge, pentru că Pélops 
l-a zvîrlit pe Myrtilos <cîndva> din car66%. 


“CORIFEUL 
Ah! Menslaos cu pasul iute vine la palat; 
fără doar şi poate, știe ce năpastă l-a lovit. 
Hai, Atrizilor din casă, n-aveţi vreme de pierdut, 
faceți-vă baricade. Omul răsfăţat de soartă 
e o forță fără seamăn contra unor bieţi becisnici 
cum ești astăzi tu, Orestes, în adînca ta restriște. 


(Intră Menelaos, în mare grabă, însoțit de o ceată înarmată.) 


MENELAOS 

Vin, auzind ce grozăvii au săvîrşit aceste două fiare, 
căci nu pot să-i numesc bărbaţi. Am auzit și că soția mea 
n-ar fi murit, ci că s-a risipit, fără să lase urmă — un zvon 
deșert adus de un neghiob IDItICOSAL în fapt un şiretlic al 
ucigașului de mamă. 

Hei! să mi se deschidă casa! Sclavilor, vă dau 
poruncă, poarta înfundați-o, să-mi scap din mîna ticăloșilor 
fiica [şi pe nefericita mea soţie <doborită> s-o ridic, iar pe 
călăi să-i nimicesc cu brațul meu, ca s-o urmeze în 
mormânt! | 


(Menclaos și însoțitorii se apropie de porți, cînd Orestes și 

Pydales apar pe acoperișul palatului. Orestes o ţine pe 

Hermione şi are spada îndreptată spre. gîtul fetei, în timp ce 
Pylades agită o torță fumegîndă065.) 

ORESTES | 

Tu, cel de-acolo, nu cumva s-atingi zăvoarele cu mîna! 
Mentlaos, de tine-i vorba, turn de semeţie! Altminteri, 
căpățina ţi-o sfărim cu bolovanul ăsta, desprins din para- 
petul meșterit de vechi zidari. De altfel, porțile le-am întărit 
vîrtos cu drugi şi nu se vor clinti în fața rîvnei tale de-a-ţi 
salva, intrînd în casă, <fata>. 


MENELAOS 
Ah! Ce se-ntîmplă? Văd lucirea unei torţe şi, pe 
acoperişul casei, cei doi mișei, fortificaţi, şi- un vîrf de 
spadă îndreptat spre gîtul Hermionei! 


ORESTES ` 
Din două, ce pofteşti: să mă întrebi ori să m-asculți? 


| MENELAOS 
Nici una şi nici alta; dar trebuie, se pare, să te-ascult. 


ORESTES 
Sunt gata să-ți ucid'copila, dacă vrei să ştii. 


| MENELAOS 
După uciderea Helenei, urmează s-o răpui acum pe 
Hermione? 


“ ORESTES 
Barem de mi-ar fi izbutit uciderea dintii, dar jertfa 
mi-au răpit-o zeii. 


MENELAOS 
Tăgăduiești c-ai omorît-ò? Spui asta ca să-ți rîzi de 
mine? 


t 


| ORESTES 
Nu-mi vine să tăgăduiesc. Doar am dorit... 


MENELAOS 
Ce ai dorit anume? Mă trec fiori de teamă. 

ORESTES 
„. în Hades să azvirl urgia ce-a mînjit Hellada. 


MENELAOS 
Dă-mi înapoi soția moartă, s-o îngrop. 


ORESTES 
N-ai decît zeilor s-o ceri, dar pe fiica ta o voi ucide. 


| = MENELAOS 
Vrei să te-ncarci cu altă crimă, ucigaşule-de-mamă! 


| ORESTES 
Zi mai curînd apărător-de-tată, pe care m-ai trădat, ca 
să mă pierzi. 


MENELAOS 
_N-a fost destul că ai vărsat sîngele Klytaimnestrei?- 


ORESTES 
N-aş obosi nicicînd să nimicesc femeile stricate. 


MENELAOS 
Şi tu, Pylades, ai amestec în omor? 


ORESTES 
Tăcerea lui răspunde; da. Ajunge să vorbeşti cu mine. 


MENELAOS 
Tu pentru crime vei plăti; doar n-ai să scapi <zburînd> 
cu aripi. 


ORESTES - 
Nu vom fugi, ci vom incendia palatul. 


MENELAOS 
Spui că vei spulbera lăcaşul strămoșesc? 


ORESTES 


Da, ca să nu te faci stăpîn pe el; și-asupra flăcărilor îți 
voi junghia copila. | | 


DIR 


= MENELAOS 
N-ai decît s-o ucizi; pe urmă pentru toate vei plăti. 


d 


ORESTES 
(amenințind s-o înjunghie pe Hermione) 
Aşa să fie! 
MENELAOS - 
Ah, să nu faci asta, nu! 


ORESTES 
Taci molcom şi îndură pacostea ce te-a lovit pe drept. 


| MENELAOS 
Dar drept este ca tu să scapi cu zile? 


ORESTES | 
ȘI ţara să o stăpinesc. 


MENELAOS 
Ce ţară? 


ORESTES . 
Argosul, vechiul tărîm pelasgic. 


MENBELAOS 
<Vei cuteza> să te atingi de vasele lustrale666? 


CRESTES 
De ce nu? 


MENELAOS 
Să-njunghii jertfe înaintea luptelor? 


ORESTES 
| Te. crezi cumva mai potrivit? 


MENELAOS 
Eu mîinile le am curate. 


ORESTES 
Dar inima ţi-e pîngărită. 

MENELAOS 
Cu tine cine va mai sta de vorbă? 


ORESTES . 

| Oricine își iubește tatăl. 
MENELAOS 

Dar cei care-și respectă mama? 


ORESTES i 
“ Aceia-s oameni fericiţi0$7. 


MENELAOS 
Tu nu te numeri printre ei. 


ORESTES *” 
Nu-mi plac femeile mişele. 


MENELAOS 
Ja spada de pe Hermione! 


ORESTES 
Tu eşti din fire prefăcut... 


i MENELAOS 
Imi vei ucide oare fata? 


ORESTES 
„.„ însă acum spui adevărul. 


MENELAOS 
Vai mie, ce-am să fac? 


ORESTES 
i Găseşte-i pe argei, convinge-i! 


MENELAOS 
Ce să-i conving? 


ORESTES 
Cetății cere-i să ne cruțe viața. 


4 

MENELAOS 
Altminteri îmi vei omori copila? 


ORESTES 
Chiar așa. 


MENELAOS 
Helena, cruntă-ți este soarta! 


| ORESTES 
i Şi soarta mea nu este cruntă? 


MENELAOS 
Din Troia te-am adus să fii jertfită. 


= 


ORESTES 
Barem să fi fost! 


MENELAOS 
O, câte-ameninţări am înfruntat! 


ORESTES 
Dar pentru inine n-ai făcut nimic. 


= MENELAOS., 
Indur purtare jignitoare! 


ORESTES 
Căci nu m-ai ajutat la vreme. 


MENELAOS 
Sunt la cheremul tău. 


ORESTES 
Te-ai prins în cursa răutății tale. 
Destul! Acum, Elektra, dă foc palatului la temelie, și 


tu, Pylades, cel: mai neclintit prieten, aprinde parapetele 
acestor ziduri! 

MENELAOS 
O ţară-a fiilor lui Dana6s! Voi, ctitorii cetății Argos cu 
<belșug de> cai, veniţi acun! De ce nu alergaţi cu armele 
în ajutorul nostru? intreg orașul e primejduit de-acest 
nemernic, care, deşi s-a prihănit cu sîngele matern, se zbate 
să trăiască. 


(Argeii se rînduiesc în formaţie de luptă, gata să ia cu asalt 
palatul, cînd, brusc, apare în aer zeul Apollon și lîngă el 
Helena$68.) 


- APOLLON 

Menâlaos, astimpără-ți mînia ce-ţi încinge inima; sunt 
Phoibos, fiul <veșnicei> Let6, care te chem de-aproape. 

Şi tu, care amenințţi, înarmat cu spada, viaţa fetei, 
Orestes, potoleşte-te, ca să-mi asculți cuvîntul! 

Helena, cea pe care te-ai înverșunat zadarnic să o 
pierzi, deoarece Menslaos te-nfuriase, iat-o! Cu toții o 
vedeți <aici>, la poarta cerului, salvată, şi nu de tine 
omorîtă. Eu am scăpat-o şi am smuls-o de sub vîrful spadei 
tale, cum am primit poruncă de la tatăl Zeus. Fiind de zeul 
Vieţii zămislită, i se cuvinte viață fără moarte669; ea, lîngă 
fraţii săi, Kâstor şi Polydukes, va sta iu tron în văile 
cereşti, ca binefăcătoare-a oamenilor mării070. 

Menslaos, tu ia-ti altă nevastă-n casă, căci zeii au voit 
ca frumusețea fără seamăn <a Helenei> să-i pună faţă-n 
față pe helleni şi pe troieni şi să pricinuiască sumedenie de 
morți, spre a mai uşura pămîntul de prea-plinul sfruntat şi 
necurmat al omenirii$7l. 

Aşa stau lucrurile cu Helena. 

Iar tu, Orestes, trebuie să treci hotarul țării şi vreme de 
un an rotund să locuiești în Parrhasia; în amintirea exilării 
tale, azanii şi arkadienii vor numi acel meleag Orâsteion972. 

De-acolo te vei duce la Atena, oraş în care vei fi jude- 
cat pentru ucidere de mamă. Trei Eumenide te vor 
învinovăți, Şi zei, arbitrii ai dezbaterii, vor da, pe dealul 
închinat lui Ares, hotărîrea cea mai sfîntă şi curtea o vei 
părăsi învingător$75. 

Cu cea al cărei gît ameninți să-l străpungi, cu 
Hermione, trebuie să te căsătorești. lar omul care crede că 
se va-nsura cu dînsa, Neoptólemos, nicicînd n-o va lua, 

căci soarta lui este să fie omorît de săbiile delphienilor, 
cînd îmi va cere să-l despăgubesc de pierderea lui 
Achilléus, al său părinte674. 

Pe sora ta, Elektra, cu Pylades s-o măriţi, cum i-ai 
făgăduit <acestuia>, și viaţa le va fi, de azi încolo, fericită. 

“ Menélaos, în Argos lasă-l pe Orestes să. domnească; tu 
mergi să fii stăpînul Spartei. Bucură-te de. moştenirea de la 
o nevastă care a-ncetat să-şi căşuneze, ca odinioară, 
nenumărate, pururi înnoite chinuri675. 

Jar legăturile dintre cetate și Orestes am să le rînduiesc 
frumos, căci el a fost împins de mine să-și ucidă mama. 


ORESTES 

Loxías, care ne dezvălui viitorul, oracolele tale nu sunt 
ale unui fals profet, ci ale unui <zeu> ce spune adevărul. 
Totuşi, eram cuprins de teamă că aud glasul vreunui duh 
răzbunător, închipuindu-mi că-l aud pe-al tău. Dar toate 
s-au sfîrșit cu bine. | 

Voi face cum ai spus. Pe Hermione, 1ată, o dezleg de 
sub amenințarea spadei și gata sunt să mă însor cu ea, cînd 
tată] ei se va-nvol. 


MENELAOS 

Copilă a lui Zeus, Helena, îți urez drum bun! Ce feri- 
cire- pentru tine să hălăduiești în casa zeilor, cea 
binecuvîntată! ză 

Ţie, Orestes, ţi-o încredințez pe fata mea, cum am 
primit poruncă de la Phobos. Nobil fiind; te vei căsători cu 
cineva de viță nobilă. Fie s-avem de mulțumire parte, și tu, 
ȘI eu care ţi-o dau. 


o APOLLON 
Acum purcedeţi fiecare în locul hotărît de mine şi 
puneţi capăt certei voastre. 


MENELAOS 
N-avem decît să ne supunem. 


ORESTES 
La fel socot şi eu, Menélaos, necazurile noastre mi se 
risipesc din minte și mă împac, Loxias, cu oracolele tale. 


l 

'(Orestes, Hermione și Pylades coboară în palat. Men€laos şi 
garda lui purced spre ieșire, urmați mai apoi de Cor.) 


| APOLLON 

Pomuiţi, fiecare pe drumul său, 
venerînd zeița cea mai frumoasă, Pacea676, 
iar eu am s-o duc pe Helena, 

prin strălucitoarea boltă-nstelată, 

în sălile <casei> lui Zeus. 

Acolo, tronînd lîngă Hera 

și lîngă Hebe677, soţia lui Herakl6s, 
va fi pentru oameni zeiță 

cinstită etern prin libaţii, 

laolaltă cu frații săi Tyndarizi, 
feciorii lui Zeus, 
„iar pentru năieri va fi 

regina mărilor învolburate. 


CORUL 
O, sfîntă, mărită Victorie, 


întocmește-ne viaţa și nu înceta 
să așezi cununi pe frunţile noastre! 


HERAKLIZII 


PERSOANELE 
(în ordinea intrării în scenă) 


IOLAOS, tutorele copiilor lui Heraklés 
<KOPREUS> CRAINICUL lui Eurysth6us 
CORUL bătrînilor din Marathon 

DEMOPHON, regele Atenei 

MARKARIA, fiica lui Herakles 

UN SERVITOR al'lui Hyllos, fiul lui Herakl6s 
ALKMENE, mama lui Heraklâs 

UN VESTITOR ` 

EURYSTHEUS, regele Argosului 

Fiii lui Herakles, Akâmas, străji ateniene, sclavi 


Drama se desfăşoară la Marathon,579. În mijlocul scenei se 

înalță altarul lui Zeus Agorâios550, în fund templul său. Pe 

altar au fost depuse ramuri de măslin, împodobite cu 

panglici albe — însemnele suplicanților65!. Pe treptele 

altarului zac, refugiați, bătrinul IOlaos, înconjurat de un pilc 
de băieţi, Heraklizii652. 


IOLAOS 

Mi-am întărit de multă vreme o părere. Bărbatul drept 
e hărăzit aproapelui, dar cel care-și închină doar cîștigului 
voința, de netfolos cetății, închis faţă de oameni, nu este 
bun într-adevăr decît cu sine însuși. Ştiu asta nu numai din 
auzite683, 

Tot astfel eu, ţinînd la cinste şi la legăturile de sînge, 
cînd mi-era dat să locuiesc tihnit în Argos68%, l-am însoţit 
în multe munci pe Herakles, la vremea cînd hălăduia cu 
noi, şi-acum, cînd el a fost mutat în Cer, îi ocrotesc 
odraslele sub aripile mele, cu toate că de mîntuire am şi eu 
nevoie655, | 

Intîi, cînd tatăl lor a părăsit pămîntul,, <tiranul> 
Eurysthus a vrut să ne ucidă056, dar am scăpat de el; și 
chiar dacă suntem lipsiţi de; țară, viaţa ne-am salvat-o. 
Fugim la întîmplare, rătăcind de la cetate la cetate. 

Dar celorlalte rele, Eurystheus a înțeles să le adauge o 
altă provocare: oriunde află c-am făcut popas, îşi mînă 
crainicii ca să ne ceară și să ne-alunge din acel tărîm. Se 
bizuie <într-asta> pe cetatea Argos, a cărei ură sau priete- 
nie nu-s de lepădat, și totodată pe norocul lui. 

Jar oamenii ne văd, pe mine vlăguit și pe copii, ne- 
vîrstnici, fără tată; deci, înclinîndu-se în faţa celui mai 
puternic, ne gonesc din țară. i 

Impart și eu surghiunul cu aceşti copii fugari, împart 
cu ei năpastele, sărman” de mine, şi n-am curajul să-i 
trădez, ca nu cumva să spună vreun muritor: „Priviţi, de 

cînd copiii n-au părinte, nu-i mai ajută Iólaos, deşi e 
ruda lor!“ 

Aşa, respinși de pretutindeni prin Hellada, noi am sosit 
la Marathon și pe pămîntul dimprejur$87, ne-am așezat ca 
rugători la capiștile zeilor şi le-am cerut să ne. ajute. 

Aceste cîmpuri, zice-se, sunt locuite de cei doi feciori 
ai lui Theseus, aşa cum le căzură sorţii88. Ei, răsăriţi din 
stirpea lui Pandion, se înrudesc de-aproape cu odraslele 
acestea65”. Iată de ce-am păşit peste' hotarul falnicei Atene. 

In fruntea pîlcului de surghiuniți stăm doi bătrîni: eu 
care, înfricat, păzesc feciorii și, înăuntrul templului, 
Alkmene, care cuprinde-n braţe şi adăposteşte fetele lui 
Herakles; căci ar fi ruşinos dacă-am lăsa fecioarele să se 
apropie de gloată și să aştepte-aici, lîngă altar9%0. 

lar Hyllos?! caută, cu fraţii lui mai vîrstnici, să ne 
găsească pe pămînt un meterez, un adăpost, dacă vom fi 
goniți și din ținutul ăsta cu de-a sila. 

(Luînd seama de apropierea unui crainic venind din Argos, 
care va intra curînd pe scenă, I6laos întinde febril mîinile 
Spre copii ȘI îi cuprinde.) 

Copii, copii, la mine, apucaţi-vă de straiul meu. ÎL văd 
venind spre noi pe crainicul lui Eurystheus, acel care ne 
urmărește, făcîndu-ne să rătăcim, respinși din ţară-n țară. 

Ah! moarte ţie, ins respingător, şi omului ce te trimite, 
căci multe rele i-ai vestit cu gura ta mărinimosului părinte 
al acestor fii! | 


CR AINICUL6?2 
Tu crezi, desigur, c-ai găsit aici un adăpost temeinic şi 
c-ai sosit într-o cetate aliată. Gîndești greșit; nu este nimeni 
care să aleagă slăbiciunea ta și nu renumele lui Eurysth6us. 
La drum! De ce, atîta trudă? Ridică-te, porneşte către 
Argos unde vei fi omorât cu pietre695; asta ţi-e osînda. 


IOLAOS 
Nici gînd <să plec>, căci mă vor apăra altarul zeului 
Şi țara liberă în care am păşit. 


CR AINICUL | 
Văd că pofteşti să dai încă de lucru miîinii mele. 

IOLAOS 
Nu-ţi va fi dat să ne tîrăști cu sila nici pe mine, nici 
pe ei. | 


« CRAINICUL 
(înștăcînd copiii) 
<Pe loc> te vei încredința. Degeaba! N-ai fost bun 
profet. 


IOLAOS 
Nu! Asta niciodată nu se va-ntîmpla, cît voi trăi. 


(Se încinge o harță între cei doi; bătrînul I6laos e trîntit pe 
JOS.) i 


E CRAINICUL 
In lături! Pe copii, de vrei sau nu, îi voi lua, deoarece 
socot că aparțin lui Eurysthéus, stăpînul lor. ` 


IOLAOS 
Ah! dați-ne-ajutor, voi cei ce locuiți din străvechime în 
Atena694! Cu noi se poartă silnic <solul>, cu noi, care îl 
implorăm pe Zeus, ocrotitorul adunărilor poporului; ne 
pîngăresc ghirlandele <de rugători>. Aceasta-i hulă pentru 
țara voastră, și pentru zei jignire. 


(Intră în grabă Corul alcătuit din cincisprezece oameni 
virstnici din Marathon.) 


ÎNTÎTUL PARASTAT69S 
De la altar ce strigăt se ridică? , 
Ce pacoste ni se va desluși curînd? 


CORIFEUL 
Strofă 
Priviţi-l pe bătrînul acesta, lipsit de vlagă, 
răsturnat la pămînt, sărmanul! 


AL DOILEA PARASTAT 
Dar cine te-a trîntit pe jos atît de jalnic? 

IOLAOS 
(arătîndu-l pe crainic) 
Acesta, gazdelor. El necinsteşte zeii şi mă smulge cu 
putere de pe treptele altarului lui Zeus. 


CORIFEUL 
Dar tu, din care ţară, bătrîne, 
ai venit la poporul celor patru cetăţi.unite695? 
De pe celălalt țărm al strîmtorii? 
Cînd aţi sosit aici, prin lucrarea 
vîslelor, poate din Euboia$%7? 


„IOLAOS 
Nu, n-am dus trai de insular, străinilor69%. Noi, pe 
pământul tău venim de la Mykene6%, 


l CORIFEUL 
ȘI cum te cheamă pe nume, bătrîne, 
poporul Mykenei? 


A IOLAOS 
U ştiţi pe.I6laos, desigur, tovarăşul de arme al lui 
Herakl6s; eu nu sunt cineva lipsit de faimă. 


CORIFEUL 
Te ştim dinainte, din auzite. 
Dar ai cui sunt băieții nevîrstnici 
ocrotiți de braţele tale? Vorbeşte. 


IOLAOS 
Străinilor, aceşti copii sunt ai lui Herakles. Ei au venit 
ca rugători, să-i ajutaţi, tu şi cetatea. 


CORIFEUL 

Antistrolă 
Ce nevoie îi mînă? Vor să-i asculte poporul? 
Spune-mi, aceasta le este dorinţa? 


IOLAOS 
Ei vor să nu fie luaţi cu sila de sub paza zeilor și duşi 
în Argos. 5 


330 


CRAINICUL 
Dar asta n-are cum să-i mulțumească pe stăpînii tăi, ce 
au putere-asupra ta şi te găsesc aici. 


„CORIFEUL 
(adresîndu-se crainicului) 

Cuvine-se să le purtăm de grijă, străine, , 
rugătorilor zeilor 
şi să nu folosim năprasnice braţe 
spre a-i face să plece de lîngă 
Statul şi altare, , 
Dreptatea e sfîntă și n-ar “suferi aceasta. 


CRAINICUL 
Alungä-i din pămîntul ţării, ei aparțin lui Eurysthéus și 
<astfel> braţul meu nu-i va lua cu sila. | 


CORIFEUL 
Potrivnică zeilor este cetatea care respinge 
străini veniți să cerşească-ndurare. 


CR AINICUL 
Dar bine este și să fii lipsit de neplăceri, ţinînd 
cuminte partea prevederii. 


CORIFEUL 
Tu trebuia să fi vorbit cu regele acestei ţări, mai 
înainte să te-arăţi atît de îndrăzneț şi să cinsteşti pămîntul 
nostru liber, nu să le smulgi cu sila zeilor străinii. 


CRAINICUL 
Cine-i mai-marele cetății și al țării? 


CORIFEUL 
Feciorul unui tată nobil, Demophân al lui 'Theseus700. 


CRAINICUL 


În faţa lui, deci, trebuia să desfăşor această luptă <de 
cuvinte>. Tot ce-am vorbit pînă acum a fost zadarnic. 

CORIFEUL |, 
Fată, el însuși vine grabnic, <însoțit> de fratele-i 
Akámas.101, Ei î își vor apleca urechea la cuvîntul nostru. 


(Intră regii frați Demophon și Akâmas, urmați de o escortă. 
Crainicul se dă la o parte.) 


DEMOPHON 
(Corifeului) 


Deoarece, cu toate că eşti vîrstnic, tu ai luat-o înaintea 
unora mai tineri, zorit de strigătele de la vatra <templului> 
lui Zeus/02, vorbeşte! .Ce întîmplare-a strâns aici atîta lume? 


CORIFEUL 
Cei care, aşezaţi, imploră <zeul> sunt odraslele lui 
Herakles; ei au încununat altarul, precum vezi, stăpîne. El 
este I6laos, însoțitorul credincios <în lupte> al eroului. 


i DEMOPHON 
Dar care a fost pricina că au țipat? 


CORIFEUL 
(arătînd spre crainic) 
Acesta, care a-ncercat să-i ia de la altar cu sila; el l-a 
făcut să strige pe bătrîn și i-a-nmuiat genunchii, încît am 
plîns de mila lui. 


DEMOPHON 
(arătînd spre crainic) 


Totuşi, acesta, după strai și după cum îl poartă, pare 
un hellen, dar, după fapte, pare un barbar. 

Acum e rîndul tău să cuvîntezi, și fără-ntîrziere. Să-mi 
spui de unde ai venit aici, trecînd peste hotarul cărei țări? 


CRAINICUL 

Eu sunt argeu, dacă poftești să afli. 

De ce-am venit, din partea cui, n-am să-ți ascund, 
Trimis am fost aici de Eurystheus, mai-marele Mykenei, să 
prind cioporul ăsta. 'Temeiuri numeroase îndreptăţesc, 
străine, şi ceea ce voi face şi ceea ce voi spune. 

Argeu fiind eu însumi, ridic niște argei, fugari scăpați 
din țara mea, și care după legile de-acolo sunt hărăziți 
<prin vot> să moară'0. E dreptul nostru, locuind într-o 
cetate <rînduită>, să împlinim noi înşine ce-au hotărît 
judecătorii. 

<ln ce-i privește pe fugari> mulți i-au văzut sosind la 
vatra lor, dar tuturor le-am răspicat aceleași vorbe şi nime 
nu a cutezat să-și cășuneze propria nenorocire. 

Ei, dacă s-au refugiat aici, pesemne-au desluşit la tine 
vreo sminteală; ori poate, nemaiavînd încotro, Şi-au încercat 
norocul de pe urmă, sau să cîştige sau să piardă. Desigur, 
dacă mintea ta este întreagă, cu greu mai pot spera că, 
după-atitea țări ale Helladei străbătute, pe tine doar, în chip 
nechibzuit, te va mișca năpasta lor. 

la seama, deci, şi cîntărește. Primind <fugarii> pe 
pămîntul attic, sau învoindu-te să-i ridicăm, cu ce te vei 
alege? 

Ascultă ce vei cîştiga din partea noastră: vînjosul 
Argosului braț şi toată trecerea lui Eurysthâus, tu le vei 
dobîndi pentru Atena. Dar dacă, grijuliu față de vorbele şi 
plînsul lor, te vei lăsa răpus de milă, noi lucrul îl vom 
lămuri cu lăncile. Să nu crezi că ne vom retrage din această 
confruntare, fără să ne fi slujit de fierul <armelor>704. 

Ce vei avea de zis atunci? Cîte moșii vei fi pierdut şi 
cîte jafuri vei fi îndurat într-un război cu Argosul? Cu cine 
te vei alia? Și pentru ce va fi să cadă morții, pe care îi vei 
îngropa? Vei dobîndi o faimă proastă printre cetăţeni, dacă 
de dragul unui ghiuj ca ăsta, un mormînt, ba un nimic, s-o 
spun pe șleau, şi pentru ţîncii ăștia te cufunzi în mlaștina 
<războiului>. 

Vei încerca să-mi dai răspunsul cel mai bun, zicînd 
că-i vorba numai de-o speranță. Cît preţuiește <o speranţă> 
faţă de prezent? .. 

Cum să-i învingă pe argei cu armele <copiii> cînd vor 
creşte mari, dacă acesta-i gîndul ce-ţi înflăcărează inima? E 
timp destul,: de-acum pînă atunci, să fie nimiciţi. 

Deci, crede-mă, fără să-mi dai nimic, numai lăsîndu-mă 
să duc ce-mi aparţine, cîștigă <pentru tine> citire 
Mykenei! Să nu cazi în EISA ce vă este obicei705: cînd 

ai prilejul să alegi prietenia celor mai puternici, să nu te 
hotărăști pentru a celor mai becisnici. 


CORIFEUL 
Cine-ar putea să judece şi să cunoască lămurit o 
prong, mai înainte de-a fi urmärit pînă la capăt cele două 


IOLAOS”07 

Deoarece în ţara ta, stăpîne, toți au dreptul <să 
vorbească>, acum e rîndul meu să cuvîntez, nu doară să 
ascult, şi nime nu mă va respinge dintru început, cum mi 
s-a întîmplat prin alte locuri. 

Noi cu <trimisul> ăsta nu avem nimic comun. Cum nu 
mai atîrnăm de Argos, căci astfel s-a decis printr-un decret, 
şi suntem exilați din patrie, cu ce temei ne-ar duce ca 
mykenieni, în starea noastră de acum, cînd am fost alungaţi 
din țară? Nu suntem venetici, <după decret>? 

(Adresîndu-se crainicului) 

Sau poate socotiți că <omul> surghiunit din Argos e 
surghiunit şi dincolo de granița Helladei? Oricum, nu din 
Atena. Aceasta nu va izgoni, înfricoșată de argei, odraslele 
lui Herakles. Aici nu suntem la 'Trachis, nici în vreo altă 
aşezare din Achaia708, de unde, fără nici un drept, umflînd 
cuvîntul Argos, cum faci în clipa asta, îi prigoneai pe 
rugătorii aşezaţi lingă altare. De-ar fi așa, de ţi s-ar da 
dreptate, eu n-aş mai spune că mă aflu în Atena libertăţii. 
Dar le cunosc <celor de-aici> voința şi natura: ei mai 
degrabă ar alege moartea, căci pentru oamenii mărinimoși 
onoarea este mai presus ca traiul. 

Ajunge ce-am grăit despre Atena. Preamulta laudă este 
supărătoare, şi-am fost eu însumi apăsat adesea de elogii 
nestrunite. 

(Lui Demoph6n) 

Vreau să-ți arăt că e de datoria ta să-i mîntuiești <pe 
Heraklizi>, şi-apoi tu eşti mai-marele acestei țări. 

Pittheus a fost fiul lui Pelops şi Aithra fata lui 
Pittheus; aceea l-a născut pe tatăl tău, Theseus. 

(Arătîndu-i pe copii) 

Acum şi neamul lor! Ascultă; Heraklés era fiul in 

Zeus şi al Alkmenei; ori eá a fost fiica uneia din fetele lui 

Pâlops709. Deci tatăl tău şi <tatăl> lor s-au tras din două 
veré. Aceasta-i înrudirea lor cu tine, Demophân/10. 

Dar dincolo de înrudire, tu ai şi altă datorie faţă de 
copii, pe care ţi-o voi desluși. Iți spun deschis, odinioară, 
fiindu-i purtător de scut tatălui lor, am navigat <cu el> 
alături de Theseus, în drumul după briul ucigaș <al 
Hippolytei>711; apoi <tot Herakl&s> l-a scos pe tatăl tău din 
'beznele adînci ale lui Hades/17. E martoră toată Hellada. 

In schimb, acești copii vor de la tine doar o înlesnire: 
nu-i da, nu-i strămuta de lîngă zeii tăi cu sila, nu-i alunga 
din țară! Căci pentru tine însuţi, dar şi-n ochii cetăţii, 
rușine-ar fi ca niște rugători pribegi, din neamul tău — 
privește-i, ah! privește-i! — să fie, vai, târîți cu sila. 

“ Te rog <fierbinte>, îți cuprind cu braţele ‘genunchii 
şi-ţi ating bărbia7l3, să nu dispreţuieşti odraslele lui 
Heraklâs! Întinde-ţi mîinile asupra lor. Să le fii rudă, să le 
fii prieten, părinte, frate, pînă și stăpîn. Mai bine orişice 
decît să cadă sub argei. 


CORIFEUL 
I-am ascultat, o rege, și de soarta lor îmi este milă. 
Nicicînd nu am văzut mai desluşit ca azi cum întîmplarea 
biruie o naștere aleasă. Acești "urmași ai unui nobil tată 
nu-și merită nenorocirea. 


DEMOPHON 
(ridicîndu-l pe I6laos) 

Trei feluri de temeiuri, Iólaos, mă fac să ţin de cererile 
tale seama. În primul rînd e Zeus, lîngă altarul căruia te 
afli, înconjurat de "adunarea-acestor pui; pe urmă este 
înrudirea noastră şi vechea-mi datorie către tatăl lor, ce-mi 
poruncește să le fiu de ajutor; apoi rușinea, mai ales, care 
nicicînd nu trebuie uitată. 

Căci, dacă voi îngădui ca un străin să jefuiască <de 
fugari> altarul, se va spune că nu trăiesc într-un pămînt al 
libertăţii, că i-am trădat pe rugători, fiindu-mi frică de 
argei. De-acolo pînă la spînzurătoare nu-i decît un pas14. 

De ce n-a fost să vii aici cu o mai bună soartă! 
Oricum, să nu te temi că te va smulge cineva de la altar cu 
sila, împreună cu băieții. 

(Brusc se adresează solului) 

Tu, întorcîndu-te în Argos, lui Eurysthus adu-i la 
cunoştinţă hotărîrea noastră şi că, de altfel, dacă are 
împotriva Heraklizilor vreo plîngere, va fi despăgubit cum 
se cuvinte. <Insă> pe ei nu-i vei lua cu tine niciodată. 


l CRAINICUL 
Cum nu, cînd eu am dreptul și cînd temeiurile mele 
sunt mai tari? 
DEMOPHON 
N-ai dreptul să ridici cu sila rugătorii. 


CRAINICUL . 
Luarea lor nu va-nsemna rușine pentru mine, nici 
pentru tine pagubä. 


DEMOPHON 
Ba da, a mea va fi ruşinea, dacă te las să-i smulgi 
de-aici. 


CRAINICUL 
Azvirle-i peste graniță, de-acolo îi vom duce noi. 


DEMOPHON 
Te crezi mai înţelept ca zeul, bădărane! 


CRAINICUL 
Se pare că aici e loc de adăpost pentru nemernici. 


DEMOPHON 
Sălașul zeilor este refugiu pentru toți. 


CRAINICUL 
Mykenienii, poate, vor gîndi altminteri. 


DEMOPHON 
Oare prin partea locului nu mai sunt eu stăpinul? 


CR:AINICUL 
Ba eşti, dacă, păstrîndu-ți onm simț, nu-i pägubeşti 
pe alții. 

DEMOPHON _ 
Fiţi păgubiţi! numai să mă păstrez curat faţă de zei. 


| CRAINICUL 
Nu vreau să izbucnească un război între argei și tine. 


DEMOPHON 
Eu nici atît, dar n-am să-ţi las odraslele lui Herakles. 


CRAINICUL 
-Şi totuşi am să-i duc, ei sunt ai mei. 


DEMOPHON 
Atunci, nu-ţi va fi moale să te-ntorci acasă. 


` 


CRAINICUL 
(făcînd brusc gestul de a înşfăca rugătorii) 


Voi încerca şi mă voi lămuri pe dată. ` 


DEMOPHON 
} (oprindu-l, cu sceptrul ridicat) 
O să te usture numaidecît, dacă te-atingi de ei. 


i CRAINICUL 
Pe zei, nu îndrăzni să baţi un sol715. 


i DEMOPHON 
Invețe solul mai întîi a se purta cuminte! 


CORIFEUL 
(adresîndu-se crainicului, pe urmă lui Demophón) 


Tu du-te. Şi tu, rege, nu-l atinge. 


; CRAINICUL 
Mă duc. Un singur braț e slab în luptă. Ci iarăși voi 
veni aici cu cetele lui Ares al argeilor/!€, purtînd din 
creștet pînă-n tălpi armură de aramă. M-așteaptă mii de 
luptători cu scuturi și stăpînul Eurysth6us. El însuși este 
comandantul oştii şi urmăreşte de la marginile vetrei lui 
Alkâthos”17 care va fi sfîrșitul întîmplărilor de-aici. Aflînd 

în ce fel l-ai jignit, mînia lui va fulgera asupra ta şi a 
cetăţii, asupra gliei și-a plantațiilor voastre. 

Căci la nimic nu ne va fi slujit, să îngrijim atîta tineret 
în Argos, de nu-ți vom da pedeapsa <cuvenită>. 


(Crainicul pleacă în grabă.) 
DEMOPHON 
Ajungă- -te prăpădul! Nu mă tem de Argos. Doar n-ai fi 
vrut să-i duci <pe Heraklizi> de-aici cu sila, spre ruşinea 
mea? Cetatea-n care m-am născut n-a fost încă supusă de 
argei, ci este liberă. 


` CORIFEUL 

Acum este clipa să cumpănim, 

pînă nu se apropie oastea din Argos 

de granița noastră! 

E grabnic la faptă Ares al mykenienilor! 

ȘI va fi, cu prilejul acesta, mai mult ca oricînd. 

Căci legea tuturor solilor <cînd povestesc> 

e să umfle- -ntîmplările pînă la dublu. 

Închipuie-ţi ce va să-i depene regelui, 

ce necuviințe grozave a pătimit 

şi cum era gata să fie ucis718. 

IOLAOS | 

Nu-i zestre mai frumoasă pentru fii decît aceea de-a se 
naște dintr-un tată bun şi nobil [şi de-a-și ma din neam ales 
nevastă.] 

Însă pe cel care se lasă biruit de patimă şi îşi alege 
din mojici soția, eu n-am să-l încuviinţez că-şi leapădă, de 
dragul desfătărilor, copiii în rușine. 

Nobleţea, la nenorocire, se apără mai bine decât 
neamul prost. Tot astfel noi, căzuți în hăul relelor, am 
întîlnit în Oamenii aceştia rude și prieteni, care, dintre atîți 
locuitori ai solului hellenic, doar ei s-au ridicat în apărarea 
noastră. 

Daţi-le, fiii mei, dați-le <regilor Atenei> dreapta 
voastră, și voi, dați-vă mîinile copiilor; apropiați-vă <unu 
de alții>. 

Copiii mei, ne-am pus prietenii la încercare. Dacă 
vreodată, pentru voi, va licări întoarcerea în patrie, dacă din 
nou veți avea parte de părinteştile cămine şi cinstiri, să-i 
socotiți în veci pe-acești prieteni drept mîntuitorii voştrii. 
Să nu porniţi vreodată contra țării lor cu lăncile războiului, 
să ţineţi minte-aceste binefaceri și fie-vă, Atena, dintre 
toate, cetatea cea mai dragă! 

<Atenienilor> li se cuvine cinstea voastră, căci au 
îndepărtat de noi şi au luat asupra lor ostilitatea unei țări 
puternice Și a poporului pelasgic/19. Văzîndu-ne cuprinși de 
sărăcie şi rătăcitori, ei nu ne-au dat, nici nu ne-au alungat 
de pe pămîntul lor. 

(Lui Demophón) 

Din parte-mi, viu sau mort — cînd mă voi stinge — am 
să te copleşesc, prietene, cu laude, În faţa lui Theseus voi 
proslăvi numele tău/20 și am să-i umplu inima de bucurie, 
spunîndu-i cît de bine i-ai primit şi ajutat pe Heraklizi, 
cum, cu mărinimie, faci să dăinuiască în Hellada gloria 
paternă și cum, vlăstar din neam ales, n-ai decăzut față de 
cum era Theseus. 

Puţini sunt cei asemeni ţie! Abia, dintr-o mulțime, se 
află, poate, unul, care să nu fie mai rău ca taică-său72l, 


CORIFEUL 
Dintotdeauna ţara noastră a voit să-i sprijine pe orop- 
siții ce aveau de partea lor dreptatea. Așa se face că, pentru 
prieteni, a înfruntat primejdii fără număr și astăzi iarăși văd 
cum se apropie o luptă. 


DEMOPHON 

Preabine ai grăit, bătrîne; cît despre-acești băieți, sunt 
sigur care le va fi purtarea: vor ține minte ajutorul 
<nostru>. 

Eu voi chema în adunare cetățenii și am să-i rînduiesc 
să-ntîmpine cu mîini vînjoase-armata din Mykene: întîi am 
să trimit în față cercetaşi, să nu cadă asupra noastră fără 
veste, căci tot argeul este iute la atac; apoi, strîngînd 
prezicătorii, voi sacrifica. 

Tu intră cu copiii-n templu, nu sta lîngă jertfelnicul lui 
Zeus! Sunt slujitori de-ai mei, care, cît voi lipsi, îti vor 
purta de grijă. Purcede, I6laos, în casa <zeului>. 

IOLAOS + 


Nu, n-aş putea să părăsesc jertfelnicul. Să ne-aşezăm 
ŞI, rămînînd aici, să ne rugăm pentru victoria cetății. Cînd 


se va isprăvi cu bine încercarea, vom intra. 


este 


Cu noi alături |uptă zei ce nu sunt mai prejos, o rege, 
decît ai argeilor: ocrotitoarea lor e Hera, a noastră e 
Athena'22. Deci, ia aminte: ca să izbuteşti, una din chezăşii 
să ai de partea ta zei mai puternici. Pallâs <Athena> 


nu va îndura să fie biruită. 

(Demoph6n și Akâmas ies, îimpreună cu străjile.) 


CORUL 

Strofă 
Tu n-ai decît să grăiești cu glas ridicat; 
nouă, celor de-aici nu ne pasă de tine, 
străine venit din Argos; 
cuvintele tale trufaşe 
nu ne-nspăimîntă, 
Nicicînd să nu pătimească de-asemenea frică 
mărita Atena, 
<cetatea> frumoaselor dansuri! 
Tu te-ai smintit, şi la fel, 
tiranul/23 argeu, feciorul lui Sthenelos. 


Antistrolă 


Oraşul în care te afli nu-i cu nimic 
mai slab decit Argosul. l 
<Aici> strigă spre zei rugătorii pribegi, 
lipițti de pămîntul nostru; 
iar tu vrei să-i tragi cu de-a sila, străine, 
surd la cuvîntul regilor noştri, 
fără să poţi invoca vreun drept. 
Unde ar îngădui muritori cu mintea întreagă 
asemenea faptă? 

Epodă 
Dorinţa dintîi ne poartă spre pace, « 
dar, bagă de seamă, o rege cu gînduri nemernice, 
dacă vii împotriva cetății noastre, 


vei fi uluit de primirea . 
ce ţi se va face. 
Nu numai tu mînuiești o spadă 
și un scut de aramă. 

„<Omule> îndrăgostit de războaie, 
nu răscoli cu armele tale 
cetatea Charitelor724. 
Infrînează-ţi pornirea! 


(Se întoarce Demophân îngîndurat.) 


IOLAOS 

Ce 'griji îţi adumbresc privirea, fiul meu? Ai prins 
cumva dinspre duşmani vreo veste nouă? Întîrzie? Au și 
sosit aici? Sau ce-ai aflat? Nu-i cu putință spusa crainicu- 
lui să fi fost minciună. Mai-marele armatei lor, cu soartă 
norocoasă pînă astăzi, sunt sigur că se va abate — și plin de 
cît orgoliu! — peste-Atena. 

Dar Zeus este pedepsitorul gîndurilor prea semeţe/%. 


DEMOPHON 

Armata argiană a sosit, și Eurystheus, regele său. Eu 
însumi i-am văzut. Căci datoria omului ce vrea să fie bun 
conducător de oşti e să-şi privească însuși adversarul, nu 
doar prin ochii unor vestitori. 

El încă n-a umplut cu luptători cîmpia țării/20, dar, 
înălțat pe-o stîncă: sprîncenată, cercetează — aceasta mi-e 
părerea și ţi-o spun — pe unde să-și împingă trupele şi, fără 
luptă, să le desfăşoare în siguranță pe pămîntul nostru. 

In schimb, eu, tot ce-am hotărît, am împlinit cum se 
cuvine; cetatea?” este înarmată și victimele-s pregătite 
pentru zeii în cinstea cărora vor fi sacrificate. Oraşul meu, 
prin mîinile prezicătorilor, închină jertfe spre punerea 
dușmanului pe fugă şi spre salvarea cetăţenilor, - 

I-am adunat pe toţi viersuitorii de oracole; am cercetat 
prezicerile vechi, mîntuitoare pentru țară — şi cele cunos- 
cute <omului de rînd> şi cele tainice. Între aceste profeţii 
deosebirile sunt felurite, dar e un gînd asupra căruia se-m- 
pacă toate: îmi dau poruncă să sacrific Persephonei o 
fecioară născută dintr-un nobil tată728. 

Eu, precum vezi, sunt binevoitor: față de voi. Dar 
nu-mi voi omorî fiica, și nici nu voi constrînge pe vreun 
supus de-al meu să și-o ucidă, peste voia lui. Apoi, cine-i 
atît de josnic şi de fără minte încît să-și dea cu mîna lui ce 
are mai de preţ, copiii? 

In chiar această clipă <în Atena> poți să vezi grămezi 
<de cetățeni> înfierbîntați: unii grăiesc că era drept să 
ajutăm nişte străini veniți ca rugători, dar alții mă învinu- 
iesc de nebunie. De-aş face asta s-ar isca război civil. 

Deci cumpănește tu şi află, cu mine laolaltă, vreun 
chip de-a vă salva pe voi și-acest pămînt, astfel ca eu să fiu 
scutit de-nvinuirile cetății. Aici eu nu domnesc ca un tiran 
peste barbari/27. Urmînd în tot ce fac dreptatea, și ceilalți 
drept se vor purta cu mine. 


CORIFEUL 
Cum? Rîvna noastră ește bună, iar un zeu730 nu ne 
îngăduie să-i ajutăm pe cei ce ne imploră? 


IOLAOS 

Copiii mei, suntem aidoma unor navigatori, care, 
scăpați de furia sălbatică a vijeliei, erau aproape gata să 
atingă malul, însă pe care vînturile i-au zvîrlit din nou 
departe de uscat, în largul mării; tot astfel, iată-ne respinși 
de pe acest pămînt, cînd tocmai ne aflam pe mal, crezîndu-ne 
salvaţi/3l. Vai mie, pentru ce m-ai fermecat, speranţă 
ticăloasă, de nu a fost să duci pînă la capăt facerea de 
bine? 

Într-adevăr, acestui om i se cuvinte să-l iertăm că nu 
îngăduie să fie omorîți copiii cetățenilor, și nici acum nu-i 
laud mai puţin purtarea. 

(Lui Demoph6n) 

Dacă aşa este voinţa zeilor, așa să-mi fie soarta; 

<oricum> față de tine, recunoştinţa mea rămîne neștirbită. 
(După un moment de tăcere, se adresează Heraklizilor) 

Copiii mei, cu ce aş mai putea să vă ajut? Noi încotro 
să mergem? Ce zeu nu a primit din parte-ne ghirlande/32? 
Pe ce pămînt, în ce refugiu nu ne-am dus? Pierim, copiii 
mei; vom fi predați. 

Cît despre mine, dacă trebuie să mor, puțin îmi pasă; 
regret doar faptul că, murind, îmi voi înveseli dușmanii. Ci 

pentru voi vărs lacrimi, pe voi vă căinez, copiii mei, şi pe 
Alkmene, bătrîna mamă a lui.Herakles. Prea mult a viețuit, 
năpăstuita! 

Şi eu, sărman? de mine, am îndurat atîta trudă în 
zadar! A trebuit, în mîinile dușmanului a trebuit să încăpem 
și viața să ne-o lepădăm în chinuri şi ruşine! 

(Intorcîndu-se brusc spre Demophân) 

Dar știi cum poți să-mi vii în ajutor? Mai am o sin- 
gură speranţă de a-i salva pe Heraklizi. In locul ior, dă-mă 
argeilor pe mine, rege. Aşa nu te primejduiești și-mi vor fi 
mîntuiți copiii. De viață nu mai trebuie să mă agăț. Aşa să 
fie! Pe mine mai ales vrea să mă prindă Eurysth6us, să-l 
umple de jigniri pe aliatul <vajnic> al lui Herakles. Pentru 
că omul ăsta e un necioplit! 

E de dorit ca înțeleptul să-și aleagă un potrivnic 
înțelept, şi nu un bădăran fudul. Aşa, chiar în nenorocire, 
se va bucura de drepturile cuvenite/33. 


CORIFEUL 
Bătrîne, nu învinui cetatea noastră. Căci poate se va 
întîmpla să îndurăm mustrarea, desigur falsă, dar copleşi- 
toare, că 1-am trădat pe oaspeţi. 


DEMOPHON 

Devotamentul tău e mare, dar nefolositor. Nu, nu pe 
tine vine să te ceară regele, în fruntea oșştii sale: ce-ar fi să 
dobîndească Eurysth&us, din moartea unui om în vîrstă? 

(Arătînd spre copii) 

El pe băieți vrea să-i ucidă. Cumplită e pentru duş- 
mani amenințarea unei înfloriri de tineri dintr-o stirpe 
nobilă, -ce-şi amintesc <mereu> cum le-a fost chinuit 
părintele. Aceasta e primejdia ce trebuie să o prevină. 

Deci, dacă știi vreo altă dezlegare, mai potrivită, 
pregăteşte-o; căci eu, de cînd am auzit oracolele, sunt 
descumpănit și plin de teamă. 


(Din templul lui Zeus Agorâios apare Makaria, fiica lui 
Herakl€s.) 


- MAKARIA 734 
Străinilor, ieşirea mea să nu o socotiți drept îndrăz- 
neală. Aceasta-i rugămintea mea dintîi. Nimic nu-i șade mai 

frumos unei femei decît tăcerea, buna cuviință și petrecerea 
tihnită înăuntrul casei735. 

Dar, auzindu-ți vaierele, I6laos, m-am hotărît să ies. 
Nu că aş fi îndrituită să vorbesc în numele neamului meu, 
dar poate sunt în stare să o fac, pentru că mie-mi pasă cel 
mai mult de frații mei şi vreau să aflu, pentru ei şi pentru 
mine, dacă la relele de ieri nu s-a adăugat un alt prăpăd 
ce-ţi frînge inima. | 
IOLAOS 

Copila mea, nu doar de-acum, dintre odraslele lui 
Herakl6s, te socotesc pe tine cea mai vrednică de laudă. 
Părea că pribegia noastră s-a sfîrșit cu bine, cînd iarăşi în 
grea cumpănă ne-am prăbușit. 

(Arătîndu-l pe Demophân) 

El spune că viersuitorii de oracole cer să se-aducă 
jertfă Persephonei, nu un taur, nu o juncă, ci o fecioară 
dintr-o stirpe nobilă, de vrem să supravieţuim, nu numai 
noi, Ci şi Oraşul. 

Aceasta e năpasta noastră fără dezlegare. Căci 
<regele> nu-și va jertfi nici pe copiii săi, nici pe ai altuia. 
Și fără să vorbească limpede, mă face să-nţeleg că, dacă nu 
găsim ieșire 'din restrişte, va trebui să căutăm o altă țară 
<de scăpare>. Din partea lui, el este hotărît să-și mîntuie 
pămîntul <patriei>. 

MAKARIA 
Salvarea noastră ţine numai de cerința asta? 
: IOLAOS 
Da. În privința celorlalte soarta ne-a fost bună. 


MAKARIA 

Nu tremura de teama lăncii argiene: eu, de la mine 
însănu, și fără să aştept, bătrîne, vreo poruncă, sunt gata 
să-mi dau viaţa, să mă ofer spre jertfă. 

Ce am putea, într-adevăr, să spunem, dacă Aiea 
pentru noi primeşte să înfrunte o primejdie atît de mare, și 
dacă noi, mutînd asupra altuia povara încercării, atunci cînd 
e la îndemîna noastră să ne mîntuim, fugim din fața morţii? 

Nu! ar fi chiar de rîs să gemem, aşezaţi ca rugători ai 
Zeilor, noi care ne-am născut dintr-un asemenea părinte, să 
ne purtăm ca nişte ticăloși! Dar.unde-i socotită vrednică de 
oameni răsăriți o astfel de purtare? 

(Cu ironie) 

Ar fi mai bine oare, dacă — ferească soarta să se-n- 
tîmple! — ar fi Atena cucerită, căzută-n mîinile dușmane, și 
eu, fiica unui nobil tată, aş îndura jigniri <amare>, sfirşind 
nu mai puţin prin a vedea tărîmul morților? Dar dac-ar 
trebui să rătăcesc din nou, gonită din acest pămînt? Mi-ar fi 
rușine să aud spunîndu-se: „De ce veniţi aici, în mâini cu 
crengi de rugători, cînd vă iubiți atît de tare viața? Ieșiţi 
din ţară! Nu le dăm nemernicilor ajutor!“ 

<Pe urmă,> dacă frații mei se sting și voi fi singura 
salvată, eu nu voi mai avea speranţa fericirii, speranța care 
și-a trădat prietenii de-atitea ori. Cine-ar primi să se însoare 
cu o fată părăsit, sau să dea naştere cu mine unor 
prunci736? 

Nu-i aşadar m:i de dorit să mor, decît să-ndur aseme- 
nea necuvenite rele? Un astfel de destin poate ar fi mai pe 
potriva alteia, cu nu:ne nu atît de cunoscut precum al meu. 

Conduceţi-mă unde trebuie să-mi piară trupul, 
împodobiţi-l cu bentite, începeţi, dacă vreţi, preludiul la 
jertfire şi biruiți-v: dușmanul; iată, îmi dau de bună voie, 
nu silită, viaţa/37. 

Spun răspicat: mor pentru fraţii mei și pentru mine 
însămi. Şi, fără să atîrn de viaţă, am făcut cea mai 
frumoasă din descoperiri: a-ţi părăsi în slavă traiul/38. 


CORIFEUL 
Mai poți să spui ceva, după măreaţa cuvîntare a 
fecioarei care vrea să moară pentru fraţi? Se află om în 
stare să vădească nobleţe mai înaltă în cuvinte, nobleţe şi 
în fapte? 


IOLAOS 
Tu n-ai altă obîrşie, copilă, ci eşti sămînţa lui, te-a 
zămislit divinul suflet al lui Herakles. Sunt mîndru de 
cuvintele <ce le-ai rostit>, însă destinul tău mă umple de 
durere. Dar iată o mái dreaptă dezlegare, ascultați: chemaţi 

aici toate surorile acestei fete și s-o arate sorții pe aceea 
care trebuie să moară pentru neam. Nu-i drept să pieri fär’ 
a se fi scrutat ursita. 


MAKARIA 

Nu, n-am să- mor prin hotărîrea. întîmplării, nu-i nici O 
vrednicie într-aceasta. 

(I6laos încearcă s-o întrerupă.) 

Bătrîne, nu vorbi. Dacă primiți şi dacă vreți să vă 
slujiți de rîvna mea, îmi dăruiesc de bună voie, nu silită, 
viaţa. 

IOLAOS g 

Ah, iată o rostire şi mai nobilă ca adineaori, şi-aceea 
încă era fără seamă de frumoasă. În cutezanță te întreci pe 
tine însăți, şi-n cuvîntări mărinimoase. Dar eu, copilă, nici 
nu-ţi cer ȘI nici nu te opresc să mori; numai Că, dîndu-ți 
viața, îi slujeşti pe. fraţii tăi/39. 

îi 
MAKARIA 

Îndemnul tău e înțelept; să nu te temi că jertfa mea 
te-ar pîngări, căci în chip liber voi muri”40, Urmează-mă, 
bătrîne! Vreau să mă ţii, cînd am să-ți mor, în brațe. Să stai 
în preajma mea, ca să-mi ascunzi în pînze trupul. lar cît 
priveşte grozăvia junghierii, am s-o întîmpin <fără frică>, 
de sunt într-adevăr născută din tatăl întru care mă 
slăvesc/41. 


IOLAOS 
Nu, n-aş putea la moartea ta să stau de faţă. 


MAKARIA 
(arătîndu-l pe Demoph6n) 
Încalte cere-i lui, ca nu în braţe de bărbaţi, ci de femei 
să-mi dau suflarea. 


„ DBMOPHON 

Aşa va fi, biată fecioară! M-aș ruşina să te lipsesc 

de-aceste ultime cinstiri, cînd am temeiuri multe <să o 
fac>, şi marele tău suflet şi dreptatea. 

Tu ești femeia, dintre toate, cea mai curajoasă, pe care 
a văzut-o ochii mei. Hai, înainte de-a pleca, dacă dorești, 
rostește-le bătrînului și fraților salutul de pe urmă! 


MAKARIA ~ 
Rămîi cu bine, Iólaos, rămii cu bine! 
Învată-i pe aceşti copii să-ți semene, 
să fie înţelepţi în toate, cum eşti tu, 
dar nu mai mult <de-atit; oricum> va fi destul. 
Prin rîvna ta, încearcă să-i salvezi de la pieire. 
Suntem copiii tăi, mîinile tale ne-au crescut. 
Eu însămi, precum vezi, la ora nunții mele, 
mă vol jertfi, murind de dragul lor. 
Voi, fraţii mei — pîlc adunat aici — fiţi fericiți! 
Luaţi din toate bunurile pentru care îmi voi da 
spre junghiere viața! Cinstiţi-l pe moșneag 
și pe bunica dinăuntrul templului, Alkmene; 
de-asemenea, <cinstiți> aceste gazde! 
lar dacă zeii vă vor dărui cîndva 
sfîrşitul chinurilor și întoarcerea în Argos, 
să ţineţi minte că-i sunteţi datori 
Surorii Care v-a salvat o îngropare. 
Şi mi s-ar cuveni cea mai frumoasă, 
căci n-am să vă lipsesc de ajutor, 
ȘI pentru însuși neamul meu voi fi murit. 
<Cinstirile funebre> sunt comoara ce-mi va ţine loc 
și de odrasle și de nuntă, 
dacă mai dăinuiește sub pămînt ceva <din noi>. 
De n-ar mai dăinui nimic! Dacă și-acolo am avea, 
noi muritorii, parte de necazuri, 
eu nu ştiu încotro ne-am mai întoarce? 
Nu-i socotită oare moartea, la rele, leacul cel mai 

bun 7429 


i IOLAOS 
(solemn, în timp ce Makaria pleacă, urmată de Dernoph6n) 


O tu, al cărei suflet mare te așază-atit de sus, deasupra 
tuturor femeilor, să ştii: pe tine de departe cel mai mult te 
vom cinsti, şi cît ești vie și cînd vei fi moartă. Te du cu 
bine! Nu cutez să-i zvirl cuvinte de ocară Persephonei, 
zeița căreia vei fi jertfită. 

Copiilor, suntem sfîrşiți! Durerea-mi frînge. trupul. 
Luaţi-mă şi sprijiniți-mă de-altar, aici <pe trepte>, aco- 
periți-mă cu peplosul, copiii mei!4%. Cum să nu fiu zdrobit 
de cele întîmplate? | 

Totuși, dacă noi nu am ţine seama de oracol, n-am 
mai putea să viețuim; <atunci> mai jalnică ar fi năpasta. 
Dar şi ce se petrece-acum e tot nenorocire. 


(I6laos se lasă pe treptele altarului, acoperindu-şi faţa cu 
mantia.) 


CORUL 

Strofă 
Nimeni, o spunem deschis, 
nu-i fericit în afara voinţei divine, 
nici nu-i în stare să-şi ducă greul destinului; 
aceleiaşi case nu-i curge norocul întruna, 
o Moiră e pururi gonită de alta/%; 
unul, aflat pe-nălţimi, ajunge-n strîmtoare, 
altul, mărunt, e săltat de soarta cea bună. 
Themis'% nu-l lasă <pe om> să-i scape destinului, 
nici înțeleptul nu poate s-o dea la o parte 
iar îndărătnicul, care încearcă fără-ncetare, 
se istoveşte în trudă zadarnică. 


X 


i Antistrofă 

<IGlaos> tu, aşadar, îndură neşovăind 
hotărîrile zeilor, 

sufletul tău să nu fie ros de năvala durerii. 
O soartă de slavă i-a fost hărăzită 
sărmanei <fecioare>, i 

trebuind pentru frați să se stingă 

şi pentru <cetatea> Atena; 

renumele său printre oameni va fi strălucit. 
Dar calea virtuții e plină de chinuri746, 
Vrednică este purtarea <copilei> de tatăl ei, 
vrednică este de neamul său nobil. 

ar dacă tu-i venerezi <cum ai zis> 

pe cei fără frică de moarte, 

suntem şi noi alături de tine7%. 

(Intră un sclav, servitor din casa lui Herakl€s.) 
SERVITORUL 
Copiilor, fiți fericiţi! Unde se află I6laos și mama 
celui care v-a fost tată? S-au depărtat de templu? 


IOLAOS 
(încă pe jos, acoperit cu mantia) 
Aici suntem, dacă mai pot să spun c-aş fi aici. 


“SERVITORUL 
De ce zaci la pămînt? De ce ţi-s ochii mohoriţi? 


IOLAOS 
Le port de grijă alor mei și asta mă abate. 


SERVITORUL 
Hai, scoală-te, ridică-ţi fruntea! 


IOLAOS 
Sunt prea bătrîn și nu mai am putere. 


SERVITORUL 
Venind, eu totuşi îţi aduc o mare bucurie. 


IOLAOS 
Tu cine eşti? de te-am întîlnit? Nu-mi amintesc. 


SERVITORUL 
Sunt rob și îl slujesc pe Hyllos. Priveşte-mă: nu mă 
cunoşti? 


: IOLAOS 
Băiete dragă, ai venit să ne salvezi de la ruină? 


“  SERVITORUL 
Intocmai, ba mai mult; destinul azi e bun cu tine. 

IOLAOS 
(strigînd la poarta templului j 


Alkmene, maica unui vrednic fiu, te strig să ieși <din 
templu> şi s-auzi aceste vorbe scumpe. De mult te mistuiai 
pentru acei care-au sosit acum, cînd așteptai, cu sufletul 
înfiorat, să se întoarcă. 


(Alkmene iese din templu.) 


ALKMENE 
De ce a răsunat de ţipete tot “templul, Iólaos? lar a 
venit din Argos vreun crainic și s-a purtat cu tine silnic? 
(Așezîndu-se în fața copiilor, se adresează servitorului) 
= Puterea mi-a scăzut, dar trebuie să ştii, străine, că 
niciodată n-o să-i duci pe-aceşti <feciori cu tine>, cît sunt 
vie. Altminteri, nimeni să nu creadă că l-am zămislit pe 
Herakl6s! Iar dacă brațul tău va cobor? asupra lor, te vei 
ciocni cu doi bătrîni și nu va fi spre cinstea ta. 
N 
IOLAOS 
Alină-te, Alkmene, nu te teme. Acesta nu e vreun 
Crainic, sosit din Argos <să rostească> vorbe dușmănoase. 


ALKMENE 
De ce ai slobozit un strigăt vestitor de teamă? 


IOLAOS 
Ca să te chem în faţa templului. Apropie-te. 


ALKMENE : 
Eu nu știam ceea ce Sp <acum>. Dar cine-l omul 
ăsta? 
IOLAOS 
El ne vesteşte c-a venit nepotul tău, fiul lui Herakl6s, 


ALKMENE 
Fu dar binevenit, cu-această ştire bună! Dar dacă 
Hyllos a intrat în ţară, de ce întîrzie? Unde se află? Ce 
întîmplare l-a oprit să se arate aici, cu tine laolaltă, spre 
bucuria sufletului meu? 

SERVITORUL r 
El rînduieşte pentru luptă oastea ce-a adus-o. 


ALKMENE : 
(dînd să plece) 


Nu mă privesc atare treburi <ca femeie>. 


Cni 


IOLAOS 
(nelăsînd-o să plece) 
Ba te privesc, dar eu sunt cel care voi pune întrebări. 


SERVITORUL 
Ce vrei să ştii din cele întîmplate? 


IOLAOS i 
Cît este numărul de aliați pe care i-a adus. 


: SERVITORUL 
Sunt mulţi, dar cîți anume n-aș putea să spun. 


IOLAOS 
Asta-mi închipui că o știu cei doi conducători atenieni. 


SERVITORUL 
O știu: în cornul stîng al frontului se află Hyllos745. 


IOLAOS 
Ostaşii sunt cu armele în miini, gata de luptă? 


SERVITORUL  ; 
Au şi fost scoase victimele dintre rînduri/%. 


IOLAOS 
Deci pînă unde și-au împins argeii oastea? 


SERVITORUL 
Destul de-aproape, încît poţi să-l desluşeşti pe coman- 
IOLAOS 


Ce face? Rînduieşte șirurile inamice? 

SERVITORUL - 


Aşa ne vine-a crede; dar nu putem să auzim <ce 


spune>. 


Eu trebuie să plec. N-aş vrea să-mi las stăpînul fără 


mine, cînd stă să-nceapă lupta cu dușmanii. 


l 


IOLAOS 


Te voi urma; Căci și pe mine mă aprinde gîndul să 
lupt alături de prieteni şi — cine știe? — să le fiu folo- 


sitor750. 

SERVITORUL 
Nu ţi se cade să rosteşti cuvinte fără noimă. 


IOLAOS 
Nici să-mi ajat prietenii în luptă? 


= SERVITORUL 
S-a dus tăria ta de altădată, I6laos. 


IOLAOS 
Cum? N-aş putea și eu să mai străpung un scut? 


SERVITORUL 
Ba da, dar înainte ai cădea tu însuţi. 


IOLAOS ' 
Nici unul din potrivnici nu.mi-ar îndura privirea. 


SERVITORUL 
Privirea nu poate răni, cînd brațul nu lovește. 


IOLAOS 


<Acolo> barem, printre ceilalți, voi fi și eu un număr. 


SERVITORUL 
Le dai prietenilor tăi un sprijin șubred. 


IOLAOS 


Stai, nu mă-mpiedica; sunt pregătit să trec la fapte. 


SERVITORUL 
Să treci la fapte? Tu? Chiar dacă vrei, nu ești în stare. 


| IOLAOS 
Poţi spune ce poftești, eu tot n-am să rămîn aici. 


SERVITORUL | 
Cum să te-nfățișezi hopliților fără armură? 


IOLAOS 
AICI, în Casa zeului, se află arme capturate în războaie; 
mă voi sluji de ele/5l. De voi trăi, le voi înapoia; de voi 
muri, nu le va cere zeul. Purcede înăuntru, desprinde o 
armură de hoplit şi adu-mi-o degrabă. E- rușinos să stau 
acasă, să mă retrag ca un fricos cînd alții luptă. 


(Servitorul intră în templu.) 


CORIFEUL 
Tăria voinței nu ţi-a sleit-o timpul, 
aceasta e tînără <încă>, 
dar trupul tău nu prețuieşte nimic. 
De ce să trudeşti zadarnic? 
Această pornire-ţi va fi spre năpastă, 
făr' să-i aducă prea mult folos cetăţii noastre. 
Se cade, cu vîrsta, să nu ţii morţiș la părerile tale, 
renunță la ceea ce nu-i cu putință: 
nimic n-ar putea să te facă tînăr din nou. 


ALKMENE 
Nu eşti în toate minţile? Vrei să mă laşi de una 
singură, bătrîne, cu nepoții mei? 


IOLAOS | 
Bărbaţii trebuie să lupte, tu să veghezi peste copil. 


ALKMENE 
Dar dacă tu vei fi răpus, eu cum voi mai fi mîntuită? 


IOLAOS 
Prin grija fiilor fiului tău, rămași în viaţă. 

ALKMENE 
Și dacă-i va lovi — ferească zeii! — nenorocul? 


IOLAOS 
(arătind spre Cor) 


Aceste gazde nu te vor.trăda, nu-ţi fie teamă. 


F ALKMENE ` 
In ele mă și bizui, alt sprijin nu-mi rămîne. 


IOLAOS 
Și Zeus, nu mă-ndoiesc, e-ngrijorat de chinurile tale. 


ALKMENE- 
Zeus acaat nu ya auzi din gura mea vreo pone- 
grire. Dacă se poartă însă drept cu mine, numai el o știe. 


(Se întoarce servitorul cu armele luate din templu.) ~- 


SERVITORUL . 
(lui I6laos) 

Aici, cum Vezi, ai O armură-ntreagă; acoperă-ţi cu ea 
cît mai degrabă trupul. Căci bătălia e aproape şi Ares nu 
urăşte mai vîrtos pe nimeni decît pe zăbavnici. Dar dacă 
greutatea armelor te sperie, pe loc porneşte, fără ele. 
Aşteaptă să ajungi în linia de luptă și-atunci abia te vei 
împovăra cu straiul ăsta. Am să ţi-l car eu însumi 
pînă-acolo. 


IOLAOS 
Ţi-e gîndul bun. Du-mi <armele>, dar ţine-le la înde- 
mîna mea. Şi pune-mi sulița din lemn de fag în mînă. 
Susţine-mi cotul stîng, călăuzeşte-mi paşii. 


+ SERVITORUL 
Oare hoplitul trebuie  vegheal ca un copil? 


IOLAOS 
Să ne ferim de piaza-rea, mergînd <cu grijă>, fără 
ne poticnim/57. 

SERVITORUL 
Ah! dacă ai putea să făptuiești pe cît de mare-ţi este 
rîvna. 
IOLAOS 
(pornirid încet spre ieșire) 
Grăbeşte-te. Va fi amar de mine, dacă voi lipsi din 
luptă. ` | 
SERVITORUL 
(sprijinindu-l pe bătrîn) 
Nu eu, çi tu întârzii. Şi crezi că umbli iute! 


IOLAOS 
Nu vezi cît zor poți desluşi în mersul meu? 


SERVITORUL 
Eu mai curînd îţi văd închipuirea decît graba. 


IOLAOS | | 
Nu vei mai spune asta, cînd mă vei privi acolo. 


| SERVITORUL 
Ce faptă isprăvind? Oricum, aș vrea să izbutești. 


l IOLAOS | 
Am să-l izbesc prin scut pe unul din dușmani. 


SERVITORUL 
Numai de-ar fi s-ajungem, dar mă cam îndoiesc... 


IOLAOS 
O, braţ al meu! de ce nu te mai baţi ca-n tinereţe, cînd 
— îmi aduc aminte — pustiai cu Herakles <cetatea> 
Sparta” şi aliatul meu erai! Ce mai înfrîngere i-ai cășuna 
lui Eurystheus! Nu stăruie, nemernicul, în faţa lăncu. 
Greșit se crede că belșugul chezășuiește vitejia; într-a- 
devăr, pe omul norocos îl socotim neîntrecut în toate/5%. 


(I6laos și servitorul pleacă. Alkmene rămîne lîngă altar cu 
A copiii.) 

CORUL 
Strofa 1 
Glie, și lună ce arzi toată noaptea, 
şi voi, strălucinde raze de soare 
ce luminați muritorii, 
de-ar fi să ne-aduceţi vestea <bună>755! 
Strigați-o la cer și în preajma 
regescului tron <al lui Zeus> 
şi-n lăcaşul Athenei cu ochi luminoși. 
Vom înlătura din pămîntul natal, 
de la casele noastre şi de la aceşti rugători, 
pe care i-am adăpostit, 
<vom înlătura> cu fierul lucios primejdia. 


Antistrofa ] 
Cumplit este ca o cetate, precum Mykene, 
potrivnică și-acoperită de slavă 
în urma războaielor nenumărate, 
să nutrească mînie-mpotriva pămîntului nostru. 
<Totuși,> nemernici am fi, cetățeni ai Atenei, 
dacă i-am vinde, amenințați de argei, 
pe oaspeţii şi rugătorii noștri. 
Cu noi laolaltă luptă și Zeus; 
nu ne e frică; 
el cu dreptate ne ţine partea. 
“Tar un zeu nu se-arată nicicînd 
a fi mai prejos decît muritorii; 
ŞI noi întărim aceasta. 


i Strofa 2 
Du-te, Augustă <Athena>, 
al tău e pămîntul tării, 
a ta e cetatea căreia tu-i eşti 
mamă, stăpînă și paznică, 
întoarce-l aiurea pe omul 
ce-mpinge aici, împotriva dreptăţii, 
armata din Argos, zburlită de lănci! 
Virtutea noastră he-ndreptățește 
să nu fum goniți din case. 

Antistrofa 2 
Fără-ncetare, întru cinstirea ta, 
noi închinăm numeroase jertfe; 
nu dăm uitării nici ultima zi a lunii, 
nici cîntecele tinerimii, 
nici viersul alaiunilor. 
Pe colina bătută de vînturi, 
toată noaptea răsună 
înaltele țipete tînguitoare 
ale fecioarelor 
şi ropotul pașilor lor <de dans>756. 


(Intră un vestitor, sclav al Alkmenei.) 


VESTIIORUL 
(Alkmenei) 

Stăpînă, îți aduc o ştire, pe cît de scurtă pentru tine s-o 
asculți, pe-atît de minunată pentru mine s-o rostesc. Am 
biruit potrivnicul şi un trofeu se-nalță, clădit din toate 
armele ce le-am luat de la dușmanii tăi/57. 


ALKMENE 
Prietene, această zi, în schimbul veștii tale, te-a condus 
la libertate/58. Dar este o neliniște, pe care încă nu mi-ai 
risipit-o. Mă-ntreb cu teamă dacă mai trăiesc cei mie dragi. 


| VESTITORUL 
Trăiesc şi în armată strălucesc de glorie. 


ALKMENE 
Bătrînul J6laos, deci, se mai află-n viaţă? 


VESTITORUL 
Se află și, prin grija zeilor, a izbutit nespus de bine. 


ALKMENE 
Ce spui? Doar n-o fi făptuit vreo vitejie? 


VESTITORUL 
El, din moşneagul ce era, acum e tînăr iarăși. 

ALKMENE 
Ce veste minunată! Vreau, în-primul rînd, s-aud despre 
victoria prietenilor noștri. | 


VESTIIORUL 

Afla-vei totul chiar din povestirea mea. 

Cînd am desfăşurat, de-o parte şi de alta, frontul 
oamenilor noștri înarmaţi, şi- eram faţă-n față <cu duş- 
manul>, Hyllos păși afară din cvadriga lui şi, stînd -la 
mijloc între cele două linii, zise: 

„Tu care, de la Argos, ai condus aici armata, de ce nu 
am cruța această țară? Şi nici Mykene n-o să fie păgubită, 
dacă va pierde numai un bărbat. Hai, prinde-te doar tu cu 
mine-n luptă, om cu om! De mă ucizi, ridică-i pe copiii lui 
Herakles şi du-i <cu tine>; de tu eşti cel ce moare, lasă-mă 
să intru în palatul şi în drepturile părintești.“ 

Hopliţii aclamară cuvîntarea lui, şi pentru că-i scutea 
de suferinţe, şi pentru că vădise-atîta hotărîre. 

Dar Eurysth6us, nepăsător față de cei ce ascultaseră 
aceste spuse, nerușinîndu-se de propria-i ticăloșie, el, căpe- 
tenie fiind, n-a cutezat să-nfrunte forța unei lănci. Deci iată 
omul care ar fi înrobit vlăstarele lui Herakl6s! 

Hyllos își duse carul înapoi, în rînduri. 

Prezicătorii pricepînd că nu se va ajunge printr-o luptă 
singuratică la împăcare, aduseră degrabă jertiă și, dintr-un 
gît de muritor, făcură să ţişnească sîngele prielnic 759, 

Pe dată, unii s-au suit în care, alții, stînd alături, coaste 
lîngă coaste, s-au adăpostit sub scuturi. Și regele Atenei 
și-a înderhnat armata, precum îi şade bine unui suflet nobil: 

„Concetăţenilor, voi astăzi trebuie să apărați pămîntul 
cate v-a hrănit și v-a dat viață!“ 

La rîndu-i, celălalt i-a îndemnat pe aliații lui să nu 
consimtă la ocara Argosului şi-a Mykenei. 

Apoi, cînd trîmbița tyrrheniană/60, cu sunet limpede, a` 
dat semnalul și cele două oști s-au prins în luptă, închipuie-ți 
ce vuiet s-a-nălţat din trosnetele-atîtor scuturi, şi cîte 
gemete și plîngeri dintr-o dată, 

Întâi năvala ritmică a oștii argiene a pătruns în rîndu- 
rile noastre. Apoi <dușmaniui> au îndărăptat. Şi-a fost a 

doua parte a-nfruntării: luptînd picior contra picior, om 
contra om, <cu toții> se ţineau vîrtos, dar mulți cădeau. 

Îndemnurile celor două tabere sunau la fel: „Bărbaţi 
atenieni, semănători ai brazdelor din Argos, nu vreți să 
ştergeţi umilința patriei?“ 5 

Abia după destulă trudă, bătîndu-ne din răsputeri, nu 
fără chinuri am întors, putînd pe fugă, lăncile argeilor. 

Atunci bătrinul ISlaos, văzînd cum se avîntă Hyllos, 
întinse dreapta şi-i ceru să-l ia în car. Prinzînd în mînă 
hățurile, tăbăr? pe urma bidiviilor lui Eurysthcus. 

Ce s-a mai întîmplat, vă spun din mărturia altuia; căci 
pîn-acolo însumi eu văzusem. Cînd, la Pallâne'6!, întrecînd 
colina sfîntă a Pallâs-Athenei, îl desluşi pe Eurysth6us în 
carul său, el se rugă de Hebe/62 și de Zeus să-i dăruiască 
tinerețe iar pentru o zi, să se răzbune pe duşmani. 

Şi-acum vei auzi <Alkmene> o minune. Pe jugul 
cailor se aşezară două stele şi înveliră carul într-un nor 
întunecat: erau, cum spun cunoscătorii, feciorul tău şi Hebe. 
Jar el, ieşind din beznele ce astupau văzduhul, își dovedi 
puterea proaspătă a braţelor întinerite. Hustrul Iólaos a prins 
cvadriga lui Eurysth6us în preajma Stîncilor Skeironiene763 
şi ferecîndu-i mîinile cu lanţuri, se-ntoarce și-l aduce — 
orfandă764 strălucită — pe comandantul pînă de curînd atît 
de fericit. 

Destinul lui dă fiecărui muritor o limpede învățătură: 
să nu-și invidieze semenul ce pare răsfățat de soartă cît 
timp nu i-a văzut sfîrşitul. Căci soarta face daruri lesne 
trecătoare. 


CORIFEUL 
o Zeus, ce -răspîndeşti <în lupte> năuceala”®5, acum 
pot să privesc lumina zilei dezlegat de spaimă. 
ALKMENE 
O Zeus, după atît amar de vreme ţi-ai întors privirea 
spre necazurile mele! Și totuși, pentru cele ce le-ai împlinit, 
îți mulțumesc. Eu înainte nu credeam că fiul meu sălășluia 
cu zeii, dar astăzi știu că este-adevărat. 

Copiii mei, acum, acum veţi fi eliberați de chinuri, 
eliberaţi de <asuprirea> celui care în ruşine va să piară, 
Eurysthâus; veţi revedea cetatea părintească și veţi intra în 
stăpînirea gliei — moştenirea voastră — și zeilor familiei le 
veţi aduce jertfe, de la care-aţi fost îndepărtați ca nişte 
venetici, să vă tîrîți, rătăcitori, o viaţă oropsită. 

„(Se adresează vestitorului. ) 

Dar Iólaos ce gînd şiret ascunde oare, de l-a cruțat pe 
Eurystheus să moară? Eu cred că nu-i purtare înţeleaptă 
cînd prinzi duşmanii să-i lipsești de-o <dreaptă> răzbunare. 


VESTITORUL 

În cinstea ta, pentru ca ochii tăi, ce l-au văzut puternic 
înainte, acum <să-l vadă> la cheremul miinii tale. Însă 
<tiranul> n-a primit de bunăvoie jugul, ci doar cu sila, de 
nevoie. El s-a zbătut să nu se-arate-n faţa ta, cît este viu, 
voind să scape <astfel> de osîndă. 

Rămiîi, Alkmene, sănătoasă, şi amintește-ţi ce mi-ai 
spus înfîi, la începutul povestirii mele: că mă vei dezrobi. 
În astfel de împrejurări nu-i cuvenit să mintă gura celor 
nobili. | 


(Vestitorul pleacă.) 


CORUL 
Strofa 1 
Drag ne e dansul, cînd, la ospeţe, 
cu limpede viers ne farmecă flautul, 
dragi ne sunt farmecele Aphroditei. 
Cît e de dulce, de-asemeni, 
să vezi fericirea unor prieteni 
' lipsiți îndelung de speranţă. 
Multe întoarceri le naşte Moira 
cea care duce totul la capăt, 
şi fiul lui Chrânos, Ai6n/86. 


Antistrofa 1 
Te afli pe drumul dreptăţii, cetate <Atena>; 
nu-l părăsi niciodată 
şi-nchină-te zeilor! 
Cel care tăgăduiește <aceasta>, 

față de-atitea dovezi, 
se-nvecinează cu nebunia. 

Un zeu ne previne, iară şi iară, 
surpînd semeția celor nemernici. 


Strofa 2 
Mamă bătrînă, fiul tău, Herakl6s, 
în cer a intrat. 
Astfel se spulberă zvonul c-ar îi coborit 
<după moarte> în casa lui Hades, 
cu trupul mîncat de cumplita 
flacără-a rugului. 
El are parte de așternutul 
iubit al Hebei, ` 
într-un palat de aur/$”. 
<Astfel>, Hymenaios/55, tu ai cinstit 
doi copii ai lui Zeus. 


Antistrofa 2 

Multe-ntîmplări se află 

în armonie cu altele: 

se spune că tatăl acestor vlăstari 

a fost ajutat de Pallâs-Athena'69; 

<şi iată> pe ei <acum> îi salvează 
„cetatea, poporul zeiţei, 

pedepsind semeţia bărbatului 

care punea mai presus de dreptate 

clocotișul pornirilor sale. 

Fie să nu ne cuprindă.vreodată trufia 

și patima nesățioasă! 


(Intră Eurystheus înlănțuit, escortat de sclavi; unul dintre 
aceștia e servitorul lui Hyllos, trimis încă o dată de 
stăpînul său.) 


SERVITORUL 
Stăpînă, singură îl vezi, eu totuși îți voi spune: acesta-i 
Eurysth&us, pe care ţi-l aducem, spectacol <pentru tine> 
nesperat și <pentru el> nu mai puțin un nesperat destin. Nu 
bănuia că-ți va pica în mîini vreodată, cînd, din Mykene, 

cu armata lui călită-n lupte, pornea. — preaplin de o 
nedreaptă semeţie — să năruie Atena. 

„Insă divinitatea şi-a dat votul împotrivă, răsturnîndu-i 
soarta. Deci Hyllos și viteazul I6laos, pentru frumoasa 
biruință, i-au ridicat un monument de lemn lui Zeus 
răspînditorul năucelii <printre luptători>/70 și m-au însăr- 
cinat să ţi-l aduc pe omul ăsta, voind să-ţi veselească 
inima; nimic nu e mai dulce decît să-ți priveşti dușmanul 
prăbușit dintru noroc în nenoroc. 


i ALKMENE 

Ah, urîciune! In sfîrșit, ai încăput în mîinile Dreptăţii! 
Întoarce-ţi mai întîi spre mine capul şi îndrăznește să-ți 
privești în ochi dușmanii. Azi tu te afli în puterea mea, pe 
cînd noi nu mal suntem în a ta. 

Deci tu eşti cel — doresc să ştiu — care de-atitea ori ai 
socotit că ți se cade să-l jigneşti din greu, mişelule, pe fiul 
meu ce locuiește astăzi printre zei? Cu ce jigniri n-ai 
cutezat să-l copleșești? 

Tu l-ai făcut, de viu, pînă şi-n Hades să coboare; îl 
trimiteai cu ordin să stîrpească lei și hidre77l. Cît despre 
alte crime ce le-ai pregătit, păstrez tăcere; prea multe aș 
avea de spus. 

Și nici atâtea îndrăzneli nu ţi-au ajuns: nu, din Hellada 
ne goneai, de pretutindeni, pe mine și pe Heraklizi, cînd 
ne-așezam, ca rugători ai zeilor, în locuri sfinte, eu 
vârstnică, ei fragezi încă. Dar iată c-ai găsit aici bărbaţi 
întregi şi o cetate liberă, ce nu s-au înfricat de tine. 

Va trebui să pieri de moare rea şi-aceasta va fi spre 
folosul tău: căci ţi s-ar cuveni nu doar o moarte <ci mai 
multe>, deoarece ne-ai fost izvor de suferințe. 


SERVITORUL. 
Nu-i cu putință să-l ucizi pe Eurysthsus. 


ALKMENE 


Deci l-am făcut în van prizonier? Ce fel de lege se 
opune să-l dăm morții? 

SERVITORUL 
Aşa au hotărît conducătorii țării. 


= ALKMENE 
De ce? Cred ei că nu-i frumos a-ți omorî duşmanul? 


SERVITORUL 
Nu pe cel prins în bătălie viu/72. 


ALKMENE | 
Şi Hyllos a-ncuviinţat atare hotărtre? 


< SBRVITORUL 
S-ar fi căzut cumva să nu urmeze legea ţării? 


ALEKMENE 
S-ar fi căzut:ca Eurysthus să nu mai fie viu sub 
soare! 


SERVITORUL ` 
I s-a făcut întîia nedreptate, cînd nu a fost ucis în 
luptă753. 


ALEMENE 
Deci nu mai este drept să fie pedepsit? 


, SERVITORUL 
Nu mai doreşte nimeni să-l ucidă. 


ALKMENE 
Eu însămi! Și mă laud că nu sunt oarecare. 


SERVITORUL 
Dacă-l ucizi, te-așteaptă o. furtună de respingeri, 


ALKMENE 
Mi-e drag acest oraş; nu poate să tăgăduiască nimeni. 
Dar pe vrăjmașul ăsta, de vreme ce mi-a încăput în mîÎini, 
nu se găsește muritor în stare să mi-l smulgă. Și-acum 

numească-mă cutezătoare cine vrea, și mai trufașă decit se 
cuvine. Această faptă eu am s-o-mplinesc. . 3 
CORIFEUL 

Cumplită, însă de iertat, regină, ţi-e ura împotriva-a- 
cestui om, eu recunosc preabine. l 
EURYSTHEUS 
Să ştii, Alkmene, lămurit, n-am să te măgulesc ŞI, ca 
să scap cu viață, n-am să spun nici un cuvînt din care ar 
decurge că sunt laş. Eu n-am iscat de bunăvoie cearta 
noastră; ştiam că-ţi eram văr, deci neam cu Heraklss, 
feciorul tău774. Dar Hera, fie c-am dorit, fie că nu — era 
oricum zeiță — m-a îmbrîncit în nebunia asta/75. 

Cînd sufletul mi s-a umplut de ură şi-am înţeles ce 
luptă mi s-a dat să lupt, m-am străduit să născocesc 
mulțime de primejdii *și am scornit mulțime de ‘mijloace, 
ținînd întruna sfat cu Noaptea, ca să-mi înlătur şi să-mi 
nimicesc dușmanii; altminteri aş fi viețuit cu frica pururi 
lîngă mine. 

Ştiam că nu era un oarecare, ci un adevărat bărbat, 
feciorul tău; cu toate că mi-a fost potrivnic, n-am să 
vorbesc despre acest viteaz decît cu prețuire. 

<Apoi, cînd a pierit,> eliberîndu-mă de grija lui, nu 
trebuia, fiind urit de Heraklizi şi cunoscînd c-au moștenit 
înverșunarea părintească, să mut și stîncile din loc ca să-l 
ucid, să-i tot alung, şi <contra. lor> să uneltesc? Înfăptuind 
acestea mă simțeam mai Sigur. 

Tu însăți, de-ar fi fost să duci povara sorții mele, nu 
te-ai fi îndîrjit asupra puilor răuvoitori ai unui leu vrăjmaș? 
I-ai fi lăsat, cu bunătate, să trăiască-n Argos? Nu-i nimeni 
care. să te creadă. 

Deoarece n-am fost răpus <pe cîmpul de bătaie>, deși 
mă pregătisem pentru asta, acuma, după legile Helladei 
moartea mea va însemna o pîngărire pentru ucigaș. Cetatea 
m-a cruțat, în cumpătarea sa; a pus divinitatea mai presus 
de ura-i pentru mine. 

Tu mi-ai vorbit și ţi-am răspuns; drept care pot să fiu 
numit sau plin de vină, sau nevinovat. Dar află care-i starea 

mea: deşi nu țin să mor, eu mă voi despărți de viaţă fără să 
mă valer. 
l CORIFEUL 
Aș vrea să-ți dau un sfat umil, Alkmene: pe-acest 
bărbat lasă-l să plece, de vreme ce așa a hotărît cetatea. 


ALKMENE 
Dar dacă îl ucid și totodată mă supun cetăţii? 


CORIFEUL 
Așa-ar fi cel mai bine. Dar cum să izbutești? 


ALKMENE 
Nu-i lucru greu, ascultă. Am să-l omor, însă cadavrul 
am să-l dau prietenilor săi, cînd vor veni să-l ceară. Deci, 
în privinţa trupului, nu voi călca porunca țării şi <toto- 
dată>, ucigîndu-l, voi fi răzbunată. P 


EURYSTHEUS 

Ucide-mă, nu-ți cer iertare. Însă cetatea, care m-a lăsat 
în viață şi s-a ferit <fiind prizonier> să mă ucidă, eu am 
s-o dăruiesc cu un oracol vechi al lui Loxías, care-i va fi 
mai de folos, cu vremea, decît pare. 

(Se adresează Coriteului. ) 

Voi, după moarte, mă veți îngropa acolo unde 

hotărăște Soarta, în fața templului Fecioarei din Pallene776. 

mine, cînd voi fi culcat sub glie, tu vei avea de-a 
pururi un prieten, cetatea un metec mîntuitor, în schimb 
urmaşii Heraklizilor dușmanul cel mai îndîrjit, cînd se vor 
năpusti aci cu oștile, trădîndu-și binefăcători! 77. Aceștia vă 
sunt oaspeții pe care i-ați salvat! 

<A1 să mă-ntrebi> cum de-am venit aici, cu toate că 
eram înștiințat, fără să-mi pese de ce mi-a prezis un zeu? 
Credeam că Hera e cu mult mai tare ca oracolele şi că nu 
mă va trăda778. 

Dar nu-i lăsa <pe Heraklizi> să-mi toarne nici libaţii, 
pe mormîntul meu, nici sînge, căci eu cumplită-am să le 
fac întoarcerea acasă, drept răzbunare pentru cele 
întîmplate779. 

Prin moartea mea veţi cîştiga de două ori: pe voi am 
să v-ajut, pe ei <în schimb> am să-i nenorocesc. 


ALKMENE 

De ce întîrziați şi nu-l sfiîrşiți pe omul ăsta, dacă e dat, 
prin asta, să salvăm Atena şi moştenitorii noştri? N-aţi 
auzit? El ne arată drumul cel mai sigur: fiindu-ne potrivnic, 
moartea lui ne folosește. Luaţi-l, sclavilor, și după ce-l veţi 
fi ucis, daţi-l la cîini780! 

Și nu spera că vei scăpa cu viaţă, ca iar să mă alungi 
din țara părintească! 


(Sclavii îl duc la moarte pe Eurystheus.) 


| CORIFEUL 

La fel cred şi eu. Porniţi, servitorilor! 

În ce ne privește pe noi, regii noștri vor fi 
scutiți de prihana <acestui omor>'8!. 


NOTE 


RHESOS 


1 În vremea războiului troian noaptea era împărțită la ahei în 
trei străji, ([liadă, X, 252). Aici Euripides o împarte în cinci 
perioade de veghe. 

2 Gorgonele, în număr de trei, după Hesiodos (Theogonia, 274 
ŞI urm.), fiice ale unor divinități marine, locuiau în Extremul 
Occident; aveau capetele înconjurate de şerpi, colţi ca mistreți, 
mîini de bronz și aripi de aur; ochii lor împietreau orice fiinţă se 
întîmpla să le privească. 

3 Panthoos, preot al lui Apollon, apare în Iliada, ca unul din 
bătrînii troieni însoțitori ai regelui Priamos. 

4. Sarpedon, fiul lui Zeus și al Europei, după Hesiodos, 
emigrat din Creta în Asia Mică, unde a devenit regele Iykienilor ŞI 
comandantul acestora la apărarea Troiei. 

5 Lykia, țară situată la extremitatea de sud-vest a Asiei Mici, 
între Karia şi Pamphilia, aliată cu Troia. 

6 Hieroscopia era o tehnică divinatorie care se practica 
ghicind în viscerele animalelor sacrificate; era obligatorie cercetarea 
ficatului, mai ales a părții numită de anatomişti lobul lui Spiegel şi 
de haruspici, în antichitatea romană, caput jecoris, capul ficatului. 
Omiterea hieroscopiei înaintea unei bătălii atrăgea o înfrîngere 
sigură. 

f; Gymnétes, despuiații, erau luptători uşor înarmați, cu arcuri 
sau praştii. | 

8 Situată în nord-vestul Anatoliei, Frigia era un tărîm care 
reprezenta pentru helleni Asia ciudată și barbară; pe solul căreia se 
ridica, în timpul homeric, cetatea Troia. Poeţii tragici folosesc 
adeseori cuvintele Frigia și frigian, cu sensul particular de Troia și 
troian. În Iliada frigienii erau aliații troienilor, veniţi din valea rîului 
Sangarios, situată la peste o sută kilometri est de Ilion, și vorbeau o 
limbă diferită de a troienilor. Frigienii istorici, un popor indo-euro- 
pean vorbind un idiom înrudit cu elina, au migrat din Europa în 
Anatolia abia în secolul X. Ei au întemeiat un stat puternic, dar în 
perioada clasică își pierduseră independenţa și erau priviți de greci 
cu dispreţ, care a fost extins şi asupra „frigienilor“ troieni ai 
tragediei. 

9 De fapt arcul era făcut din lemn şi avea doar extremitățile 
întărite cu cercuri de corn, de care se lega, numai în ceasul luptei, 
coarda. 

10 Pan, zeul pastoral, era fiul lui Hermes, deci strănepotul lui 
Kronos. Legenda spune că avea, încă de la naștere, înfățișarea bine- 
cunoscută: coarne, nas cîrn, barbă, picioare păroase de țap. El isca 
prin turme o spaimă neașteptată și fără cauză aparentă, panica. 

li Armata grecilor era alcătuită din razboinici şi totodată 
navigatori (cârmaci, vîslași etc.). 

12 În poezia greacă, hellenii, îndeosebi cei din fața Troiei, 
sunt numiți mai ales ahei, argei (de la Argos, cetatea Atrizilor) : sau 
danai (deoarece argeii descindeau din Danaos). 

13 Zeul ocrotitor al troienilor era Apollon. 

14 Fraza are subînțeles ironic, tragediograful nefiind un mare 
admirator al profeților. Cuvîntul xersos (uscat, continent) arată 
aproape totdeauna la Euripides Asia. 

15 Aineias, fiul lui Anchises şi al Aphroditei, deci un semi- 
zeu, a fost cel mai mare erou troian, după Hektor, înzestrat nu doar 
cu vitejie, ci şi cu multă înţelepciune. 

16 Se ştie din Iliada că Achilleus, fiul lui Peleus şi al zeiţei 
Thetis, s-a retras din luptă — dar ca un atlet de rezervă, sugerează 
textul — deoarece Agamemnon i-o luase pe Briseis, captiva lui 
favorită. lar Zeus, drept urmare, a hotărît ca hellenii să nu poată 
învinge la Troia pînă cînd nu va fi reparată jignirea Peleidului. 

17 La începutul iernii, sau dacă țărmul nu oferea un golf ferit 
de furtuni, hellenii trăgeau navele pe uscat, adăpostindu-le în 
hangare sau în lagăre, uneori fortificate, precum cel din fața Troiei. 
Pentru această operație, ca şi pentru întoarcerea corăbiulor în mare, 
se foloseau dispozitive mecanice, care au fost descrise de 
Thukydides, Dion Cassius ş.a. | 

18 Joc de cuvinte privitor la numele personajului, care derivă 
din dâlos: viclenie, şiretlic, artificiu. 

19 Bătrînul rege al Troiei, Priamos, fiul lui Laomedon, a avut 
numai de la soţia sa, Hekabe, cincizeci de fii şi douăsprezece fiice 
(Iliada VI), fără a mai pune la socoteală pe cei dăruiți de 
numeroasele-i concubine. 

20 Căpetenia contingentului lokrian (vezi n. 75) la Troia, 
pesonaj insolent şi îngîmfat, numit în Iliada de obicei „fiul lui 
Oileus“ pentru a-l distinge de „Marele Aias“, fiul lui Telamon, 
regele Salaminei. 

21 În Iliada (XVI 150), cau, mai repezi ca vîntul, se numesc 
Balios și Xanthos; ei s-au născut din unirea lui Zephiros cu Harpya 
Podarge. 

22 Au fost dăruiți de Poseidon lui Peleus, la nunta acestuia 
din urmă cu Nereida Thetis. Iar Nereus era fiul lui Poseidon. 

23 Unii comentatori consideră spusele lui Dolon. nătînge, 
Travestirea lui este menționată, fără amănunte, în Iliada (X, 333). 


? 

24 Hermes, fiul lui Zeus şi al nimfei Maia, mesagerul zeilor, 
zeul turmelor și al păşunilor, era totodată călăuzul și ocrotitorul 
drumeţilor, inspiratorul oratorilor etc, În calitate de psychopomp6s 
conducea, după moarte, sufletele în Infern. 

25 Diomedes, fiul lui Tydeus, a fost unul din cei mai bravi 
căpitani din Războiul Troian. Sprijinitor devotat al lui Agamemnon, 
favorit al Pallas-Athenei, era — după Achilleus — cel mai putemic 
erou. hellen. 

26 Corul enumeră cîteva din locurile unde Apollon avea sanc- 
tuare sau/şi oracole celebre: Thymbra, cetate în Troada, insula 
Delos, leagănul zeului și al surorii sale Artemis, şi templul din 
Lykia (vezi n. 5), de la Patara. 

27 Dardanos, fiul lui Zeus cu Elektra, fiica lui Atlas, a fost 
strămoşul troienilor, care sunt numiți, mai' ales în textele poetice, 
dardani, dardanieni sau dardanizi. 

28 In Iliada se spune că zidurile „largi şi superbe“ ale cetății 
au fost înălțate, împreună cu Poseidon, de Apollon, cînd aceștia au 
petrecut vreme de un an în slujba regelui troian Laomedon. 

29 Cetate şi regiune în partea de sud a Thessaliei, nu departe 
de Golful Pelasgic și de muntele Othrys, peste care domnea Peleus; 
patria lui Achilleus. 

30 Aiakos, tatăl lui Peleus, aşadar bunicul lui Achilleus, cel 
mai pios dintre helleni, a fost un om atît de drept încît, după 
moarte, Zeus l-a instalat ca unul din cei trei judecători din Infern, 
alături de Minos şi Rhadamantys. Denumirea de Arakides, fiu sau 
descendent al lui Aiakos, era folosită mai ales pentru Peleus şi 
Achilleus, dar și pentru Telamon și feciorul acestuia, Aias. 

31 Textul este aici nesigur, am urmat interpretarea lui 
G. Duclos. După scholiast ar fi vorba de o expresie proverbială. 
Băștinaşii din. Mysia, ţinut aflat în nord-vestul Asiei Mici, -aliați ai 
troienilor, erau socotiți, se pare, lași. 

: 32. Bătrinul rege Priamos, tatăl lui Hektor, nu mai lua parte 
activă la război și se găsea, firește, nu în tabăra militară, ci 
înăuntrul cetății. 

33 Teritoriul. muntos, corespunzător aproximativ Bulgariei 
actuale, era locuit de triburi războinice, avînd obiceiuri zaspis ȘI O 
limbă fără legătură cu greaca. 

34 Strymon este un rîu din Tracia, astăzi Struma, şi zeul aces- 
tui rîu. 

35 Munte bogat în izvoare şi cu văi păduroase din Frigia şi 
Mysia, înalt de 1800 m., pe care baladu Dardanos înainte să 
întemeieze cetatea Ilion. 

36 În mijlocul egidei, marele scut din piele de capră al 
Athenei, se afla capul' Gorgonei (vezi n. 2), 

37 Din text pare să rezulte că tracii aveau două categorii de 
infanterie ușoară; peltașii, mînuitori ai unui scut mic numit pélte, şi 
trupele uşor înarmate, gymnés óchlos. Toată armata era 
înveşmâîntată în haine trace, probabil largi şi felurit colorate. 

38 Zeul bătăliilor şi al: tuturor activităţilor războinice, fiul lui 
Zeus şi al Herei. Uneori, în poezie, însuși cuvîntul „război“ este 
înlocuit cu „Ares“. 

39 Un anonim alexandrin afirmă, nu fără dreptate, despre 
Euripides: „Se spune că se retrăgea la Salamina într-o peşteră 
deschisă spre mare, unde petrecea zile întregi, meditînd şi scriind, 
departe de mulţime. lată de ce împrumută de la mare cele mai 
multe din comparaţiile sale.“ 

40 Adrasteia, noțiune abstractă personificată, se tălmăceşte' 
„Inevitabila“. Ea se confundă cu Nemesis, fiica lui Zeus și a Nopţii 
care întruchipează răzbunarea divină. Nemesis are menirea să-i 
pedepsească pe cei vinovaţi de hYbris, păcatul depășirii rosturilor 
comune cărora le sunt supuși muritorii. Străjuind să fie respectat 
dictonul „nimic prea mult“, reprimă orice nemăsură, de pildă: 
puterea, preaplinul fericirii şi al sănătăţii, belşugul fără margini, 
crima, trufia neruşinată etc. După greci, tot ceea ce se ridică, atît în 
bine, cît şi în rău, deasupra condiţiei hărăzite omului, pune în 
primejdie cumpăna universului şi cată a fi osîndit. 

4] Un nume al celor nouă Muze, care decurge din Pieria, 
ținutul lor natal, aflat pe povîrnișul muntelui Olympos. 

42 Se pare că mama regelui trac a fost Terpsichora, 
întruchiparea dansului şi a cîntului. 

43 Greceşte BEleutherios, unul din numeroasele epitete ale lui 
Zeus. 

44 În text apare cuvântul thiasos, care definește o „ceată de 
oameni sau o confrerie celebrînd un sacrificiu în cinstea unui zeu, 
mai ales în cinstea lui Bakchos, şi străbătînd străzile într-o stare de 
veselie zgomotoasă, cu dansuri, cîntece şi chiuituri“ (A. Bailly). 
Dar, aşa cum se întîmplă aici, thiasos arată, prin extensie, însăși 
sărbătoarea zeului, în speţă a lui Bakchos. 

45 Agamemnon și Menelaos, fiii lui Atreus. 

46 Corul sugerează o manevră belicoasă greu de închipuit; 
inelul menționat era unul metalic, de care se legau hăţurile carului. 

47 Soţia lui Zeus avea parte în Argos de o mare venerație, 
fiind totodată ocrotitoarea cetăţii. Templul ei se numea Herâion, iar 
de. sărbătoarea sa se jertfeau boi şi se alcătuiau procesiuni solemne. 

48 Traducerea literală a versului este: „Cu toate că eşti din 
neamul nostru şi barbar, cum și noi suntem barbari etc.“ Afirmația 
lui Hektor că troienii și tracii“sunt înrudiți nu este întîmplătoare; se 
știe astăzi că unele populații trace, venind din Peninsula Balcanică, 
cum au fost frigienii și mysienii, au creat state în Anatolia la 

începutul mileniului I î.d.Hr. De altfel, unele culte orgiastice, cum 
este cel dionysiac, aveau echivalente în ambele regiuni și au pătruns 
mai tîrziu în Hellada. lar în această tragedie, mai sus, Vestitorul, un 
păstor din Troada, i s-a adresat lui Rhesos „în limba tracă“. Cît 
despre folosirea cuvintelor „barbar“ şi „barbari“, aceasta sună fals în 
discursul lui Hektor, care nu era grec. Doar un hellen putea să 
numească bârbaros pe nişte negreci, fie că aparțineau unor popoare 
pe care le admira pentru cultura sau înțelepciunea lor, ca egiptenii, 
de pildă, fie că erau fiii unor seminţii sălbatice. Trăsăturile comune 
ale unui bárbaros erau: limba „ciripită““, de neînțeles, moravuri 
primitive, supunerea oarbă față de bunul plac al căpeteniilor, 
adorarea unor divinităţi stranii sau terifiante, adeseori zoomorfe, 
insensibile la păsurile omului. 

49 Pangaion este un munte cu mine de aur și argint, la nord 
de Macedonia, iar Paionia o regiune din aceeași zonă geografică. 

50 Populaţii seminomade de războinici şi vînători ce ocupau 
stepele din sudul Rusiei, avînd centrul imperiului între Nipru şi 
Don; arma lor preferată era arcul, în mînuirea căruia excelau. 

51 Se poate ca grecii să-i fi spus Mării Negre la început 

xenos, neprietenoasă pentru navigaţie, din cauza vijeliilor şi prac- 
tic a lipsei insulelor. Dar ulterior, în texte se întîlneşte aproape 
numai Euxenos, ospitalieră, primitoare de străini, epitet folosit prin 
antifrază. Deci Pântos Euxenos s-ar tălmăci prin Marea-Primitoare- 
de-Oaspeţi sau Marea Bunei-Primiri. Acest eufemism avea rost 
aprehensiv şi propiţiator. Pare lucru dovedit că Axenos ar fi fost 
transcrierea cuvîntului axshaena din persana veche, care înseamnă 
vînăt-aproape negru (în grecește kYanos), culoarea predomnitoare a 
Mării Negre, în contrast cu apele mai puțin sumbre ale mărilor de 
la miazăzi. 

52 Bosforul, strîmtoarea marină dintre Europa şi Asia, traver- 
sată de Io, fiica lui Inachos, cea metamorfozată de Zeus în juncă, 
se numeşte în amintirea acesteia „Drumul Vacii'“, Bosporos. l 

53 E vorba bineînţeles de Marele Aias, fiul lui Telamon și 
vărul primar al lui Achilleus. Vezi n. 20 şi 30. 

54 Aripile unei armate (în latină” alae) grecii le numeau coarne 
(Kcrata). 

55 Vezi n. 16, 

56 Diomedes; vezi n. 25. 

57 La Troia exista un templu al Pallas-Athenei, de unde 
Odysseus a furat statuia de lemn a zeiţei, numită pallâdion, care era 
chezăşia salvării Troiei. 

58 Zeul venerat la Thymbra în Troada era Apollon, protectorul 
frigienilor. 

59 Isprăvile lui Odysseus relatate de Hektor sunt inspirate sau 
reproduse din Iliada. 

60 În poezia epică şi lirică greacă, alt nume al lui Apollon, 
însemnînd luminosul, strălucitorul. 

“61 Fiicele divine ale lui Atlas şi alef Pleionei au fost preschim- 
bate de Zeus în şapte stele, numite, după mama lor, Pleiade. Azi 
astronomii numesc la fel un nor stelar de aproximativ cinci sute 
aștri, situat în constelația Taurus. 

62 Aquila e o constelație din regiunea ecuatorială a cerului, 
vizibilă în emisfera nordică vara. Astrul ei cel mai strălucitor este 
Altair. 

63 Personaj necunoscut. 

64 Rege frigian, menționat în Iliada (III, 186) ca „divinul 
Mygdon“. 

65 Neamurile enumerate în această strofă, aliatele Troiei, sunt 
pomenite, ele şi căpeteniile lor, în Iliada. Originarii din Kilikia, țară 
micro-asiatică, îl aveau ca rege pe Eetion, tatăl Andromachei, 
Paionii traci (vezi n.49) din nordul Macedoniei erau conduşi de 
Asteropaios. Mysienii (vezi n. 31) ascultau de Chromios și 
Eunomos; ei migraseră din Tracia şi se stabiliseră în Anatolia. 

66 Vezi n. 5. Mai-marii Lykienilor erau Sarpedon și Glaukos. 

67 Rîu din Troada, afluentul lui Skamandros; amindouă 
izvorăsc din muntele Ida şi fertilizează cîmpia de la poalele cetăţii 
Ilion. 
| 68 In varianta cea mai cunoscută a legendei, Tereus, un rege 
trac, căsătorit cu Prokne, și-a necinstit cumnata, pe Philomela, şi i-a 
tăiat limba, pentru a o constrînge la tăcere. Aceasta a ţesut o pînză 
zugrăvind violul şi a trimis-o Proknei. Drept răzbunare, cele două 
surori l-au ucis şi fript pe ltys, copilul lui Tereus, oferindu-l spre 
ospătare tatălui. Justiţia divină i-a osîndit pe toți, metamorfozîndu-i 
în păsări. Tereus a devenit şoim, Philomela rîndunică iar Prokne 
privighetoare, pururi chemîndu-şi copilul cu ţipete tînguitoare: „Itys, 
Itys!“ 

69 Ithaka era bogată în cai de rasă, de unde priceperea lui 
Odysseus la cai. 

70 In poemele homerice Paris este numit Alexandros, care 
înseamnă apărător sau proteguitor de oameni. 

71 Ura Athenei pentru fiul lui Priamos își are izvorul în chiar 
preliminariile războiului troian. În versiunea de aur a mitului, Paris 
fusese hărăzit să devină pierzătorul neamului său şi al cetăţii sale. 
Se ştie că odată, cînd păștea cirezile de boi ale tatălui său pe 
muntele Ida, a trebuit să arbitreze între cele mai desăvirșite 
frumuseți olympiene, Hera, Athena şi Aphrodita, pentru că Eris 
(Zavistia) — surghiunită din sfatul zeilor — aruncase în urmă-l 
faimosul măr, ajuns cu timpul metaforă, țipând: „Celei mai 
frumoase!“ Ca să-l dobîndească, fiecare zeiţă i-a făgăduit boarului 
judecător un dar pe măsura puterii sale: Hera, regina cerului, să-l 

facă un mare basileu; Athena, rațiunea războinică, să-l preschimbe 
într-un nebiruit luptător, iar Aphrodita, dispensatoarea iubirii, să-i 
aducă în braţe cea mai mîndră femeie din lume, pe divina Helena. 
Ispitit de oferta Aphroditei, Paris a declarat-o pe aceasta câşti- 
gătoarea concursului de frumuseţe. Urmările întimplării sunt prea 
cunoscute: plecarea pe mare a lui Alexandros la Sparta, unde 
domneau Menelaos și Helena, seducerea reginei, le coup de foudre, 
fuga îndrăgostiților, refuzul troienilor de a o retroceda solilor greci, 
ridicarea vitejilor din toată Hellada, strîngerea flotei de o mie de 
nave, jertfirea fecioarei Iphigeneia la Aulis, cei zece ani de război și 
urmările lor... De la început zeii s-au implicat nemijlocit în conflic- 
tul dintre muritori. Cum era şi firesc, Hera şi Athena i-au sprijinit 
pe greci, iar Aphrodita pe troieni, cu care s-a aliat şi Apollon; Zeus 
a căutat să țină cumpăna între cele două tabere. 

72 Alt nume al Aphroditei, derivînd de la Kypros (Cipru), 
insulă unde zeița dragostei era obiectul unui cult fierbinte, de 
influenţă orientală. 

73 Laertes a domnit în Ithaka şi este celebru mai ales pentru 
că a fost tatăl lui Odysseus, deși unii îl consideră pe acesta din 
urmă fiu al lui Sisyphos, cu care s-ar fi unit Antikleia, maică-sa, 
înainte de căsătorie. 

74 Începînd de aici pînă la următoarea strofă, există în origi- 
nal o schimbare bruscă a ritmului din iambic în trohaic, sistemul de 
versificaţie în care sunt rostite replicile coreuţilor și ale personajelor 
fiind tetrametrul trohaic. Trecerea de la trimetrul iambic, predomi- 
nant în părțile vorbite ale tragediei, la tetrametrul trohaic se face 
pentru a exprima o mișcare scenică sau/şi psihologică mai agitată. 
Am respectat în traducere, pe cît a fost cu putinţă, schimbările de 
ritm, O parodie a acestui fragment se întîlneşte în Acharnienii de 
Aristophanes. 

75 Mai multe grupuri de helleni, situați în preajma Golfului 
Maliac, pe malul Golfului Korinthic sau în Italia Meridională se 
chemau lokroí. * Aici e vorba de primii, locuitori în Lokrida 
opuntiană (de la Opus, capitala lor). 

76 in Iliada (X, 945) se precizează că Diomedes a omorît 
treisprezece traci. 

77 A încălcat legea ospitalităţii, seducîndu-i lui Menelaos 
nevasta și răpind-o, împreună cu tezaurul casei (vezi n. 71). 

78 La greci, ca şi la romani, era interzisă înmormâîntarea 
defuncților înăuntrul zidurilor cetăţii. Mormintele, mai ales ale 
personalităților civile sau/şi militare, erau înşirate de-a lungul 
drumurilor, exemplul cel mai faimos fiind vestigiile monumentelor 
de pe Via Appia, la Roma. 

79 Muzeie, după Hesiodos în număr de nouă, născute din 
Zeus şi Mnemosyne (Aducerea-aminte), au fost inițial divinităţi ale 

cîntecului, apoi, în general, ale poeziei, artelor și șțiințelor. Ele 
„Cîntă prezentul, viitorul şi trecutul într-o singură voce; din gurile 
lor se revarsă, neistovit, dulcele val al cîntului“, (Theogonia v. 38 şi 
urm.) 

80 Feciorul lui Philammon a fost Thamyris. Acest trac trufaș, 
de o mare frumuseţe, care excela atît în arta cîntului vocal, cît și în 
a lirei, a cutezat să rivalizeze cu Muzele, dar a fost învins de aces- 
tea într-un concurs. Pe urmă, cele nouă fiice ale lui Zeus, înfuriate, 
l-au orbit, deoarece 'Thamyris le ceruse, ca în caz de victorie, să se 
unească pe rînd cu fiecare. 

81 Nimfele, divinități de rang secund ale izvoarelor, 
șuvoaielor și pîraielor. 

82 Intr-un inspirat elogiu al cetăţii sale din Medeia 
(v. 824-832), Euripides, nesocotind versiunea hesiodică, spune că 
Muzele chiar s-ar fi născut la Atena: „Din vremea străveche urmașii 
lui Erechtheus/ au propăşit întruna;/ fii de zei fericiți, în sfinte 
tărîmuri/ necotropite vreodată, / hrăniţi cu ştiinţa cea mai înaltă, 
petrec/ pururi, cu farmec, în aerul limpede,/ acolo unde, se zice,/ a 
zămislit Harmonia bălaie/ slăvitele Muze.“ 

83 Orpheus, cel mai faimos muzician și poet al mitologiei 
grecești, a fost fiul tracului Oiagros și al Muzei Kalliope, sora 
mamei lui Rhesos. Cînd el cînta din liră, rîurile încetau să curgă, 
fiarele deveneau blînde, munții se mutau din loc, ca să-l asculte; 
întreaga natură era fermecată și însuflețită. Mitul central al lui 
Orpheus povesteşte despre coborirea lui în Hades pentru a o readu- 
ce la lumină pe soția sa mult iubită Euridike; cu ajutorul lirei, şi 
acolo, cîștigă bunăvoința divinităților infernale. Referirea Muzei la 
misteriile orphice este o inadvertenţă, deoarece orphismul, mișcare 
religioasă greu de” înțeles și de definit, a = alai la cîteva secole 
după războiul troian. 

84 Așa cum îl înfățișează tradițiile, se- pare că Musaios a fost 
o copie, în versiunea ateniană, a lui Orpheus. El trecea drept un 
mare muzician, în stare, prin viersul lui, să vindece bolile; i se 
atribuiau darul divinaţiei, introducerea în Attika a misteriilor eleu- 
sine și inventarea versului dactilic. Aici, în textul lui Euripides, se 
afirmă că profesorii lui de muzică au fost Apollon și Muzele. 

85 Persephone, numită și Kore, fiica lui Zeus și a zeiţei 
pămîntului, Marea Demeter, era soția lui Hades și stăpînă, împreună 
cu acesta, peste divinitățile infernale și tărîmul umbrelor. 

86 Versul conţine o aluzie voalată la legătura de mai tîrziu, 
reală altminteri, dintre orphism și misteriile eleusine, celebrate în 
cinstea Persephonei şi Demetrei. 

87 Muza vrea să spună că Rhesos va avea un destin asemenea 
lui Likurgos, fiul lui Dryas, un rege trac ce joacă un rol în mitul lui 
Dionysos, marele zeu al vegetației, în particular al viței-de-vie și al 

vinului. Lykurgos, regele edonienilor, s-a opus cultului dionysiac, 
luptînd cu arma în mînă împotriva zeului și a menadelor care-l 
însoțeau, dar ulterior a devenit preotul său, venerat într-o peșteră 
din muntele Pangaion. După altă versiune, eroul, victimă a 
răzbunării lui Bakchos, sfîrșea tragic în nebunie și moarte. Această 
versiune a fost dezvoltată într-o tetralogie eschiliană pierdută. 

88 Se numeau misterii (mystéria) ansamblul ceremoniilor şi 
ritualurilor religioase secrete, la care erau primiţi doar cei inițiați 
(mystai). 

89 Epitetul Loxias (Oblicul ) sublinia aptitudinea profetică a 
lui Apollon, ale cărui oracole erau exprimate pieziș, în chip învăluit. 

90 Tyrrhenia era numele grecesc al Etruriei. Trîmbița dreaptă 
era un instrument muzical familiar etruscilor din Italia; după unele 
tradiții chiar ei ar fi inventat-o. 


TROIENELE 


91 Prologul formalizat, în care un personaj schițează ante- 
cedentele acţiunii, este un loc comun la Euripides. In alte patru 
drame, pe lîngă aceasta, o divinitate rostește prologul, anume: 
Alkestis (Apollon), Hippolytos (Aphrodita), Jon (Hermes), 
Bakchantele (Dionysos). Cu toate că autorul s-a exprimat adesea 
critic față de zei, nu a pregetat să-i introducă în piesele sale; de fapt 
nu le-a negat niciodată ritos existenţa. 

92 E] locuia la fundul mării în palatele de la Aigai şi Helike, 
oraşe de coastă din Achaia. 

93 Cele cincizeci de fiice ale lui Nereus şi Doris făceau parte 
din cortegiul lui Poseidon. 

94 Cu privire la circumstanţele zidirii, vezi n.28. Participarea 
zeilor la întemeierea Troiei justifică epitetul „sfânt“, aplicat de poet 
orașului, mai departe în cîntecele corului. In această tragedie 
Poseidon e aliatul troienilor, în Iliada le este duşman. 

95 Phokida, modestă țărişoară muntoasă, situată la nord de 
Golful Korinthic, era faimoasă în lumea greacă pentru prezența pe 
teritoriul ei a templului oracular de la Delphi, închinat lui Apollon, 
şi a complexului de monumente adiacente, toate adăpostite într-una 
din văile muntelui Parnassos. Detaliile narative despre Calul de 
Lemn sunt posterioare poemelor homerice. 

96 Aici Euripides face un joc de cuvinte greu de tradus, bazat 
pe dublul înţeles al cuvîntului dory, „lemn“ şi „lance“. 

97 Folosirea epitetului Herkeios (Ocrotitor al Vetrei) pentru 
Zeus are nuanţă ironică, deoarece Priamos a fost masacrat tocmai la 
altarul zeului suprem, care ar fi trebuit să protejeze suplicantul. 

98 Textual „un vînt dinspre pupă“; grecii nu știau să 
navigheze contra vîntului. 

99 În original se spune; „după zece (ano)timpuri de în- 
sămînțare'“. 

100 După judecata lui Paris, cînd acesta a favorizat-o pe 
Aphrodita, Hera şi Athena s-au întors împotriva troienilor. Soţia lui 
Zeus era divinitatea protectoare a cetății Argos (vezi n47). 

101 Exista în vechime credința că zeii părăsesc morţii, ca să 
nu-i contamineze impuritatea lor, dar și cetățile moarte, deoarece 
nimeni nu mai putea să le întrețină cultul. 

102 Principalul rîu care străbătea cîmpia troiană avea, se pare, 
malurile abrupte, producătoare de ecouri. 

103 Soţia lui Priamos, născătoarea multor fii şi fiice, perso- 
najul central al dramei (vezi n.19). 

104 Polyxene apare ca fecioară martiră, alături de regina-ma- 
mă, în Hekabe, cealaltă tragedie de Euripides păstrată, avînd ca 
temă dezastrul Troiei. l 

105 Deoarece Kasandra, fiica lui Priamos și a Hekabei, nu a 
răspuns elanurilor erotice ale lui Apollon, zeul, câre o înzestrase cu 
un mare dar profetic, a pedepsit-o să nu-i mai fie crezute niciodată 
profețiile. 

106 Prin cuvintele sale din prolog despre sorțile Polyxenei şi 
Kasandrei, zeul mării anticipează evenimente din primul episod al 
tragediei. 

107 Zeus, Poseidon şi Hades erau fiii lui Kronos şi ai 
Titanidei Rhea. 

108 In Troia homerică se înălța templul unei divinități, proba- 
bil fecioară sau/şi POANIER; numit de ahei, printr-o interpretatio 
graeca, Athena. 

109 Cel care a răpit-o pe Kasandra de la altarul zeiței, unde se 
refugiase ca rugătoare, a fost Aias lokrianul, fiul lui Oileus, nu 
Marele Aias, fiul lui Telamon — se arată în ciclul epic Miou Persis. 

110 Cea mai întinsă insulă din Marea Egeană, despărțită de 
continent prin strîmtoarea Euripos. 

111 Insule din Marea lui Aigeus. 

112 Capul Kaphareus se află la extremitatea de sud a Euboiei. 
Acolo Nauplios, regele locului, ca să răzbune moartea nedreaptă a 
fiului său Palamedes, aprinse focuri înșelătoare, care atraseră în 
promontoriul stîncos navele hellenilor, la întoarcerea de la Troia, şi 
astfel le nimici flota și oamenii. 

113 Muntele înalt (2970 m) și sacru, situat în nordul 
Thessaliei, era reşedinţa zeilor; uneori cerul era numit Olympos, 
mai ales de către poeţi. 

114 Arma de temut a lui. Zeus, cu care îşi distrugea duşmanii. 

115 Ultimele versuri anunţă una din temele majore ale dramei, 
dezvoltată şi de Kasandra, anume că biruitorii, după vijelioase 
răsturnări, urmează să fie şi ei biruiţi, nu mai puţin decît cei pe care 

i-au cucerit. O izbîndă prea mare este o formă de hybris (vezi n. 40) 
și nu scapă nepedepsită. 

116 Începe o lungă monodie sau arie solo a Hekabei, plină de 
imagini nautice, mai adesea metaforice, dar şi literale (vezi n. 39). 

117 Legănarea rituală a trupului într-o latură și-n alta, asociată 
bocetului, se întîlneşte și azi prin unele zone din Europa de Răsărit 
ȘI din jurul Mediteranei. 

118 Paian sau pean avea în greacă mai multe înțelesuri: a) 
putea să fie epitétul unor zei (Apollon, Dionysos), însemnînd 
vindecătorul, mîntuitorul; b) imn, îndeobște de luptă, victorie sau 
bucurie, înălțat lui Apollon; alteori peanul era un cîntec funerar, în 
cinstea zeilor subpămînteni;. c) interjecție de slăvire, strigată în 
unele cînturi sau rugăciuni. 

119 Traducerea literală este „voi ați atîrnat <de catarge> 
produsul împletit al Egiptului“, un mod pompos de a spune că au 
fost ancorate odgoanele împletite din planta egipteană byblos, adică 
din papyrus. 

120 Kastor și Polydeukes (Dioskorii) erau frații Helenei. 
Euripides, în drama zilelena, v.135-142, urmează sau inventă o 
versiune după care D.:oskorii şi Leda, mama lor, s-ar fi sinucis de 
ruşine. 

121 Textual: „ruşinea lui Eurotas“, cel mai lung din rîurile 
care străbat Peloponesul; numele Eurotas e folosit ca metonimie 
pentru Sparta, patria Helenei. 

122 Cu alte cuvinte, Hekabe va da glas unui cîntec de jale şi 
nu a unuia de slavă ca în zilele fericite, acum apuse, ale cetății. În 
traducerea versului 151 am urmat lecțiunea lui Wilamowitz. 

123 Adoratoarele lui Bakchos, bakchantele sau thyadele, 
cuprinse de frenezie, celebrau riturile zeului în sînul naturii sălba- 
tice, mai ales noaptea, la lumina torțelor. Muzica obsedantă a 
flautelor şi tamburinelor le transporta într-un dans năucitor, 
insuflîndu-le o sacră nebunie și dîndu-le certitudinea unirii extatice 
cu însuși Dionysos. 

124 Vezi n.12. 

125 In versurile următoare femeile Corului caută să-şi 
închipuie unde le va fi dat să ajungă, captive, în Hellada. Această 
odă e singura din toată piesa care nu se concentrează asupra Troiei; 
ea cuprinde unele anacronisme cînd laudă Atena și. cînd dă 
amănunte despre Sicilia și sudul Italiei, regiuni prea puţin cunoscute 
în epoca mykeniană. 

126 O fîntînă la Korinthos. Poetul Pindaros numeşte acest oraș 
„cetatea Peirenei“. 

127 „Ţara lui Theseus“ este Atena, unde ilustrul erou a fost 
rege. s a 

128 Rîul Peneios curge prin Thessalia, străbătînd Valea 
Tempea între munții Olympos și Ossa în drumul lui spre Golful 
Thermaic. 

129 Aluzie la Sicilia. Erupţiile vulcanului Etna, situat pe 
coasta răsăriteană a insulei, erau puse pe seama muncii zeului faur 
Hephaistos, în forja lui de sub munte. Prin „Fenicia“ este numită 
aici Carthagina, colonie penati de fenicieni în Africa, vis-à-vis de 
Sicilia. 

130 Rîul Krathis, a cărui apă se spunea că are proprietăți 
colorante, curge prin provincia Lucania`din Italia de Sud, unde se 
afla o colonie ateniană, cetatea Thurion, în latină Thurium. 
S. Barlow subliniază faptul că în acest stásimon locurile (provincii, 
cetăți) sunt indicate prin apele lor (fîntîni, rîuri): Korinthos prin 
Peirene, Sparta prin Eurotas, Thessalia prin Peneios iar Thurion prin 
Krathis. 

131 Principalul crainic al lui Agamemnon a împlinit multe 
misiuni neplăcute, între care şi aceea de a-i comunica Hekabei 
rezultatul repartizării la stăpîni a captivelor, cu precădere a celor de 
sînge regal. 

132 Kadmos, fiul regelui fenician Agenor din Tyr, a fost 
întemeietorul legendar al Thebei. Aici prin „pămîntul lui Kadmos“ e 
numită Boiotia; de altfel, locuitorilor acestui tărîm, în limba 
tragediei attice, li se spune adesea kadmei. 

133 Klytaimnestra şi Helena erau fiicele lui Tyndareos, regele 
Spartei. 

134 Zeul inspirației profetice, poetice şi muzicale. 

135 Hekabe îi strigă Kasandrei, care se află în cort. să-şi 
lepede ornamentele rituale de preoteasă a lui Apollon: cheile, 
panglicile sacre étc. 

136 Răspunsurile lui Talthybios privitor la soarta Polyxenei 
sunt echivoce şi pline de o neagră ironie. La sacrificarea fecioarei a 
făcut aluzie Poseidon în prolog (vezi n.104), dar acum regina nu pă- 
trunde înţelesul cuvintelor eufemistice ale crainicului, imaginîndu-și 
că e vorba de un soi de strajă la mormîntul eroului. 

137 L. Parmentier observă într-o notă că, deși „cuvintele aheu 
şi hellen pot fi folosite şi unul și altul pentru orice grec, aici primul 
îi desemnează pe locuitorii din Pelopones, iar celălalt pe cei din 
Thessalia“. 

138 Hekabe o compară din nou pe Kasandra cu o adeptă deli- 
rantă a cultului dionysiac. Menadele (cuvînt derivat din verbul 
maino — a înnebuni, a delira), numite şi bakchante sau thyade (vezi 
n. 87 şi 123) erau însoțitoarele zgomotoase și preotesele lui Bakchos. 

139: Prințesa cîntă o melodie lirică, imaginîndu-şi — amară 
deriziune! — că își celebrează nunta cu Agamemnon, în templul lui 


378 


Apollon. Conform datinei, mama miresei purta făclia în ceremonia 
nupțială. 

140 Hymen sau Hymehnaios, fiul lui Diopysos şi al Aphroditei, 
zeul căsătoriei şi personificarea sărbătorii nunții, era întotdeauna 
invocat de alaiul,ce însoțea mireasa de la altarul vetrei părintești la 
altarul domestic al soțului. Imnul cîntat cu acest „prilej se numea 
hymeneu. 

141 Hekate (vezi n. 425) nu este o divinitate a căsătoriilor; 
menţionarea ei poate să aibă relaţie cu focul și purtarea torțelor. Dar 
Hekate are asocieri sinistre cu puterile magiei negre și, după cum 
observa scholiastul, cu însăși moartea. 

142 Strigăte înălțate de bakchante. Hesychios spune că voca- 
bula Euhân s-ar trage dintr-un cuvînt folosit de indieni pentru 
iederă, plantă sacră a lui Dionysos. 

143 Deoarece Kasandra e legată mistic de Apollon, pe care-l 
slujea ca preoteasă, i se pare firesc să-și imagineze că întreaga cere- 
monie se desfășoară în templul zeului. Dafinul (laurus nobilis) e 
arborele consacrat lui Phoibos. La Troia, ca și la Delphi, templul 
acestuia era înconjurat de dafini. 

144 Îndemn ironic făcut unor tinere femei, odinioară somptuos 
îmbrăcate, dar care acum poartă straie ponosite. 

145 Hephaistos, fiul lui Zeus şi al Herei, zeul focului străluci- 
tor şi cald, e nu fără motiv invocat ca purtător al torței nupțiale. 

146 Cuvîntul „drept“ poate să însemne fie „vertical“, în sens 
fizic, fie “corect”. Poate Hekabe vrea să ia torța deoarece Kasandra 
nu va fi respectat îndeajuns ritualul. 

147 Pluralul „torţele“ pare să indice că prorociţa purta cîte o 
torță în fiecare mină. 

148 Aici. începe vorbirea iambică a Kasandrei. Locul cântecu- 
lui frenetic, nebun, de adineaori, îl ia un discurs rece, lucid. și totuşi 
profetic. 

149 Kasandra numește unirea sa cu Agamemnon „Măritiș', 
precum și Helena numește la fel dezastruoasa ei legătură cu Paris 
(v. 932). 

150 După cum se știe, Kasandra nu-l va ucide cu mîna ei, dar 
va fi cauza indirectă a morţii lui Agamemnon. Profeţiile Kasandrei 
privitoare la năpastele grecilor le întregesc pe cele mai generale 
făcute de Poseidon în prologul tragediei, 

151 Nu vrea să vorbească în amănunt despre cascada de crime 
următoare adulterului Klytaimnestrei. Face totuși aluzie la securea 
cu care vor fi omoriți Agamemnon şi ea însăși, precum și la 
Orestes, care își va ucide mama pentru a-și răzbuna tatăl. Istoria 
tragică a casei lui Atreus, părintele lui Agamemnon și al lui 
Menelaos, a fost o mină de aur poetică vreme de aproape trei 
milenii. 

152 Începînd de aici, Kasandra purcede să demonstreze logic 
că de fapt troienii au fost adevărații învingători. Ei și-au dobîndit o 
faimă slăvită și eternă apărîndu-şi pămîntul țării, familiile și 
prietenii, în timp de hellenii au pătimit din pricina depărtării de 
patrie și familie și n-au' avut parte de cuvenitele funeralii. 
Argumentele Priamidei, adăugate la cunoașterea profeției că majori- 
tatea grecilor vor fi nimiciți pe drumul de întoarcere, sunt puternice. 

153 Epitetele „înţelept“, aici, şi „ilustru“, cu cîteva versuri mai 
sus, îl descriu pe Agamemnon în sens ironic. 

154 Se referă la jertfirea fiicei sale, Iphigeneia. În tragedia lui 
Euripides, închinată acestui eveniment, Klytaimnestra’ își înfruntă 
soțul, spunîndu-i: „Frumos! Îţi pierzi fiica pentr-o dezmăţată! 
Răscumperi, stricăciunea cu prețul cel mai scump!“ (Iphigeneia la 
Aulis, v. 1169-70) 

155 În antichitate se făceau la morminte libații de sînge în 
cinstea și pentru îmblînzirea divinităților infernale. 

156 L. Parmentier deslușeşte în versul acesta o eventuală 
aluzie, foarte voalată, de altfel, la adulterele săvîrşite în toată 
Hellada de nevestele absenţilor. 

157 Leda, soția lui Tyndarcos, regele Spartei, a fost sedusă de 
Zeus, coborît la ea sub înfăţişare de lebădoi. Urmarea a fost că a 
născut cvâdrigemeni: Polydeukes şi Helena, zămisliţi de Zeus 
(semi-zei), iar Kastor şi Klytaimnestra, de Tyndareos (muritori). 
După altă versiune, ambii feciori s-ar fi tras din Zeus, 

158 Incă din poemele homerice, soția lui Odysseus este 
înfățișată ca un model de feminitate virtuoasă şi castă, în contrast 
cu Tyndaridele, firi pasionate și violente. 

159 Dispreţul lui Euripides față de crainici e răspicat și în alte 
drame: Heraklizii, v. 120 şi urm, Rugătoarele, v. 426 și urm, 
Orestes, v. 888 și urm. 

160 Moartea reginei-mame înainte de plecarea spre patrie a 
navelor grecești este prorocită şi de tracul Polymestor la sfîrşitul 
tragediei Hekabe, v.1261 şi urm.: „Apele mării te vor înghiți, cînd 
vei cădea din vîrful catargului... <unde> tu însăţi te vei cățăra... te 
vei preface într-un cîine, într-o cățea cu ochi aprinși ... Şi cînd va fi 
să pieri, mormîntul tău se va chema...Mormîntul Căţelei, un semn 
pentru corăbieri.“ 

161 Kasandra începe să prezică unele din nefericitele întîlniri 
şi popasuri ale eroului la întoarcerea de la Troia, binecunoscute din 
cărțile Odyseii: monștri marini Skylla şi Charibdis (XII, v. 101 și 
urm.); Ciclopii din munții Siciliei (LX); vrăjitoarea Kirke, localizată 
de Euripides în Marea Tyrrheniană (X, v. 233 şi urm.); naufragiul 
(V, v. 313 şi urm.); lotofagii din Tripolitania (IX, v. 83 şi urm. DH 
furtul și sacrificarea vitelor Soarelui, ale căror cărnuri fripte mugeau 

(XII, v. 262 şi urm.), cobortrea în lumea morţilor (XI). Unii 
consideră întreg fragmentul (v. 435-443) interpolat. 

` 162 Bruscă schimbare de ritm; trimetrul trohaic, precipitat, 
convine momentului cînd prorocița vestește groaznicul sfîrşit al lui 
Agamemnon şi al său, 

]63 Se desparte de însemnele sacerdotale înainte de a fi ucisă, 
pentru ca acestea să nu sufere contaminarea (miasma) morții. 

164 Erinyile, la singular Erinýs, unele din cele mai vechi 
figuri ale pantheonului grec, sunt înfăţişate ca ființe înaripate, cu 
şerpi în păr, sau încolăciţi în jurul membrelor, purtînd în mînă torţe 
sau bice şi sălăşluind în Erebos, străfundul Infernului. Misiunea lor 
principală este pedepsirea crimelor, mai ales a paricidului. Ele 
reprimă depăşirea dreptei măsuri, care îl face pe ins să-și uite 
condiția de muritor. Prin Erinyi se exprimă credința într-o ordine 
universală ce trebuie apărată. 

165 Cu excepţia monodiei din prolog, acest discurs (rhésis) e 
singurul loc din dramă unde Hekabe își expune trecutul şi propria 
stare. Altminteri rolul său e mai curînd de a se îngrijora pentru alții 
(Corul, Kasandra, Andromache) și de a da răspunsuri altora (lui 
Talthybios și Helenei). 

166 Uciderea criminală a bătrînului rege de către Neoptolemos 
la altarul domestic al lui Zeus Herkeios (vezi n. 97) e descrisă 
amănunțit de Vergilius în Eneida (II v. 506 și urm.) 

167 O -părere familiară grecilor, exprimată gnomic de nume- 
roşi autori, de la Solon la Euripides. 

168 Invocarea Muzei aminteşte formula de debut a Iliadei, 
Odysseii şi a mai multor imne homerice. 

169 Conform legendei, un meşter din Phokida, Epeios (vezi 
n. 95), a construit faimosul cal de lemn de pin tăiat de pe muntele 
Ida. Odysseus s-a ascuns înăuntrul statuii enorme, laolaltă cu cei 
mai viteji și: încercaţi luptători, în vreme ce restul armatei greceşti 
s-a retras lą Tenedos. Troienii, amăgiţi de acest dar insolit şi 
crezînd că războiul s-a încheiat în favoarea lor, au tras în cetate 
calul, făcînd o spărtură în zidul de apărare. 

170 Excesul de aur de pe harnașamentul calului are aici o 
conotație malignă, şi sinistră. 

171 Vezi n. 108. 

172 Artemis, zeiţa fecioară, hălăduia în mijlocul naturii sălba- 
tice, ocrotind fiarele, sau vînîndu-le. Ca şi fratele său Apollon, în 
timpul războiului a ţinut partea troienilor. 

173 Textual citadela, miezul înalt şi fortificat al unui oraș. Ca 
nume propriu era folosit de poeți în legătură cu sau în loc de Troia. 

174 Pasaj controversat, am tradus urmînd lămurirea lui 
Murray. După decapitarea troienilor la altarele domestice, unde se 
refugiascră ca suplicanţi, femeile, care jeleau după soți, au fost 

violate de greci în singurătatea iatacurilor, casă le nască fii cuceri- 
-torilor. 

175 Neoptolemos, poreclit şi Pyrrhos (Roşcovanul), fiul lui 
Achilleus, s-a avîntat în războiul troian abia după moartea părintelui 
său, dar nici un alt aheu nu l-a întrecut în vitejie; el a fost primul 
care a intrat în Calul de Lemn. La fel de necruţător ca tatăl său, l-a 
masacrat pe venerabilul Priamos, l-a zvîrlit pe Astyanax de pe zidul 
cetăţii, a luat-o captivă pe Andromache, soţia lui Hektor, făcîndu-şi-o 
concubină, a mînuit cuțitul la jertfirea Polyxenei și s-a căsătorit, mai 
tîrziu, cu Hermione, fiica lui Menelaos. 

176 Dialogul liric care începe este compus din versuri frînte; 
în curgerea replicilor, fiecare personaj răspunde la spusele interlocu- 
toarei sale şi totodată își urmăreşte firul propriilor gînduri. Astfel de 
dialoguri sincopate sunt caracteristice mai curînd pentru ultimele 
drame ale lui Euripides. 

177 El a scăpat de la moarte cînd maică-sa, Hekabe, în pofida 
profeției că noul născut va provoca ruina Troiei, refuzînd să fie 
ucis, l-a expus pe muntele lda, unde a fost găsit şi crescut de 
păstori. 

„178 E vorba de troienii răpuşi la picioarele statuii Athenei. 

179 Aluzie la helleni, care acum sunt puternici, dar care vor fi 
nimiciți de zei, aşa cum au prorocit Poseidon şi Kasandra. 

180 Aias, fiul lui Oileus (vezi n. 109) a răpit-o mai devreme 
pe Kasandra de la altarul Athenei; acum amenințarea îi vine din 
partea lui Agamemnon. 

181 Spălarea şi păteala cadavrului — sau barem învelirea lui, 
precum aici — laolaltă cu bocetul ritual făceau parte din îndatoririle 
femeilor casei față de răposat. In perioada arhaică bocetul era 
zgomotos, însoţit de o gesticulație violentă: smulgerea sau tăierea 
părului, brăzdarea obrazului cu unghiile pînă la sînge, lovirea capu- 
lui şi pieptului cu pumnii. 

182 În Hellada, cu deosebire la Atena, unei femei respectabile, 
paznica vetrei, nu i se cuvenea să-și părăsească, decît excepțional, 
casa, şi atunci pentru ceremonii religioase, nuntă, înmormântare etc. 
In unele din dramele sale (Medeia, Herakles, Fenicienele), perso- 
najele -lui Euripides protestează împotriva stării femeii, în contrast 
cu libertatea bărbatului. 

183 Andromache se descne pe sine drept soție (dâmar) a lui 
Neoptolemos, deşi nu.urma să fie decît concubina lui. 

184 În text, pentru noapte e folosit eufemismul „binevoi- 
toarea“ (euphrâne). 

185 Prințesa foloseşte un verb mai crud „merită să fie scuipată 
femeia etc.“ 

186 Unii comentatori au socotit cuvîntarea Andromachei 
exercițiu de retorică pe două teme disparate: corectitudinea compor- 

tamentului femeii şi foloasele respective ale vieţii şi morții. Totuşi, 
în ultima parte, discursul devine patetic, atunci cînd eroina îşi 
exprimă fidelitatea față de Hektor. 

187 Deşi nu a plutit niciodată pe mare, Hekabe, ca şi în 
prologul dramei, este preocupată de corăbii şi de navigație (vezi 
n.39). A 

188 Indemnul Hekabei purcede dintr-o viziune asupra vieții 
mai pragmatică decît aceea a nurorii sale, faimoasă pentru compor- 
tamentul său demn şi reținut. 

189 Pelops, eroul. eponim al Peloponesului, fiul lui Tantalos, 
la rîndul lui fiul lui Zeus, a fost tatăl lui Atreus şi Thyestes, deci 
bunicul lui Agamemnon și Menelaos — în numele cărora vorbește 
crainicul 'Talthybios. 

190 Descrierea inspirată a unor date fizice pentru a stîrni 
emoția este tipică la Euripides şi se întîlnește în mai multe piese. 
lată bunăoară un fragment din despărțirea de copii a Medeii: „Iubite 
mîini şi buze dragi, icoane vii cu chip ales, fiți fericiți, copiii mei... 
O, dulci îmbrăţişări, obraze moi, suflări suave de copii!“ (Medeia, 
v. 1071-75) 

191 Poate este îndreptăţită părerea unora că aici ar fi expri- 
mată o idee centrală a dramei, anume că grecii, presupuşi a fi civi- 
lizaţi, sunt în realitate barbari, şi că adevărații civilizaţi sunt de fapt 
barbarii. Aceasta reprezintă o contestare a unor valori cu care grecii 
se mîndreau de multă vreme. 

192 Vărsarea de sînge, sau neîmplinirea îndatoririlor sacre, se 
credea că sunt urmate inexorabil de năpustirea unui duh răzbunător 
(alâstor) asupra persoanei şi membrilor familiei celui ce păcătuise, 
pe care nu-i slăbeşte nici în Hades. 

193 Frumuseţea. și farmecul ochilor Helenei erau legendare. 

194. Tema acestei ode este distrugerea Troiei de către helleni 
şi trădarea ei de către zei. Corul îşi reamintește întîia nimicire, mai 
veche, a cetăţii, cînd Herakles şi Telamon i-au năruit prin foc puter- 
nicele ziduri. Herakles o mîntuise de ameninţarea unui monstru pe 
Hesione, fiica lui Laomedon, regele Troiei, și, neprimind răsplata 
făgăduită, a pornit o expediţie de pedepsire împotriva troienilor. Pe 
de altă parte, cetatea, care odinioară fusese răsfăţată de divinitate 
prin strămutarea în rîndurile nemuritorilor a doi din fiii lui 
Laomedon — Ganymedes şi Tithonos — acum este uitată atit de 
aceştia, cît şi de zei. Prima strofă şi antistrofă e închinată eroilor 
greci: Telamon, cu fermecătoare trimiteri la cetatea Atena, şi 
Herakles, zugrăvit cum debarcă la rîul Simois în vederea războiului. 
Strofa şi antistrofa următoare evocă plastic cîteva figuri din cercul 
olimpyenilor, nepăsătoare față de soarta. Troiei: Ganymedes, pahar- 
nicul zeilor, în mijlocul cupelor de aur, Aurora cu aripi albe: şi soţul 
ei, Tithonos într-o cvadrigă de aur. 

195 Athena a plantat întîiul măslin sacru pe Akropolis, spune 
mitul, cînd a concurat, laolaltă cu Poseidon, pentru alegerea unui 
patron al cetăţii. 

196. Răsplata promisă de Laomedon era o pereche de cai 
divini primiți drept despăgubire de la Zeus, după ce acesta îi răpise 
fiul, pe Ganymedes. 

197 Zidurile Troiei au fost înălțate de Apollon şi Poseidon 
pentru regele Laomedon (vezi n. 28), care nu le-a recompensat efor- 
tul. Atunci Poseidon a trimis un monstru marin, să-i pustiască ţara, 
şi care ameninţa să-i devoreze fiica, pe Hesione. Herakles a eli- 
berat-o, ucigînd monstrul, dar a fost, la rîndul său, înșelat de rege. 

198 Laomedon, fondatorul Troiei, a avut patru copii: Hesione, 
Priamos, Ganymedes și Tithonos. Ultimii doi (vezi n. 194) au fost 
trecuți printre zei: Ganymedes, iubit pătimaș de Zeus, a fost răpit de 
acesta şi făcut paharnic. în Olympos, iar Tithonos şi-a depășit 
condiţia de muritor în urma nunţii cu Eos, zeiţa zorilor de ziuă. 

199 Eros, fiul Aphroditei, daimonul gingaș şi totodată cumplit 
al dragostei, e făcut aici răspunzător de-a fi aprins pofta lui Zeus 
pentru Ganymedes și a Aurorei pentru Tithonos. 

200 Strămoşul troienilor a construit la poalele muntelui Ida o 
cetate, Dardania, care a devenit parte a Troiei. 

201 Aşa era numită Helena de către duşmanii lui Menelaos, 
troienii. | 

202 Această rugăciune către Zeus, tradițională în formă, este 
nu mai puțin modernă prin cuprins, trimițind la unele doctrine 
filosofice din vremea lui Euripides. Divinitatea care susține 
pământul, identificată aici cu Zeus, este Aithér (Văzduhul), elemen- 
tul primordial la Diogenes din Apollonia. „Nestrămutata lege a 
naturii“ poate să fie o referire la cuvintele lui Herakleitos despre 
lupta și echilibrul contrariilor în natură, iar „raţiunea muritorilor“ o 
referire la Anaxagoras, după care Nous este principiul animator al 
universului. 

203 Un oracol prezisese că venirea lui Paris pe lume va fi 
năpastă pentru troieni, iar Hekabe visase că va da naștere unei torţe, 
care va incendia dintr-o dată Europa şi Asia. De aceea Priamos a 
lepădat noul-născut spre pieire pe muntele Ida, de unde a fost salvat 
şi crescut de păstori. 

204 Vezi n.71. Dacă Paris ar fi ales-o fie pe Athena, fie pe 
Hera, care i-au promis putere militară şi dominație politică, grecii ar 
fi fost acum covîrşiți de troieni. 

205 E vorba, evident, de Aphrodita. 

206 Argumentul că însuși Zeus e robul Aphroditei se află şi la 
alți autori greci. 

207 Paris a fost rănit mortal de una din săgețile otrăvite dle 
lui Philokletes. 

208 În Alexandros, Deiphobos, fratele lui Paris, a fost întrecut 
de acesta la jocuri; simțindu-se umilit că a fost învins de cel ce se 
dăduse drept sclav, a uneltit să-l ucidă. Căsătoria lui intempestivă 
cu Helena, după moartea lui Paris, poate a fost un mod de a se 
răzbuna pe rivalul său. 

209 Soţia lui Zeus era protectoarea cetății Argos (vei n. 47). 

210 Cetate din Pelopones, la sud de Sparta, loc faimos de 
venerare a Aphroditei. 

211 O idee apropiată conţine un fragment nelocalizat din 
opera lui Euripides: „Spiritul nostru este un zeu pe care îl purtăm 
fiecare în noi.“ (Fr. 1007) 

212 Hekabe răstălmăcește aici cuvintele Helenei; aceasta afir- 
mase că puterea care a subjugat-o a fost Aphrodita, nu Paris. 

213 Kastor şi Polydeukes; frații gemeni ai Helenei, ar fi putut 
să-i vină în ajutor, deoarece nu fuseseră încă divinizați. 

214 Prosternarea (proskyneșis) în faţa suveranului sau a zeilor, 
obicei oriental, era o noutate pentru o femeie din Hellada. 

215 Textual: „ființă care merită să fie scuipată“ 

216 O glumă proastă, cam nepotrivită fie și pentru Menelaos; 
una din foarte rarele replici de comedie într-o tragedie attică. 

217 La Troia Zeus avea un templu pe muntele Ida (Iliada, 
VIII, 47 şi XIV, 352). 

218 E vorba de turte sacrificiale avînd forma de lună plină, 
numite chiar luni (selena). i 

219 Puterea nimicitoare a focului ete o imagine ce revine 
obsedant în piesă. 

220 Fiecare femeie din Cor se adresează soțului său mort. În 
lumea eroilor homerici, dar fără îndoială şi mai tîrziu, domnea 
credința că omului, la moarte, îi zbura pe gură, o dată cu ultima 
suflare, sau i se desprindea din rănile sîngerînde, ca un abur, ceea 
ce hellenii numeau éidolon, adică imaginea, copia fără ființă mate- 
rială, dar care păstra conturul răposatului. Acest dublu, de altă 
natură. decît a cărnii destrămate, duh sau chip de umbră, se îndrepta 
spre lumea Nevăzutului (Hâdes). Dar dacă nu i se îndeplineau 
cuvenitele rînduieli funerare, sufletul rătăcea o vreme, fără să-și 
găsească decît anevoie odikna. 

221 Impunătoarele ziduri de piatră de la Mykene, Tiryns şi 
Argos au fost clădite de Ciclopi, vestiți meşteșugari. 

222 Sau Salamina: mica insulă aridă din golful de la Eleusis, 
în apropierea Atenei, era faimoasă pe vremea războiului troian ca 
patrie a Marelui Aias, fiul lui Telamon. 

223 Se referă la Akrokorinthos, citadela oraşului aflat între 
golfurile Saronic și Korinthic. Istmul Korinthului constituia intrarea 
în Pelopones. 

224 Oglinzile, afară de faptul că dovedesc frivolitatea Helenei, 
au, ca și alte obiecte de aur în această piesă, o conotaţie sinistră 
(vezi n.170). În drama Orestes se spune că Helena a adus de la 
Troia sclavi răspunzători de oglinzile și de parfumurile sale. 

225 Unul din districtele din care era alcătuită Sparta. 

226 La Sparta exista un templu al Athenei acoperit cu plăcile 
bronz (Pausanias, III, 17. 2). 

227 După această’ versiune, Akastos, fiul lui Pelias, rege în 
Iolkos, l-a gonit din cetate pe Peleus, bunicul lui Neoptolemos. 

228 Talthybios a împlinit îndatoriri ce reveneau, după datină, 
rudelor mortului, 

229 Toţi editorii şi comentatorii atrag atenţia asupra obscu- 
rității ulimelor două versuri (1071-2) 

230 Ceea ce promitea Astyanax era îndătinat şi de cuviință să 
împlinească un nepot iubitor la stingerea bunicii sale. 

231 Această personalizare a pavezei lui Hektor, ca și cum ar 
fi încă un leş care ar trebui înmormîntat, are un puternic efect 
dramatic. Odysseus este pe drept cuvînt menționat aici ca unul care 
a susținut și pus la cale asasinarea lui Astyanax. 

232 Vezi n. 181. 

233 Faima postumă prin mijlocirea cîntului şi poeziei a fost 
mereu 0 gingașă consolare pentru vechii greci. 

234 Martirizată de năpaste, rămasă fără nici o nădejde și, mai 
grav, înșelată de zei, bătrîna regină vrea să se sinucidă, aruncîndu-se 
în rugul cetăţii. 

235 Din momentul acesta, pînă la sfi rşitul dramei, se cîntă un 
kómmos, adică un dialog liric, între Hekabe și Cor. 

236 ÎL invocă pe Zeus, părintele strămoşului troienilor — 
Dardanos. 

237 Priamos a fost ucis pe treptele unui altar (vezi n. 97 și 
n. 166). 

238 Vezi n. 29. 

239 E vorba de cetatea Theba Hypoplakia, De-sub-Plakos, un 
munte situat în Kilikia, al cărei rege era Eetion, tatăl Andromachei. 
Se admite în general că Plakos și Kilikia lui Eetion se aflau în 
Mysia, la sud de Troada. 

240 Informația referitoare la aruncarea lui Astyanax de pe 
zidul Troiei se află prima oară în Iliada (XXIV, 734), dar e dată 
numai ca prezicere, nu ca fapt împlinit. Euripides stăruie asupra 
tragicului asasinat al copilului în capodopera Troienele, în episodul 
secund și în 6xodos. 

241 Neoptolemos (vezi n. 175) s-a născut şi a fost crescut în 
insula Skyros, una din Sporade, vecină cu Thessalia. Acolo, pentru 
„a evita să participe la războiul Troiei, s-a ascuns Achilleus, deghizat 
în fată, sub numele Pyrrha (Roșcovana), şi a împărtășit timp de 
nouă. ani viața copilelor regelui Lykomedes; pe una din ele, 
Deidameia, a sedus-o ȘI astfel a văzut lumina zilei Neoptolemos 
(Pyrrhos). 

242 Cetatea Pharsalos era aşezată pe un afluent al lui Enipeus, 
el însuşi afluent al lui Peneios, principalul rîu din Thessalia. 

243 Peleus, fiul lui Aiakos, regele myrmidonilor din Thessalia, 
s-a căsătorit cu zeița Thetis, fiica lui Nereus şi a unei Okeanide, 
Doris; din această pereche ilustră s-a născut Achilleus. La nunta lor 
pe muntele Pelion, onorată de prezenţa tuturor zeilor, a aruncat Eris 
(Discordia, Zavistia) mărul cu inscripția „Celei mai frumoase“, care 
a dus la judecata lui Paris şi mai apoi la războiul troian (vezi n. 71). 

244 Acest fecior se numea Molossos, se afirmă în argumentul 
grec al piesei. După alte tradiţii, Andromache ar fi avut mai mulți 
copii. 

245 Fiica lui Menelaos și a Helenei fusese făgăduită de soție: 
lui Orestes; dar tatăl ei, ignorînd făgăduiala, a dat-o lui 
Neoptolemos, pentru a răsplăti serviciile aduse de acesta în războiul 
Troiei. Adesea, în elină, adjectivele derivate din numele de locuri, 
cum aici „spartana“, au conotații depreciative. 

246 Sterilitatea Hermionei este, după cît se pare, invenția lui 
Euripides; alți autori îi atribuie mai multe odrasle. 

247 A venit ca rugătoare (suplicantă), sperînd să fie ocrotită 
de zeiță. Templele, altarele şi alte locuri sacre erau respectate 
îndeobşte ca refugii intangibile. 

248 Andromache consideră sminteală, nebunie, faptul că 
Neoptolemos l-a făcut odinioară răspunzător de moartea tatălui său 
pe Apollon, care în război s-a aflat fățiş și activ de partea troienilor. 
Acum plecase în pelerinaj la Delphi să se împace cu zeul-profet. 

249 Nu e singurul loc în care poetul tragic vorbeşte despre 
iscusinţa femeilor de a ieși din încurcături. lată, de pildă: „Femeile 
sunt pricepute-n şiretlicuri.“ (Iphigeneia în Taurida, v. 1032) 

250 Înălțarea de lamentaţii către cer este unul din locurile 
comune ale tragediei, parodiat adesea de comediografi. 

251 Vezi n. 167. 

252 Începe un moment cînd eroina cîntă o monodie elegiacă, 
unică, în privinţa metrului, din tot teatrul grec. Elegia este caracteri- 
zată, schematic, prin alternanța hexametrului epic (dactilic) cu un 
pentametru, care fac împreună un distih, o scurtă strofă. Distihul 
elegiac, favorabil comunicării tristeţii, era folosit, cu acompaniament 
de flaut, pentru cîntece funebre. Aici se desfășoară un gingaș 
lamento, în care Andromache nu se limitează să plîngă pentru 

moartea lui Hektor, ci exprimă felurite aspecte ale propriei dureri. 
În traducerea acestui fragment (v. 103-116) nu am respectat schema 
metrică a originalului, dar l-am demarcat de versurile anterioare, 
vorbite, printr-o schimbare de ritm. 

253 Vezi n. 38. | 

254 În Iliada, Achilleus, după ce l-a ucis pe Hektor, îi tîrăşte 
cadavrul, legat de carul său, spre lagărul navelor și nu în jurul 
zidurilor. E drept că, la începutul luptei, Hektor, îngrozit de aspectul 
rivalului său, o ia la fugă, şi cei doi războinici, alergînd, dau de trei 
ori ocol cetății. De aici se trage, fără îndoială, confuzia care s-a 
perpetuat pe urmă. În schimb, efectul tragic al versiunii urmate de 
Euripides este mult mai puternic. 

255 În acest cânt inaugural (pârodos), thessalienele din Cor îşi 
exprimă compasiunea față de durerea femeii străine, asiatice, 
barbare, dar fără s-o apere deschis, ci îndemnînd-o la moderație și 
la teamă faţă de mînia Hermionei. 

256 Perifrază pentru Hermione, copila Helenei, care era fiica 
lui Zeus și a Ledei (vezi n. 157). 

257 Afirmația Hermionei din versul acesta pare fără noimă, 
deoarece Corul nu i-a grăit înainte nici un cuvînt; poate din 
antistrofa 2 lipsesc cîteva versuri, în care se făcea aluzie la găteala 
tinerei regine. 

258 Traducerea mot à mot este: „să răspîndeşti... apa lui (sau 
din) Acheloos“. Acest rîu trece prin ţinuturi îndepărtate de locul 
dramei. Dar poeţii greci şi latini folosesc uneori cuvîntul Acheloos, 
în sens general, pentru orice apă curgătoare și limpede. 

259 După Klotz, aici aurul semnifică luxul şi orgoliul asiatic. 

260 Printre perși, dar mai cu seamă în Egipt, căsătoriile inces- 
tuoase nu erau neobișnuite, pînă în vremea romanilor. 

261 Expresie familiară, din limbajul comediei și al prozei, 

262 Ca un şlep la remorca unei corăbii; încă o comparaţie din 
sfera navigaţiei. 

263 O acuză pe Hermione că, în relaţiile cu soţul, este 
încrezută şi disprețuitoare. 

264 Tracia, regiune septentrională față de Hellada, este adesea 
caracterizată de. antici drept „omătoasă“ sau „Cu iarnă grea“ (vezi 
n. 33). 

265. Aluzie la poligamia „barbarilor“. ` 

266 Euripides afirmă nu numai o dată că viața femeii este 
dominată de Eros, concepție care, în această dramă, este ilustrată de 
caracterul Hermionei, de reacțiile şi schimbările sale neaşteptate în 
cursul acțiunii. Dragostea ca boală este o imagine ades întîlnită la 
tragediografi. 

267 -Helena, după unele tradiții, ar fi, avut cel puțin cinci 
bărbaţi. 

268 În al doilea hemistih, Andromache înțelege a spune că 
dragostea este ceva infam, cînd femeile sunt nestăpînite în compor- 
tamentul lor erotic, precum Helena şi Hermione. 

269 Replica este plină de ciudoasă ironie și de ură.. 

270 Ar dori ca Andromache să iasă din „incinta sfîntă““, căci 
doar aşa își pierde inviolabilitatea de rugătoare. 

271 Era procedeul obişnuit de a scoate suplicantul dintr-un 
templu, fără a pîngări cu sîngele acestuia lăcașul. 

272 Scholiastul lămureşte că astfel se fixa în vechime statuia 
de piedestal. 

273 Aluzie, probabil, la Asklepios, fiul lui Apollon şi al 
lapithei Koronis, iscusit vindecător şi taumaturg, venerat ca zeu 
ocrotitor al medicilor ŞI al vracilor. 

274 Şăgeţile “împotriva femeilor fac parte din convenţia 
retorică a dialogului la Euripides, de unde i s-au tras învinuirile de 
misoginism. 

275 În primul stâsimon, alcătuit din două perechi de strofe, 
domină motivul Judecăţii lui Paris, acea obîrşie a relelor, care a dus 
la nimicirea Troiei şi mai apoi la captivitatea (AO ANEI 
(vezi n. 71). 

276 Hermes; vezi n. 24. 

277 Aici totul este cîntat în sens figurat. Hermes nu a mînat 
vreun atelaj cu trei cai, ci el, zeul comunicaţiilor, a călăuzit pînă la 
sălașul păstoresc al lui Paris, pentru concursul de frumuseţe, trei 
zeițe: Hera, Athena şi Aphrodita (vezi n.71). 

278 Referire la ritualul de purificare care consta în 
debarasarea de obiectele mînjite, profanate, prin aruncarea lor peste 
cap. Hekabe trebuia să țină seama de avertismentele prezicătorilor şi 
să arunce peste cap răul, adică să-l extermine pe Paris la naștere. In 
loc de asta, pruncul a fost expus pe Ida (vezi n.177 şi 203). 

279 Dafinul profetic se afla în preajma templului lui Apollon 
(vezi n. 143). 

280 Euripides revine insistent asupra tinereții Hermionei, care 
nu era decît o adolescentă, aflată la vîrsta dintre copil și efeb — 
spune scholiastul'— dar prin asta nu mai puţin plină de răutate. 

281 Aceste versuri (330-332) sunt probabil interpolate şi, ca 
atare, unii editori moderni le suprimă. Încă din antichitate Stobaios 
le cita ca fiind de Menandros, dar nu este exclus ca autorul 
Anthologiei să se fi înșelat, sau ca atît Euripides cît și Menandros 
să fi avut în minte același proverb. 

282 Scholiastul interpretează aici textul pe șleau: „mai bine 
cîteva concubine <rivale> “ etc. | 

283 Din ultima frază Menelaos trebuie să înțeleagă că ura 
fiicei sale nu-l îndreptățește să se acordeze pe aceeași lungime de 
undă cu ea. 

„284 Neoptolemos. 

285 Euripides î îşi va fi adus iarăşi aminte de vreun proverb, în 
care cucerirea Troiei era folosită ca termen de comparaţie pentru o 
acţiune de mare însemnătate ce trebuia înfăptuită 

286 Aşadar, inclusiv Andromachei, subînțelege Atridul. 

287 De la înălțimea stîncii pe care se află palatul lui Priamos. 

288 În textele păstrate scrie, negru pe alb, „ucigașul bărbatului 
meu“, o enormă exagerare retorică: pe Hektor nu l-a ucis 
Neoptolemos, ci tatăl acestuia, Achilleus. 

289 În versurile lui. Euripides se întîlnesc nu rar canine de 
oxymoron, destule că să-l incite pe FA ODA să le parodieze, în 
Acharnienii, de pildă. 

290 În original este folosit, cu o nuanță evidentă de dispreț, 
verbul €rpo, propriu pentru a indica mersul animalelor. 

291 Imagine scoasă din viața păsărilor, ca și în Troienele 
(v. 751) şi în Heraklizii (v. 71-72) etc. 

292 Cu versul acesta începe o violentă invectivă antispartană, 
care i-a făcut pe unii comentatori să exagereze importanța polemicii 
politice a dramei şi să considere Andromache, în totalitate, un 
adevărat pamflet antilaconian. Fără îndoială, aici se pot face 
apropieri de unele evenimente din războiul peloponesiac, consem- 
nate în cărţile lui Thukydides, mai ales de masacrul hiloților, care 
se refugiaseră în templul lui Poseidon de la Tainaron şi pe care 
spartanii, cu promisiuni mincinoase, i-au înduplecat să-şi părăsească 
sacrul azil. 

293 Tema acestui sfâsimon este o meditație discursivă pe tema 
rivalităților generate de dualitate în familie şi în stat. 

294 Cu alte cuvinte, să crească 'laolaltă în familii frați vitregi. 

„295 L. Meridier atrage atenția într-o. notă că problema 'concu- 
binajului preocupa societatea ateniană din anii în care a fost creată 
şi reprezentată drama. 

296 În controversele timpului privitoare la dispersia sau la 
unicitatea puterii în stat, Euripides se declară fățiș pentru aceasta 
din urmă, dezamăgit de competiția dintre facţiuni la Atena, mai aeS 
după moartea lui Perikles. 

297 Comentatorii cred a desluşi aici o aluzie la Peoi pe 
care dramaturgul nu l-ă admirat în chip deosebit, dar a cărui 
guvernare autoritară trebuie să i se fi părut preferabilă luptelor parti- 
zane. p 

298 In clipa de restrişte în care se află, Andromache îl invocă 
pe Hektor cel mort, soțul legiuit, nu pe Neoptolemos. 

299 Vezi n. 243. Răspunzînd chemării nefericitei Andromache, 
Peleus sosește mînat de compasiune, dar mai ales de grija salvării 
lui Molossos, unicul descendent al Aiakizilor. 

300 O adiere de vînt aducător în port — metaforă pentru 
salvare. Aici eroina este asemănată cu o navă primejduită de 
furtună. 

301 Ritualul grecesc poruncea suplicanților să îmbrăţişeze 
genunchii şi să atingă mîna dreaptă și bărbia omului de la care 
cerșeau ocrotire. Dar la „barbari“, comentează scholiastul, era 
interzis robului să atingă bărbia stăpînului;, pe de altă parte, 
Andromache, avînd mîinile legate, oricum n-avea cum să facă 
gestul acesta. 

302 Versul conţine fie o aluzie la crimele din familia 
Pelopizilor (vezi n. 189), fie o figură retorică. 

303 Învinuirile răspicate de Peleus sunt în legătură, probabil, 
cu lipsa de prevedere a lui Menelaos, care a lăsat-o pe Helena 
singură cu Paris şi a plecat, departe, în insula Creta, de dragul unei 
moșteniri; ori tocmai în lipsa lui, seducătorul i-a răpit nevasta. In 
Troienele (v. 943 şi urm.) Helena îl mustră în chip asemănător pe 
Menelaos pentru a fi plecat în călătorie, părăsind-o în tovărășşia lui 
Paris. 

304 Euripides se referă, prin glasul lui Peleus, la legile spar- 
tane privind educaţia sportivă a femeilor, promulgate de Lykurgos. 
La Sparta, îmbrăcămintea fetelor consta din o tunică scurtă, 
neîncinsă şi despicată pînă deasupra genunchilor;. de aceea tinerele 
spartane erau numite, nu fără ironie, phainomerides (cele care îşi 
arată coapsele). Desigur, proiectarea unor realități din secolele isto- 
riei în timpul mitic este un anacronism, cum se mai întîlnesc și 
altele în opera tragicilor greci. 

305 In elină, miastâr, avînd acelaşi înţeles cu alâstor (vezi 
n. 192): spirit rău, geniu malefic sau pur și simplu homicid. 

306 In Iliada, IV, v. 126 şi urm., scrie că Menelaos a fost 
rănit cu o săgeată de Pandaros. Totuşi, o scholie se referă la 
distincția lui Aristarchos între bâllo, a răni prin aruncare, și titrósko, 
a răni cu arme tăioase (prin luptă corp la corp); iar în textul lui 
Euripides e folosit ultimul verb. Deci Menelaos ar fi fost rănit de la 
distanță, fără să fi luptat. 

307 Peleus s-a împotrivit căsătoriei lui Neoptolemos cu 
Hermione, fiica unei femei cu faimă pătată, Helena. 

308 Iphigeneia, copila lui Agamemnon și a Klytaimnestrei, a 
fost sacrificată de tatăl ei la Aulis, pentru a îmblînzi divinitățile 
potrivnice şi a obține vînt pnelnic navigației flotei hellenilor spre 
Troia. 

309 Dezgolirea și arătarea sînului de către femei căzute în 
restriște erau menite să stîrnească milă, iertare etc. Aici însă, gestul 
are, fără îndoială, o finalitate ambiguă. 

310 Aiakos, ai cărui părinți au fost Zeus și Aigina (vezi 
n. 30). 

311 Prin fluviile Nil şi Phasis sunt indicate, la sud și la nord, 
marginile cunoscute ale pămîntului. 

312 Menelaos exagerează retoric. De fapt, Andromache nu a 
avut nici un amestec în uciderea lui Achilleus; o dovedesc 
următoarele două versuri, 655-56, după unii editori, interpolate. 

313 Încă o exagerare în discursul nu lipsit de sofisme al lui 
Menelaos: el nu era rudă de sînge cu Peleus, ci doar prin alianţă. 

314 Autorul relevă însemnătatea relaţiilor interumane în 
educaţie. 

315 Phokos, frate (după unii vitreg) cu Peleus și Telamon, a 
fost ucis în chip viclean de aceştia, drept răzbunare că i-a învins la 
un concurs atlâtic. Apoi tatăl lor, Aiakos, a pedepsit ucigașii, 
exilîndu-i. l 

316 Grecii, după victorie, ridicau pe cîmpul de luptă trofee din 
armele capturate, pe care le atîrnau de trunchiuri de lemn și le 
consacrau lui Zeus. Altminteri, cuvîntul trofeu, trópaion, se trage de 
la tropé, acțiune (în cazul de față a duşmanului) de a se întoarce 
pentru a fugi. 

317 Unii au recunoscut în acest pasaj o critică la atribuirea de 
onoruri demagogului Kleophon, după victoria atenienilor asupra 
spartanilor pe insula Sphakteria. 

318 Apucarea insului de păr și tragerea lui pe jos era un fel 
tipic de a pedepsi sclavii. 

319 S-a susținut că-i vorba fie de Argos, fie de Mantineia, fie 
de altă cetate. În realitate Menelaos invocă un pretext poltron spre a 
evita mînia lui Peleus. 

320 Aluzie la Andromache şi la fiul ei, tocmai salvaţi de 
Peleus. 

321 Aluzie la Marele Achilleus, eroul între eroi. 

322 Această epodă este în întregime un elogiu liric al lui 
Peleus, cu trimiteri la trei faimoase evenimente mitice la care a luat 
parte acest erou: lupta lapithilor cu Centaurii, expediţia corăbiei 
Argo şi primul război împotriva Troiei. 

323 La nunta lui Peirithoos cu Hippodameia, cînd Centaurii, 
beți, au vrut să le violeze gazdelor femeile, a izbucnit o violentă 
luptă între oameni și monştri. La înfringerea Centaurilor au 
contribuit, între alții, Peleus și mai ales eroul național al atenienilor, 
Theseus. 

324 Chemaţi de lason numeroşi eroi s-au îmbarcat pe nava 
Argo şi au călătorit pînă în Kolchida, în Transcaucazia, ca să 
cucerească faimoasa lînă de aur, aflată în puterea lui Aietes, fiul 
Soarelui. După Diodoros din Sicilia, argonauţii erau în număr de 
cincizeci, cu toţii regi sau fii de regi, cei mai străluciți dintre ei 
numindu-se: Iason, Herakles, Kastor, Polydeukes, Telamon, Peleus, 
Orpheus etc. În drumul lor către nord, la intrarea în Marea Neagră 

(vezi n. 51) au trecut, cu ajutorul lui Poseidon, printre Symplegade, 
„două stînci mişcătoare, ieșite din valuri, care, ciocnindu-se între ele, 
zdrobeau toate navele care cutezau să le depășească. Symplegadelc, 
situate una pe coasta asiatică și alta pe coasta europeană, mai erau 
numite și Stîncile Vinete. 

325 Despre campania lui Herakles împotriva lui Laomedon și 
despre întîia distrugere a Troiei, vezi n. 194 şi 198. 

326 Spînzurarea și înjunghierea erau două moduri de sinu- 
cidere tipice ale personajelor din tragedia atică. 

327 Smulgerea părului și laceraţia, rituale curente în perioada 
arhaică, au fost-interzise la Atena de Solon, în jurul anului 600. 

328 Pe lîngă cele pomenite anterior, Hermione enumeră în 
febra disperării şi alte moduri de sinucidere: precipitarea în flăcări 
Sau în mare și retragerea în pădure. A 

329 Se întreabă dacă să se arunce ca suplicantă la genunchii 
rivalei Andromache. 

330 Aluzie la Argo, întîia navă care a trecut piang 
Symplegade (vezi n. 324). 

331 Era ruşinos pentru o-ateniană să stea de vorbă la poarta 
casei; în plus, tinuta Hermionei trebuie să fi fost indecentă, cu 
straiele sfîşiate și răvăşite. 

332 La Dodona, în Epir, se afla un străvechi sanctuar al lui 
Zeus. Acesta se adresa muritorilor prin foşnetele unor stejari sacri, 
interpretate de un colegiu de preoți. După scholiast, Orestes, alungat 
din Argos după matricid, voia să afle de la oracol în care cetate 
urma să locuiască. 

333 Era văr primar cu Hermione. 

334 În Thessalia se află cîmpia cea mai întinsă din Hellada. 

335 Îndeobşte rugătorii sau suplicanții {hikétai) erau indivizi 
vinovaţi de omor sau de altă greşeală gravă, pe care familia și 
cetatea -Îi respingea spre a abate mînia zeilor. Consideraţi dintr-o 
dată făpturi contaminate, ei rătăceau. ţinînd în mînă ramuri de 
măslin, de care. atîrnau fișii de lînă albă, cerşind mila semenilor. 
Uneori suplicanții nu erau .răufăcători, ci oameni năpăstuiți sau 
alungaţi, cărora era cuvenit, în numele pietăţii, să li se asigure 
ajutorul (vezi n. 301). 

336 Cu alte cuvinte, femeia care nu are încă grija progeni- 
turilor. | 

337 Poetul se foloseşte metaforic de cuvintele pat, aşternut, 
pentru femeie. s 

338 Hermione şi Orestes erau rude apropiate, iar Zeus le era 
strămoş (vezi n. 189). 

339 Hera, cea mai vîrstnică din fiicele lui Kronos, sora şi 
soția lui Zeus, era protectoarea căsniciilor, simbol al bucuriilor și 
vicisitudinilor vieţii conjugale. 

340 Adică: Andromache putea să nască bastarzi. 

341 Într-adevăr, înainte de războiul Troiei, Hermione fusese 
promisă lui Orestes de către Menelaos, dar mai apoi o dădu de soție 
lui Neoptolemos. 

342 Orestes, frate cu Iphigeneia şi Elektra, a fost crescut și 
educat în Phokida de unchiul său Strophios. Fiul acestuia, Pylades, 
a devenit prietenul credincios al lui Orestes. Cînd au ajuns la vîrsta 
bărbăției, cei doi veri și prieteni s-au dus în Argos, unde, cu 
ajutorul Elektrei, au ucis-o pe Klytaimnestra și pe amantul ei, 
Aigisthos, răzbunînd asasinarea lui Agamemnon. După matricid, 
Orestes a fost exilat din Argos și, ca atare, pînă la achitarea lui la 
Atena de tribunalul de pe Dealul lui Ares, nu se putea căsători decît 
cel mult cu o rudă. 

343 Orestes a fost urmărit de cumplitele Erinyi, răzbunătoarele 
sîngelui vărsat al mamei sale (vezi n. 164). 

344 Thessalienii erau pasionați crescători de cai şi au avut 'o 
faimoasă cavalerie. | 

345 Recurgerea la limbajul vînătoresc — mai ales imaginea 
năvodului — se întîlnește adesea la tragicii greci. 

346 Aluzie sinistră la uciderea lui Neoptolemos de către 
delphieni, ștîrniți de Orestes și cu complicitatea lui Apollon, despre 
care va fi vorba mai departe. 

347 Privitor la clădirea zidurilor Troiei de către Apollon Şi 
Poseidon pentru Laomedon, tatăl lui Priamos, vezi n. 28. Ulterior, 
aceiași zei, neprimind răsplata cuvenită, au lăsat cetatea la cheremul 
lui Ares, numit aici prin epitetul său Enyalios; cuvîntul se 
tălmăceşie „războinicul“ ȘI derivă din Eny6, zeița sîngeroasă şi 
violentă a activităţilor militare, care trecea drept doica sau fiica sau 
sora lui Ares. 

348 Curs de apă în Troada; vezi n. 67. 

349 Ilos a fost al patrulea rege legendar al Troiei, fiul lui 
Tros; din numele lor derivă cele două denumiri ale cetății, respectiv, 
Ilion, sau Ilios, şi Troia. 

350 În această strofă sunt reamintite asasinarea lui 
Agamemnon la întoarcerea din războiul troian de către 
Klytaimnestra și apoi a acesteia de către Orestes (vezi n. 342); de 
asemenea este subliniat faptul — incredibil pentru Cor — că Orestes a 
săvîrşit matricidul cu învoirea, ba chiar la porunca lui Phoibos, 
exprimate printr-un oracol delphic. 

351 Vezi n. 89. 

352 Nume vechi pentru Delphi, unde, se afla templul oracular 
panhellenic al lui Apollon, ridicat pe locul în care zeul a ucis balau- 
rul Python. Unul din epitetele cele mai cunoscute ale lui Apollon, 
uneori substantivat, este Pythianul. 

353 Reşedinţa Atrizilor, situată în Pelopones, a fost cel mai 
important oraş din aria Mediteranei în mileniul II. Acolo Heinrich 
Schliemann a scos la lumină superbele și uimitoarele vestigii arheo- 
logice atestînd realitatea istorică, nu doar legendară, a lumii: home- 
rice. Adesea poeții greci d ti cuvîntul Argos pentru Mykene sau 
invers. 

354 Însoţitorii lui Neonin au zăbovit la Delphi trei zile 
admirînd frumusețea templului și a celorlalte monumente de artă din 
incinta sacră. 

355 Cu privire la locuitorii Phokidei, vezi n. 95. 

356 Sanctuarul de la Delphi, așezat pe povirnișul muntelui 
Parnassos, era o bucată de teren (rEmenos) în formă de patrulater, 
mărginită de un zid (peribolos) în care se deschideau mai multe 
porți. Cîteva ziduri de susținere au îngăduit alcătuirea unor terase 
legate între ele prin Calea Sacră. Acest drum în formă de V traversa 
incinta, pornind de la poarta de jos pînă la esplanada templului, 
printre monumente votive de tot felul: statui izolate sau grupate şi 
„tezaurele“, mici capele ridicate de cetăţile greceşti, unde erau 
îngrămădite ex-voto-uri publice şi particulare. In cele din urmă, 
străbătînd lunga esplanadă, se ajungea la altarul cel mare şi la 
templul lui Phoibos, care domina povîrnișul de pe înălțimea plat- 
formei sale. 

357 Mai exact spus, proxeni (proxenoi), aceştia erau străini 
într-o cetate şi însărcinați să reprezinte interesele lor naţionale, 
asemenea consulilor de astăzi. 

358 Unele lănci aveau legate la mijloc curele, ataşabile de 
brațul luptătorului, pentru a fi recuperate lesne după lansare. 

359 În textul elin apare numele unui -faimos dans războinic, 
pyrriche. Imaginea nu e lipsită de ironie tragică. 

360 Se pare că exista la Troia un loc numit „saltul lui 
Achilleus“, în amintirea saltului pe care eroul l-a făcut din corabie 
ca să coboare pe solul inamic. 

361 S-a auzit vocea misterioasă, supranaturală, a lui Phoibos. 
La fel, în Bakchantele, v. 1078: . Şi- a răsunat un glas puternic 
prin văzduh, al lui Diónysos, desigur... 

362 A pierit deodată cu mulți dusmani, se înțelege, luptînd 
eroic. 

363 Înţelesul ultimelor versuri este confuz. 

364 Începe o lamentaţie funebră (thrénos) rituală, cântată de 
Peleus și de Cor. 

365 Peleus îşi strigă durerea cetăţii Phthia, rămasă fără rege, 
precum el însuși a rămas fără urmaşi, 

366. Nunta lui Peleus a fost divină, deoarece mireasa lui era o 
zeiță şi la ceremonie au luat parte zeii (vezi n. 243). 

367 Zeița își divulgă identitatea, deoarece, sub masca tragică 
și cum toate rolurile erau jucate numai de bărbaţi, nici sexul perso- 
najului nu putea să fie recunoscut. 

308 Palatul bătrînului Nereus se găsea în adîncul mării; acolo 
hălăduiau preafrumoasele sale fiice, aşezate pe tronuri de aur, 
torcînd, ţesînd şi cântînd. 
~ 369 Pausanias, în Descrierea Helladei, citat de L. Méridier, 
indică locul mormîntyluj în apropierea templului lui Apollon. 
Aducerea eroului răpus întîi la Phthia și apoi mutarea lui la Delphi 
este, după cît se pare, contribuția imaginației dramaturgului. 

370 Molossia era regiunea centrală a muntosului Epir 
(Epeiros), hărăzită să-i primească pe Andromache și pe fiul său, 
numit de mitografi Molossos. 

371 Helenos era fiul lui Priamos şi al Hekabei, fratele geamăn 
al Kasandrei, înzestrat, ca şi sora lui, cu un mare dar profetic. El a 
prezis că Troia nu putea fi cucerită de greci decît cu trei condiții: 
participarea lui Neoptolemos, fiul lui Achilleus, la lupte; folosirea 
săgeților lui Philoktetes; în sfîrşit, deținerea statuii miraculoase a 
Pallas-Athenei, care căzuse din cer (Palladion). ca a fost 
singurul Priamid care a supravieţuit războiului Troiei. 

372 Vezi n. 30. | 

373 Putinţa de a se mişca prin elementul lichid fără să se ude 
era o înzestrare a naturilor divine. 

374 E vorba în realitate de mica insulă din Marea Neagră, 
situată în dreptul gurilor Dunării, numită de grecii vechi Alba 
(Leuke), iar de cei moderni, şi împreună cu ei de noi, Insula Şerpi- 
lor (Phidonisn). În lumina unor tradiţii posthomerice, Thetis a ridicat 
trupul neînsuflețit al lui Achilleus de pe ţărmul troian şi l-a 
strămutat la Leuké, unde eroul a. trăit mai departe o viaţă miste- 
rioasă. Acolo s-ar fi aflat un sanctuar, pe care îl îngrijeau stoluri de 
păsări marine, și un teren pentru exerciţii atletice. Se spune că, 
trecînd pe lîngă insulă, mateloții auzeau în timpul zilei zăngănit de 
arme, iar noaptea clinchete de cupe și cîntece neîntrerupte de ospăț. 
De altfel, printre grecii de pe malurile Mării Negre s-a răspîndit un 
cult al lui Achilleus, dăinuitor pînă. la sfîrşitul antichității. 

375 Un promontoriu pe coasta 'Thessaliei, aproape de Iolkos, 
şi o peşteră omonimă, unde s-a ascuns zeița Thetis, metamorfozată 
în sepie, pentru a evita unirea cu Peleus, tînărul muritor căruia o 
hărăzise Zeus să-i fie nevastă, Totuşi, eroul, sfătuit de centaurul 
Cheiron, a prins-o, Nereida a redevenit zeiță-femeie şi astfel a avut 
loc faimoasa nuntă de pe muntele Pelion (vezi n. 243). 

376 Promontoriul Sepiei ținea de masivul muntelui Pelion. 

377 Peleus mai rosteşte cîteva propoziţii sentenţioase privind 
căsătoria, temă de căpeteme în Andromache. | 

378 Aceste versuri ale Corului se întîlnesc, aproape aidoma, și 
în finalul altor piese de Euripides: Alkestis, Medeia, Bakchantele, 
Helena. Ele au mai degrabă rolul unei formule tradiționale de 
încheiere, adăugată, cred unii, de actori. 


i i HELENA 


379 Mărunta insulă Pharos este situată în faţa locului unde 
Alexandru cel Mare a întemeiat mai apoi, pe coasta Egiptului, 
cetatea care îi poartă 'și astăzi numele. Se ştie că din numele acestei 
insule se trage cuvîntul „far“, deoarece acolo a fost construit în 
epoca elenistică un turn, în vîrful căruia se aprindea noaptea un foc 
puternic pentru a-i călăuzi pe navigatori spre portul Alexandriei. 

380 Teza că revărsările Nilului se datorează topirii zăpezilor, 
presupuse, din zona izvoarelor sale i se atribuie lui Anaxagoras şi a 
fost dragă marilor tragici greci. Iat-o enunțată încă o dată de 
Euripides, în Archelaos (fr. 230 Nauck): „... Nilul, cel mai frumos 
fluviu din lume, se umflă adunînd apele Ethiopiei, țara cu oameni 
negri; la vremea topirii zăpezilor, cînd Soarele străbate în cvadriga 
lui pămîntul...“ “Cît privește „ploile lui Zeus“, se ştie că acesta era 
socotit răspunzător de toate fenomenele meteorologice; între 
numeroasele lui epitete figurează Ombrios și Hyetios, adică ploio- 
sul, aducătorul ploii. 

381 Proteus era în Odysseia (IV) un zeu acvatic, Bătrînul, 
Mării, păstorul turmelor de foci, înzestrat cu darurile profeției şi al 
preschimbării în felurite forme animale sau chiar în elemente (apă, 
foc). În Helena el este înfățișat ca rege al insulei Pharos şi al 
întregului Egipt. De altfel, numele lui pare să fie transcrierea greacă 
a unuia din titlurile faraonului, Pruiti, adică „Sublima Poartă“. 

382 Psamathe (de la psâmathos, nisip), fiica lui Nereus, a fost 
căsătorită-mai întîi cu Aiakos (vezi n. 30), de la care a dobîndit un 
fiu, Phokos. Din căsătoria ei cu Proteus, s-au născut două odrasle: 
Theoklymenos, în tălmăcire  „cel-ce-ascultă-de-divinitate“, şi 
Theonoe, adică „minte divină“ sau „cea-inspirată-de-divinitate“. 

383 Nume feminin calchiat după verbul eido, a vedea, a 
observa etc., desigur în legătură cu facultatea profetică a fecioarei. 

384 Privitor la modul în care se recomandau spectatorilor 
persoanele teatrului antic, vezi n. 367. În versiunea cea mai cunos- 
cută a mitului, preafrumoasa Helena, fiica Ledei, a avut doi părinți, 
unul ii rani ăi. Zeus, adevăratul ei zămislitor, şi altul terestru, 
Tyndareos, regele Spartei (vezi n. 157). Mai apoi, copilă fiind, a 
fost răpită pentru întîia dată de Theseus şi Peirithoos, de la care au 
cucerit-o fraţii ei Dioskorii și au adus-o acasă. Cînd a atins vîrsta 
măritişului, din sumedenie de peţitori l-a ales pe Menelaos, cu care 
a avut o fiică, Hermione. Acesta e momentul răpirii Helenei — pe 

“atunci femeia cea mai frumoasă din lume — de către Paris, cu 
ajutorul Aphroditei (vezi n. 71). Prinţul asiatic vine în Sparta, este 
primit de Menelaos, dar, cînd Atridul e nevoit să plece într-o 
călătorie (vezi n. 303), îi răpeşte nevasta, nu fără consimțămîntul 
acesteia, și-o duce la Ilion. Ajungînd soția luii Paris, troienii refuză 
s-o cedeze ambasadorilor helleni, trimiși să reclame fugara, ȘI 
curînd izbucnește marea confruntare. Conform tradiţiei homerice, 
Helena a trăit într-adevăr la Troia un deceniu, cît a durat răboiul, în 
pofida rezervei suspicioase a troienilor. Se spune că mai tîrziu, în 
noaptea fatală a căderii cetăţii, Menelaos s-a iscat în faţa ei cu sabia 
ridicată, gata s-o ucidă, dar a fost destul ca soția vinovată să i se 
arate pe jumătate goală, ca soţului ultragiat să-i cadă arma din 
mînă. Călătoria lor de întoarcere a fost lipsită de noroc, fiind 
nevoiți să rătăcească opt ani în Mediterana Răsăriteană şi să întîrzie 
în Egipt, unde au fost azvirliţi de un naufragiu. În cele din urmă, 
perechea regală își regăseşte patria şi se instalează pe tronuri la 
Sparta, unde Helena, la fel de frumoasă, devine o paradigmă de 
virtuţi domestice. 

385 Se ştie că Athena s-a născut, gata înarmată, din capul lui 
Zeus, după ce Hermes îi despicase acestuia fruntea cu o secure de 
bronz. 

386 Vezi n. 70 şi n. 71. 

387 Herodotos înregistrează în Istorii (II) o tradiție de la care 
a pornit Euripides cînd a făurit propria versiune a mitului. Conform 
acestei tradiții, Helena nu a ajuns niciodată la Troia; o furtună a 
abătut navele lui Paris în Egipt, unde Proteus, regele. ţării, i-a 
smuls-o răpitorului pe soția lui Menelaos şi a păstrat-o neprihănită 
pentru acesta. Apoi, cînd grecii şi-au trimis la Ilion solii s-o ceară 
stăruitor pe Helena, troienii s-au jurat pe toţi zeii că femeia nu se 
află între zidurile lor: „Căci Priamos n-ar fi fost atît de smintit, şi 
nici celelalte rubedenii din casa lui, încît să vrea să-şi primejduiască 
propria lor fiinţă, copiii lor, însăşi cetatea, numai pentru ca 
Alexandros să trăiască cu Helena.“ (Istorii, II, 120, traducere de 
Felicia Vanţ-Ștei). Însă troienii nu au fost crezuți și astfel aheii s-au 
înverșunat vreme de zece ani să doboare o cetate nevinovată. In 
cele din urmă, după căderea Troiei, cînd Menelaos, navigînd spre 
casă, a fost împins la rîndul lui de o furtună în Egipt, nevasta i-a 
fost înapoiată. Dar marele poet liric Stesichoros din Himera, ante- 
rior lui Herodotos, susține în Palinodia că Proteus a reținut-o pe 
Helena în Ţara Nilului, iar lui Paris i-ar fi lăsat doar un fel de 
fantomă închipuind-o pe fiica Ledei. 

388 O afirmație aproape identică face Apollon în epilogul 
dramei Orestes (v. 1641-42). Cu toate că densitatea locuitorilor în 
Hellada nu era nici pe departe comparabilă cu cea de astăzi, grecii 

se temeau de gravele pericole ce le aduce suprapopularea, 
polyanthropia. 

389 Se spune că Zeus şi fratele său Poseidon au încercat 
amîndoi s-o cucerească pe Thetis, pînă în ziua 'cînd un oracol a 
vestit că Nereida (vezi n. 243) va naşte un fiu mai puternic decit 
părintele său. Atunci marii zei, pentru a evita apariția unui uzurpa- 
tor, n-au mai stăruit şi s-au grăbit s-o mărite cu un muritor. Așa s-a 
întîmplat că Thetis a făcut nuntă cu Peleus şi l-a născut pe 
Achilleus, eroul fără pereche. 

390 Teza că la Troia, în vremea războiului cu grecii, s-a aflat: 
numai un eidolon (un chip, un dublu fantomatic, un simulacru) al 
Helenei este enunțată sumar de Euripides şi în Elektra (v. 1280-83). 

391 Discursul eroinei din prolog, ca și de altfel întreaga 
dramă, decurge întru reabilitarea Helenei. 

392 Teukros, fiul lui Telamon şi al Hesionei, fratele Marelui 
Aias, a fost cel mai iscusit arcaş hellen la Troia. Tatăl său nu l-a 
iertat nicicînd că a lăsat moartea lui Aias nerăzbunată. 

393 Fiul lui lasion şi al Demetrei, zeul averilor, al bogățiilor. 

394 Vezi n. 384. Dar, conform unor mitografi, nu a fost doar 
unul din numeroşii peţitori ai Helenei, ci chiar al patrulea soț al 
acesteia, după Theseus, Menelaos şi Paris. Mai mult, într-o legendă 
mistică, Helena şi Achilleus, după dispariţia lor de pe pămînt, sunt 
înfățișați căsătoriți şi ducînd o viaţă eternă în Insula Şerpilor din 
Marea Neagră, interzisă muritorilor (vezi n. 374). Din unirea lor s-a 
născut un fiu înaripat, Euphorion, care se regăsește ca personaj 
eteric în Faust de Goethe. | 

395 Odysseus a fost'cel care a cîştigat armele și armura 
eroului. Atunci, într-o izbucnire de nebunie, Aias masacrează o 
întreagă turmă de oi, crezînd că sunt Atrizii, după care se sinucide. 
Acest episod este subiectul tragediei Aias de Sophokles. 

396 În această replică, H. Grégoire înțelege să recunoască 
influența lui Anaxagoras — în filosofia căruia nous, mintea, rațiunea, 
spiritul, este principiul celor ce sunt — sau a unui vers celebru de 
poetul comic sicilian Epicharmos: „Spiritul vede și spiritul aude, 
<toate> celelalte sunt surde şi oarbe.“ 

397 În loc de Sparta este numit rîul din Pelopones, pe malul 
căruia se află cetatea; vezi n. 121. 

398 Thestios şi Eurythemis au fost părinții Ledei. 

399 Kastor și Polydeukes, Dioskorii, adică fiii lui Zeus; vezi 
n. 157.. 

400 Cînd au murit, Dioskorii au fost preschimbaţi de Zeus în 
aştri şi mutaţi în cer, alcătuind constelația Gemini, unul din semnele 
zodiacului, în care soarele intră la 21 mai. 

401 În marea insulă Cipru (Kypros) era o cetate numită 
Salamina, al cărei fondator pare să fi fost Teukros. 

402 Sirenele cu cap de femeie şi trup de pasăre, invocate în 
îînguirea Helenei, nu sunt acei monștri marini malefici din Odysseia 
(XII) care vrăjesc cu viersul lor navigatorii,: ci întruchipări cu 
funcții funerare. În lumina speculațiilor eshatologice posterioare 
epopeii, poporul le conşidera divinități ale lumii de dincolo, avînd 
misiunea de a întîmpina sufletele morţilor, de a mîngiia cu muzica 
lor vieţuitorii sau de a intona cîntece minunate pentru cei strămutați, 
după obştescul sfîrşit, în Insulele Fericiţilor. Uneori înseși sufletele 
oamenilor răposați erau reprezentate ca Sirene; de aceea pot fi 
văzute, şi azi, sculptate, pe sarcofage. 

403 În text e folosit cuvîntul 10t6s, pentru fluier. Acesta era 
numele unui soi vegetal din Nordul Africii, căreia grecii îi spuneau 
Libya, cu lemn tare şi întunecat, din care se tăiau fluiere. Prin 
extinderea înțelesului, Jotós era denumit însuşi instrumentul muzical 
făurit din planta amintită. 

404 Trestie și fluier ciobănesc meşteșugit din trestie, trişcă. 

405 Altă formă a numelui Persephonei, regina Infernului 
(vezi n. 85). 

406 Vezi n. 118. 

407 Nimfele, în epopeea Domeni socotite a fi copilele lui 
Zeus, erau divinități de rang secund, care însuflețeau întreaga 
natură, sub înfăţişarea unor încîntătoare, veşnic tinere, fete. Cuvîntul 
elin nymphe se tălmăceşte prin logodnică, mireasă, proaspăt 
căsătorită și, în sens larg, prin fată sau femeie tînără. Naiadelé erau 
nimfele elementului lichid, locuind în izvoare, pîraie, fîntîni, lacuri 
etc. și asigurîndu-le perpetuitatea. 

408 Nimfele erau asociate cu Pan, zeul turmelor şi: păstorilor, 
al pădurii și al vieţii sălbatice, al fertilității — adevărată forță 
cosmică (vezi n. 10). Şi unele și altul făceau parte din cortegiul lui 
Dionysos. 

409 În poemele homerice cuvîntul înseamnă, sii. zeu sau: 
zeiță. Mai tîrziu, după concepţia grecilor, daimon-ul se manifesta ca 
un soi de divinitate inferioară, un spirit ocrotind sau, dimpotrivă, 
asuprind persoane, familii, comunități, locuri etc. Unii filosofi 
susțineau că fiecare om are doi daimoni: unul bun şi unul rău. Aici 
termenul e folosit de Cor cu înţelesul de geniu rău. 

410 Pallas-Athena avea la Sparta, între altele, epitetul 
Chalkioikos, în româneşte „ceea ce locuieşte în Casa de Bronz“ 
(vezi n. 226). 

= 411 In Iliada (V, v. 59 şi urm.) constructorul navelor cu care 
Paris a călătorit pînă în Pelopones a fost Phereklos „ale cărui mîini 
știau să meșterească lucruri minunate“; el era fiul lui Tekton 
(Dulgherul) și nepotul lui Harmon (Ajustorul, Binagiul). După altă 
tradiție, constructorul nu ar fi fost troian, ci grec. 


400 | - 


412 Exagerare poetică, desigur: Aphrodita nu l-a însoțit pe 
Paris în călătorie, doar i-a garantat ajungerea la Sparta şi cucerirea 
Helenei. | 

413 Exista o legendă mai veche spunînd că Helena era fiica 
lui Zeuş şi a Zeiţei Nemesis, întruchiparea răzbunării divine. 
Nemesis încercase să scape de insistențele amoroase ale Părintelui 
Zeilor, luînd înfăţişare de gîscă. Dar Zeus, preschimbat în lebădoi, a 
izbutit s-o cuprindă şi, drept urmare, zeiţa a făcut un ou, pe care l-a 
părăsit. Un păstor, găsindu-l, l-a dus Ledei şi aceasta l-a așezat cu 
grijă într-un sipet. Apoi, cînd a ieşit din ou Helena, regina Spartei a 
declarat că preafrumoasa pruncă este a ei. Euripides este, pare-se, 
cel dintii care afirmă că însăși Leda, după unirea cu Zeus, a rodit 
un ou, sau chiar două, de unde s-au ivit cele două faimoase perechi: 
Helena şi Kastor, Klytaimnestra şi Polydeukes (vezi n. 157). 

414 După ce deplînge moartea soțului său şi a mamei sale, se 
gîndeşte, îngrijorată, la soarta Hermionei. 

415 Vezi n. 382. ` 

416 Soarele (Helios), fratele Aurorei (Eos) şi al Lunii 
(Selene), era închipuit ca un bărbat tînăr de o mare frumusețe, cu 
frunte înconjurată de raze, care străbate cerul într-un car tras de 
patru cai nespus de iuți. 

417.Vezi n. 326 şi 328. 

418 Hera, Athena şi Aphrodita, care şi-au disputat titlul de 
„Cea mai frumoasă“. 

419 Nimfa de pădure Kallistó, care se hotărîse să rămînă 
fecioară — se povesteşte într-o legendă arkadiană — a fost iubită de 
Zeus. Drept pedeapsă, geloasa Hera a transformat-o în ursoaică, nu 
în leoaică. Pînă la urmă Zeus a mutat-o printre stele, metamor- 
fozînd-o încă o dată în constelația Ursa Mare. 
| 420 Pe fiica Titanului Merops, neputînd să-i sufere incompara- 
bila frumuseţe, Artemis a preschimbat-o în cervidee şi a exclus-o 
din alaiul nimfelor sale. 

421 Deci Corul părăseşte orchestra, suie pe scenă şi intră în 
palatul regal. Această plecare temporară (meftastăsis), urmată mai 
apoi de reîntoarcere (epipârodos), se întîmplă cu totul FACEM ORAL în 
tragedia şi comedia eline. 

422 Pelops, fiul lui Tantalos, şi- a cîştigat nevasta, pẹ 
Hippodameia, la o cursă de cvadrige, în care s-a înfruntat cu 
viitorul socru, regele Oinomaos. Cursa s-a desfășurat la Pisa, în 
Elida, iar Pelops a biruit, sabotînd cu ajutorul vizitiului Myrtilos 
carul rivalului, care-nu a supraviețuit înfrîngerii. Din căsătoria 
învingătorului cu Hippodameia s-a născut Atreus şi Thyestes (vezi 
n. 437). 

423 Regiunea sudică din Pelopones, în care se află Sparta; alt 
nume al Laconiei. 

424 Erebos, ce se tălmăceşte întunericul, bezna, era zona din 
lumea subpămînteană pe care trebuiau s-o străbată sufletele ca să 
ajungă în Hades. 

425 Hekate (vezi n. 141), patroana vrăjitoriilor nocturne, 
pîndea trecătorii la răspîntiile drumurilor — latinii o numeau Trivia 
—, frecventa cimitirele și le trimitea muritorilor coșmare. De fapt, 
Hekate a fost o triplă divinitate, fiind identificată: ca zeiţă lunară cu 
Selene, ca zeiţă terestră cu Artemis, ca zeiţă subpămînteană cu 
Persephone. 

426 Helena se gîndeşte probabil la furtuna și naufragiul care 
l-au aruncat pe Menelaos în Egipt. 

427 In tirada următoare, prin glasul Vestitorului, Euripides își 
exprimă, ca și în alte locuri, rezervele față de profeți şi artele 
divinatorii. Aici atacă în mod particular două forme de prezicere a 
viitorului. Ghicitul în flăcările jertfelor (empyromanteia) se practica 
arzînd pe altar părţi ale victimei şi urmărind sfirîitul cărnii, flăcările, 
fumul etc.: o flacără suitoare și statornică era o prevestire bună, una 
zdrențuită şi tremurătoare, dimpotrivă; cînd vârful flăcării arăta spre 
dreapta, anunţa victorie, cînd spre stînga, dezastru. Ghicitul prin 
mijlocirea păsărilor (ornithomanteia) ţinea seama de locul în care se 
isca zburătoarea, de direcţia și felul zborului (în linie dreaptă sau în 
zig-zag, cu sau fără bătăi de aripi) și de ţipete etc. 

428 Kalchas, fiul lui 'Thestor, este faimosul preot, ghicitor în 
semne şi prezicător care a însoțit armata hellenilor în războiul 
troian. 

429 Vezi n. 371. 

430 Vezi n. 112. | 

431 Promontoriul purtind numele marelui erou argian se afla 
undeva pe coasta egipteană. 

432 În Hellada, suplicanţii se refugiau la altarele templelor 
(vezi n. 335). 

433 Vezi n. 382. 

434 Vezi n. 395. 

435 Inţeleptul Nestor, fiul lui Neleus, cel care a vieţuit de-a 
lungul a trei generații și a fost cel mai desăvirșit erou homeric, a 
luat parte, bătrîn fiind, la războiul troian, unde i-a fost ucis feciorul, 
Antilochos. 

436 Exista obiceiul ca la sfîrşitul ceremoniei funebre să se 
cheme de trei ori sufletul mortului, pe numele său, și să 1 se ureze 
un „trai“ fericit sub pămînt. De fiecare dată se adăuga: „Să-ţi fie 
tărîna ușoară!“ 

437 Străbunul lui Menelaos. Iată, schematizată, genealogia 
tragicei familii: Zeus (+ Okeanida Plutó) > Tantalos (+ Pleiada 
Dione) = Pelops (+ Hippodameia) > Atreus (+ Acrope) > 

Agamemnon şi Menelaos. De aceea sunt numiţi aceştia din urmă și 
descendenţii lor uneori Tantalizi, alteori Pelopizi şi mai ales Atrizi. 

438 Theonoe și însoțitoarele sale împlinesc un ritual de purifi- 
care a aerului prin focul și fumul torțelor. 

439 Euripides, care adesea nu măguleşte divinitățile, aici le 
atribuie sentimente omenești, preaomeneşti, în buna tradiție 
homerică. ' i 

440 Helena se gîndeşte fără îndoială la Proteus, pe care, deși e 
mort, îl consideră paznicul şi ocrotitorul ei. 

441 Se pare că anticii au înțeles valoarea catartică a plînsului, 
chiar şi pentru cei mai vajnici eroi. 

442 În tirada proorociţei egiptene Theonoe este formulată, cu 
cîteva decenii înaintea lui Platon, doctrina nemuririi sufletului 
omenesc, care primeşte în „celălalt tărîm“ răsplată sau pedeapsă, 
după cum i-a fost purtarea pe pămînt, Este sigur că Euripides a avut 
știință, -din Istoriile lui Herodotos, și nu numai, despre religia 
egiptenilor, dominată de dogma imortalității. Iat-o exprimată de 
dramaturg şi într-un fragment din Polyidos (fr. 639): „Cine mai ştie 
dacă viața noastră nu e moartea și dacă a muri nu înseamnă a trăi 
în Hades?“ 

443 Tăierea părului, straiele cernite şi laceraţiile erau semrie 
exterioare ale doliului (vezi n. 327). 

444 După o tradiţie, părinții Aphroditei au fost Zeus şi Dione. 
Aceasta era o zeiță din prima generaţie divină, fiind socotită odraslă 
fie a Cerului, fie a Oceanului. Uneori însăși Aphrodita e numită 
Dione. 

` 445 Vezi n. 68. 

446 Vezi n. 110 și 112. 

447 Aşezare de pe coasta insulei Euboia. 

448 Poetul vrea să spună că divinitatea nu poate fi hici măcar 
aproximată în termenii logicii umane; ea se află dincolo de 
consecvenţa logică şi de comandamentele etice. 

449 In acest pasaj pacifist, Corul critică pulsiunile războinice 
ale atenienilor, făcînd poate o aluzie la Alkibiades, care a obținut să 
se voteze în 415 dezastruoasa expediție în Sicilia. 

450 E: folosit, în loc de „helHeni“, cuvîntul care înseamnă 
„urmaşii lui Pelops“, pars pro toto (vezi n. 437). 

451 Închinarea de libaţii (lbationes), adică de prinoase lichide 
(lapte, miere, vin, apă, sînge) era un act sacrificial de căpetenie în 
antichitate. Ele se turnau pe altar, care simboliza masa zeilor, sau 
pe pămînt, în cazul unui cult al divinităților infernale. 

452 Victima trebuia să fie un animal de rasă, viguros, fără 
hibe. 

453 Cîntul următor, atît de frumos, al Corului, avînd o legă- 
tură vagă, totuși subtilă, cu personajul Helenei, este o improvizație 

pe tema patimilor Demetrei și Persephonei. Imnul homeric către 
Demeter povestește atît mitul de căpetenie al marilor zeițe, cît şi 
întemeierea misteriilor eleusine. Persephone, fiica lui Zeus și a 
Demetrei, a fost îndrăgită de Hades. Pe cînd Fata (Kore) culegea 
flori într-o pajişte, pămîntul s-a căscat şi a fost răpită de stăpînul 
Infernului. Vreme dg nouă zile şi nouă nopți a căutat-o zadarnic 
nefericita Mamă, purtînd 0 făclie în fiecare mînă, fără să se atingă 
de ambrozie, fără să se îmbăieze, nici să se gătească. Dar Soarele, 
atotvăzătorul, îi spune adevărul. Zdrobită de durere, Demeter nu se 
mai întoarce în Olympos, ci, luînd înfățișarea unei femei bătrîne, 
vine la Eleusis, unde intră ca doică în slujba regilor locului. Ulterior 
își divulgă, într-o lumină orbitoare, identitatea și le cere gazdelor 
să-i ridice un templu, în care ea însăși îi va învăţa pe oameni ritua- 
lurile sale. Odată construit sanctuarul, Zeița vegetației se retrage 
înăuntru, în timp ce întreg pămîntul este devastat de o secetă 
cumplită. Atunci intervine Zeus, îi cere fratelui său Hades s-o 
elibereze pe Kore şi se ajunge la cunoscuta înțelegere: fiica se va 
întoarce lîngă mamă, dar va petrece în fiecare an patru luni de iarnă 
cu soţul său în Infern. Cele două zeițe se regăsesc, Demeter se 
întoarce între Olympieni şi, iată, pnl se acoperă din nou de 
vegetaţie. 

454 Aici Demeter este identificată de Euripides cu marea zeiță 
frigiană Kybele, numită adesea Muma Zeilor sau Marea Zeiţă 
Mumă. Din Munţii Asiei Mici — vecini cu Troia! — cultul ei s-a 
răspîndit în lumea greacă şi mai tîrziu în cea romană. Mitografii o 
consideră încarnarea soției lui Kronos, Rhea, născătoarea lui Zeus şi 
a altor zei puternici. Kybele, în jurul căreia s-a dezvoltat un impor- 
tant cult orgiastic, era înfățișată în tovărășia unor lei sau într-un car 
tras de aceste feline. 

455 Dionysos, zeul viței-de-vie, al vinului şi al delirului 
mistic, era asociat cultului Kybelei. După O tradiţie, aceasta l-a 
primit în munții Frigiei, l-a purificat și l-a iniţiat în misteriile sale. 
Dar Dionysos era asociat de timpuriu şi cu Demeter, fiind amîndoi 
divinități patetice: „căci pentru oameni, doi sunt zeii cei mai mari: 
zeița Demetra sau Glia, sau cum vrei să-i zici, ea, care-l satură pe 
muritori cu roadele-i uscate; iar celălalt este Di6nysos, fiul Semelei, 
ce-a scornit și tras din struguri băutura umedă și-a dat-o muritorilor 
să-l mîntuie de chinuri“. (Euripides, Bakchantele, v. 274-281.) 

456 Pentru Gorgone vezi n. 2 și 661. Gorg6pis, epitetul 
Pallas-Athenei, se traduce: <zeița> cu privire înspăimîntătoare. Dar 
epitetul poate să fie în legătură cu egida, scutul Athenei, din piele 
de capră, pe care era figurat sau chiar fixat capul Gorgonei. Se știe 
că egida, împreună cu lancea și casca erau atributele de căpetenie 
ale zeiței. 

457 În versiunea lui Euripides, divinitatea sincretică Demeter- 
Rhea-Kybele (vezi n. 454) nu s-a ascuns la Eleusis în Attika, ci s-a 
refugiat pe muntele Ida din Troada. 

458 Iniţial duhuri ocrotitoare ale vegetației, Charitele (Graţiile 
latinilor) au devenit mai apoi prielnice muncilor spiritului şi 
împlinirilor artistice. 

459 Alt nume al Demetrei. l 

460 Cu alte cuvinte: vocea chthoniană a instrumentelor de 
aramă. 

461 In ultima strofă a acestui stásimon se face legătura între 
excursul mitologic anterior şi drama propriu-zisă. Adresîndu-se 
Helenei, Corul îi aminteşte că patima ce i-a indus-o lui Paris, de 
unde s-au tras atîtea năpaste, a fost drept pedeapsă pentru că nu a 
venerat-g cu smerenie pe Magna Mater şi mai ales că nu a luat 
parte „Mă ritualurile mistice nocturne care i se ofereau Demetrei şi 
totódată lui Dionysos. Acesta din urmă este menţionat prin epitetul 
BrOmlos, adică răsunătorul, tunătorul, fremătătorul. În cadrul. ritua- 
lurilor amintite, participanţii se comportau asemenea menadelor 
(vezi n. 123): purtau pe umăr nebrida (haină din piele de căprior), 
țineau în mâini tulpini de narthex (o specie de trestie mediteraneană) 
încununate cu iederă — simboluri ale zeului — şi dansau, pînă la 
extaz, cu părul despletit, în răpăiala -tamburinelor. In ultimele 
versuri, altminteri obscure, Helena e sfătuită să-și lepede încrederea 
exclusivă în sine pentru o mai pioasă cinstire a divinității. 

462 La Tyr şi Sidon, principalele porturi feniciene, erau 
vestite şantiere navale. 

463 Galaneia este o divinitate acvatică personificînd liniștea 
mării după furtună, iar Pontos este personificarea masculină a însăşi 
mării. 

464 Marele erou Perseus, fiul lui Zeus și al argienei Danâe, a 
fost rege în Argos. 

465 Leukippidele, sau fetele lui Leukippos, pe nume Hilara şi 
Phoibe, deși erau făgăduite unor veri, au fost răpite de frații gemeni 
ai Helenei, Kastor și Polydeukes, devenind nevestele acestora. 
Templul Athenei, amintit aici, este cel numit „al zeiţei cu Casa-de- 
Bronz“ (vezi n. 226 şi n. 410), unde Leukippidele erau preutese. 
Hyakinthos a fost un tînăr de o răpitoare frumuseţe, îndrăgit de 
Apollon, care l-a ucis din greşeală la o aruncare a discului și din 
sîngele căruia a făcut să răsară floarea cu același nume. Amintirea 
lui era Cinstită primăvara la Sparta în zilele sărbătorilor numite 
H 'yakínthia. 

466 În strofa aceasta, Euripides se foloseşte de motivul coco- 
rilor, exprimînd sentimentul curgerii anotimpurilor, melancolia 
îndepărtării şi a exilului, motiv ce poate fi urmărit în poezia cultă, 
începînd cu Iliada (MI, 3) pînă la Dante şi mai departe. 

467 Vezi n. 61, 5 

„468 Vînător gigant şi trufaş, de care, se spune în Odysseia, s-a 
îndrăgostit Eos, zeița zorilor de" ziuă. Mergînd împreună în insula 
Delos, pe amantul vinovat de hybris l-a ucis Artemis, din gelozie, 
cu săgețile sale, apoi l-a preschimbat î în astru și l-a rînduit în preaj- 
ma Pleiadelor. Astăzi, în cataloagele Astronomiei, Orion este o 
frumoasă constelație, foarte bogată în stele, din regiunea ecuatorială 
a cetului, vizibilă în. părțile grecești numai iarna. 

469 Fiii lui Tyndareos, Kastor şi Polydeukes (vezi n. 120 şi 
n. 400), năvalnici călăreți și atleți, ajunși nemuritori printre stele, au 
fost veneraţi ca ocrotitori ai navigatorilor şi ai călătorilor pe mare, 
pînă în antichitatea tîrzie. 

470 Vezi n. 28. 

471 Acesta era așezat la pupă și ritma mişcările vislaşilor 
strigînd onomatopee Și mînuind un baston, „ca un șef de orchestră“, 
spune H. Grégoire, iar oamenii le repetau în cor. 

472 Port în golful Argolidei, ieșirea la mare a cetăţii “Argos. 

473 lată, aşadar, nu numai reabilitarea, ba chiar apoteoza fiicei 
lui Zeus. În Laconia a existat un cult al Helenei, confirmat şi de alți 
autori, precum și un cult al Gemenilor lui Zeus, adaugă Euripides. 

474 La extremitatea de sud a pămîntului attic, nu departe de 
Capul Sunion, se află o insulă minusculă, care se numea Helena. 

475 Insulă(e) fabuloasă(e), situată(e) într-un Extrem-Occident 
la fel de fabulos, unde sălăşluiau sufletele eroilor. 

476 Vezi n. 378. 

477 Considerat cel mai vechi oraş din Hellada, clădit de 
Ciclopi (vezi n. 221), Argosul a avut parte de admiraţia perpetuă a 
grecilor, chiar în veacurile de scădere politică, economică și intelec- 
tuală. Leagăn mai întîi al unei misterioase culturi, făurită de pelasgii 
autohtoni, o dată cu invazia aheilor, primul talaz de triburi care 
vorbeau grecește, Argolida, înrîurită de civilizația minoică, a cunos- 
cut cea mai înaltă dezvoltare. Deşi ţinutul nu era prea întins, orașele 
s-au îndesit (Argos, Mykene, Tiryns etc.), strălucind de forță și 
belşug. Dintre Argos şi Mykene, cetăţi adeseori confundate de 
tragicii greci (vezi n. 353), cea mai importantă a fost în vremea 
aheilor, a doua. Oricum, în limba epocii prin „Argos“ nu se înțelege 
numai Argolida din Pelopones, ci de cele mai multe ori însăși 
Hellada, patria tuturor aheilor care s-au unit împotriva Troiei. 

478 Piesele lui Euripides adesea încep cu un monolog intro- 
ductiv, rostit fie de un zeu, care nu mai apare pe scenă, fie de unul 
din personaje. Aici Elektra îşi expune genealogia, reamintind cteva 
din nenorocirile casei Tantalizilor (vezi n. 437), al căror lanţ duce 

direct la matricidul lui Orestes și astfel la schiţarea orizontului sub 
care se va petrece drama. 

419 Obîrşia năpastelor lui Tantalos, fiul lui Zeus şi al 
Okeanidei Plutó, ca şi supliciul său, sunt înfăţişate în mai multe 
feluri. În general era acuzat de trufie: fiind poftit la un ospăț al 
zeilor, ar fi dezvăluit oamenilor secrete divine, sau ar fi furat nectar 
şi ambrozie, ca să le dea muritorilor, sau, după Euripides, ar fi 
jignit zeii cu gură prea slobodă. Oricare i-a fost păcatul, a primit 
osîndă memorabilă. Unii spuneau că a fost aşezat, în Infern sau, 
după autorul Medeii, în aer, sub o stîncă gata să 1 se prăvale peste 
cap, dar care rămînea totuși în echilibru. Alţii spuneau că osînda lui 
Tantalos a fost setea și foamea eternă: scufundat în apă pînă la gît, 
nu izbutea să bea, căci undele se retrăgeau de cîte ori încerca să-și 
înmoaie buzele; la fel, ramuri încărcate cu fructe atîrnau deasupra 
frunţii sale, dar cînd întindea mîna, ramurile se înălțau și nu mai 
putea să ajungă la ele. 

480 Acesta este făcut vinovat în mituri de maledicția care a 
însîngerat, din generaţie în generație, casa regilor de Argos. Pelops 
l-a ucis, prăbuşindu-l în mare, pe fiul lui Hermes, Myrtilos — 
vizitiul lui Oinomaos -— care, trădîndu-şi stăpînul, l-a ajutat 
Pelops să-şi cîştige soția la o sinistră cursă de care (vezi n. 422). In 
clipa morții, Myrtilos a aruncat un blestem năprasnic asupra 
ucigașului şi asupra spiţei lui. Într-adevăr, la un timp după aceea, 
prin lucrarea lui Pan, s-a ńăscut în turmele lui Atreus, feciorul lui 
Pelops, un miel de aur, care avea harul să-i asigure proprietarului 
regalitatea Mykenei. Pan aduce animalul miraculos în cetate, 
stîrnind lăcomia lui Thyestes, care, drept urmare, o seduce pe 
Aerope, nevasta fratelui său, dobîndeşte prin ea mielul, îl prezintă 
poporului şi se proclamă rege. Atunci Zeus, mîniat de nelegiuirile 
lui Thyestes, îi trimite vorbă lui Atreus să-i smulgă fratelui hain 
făgăduinţa că-i va înapoia tronul dacă într-o zi se va inversa sensul 
în care Soarele îşi face cursa pe firmament. Thyestes, necrezînd cu 

putință să se tulbure rînduiala cosmică, făgăduieşte, dar Zeus, 
pentru a-l pedepsi, schimbă drumul Soarelui, silindu-l să răsară în: 
locul unde pînă atunci apunea. Atreus ajunge iarăşi rege, condamnă 
la moarte soţia adulteră şi îşi surghiunește fratele. Mai tîrziu, 
neîndestulat doar cu atîta răzbunare, îl recheamă, amăgindu-l că 
vrea să se împace. Cînd acesta se întoarce în patrie, îi înjunghie pe 
ascuns copiii, îi ciopîrțeşte şi îi serveşte la ospăţul mincinos al 
împăcării. Tatăl, fără să bănuiască grozăvia, înfulecă din carnea 
fiilor, și abia cînd este ghiftuit, Atreus îi arată căpăținile victimelor 
şi îi dezvăluie felul ospăţului. Alungat din nou în surghiun, 
Thyestes, la îndemnul unui oracol, zămisleşte cu propria-i copilă un 
fecior, pe nume Aigisthos, amantul de mai tîrziu al Klytaimnestrei, 

asasinul și uzurpatorul lui Agamemnon, omul exterminat, la rîndul 
lui, de Orestes. 

481 Moira (Soarta, Ursita), ca nume comun, cuvîntul înseam- 
nă parte, de unde partea hărăzită fiecărei vieţi, durata vieţii, soarta. 
Această noţiune, la început impersonală, prinde chip ulterior, 
ajungînd să fie o divinitate încarnînd destinul. Fie că este unică, fie, 
ca la Hesiodos, treime, Moira sau Moirele împart muritorilor binele 
și răul. Ele au aceleaşi rosturi cu Parcele latine, cu Nornele scandi- 
nave și cu Ursitoarele din basmele românești. 

482 Cu privire la amănuntele cumplite din cronica familiei 
asupra cărora Elektra nu stăruie, din sfială, vezi n. 480. 

483 Referire, acoperită, la incestul lui Thyestes cu propria-i 
fiică, din care s-a născut Aigisthos. 

484 Agamemnon a murit asasinat de soţie și cadavrul mutilat 
i-a fost îngropat fără săvîrşirea cuvenitelor rituri. Exista credinţa că 
mortul mutilat, lipsit pentru totdeauna de vlagă, nu va mai fi în 
stare să se răzbune pe ucigaș. 

485 Figura centrală a tragediei Cretanele de Euripides, din 
care s-au păstrat cîteva fragmente. 

486 Klytaimnestra, precum se ştie, şi-a ucis cu spada bărbatul 
la întoarcerea de la Troia, în baie, după ce mai întîi, ca să-i para- 
lizeze mișcările, a aruncat asupră-i un năvod. 

487 Elektra refuză să vorbească: aici despre dragostea adulteră 
a Klytaimnestrei pentru Aigisthos, cît şi despre păcatele lui 
Agamemnon: sacrificarea fiicei sale Iphigeneia la Aulis și aducerea 
în casă, de la Troia, a unei concubine, prințesa Kasandra. 

488 Elektra e ispitită s-o facă, dar nu-i vine a crede că zeul 
poate să fie nedrept. Totuşi acesta îl îndemnase pe Orestes, 
printr-un oracol, să răzbune violent moartea părintelui său, 
legitimînd într-un fel matricidul. În Oresteia, capodopera eschiliană, 
Phoibos e nu numai inspiratorul dublului omor, ci și avocatul 
ucigaşului în faţa tribunalului din Atena. 

489 Complicitatea Elektrei la uciderea lui Aigisthos şi a 
Klytaimnestrei a fost numai de ordin moral. 

490 Obiîrşia nebuniei lui Orestes e arătată a fi chiar în sîngele 
vărsat al mamei, care cheamă răzbunarea Erinyilor (vezi n. 164). 

491 Nu le spune Erinyilor pe nume, ci, pentru a le domoli 
mînia, se foloseşte de eufemisrnul „Eumenidele“, adică „Binevoi- 
toarele“. 

492 Nebunia lui Orestes este intermitentă, între accese putînd 
să vorbească și să acţioneze coerent. 

493 Adunarea democratică a decretat pentru copiii lui 
Agamemnon toate interdicțiile impuse exilaților. Prin acestea se 
obținea izolarea totală a făptaşului şi totodată ferirea concetăţenilor 
de pîngărire. În afara stărilor de război, orice crimă, fie şi inyolun- 


408 


tară, îl prefăcea pe ucigaș într-o fiinţă respingătoare şi primejdioasă 
pentru oricine s-ar fi apropiat de el, deoarece pîngărirea (miasma) 
era molipsitoare. Criminalul era un soi de ciumat, care contami- 
nează tot ce atinge, inclusiv obiectele. 

494 Execuţia colectivă prin lapidare era modul tradițional de 
pedepsire a crimelor abominabile; astfel răspunderea morţii revenea 
tuturor şi nimănui. 

495 Vezi n. 472. 

496 Creșterea Hermionei de către Klytaimnestra se pare că 
este un amănunt inventat de Euripides pentru necesitățile acestei 
drame. | 

497 Aigisthos i-a interzis să se mărite, ca nu cumva să nască 
vreun pretendent la tron. 

498 Prin urmare, consideră că Elektra nu era pătată de crimă 
și nu are cum s-o contamineze. 

499 Aluzie la rolul Aphroditei în stîrnirea pătimaşei dragoste 
reciproce dintre ea și Paris (vezi n. 384). 

500 Helena s-a întors acasă, nevătămată şi plină de bogății, iar 
Menelaos a fost pînă la urmă norocos în aventura lui troiană, în 
comparaţie cu majoritatea eroilor. 

501 Vezi n. 443. | 

502 Argos e numele țării, dar şi al cetății de scaun, distinctă 
de Mykene. Euripides confundă cele două orașe și, cu toate că dă 
"drept loc al dramei Argos-ul, numeşte locuitorii cînd argei, cînd 
mykenieni (vezi n. 477). 

503 Libaţiile tradiționale aduse morților (vezi n. 451). 

504 Era răspîndită credința că sufletele răposaților, mai ales 
ale celor care au fost în viață personalități puternice, sunt capabile 
să influenţeze în bine sau în rău destinele familiei şi uneori ale 
statului. 

505 Corifeul încearcă să pună surdină intrării Corului 
(pârodos), care se petrecea totdeauna cu cîntec şi dans. 

506 Altă traducere a versului, la fel de corectă: „ca un sa 
de gingaş fluiet“ (vezi n. 404). 

507 Loxias e un nume al lui Apollon, din secolul al cincilea, 
folosit de obicei în legătură cu activitățile profetice (vezi n. 89). 
Themis era, după Hesiodos, fiica Cerului (Uranos) şi a Gliei (Gaia); 
personifica ideea de ordine, de lege. După o tradiție urmată de 
poeţii tragici, Themis ar fi fost zeița oracolului de la Delphi înaintea 
lui Apollon, care a înlăturat-o violent, după ce în prealabil ucisese 
şarpele fabulos Python, paznicul sanctuarului. Versurile vor să 
spună că Loxias, cînd emite oracole, prin intermediul Pythiei, 
aşezată pe tripodul de aur, nu mai respectă dreptatea și buna 
rinduială (themis). 

508 Noaptea (NYX) a existat ca divinitate, aici aripată, doar în 
miturile cosmogonice, nu în cult. Erebos, Întunericul cosmic, este 
asociat uneori cu Hades (vezi n..424). În. Theogonia lui Hesiodos, 
„părintele Nopţii și al Întunericului este Chaos, Vidul primordial, 
anterior creației. 

509 Precum victimele însemnate pentru a fi aduse jertfă erau 
inexorabil junghiate, la fel Orestes şi Elektra nu mai aveau scăpare 
din clipa în care Phoibos i-a ales să verse sîngele mamei lor, drept 
răzbunare că le-a ucis părintele. 

510 Ceea ce este drept într-o privinţă poate să fie rău într-alta. 
Pedepsirea Klytaimnestrei, adulteră şi ucigașă, este dreaptă, dar nu 
aşa cum a înțeles s-o facă Orestes care, omorînd-o, s-a acoperit cu 
un păcat de moarte, matricidul. 

511 Somnul (Hypnos) şi Uitarea (Lâthe) sunt divinități pe lista 
hesiodică, de care aici Euripides se folosește doar ca să formuleze 
reflecții asupra puterilor unor noțiuni abstracte. 

512 Cu alte cuvinte, spune Orestes, în lipsa sănătăţii este 
preferabilă iluzia acesteia. 

513 După tradiţie, s-ar fi întors cu o singură navă, dar în 
manuscrisele medievale ale dramei e vorba totuşi de o flotă. 

514 Războiul troian a fost provocat şi purtat de dragul lui 
Menelaos, încît acesta are o mare datorie faţă de Agamemnon și 
urmaşii săi. 

515 Atît Helena cît şi Klytaimnestra și-au trădat bărbaţii. 

#516 Mişcarea rotatorie a ochilor este consemnată adesea ca un 
simptom de tulburare mintală. 

517 Orestes are halucinații vizuale tipice. I se pare că vede 
Erinyile, îndeplinitoarele răzbunării materne, pe care le asmute din 
spate Klytaimnestra. Privitor la aspectul acestora, vezi n. 164. 

518 Misiunea lor era să urmărească multă vreme, ca o haită 
de ogari, criminalii, mai ales pe cei vinovaţi de paricid. 

519 Infernul era tărîmul subteran al morților. Sub acesta se 
afla străfundul îngrozitor numit Tartaros, unde zeii superiori îşi 
aruncau duşmanii biruiți — zei şi aceştia — pe profanatorii şi pe 
uzurpatorii rînduielilor divine. De acolo se năpusteau în lumea celor 
vii Erinyile. 

520 Orestes îi cere unui însoțitor imaginar darul lui Apollon, 
un arc cu bătaie lungă (vezi n. 9). 

521 Adică ar fi făcut unul din gesturile suplicației (vezi 
n. 301). 

522 Asemenea sacrificatorului, care doboară victima înjunghi- 
ind-o la baza gîtului, acolo unde arterele subclaviculare pulsează 
aproape de suprafață. 

523 Ultimele două versuri trimit la faimoasa doctrină a lui 
Protagoras despre subiectivitatea adevărului şi pun în lumină totoda- 
tă forța autosugestiei. 

524 Ceata Eumenidelor este comparată cu un thiasos, cortegiu 
dionysiac (vezi n. 44), iar iureșul lor sinistru cu raznele menadelor 
(vezi n. 123). Dar cîtă deosebire între obsesia pedepsirii a unora şi 
vesela exaltare divină (enthousiasm6s) a celorlalte! Corul invocă 
Eumenidele, în pofida cumpliţeniei lor, şi le roagă să pună capăt 
nebuniei lui Orestes. | 

525 Despre sanctuarul lui Apollon de pe coasta sudică a 
muntelui Parnasos se afirma că se află în mijlocul nu doar al 
Helladei, ci al. întregului pămînt. Cînd Zeus a lansat două acvile, 
una de la răsărit și alta de la apus, ca să descopere centrul lumii, 
păsările s-au întîlnit la Delphi, deasupra buricului (omphal6s) teres- 
tru, reprezentat de o piatră în formă de cupolă; aceasta se păstra în 
âdyton-ul templului, locul în care intrarea profanilor era oprită. 
Concepţia locului ombilical pare să fie orientală, semitică. 

526 Cu privire la duhul răzbunător, vezi n. 192. 

527 Încă din epoca arhaică grecii considerau că bogăţia pe 
nedrept dobîndită nu dăinuiește. Dar ideea că îmbelşugarea, indife- 
rent cum a fost dobîndită, e spulberată pînă la urmă de zei s-a 
răspîndit abia în secolul lui Euripides. Aceasta reprezintă o lărgire a 
conceptului de hybris (vezi n. 40). 

.528 Tantalos, fiul lui Zeus, s-a însoțit cu Dione, fiica lui Atlas 
(vezi n. 437). 

529 Neţinînd seama de salutul corifeului, Menelaos se 
adresează palatului regal din Argos, leagănul familiei, pe care îl 
revede după aproape două decenii. 

530 Cap la extremitatea de sud-est a Laconiei. Çum Menelaos 
și soția lui veneau din Egipt (vezi drama Helena), Capul Malea este 
cel mai apropiat colț al Greciei continentale unde putea să debarce. 

531 Mai multe figuri mitologice au acest nume. Aici, pe 
Menelaos l-a întîmpinat o divinitate marină, înzestrată cu darul 
proorocirii nemincinoase, moştenit de la tatăl său Nereus. 

532 Adică i-a fost și. baia rituală cuvenită morţilor. 

„ 533 De obicei suplicanţii, rugătorii, cînd solicitau protecţia 
oamenilor sau, la altare, a zeilor, ţineau în mînă ramuri de măslin, 
de care atîrnau fîşii de lînă albă. Orestes, care nu era pregătit 
conform ritualului, înainte de orice lămuriri, se aruncă înaintea 
unchiului său, în atitudinea tipică (vezi n. 301 şi n. 335), 
implorîndu-l. 

534 Un vers celebru. Într-un moment de luciditate îşi dă 
seama că tulburările lui mintale își au în sine însuşi cauza — sunt 
endogene, ar spune astăzi psihiatrii. Mai mult, el identifică intelec- 

tul, conştiinţa, din care izvorăsc remușcări chinuitoare, cu boala. Nu 
e de mirare că Menelaos găseşte į obscur răspunsul nepotului său, 

535 În vremurile mai vectii, la cretanii minoici şi la grecii 
mykenieni, morții se înhumau, celor de neam domnesc înălțîndu-li-se 
lăcașuri funebre: somptuoase în formă de stup. Poemele homerice 
cuprind numeroase amănunte asupra obiceiului acesta. Abia mai 
tîrziu a început să se practice incinerarea, în cursul raidurilor 
militare, cînd cei căzuţi nu puteau fi așezați în mormintele familiei, 
şi mai ales ca urmare a invaziei dorienilor. Trupul mortului, după 
spălare rituală, ungere cu untdelemn și îmbrăcare în straie albe,- era 
ars pe rug, iar oasele și cenușa, adunate cu pioasă grijă într-o urnă, 
erau îngropate. Locul mormîntului era însemnat printr-un tumulus 
sau printr-o piatră înaltă. Așadar Orestes aștepta după apusul soare- 
lui — noaptea la greci aparținea zilei următoare — să se stingă de tot 
rugul şi să culeagă rămășițele Klytaimnestrei, pentru a le îngropa în 
dimineața ce sta să vină; atunci i-a izbucnit întiiul paroxism de delir 
halucinator. 

536 Menelaos a înţeles ce divinități alcătuiau terifianta treime, 
dar se fereşte să rostească numele Erinyilor, pentru a nu le trezi 
mînia. 

537 Atridul se înșală, crezînd că Orestes vrea să scape de 
pedeapsă prin sinucidere, o modalitate de ieşire din criză la care se 
gîndesc, în disperare, sau chiar o comit caracterele tragice. 

538 Versul exprimă ideea că relația dintre zei şi oameni e 
asemănătoare celei dintre stăpîni şi sclavi, precum şi ideea 
necunoașterii de către muritori a esenței divinității. 

539 Era răspîndită părerea că zeii sunt adesea zăbavnici, mai 
ales că întîrzie să-i pedepsească pe marii păcătoşi. 

540 In contrast cu Apollon, care întîrzie să-și ajute protejatul, 
Erinyile s-au grăbit să purceadă a-l tortura pentru săvîrşirea matri- 
cidului. 

541 Versul este controversat. Orestes înțelege să spună, 
pasămite, că n-a vrut să-și trădeze tatăl şi să-l lase nerăzbunat. 

542 Un ucigaș, mai cu seamă un paricid, era necurat; orice 
atingere cu el, fie și prin cuvînt sau privire, pîngărea pînă nu 
îndeplinea ritualul purificării. Acesta îl obliga să se așeze ca rugător 
la vatra altcuiva, să fie primit, și gazda să jertfească un purcel de 
lapte, lăsînd să curgă sîngele animalului pe mîinile prihănite. 

543 Refuzul puriticării de către cei din Argos îl silea pe 
Orestes să se exileze. 

544 Palamedes, fiul lui Nauplios, a fost ucis de ahei la Troia, 
în urma unei false acuzaţii de trădare, scornită de Odysseus, căreia 
Agamemnon nu i s-a opus (vezi n. 112). Oiax era fratele lui 
Palamedes. 

„545 Aigisthos, fiul lui Thyestes, amantul Klytaimnestrei şi 
uzurpatorul lui Agamemnon, a fost ucis de Orestes. 

546 l-a purtat grijă părintească la fel ca propriilor fii, Kastor 
și Polydeukes, care de fapt au fost zămisliți de Zeus (vezi n. 157 şi 
400). 

547 În perioada arhaică, inima (thym6s) era considerată sediul 
principiului vieții și izvorul activităţii psihice; despre suflet (psyché) 
începe să se vorbească abia în secolul V. 

548 Faptul că Leda a fost iubită de Părintele Zeilor e socotit a 
fi un titlu de noblețe pentru Tyndareos; de aceea Menelaos îl rea- 
minteşte în scurtul salut. | 

549 Versul conţine ecouri din filosofia contemporană poetului: 
importanța convingerii, nu a constrîngerii, în realizarea de sine a 
„omului înțelept“. 

550 Tyndareos e de părere că fiica lui, Klytaimnestra, ar fi 
trebuit să fi fost judecată ca orice asasin şi pedepsită cu exilul, după 
legea comună. 

551 Bătrînul are opinie corectă: cazurile criminale trebuie să 
fie pedepsite de instanțe legale, nu prin vendetta, care generează un 
lanț de crime şi noi vinovaţi. 

552 Vezi n. 542 şi 543. 

553 În clipa cînd Orestes ridică spada, gata să-şi lovească 
mama, Klytaimnestra cade în genunchi în în faţa lui, își rupe straiul ȘI, 
dezvelindu-și sînul, rostește: „„Opreşte-ţi mîna, fiule, și ruşinează-te, 
copilul meu, de sînul la care de atîtea ori ai adormit şi, suptă, hrana 
laptelui ţi s-a prelins pe buze.“ (Aischylos, Choephorele, v. 896-8.) 

554 Ideea că fătul creşte numai din sămînța tatălui este 
comună cu o teorie fiziologică a lui Anaxagoras. Dar Euripides a 
fost mai degrabă influențat de Aischylos; „Nu mama naşte ceea ce 
se spune că ar fi copilul său, ea doar hrăneşte plodul semănat în ea. 
Cel care naşte e bărbatul, căci el o face să rodească; ea numai 
găzduieşte plodul, ca o străină.pe-un străin, cînd nu îl vatămă 
cumva un zeu.“ (Eumenidele, v. 658 şi urm.) | 

555 Cuvîntul „nuntă“ e folosit aici metaforic, deoarece n-a 
avut loc nici o ceremonie. 

556 Legislația ateniană îngăduia uciderea bărbatului care se 
făcea vinovat de adulter cu soția, mama, sora, fiica sau concubina 
cuiva. Folosind ` verbul „a jertfi“ cînd raportează suprimarea 
Klytaimnestrei, Orestes ar vrea să sugereze că aceasta a fost mai 
degrabă o datorie rituală. 

557 E vorba de un dans sălbatic $i sinistru cu banda 
groaznicelor zeițe. ` 

- 558 După reprobarea Klytaimnestrei, trece la reprobarea lui 
Tyndareos pentru vina de a fi zămislit-o. În oratoria antică, atacul 
făcea parte integrantă din apărare. 

559 Precum se, ştie, în contrast cu Klytaimnestra, Penelope, 
model de virtute, a aşteptat credincioasă timp de două decenii, 
rezistînd la stăruințele numeroşilor peţitori, întoarcerea lui Odysseus, 
iar fiul lor Telemachos n-a avui, prin urmare, de răzbunat vreo 
fărădelege. 

560 Vezi n. 525, 

561 Ultimele versuri, conținînd în termeni abstracți cele spuse 
anterior despre opoziţia Penelope-Klyiaimnestra, sunt un adaos nein- 
spirat, probabil din altă piesă, care umbreşte finalul patetic al 
cuvîntării lui Orestes. 

562 Comentariile amare la adresa femeilor nu lipsesc din 
opera lui Euripides, cu toate că multe dintre caracterele feminine ale 
dramelor sale sunt la fel de înzestrate precum cele masculine, ba 
uneori mai abitir. Pe de altă parte, nici un autor antic nu a pătruns 
cu mai multă fineţe psihologia şi psihopatologia feminină, în opere 
ca Medeia, Elektra, Hekabe, Hippolytos etc. 

563 Participarea Elektrei la matricid a fost numai de ordin 
moral, ca atare, nu putea să fie sancţionată cu pedeapsa capitală. 
Dar, pentru mai mult suspense şi mai mult patetism, dramaturgul 
avea nevoie ca şi sora lui Orestes să fie primejduită; de aceea 
acumulează în discursul lui Tyndareos argumente care să facă even- 
tual cu putință condamnarea la moarte. 

| 564 Agamemnon îi apăruse probabil în vis, stăruind să fie 
răzbunat. 

565 Cum perechea adulteră se află în A Tyndareos le 
cere lui Hades şi Persephonei s-o pedepsească, socotind că acolo au 
curs aceleași criterii de sancționare ca pe pămînt. | 

"566 Altminteri spus, nu un incendiu adevărat, din cele ce sunt 
de resortul zeului focului, ci incendiul care nimiceşte neamul 
Atrizilor. 

567 Bătrînul, care încă deținea puterea suverană la Sparta, îl 
ameninţă pe ginerele său — rege en titre — că-i interzice revenirea în 
cetate. 

568 Orestes vrea să spună că Agamemnon, din solidaritate 

fraternă cu Menelaos, n-a pregetat să comită nedreptăți, ca să-l 
ajute. Doar troienii nu-i greşiseră cu nimic lui Agamemnon şi nu 
erau vinovaţi nici de slăbiciunile Helenci, nici de răpirea acesteia de 
către Paris, Deci Orestes poate să-l ceară lui Menelaos să-l salveze, 
chiar nesocotind dreptatea, în virtutea datoriilor contractate față de 
tatăl său. 
\ 569 Nu este decît o digresiune retorică paralela dintre 
Iphigeneia; cea sacrificată de Agamemnon la Aulis, pentru ca flota 
aheilor să poată naviga pînă în Troada, şi Hermione care, în floarea 
tinereţii, şi-a regăsit părinţii nevătămați. 

570 Vezi n. 497. 

571 Încearcă să-l convingă cu un argument de natură 
emoțională. 

572 Umbrele din Hades (vezi n. 220) puteau să fie evocate 
uneori prin magie, sau se înfiripau de la sine în visele oamenilor, 
înfricoșîndu-i sau/și pedepsindu-i, făcîndu-i să înțeleagă mai bine 
trecutul .şi să prevadă viitorul. Această concepție arhaică, nuanțată 
mai apoi de misterii, orfism și filosofie, se regăseşte fragmentar la 
tragicii greci. Aici, în Orestes, sufletul lui Agamemnon nu se află 
de față, ci personajul titular îi cere lui Menelaos să răspundă 
suplicaţiei sale, ca şi cum i-ar fi adresată de însuși Atridul defunct. 

573 Popor mitic din Thessalia și Pelopones, deseori menționat 
în textele antice, cu Pelasgos erou eponim. Este greu de spus dacă 
pelasgilor le corespunde sau nu o realitate istorică. Incă din secolul 
IV, Ephoros considera că acest nume vag convențional desemna 
străvechi populații prehellenice, asimilate sau izeonite de migrațiile 
grecilor. Pelasgos, fiul Ghei și „întîiul om“, a fost rege în Argos 
înaintea lui Danaos. În pasajul de faţă, epitetul „pelasgic“ vrea să 
sublinieze străvechimea cetăţii Atrizilor. 

574 În ultimele versuri Menelaos vorbește ca un om politic 
încercat, care cunoaşte resorturile emoției populare și se pricepe să 
le folosească. 

575 Marii zeloşi se fac vinovaţi de hybris (vezi n. 40) şi 
divinitatea .nu le încunună cu succese acțiunile. 

576 Vezi n. 316. 

577 Pylades era fiul lui Strophios, regele Phokidei (vezi n. 95) 
şi al unei surori a lui Agamemnon, Anaxibiă. El a fost crescut și 
educat împreună cu vărul: său Orestes, de care l-a legat o prietenie 
devenită emblematică. 

578 Ca şi în alte momente de înalte emoţii ale dramelor lui 
Euripides, are loc o schimbare a ritmului din iambic în trohaic. 
Asemenea scene scrise în tetrametru trohaic, nu mai lungi de o sută 
de versuri, erau debitate în recitativ şi, se pare, cu acompaniament 
muzical. 

579 Formulare ET 

580 Orestes afirmă că dintre ei doi nevasta este cea care 
conduce, că Menelaos n-are bărbătească independență, că este, cum 
se spune, sub papucul Helenei. 

581 În general bravura lui Menelaos este pusă la îndoială, 
dacă nu contestată, în tragedia greacă. 

582 Am tradus acest vers așa cum l-a emendat M.L.West: dōma 
(casă) în loc de soma (corp). 

583 Strophios, căruia Orestes, copil, i-a fost încredințat să-l 
ocrotească în Phokida la vremea uciderii lui Agamemnon. 

584 Scholiastul face supoziţia, nevenficabilă, că versul conține 
o referire la: demagogul atenian Kleophon, care era ţinut răspunzător 

de respingerea unei propuneri spartane de pace cu cîțiva ani înaintea 
reprezentării dramei, și care astfel a prelungit războiul peloponesiac. 

585 Se pare că Orestes are în vedere atît propria-i teamă, cît și 
faima ruşinoasă că ar fi fricos. 

_ 586 Plînsul Elektrei, fiind de rău augur, nu ar impresiona 
favorabil adunarea. l 

587 Asocierea cu o persoană care s-a acoperit de „miasma de 
prihănire în urma unei crime este poluantă, dar aici se exprimă 
părerea că şi rătăcirea minţii pricinuită de vărsarea sîngelui ar fi 
molipsitoare, 

588 Adică, fără să-i fie ruşine că ajută necondiţionat un ucigaș 
de mamă blestemat. 

589 Pînă la Troia, indicată aici prin unul din rîurile locului 
(vezi n. 67). 

590 Vezi n. 480. În această strofă Euripides foloseşte cuvîntul 
Atrizi cu sensul general de „urmaşi ai lui Atreus*. 

591 Se repetă aici, în altă exprimare, paradoxul enunțat mai 
înainte (vezi n. 510). Sensul este: unii oameni socotesc răzbunarea 
lui Orestes bună, cuvenită, dar Corul are părerea contrară. 

592 În text există un oxymoron, care s-ar putea traduce aproxi- 
matiy prin „o fărădelege onorabilă“ sau „0 crimă virtuoasă“ etc. 

593 Vezi n. 309 şi 553. 

“594 Regele Danaos, de baştină din Ţara Nilului, s-a expatriat 
laolaltă cu cele cincizeci de fiice ale sale, Danaidele, ca să scape de 
duşmănia celor cincizeci de fii ai fratelui său, Aigyptos, și s-a 
stabilit în Argos. Dar nepoţii au venit după ei cu intenţii de 
împăcare şi au cerut în căsătorie pe verele lor. Danaos s-a învoit, 
dar în noaptea nunții, sfătuite de acesta, toate miresele, afară de 
una, , şi-au ucis mirii. In urma omorului în masă, Aigyptos l-a 
urmărit pe Danaos într-un proces, care s-a desfăşurat pe o colină 
din Argos, unde a fost convocată pentru ucisi dată adunarea 
cetăţenilor. 

595 Talthybios (vezi n. 131), omul-de PN pes și heraldul lui 
Agamemnon, îl elogiază pe acesta, dar față de Orestes se dovedeşte 
a fi duplicitar și cinic. Dimpotrivă, în Troienele, Euripides îi face 
un portret favorabil. Conform unei tradiții de mai tîrziu, după 
uciderea lui Agamemnon, solul misiunilor dificile l-a ocrotit pe 
Orestes şi l-a ascuns, de teamă să nu-l suprime Aigisthos. 

596 Vezi n. 159. 

597 Diomedes, fiul lui Tydeus, enai strălucitorul erou din 
Iliada, este rege al Argolidei. Euripides l-a adus în povestea lui 
Orestes ca figură marginalä, totuşi surprinzătoare. 

598 Alt oxymoron euripideic. Din nou scholiastul desluşește în 
portretul demagogului descris de Vestitor liniile ateniąnului 
Kleophon (vezi n. 584), atacat şi de Aristophanes în Broaștele. 

599 Ultimele versuri, interpolate, sunt un avertisment împo- 
triva lui Kleophon sau împotriva oricăruia de teapa lui. 

600 Acest vorbitor, antiteza demagogului precedent, este un 
mic agricultor, un răzeș inteligent, incoruptibil şi cu bun simț. 

601 Conferirea de către autoritățile politice a unei cununi, 
uneori de aur, era echivalentul antic al acordării acum a unei 
medalii pentru servicii extraordinare aduse statului. 

602 Cel mai mare curs de apă din Argolida. Ca figură mitică 
era fiul lui Okeanos şi întîiul rege al cetății Argos. Locuitorii aces- 
teia se mîndreau a fi și se numeau adeseori „urmaşii lui Inachos“. 

603 Inachos, Pelasgos și Danaos au fost, în această ordine, 
suverani în Argos. Ca atare, locuitorii ţării sunt numiţi uneori 
Pelasgi, alteori Danaizi, adică descendenți ai lui Danaos. Cu privire 
la regii menționați, vezi mai sus notele 602, 573 şi 594. 

604 Lapidarea pe loc era pedeapsa cea mai umilitoare (vezi 
n. 494). Varianta sinuciderii. pînă la sfîrşitul zilei îi dă lui Orestes 
un răgaz, în care va putea să întreprindă o tentativă de salvare. 

605 Nume vechi pentru Delphi, sediul templului oracular al lui 
Apollon. În epoca istorică, nu Phoibos, ci preoteasa lui, Pythia, se 
aşeza în sanctuarul delphic pe un tripod (de aur), cădea în transă și, 
inspirată de zeu, €ntheos, îşi bolborosea prezicerile confuze, care 
apoi erau elaborate și rînduite în versuri de slujitori sacerdotali 
specializaţi, așa-numiții profeți. 

„606 Începe un k6mmos, cîntec de doliu (vezi n. 327), cu 
elemente rituale arhaice — zgîrierea obrajilor și izbirea capului şi 
pieptului — cum se întîlnesc și în alte dran:e de Euripides, de pildă 
în Andromache şi Troienele din prezentul volum. Editorii sunt 
împărțiți cu privire la acest lamento. Am urmat părerea susținută 
temeinic de M.L.West, care distribuie primele două strofe Corului și 
următoarele cinci Elektrei. 

607 Pelasgia pentru Argos (vezi n. 603). Corul cheamă 
întreaga ţară să ia parte la bocet și să-și reteze părul. 

608 Trebuie să se înțeleagă: copila Demetrei, Kore (vezi 
n. 453). - 

609 Vezi n. 221. 

610 În legătură cu fericirea excesivă ca hybris, care trezește 
invidia zeilor, vezi n. 40. 

611 Ideea precarităţii speranţelor omenești față de atotputerni- 
cia Moirei este exprimată adesea de autorii greci. Vezi versurile 
Corului cu care se încheie dramele Andromache şi Helena. 

612 În această monodie, sora lui Orestes continuă și lărgește 
plîngerea Corului, amintind în limba înaltă a poeziei dezastrele 
întregului neam al Pelopizilor. 

613 Elektra år dori să-şi strige deznădejdea lui Tantalos; 
izvorul blestemului care i-a urmărit, din generaţie în generație, toată 

posteritatea (vazi n. 479). Privitor la mișcarea de rotație a stîncii lui 
Tantalos, încă din antichitate comentatorii au recunoscut influența 
lui Anaxagoras. După acesta, corpurile cereşti erau stînci uriaşe 
rupte din pămînt, care se mențineau pe firmament graţie forţei 
centrifuge. 

614 După ce Pelops a cucerit-o pe Hippodameia, cu ajutorul 
lui Myrtilos (vezi h. 422 și 480), acesta i s-ar fi îndrăgostit de 
nevastă. Pradă geloziei, Pelops și-a omorît prietenul, azvirlindu-l în 
Marea Egeană, pe cînd o traversau într-un atelaj cu cai aripați. 
Geraistos este un cap în partea de sus a insulei Euboia. 

615 Referitor la tragicele întîmplări deplînse în strofele 4-6, 
vezi în continuare n. 480. 

616 Zeița Eris (Giîlceava), care i-a învrăjbit pe fraţii gemeni 
Atreus şi Thyestes, e făcută răspunzătoare de tot ce a urmat să se 
întîmple. În legătură cu schimbarea cursului Soarelui, Euripides 
afirmă aici și în Elektra (v. 727-742) o variantă a mitului conform 
căreia, cîndva, la început, astrul zilei răsărea la apus și apunea la 
răsărit. lar Zeus, ca să-l pedepsească pe sceleratul Thyestes, așa 
cum am amintit (vezi n. 480), a inversat sensul mișcării — de la 
răsărit spre apus —, lăsîndu-l astfel pentru vecie. 

617 Este exprimată ideea că Eos (Aurora) era o zeiță a 
răsăritului și înainte ca soarele să se ivească dimineaţa la est. 

618 Cele șapte Pleiade (vezi n. 61) sunt citate aici pentru stele 
în general, ale căror mișcări au fost modificate o dată cu a Soarelui. 

619 Nu poate fi trecută cu vederea schimbarea lui Orestes, 
drămatică, -de -după condamnarea lui la moarte în adunarea 
cetăţenilor. De unde înainte era un ins speriat, încolțit, chinuit de 
halucinaţii, cerșind mila și ajutorul lui Menelaos, dintr-o dată se 
comportă eroic. Pînă și felul în care cuvîntează este altul: demn, 
hotărît, uneori brusc, autoritar. 

620 Condamnarea lui Orestes a fost votată prin ridicarea 
mâinilor. | 

621 La fel, Admetos îi spune soției muribunde: „Și tuturor 
celor de-aici le cer să mă coboare în sicriu de cedru lîngă tine, cu 
pieptul meu lipit de-al tău, să fim şi-n moarte pururea 
nedespărțiți...““ (Alkestis, v. 365-367). 

622 Autorii tragici indică uneori ficatul drept sediul vieţii, mai 
ales al vieţii emoționale. 

623 În Iphigeneia în Taurida, Pylades apare ca soț al Elektrei. 

624 Pylades se blestemă să nu-i primească, în momentul 
morții, nici glia trupul, nici etherul sufletul, dacă şi-ar trăda 
prietenul. Ideea întoarcerii elementelor la obirșii este comună multor 
filosofi, între care Empedokles, Anaxagoras, Demokritos. Formulări 
asemănătoare se pot citi şi în alte locuri la Euripides: „Îngăduiți 
acum ca glia să acopere acese leşuri, să se întoarcă fiecare element 

de unde-a fost să iasă la lumină: duhul în ether, în glie trupul, căci 
alcătuirea lui nu e de fapt a noastră, el nu este decît lăcașul vieții; 
la urmă trebuie să-l ia înapoi aceea care l-a hrănit.“ (Rugătoarele, 
v. 531-536); „A înapoia pămîntului ceea ce este pămînt. Viaţa e 
secerată ca spicele coapte; aceasta reprezintă o noimă nestrămutată. 
(Fr. 757, Hypsipyle). 

025 Vezi n. 95. l 

626 În antichitate stăpînii își aplicau peceți pe uşile camerelor 
cu provizii, pe lăzi etc., în loc de încuietori. 

627 Cînd o femeie era pe cale să se mute în tărîmul morţilor, 
se spunea, „metaforic vorbind, că va merge să se cunune cu Hades. 

628 În text apare cuvîntul epistătes, adică purtător de grijă, 
intendent de oglinzi şi parfumuri, cum se întîlneau prin haremurile 
asiatice, 

629 Este reprodusă ideea dispreţuitoare că, din fire, barbarii ar 
fi robi, cîtă vreme hellenii liberi. In alte opere Euripides are păreri 
mult mai bune despre sclavi. 

630 Este vorba de ololym6s, un tipăt ritual puternic, scos de 
femei în chipa junghierii victimei la sacrificii sau, în general, cînd o 
divinitate îşi vădeşte prezența, precum și în unele prilejuri de 
explozie emoţională ca naşterea unui copil, cîştigarea unei 
bătălii etc. 

631 Înţelesul ultimului vers este' următorul: în caz că argeii, 
bucuroşi că au văzut-o ucisă pe Helena, vor anula condamnarea lui 
Orestes, atunci vor fi salvaţi cîteşitrei prietenii; în caz contrar, vor 
muri eroic, după ce vor fi incendiat palatul, ca să nu încapă în 
puterea lui Menelaos. 

632 Suveranitatea lui Agamemnon se limita la regatul 
Argolidei. El a condus expediţia la Troia deoarece fratele său fusese 
umilit, iar ceilalți capi ai grecilor l-au urmat deoarece, la pețitul 
Helenei (vezi n. 384), se legaseră printr-un jurămînt să pedepsească 
pe oricine ar fi cutezat s-o răpească. Versiunea că Agamemnon a 
ajuns generalisim prin alegere îi aparţine, se pare, lui Euripides. 

633 Orestes, mai puțin optimist decît Pylades, nu crede că îi 
va fi ridicată osînda, ci că ar trebui să afle un mijloc de a-i 
constrînge pe argei s-o facă. 

634 Hesiodos, în Theogonia, localizează casele Nopţii în 
vecinătatea caselor lui Hades. Aici dramaturgul a avut „probabil în 
vedere doar întunericul morții, 

635 Strophios, tatăl lui Pylades, era rudă cu Agamemnon prin 
căsătorie (vezi n. 577). î 

636 Zeus era străbunul lui-Orestes (vezi n. 437), dar și al lui 
Pylades, nu numai prin maică-sa, sora lui Agamemnon, Ci şi în linie 
masculină: Zeus — Aiakos > Phokos — Krisos — Strophios — 
Pylades. 

637 Dike, zeiţa dreptăţii, e asociată îndeaproape cu Zeus, mai 
ales în invocații. 

638 Dialogul următor este.alcătuit din segmente lirice cîntate, 
pe care le-am redat prin depănarea mai liberă a versurilor, 
predominînd ritmul dactilic, şi din segmente rostite, pe care le-am 
redat strict în ritm iambic. 

639 Uneori, în limba tragediei, omorul este descris cu termeni 
din sfera sacrificiilor rituale. 

640 Elektra se întreabă dacă, fascinaţi de frumuseţea Helenei, 
cei doi tineri răzbunători n-au renunţat s-o ucidă, cum i s-a 
întîmplat lui Menelaos la Troia (vezi n. 384). 

641 În realitate doar vârfurile acestora erau de fier. 

642 Vezi n. 11 şi 203. 

643 Încălţăminte asiatică din“piele de căprioară, un -fel de 
mocasini. 

644 Triglifele erau ornamente ale: templului doric, alcătuite din 
trei caneluri, reproduse la depărtări egale de-a lungul antablamentu- 
lui. La edificiile primitive, de lemn, spaţiile dintre triglife erau 
goale, deci se putea intra sau ieși pe acolo, escaladînd zidul. 
Ulterior, la templele de piatră, aceste spaţii au fost astupate cu dale 
șlefuite sau sculptate, numite metope. Alternanţa de metope şi 
triglife constituie friza dorică. 

645 Marele fluviu care, în concepția antică, înconjură pămîn- 
tul, numit mai tîrziu Marea Exterioară (Oceanul Atlantic). Taurul 
este imaginea simbolică a fluviilor, exprimînd puterea lor fecunda- 
toare. | 
646 Era numele unei emoţionante melodii tradiționale 
compusă în modul frigian şi în registru înalt, care se executa uneori 
cu acompaniament de fluier. 

647 În poemele epice tara lui Dardanos, Troia, este numită 
eúpolos, bogată în cai, şi troienii hippâdamoi, domesticitori de cai. 
Privitor la Ganymedes, concubinul lui Zeus, vezi notele 194 şi 198. 

648 Ailinon este un țipăt plîngător de origine probabil orien- 
ială. Unii îl pun în legătură cu Linos, un aed legendar, maestrul lui 
Orpheus. O plingere, un bocet funebru la moartea unui erou, avînd 
refrenul ailinon, se numea cîntul lui Linos. Dar alteori acest țipăt 
urma unui imn triumfal în cinstea lui Apollon. 

649 Îndeobşte fiul lui Laertes nu este înfățișat favorabil de 
Euripides. 

650 În Iliada rănește mai multi luptători cu săgețile sale. 

651 Suveranii Egiptului, Asiriei și Persiei în reprezentările 
figurative sunt însoțiți adesea de sclavi care le fac vînt. Penele 
evantaielor luxoase din Orient erau de păun șau de struț. 

652 Am amintit mai înainte disprețul hellenilor față de 
frigieni. Mulţi sclavi de-ai lor veneau din Frigia. | 

653 Puternica zeiţă a pămîntului, Kybele, Magna mater (vezi 
n. 454) era venerată sub diferite nume prin munții Anatoliei. 

654 Textul se referă probabil la o suliță ataşabilă de braţul 
aruncătorului (vezi n. 358). 

655 Sens obscur. Să fie confuzie cy coiful lui Hektor, despre 
care în Iliada (XI, 353) se spune că este făurit din trei straturi de 
material? 

656 Adică la porţile Troiei. 

657 Thyrsul era o bîtă lungă cu virf de fier din recuzita 
bakchantelor (vezi n. 87 și n. 123), o adevărată lance, înconjurată 
de iederă, foi de viţă şi panglici, slujind ca simbol al lui Dionysos, 
ca toiag al iniţiaților şi ca armă; iedera şi vița-de-vie erau plante 
consacrate zeului. 

658 Schimbare de ritm; revine tetrametrul trohaic (vezi 
n. 578). 

659 Vezi n. 214. À 

660 Pentru a putea fi ucisă de trei ori. 

661 Gorgona, la singular, se spune de obicei pentru Medusa, 
una din terifiantele iazme (vezi n. 2), ucisă de Perseus. 

662 Textul se referă mai degrabă la frica înnăscută a frigianu- 
lui, decît la faptul că ar. fi eunuc, cum erau camerierii haremurilor 
din Orient. 

663 Această strofă răspunde celei de dinaintea intrării sclavu- 
lui frigian (v. 1353-1365). Regula este ca strofa să fie urmată 
imediat de antistrofă; aici, în mod excepțional, se atlă departe una 
de alta. Unii editori distribuie versurile acestor două cîntece între 
mai multe voci din Cor. 

664 Vezi n. 480. ` 

665 In secvența următoare rolurile Hermionei şi al lui Pylades 
erau interpretate de figuranți. 

666 Versul trebuie înțeles precum urmează: „Vei cuteza să 
foloseşti vasele lustrale înainte de a aduce jertfe, ca rege şi preot, 
spre folosul cetății?“ Aceste vase, care slujeau la spălarea pe miini 
la începutul ceremoniei, ar fi fost spurcate de un om pătat cu 
sîngele altor crime. 

667 Sunt fericiţi că au mame vrednice de respect. 

668 „Acum se înfățișează <spectatorului> un tablou cu patru 
nivele, unic în drama antică: Corul în orchestra; Menelaos și 
oamenii lui, în ordine de bătaie, <pe scenă> în fața clădirii; conspi- 
ratorii cu spade şi; torţe pe acoperiş de o parte şi de alta a 
Hermionei; şi cele două zeități superbe deasupra tuturor. Probabil 
aproximativ patruzeci de persoane cu totul“ (M.L.West). 

669 Joc de cuvinte ințraductibil. Forma Zén, care desemnează 
aici pe Zeus, este apropiată de infinitivul zén, a trăi (H.Weil). 

670 Vezi n. 469. 

671 Vezi n. 388. Cît privește îndemnul făcut lui Menelaos de 
a-şi lua altă nevastă, se pare că acesta nu l-a urmat vreodată. După. 
majoritatea tradițiilor, Helena a trăit încă mult şi bine pe pămînt 
alături de fiul lui Atreus. 

_672 Zeul îi poruncește lui Orestes să petreacă exilat vreme de 
un an în sudul Arkadiei, pe solul Parrhasiei, din inima 
Peloponesului, unde se afla în perioada istorică un oraș Orestheion 
sau Oresthasion; asemănarea numelui acestuia cu al lui Orestes a 
dat naştere legendei că fiul lui Agamemnon a trăit acolo. Euripides 
o aminteşte și în epilogul tragediei Elektra (v. 1273-1275). 

673 Judecarea lui Orestes pentru matricid la Atena, pe Colina 
lui Ares (Areios pâgos) este cunoscută din Eumenidele de Eschil; 
acolo instanţa nu e alcătuită din zei, cum sugerează Euripides, ci 
din fruntași atenieni — areopagiţii — abilitați să decidă prin vot în 
cazurile de omor. 

674 Neoptolemos, fiul lui Achilleus, îl acuza pe Apollon că 
l-a ajutat pe Paris să-i ucidă tatăl, Mergînd la Delphi să-i ceară 
zeului compensare pentru pierderea suferită, cu alte cuvinte făcîndu-se 
vinovat de hybris, el a fost ucis de delphieni (vezi tragedia 
Andromache). 

675 Sparta este considerată a fi zestrea Helenei, al cărei tată, 
Tyndareos, domnea încă acolo. 

676 Unii au desluşit aici o aluzie pacifistă, într-un moment 
cînd la Atena erau înregistrate dureros calamitățile războiului pelo- 
ponesiac, care dura de peste douăzeci de ani. 

677 Hebe, personificarea tinereţii, fiica lui Zeus şi a Herei, 
îndeplinește în augusta familie divină rolul de fată în casă. După 
apoteoza lui Herakles, zeii l-au căsătorit cu Hebe, aceasta 
simbolizînd dobîndirea de către erou a tinereţii veşnice, în universul 
nemuritorilor. 

678 Invocarea zeiţei victoriei cu aripi rapide (Nike) se mai 
găsește, identică, în finalul dramelor Iphigeneia în Taurida și 
Fenicienele. Ea reprezintă un adaos al actorilor sau al scribilor şi 
conține o aluzie străvezie: se știe că poetul victorios la concursurile 
tragice era încoronat cu frunze de iederă în teatru. * 


HERAKLIZII 


679 Micul oraş din Attika, aflat cam la 30 km. de Atena, și 
demos-ul (cantonul) omonim erau faimoase în antichitate doar 
pentru două evenimente, unul mitic şi altul istoric. În cîmpia 
Marathonului a capturat Theseus, eroul rege al Atenei, un taur 
pustiitor, care sufla foc pe nări, și tot acolo au cîștigat atenienii, 
conduşi de Miltiades, în anul 490, memorabila victorie. împotriva 
perșilor. 

680 Piaţa publică (agorâ), în care se întrunea adunarea poporu- 
lui (ekklesîa) şi, totodată, se ţinea tîrgul cetăţii, era considerată 
sacră de greci și, ca atare, avea nevoie de protecția divinității. Lui 
«Zeus Agoraios, adică ocrotitorul adunării populare, i se închinau 
temple și altare tocmai în piaţă. 

681 Vezi n. 335. 

682 Amphitryon, fiul lui Alkaios Perseidul, a fost soţul 
Alkmenei, fiica lui Elektrion. De aceasta s-a îndrăgostit Zeus, dar 
femeia s-a dovedit a fi atît de fidelă căsniciei, încît mai-marele 
Olympului a fost nevoit să îmbrace înfățișarea soțului legitim pentru 
a se uni cu ea. Din apropierea lor s-a născut semizeul Herakles; 
concomitent, Alkmene i-a dăruit și adevăratului soț un fiu, Iphikles. 
Pe-jumătate-frații au crescut şi s-au desăvîrşit împreună prin grija 
exemplară a lui Amphitryon. Mai târziu, din Iphikles și 
Automedusa, a văzut lumina zilei Iolaos. Aşadar acesta din urmă 
era pentru Herakles nepot de frate vitreg. 

'683 Monologul introductiv al lui lolaos începe setea ȘI 
moralizator. 

684 Vezi n. 477 şi 502. 

685 Iolaos a fost tovarășul de arme credincios al unchiului 
său, dar l-a ajutat mai ales în două din „muncile“ sale: în lupta 
împotriva hydrei din Lema (dînd foc pădurii din jurul locului 
încleștării şi furnizîndu-i eroului trunchiuri de copaci, transformați 
în tăciuni, cu care să ardă capetele renăscătoare ale balaurului) și în 
confruntarea cu gigantul Kyknos, fiul lui Ares. În legătură cu 
apoteoza lui Herakles, după versiunea cea mai cunoscută, acesta, 
căznit de tunica impregnată cu sîngele coroziv al lui Nessos, s-a 
urcat- în virful muntelui thessalian Oita, unde a clădit un rug 
grandios, pe care s-a instalat. În vreme ce, aprins la porunca lui, 

gul se învîlvorase, un tunet bubui năprashic şi fiul Alkmenei fu 
ridicat într-un nor la cer. Acolo făcu pace cu Hera, pînă atunci 
duşmana lui neiertătoare, şi primi de soție pe Hebe, veșnica Tinerețe 
(vezi n. 677). În multe -culturi tradiționale, moartea prin combustie 
sau prin fulgerare garantează sau barem simbolizează nemurirea. 

686 Eurystheus, rege în Mykene sau/şi în Tiryns, fiul lui 
Sthenelos, era văr primar cu Amphitryon şi cu Alkmene. Herakles 
s-a aflat multă vreme în slujba fiorosului rege şi a fost nevoit să 
împlinească pentru el cele douăsprezece faimoase „munci“. Pricina 
acestei aserviri a fost un şiretlic al Herei. In preajma nașterii lui 
Herakles, Zeus proclamaşe că primul urmaș al lui Perseus” care va 
vedea lumina zilei era destinat să fie suveranul Mykenei. Dar Hera, 
fierbînd de gelozie, i-a oprit Alkmenei durerile facerii și a grăbit-o 
să nască mai întîi, cu toate că prematur, pe Nikippe, nevasta lui 
Sthenelos. Aşa a ajuns becisnicul, neîmplinitul Eurystheus să-l țină 
în robie pe marele erou și să-i asuprească, după dispariția lui de pe 
pămînt, copiii. 

687 Pămîntul limitrof la care face aluzie textul era Tetrapolis, 
o confederație de patru cetăți, aflată sub jurisdicția Atenei: Oinoe, 
Marathon, Probalinthos şi Trikorythos. 

688 Regii Akamas și Demophon, fiii lui Theseus, au obţinut 
suveranitatea prin tragere la sorți, deoarece, conform tradiţiei, 
urmată de Euripides şi în Rugătoarele, Atena era în vechime o 
monarhie constituţională, oarecum democratică. 

689 Basileul Atenei, Pandion, a fost părintele lui Aigeus, al 
cărui fiu a fost Theseus. Aici este doar menționată înrudirea dintre 
Theseizi și Heraklizi; aceasta va fi lămurită ceva mai departe, la 
v. 208 şi urm. 

690 Vezi n. 182. 

691 Fiul lui Herakles cu Deianeira, căruia dramaturgul îi 
atribuje o poziție proeminentă în salvarea familjei. Conform legen- 
dei, Hyllos se va afla mai tîrziu în fruntea expediției militare, 
cunoscută ca „intoarcerea Heraklizilor“* în Pelopones, corespun- 
zătoare în plan istoric invaziei triburilor doriene. 

692 Heraldul se numește Kopreus în Iliada (XV, 639) şi are 
misiunea să-i comunice lui Herakles poruncile stăpînului său, 
Eurystheus. 

693 Despre lapidare, ca pedeapsă umilitoare, vezi n. 494. 

694 Vechii locuitori ai Atenei credeau că sunt autohtoni 
(autchtones), răsăriţi din însuşi pămîntul attic, neamestecați prin 
imigrări sau invazii. Conform tradiției mitice, străbunii fondatori ai 
cetății, Kekrops și Erichthonios, de pildă, au fost născuţi de Glie. 

695 Parastâtai erau doi membri ai corului, ajutoarele corifeu- 
lui, care stăteau alături de acesta, de obicei la dreapta şi la 
stînga lui. 

696 Tetrapolis; vezi n. 687. 

697 Vezi n. 110. 

698 Exista la greci oarecare desconsiderare, care mai stăruie şi 
azi, a celor de pe continent și din marile orașe față de insulari. 

699 Din nou este confundată Mykene cu Argos (vezi n. 477), 
aceste cetăţi fiind geografic foarte apropiate. 

700 Demophon și Akamas, fiii lui Theseus şi ai cretanei 
Phaidra, au luat parte la războiul troian, în fruntea contingentului 
attic, iar după moartea tatălui lor şi-au împărțit regalitatea în Atena. 

701 Akamas este un personaj nevorbitor în Heraklizii. 

702 Este vorba de vatra sacrificială (eschâra), pe care erau 
arse bucăţile din carnea victimei rezervate divinității; nu trebuie 
confundată cu altarul propriu-zis, de piatră. 

703 Condamnarea (sau achitarea) prin votare se făcea 
depunîndu-se cîte o pietricea cubică într-o urmă. 

704 Textual: fără să. fi recurs la <fierul> chalybdian. 
Chalyb(d)ii erau un neam de sciți din Armenia, neîntrecuți în prelu- 
crarea fierului şi faimoși ca inventatori ai oţelului. 

705 Menţionarea obiceiului atenienilor de a-i apăra pe asupriţi 
era un t6pos la tragicii elini. 

706 Formulă de trecere de la un discurs la cel opus, în care 
corifeul se întemeiază pe isegoria, libertatea cuvîntului pentru 
fiecare, despre care Demosthenes spunea că ar fi fost introdusă în 
Atena de însuși Theseus. 
| 707 În cuvîntarea de răspuns Iolaos răstoarnă, unul după altul, 
argumentele Crainicului, în buna tradiţie retorică a veacului V. 

708 Legenda spune că Heraklizii, după moartea părintelui lor, 
s-au refugiat mai întîi la regele Keyx din Trachis, în Thessalia, de 
unde au fost siliți să plece, în urma cererii de extrădare a lui 
Eurystheus. Prin Cuvîntul Achaia, în vremea eroilor, erau numite 
regiunile locuite de: Ahei. Aici Euripides se gîndeşte, după cît se 
pare, la Achaia thessaliană. 

709 Această fiică a lui Pelops, mama Alkmenei, se numea 
Lysidike, 

710 Iată schema genealogică a celor două familii: 

e Pitheus — Aithra > Theseus > Theseizi 
Pelops < 


Lysidike > Alkmene — Herakles > Heraklizi 

Aşadar Theseizii (Demophon și Akamas) erau, cum s-ar 
spune, veri de-al treilea cu Heraklizii. 

711 Herakles, în fruntea unei cete de eroi, între care şi 
Theseus, a fost trimis de Eurystheus pe malurile rîului Thermodon 
să cucerească brîul Hippolytei, regina Amazoanelor — care asigura 
victoria celui care îl purta. Lui Herakles i-a izbutit expediţia, dar 
ulterior a fost nevoit s-o ucidă pe regină şi să se retragă luptîndu-se 
cu femeile războinice., Cingătoarea fatală a închinat-o în templul 
Herei din Mykene, iar lui Theseus, drept răsplată pentru ajutor, i-a 
dăruit-o pe Antiope, fiica Hippolyiei. 

712 Ultimul episod din isprăvile lui Theseus, întîmplat la 
vîrsta maturității, a fost coborirea în Infern, împreună cu 
nedespărțitul lui ortac thessalian Peirithoos, care voia s-o răpească 
pe însăși Persephone. Soţul acesteia s-a prefăcut că-i primește cu 
generozitate pe străini, i-a poftit la un ospăț, dar cei doi au rămas 
lipiţi pe scaunele lor, prizonieri ai lui Hades. Atunci a intrat în 
scenă Herakles, care a coborit şi el în tărîmul morţilor, ca să-i 
elibereze, dar numai Theseus a avut de la zei îngăduința să revină 
pe pămînt. Peirithoos a rămas de-a pururi țintuit pe scaunul iena, 

713 Gesturile suplicației. 

714 Formulările populare nu sunt chiar atît de rare A poeții 
tragici. 

715 Inviolabilitatea solilor era respectată îndeobşte și în anti- 
chitate. 

716 Cu alte cuvinte, batalioanele argeilor (vezi n. 38). 

717 Alkatos, fiul lui Pelops, a fost: rege al Megarei, cetate 
situată între Atena şi Korinthos. De- acolo ÎȘI trimisese Eurystheus 
crainicul, şi acolo aştepta cu armata, gata de invazie. 

718 După cum se confirmă încă o dată, Euripides nu îndrăgea 
crainici. 

719 Străvechiu pelas sunt identificați aici cu argeii (vezi 
n. 573). 

720 Îi va lăuda feciorul, cînd îl va întîlni pe Theseus în 
tărîmul morților, se înțelege. 

721 Afirmația nu are valoare doar retorică, pentru a evidentia, 
prin contrast, calitățile lui Demophon, ci ține mai curînd de pesi- 
mismul dramaturgului. 

722 Urmează să se înfrunte, pe lîngă oameni, și două divinități 
protectoare: una este Hera, care își avea cel mai important centru de 
cult în Argos (vezi n. 47), şi cealaltă este zeița Pallas, susținătoarea 
nedezminţită a Atenei. 

723 Cuvîntul tyrannos, de obîrşie nehellenică, arăta la început 
o persoană investită cu puterea supremă, fiind folosit — mai ales în 
dramaturgia attică — în loc de „rege“ (basileuis). Ulterior, denumirea 
a fost dată doar celor care au acaparat puterea prin lovitură de stat 
și au păstrat-o prin forță, fără temei legal sau/și religios. În tragedie, 
termenul are adesea conotaţie peiorativă, precum aici, în legătură cu 
nemernicul Eurystheus. Dar fenomenul tiraniei la greci, răspîndit 
între secolele VII şi V, a fost ceva mai complex, condiționat de 
orientarea politică a uzurpatorilor. Uneori aceştia au fost perso- 
nalități de excepție, care au garantat propăşirea cetăților, punîndu-se 
în fruntea defavorizaților, au încurajat construcțiile, artele plastice, 
muzica şi literatura. 

724 Vezi n. 458. 

725 Cu privire la hybris, vezi n. 40 și 527. 

726 Cimpia de la Marathon este un loc ideal pentru 
desfășurarea marilor bătălii, după normele ştiinţei militare antice 
(vezi n. 679). 

727 Cetatea, nenumită aici, este desigur Atena, nu Marathon. 

728 Demeter și fiica ei, Persephone, aveau parte de o 
venerație deosebită în Attika, pe pămîntul căreia se afla centrul 
misteriilor și cultului marilor zeițe, în sanctuarul de la Eleusis (vezi 
n. 453), 

729: Monarhia lui Demophon, ca şi cea a lui Theseus, avea, 
conform tradiţiei ateniene, unele caractere democratice. | 

730 Divinitatea subînţeleasă trebuie să fie Hera, patroana 
Argosului, promotoarea lui Eurystheus şi vrăjmaşa lui Herakles. 

731 În legătură cu frecvența metaforelor marine la Euripides, 
vezi n. 39. 

732 Altminteri spus, au invocat ca rugători toţi zeii — fără 
îndoială o exagerare retorică, 

733 Poetul face tăios opoziţia între conceptul de om necioplit 
și acela de om binecrescut. Bădărănia lui Eurystheus va fi să se 
vădească mai ales prin aruncarea cu noroi în adversarul său, Iolaos, 
după ce-l va fi luat prizonier. 

734 Se pune întrebarea de ce lipseşte în textul euripideic 
numele fecioarei și dacă participarea ei la acţiune este o contribuţie 
a dramaturgului. Numai Pausanias (I, 32, 6), citat de G. Duclos, dă 
numele eroinei. 

735 Makaria începe prin a lămuri de ce a ieșit din rezerva de 
cuviință pentru o fecioară (vezi n. 182). 

736 O fată surghiunită, părăsită şi acoperită de ruşine nu ar 
mai izbuti să se mărite, un destin echivalent, în mentalitatea femi- 
nină a vremii, cu dezastrul. 

737 Fiica lui Herakles cere să fie dusă la locul jertfirii, 
folosind cuvinte care aparțin tehnicii sacrificiale. Întîi victima era 
împodobită cu panglici, apoi urma „preludiul de jertfire“, ritualurile 
preliminare: fie se tăiau smocuri de păr de pe creștetul animalului ȘI 
se aruncau în foc, fie se răspîndeau peste el grăunțe de orz sau apă 
lustrală. 

738 Cuvîntarea Makaniei este: asemănătoare cu cele.rostite de 
alte fecioare martire din dramele lui Euripides: Iphigeneia în 
Iphigeneia la Aulis (vezi 1368 şi urm.) sau Polyxene în Hekabe 
(vezi 342 şi urm.), 

739 Propoziția lui Iolaos este contradictorie: întîi pare că se 
păstrează neutru, respectîndu-i Makariei liberul arbitru, dar pe urmă 
îi aduce aminte că prin acceptarea jertfei își salvează frații, deci 
indirect o îndeamnă să se jertfească. 

740 Cu alte cuvinte: Iolaos, nefiind răspunzător de moartea 
fetei, nu se va pîngări. 

741 Makaria nu se teme, pare-se, de moarte, ci de singurătatea 
din ultimele clipe de viaţă. 

142 Aceeași idee o formulează Euripides în Meleagros (frag- 
ment 536): „Odată mort, tot omul e pămînt şi umbră; nimicul se 
întoarce la nimic“. Aici negarea supraviețuirii sufletului după 
moarte este radicală; se are în vedere o teorie a neantului, a vidului 
total, amintind parcă Shunyata buddhistă. In Heraklizii, formularea 
este mai nuanţată. In alte drame și fragmente ale tragediogratului, 
dimpotrivă, unele „măști“ afirmă deschis nemurirea sufletului (vezi 
n. 442). 

743 În antichitate, oamenii copleșiți de durer îşi acopereau 
capul cu straiul, din pudoare. Peplosul era un veșmânt, mai ales 
femeiesc, a cărui parte superioară trecea oblic peste piept, fiind 
prinsă cu paftale. Bărbaţii îl purtau îndeosebi ca îmbrăcăminte 
rituală şi la unele prilejuri solemne, 

744 Vezi n. 48]. 

745 Personificarea legii, a bunei rînduieli, care guvernează 
totul (vezi n. 507). 

746 Acest vers ar putea să fie motto-ul dramei. 

747 Numeroşi comentatori sunt de părere că aici lipsește un 
episod în care se relata;sacrificiul Makariei. 

748 Vezi n. 54. 

749 E vorba de sacrificiile obișnuite de dinaintea bătăliilor, nu 
despre cel al Makanei. 

750 După aceste versuri, urmează un schimb de replici între 
Iolaos şi Servitor, din care nu lipsesc trăsăturile de umor, pe alocuri 
grosolan, ca într-o comedie. 

751 In Andromache s-a putut citi despre obiceiul de a depune 
în temple, ca prinos adus zeilor, armele ofensive şi armurile 
duşmanilor, capturate. 

752 Poticnirea sau căderea la început de drum erau socotite 
semne rău-prevestitoare, pe care şubredul bătrîn caută să le evite. 

753 Este pomenită expediţia lui Herakles împotriva Spartei, 
unde Hippokoon îl alungase de pe tron pe fratele său vitreg, 
Tyndareos. Fiul Alkmenei a ucis uzurpatorul și l-a repus în drepturi 
pe Tyndareos. 

754 Omul cu soartă favorabilă, pe nedrept socotit excelent. în 
toate cele, este Eurystheus. 

755 Glia, luna şi soarele sunt forţe cosmice invocate aici 
întrucît au cunoştinţă de tot ce se petrece în univers. 

756 Versurile strofei conţin aluzii la cultul Athenei. „Ultima zi 
a lunii“ se referă la o anumită dată, 28 a lunii Hekatombaion (iunie- 
iulie), ziua de naștere a Athenei Polias, Ocrotitoarea-cetăţii, cînd se 
celebrau Panatheneele anuale. Din patru în patru ani, această 
sărbătoare se celebra cu mare fast, numindu-se Marile Panathenee 
(Panathenaia ta megâla). Cu acest prilej aveau loc hecatombe, 
precedate de o veghe nocturnă, în care cetele de tineri cîntau, iar 
fecioarele înălţau invocaţii rituale (vezi n. 630) și dansau pe „colina 
bătută de vînturi“, Akropolis. 

737. Vezi n. 316. 

758 Mai precis, îl va elibera din sclavie drept răsplată pentru 
vestea bună. ' 

759 Sacrificiul uman consumat fusese al Makariei. 

760 Vezi n. 90. 

761 Pallene era un démos (canton, district) attic, la 12 km est 
de Atena. | 

762 Despre zeiţa tinereții și nunta ei în cer cu Herakles, vezi 
n. 677. 

763 Un şir de stînci formînd o faleză abruptă de-a lungul 
drumului spre Korinthos, de pe care un răufăcător, Skeiron, arunca 
în mare călătorii. Tînărul Theseus l-a ucis și oasele brigandului s-au 
preschimbat în roci marine, Stîncile Skeironiene. Acolo, spune o 

variantă a mitului, Iolaos nu doar l-a capturat pe Eurystheus, ci l-a 
și decapitat. lar Apollodoros din Atena adaugă că Hyllos a dăruit 
capul retezat Alkmenei, care i-a scos ochii cu o suveică. 

764 In text: akrothinion, prima ofrandă, mai ales din roadele 
cîmpului, adusă unui zeu. 

765 Aici, în grecește, numele suveranului zeilor este însoțit de 
epitetul tropaios, însemnînd: cel care pune pe fugă în dezordine, cel 
care întoarce relele dinspre cineva (vezi n. 316). 

766 Încă o mostră de personificare a unor noțiuni abstracte: 
chrânos, timpul, şi ai6n (în latină aevum), durata. Cu privire la 
Moira, vezi n. 481. 

767 Trimiteri la apoteoza lui Herakles şi la căsătoria lui cu 
Hebe, paharnica zeilor (vezi n. 685 şi 677). 

768 Privitor la zeul nunţii, vezi n. 140. 

769 Athena l-a ocrotit și asistat pe Herakles în unele din 
„muncile“ sale, precum şi în cumplita lui criză demenţială (vezi 
tragedia Herakles de Euripides, v. 1005). Adeseori în arta antică, 
zeiţa este figurată în preajma eroului. 

770 Drept mulţumire pentru victorie, au ridicat pe locul 
bătăliei un idol de lemn, grosolan, reprezentindu-l pe Zeus Tropaios 
(vezi n. 765). 

771 Alkmene pomeneşte cîteva din „muncile“ impuse lui 
Herakles de către Eurystheus: coborirea în Hades ca să prindă şi să 
aducă pe pămînt cîinele Kerberos — paznicul cu trei capete al 
imperiului morții; lupta şi uciderea prin gituire a leului din pădurea 
de chiparoși de la Nemea — dihania cu piele invulnerabilă; stîrpirea 
hydrei — balaurul de apă din lacul Lerna. 

772; Obiceiul atenienilor de a cruța viața prizonierilor este 
atestat de Thukidides (III, 58, 2). 

773 Cu alte cuvinte, necăzînd pe cîmpul de onoare, a fost 
umilit o dată; cu atît mai nelegiuită ar fi uciderea lui ca prizonier. 

774 Vezi genealogia de la n. 682. 

775 Ura necruțătoare a Herei, generată la început de gelozie, 
încă înainte de naşterea lui Herakles (vezi n. 686), ulterior sa 
autoîntreţinut, dacă se poate spune, fiind cauza persecutării semizeu- 
lui şi a favorizării muritorului mediocru care era Eurystheus. Hera 
nu a făcut pace cu bastardul lui Zeus decît după sfîrşitul lui 
pămâîntesc, după apoteoza şi acceptarea lui printre Olympieni (vezi 
n. 685). > 

776 Înmormântarea lui Eurystheus lîngă templul Ahenei din 
Pallene este, posibil, invenţia dramaturgului. Oricum, nu a existat 
un cult al tiranului argeu în Attika. Strabon (VIII, 6, 19), citat de 
G. Duclos, afirmă că trupul lui Eurystheus. a fost înhumat la 
Gargettos, lîngă Atena, iar Capul, pe care-l tăiase Iolaos, în altă 
parte, la Trikorythos. 

777 Domnea credința că rămăşiţele pămînteşti ale eroilor pot 
influența în bine destinul ținutului în care zac. Eurystheus 
făgăduieşte, prezumţios, că după moarte va fi prietenul atenienilor și 
salvatorul cetății, în sensul că o va feri de invazia spartanilor, care 
erau considerați, se ştie, descendenți ai fiilor lui Herakles. Evident, 
accentul antilaconian 'din replica lui Eurystheus trebuie privit în 
contextul epocii dramaturgului, cînd vechea rivalitate dintre Atena și 
Sparta se transformase în război fățiș. Adaug că noțiunea de metec 
(metoikos), care înseamnă persoană stabilită în altă parte decît locul 
de baştină, este folosită aici metaforic de către fiul lui Sthenelos 
referitor la propriile sale moaşte. 

778 Fusese prevenit printr-un oracol că aventura lui în Attika 
se va sfirşi prost, dar n-a ținut seama de avertisment, bizuindu-se pe 
ajutorul necondiționat al Herei, care, iată, l-a trădat. 

779 Eurystheus nu doreşte ca fiii lui Herakles, aflînd de 
profeţiile sale, să încerce să-i îmblînzească „duhul“ prin libaţii şi 
prin sacrificii şi să-i anihileze setea de răzbunare. 

780 L. Mâridier consideră că aici textul, aşa cum se prezintă 
în manuscrise, nu este acceptabil și menţionează argumentele în 
sprijinul acestei teze. Drept urmare, în loc de „zvîrliți <cadavrul> 
cîinilor“, traduce: „încredințați-l rugului“. Într-adevăr, Alkmene se 
contrazice; adineauri a spus că acceptă să cedeze leșul lui 
Eurystheus prietenilor lui, ca ei să-i împlinească cele ale mortului, 
iar acum poruncește răspicat.să fie dat la cîini. Dar ţine de însuşi 
caracterul Alkmenei, fragilizat de atîtea tribulaţii, să treacă de la 
oarecare îngăduință la ferocitate şi să-şi schimbe părerile pe măsura 
stărilor emoţionale. Astfel apare firesc ca pulsiunile vindicative să-i 
fie mai puternice decît toleranța. 

781 În scurtul cînt episodic final, Corul bătrînilor încearcă să 
absolve de orice vină regii Atenei, cu toate că ei, cetățeni ai Atenei 
fiind, nu s-au opus categoric uciderii împotriva legii a unui 
prizonier de război, chiar dacă acesta era Eurystheus. 

